
z dovoljenjem visokočastite^a krškega knezoškofijstva. 





Saronska planjava. Ramla. 


Predgovor. 

pišem rad predgovora, še manj pišem rad o sebi; 
treba je čitatelju vedeti, kako je nastala ta 
■j^ knjiga, in v kateri namen sem jo spisal. 

Ko sem bil semeniščnik in marsikaj slišal ter čital 
o sveti deželi, navdajala me je čimdalje bolj želja, da 
bi potoval kdaj v jutrove kraje. Mislim pač, da se ta želja 
ni takrat še le vzbudila, ampak samo poživila, pozneje pa 
še utrdila. Zlasti očitna se mi je zdela volja božja, naj 


grem v svete kraje, ko me je naprosil odbor družbe svetega 
Mohorja za preimenitno delo »Zgodbe sv. pisma". Zgodbe 

sv. pisma pisati — kako bi bil mogel to odreči, ko mi je 
v dnu srca tlela ta misel, kakor živa iskrica ? A da popišem 
svete zgodbe prav in mikavno, zato je vsaj jako dobro in 
prekoristno, da vidim sveto deželo in svete kraje. Že sv. 
Hijeronim omenja, kako koristno je, ogledati si sveto deželo. 
»Kakor umevajo zgodovino Grkov bolje oni, ki so videli 
Atene . . ., tako bode tudi sveto pismo jasnejše gledal tisti, 
ki je Judejo videl z očmi, spoznal poročila in spomenike 
starih mest, imena krajev, bodisi ista, bodisi premenjena. 
Zato sem se tudi jaz trudil, da sem to težavno delo do¬ 
vršil z najbolj učenimi Hebrejci: da sem obhodil deželo, 
katero imenujejo vse Kristusove cerkve.“*) Kako vesel 
sem bil, videč, da se mi kmalu izpolni srčna želja! 

In odpotoval sem, ne sicer lahko, pa s tem večjo 
vnemo. Domače skrbi so me iz prva nekoliko motile, a 
kmalu sem pozabil vse, in kdo je bil srečnejši od mene? 
Ogledal sem si kos Egipta, kolikor sem ga mogel v kratkem 
času, prepotoval potem sveto deželo po znamenitih krajih 
do Hebrona na jugu in do Tel-Huma (ob Tiberijskem je¬ 
zeru), Sefurije, Kajfe na severu; potem sem jo še kratko 
mahnil v Damask in tako pogledal, kje se je izpreobrnil 
sv. Pavel. Po nekaterih potih sem hodil po dvakrat, ogledal 
si zlasti natančno Judejo in Galilejo, pa tudi po Samariji sem 
jezdaril na desno in levo. Občeval sem z domačini, kolikor 
sem mogel; mnogo zanimivega sem zvedel, in videl pri mi¬ 
sijonarjih, katerih enega sem obiskal v Judeji, dva v Samariji, 
dva v Galileji. Ti so mi poročali o ljudstvu, s katerim so 
v najožji dotiki. Pri oo. frančiškanih sem videl in izkusil 
veliko dohrega in vspodbudnega: z besedo in knjigami so 
mi šli na roko. Kar sem videl, slišal in čital, zapisaval 
sem si sproti dan na dan. Tako sem si nabral precej 
gradiva, a to še dopolnjujem z raznimi knjigami, katere 
imam tukaj pri rokah. Omenjam izmed teh knjig te-Ie: 
1.) Quaresmius: Historica, theologica et moralis Terrae 
Sanctae elu cidatio (1881, 2 fol. zv.); 2.) Fr. Lievin de 

*) Ad Domnionem et Rogatianum. 


Hamme: Das heilige Land und seine Heiligthiimer (1887); 
3 ) G. Ebers u. Hermann Guthe: Palaestina in Wort und 
Bild (1883, 2 fol. zv.); 4.) Dr. S ep p: Jerusalem und das 
heilige Land (1863, v 2 zv., zanimiva, učena, dasi tu pa 
tam nekoliko čudna knjiga); 5.) Dr. L. Gratz: Schauplatz 
der heil. Schrift oder das alte und neue Morgenland (1858); 
6.) Mislin: Die heiligen Statten (1852, 2 dela, jako za¬ 
nimiva knjiga, dasi sedaj malo zastarela); 7.) Geramb: 
Pilgerreise nach Jerusalem und auf den Berg Sinai (1847); 

8. ) J. Schiferle: Reise in das heilige Land (1852, 2 zv.); 

9. ) Chateaubriand: Tagebuch einer Reise von Pariš nach 
Jerusalem (1827, 2 zv.); 10.) Himmel: Eine Orientreise 
(1889); 11.) J. Fahrngruber: Wanderungen durch Pala- 
stina (1883); isti: Nach Jerusalem (1890, 2 zv.); 12.) A. 
Stolz: Besuch bei Sem, Gham und Japhet (1876); 13.) Dr. 
Messmer: Das heilige Land (1860); 14.) Camus: Notre 
voyage aux pays bibliques (1890, 3 zv.); 15.) Verne in 
16.) Jeran: Potovanje v sveto deželo (1859 in 1872); Dr. 
Jagatič: Putne crtice iz svete zemlje (1891). Poleg teh 
so mi bile pri roki manjše knjige v več jezikih, časopis 
»Das heilige Land", izhajajoč v Kolinu (mnogo letnikov), 
poročila, zvana: »Missionsnotizen aus dem heiligen Lande" 
in dr. Odbor je pa želel, naj bi bila moja knjiga srednje 
velikosti, zato sem mogel porabiti le majhen del nabrane 
tvarine in povzeti le to, kar se mi je zdelo najvažnejše. 

Odbor družbe sv. Mohorja je določil knjigi ta namen, 
da bi bila neka priprava za »Zgodbe sv. pisma" ; zato pa 
nisem smel samo popisovati, kako se mi je godilo na poti, 
če tudi bi to bilo zame in za čitatelje prijetno, ampak po¬ 
pisati je bilo treba najprej sveto deželo. Zato sem večkrat 
čisto prezi’1, kako se mi je godilo, opisoval sem rajši kratko 
in pregledno znamenitosti svetih krajev. 

Odbor je želel, da bi knjiga sicer ne bila preobširna, 
da bi pa vendar mogla biti nekak vodnik slovenskim ro¬ 
marjem, ko bi se morebiti v obilnejšem številu odpravili 
na pot v sveto deželo. Zato sem se oziral vseskozi na ta 

namen in vpletal mnogo nasvetov in namigljejev za pot¬ 
nike. Kakor sem užil sam mnogo veselja in obilno tolažbe, 
potujoč po svetih krajih, tako bi želel, naj bi mnogi izmed 
dragih rojakov Slovencev bili deležni enake sreče. Iz mo¬ 
jega popisovanja bodo razvideli, da je potovanje sicer ne¬ 
koliko težavno in nevarno, vendar zmore težave lahko vsak 
mož, ki ima le srednjo mero poguma. Saj tudi mnogo 
žensk potuje: videl sem prav slabotne, katere se pač ne 
morejo meriti z našimi srčnimi Slovenkami. In kadar bodo 
napravili še železnico iz Jafe v Jeruzalem, potem bode po¬ 
tovanje posebno lahko in po ceni. Vsaj o sebi moram 
reči,' da mi je sveta dežela ostala v tako blagem, tako mi¬ 
lem, tako živem spominu, da bi hotel zopet tje potovati, 
ko bi le mogel. Bog daj, da bi mogel! 

Ker pa vsaj večina čitateljev te knjige ne bode poto¬ 
vala v sveto deželo, zato je glavni namen „Jeruzalemskega 
romarja" ta, da bi Slovenciiv duhu potovali na svete 
kraje, zlasti h grobu Gospodovemu. Taka pot ni draga, 
ne težavna, rodi pa obilno sadu. Zato me spremljaj, bla¬ 
govoljni čitatelj, v duhu na tem potovanju! Tako bodeš 
tudi ti sam ^Jeruzalemski romar". 

Ker je bila moja naloga, da popišem samo svete 
kraje ali sveto deželo, zato sem o Egiptu in drugih krajih, 
o katerih navadno pišejo potovalci moje vrste, pisal le malo; 
ob drugi priliki pride še drugo na vrsto, če ne v knjigah 
družbe sv. Mohorja, pa v mojem listu „Dom in Svet-u". (Iz¬ 
haja v Ljubljani na 3 velikih polah vsak mesec in stane 
3 gld. na leto.) Sploh dostavljam, da bode ta list objavil 
marsikaj, česar nisem porabil tukaj; posebno pa tudi večje in 
zanimive slike, katere nimajo prostora v tej mali knjigi. 

Želim le, da bi bila ta knjižica družabnikom našim 
prav tako v vspodbudo, v vnemo in veselje, kakor je bilo 
pisatelju potovanje v dušni in telesni prid. Pisanje pa mu 
je bilo prijetno spominjanje. Da se vidimo vsaj v nebeš¬ 
kem Jeruzalemu! 






L del. 

Romanje v sveto deželo. 


1. Pomen svete dežele za celo krščanstvo. 


blažena dežela tam daleč na 
jutru, kamor se ozirajo oči 
s celega sveta, kamor vleče 
hrepenenje vsakega kristi- 
jana! O srečna dežela, ka¬ 
tero je Bog Oče sam izvolil 
za domovino svojemu Sinu, 
katero je Zvehčar sveta ob¬ 
hodil, katera je bila priča nje¬ 
govih dobrot in njegovih ču¬ 
dežev! O sveta dežela, katero 
je on poškropil s svojo rešilno 
krvjo, v kateri je počivalo nje¬ 
govo truplo, iz katere je po¬ 
veličan zopet vstal, od katere se 
je ločil, vzdigajoč še v nebesa! Nesrečna dežela, ki je pri¬ 
pravila svojemu kralju in Odrešeniku križ! Zavržena de¬ 
žela, v kateri je kristijan zaničevan in skoro preganjan, a 
pohlepni Turek in neverni mohamedan v njej gospodari in 
se šopiri. Uboga dežela, ki kažeš svetu toliko siromaštva, 
ki tako silno nadleguješ tujce, tako slabo obdeluješ svoje 
njive, tako beraško zidaš svoje hiše, s tako umazanim 
oblačilom pokrivaš svoje otroke! 


Jafa s severne strani. (Po fotografiji.) 

Pomen svete dežele. Njeni gospodarji. 


Zares, čudna dežela je ta — sveta dežela. Čudna 
zato, ker nahajamo v njej toliko nenavadnih, celo nasprot¬ 
nih stvarij, a sveta je zaradi tega, ker je po njej hodil 
najsvetejši sin človeški, naš Zveličar, ter v njej umrl. Ne¬ 
kdaj se je imenovala posebej še obljubljena dežela, kakor 
jo tudi še dandanes včasih imenujemo, zato, ker jo je Bog 
obljubil očakom in njih sinovom. To deželo je Bog dal 
Izraelcem v last, nad to deželo je on čul in varoval jo je, 
kakor varuje človek punčico svojega očesa, a pripustil, je 
tudi, da je prišla v roke sovražnikom, celo nevernikom. In 
še dandanes je v rokah nevernikov. Pa tudi po prirodi je 
ta dežela čudovita. Daši je toplota v njej dokaj močna, 
vendar ni tolika, da bi ne mogla rasti trta, marveč trta 
prav bujno raste in obilno rodi. Tudi hladni dnevi pri¬ 
dejo za gorkimi, in za toplim poletjem pride deževna zima, 
ki napaja zemljo z vlago in rodovitnostjo. In koliko razlik 
je tu na malem prostoru! Palestina — tako se tudi ime¬ 
nuje ta dežela — ni veliko večja kakor Štajersko, vendar 
ima vsakovrstne kraje: silno vroče, pa tudi mrzle; jako 
rodovitne, pa tudi puste; lepe planjave, pa tudi gorate vi¬ 
šine poleg prijetnih hribov in dolin. Kakor pravijo o naši 
kranjski &želi, da je v njej lepota goratih, pa tudi ravnih 
dežela, kakor so v njej zelene livade, a tudi puste in gole 
skaline, prav tako je tudi v sveti deželi. 

Čudna je ta dežela zaradi prebivalcev. Nekdaj so bili 
Judje tukaj gospodarji; a ko so zavrgli Zveličarja, morali 
so se razkropiti po celem svetu. In prišli so drugi prebi¬ 
valci v deželo, in za temi zopet drugi, tako, kakor na morju 
drvi val za valom. Daši je ta dežela domovina judovske 
vere in še bolj domovina naše krščanske vere, vendar ne 
vlada tam niti prva, niti druga, marveč mohamedanska 
vera gospoduje, polmesec se blišči z mnogih stolpov, raz 
turške molitvenice kličejo mohamedanski duhovniki in va¬ 
bijo nevernike k molitvi. In kakšno zgodovino je doživela 
sveta dežela! Koliko vojska, koliko nenavadnih dogodkov, 
koliko prememb nam pripoveduje zgodovina! Lahko rečem, 
da ima vsak kraj tam svojo zgodovino, in ko bi imele mrtve 
stvari dar jezika, koliko bi mogel pripovedovati marsikak 
kamen! Povedal bi brez števila zgodb iz prejšnjih časov, 
pripovedovalo bi zlasti jeruzalemsko zidovje o sreči in ne¬ 
sreči tega najslavnejšega mesta. 

Na celem svetu je ni dežele, ki bi se dala primerjati 
s sveto deželo. »Možje najrazličnejših ver in nazorov pri¬ 


SpoStovanje do svete dežele. 

znavajo, da se niso mogli ustavljati čudoviti sili, ki je po¬ 
prijela njih dušo na svetih mestih", piše protestantovski 
zemljepisec Daniel.*) Prepričal sem se sam, da je to res¬ 
nično. Tudi maloverni potovalci kažejo s svojirn vedenjem 
spoštovanje do svetih krajev in priznavajo, da jih je vlekla 
sem nenavadna moč. Celd Turki cenijo te kraje m zato 
nečeio marsikaterega svetega mesta dati iz svojih rok; mesto 
Jeruzalem imenujejo „E 1 - K u d s" , t. j. svetišče, sveto 

Da je sveta dežela za kristijane preimenitna, ni treba 
še le dokazovati s posebnimi dokazi. Saj ve vsak kristjan, 
da se je Bog v starem zakonu največkrat v tej deželi raz¬ 
odel, da je bilo v tej deželi svetišče njegovo, namreč svet 
šotor, potem pa tempelj; saj je bila ta dežela izbrana m 
dana izvoljenemu ljudstvu, in kar je največ, v tej deželi se 
je rodil, je živel, učil, trpel in umrl Kristus, ki je ustanovil 
krščansko vero in sveto cerkev vsem ljudein v zveličanje. 
Iz te dežele torej izhaja naša sveta vera, izvira naše zveli¬ 
čanje ; iz te dežele je privrel na dan studenec žive vode za 
celo človeštvo; iz te dežele je izrastlo drevo, katerega veje 
se razprostirajo nad vsemi deli sveta. Otroka uči mati Je¬ 
zusov nauk ter mu živo pripoveduje o božjem detetu, ma¬ 
lem Jezušku. Pravi mu pa tudi o prijaznem mestu Betle¬ 
hemu, kjer prebivajo dobri pastirci, pravi mu o lepem Na¬ 
zaretu, kajpada o Jeruzalemu tudi govori dobra mati,_ in 
otrok posluša ter ponavlja besede s svetim strahom. Ni si 
še ogledal domačih hribov, ni še prekoračil cele domače 
doline, že je slišal o Oljski gori in zapomnil si imena ne¬ 
katerih svetih krajev. Tako postane res kristijanu, ko je v 
veri dobro poučen, sveta dežela tako draga, tako domača, 
tako mila, kakor njegova prava domovina, in morebiti še 
bolj. Živahna domišljija se je vzbudila, in otrok si stavi 
vse one kraje pred duševne oči. Poleg tega pa se mu zde 
vsi ti kraji v neki žarni, nadzemeljski svetlobi; po njih se 
mu zdi razlita prijetna milina in najslajše vonjave prevevajo 
mične doline. »Kako srečni so oni ljudje, ki bivajo tam!" 
pravi otrok v preprosti pameti. ,,Kako ljubi so ti kraji 
Bogu samemu! Zares, Bog sam mora biti blizu takih kra¬ 
jev," tako misli otrok, in zato se mu neizbrisno vtisne v um 
in v srce, kar je slišal o sveti deželi, o svetih krajih. In 
prav je tako. Ako je Bog Oče sam izvolil to deželo za 
domovino svojemu Sinu, ako jo je sam tako blagoslovil, 

*) 111. ki. Handbuch der Geograptiie, 1882. I. str. 154. 

Spoštovanje do sv. dežele. Opisovanje sv. dežele. 


Imenitni pisatelji, ki so pisali o sv. deželi. 

zakaj bi je kristijani ne spoštovali? Sveta dežela je do¬ 
bremu kristijanu bolj draga, kakor njegova domovina. Res, 
dežela sama na sebi nima nikake posebne veljave ali moči, 
toda Bog ji je dal višji pomen, Bog jo je povzdignil, in 
zaradi Boga cenimo tudi sveto deželo. 

Sveto deželo cenimo v krščanskem duhu. Kdor 
ne veruje v Jezusa Kristusa, tisti ne ceni svete dežele. Le 
tisti, ki spoznava Jezusa za pravega Boga, tisti čisla tudi 
njegovo domovino kot najsvetejšo deželo. Spoštovanje do 
svete dežele izhaja iz naše vere, zaradi tega je v tem spo¬ 
štovanju pravi verski duh. Spoštuje svete kraje tudi ne¬ 
vernik, vendar ne tako, kakor kristijan. Tistemu, ki ne 
veruje, zde se morebiti imenitni ali sloveči ti kraji, druge 
veljave nimajo zanj; kristijan pa jih ljubi in časti, kakor 
se jih tudi veseli zaradi božje milosti, ki se je razlivala 
na-nje. 

Sveti kraji so posebno imenitni za tistega, ki hoče 
dobro poznati svete zgodbe. Vse drugače lahko umeva 
ter razlaga svete zgodbe tisti, ki je bil sam na svetih krajih, 
kakor oni, ki je o njih samo slišal. Pa tudi vsakomu, ki 
hoče prav in živo premišljevati to, kar je v svetem pismu, 
koristi neizrekljivo, da je videl te kraje, in ako jih ni videl, 
da je o njih vsaj čital in mislil. 

Jako mnogo so že pisali o sveti deželi.*) Že v 4.isto- 
letju po Kr. je neki Antonin popisal svoje potovanje 
(Itinerarium), potem neznan potnik iz mesta Bor deaux-a 
(Burdigalum) in pa gramatik Hijeroklej. V naslednjih 
stoletjih je izšlo toliko opisov potovanja v sveto deželo in 
svete dežele same, da moremo od stoletja do stoletja do¬ 
ločiti, kakšna je bila pobližno takrat ta dežela. Ti opisi 
izvirajo od raznih pisateljev, pa imajo tudi različno vred¬ 
nost. Večkrat se sklicujejo na popis Arkulfov (Arculphus), 
ki je bil škof na Francoskem in je potoval okoli 1. 670. v 
Jeruzalem; on popisuje takratna svetišča v opisu Ada- 
mannovem „0 legi svetih krajev." Mnogokrat se imenuje tudi 
neki pisatelj in opat (igumen) Danijel, ki je jako natančno 
opazoval, pa tudi lepo popisal svete kraje.**) Neka knjiga 

*) Bibliographia geographica Palaestinae. Zunachst Icritische Ober- 
sicht gedruckter und ungedruckter Beschreibungen der Reise ins heilige 
Land von Titus Tobler. Leipzig, 1867. — Tu navaja in ocenjuje vse 
potopise od 1. 333. po Kr. do 1. 1865. 

**) On je bil v Jeruzalemu 1. 1114. Bil je vrstnik najstarejšega 
ruskega zgodovinopisca (kronista) Nestorja. 


iz 1. 1609. navaja 21 potopisov o sveti deželi, katerih prvi 
je iz 1. 1095., poslednji iz 1. 1586. — Iz novega veka je iz¬ 
med drugih pisateljev posebno znamenit Frančišek Qua- 
resmius ki je bil varih svete dežele in je po svetih 
krajih mnogo potoval; ta je spisal delo: „Historica, theo- 
logica et moralis Terrae Sanctae elucidatio" v dveh velikih 
zvezkih (1616—1629); to delo je še dandanes bogat zaklad 
za one, ki se poučujejo in ki pišejo o Palestini.*) V pre¬ 
teklem (18.) stoletju ni izšlo mnogo potapisoV in popisov 
svete dežele, a toliko več jih je izšlo in jih še vedno iz¬ 
haja v sedanjem stoletju, ker je potovanje čim dalje ložje 
in "^varneje, in zato tudi več potnikov srečno pride v svete 
kraje. Zaradi tega pač ne morem niti površno naštevati 
teh potopisov, le najimenitnejše imenujem zato, ker so še 
dandanes znani. 

Sloveči Chateaubriand, katoliški francoski pisatelj, 
je potoval po sveti deželi 1. 1806. in izdal 1. 1811. v dveh 
zvezkih: Jtineraire de Pariš a Jerusalem". Enako sloveč 
je tudi potopis Geramb-ov: „Pelerinage a Jerusalem et 
au Mt. Sinai" izdan 1. 1836. v treh zv. Mnogo slave si je 
pridobil tudi opat Jak. Mi slin, ki je po svojem potovanju 
v sveto deželo spisal delo: ,Les Saints-Lieux“ (sveti kraji) 
v treh zv. 1. 1851. Pa tudi popisovali so mnogi pisatelji 
sveto deželo prav natančno, v nekdanjem kakor v sedanjem 
času, na pr. V. Guerin: „Description de la Judee, de la 
Galilče, de la Samarie" (1. 1868. in pozneje), ali pa Nemec 
dr. Sepp: »Jerusalem und das heilige Land" (leta 1863.). 
Dandanes pišejo o sveti deželi tudi redno izhajajoči časo¬ 
pisi skoro v vsakem razširjenem jeziku. 

Tudi Slovenci imamo že opise potovanja v sv. deželo. 
Prvi popis je priobčil bivši tržaški prošt M. Verne 1. 1858. 
v »Novicah": »Potovanje po izhodnih ali po jutrovih deželah 
v letu 1857.,“ potem pa tudi v posebni knjigi: »Potovanje 
v sveto deželo",, ki je izšla 1. 1859. Ta popis se sme ime¬ 
novati prav dober. Verne piše lično, zanimivo, z nekakega 
višjega stališča. Drugi popis pa je izdal obče znani g. Luka 
Jeran, in sicer najprej v listu »Zgodnji Danici", potem 
(1. 1872.) v posebni knjigi: »Potovanje v sveto deželo, v 
Egipt, Fenicijo, Sirijo, na Libanon, Carigrad in druge kraje." 

*) Izšlo je 1. 1881 v Benetkah v 2. izdaji in sicer v 4 debh v ve¬ 
liki (folio) obliki. Ta knjiga je jako dobra; največ pisateljev za njim se 
je oziralo in opiralo nanjo. Tudi pisatelju te knjižice je Quaresmius pri 
rokah, toda ne more ga dosti rabiti za ta kratek popis svete dežele. 



14 SloTenska opisa sv. dežele. Zgodovina romanja v prvih žasih. 


Ta potopis je zanimiv zato, ker je g. Jeran več videl in 
več krajev obiskal, kakor Verne. Tudi zna ta pisate^ 
arabski jezik in je mogel naravnost občevati z domačini, 
zaradi česar ima njegov opis posebno vrednost. A kot ce¬ 
lotno delo ima to nedostatnost, da se ozira mnogokrat in 
z rezkimi izrazi na evropske domače razmere; tako se 
čitatelju vedno zdi, da čita časnik. Reči _ se pa mora, da 
je ta popis res natančen in resničen; vidi se pisatelju, da 
je vse dobro ogledal, pa tudi takoj si zapisal. — Tudi v dru¬ 
gih slovanskih jezikih 'se dobe popisi svete dežele, ki pa 
niso tako obče znani. 

Taki in toliki opisi pričajo dovolj, da je sveta dežela 
imenitna za ves krščanski svet. Tem potrebneje torej je, 
da jo tudi mi spoznamo. 

2. Zgodovina romanja v sveto deželo. 

Najbolje razvidimo, kako je krščanstvo cenilo sveto 
deželo, ako se ozremo na romanje pobožnih kristijanov, ki 
so prihajali v vseh časih v svete kraje. Ne_ moremo sicer 
podati cele zgodovine tega romanja, tudi bi tako popiso¬ 
vanje ne zanimalo čitateljev, a Jz nekaterih slik iz te zgo¬ 
dovine bodo lahko sklepali, kakšno je bilo romanje v nek¬ 
danjih časih. „ 

a) Romanje v prvih časih svete cerhve. Ze Judje v 
starem zakonu so prihajali iz raznih krajev, po katerih so 
bili raztreseni, v svojo sveto deželo, posebno ob velikonoč¬ 
nem času. Kakor je bila Judom obljubljena dežela sveta 
in draga, tako in še bolj tudi kristijanom. Le ta razloček 
je bil, da so Judje ljubili sveto deželo bolj iz posvetnih 
namenov, kristijani pa bolj po duhovno, kot domovino 
božjega Zveličarja. Zato so kristijani res romali, ali ka¬ 
kor tudi pravimo: na božjo pothodili. Tako je šel okoli 
1. 250. po Gospodovem rojstvu škof Aleksander iz Kapa- 
docije v Jeruzalem, da bi tukaj molil; obiskal je potem še 
druge svete kraje. Enako so drugi kristijani takrat potovali 
v svete kraje, in cerkveni zgodovinar Evzebij pripoveduje, 
da so v začetku 4. stoletja prihajali kristijani iz vseh delov 
sveta v Jeruzalem, da bi tam počastili grob Zveličarjev. 
In takrat še ni bilo lahko potovati, ker so vladali poganski 
cesarji, ki so bili kristijanom sovražni. A to se je preme- 
nilo, ko je dal cesar Konštantin kristijanom potrebne pra¬ 
vice in je kazal posebno spoštovanje do svetih krajev. On 



Vihar na Sredozemskem morja, 

(Narisano po črtici pisateljevi.) 

je ukazal tedanjemu jeruzalemskemu škofu Makariju, naj 
sezida v Jeruzalemu prelepo cerkev, ki bode nad vsemi 
drugimi cerkvami. In sedaj je Bog izpolnil in poklical 
osebo, ki je hotela in tudi mogla za svete kraje veliko sto¬ 
riti in jih tudi poveličati: ta oseba je bila sveta cesarica 
Helena, mati cesarja Konstantina. Daši je bila že jako 
priletna, vendar je prepotovala vse svete kraje. Kamor je 
prišla, delila je dobrote in tako posnemala božjega Zveli¬ 
čarja, ki je hodil, »deleč dobrote". Na tistih krajih pa, 
kjer so se dogodile posebno imenitne stvari v življenju Go¬ 
spodovem, sezidala je prelepe, velike in bogate cerkve, ka¬ 
kor na pr. v Jeruzalemu, Betlehemu, Nazaretu. 

Hitro je zacvetla zaradi njene velike gorečnosti in 
njenega prelepega vzgleda krščanska vera v sveti deželi, in 
prelepe cerkve so vzbudile v kristijanih najdražje spomine 
na Gospoda. Zato ni čuda, da se je tedaj pomnožilo šte¬ 
vilo jeruzalemskih božjepotnikov. Oni, ki so prišli srečno 
domov, vnemali so še druge za tako pobožno pot. Ker je 
bilo takrat potovanje jako težavno in tudi nevarno, bodisi 
po suhem, bodisi po morju, zato so začeli tedaj na pri¬ 
merne načine skrbeti za romarje. In cerkev jih je imela, 
rekel bi, v posebnem varstvu. Sploh je bilo šteto za ime¬ 
nitno dobro delo, ako je kdo sprejel romarja pod streho 
in mu postregel. * 

Iz tedanjega časa je zlasti zanimivo potovanje sv. Hije¬ 
ronima in pa svete Pavle. Sv. Hijeronim ni potoval samo 
kot romar po sveti deželi, ampak prebival je velik del svo¬ 
jega življenja stalno v njej in sicer v Betlehemu, kar bo¬ 
demo popisali še posebej. Tudi sv. Pavla je bivala poslednji 
čas svojega življenja samotno v Betlehemu. O njenem po¬ 
tovanju po sveti deželi pa govori prav natančno sv. Hije¬ 
ronim v pismu do njene hčere Eustochium, zaradi tega 
podamo tu za vzgled Čitateljem nekoliko iz omenjenega 
pisma*). »Želela je (Pavla) videti Jeruzalem in svete kraje. 
Počasi so gonili ladijo vetrovi; med Scilo in Karibdo je 
prišla v Jadransko morje in kakor po mirnem jezeru je 
prišla v Metono. Tukaj je pokrepčala (Pavla) svoje telo s 
kruhom in soljo, odpočila onemogle ude na bregu in se 
vozila dalje do Maleje, do Citere, šla mimo Cikladov, ki 
so raztreseni po morju, in mimo šumečih zalivov; na to 
je prišla na Rod, v Ličijo in naposled je videla Ciper, kjer 
*) Epist. s. Hiei'onymi ad Eustochium virginem, epitaphium Paulae 

niatris. 


se je sklonila k nogam svetega in Častitega Epifanija. Ta 
io le pridržal deset dnij, pa ne, da bi se okrepčala, kakor 
ie on mislil, ampak da je zvršila božje delo, kakor se je 
pozneje pokazalo. Obiskala je namreč vse samostane tega 
kraia in v vseh je zapustila nekoliko pomoč za stroške 
onim bratom, katere je z vsega sveta tje privedla vkupe lju¬ 
bezen do takega moža (Epifanija). Od todi se je prepeljala 
s kratko vožnjo v Selevcijo, od koder se je napotila kvišku 
proti Antijohiji, kjer se je pomudila pri svetem spoznavalcu 
Pavlinu, sredi mrzle zime, a v vroči veri. Žena plemenita, 
ki se je poprej dala nositi od tolpe strežajev, jezdarila je 
sedaj na osliču. Ne bodem opisoval poti po Gelesiriji (Votli 
Siriji) in po Feniciji, zakaj nimam namena, da bi popisoval 
vso njeno pot, marveč imenoval bodem samo one kraje, o 
katerih govori sveto pismo. Zapustila je Berit (sedaj Bejrut), 
rimsko naselbino, in staro mesto Sidon, vstopila je na 
obrežju Sarepte v stolp preroka Elije. Tu je molila Go¬ 
spoda Zveličarja, in po peščenih krajih ob mestu Tiru, kjer 
je klečal tudi sv. Pavel, prišla je v Akko, ki se sedaj ime¬ 
nuje Ptolemais; preko polja magedskega (Mageddo), na ka¬ 
terem je bil pobit Jozija, stopila je na zemljo Filistejcev. 
Tu je občudovala razvaline mesta Dora , ki je bilo nekdaj 
jako mogočno, kakor tudi Stratonov stolp, katerega je Herod, 
judovski kralj, v čast cesarju Avgustu imenoval Cezarejo; 
tu je videla nekdanjo hišo Kornelijevo kot Gospodovo cer¬ 
kev, kakor tudi hišico Filipovo in bivališče čveterih devic 
prerokinj. Dalje je potovala v Antipatrido, na pol podrto 
mestece, katero je imenoval Herod po imenu ,pater‘ (oče), 
v Lido, ki je premenjena sedaj v Diospolis in je zanimiva 
zaradi vstajenja Tabite in Eneja. Ne daleč od tam je Ari- 
mateja, mala vas Jožefova, ki je pokopal Gospoda." 

Kako zanimivo je bilo potovanje svete Pavle! A ne 
smemo tukaj-navesti celega pisma, ker bi vsega ne umeli 
čitatejji. Povemo naj na .pr. le, da je prišla tudi v Jeruza¬ 
lem in obiskala posamezna svetišča s toliko gorečnostjo, 
da bi se ne bila dala odtrgati od nobenega, ako bi ji ne 
bilo treba hiteti k drugim. »Padla je na kolena pred križ 
in molila, kakor bi videla visečega Gospoda. Stopila je v 
Božji grob in poljubljevala kamen vstajenja, ki ga je bil 
odvalil angelj od grobnih vrat. Na ono mesto pa, kjer je bilo 
ležalo truplo samo, pritiskala je svoji zvesti ustnici, kakor 
sreba žejni jelen zaželeno vodo. Koliko se je tam solzila, 
koliko je vzdihovala, koliko plakala, tega je priča ves Jeru- 

Jernzalemski romar, 2 

O rojnanju sv. Pavle in di'ugih žen. 


zalem priča je Gospod sam, katerega je prosila." Ko je 
tukaj razdelila mnogo denarja med ubožce m med sj-uz^- 
nike šla je v Betlehem z veseljem m vendar s solzami, 
oo-ledat si kraj Gospodovega rojstva. Obiska.la je razne 
kraje v Judeji: Gazo, Hebron, pogledala kraje nekdaiyih 
mest: Sodome, Gomore, Adame m Seboirn, sla skozi^ Be- 
tanijo in Betfago, bila na Oljski gon, kjer je Gospod sel v 
nebo, potem se je napotila proti kjer je Cahej spre¬ 

jel Gospoda, prišla v Galgalo, šla ob hudi 
kna, kjer je obstala zatopljena v spomine.^ Ogledala si je 
razna znamenita mesta ob Jordanu, šla v 
videla Silo in Sihem, ki se je takrat imenoval Neapol s 
(t. j. novo mesto, sedaj Naplus), m vstopila v cerkev, ki je 
bila sezidana na strani gore Gancim ob ™<injaku “ 

vem; videla je Sebasto ali Samarijo (glavno mesto samari- 
ianske pokrajine); tu leže preroki Elizej, Abdija in najvecji 
— Janez Krstnik. Tu je videla znamenite stvari, zlasti razne 
obsedence: nekateri so od bolečin grozno vpili, ^rugi so 
pred grobovi svetnikov tulili kakor volkovi, nekateri so la¬ 
jali kakor psi, nekateri so rjoveli kakor levi, drugi sika 
kakor kače!^ zopet drugi mukali kakor goveda. Nekateri so 
se tako zvijali, da so vznak z glavo zadevali ob tla, zen 
skam z nogo obešenim, ni obleka zdrsnila na obraz. Pavla 
je jokala od usmiljenja, ko je videla te žalostne prizore, m 
je molila za nesrečneže. Urno je prehodila tudi druge sve e 
kraje- Nazaret, kjer je bil Gospod vzrejen, Kano m Kafar- 
naum, priči njegovih čudežev, jezero Tiberijsko, puščavo, 
kjer je Gospod^nasitil več tisoč Ijudij; šla je na g«™ 
od koder je gledala galilejske gore m planjave potok Kison 
In pa mesto Naim. „Pred bi potekel dan, kakor bi jaz vse 
naštel, kar je častitljiva Pavla z močno vero prehodila . 

Tako piše sv. Hijeronim o tej božji poti, o tem težav¬ 
nem in daljnem romanju pobožne m pogumne Rimljanke. 
Dahe popisuje še njeno potovanje po Egiptu, kar pa 
na7 tuk^Te zanima.^ Povrnila se je v Betlehem m tam 
ostala; tukaj je preživela konec svojega življenja, 
dobrih naprav je ustanovila, zlasti za romarje; za tri leta 
je pa umrla kot svetniea. 

^ Tak vzgled je bil mnogim v vspodbudo, da so se na 
pravili na sveto pot. Celo imovite žene se niso ustrasde 
težav dolgega potovanja. Prišla je v svete k^je bidi mlajša 
Melanija, jako plemenita gospa, m cesarica 
Izmed mož, katere je privedla živa vera v sv. deželo, ime- 

nujemo poleg sv. Hijeronima tudi sv. Evzebija Kre- 
monskega ki je bil na svetih krajih m dolgo časa prebi¬ 
val v B^ehemu, kjer je tudi umrl. Za njima je potoval 
Postumijan iz Galije; sv. Pavlin Nolanski bi bii tudi 
rad potoval, zato mu je pisal sv. Hijeronim: ,S celega sveta 
nrihajajo ljudje sem. Mesto je polno vsakovrstnih Ijudij, 
m tolika je gneča zaradi Ijudij obojega spola, da bi moral 
tukaj prenašati to, česar si se ogibal drugodi. Sicer pa", 

_ j-ako dostavlja — „je prav tako iz Jeruzalema, kakor iz 

Britanije odprta pot v nebesa.“ 

Sedaj smo spoznali, kakšno je bilo romanje v onih 
časih. Ljudje torej niso začeli romati v sveto deželo, ker 
niso imeli doma nič drugega opraviti, ampak, ker jih je 
gonil duh svete vere, ljubezen do Zveličarja. Na svetih 
krajih so bili vsi enaki, ker' je vse družil večinoma en na¬ 
men in en nagib. Seveda tudi takrat ni bilo drugače ka¬ 
kor dandanes, da se je dobrim romarjem pridružil včasih 
iiifli Vnk malonridnež. 


b) Romanje v sveto deželo do honca JcrižarsJcih vojsh. 
V poznejših stoletjih ni pojenjala gorečnost za potovanje v 
sveto deželo, ampak je še rastla. Kakor se je dalje in dalje 
razširjala sveta vera, tako so tudi potniki prihajali v obil¬ 
nejšem številu. V 6. in 7. stoletju so verniki romali jako 
pogostoma; pobožni bogatini in knezi so pa skrbeli za po¬ 
trebne pripomočke. Splošna navada je bila, da so romarja 
povsodi sprejeli gostoljubno, v zapuščenih krajih so naprav¬ 
ljali gostišča; samostani so imeli dolžnost sprejemati romarje 
in zanje skrbeti, kolikor je bilo treba. Kako je tudi cer¬ 
kvena oblast sama romanje pospeševala, kaže nam vzgled 
sv. Gregorija papeža, ki je poslal opata Proba z obilnim 
denarjem v Jeruzalem, kjer je sezidal veliko gostišče. Bo¬ 
gatini so pa zapuščali samostanom in gostiščem bogate da¬ 
rove, za katere so potem sprejemali ubožnejše romarje. 
Tako je Zveličar z zvezdo sv. vere še vedno klical modre 
vernike iz raznih dežel, da so ga hodili molit in mu pri¬ 
našali darila. 


Pa bilo je potovanje v sveto deželo tudi sploh v veliki 
časti pri vernikih; srečnega so šteli onega, ki se je s po¬ 
tovanja povrnil v domovino. Kakor dandanes, želeli so si 
tudi takrat spominkov s potovanja, in romarji so prinašali 
domov, kar so mogli dobiti, zlasti so želeli dobiti košček 
pravega Gospodovega križa. 

20 Sveta dežela pride mohamedancem v roke. Karol Veliki. 

Božii sklepi so pa dragačni, kakor želje človeške. Go¬ 
spod ie hodil po sveti deželi, pa ta pot mu ni bila gladka 
in prijetna, ampak trnjeva, naposled cel6 križeva. Res, da 
so morali romaiji tudi doslej marsikaj pretrpeti na bozji 
poti, vendar je bilo to potovanje prijetno m Ij^o, ker 
verni romarji so prihajali med verne prebivalce, lu pa je 
Bog vzbudil strašno šibo za jutrove dežele, posebej za Kri¬ 
stijane - romarje, Mohameda, preroka nove lažnive vere, 
velikega sovražnika Gospodovega križa. Znal je ljudi pri¬ 
dobiti in jih vneti za krvavi boj na desno in levo. Pri- 
vojskoval si je več dežel, in drugi njegov naslednik, OmM 
po imenu, je prihrumel 1. 637. pred Jeruzalem, vzel mesto, m 
s tem je prišel najsvetejši krščanski kraj nevernikom v last. 
Grozno žalosten je ta dogodek, zakaj skoro ves cas odtlej 
ie bil Jeruzalem in je še sedaj v lasti nevernikov. Omar 
ie določil, da bode Jeruzalem za mohamedance svet paj, 

^ sveta hiša** ali »svetišče", kakor ga še dandanes imenujejo; 
Lto je kristijanom odtegnil skoro vse pravice, vpl jim po¬ 
sebni prostor nekdanjega judovskega tempeljna in dal tain 
sezidati veliko mošejo ali islamsko *) molitvemco. Kristijani 
so se morali pred tako silo nekako poskriti, niso smeh zvo¬ 
niti niso smeli križev staviti' nad cerkvami. Poleg tega so 
počenjali mohamedanci razne krutosti s kristij^ani, ki niso 
imeli nikogar, ki bi jih branil. Slabotni grški cesarji so 
se ukvarjali z nepotrebnimi rečmi, tudi stiskah doma sveto 
cerkev: torej umevamo lahko, da se niso brigali za sv. kraje. 

To žalostno stanje se je nekoliko zboljšalo, ko se je 
potegnil mogočni cesar Karol Veliki (po 1. 800.) za kristijane 
v sveti deželi. Takrat je vladal na jutrovem modri Harun 
Arrašid, in on je dovolil kristijanom vec prostosti; poslal 
fe cesarju Karolu v Ahen ključ Božjega Groba ter olajšal 
tudi romanje. Z darovi iz zapadnih krajev so zidali v Je¬ 
ruzalemu več gostišč, katerim so priskrbeli tudi lepe do¬ 
hodke. Tako na pr. so bili v dolini Jozafat lepi vrtovi m 
vinogradi »gostišča latinskih rompjp", ki je imelo v Jeru¬ 
zalemu 12 hiš in cel6 bogato knjižnico. Zaradi teh ugodnih 
razmer se je poživilo romanje, škofje so prihajali z mnogimi 
spremljevalci, duhovni in neduhovni so vzbujali svojo vero 
in gorečo ljubezen na svetih mestih. 

A te ugodne razmere niso trpele dolgo. Okoli 1. 1000. 
je prišla na krmilo nova vlada Fatimidov, in ta je stiskala 

*) Mohamedanska vera se imenuje s kratka »islam . 


Stiske v sveti deželi, gorečnost romarjev. 

kristijane. Romarji so morali plačevati razne davke , ako 
so hoteli priti do svojega namena. Še več: Kalif Hakerd 
je 1. 1010 . strašno divjal proti kristijanom, češ, da so vrgli 
v islamsko mošejo mrtvega psa v zasramovanje. Pokončal 
bi bil morda vse kristijane, ako bi se ne bil neki mladenič 
daroval za druge in sprejel vso krivdo nase. 

Daši so bile te razmere neugodne, vendar ni ponehalo 
romanje v sveto deželo, ampak je celo rastlo. Razni so bili 
vzroki, pa tudi različne so bile okoliščine, zaradi katerih 
so se verniki, posebno še mogočnejši, odločili za romanje 
in sicer v obilnem številu, na tisoče h krati. Nekateri 
knezi, kakor na pr. vojvoda Robert Normandijski, imeli so 
toliko spremstva, kakor bi šli na vojsko. Leta 1065. je šlo 
več nemških škofov v sveto deželo, kakor na pr. Siegfried, 
nadškof mogunški, Gunther bamherški in drugi. Imeli so 
seboj 7000 mož in jo udarili skozi ogrsko deželo, ki se 
je bila malo poprej pokristijanila. Zanimivo je bilo to ro¬ 
manje. Imeli so vseh rečij seboj za potrebo in še več, na 
pr. zlate in srebrne posode in mnogo orožja. Bila je to 
mala vojska. Zlasti se je odlikoval bamberški škof, ki je 
bil tako lep, da so ljudje kar vreli skupaj gledat ga ih 
niso prej mirovali, dokler se jim ni pokazal. Seveda niso 
roparji zamudili te prilike, ampak so kradli in grabili, kar 
so le mogli. Blizu Ramle v Palestini jih je napadla velika 
roparska četa: tri dni so se branili v neki razpadli trdnjavi; 
naposled so se hoteli pogoditi z roparji, ker žeja in Isiota 
sta grozno pritiskali kristijane. A ker je zahteval roparski 
poglavar, naj se kar udajo brez milosti, in je celo žugal, 
da bode bamberškega škofa obesil in pil njegovo lepo kri, 
in ko je tudi pokazal, kako bode to storil, tedaj se razvname 
romarjem srd in poslednja moč se jim užge: udarijo na 
sovražnika, potolčejo ga popolnoma, dobivši kmalu potem 
nekoliko pomoči, in pridejo srečno v Jeruzalem. 

Povrnivši se domov so pripovedovali romarji o takih 
dogodkih in s tem vspodbodli druge, da so želeli enako 
videti tuje kraje in bojevati se z neverniki. Zakaj zapadne 
(evropske) narode, zlasti germanske, je preiinjala takrat 
splošna neukrotljiva bojaželjnost. Zato ni bilo treba dru¬ 
gega, kakor le male iskrice, da so udarile velike vojske na 
jutrovo. Tak povod je kmalu prišel, in križarske vojske so 

se začele. * 

* * 

Čeprav bi svojim bralcem lahko mnogo pojasnili iz kmarskih vojsk, 
vendar ne smemo govoriti o njih, ker je družba sv. Mohorja že v »Občni 

zgodovini" dokaj povedala o teh zanimivih vojskah. 
sf vzroki za te Vojske bili isti, kakor za romanje v jOge 

števajo sedem križarskih vojsk. Sicer je slo ob onem tasu (^ - ■ 

do 129f- veliko čet v sveto deželo, a le večje čete, ki so imele svoje 

poveljn^ke,^stejemo_ za vojske. ^ v 1. križarsld 

Kainada je tudi krščanska vera lepo zacvetla, cerkve so vstale tz prejšnjih 
™lin i bogLm lišpu, gostišča so se pomnožila, in romarji so priha- 
jSi v obrinel^fem^tevib.’ ®Žal, da niso ti veseli časi dolgo trpelr Lete 
1244 je prišel Jeruzalem zopet v roke nevernikom, m od ^®daj ga kr 
stiiani niso več imeli v svoji lasti. Brez uspeha se je boni pobožni m 
iunaški francoski kralj Ludovik IX., da bi prDionl knstijanom sv. kraje, 
nič ni pomagala njegova umnost in neizmerna požrtvovalnost: zdelo se 
le da Boc sam ne pospešuje njegovih namenov, ziteaj grozna k S l 
donila smrt njemu in večini njegove vojske na bregov* 

(1. 1270.). Dobrih dvajset let pozneje pa so prish P°®l®dnji ostanki 
ščanskih posestev v roke nevernih mohamedancev m, kakor bi b 
S So so izginili sledovi križarjev iz svete dežele. Dandane^i 
kažeio podrtine krščanskih cerkev in trdnjav; v spominu pa se ti bud 
fu JtS še slavni.dogodki in slavni junaki, ki so kazali todi svoje 

junaštvo v (iast Zveličarjevo. , . . . 

c) Romanje od Irimrskili vojsh do današnjega dne. 
Vnovič se je začelo po križarskih vojskah trpljenje romar¬ 
jev, ni pa ponehala njih gorččnost. Poleg prejšnjih težav 
so se pokazale po križarskih vojskah še drugje ^.^nlrSo 
carigrajski patrijarh Mihael Cerularij se je bil 1. 10o4. po¬ 
polnoma odločil od katoliške cerkve m tako napravil po¬ 
polni razkol med vzhodom in zapadom. Dokler je bilo na 
vzhodu jeruzalemsko kraljestvo, imela je seveda naša latinska 
ali rimska cerkev vse pravice do svetih krajev. Ah, kakor 
so izgubivali križarji mesto za mestom, tako so neverniki 
odrivali katoličane tudi od svetih krajev. In ne samo ne¬ 
verniki, ampak tudi razkolniki, katerim po navadi Plavimo 
Grki, ker je večina Grkov zabredla v razkol. Tako se je 
začel in potem tudi ohranil nekak boj na svetih mestih 
o čemer bodemo še mnogo slišali — med katoličani m ra - 
kolniki. In še nekaj drugega, za. katoliško cerkev vaznega, 
ustanovilo se je ob koncu križarskih v ^ 

Takrat so namreč nastali razni redovi, t. j. družbe takih oseb, 
ki se zavežejo z obljubami za popolno življenje, potrjene od 
cerkve. Nekaj takih redov je bilo ustanovljenih posebno 
za to, da so varovali svete kraje, kakor red »templjarjev 
?n nemški red"; drug red je skrbel za popotnike m se 
je imenoval »red johanitov" ali »hospitalitov". A ustano¬ 
vila sta se na zapadu dva ubožna reda s tem namenom, 


O sv. Frančišku in njegovem redu v sveti deželi. 


23 


da bodeta poživila krščansko vero in živela ubožno, natančno 
po evangeljskih svetih. Bila sta redova sv. Frančiška in 
sv. Dominika. Kdo ni še slišal ali bral o sv. Frančišku? 
Kdo ne pozna njegovih sinov: očetov in bratov frančiška¬ 
nov? Daši je sv. Frančišek živel in deloval največ na 
srednjem Laškem, vendar je neizmerno pomenljiv in zna¬ 
menit tudi za sveto deželo. On je namreč romal v sveto 
deželo (1. 1219.), da bi videl svete kraje, posebno pa tudi, 
da bi oznanjeval nevernikom sv. evangelij. Pustil je v mestu 
Akko ali Ptolemaidi deset svojih učencev, da bi bili katoli¬ 
čanom v podporo, sam pa se je peljal v Egipet, kjer je 
pred sultanom Menelikom pogumno oznanjeval Kristusa. 
V Egiptu pa ni dosegel sv. Frančišek nobenega uspeha. 
Ko se je vračal domov, obiskal je svete kraje v Palestini, 
pridigal v Ptolemaidi, v Antijohiji in drugih enakih mestih. 
Proti zimi istega leta se je odpeljal v Evropo, kamor so 
ga klicali važni opravki. 

To potovanje sv. Frančiška je bilo za katoličanstvo v 
sveti deželi prevažno. Neki pisatelj pravi: »Sv. Frančišek 
je v resnici ustanovil stanovitnejše kraljestvo, kakor Bogo¬ 
mir Buljonski." *) V Ptolemaidi je bila prva hiša ali usta¬ 
nova frančiškanov; pa še ob času, ko je sv. Frančišek ži¬ 
vel, 1. 1226., ustanovili so njegovi sinovi drugo hišo, neko 
gostišče v Jeruzalemu, v središču Palestine. Prvo to gostišče 
frančiškansko je bilo skoro gotovo ob tako imenovanem 
»križevem potu" (via dolorosa) blizu Pilatove hiše, torej 
blizu sedanjega samostana »Ecce homo“, ali ob poti, kjer 
je sedaj avstrijsko gostišče. L. 1230. so se frančiškani po do¬ 
voljenju papeževem že stalno naseljevali, in 1. 1238. so imeli 
že samostane; pismo Aleksandra IV. iz 1. 1257. govori o 
pravi provinciji frančiškanski v Palestini in Siriji. Inocen¬ 
ci) IV. je dal frančiškanom po misijonih, torej tudi po teh 
krajih, razne pravice. Polagoma so pa dobili še svetišča v 
oskrbovanje in varstvo, posebno Božji Grob, in s tem so 
zadobili velik pomen, ker so namreč varovali svete kraje, 
branili jih in tako tudi ohranili katoliški cerkvi. Morali so 
-jih pa braniti prav tako proti nevernikom, kakor proti sil¬ 
nim Grkom. Torej 660 let že čuvajo in varujejo frančiš¬ 
kani svete kraje, oskrbujejo božjo službo, skrbe za romarje. 
Zares, kdor dela toliko časa, ta ima zasluge, zato moramo 
najprej reči, da imajo frančiškani nevenljive zasluge za 

*) Cherance: Franciscus von Assisi, 1885, p. 175. 

svete kraje. Kajpada tudi pravice imajo, saj so jih pošteno, 
rekel' bi, krvavo pridobili. 

Ko je 1. 1291. padla Ptolemaida — poslednje krščansko 
mesto —, izgnali so frančiškane, a kmalu (1. 1299.) so se 
povrnili, in 1. 1333. jih vidimo že zopet stalno v Jeruzalemu. 
To je jako važno. Neverniki so bili namreč svetišča skoro 
popolnoma podrli in razdejali, frančiškani so delali takoj 
iz nova, zlasti še na Sijonski gori, zakaj tukaj so pridobili 
hišo, v kateri je Zveličar postavil sv. Rešnje Telo. Tu so 
napravili sloveče svetišče, imeli so pa tudi svoj samostan 
z razgledom na Mrtvo morje, kakor pravi neki tedanji pi¬ 
satelj. Koliko pa so pretrpeli frančiškani v sveti deželi! 
Ko so pridrli 1. 1244. Kovarezmi v Jeruzalem, pomorili so 
vse frančiškane — čuvaje Božjega groba. L. 1261. je umrl 
frančiškan Feliks v Askalonu kot mučenik, ker je oznanje¬ 
val sveto vero; 1. 1288. sta umrla mučenika Frančišek Spo- 
letski in Filip Pujski; 1. 1328. Frančišek Ankonski; 1. 1364. 
so razžagali Viljema Kastelamarskega na dvoje, potem se¬ 
žgali. Prav na Sijonski gori jih je mnogo prestalo muče- 
ništvo, in hiša zadnje večerje je v pravem pomenu napojena 
z mučeniško krvjo. L. 1368. so napadli frančiškane v sa¬ 
mostanu in vseh 12 pomorili. Morili so jih takrat tudi 
drugodi. V Damasku so jih vrgli 16 v ječo, potem pa deli 
ob glavo. Leto potem so mučili brata Antona de Rosato 
in Antona de Christo, proti koncu 1. 1370. Janeza de Eteko, 
potem brata Gondisalva, dijakona Janeza Neapeljskega, leta 
1371. Nikola de Tanquis, 1. 1391. Nikola de Taulicis iz Še¬ 
benika, Donata Roussillonskega, Petra Narbonskega in Ste¬ 
fana Turelskega; v 15. stoletju so pomorili v Abu-Goš-u 
v neki noči vse frančiškane; tedaj je bil umorjen Janez iz 
Kalabrije. — Iz tega kratkega pregleda se vsaj nekoliko vidi, 
kaj so pretrpeli frančiškani za sveto deželo, in pozneje bo¬ 
demo tu pa tam slišali še o drugih mukah. 

Frančiškani so vedno in požrtvovalno skrbeli za ro¬ 
marje; odkar so v Palestini, združena je njih zgodovina z 
zgodovino katoliških romarjev prav tesno. Ne moremo po¬ 
pisovati vseh posameznih rečij, ki bi se dale pripovedovati 
iz poprejšnjih časov brez konca; povemo naj le, da je tudi 
sv. Ignacija tako vleklo v sveto deželo, kakor nekdaj svetega 
Frančiška. L. 1523. je bridko jokal na Božjem Grobu in se 
skoro ni mogel ločiti od svetih mest. Drugih romarjev je 
bilo vedno mnogo. Ker so Turki, ki so se polastili Pale¬ 
stine 1. 1517., imeli od potnikov lep dobiček, niso jim na- 


Romanje dandanašnje, fiesa je treba za romanje. 25 

ravnost branili, pač pa jim prizadeli marsikaj hudega, ako 
se jim je zljubilo. Nekateri potniki so v onih časih prav 
mično popisali svoje potovanje. 

V novejšem času je potovanje v obče lažje in cenejše, 
kakor je bilo nekdaj; tudi se trudijo razne družbe, da olaj¬ 
šujejo romarjem stroške in težave. Zato pa raste v se¬ 
danjem času število romarjev. Zlasti jih z Ruskega in s 
Francoskega prihaja mnogo, na stotine in stotine skupaj. 
Pa o tem se pomenimo bolje na drugem mestu. 

3. Kako se odpravlja jeruzalemski romar na pot. 

Ako veš, da te eden dan ne bode domov, pripraviš 
se skrbno za pot; še bolj, ako hočeš potovati dalje. Ako 
pa hočeš potovati kaka dva meseca, kakor se potuje v 
sveto deželo, treba se je pač tudi dobro pripraviti, in sicer 
na več stranij. 

Najprej si preskrbi dovolj časa, to se pravi: pro¬ 
stosti si priddbi toliko, da te ne bode nujno in neprene¬ 
homa vleklo domov! Ako greš na tako dolgo pot, želiš si, 
da bi si kaj ogledal, kajpada natančno, zložno. Ako bi 
moral od kraja do kraja, od cerkve do cerkve, od svetišča 
do svetišča samo letati in si ne bi dal nikakega odloga ali 
mird za molitev in premišljevanje, tedaj je bolje, da bi 
ostal doma. Tudi je škoda toliko denarja potrositi za 
samo vožnjo in ne imeti od pravega romanja skoro nič 
dobička. 

Druga neobhodno potrebna stvar za potovanje v sveto 
deželo je denar. Res je ubožno življenje popolnejše, ka¬ 
kor pa bogastvo, toda v sveto deželo ne prideš s pr aznimi 
rokami. Vožnjo^ je treba plačati, za jed na ladiji ne dobiš 
ničesar brez plačila, in kadar prideš med mohamedance in 
sploh jutrovce, ti te še le potipljejo za denarnico, da bi jo 
oželi do poslednjega beliča. Na potovanju se mnogo po¬ 
trosi. Ni treba, da bi bil kdo bahač in rožljal z rmenimi 
cekini: tudi če se denar po malem in modro rabi, poteče 
mu le prehitro. Zato, kdor nima beca, doma naj ostane 
in naj se tolaži s tem, da je Kristus k njemu poslal svoje 
oznanjevalce, ker on sam ne more do svete dežele. Kdor 
pa namerava iti, tisti naj pridno hrani, da se polagoma 
kaj nabere v potni torbi, ako mu ni sreča drugače mila. 
Sicer pa — tako velike sile tudi ni, da bi mogli le sami 
bogataši hoditi v Jeruzalem. Pozneje bodem naredil čita- 

teljem mal proračun, in videli bodo, da ni tako grozna stvar 
— potovanje v svete kraje. 

Pa ne samo v denarnici je treba imeti kaj okrogle^, 
ampak tudi v glavi in v srcu kaj pravega. V glavi treba 
imeti nekoliko znanja. Ako hočeš imeti kaj dobička ou 
potovanja, moraš že poprej natančno pomisliti o poti, po 
kateri bodeš hodil, znati moraš torej nekoliko zeniljepisja 
sploh, posebej pa še o svetih krajih. V ta namen je treba 
že dolgo poprej pazno čitati dobre popise svete dežele ah 
kakega popotovanja, in sicer vedno z zemljevidom_ v roki. 
Nam Slovencem služi Jeranovo in Vernetovo opisovanje 
prav dobro, upam, da se bode odslej tudi to-le moje po¬ 
pisovanje dalo rabiti. In treba si je zapomniti, kar citaš, 
treba tudi zapisati vsaj ob kratkem v zapisnik, da potem 
lahko pogledaš, ali je res tako ali ne. Prav iz takega po¬ 
pisovanja razvidiš, kam je treba iti, kaj je treba obiskati. 
Giblješ se na potovanju bolj slobodno in varno, ako veš, 
kje si in kam greš, kakor če hodiš v temni nevednosti. 
Moral bi sicer za vsako malenkost popraševati in s tem 
sitnost delati drugim, ali pa neveden iti mimo. Te stvari 
ne morem dovolj priporočati ^ potnikom. 

Tudi zastran jezika je treba nekoliko pomisliti. Dobe 
se pač Slovenci v Aleksandriji, v Kajiri, v Port-Sajid-u, v 
Jeruzalemu, vsaj sedaj, ko to pišem, je tudi eden v Nazaretu, 
a kdo bi ga mogel najti, kadar prideš v tisti kraj! Naj- „ 
bolje bi bilo, da bi znal arabsko, potem bi res krasno po,- 
toval; ker pa to ni lahka stvar, potrudi se, da se naucis vsaj 
malo laščine: ta ti bode mnogo pomagala, skoro več kakor 
francoščina in angleščina. Z nemščino pa ne bodeš čude¬ 
žev delal po svetih krajih, zato si jo lahko spregledaš. Ako 
znaš nekoliko rusko, ne bode škodilo, da malo pokramljaš 
s kakim ruskim ,batjuško‘ (očkom) ali kakšno zgovorno 
,matuško‘, katerih je v onih krajih večkrat prav obilo. 

Treba je pa tudi še drugih rečij, ako hočeš prav ro¬ 
mati v Jeruzalem, in sicer treba jih imeti v srcu. Te so : 
pobožnost, srčnost, potrpežljivost. Kraji, v katere name¬ 
ravaš iti, so sveti kraji; zaradi tega ne hodi tje samo za 
zabavo, ampak da si utrdiš vero in pokrepčaš pobožnost! 
Pa moraš pobožnost tudi sabo vzeti na pot, ako želiš, da 
bode tvoja pot prava romarska pot in zaslužna za večno 
življenje. — Enako pa je potrebna tudi srčnost, bkoro 
nikdar ni taka pot brez nevarnosti. Nevarnost pa premagaš 
tem lože in bolje, čim srčnejši si. Kdor se boji vsake reči, 


ta naj ostane doma. Z bojazljivci imajo drugi potniki naj¬ 
večje križe, ker malosrčneži si ne upajo nikdar iti, kamor 
je treba; tudi plašijo druge, jemljejo in kratijo veselje 
tovarišem. 

In vzemi naposled sabo veliko mero potrpežljivosti 
in zatajevanja. Daši potovanje v svete kraje dandanes ni 
tako težavno, kakor je bilo nekdaj, brez težav nikakor ni. 
Posebno, ako nisi bogatin, da bi lahko ustregel vsaki svoji 
želji, — kar je pa v onih krajih draga stvar — moraš znati 
potrpeti. Bodisi žeja, lakot, vročina, mraz, utrujenost, malo 
spanja, slaba postelj, pikanje živalij, sitnost ljudij — vse 
to in še marsikaj drugega je treba pretrpeti in torej res 
potrpeti. Kdor tega ne zna, tisti muči samega sebe in še 
druge, pomaga pa si kar nič ne s sitnostjo. 

In kaj bi še rekel o največjem in najboljšem blagu, 
ki si ga želimo sicer vselej in povsodi, a je moramo imeti 
tudi na potovanju? Kdo ne ugane, da mislim — zdravje! 
Bolehen človek ni za na pot, najmanj za v jutrove dežele, 
kjer je potovanje vse drugačno, kakor po Evropi. Kako 
lahko se ga poloti nevarna bolezen, zlasti mrzlica in pa 
griža (djsenteria), ki ga utegne spraviti v grob! Zato pa 
služi potniku jako dobro nekoliko utrjenosti. Mehkužni 
človek ima vedno polno potreb in nadlog, ako je tudi zdrav. 
Utrjeni je vajen težav in potrpljenja, ne škodi mu vsaka 
nevarnost, potovanje se mu zdi še prijetno, ker ima priliko 
porabljati svoje dušne in telesne zmožnosti. Vendar, ako 
me kdo vpraša, kaj je potrebnejše, ali prav trdno zdravje, 
ali potrpežljivost, pravim, da potrpežljivost. Mnogi si svoje 
zdravje utrdijo na potovanju, kakor sem si je utrdil na pr. 
jaz sam, ki sem bil ves čas med potovanjem — razven 
kake malenkosti — zdrav, in povrnivši se domov sem čutil, 
kako se mi je okrepčalo zdravje. Treba je le izbrati si 
pravi čas. Najugodnejši čas pa je pomladi, in sicer je 
dobro nastopiti potovanje konec februvarja ali začetkopi 
marca; konec aprila pa, ko raste naglo gorkota v jutrovih 
krajih, povrneš se domov. Mnogi razlogi so za ta čas, ka¬ 
tere bode čitatelj sam povzel polagoma iz te knjige. Tudi 
jeseni se da potovati in celo po zimi potujejo, česar bi pa 
nikomur ne svetoval, ako le more dobiti kak drug čas. 

Mnogi svetujejo, naj vzame potnik razna zdravila seboj, 
da si hitro pomaga, ako je sila. No, škoduje nikakor ne 
taka previdnost: dobro je, ako ti zapiše zdravnik kako stvar 
zoper mrzlico, ali zoper grižo. Drugega pa ni treba. Se- 

veda, ako moreš zoper vedno nadležno bolezen, kateri 
se pravi lakota, vzeti kaj zdravila seboj, ne bode odveč, a 
sitno je take stvari nositi sabo. Pa o tem kmalu nekaj več. 

4. Jeruzalemski romar odhaja. 

Daši ima potovanje za potnika marsikako prijetnost, 
nima je pa odpotovanje ali odhajanje. To je najsitnejše. 
Tudi odhajanje na jeruzalemsko božjo pot ni prijetno, ven¬ 
dar pa jako važno za celo potovanje. 

Najprej se vprašaš: Kodi pojdem v Jeruzalem? 
Kdor se ne mara mnogo voziti po morju, ima pa denarja 
dovolj, pelje se lahko z železnico do Carigrada in od Cari¬ 
grada z ladijo do Jafe v sveti deželi. V devetih dneh, mo¬ 
rebiti celo preje — ako pride pripravna ladija — prideš z 
Dunaja v sveto deželo. Ob tej priliki vidiš lahko Carigrad, 
Smirno, Ciper in mesto Bejrut. Vendar ima ta pot tudi 
težave in ena je ta, da je dosti draga, zakaj vožnja po 
železnici od Dunaja do Carigrada velja kakih 108 gld. 

Nam Slovencem najbolje kaže iti po morju iz Trsta 
ali pa iz Reke in sicer najprej do Aleksandrije in od todi v 
Jafo, ali pa naravnost v Carigrad in na tej poti tudi v 
Atene na Grškem. Ker se bodo vršile morebiti v bližnji 
bodočnosti nekatere premembe v vožnjem redu one družbe, 
ki se imenuje »Avstrijski Lloyd“ (pred kratkim se je ime¬ 
novala »Avstrijsko-ogrski Lloyd“), zaradi tega ne bodem 
razkladal, kdaj in kako je treba priti do ladije. Kdor hoče 
potovati, tisti se bode pač potrudil, da pozve vse natančno. 
Najbolje stori, da si kupi za nekaj krajcarjev iz Trsta pre¬ 
gled celega vožnjega reda Lloydovih parnikov, po tem si 
sestavi lahko svojo pot. Najceneje bodeš potoval, ako greš 
iz Trsta v Aleksandrijo in od todi v Jafo.*) 

*) Da čitatelj vsaj nekoliko preračuni stroške za potovanje, po- 
vejmo nekoliko, kakšne so cene za vožnjo. Od Trsta do Aleksandnje 
plačaš v I. razredu okrog 140 gld., v II. razredu pa okrog 100 gld. Od 
Meksandrije do Jafe v I. razredu okrog 40 gld., v II. razr. okrog 30 gld. 

_ Čez Carigrad je pot mnogo daljša in dražja. Kakšm stroski da bodo 

v sveti deželi, to se ne da povedati. Nekateri potrosijo manj, ker dobe 
ugodno priliko in družbo, drugi potrosijo več. Iz Jate _ do Jeruzalema 
se pripelješ morebiti za 5 frankov (2 in pol gld.), morebiti pa bode ti-eba 
plaLti tudi 6 gld. Ako greš v večji družbi iz Jeruzalema v Nazaret m 
potuješ tri dni na konju, stane te v ugodnem slučaju 7o-80 frankov alj 
30—4D gld.; morebiti tudi manj, jako rado pa več. Iz Nazareta do Kajte 
nazaj prideš — ako je sila — tudi peš in tukaj sedeš na ladijo, ki te 
za kakih 195 gld. v I. in za kakih 140 gld. v II. razredu pripelje nazaj 

Kajpada bi bila pot iz Trsta naravnost v Jafo naj¬ 
krajša pot v sveto deželo. Pa tako ne vozijo parniki, ker 
glavni njih namen je, da prevažajo blago med velikimi po¬ 
morskimi mesti, in zato se ustavljajo skoro vse ladije v 
Aleksandriji, in potem tudi v Port-Sajidu. Tudi Nemci ho¬ 
dijo najrajši skozi Trst v sveto deželo. Zato mislim, da si 
Slovenci ne moremo izbrati kaj boljega, zlasti, ker vozijo 
naše avstrijske Lloydove ladije po tej poti, in je vsekako 
najprijetneje in najbolje, da se vozimo na domači ladiji. 

Pa kar tako ne moreš na ladijo, ampak treba ti je 
vzeti seboj nekatere stvari še poleg denarja. Taka potrebna 
reč je najprej gorka obleka. Kaj? Gorka obleka za gorke 
dežele?—Da, prijatelj, ko bi v gorkem vzhodu vedno grelo 
gorko solnce, potem bi se napravil prav lahko. A v sveti 
deželi in v Siriji sploh so noči jako mrzle, še spomladi se 
vreme rado premeni in potegne mraz. Hitro, hitro se pre¬ 
hladiš, — česar te obvaruje gorka (ne pa težka in ne¬ 
rodna) obleka. Obleka bodi tudi trdna. V kakšno zadrego 
prideš, ako se ti kaj raztrga po poti! Zlasti se preskrbi z 
dobrimi, ne težkimi čevlji, zakaj tam treba mnogo hoditi, 
ako nečeš jahati. Obleka bodi bolj svetla, ker je taka pri- 
pravnejša, kakor črna. Duhovniki morajo imeti seboj talar 
(suknjo do peta), ki naj bode lahek, pa tudi trden. Gledd 
na to duhovsko obleko opomnim, da se v njej še najlože 
potuje med mohamedanci. Dolgo obleko cenijo mnogo bolj, 
nego ^atko, in celo do duhovnika ali redovnika imajo spo¬ 
štovanje, ako pride med nje v dolgi, duhovski obleki. Le 
redko kje se mu bode primerila kaka sitnost, gotovo pa 
mnogo manj, kakor če bi hodil v kratki obleki. Zato le 
talar in pa širok klobuk poleg trdnih čevljev, to je prava 

v Trst. Kajpada nisem v tem računu povzel stroškov za bivanje v raznih 
mestih. V obče se ravnajo stroški po mnogih okoliščinah. Cele družbe 
ah karavane potujejo jako ceno. — Bukvar Leo W0rl je prirejal do pred¬ 
lanskega leta karavane, pri katerih se je plačevalo za 45 dnij potovanja 
v I. razredu 635 gld., v 11. 545 gld. Sedanji generalni komisar mi je 
rekel, da bode odslej še ceneje. W0rl je imel neki v . karavani tudi 
in. razred in zanj ceno 275 gld. brez jedi in postelje na ladiji (za kar 
pa lahko utrjen in spreten človek sam skrbi). Potemtakem bi ne bilo 
nemogoče s 300 gld. ogledati si svete kraje — vsaj poglavitne —, ako 
bi se združilo kakih 10 potnikov in bi imeli izkušenega vodnika. Vsaj 
JM bi si upal za tako ceno preskrbeti potrpežljive in dobre ljudi, ako bi 
Jih im bilo manj nego 10, in ako bi hoteli potovati v 3. razredu na ladiji, 
H.®® marca do oktobra lahko priredilo. — Vsaj to so izprevideli 
čitatelji, da ni tako posebno huda ali skoro nemogoča stvar, priti v 
sveto deželo. 


30 


Obleka romarjeva in druge potrebščine. Potni list. 


in iako pripravna obleka za duhovnika! Jahati je sicer ne- 
Sliko nCTodno v talarju, zlasti ti je težko dvigniti se na 
Knia in sesti v sedloa polagoma se človek privadi tudi 
te^a Za vse pa ni nobena reč prav. Frančiškani jahajo iz¬ 
vrstno po sveti deželi, in zaradi težke dolge obleke se ne 
pritožuje nikdo drugače, kakor če mora bresti vodo ali 
hoditi po globokem blatu. Jako dobro je imeti tudi lahko 
vrhnjo suknjo, bodisi proti hladu, bodisi proti drugim ne- 
zcrodam. Preveč obleke ali perila, kakor tudi vsakovrstne 
ropotije naj romar nikdar ne jemlje sabo, ker težka pr¬ 
tljaga jako zadi’žuje, pa tudi podražuje potoyanje._ Perilo se 
di lahko med potom prat, m za male potrebščine je po¬ 
vsod! po gostilnah kakor tudi gostiščih preskrbljeno. Um 
manj prtljage, tem bolje za prosto gibanje! Med potova¬ 
njem sem^ naletel na par Dunajčanov, ki so imeli seboj ne 
"Im koliJto navlake; laki ljudje mislijo, da je na Inrskh 
tleh tako, kakor v dunajskem Praterju, m da mora Potnik 
biti v vseh rečeh opravljen po najnovejšem kroju. A kar 
imaš seboj, to imej dobro spravljeno, v dobrem, trdnem 
kovčegu. Med potovanjem namreč prideš v roke raznim 
ljudem; ti pa največkrat obdelujejo in premetavajo tvojo 
prtljago tako, da ne more ostati kos pri kosu , ako m vse 
trdno in močno.) 

Za potovanje na Turško moraš imeti potni list od 
politične oblasti. Nikar ne misli, morebiti, da se boje 
nedolžni Turki nevarnih tujcev in da zaradi tega za¬ 
htevajo potne liste, marveč potni listi so jim le ugodna 
prilika, da izvlečejo iz potnika nekoliko denarjm Ko dojdes 
v Trst, moraš iti h turškemu konzulu, m najboljše JUi da 
ti naredi on nov turški potni list (teškere), katerega dobro 
shrani. Prvi ali drugi ti gotovo pomore iz vsake zadrege. 
A nikar ga ne puščaj v rokah uradnikov, ker ga m vselej 
lahko nazaj dobiti. Ako ti pa turški konzul v Trstu tvoj 
domači list (seveda za dobro plačilo) samo podpise, tudi 
velja, in ne daj se prevariti od nobenega uradnika, ki ti 
poreče, da ne velja. Ako si pa romar duhovnik, ™ej se¬ 
boj tudi list od škofijstva — dovoljenje za masevanje. Delo 
dva lista bi nd škodovala, ker taka stvar rada kje zastane 
ali se izgubi, in to pripravi duhovnika - romarja ob naj¬ 
večje veselje, da ne more namreč darovati presvete daritve 
na svetih mestih. Ako imaš sicer še kako priporočilo, ne 
bode škodilo na potovanju. 


Denar za romanje. Romar odhaja. 

Nikar tudi ne pozabi zamenjati papirnega denarja za 
zlato in sicer najbolje za francoske napoleondore (cele ali 
polovične ali tudi četrtne), ker ta denar sprejemajo povsodi 
radi v jutrovih deželah. Tudi angleški denar se odda lahko; 
naš srebrni ali papirnati denar bi pa zmenjal na jutrovem 
nekoliko težko in le s precejšno izgubo. 

Ne pozabi pa naposled svoje vesti spraviti v red, 
zakaj posebno na potovanju je resnično, da pride smrt 
kakor tat. Mnogi zvršijo potovanje brez večje nesreče, a 
brez nevarnosti menim da nihče. Seveda moramo že sploh 
biti vedno pripravljeni na smrt. Pa tukaj sem opomnil to, 
ker je jako prijetno in lahko pri srcu potniku, ki ima lahko 
vest. Tudi v nevarnostih je pogumen, dobro vedoč, da se 
mu ni v istini ničesar bati. Nekdaj so šli romarji na pot 
z veliko slovesnostjo. Opravili so doma posebno pobožnost, 
prejeli svete zakramente, bili pri sveti maši, in potem so jih 
še domači daleč spremili, priporočujoč se njih molitvi. 

Trstii^na ladij o. 

Dosedaj sva se s potrpežljivim čitateljem tako menila, 
kakor bi se on sam pripravljal na pot. Naj povem kar 
naravnost, da tako nekako sem se tudi sam pripravljal in 
le iz svoje izkušnje sem govoril. Koliko časa sem si želel 
potovati v svete kraje, kolikrat sem delal načrte, kolikrat 
sem premišljeval, kako bi dobil namestnika za svoje delo! 
Pa vse je Bog dal: dovoljenje prednikov, vrle namestnike, 
zdravje za potrebo in tudi ljubo tovaršijo — dva frančiš¬ 
kana, izmed katerih je bil eden mašnik, drugi brat. Šlo 
je sicer marsikaj nekoliko trdo, a ne smemo se ustrašiti 
nikdar nobenih težav, saj ž njimi poskuša Bog našo sta¬ 
novitnost. 

Pa kako težko se je bilo ločiti od doma in navadnega 
dela! Koliko rečij je bilo treba urediti, pripraviti, izročiti, 
pojasniti! Kaj bode, če bode tako težko ločiti se od sveta 
za vselej! In poslednjo noč pred odhodom je bilo treba 
žrtvovati delu. Ni prišel spanec na moje oči; mislil sem 
si, na ladiji bode časa za spanje, saj ne odhajam vsako noč 
v sveto deželo. Opravila sva z gospodom tovarišem v do¬ 
mači kapeli sv. mašo, proseč božjega blagoslova in varstva, 
potem pa — kmalu odpiska hlapon slovo beli in dragi 
Ljubljani dne 19. februvarja 1.1. (1891.) Bilo je mrzlo jutro, 
zato mi je dobro dela gorkota v železniškem vozu, hotelo 

se mi je zadremati. A srce je bilo prepolno, da bi se dalo 
tako umiriti. Zlasti,- ko se je svitalo tam od Postojine na¬ 
prej, zrl sem v domaCi svet, kakor bi si ga hotel posebno 
vtisniti v spomin. Tam proti Trstu pa se vzradujem kopne 
zemlje, češ, ubežal sem domači hudi zimi. Prav to leto 
namreč je bila nenavadno ostra in mrzla zima. In vendar 
zmaga me natora, naslonim glavo in zadremljem. ^ Jutranji 
svit me je obseval skoz okno. Ko se kmalu vzbudim, pravi 
mi tovariš: „Še dve sveči bi vam bili potrebni.* — „Cernu 
neki?* vprašam, „saj je dan.* — »Kakor mrlič ste se mi 
zdeli,* pravi, „ko ste mirno sloneli: tako ste bledi in slabi*. 
— „Ni čuda, ker nisem nocoj nič spal in poslednji čas sem 
se tudi dosti pehal z delom.* Bilo je malo smeha in malo 
resnobe v tem pogovoru. Zares, kadar spimo, podobni smo 
mrliču, in vsak spanec nas opominja poslednjega, smrtnega 
spanja. 

»Pozdravljeno morje! O kako vabljivo se leskečeš v ju¬ 
tranjih žarkih, kako mogočno se vspenjaš tje do konca obzora, 
kakor bi bilo živo, tako se ziblješ in pljuskaš v neprestanem 
šumenju ob breg! Kmalu skleneva za nekaj dnij tovaršijo.“ 
Tako mi je govorilo srce, ko sem proti Trstu gredoč gledal 
modro-zeleno morje. Čudno pač, da ima pogled na morje 
toliko moči na naše srce! Ne pravijo pesniki brez vzroka, da 
je morje podoba našega srca, saj je, kakor bi le srce s tem¬ 
nim čustvom svojim moglo ustvariti si nekak izraz tega, kar 
je v morju. Le misli, človek, kaj je morje, le misli: pa povej 
in razloži mi potem, kaj si mislil! — Zelene oljke^ so nam 
kimale pozdrav, prijazni Iju^e so se ozirali na drdrajoči vlak. 
Zdi se, da hočejo ti preprosti ljudje, tržaški okoličani, z ohleko 
posnemati barvo morsko in svetlo-zeleno obrežje, zakaj možje 
imajo večinoma zelene hlače. Daši niso morebiti narejene v 
dragih mestnih krojačnicah, vendar te zanima prav ta pre¬ 
prosta posebnost, in rečeš si: ,,To izbira ljudstvo, tako se nosi 
tukajšnji narod.“ 

Ker je ustvaril Bog mnogo ljudij — vsaj na kolodvorih 
te jih mnogo obsuje — ni ti treba skrbeti za prtljago. Te 
težave te rešijo v sladkih nadah postrežljivi nosači, ki bi naj¬ 
rajši oprtali tudi tebe. Mnogi se jezijo nad usiljivostjo teh 
ljudij; a vprašam, kako bi delal ti, ko bi bil nosač ? Ali bodeš 
stal od daleč in gledal, da te prebite drugi? Vsi moramo 
živeti, zakaj bi še nosačem ne privoščili koščka kruha! Ne¬ 
koč, ko sem potoval po Laškem, in se je bila cela grc^a no¬ 
sačev zagnala na neko drugo stran, zagledam tam ob zidu 

slonečega še mladega moža. Nič se ni rinil, pa videlo se 
mu je, kako rad bi tudi kaj zaslužil on s postrežbo. In 
vse, kar sem zapazil na njem, obraz in kretanje, kazalo je, 
da ni vajen in vzgojen za nosača. In tužno-milo je zrlo 
njegovo lepo oko. Kdo ve, kako zanimiva, žalostna zgo¬ 
dovina se je zarisala v življenje tega nosača in ga privedla 
do tega posla? A vendar, ali ni bil plemenit zanj ta posel, 
ali ni bil junaško delo, morebiti edina rešitev? Ko so mu 
izpodletele druge nade, pritrdil je nit svojega življenja na 
ta posel. 

Najprej treba urediti glavne pogoje za pot. Spremlja 
nas vrl slovenski tržaški profesor in znanec, ki je s težavo 
prišel sem z gimnazije pozdravit romarja. Žal, da se je 
moral kmalu posloviti! Kmalu smo pri Lloydovi palači in 
od neprijaznih uradnikov si kupimo vožnje listke za prihodnji 
dan. In sedaj hajdi k Turku, da ti podpiše potni list! 
Slišal sem, da ta ljubi turški konzul prenaša svojo pisarno, 
kakor mačka mlade. Res, bilo je treba dobro in skrbno 
popraševati, da jo najdemo. Ko bi bil dober risar, narisal 
bi prizor pri pisarju konzulovem, tako zanimiv je bil; tu 
sem dobil pravi pojem o turških uradih. Neki človek pa, ki 
je hotel tudi dobiti potni list, bil je v zanimivosti res še 
posebnež. Ne vem, ali je bil Francoz, ali Lah, ali Grk: to 
pa vem, da je bil sicer pameten, a se ni vedel, kakor drugi 
ljudje. Kako različni so človeški značaji! Zares, to je naj¬ 
zanimivejše v božjem stvarstvu, da je toliko enakostij in 
vendar toliko razlik. Obraz je enak obrazu, in — kolika 
razlika največkrat med dvema obrazoma! 

Ali naj popisujem, kako me je še zeblo po tržaških 
ulicah, ker je brila ostra burja; kako sem šel odpravit lakot 
in žejo in kako sem popoldne korakal proti Barkovljam 
obiskat drugega znanca? Prehitro sem se veselil tržaške 
gorkote, zakaj celo v sobi vrlega gospoda mi je prešinjal 
mraz kosti in kratil tako zaželeno spanje. Vendar odpočil 
sem se dobro, z lahko glavo opravil drugi dan sv. mašo in 
potem se z omnibusom prepeljal v Trst. Taka vožnja z 
različnimi ljudmi, ki pridno kramljajo,, je prav prijetna. 
Kako živahno je gibanje med Barkovljami in Trstom! V 
kratkih presledkih vozi omnibus, vendar ima ljudij vedno 
dosti. Kako so pridne, kako pogumne Barkovljanke! Kdo 
pozna tisoč opravil, katera imajo v Trstu? Zato se^ pa 
opaža pri vseh nekaka imovitost; rekel bi, da ne skrbe za 
to, kaj bode jutri. 

Jeruzalemski romar, 3 

Jeruzalemski romar gre na ladij o. 


V Trstu je bilo treba še nekatere stvari pripraviti, denar 
zmenjati in dobro shraniti, domov poslati še malo poročilo s 
poslednjim pozdravom — in enajsta dopoldanska nra je došla. 
Naladijo! Opoldne (v petek) je odhod. Treba začeti s toč¬ 
nostjo. Zopet ima nosač nekaj dela in pa potrpežljivi tovariš 
— brat, ki prime z močno i’oko za prtljago in jo tira dalje. 

Da, ta le je: prav nas je čakala lepa ladija ,Thalia‘, kateri ho¬ 
čemo izročiti svoje življenje za nekaj dnij. Pa sedaj ni časa 
za premišljevanje. Skoro padel sem na stopnicah z brega na 
ladijo, ker sem gledal preveč naprej, a premalo pod noge. 

Kmalu smo na svojem mestu, postrežnik nam odkaže postelje, 
prtljago stlačimo na posebni kraj, da ni nikomur na poti, niti 
poštenim, niti nepoštenim ljudem. Jako točna in pripravna 
je ,Thalia‘. Celo drngi razred, za katerega sem imel listek, bil 
je lepo odločen od obednice in imel nekake oddelke za po¬ 
stelje. To torej ni bilo napačno. Tudi krov, dasi ne prosto¬ 
ren, bil je jako prijazen, dosti visok in dobro urejen. Pravo 
življenje in gibanje potnikov v lepem vremenu je na krovu. 

Tudi jaz sem hitro porabil priliko in se udomačil na njem. 

Kako živahno življenje opazuješ na ladiji pred odhodom! Tu 
donašajo nosači in postrežniki prtljago potnikov, tam stopa u 
ponosno bogatin, kakor bi bila ladija njegova, tam se mota 
plaho dekle skozi razne gruče in nese — sama pač najbolj 
ve, kaj — v desni in levi, drugodi sta si nekako navskriž 
postrežnik in gospod: prvi viška denarčke, kakor bi se igral, 
ter hoče reči, da je to jako malo za tako visokega gospoda, 
za tako težko delo in ob tako važnem trenotku. Tam se 
prijatelja poslavljata, tam se gorko objemata prijateljici. 

Mati si briše solze, ker odhaja njen otrok v daljno Aleksan¬ 
drijo iskat si dvomljive sreče. Cuj! — pok se razlega od 
mesta sem, za ladijo je prišel čas odhoda. Stroji vlečejo 
težkega mačka z dna, vrvi se natezajo, ladija se suče, sedaj 
se začne vrteti tudi vijak spodaj ob zadnjem deln ladije — 
v tiru smo, odhajamo. Klobuki mahajo, robci plapolajo, 
sliši se: Z Bogom, z Bogom! in ločitev je dovršena. Kdaj 
pride za ločitvijo vrnitev? Bog daj, da kmalu in srečno! 

Pa tam-le drči proti ladiji čoln. Kaj hoče? Nekdo se je 
zapoznil in mora poskušati na ta način, da ujame še ladijo. 

Sloje; že hiti po malih stopnicah naladijo. „Hvala Bogu", 
misli si menda, „da sem le tukaj! Saj mi koža ni ostala 
doma!" 





Sveti Peter vidi prikazen v Jopi (Jafi). 

II. del. 

Od Trsta do Jeruzalema. 


1. Vožnja po Jadranskem morju. 



je rezala naša ladija 
morsko gladko površino 
in zapuščala bele in pe¬ 
naste , šumeče brazde, za 
seboj. Molčali smo in upi¬ 
rali svoje oči na Trst, ki 
se je tako divno lepo pro- 
stiral ob bregu pod zele¬ 
nim hribovjem. Vzel sem 
iz prtljage svojo fotogra- 
fično pripravo in jo na¬ 
stavil na Trst. Kmalu 
lopne zapora, slika — ne¬ 
vidna sicer — je shranjena 
na stekleni plošči. Lepa 
je naša domovina, lepa je 
bujna Adrija, krasna je z 
morske strani skalnata in vmes zelena Istra z mesti, cer¬ 
kvami in srednje-visokim gorovjem. Kako smo jo pozdrav¬ 
ljali, kako opazovali in si razlagali vse, 'kar smo videli! A 
kmalu je izginila Istra, v daljavi se je začela potezati in 
zopet izgubljati ,kršna‘ Dalmacija, izgubljali smo pa tudi 
mi zanimanje za suho zemljo in iskali družbe. Na ladiji 
so vsi potniki nekaka družba. Kmalu se spoznajo — vsaj 

KatSno je življenje na ladiji. 


moški med seboj, in ženske med seboj — in popnjateljijo, 
povod za razgovor se kmalu najde. Duhovnika gledajo mo¬ 
rebiti nekoliko časa po strani, kakor bi bil nevarno bitje; 
a polagoma izprevidijo, da ni prenesel v žepu viharja, in 
tudi on se čuti hitro domačega, ako mu je kaj na tem, d.a 
s kom občuje. Rečem pa, da tako občevanje na ladiji je 
kaj kratkočasno, pa tudi poučno. Zakaj ljudje z vseh stranij, 
od vseh vetrov se zbero na malem prostoru; nikjer ni boljše 
prilike za spoznavanje ljudij, kakor na ladiji. Tukaj vlada 
nekaka mednarodna in medverska sloboda. Vsi so enaki, 
vsi samostojni in nedotakljivi, dokler ne narede kake ne¬ 
rodnosti. Zato pa govorč ljudje na ladiji res iz srca. Po¬ 
morščaki so v obče jako vljudni ljudje, zlasti poveljništvo, 
častniki. Duhovnikom, kolikor sem se mogel prepričati, 
skazujejo vso čast; to je treba v hvalo priznati našemu 
avstrijskemu Lloydu. 

Kmalu sem tudi jaz poleg svojih obeh domačih prija¬ 
teljev našel druščino in sicer nekega laškega mladeniča tam 
od Verone, ki se je vedel jako vljudno in se_ prav prisrčno 
z menoj pogovarjal. Govorila sva tudi o laški vladi, in on 
je kazal željo, da bi se pomirila vlada s papežem. Bil je 
videti pogumen, dobrega in vernega srca. Prebredel je že 
pol sveta, zlasti po Ameriki je hodil in govoril dobro špansko. 
Bila sva si ves čas prijatelja; le da ga je drugi dan prijela 
huda morska bolezen, kateri se je sicer nekoliko časa krepko 
upiral, a naposled je omagal in do Aleksandrije ostal v 
postelji. 

Točno ob peti uri je zvonilo k obedu. Od jeruzalem¬ 
skega romarja pač ne pričakuje nihče, tudi he kaka bralka- 
kuharica, da bodem razkladal jedilne liste, obede in zado¬ 
voljnost želodčevo na ladiji. Le toliko rečem, da ni treba 
nobenemu rednemu želodcu trpeti lakote ali žeje; vsega je 
dovolj. Za petek ne pripravljajo postne jedi. Kdor pa hoče 
vsaj deloma petkovo jesti, postreže si lahko z ribami in 
kako prikuho, ako neče postrežniku delati sitnostij. Za denar 
se tudi na ladiji vse dobi. Povem naj nadalje, da_ je ob 
osmi uri zvečer čaj s kruhom ali Suhorjem za prigrizek, 
zjutraj po sedmi uri zajutrek in ob deseti uri dopoldne ko¬ 
silo. Ta uravnava je vsaj za ladije prav primerna in pri¬ 
pravna. O petih je glavni obed, kateremu lahko rečeš tudi 
južina, ako se ti zdi za večerjo čas prezgoden. 

Najprijazneje na ladiji je proti večeru. Potniki se spre¬ 
hajajo po krovu, pušijo, pojejo, pogovarjajo se, nebo pa 

razc-^rinja milo svojo lepoto po vsem obzorju. Nikjer se ti 
ne "zdi nebo tako prijazno in hkrati veličastno , kakor na 
moriu. Ako pa pogledaš v morje samo, šumi in giblje se 
tako skrivnostno, da se . ti takoj vzbudi domišljija in kaže 
čudne predmete v tej globini. Posebno zanimivo je gledati 
v morje na zadnjem delu ladije, kjer se suče vijak. Kako 
se leskečejo valovi v svetlobi spodnjih svetilmc, kako lahko 
drči ladija naprej, da le malo čutiš njeno gibanje!^ Kadar 
vrhu tega še luna sveti, tedaj je res neizrekljivo niično na 
krovu. Težko se odločiš, da greš v svojo kabino (izbico) ah 
v kajuto (sobo pod površjem) spat. In treba je iti vendar¬ 
le. Saj potrebuješ počitka, če tudi ničesar ne delaš, in ne¬ 
spodobno bi bilo, kolovratiti dolgo časa okrog in motiti šp 
sopotnike. Žal, da so vedno taki nerodneži med dnigimi. 
Imeli smo tudi mi v svojem oddelku nekaj mladih Švicar¬ 
jev-Nemcev, ki so bili neizmerno slobodni. A drugim je 
bilo njih slobodno, rečem pa rajši, nerodno in neolikano 
ravnanje v izpodtiko in nadlogo. Naj pravi kdo, ka.r hoče: 
kjer koli sem hodil, povsodi sem našel pri Nemcih neko 
oholost, poleg tega tudi večkrat neolikanost v vedenju. 
Tudi Francoz je večkrat ošaben, a on je vljuden m ob¬ 
ziren do vsakoga. Le Anglež je še brezobzirnejši od Nemca. 
Tam, kjer je Anglež, nima nihče nikake pravice razven 
njeo'a. Ako se kje vstopi, on tam stoji, ako tudi ve, da bi 
ti tam rad hodil, in da ti je na poti. Pa pustimo jim zna¬ 
čaje, saj ni nikdo brez slabostij in brez prednostij. Nespa¬ 
metno je, kar cel narod obsoditi in zopet cel narod hvaliti. 

Vsak po svoje! . 

Kdo bi mislil, da se talco dobro spi na ladiji! Malo 
tesno je sicer, a prav sladko se ti zadremlje in prav mirno 
počiva. Ker stroj nekoliko — a prav malo potresuje la- 
dijo, zdi se ti, kakor bi te zazibal v spanje. .. .. 

A — že si mislim, da povprašujejo čitatelji, kaj je z 
morsko boleznijo. Naj tudi o tem kaj povem, ker spada 
med zanimive dogodke jeruzalemskega romarja. Prvi dan 
— kolikor vem — ni imel noben potnik te bolezni. Pac 
pa so se menili o njej; nekateri so se je bali, drugi so 
se norčevali, tretji so se hvalili z zdravili zoper to nadlogm 
Po noči pa za tem dnevom se je oglasila in polastila svojih 
žrtev. Nekateri, ki so se najbolj hvalili, dobili so jo naj¬ 
prej in najhuje. Začelo se je kašljanje in vzdihovanje m 
kričanje na vseh straneh, da je bilo joj. Nekateri so hiteli 
na krov in tam prav dirjali sem in tje, češ, da tako pre- 

Ženo bolezen; drugi pa so se stiskali v postelje, misleč, da 
so tukaj najvarnejši. A kakšen junak sem bil sam? vpra¬ 
šate. No, kdor je bolan, njemu se zaradi tega ni treba sra¬ 
movati ; kdor ni bolan, ni se mu treba hvaliti. Ko stopim 
v jutro precej zgodaj s postelje, takoj se mi je zdelo gi¬ 
banje ladije neprijetno in bilo mi je, kakor bi se mi neko¬ 
liko v glavi vrtelo. To mi ni nič kaj ugajalo in hotel sera 
na krov, da bi dobil boljšega zraka. Pa tudi to ni dosti 
pomagalo; zibanje ladije naprej in nazaj je bilo jako nad¬ 
ležno. Postrežnik pokliče k zajutrku: nekoliko črne kave 
je bilo dovolj, upirala se mi je. „Hoj!“ — mislim si, „sedaj jo 
pa že imam! Naj si bode — v božjem imenu!" Grem zopet 
na krov, hodim sem in tje, sedem in strmim v valove, zavit 
v svojo suknjo. Bilo mi je tudi nekoliko slabo, in vse moči 
so nekako omagale. Tako sem bil dolgo na krovu, in se 
malo zmenil za zvonec ob 10. uri, ki je klical k obedu. A 
polagoma je bilo tudi te slabosti konec, lakota se je ogla¬ 
sila, in ko je zvonilo za južino ter smo posedli krog mize, 
dišalo mi je, kakor še malokdaj. Mislil sera si: „Ako hujše 
ni, to se pač da prenesti." — Kaj je neki ta bolezen? Ta bo¬ 
lezen je gotovo najprej živcih in v možganih, ker težko 
prenašamo gibanje tal pod seboj. Iz živcev se preseli na 
drobovje in tako sili človeka na bljuvanje. A bljuvanje ni 
tako, kakor sicer ob drugih prilikah, marveč le zaradi ne¬ 
kega stiskanja v želodcu mečejo bolniki iz sebe več ali manj 
neke tekoče čudne snovi. Bolniki pravijo, da ni toliko za¬ 
radi bljuvanja hudo, ampak to, ker človeka poprej hudo 
vije. Iz tega se vidi, da je morska bolezen živčna bolezen. 
Daši je neprijetna, vendar mislim, da v obče ni take sile, 
kakor nekateri pravijo. Najbolji pomoček je, da potnik ne 
premišljuje svojih težav in si ne dela tako bolezni še hujše. 
Zanimiva igra, mislim, bi dobro pomagala, ako bi le bolnik 
hotel igrati. Mnogi si pomagajo s tem, da so v postelji. 
Videl sem, da so mnogi lože prenašali težave, ko so bili v 
postelji. No, kar se mene tiče, rajši sem malo bolan, da 
se le morem prosto gibati, kakor da bi se po dnevu valjal 
po postelji. Nekateri pa imajo menda posebno nagnjenje 
za to bolezen, zakaj videl sem jih v res žalostnem stanju. 
Rekli so, da bi najrajši umrli. Sicer pa, ako ne trpi dolgo, 
nima nič hudih nasledkov, ampak narobe: nekako očisti 
želodec in drobovje, da potem izvrstno opravljata svojo 
službo. Zato naj se le nihče ne boji te bolezni; ako nima 
drugih pomislekov, sme iti brez skrbi na romarsko pot. 

A na morju pridejo druge težave — ne vselej —, ki 
poprimejo človeka bolj globoko, kakor morska bolezen. Prvi 
in drugi dan smo imeli še jako ugodno vožnjo. Ladija se 
je le nekoliko zibala, vreme je bilo jako prijazno. Z vese¬ 
ljem smo pozdravili drugi dan zvečer mesto Brindisi, 
kjer smo nameravali ostati tisto noč, da počakamo menda 
novih potnikov. S tovarišema smo šli tudi na suho, da bi 
zvedeli, ali bi se dalo drugo jutro prav zgodaj maševati, 

ker je bila nedelja. A, ko povem, da bi maševal rad ob 

štirih zjutraj, zavzeli so se ljudje, kakor da bi zahteval kaj 
takega, kar je čisto nemogoče. Ne samo, da smo izgubili 

upanje za sv. mašo, še sitnosti smo imeli s potnim listom, 

zakaj stopivši z ladije smo se morali izpričati na umdu, 
in potem zopet, ko smo se vrnili. „No, videl sem vsaj ne¬ 
koliko Brindisi in pokazal dobro voljo za božjo službo," re¬ 
čem sam pri sebi, ko sem tudi še čolnarja za par korakov 
vožnje od brega do ladije plačal prav pošteno. Pa to le 
mimogredč. Prave težave so še le prišle. Tretji dan svoje 
vožnje smo imeli jasno nebo in smo zato z veseljem in 
zanimanjem ogledovali grške otoke, mimo katerih smo se vo¬ 
zili: Krf, Kefalonijo, Zant in nekatere manjše. Nekateri smo 
risali, in jaz sem tudi fotografoval daljno obrežje. Vendar 
nas je motil dokaj mrzel veter s severovzhoda. Nihče pa 
ni pričakoval kaj hudega. Četrti dan pa je takoj zjutraj 
bril močan veter, in ni bilo lahko ostati na krovu. Vozili 
smo se mimo zloglasnega nosa Matapanskega, in že mi je 
na misel prihajalo, da ne bode nič dobrega. Dopoldne je 
veter čim dalje bolj naraščal, brila je burja, in mislili smo: 
nekoliko je mora že tako ali tako biti v teh krajih, bodimo 
le zadovoljni, da ni huje! A bilo je huje. 

2. Vihar na morju in prihod v Aleksandrijo. 

Viharje na morju popisujejo navadno z živimi bar¬ 
vami, da je že bralca lahko groza. Pisatelj misli, da je tem 
bolje, čim grozneje piše. Tudi pomorščaki ali potniki radi 
pretiravajo morske težave in strahote. Zdi se mi, da ni 
potnik nič bolj slaven zato, ker je prebil morski vihar. Za¬ 
stran nevarnosti pa se lahko reče, da nihče ne ve, kdaj je 
res nevarnost, in kdaj je ni. Večkrat se potopi ladija, ko 
ni nihče slutil nevarnosti, a največkrat se ne potopi, če tudi 
je vse v smrtnem strahu. — Le zato povem nekoliko še o 
burji ali o viharju, da se naš slovenski romar ne bode pre¬ 
več bal, kadar pride on v enako težavo. 

Kako silna je burja na morju. 

Okoli poldneva je razsajala burja, kakor bi ji bili vsi 
izhodi in viri odprti. Vendar pravo silo je imel veter še le 
ob 3. in 4. uri popoldne. Kot prava burja se veter ni za¬ 
ganjal v presledkih ali sunkih na ladijo, ampak je neprestano, 
skoro vedno enako pihal. Zares, ako hočeš videti silo .pri¬ 
rode, iti moraš na morje. Ker nisem mogel biti niti na 
krovu, niti na kakem drugem prostem kraju, stisnil sem se 
v neki vhod do spodnjih prostorov, ki je bil od vetrove 
strani dobro zavarovan, vendar pa mi dopuščal, da sem 
videl vse po ladiji in po morju. Hotel sem videti to div¬ 
janje, naj velja, kar hoče. Čudno se mi je zdelo najprej, 
da more veter pihati tako vstrajno in dosti enakomerno. 
A kmalu sem imel priliko, čuditi se še drugim rečem. Na¬ 
vadno sem videl, da je padala mokrota od zgoraj ;• a tu se 
je veter zaril v valove, in vršalo, šumelo in brizgalo je 
vodo kvišku, da je bila ladija zavita v nekako meglo. In 
kako je neslo vodo! Kakor dvigne po naših cestah veter 
prah in ga raznaša na vse strani, tako je raznašala burja 
morsko vodo in vihrala ž njo v groznih vrtincih, da je de¬ 
ževalo res od spodaj navzgor. In pri tem — neprestano bu¬ 
čanje, šumenje in piskanje, da se težko slišijo glasovi ljudij, 
ki vpijejo in si kličejo povelja. Le glas zvona, s katerim si 
dajejo znamenja, da po vrsti stražijo in pazijo, sliši se za¬ 
molklo, vendar še čvrsto med to divjo glasbo. Ker piha 
veter ladiji v stran, ne ziblje se samo po dolžini, kakor se 
n. pr. otroci viškajo na deski, ampak tudi počez od desne 
na levo. To ti je bilo zibanje! Sedaj smo se nagnili nazaj, 
da bi bil skoro pal vznak, potem pa je pahnilo ladijo na 
drugo stran, da je prišel rob ladije blizu morske povr¬ 
šine. Držal sem se prav krepko z obema rokarna, da nisem 
kam udaril z glavo, naprej ali nazaj. To zibanje ni nič kaj 
prijetno. Ge tudi ni nevarnosti, da bi se dobra ladija na pro¬ 
stem morju zvrnila, vendar je težko gledati, kako divja 
morje prav ob robu ladije. Imeli smo na ladiji na zgornjem 
delu nekaj sodov in zabojev. Jako so hiteli mornarji po¬ 
vezovat vse te stvari, zakaj prav sodi, ki niso dobro pritr¬ 
jeni, spravijo ladijo v največjo nevarnost. Kako so bili pre¬ 
močeni ubogi mornarji! Tekali so večinoma bosi — da se 
jim ni tako drselo po mokrih tleh — sem ter tje. Ko je 
ladija nekoliko mirneje obstala, šinil je ta in oni, kamor 
je bilo treba iti delat. A nekateremu se je spolznilo, padel 
je in se udaril na roko; hudo krvaveč je moral delati. Dru¬ 
gega je izpodnesel veter, da je telebnil in treščil z glavo 

ob neki les. Pobil se je dovolj ; mornarji ga morajo odnesti 
in poklicati zdravnika. Le še malo, in prebil bi si bil čre¬ 
pinjo. A vendar so vedno veseli in pogumni ti vrli ljudje. 
Nekdo se je tam blizu mene držal strašljivo in kislo, a po¬ 
morščak mu je takoj zaklical, naj bode pogumen, češ, to 
ni še najhuje, kar pride na morju nad ladijo. 

Valovi še niso bili veliki v začetku vihaija. A pola¬ 
goma so se ojačevali, tako da sem proti večeru že mogel 
gledati doline in hribce, ki so se gibali in zibali sem in 
tje, hiteli dalje in prepuščali prostor drugim. Daši skoro 
ni veličastnejšega prizora, kakor tako valovanje morja, ven¬ 
dar spreletava človeka nekoliko groza, ko vidi, na kako ne¬ 
stalnih tleh je njegovo življenje. In kaj še le, kadar se drvi 
velik val proti ladiji! Čuden je ta prizor. Ladija, ki je bila 
morebiti nekaj trenutkov dosti v miru, zazib^e se in se 
udira vedno niže in niže; prišla je v dolino valovo, ki gre 
vedno pred njega višino. Že se bliža pravi, visoki val. Gital 
in slišal sem, da v istini val ni nikdar kot nekaka gora. 
Zato ni treba verjeti groznim popisom, ki pravijo, da so 
valovi kakor gore. A resnica je vendar-le, da so precej vi¬ 
soki in se zde še višji, nego so v istini. Saj vemo, kaj na- 
reja strah. Sedaj se dvigne ladija in zanese jo kvišku, da 
je veselje, ako je sploh kaj veselja v takem velikanskem 
zibanju in plesu. Val drvi naprej in ladija se zopet spusti v 
nižino, zibajoč se na desno in levo, naprej in nazaj. Na¬ 
vadno niso nevarni taki valovi, ki se pode pravilno drug za 
drugim, če so tudi veliki. Ladija kaj čvrsto plava po njih 
hrbtu dalje, kakor da bi bilo vse mirno. A nevarno in sitno 
je razburkano valovje, kadar se na kak način med seboj 
križa, in potem kar hitro pride višina za globino ali nižino. 
Tak val trešči na ladijo in jo lahko občutljivo poškoduje. 
Hvala Bogu, da nismo imeli takih valov! Le nekaterikrat 
se je zapodil kateri na ladijo, da je krepko pdčilo in zašu- 
melo. V oddelku L razreda je bilo ono noč nametalo toliko 
vode, da je bilo vse premočeno in popotniki še počivati 
niso mogli. 

Zanimivo, če tudi ne prijetno, je jesti na ladiji med 
močnim gibanjem. Klopi in mize so že itak trdno pribite; 
na mizo se priveže z jermeni nekak okvir s predali, v ka¬ 
terih imajo potniki svoje steklenice in krožnike. Trde ali 
ne preveč mehke jedi se še lahko jedo, a z juho je križ: 
treba je krožnik držati v roki in z drugo se mora previdno 
jesti. A mnogokrat ti-gre vsa polivka za rokav ali po te- 

lovniku namesto v grlo. No, že mora tako biti; pritoževali 
se nismo, pač pa smejali, če je kdo naposled po dolgem 
trudu že nevoljen brez jedi del krožnik predse. Kadar 
je prav hudo, ne kuhajo nič, tedaj si je treba pomagati s 
kruhom in ribami. Ne vem že, kaj so nam dali enkrat ali 
dvakrat namesto kuhanih jedij. 

Po noči je bilo nekoliko časa bolje, ko smo se vozili 
mimo Kandije. Veter se je ustavljal ob otoku in ni imel 
več tolike moči, tudi morje je bilo pokojnejše. Nekateri 
sopotniki so brili burke, in bilo je tega nemira mnogo še 
po noči. Zaspal sem naposled prav sladko in tako tudi 
spal; torej me ni vihar vrgel s postelje. A drugo jutro ni 
bilo morje dosti bolje, nego prejšnji dan, še le popoldne se 
je polagoma mirilo. Vendar je bilo težko biti na krovu. 
Prihajali smo nekateri na površje in se menili o jutrajšnjem 
razhodu, zakaj šesti dan (sredo) zjutraj smo imeli dospeti 
v Aleksandrijo. In tu naj omenjam, predno se ločim od 
ladije in stopim s čitateljem na suho zemljo, še dva znanca, 
ki sta se mi globoko vtisnila v spomin. Prvi je bil mož v 
najboljših letih, rdečegd obraza in plemenitega, vendar pri¬ 
jaznega vedenja. Bil je grof H. s Saškega. Spoznal sem iz 
pogovorov, da je ne samo omikan, ampak tudi veren, po¬ 
božen. Ko smo se vozili že po srednjem morju, opomnil 
je, da se je todi vozil največji mož iz zgodovine, sv. apostol 
Pavel. Ko ga jaz na to nekoliko čudno pogledam, ne da 
bi kaj rekel, opomni: „Vsaj to je čisto gotovo, da, se je 
todi vozil sv. Pavel. Latinci pravijo, da se je vozil tudi 
sv. Peter todi; pa ni še natančno dokazano, da bi bil res 
sv. Peter v Rimu.“ Grof je protestant, in mnogoteri prote¬ 
stantje ne pripoznavajo, da je bil sv. Peter v Rimu. A bil 
je miroljuben in dober protestant, ker ni tajil naše resriice, 
ampak le mislil, da ni dobro dokazana. Ogrelo se mi je 
srce, ko je začel grof tako govoriti, in že sem imel priprav¬ 
ljen odgovor in dokaz za našo resnico. Kako rad bi mu 
bil razložil vse v pogovoru! A neka živahna gospodična se je 
obrnila do njega in ga takoj spravila v drug pogovor. Obža¬ 
loval sem, da nisem mogel pozneje, zlasti zaradi viharja, 
dobiti ga za prijazen in zaupen pogovor. Srce mi je reklo, 
da bi mož, ki je bil tako vljudnega vedenja proti katoli¬ 
škemu duhovnu, gotovo ne bil nasproten katoliški resnici, 
ako bi mu jo kdo le razložil jasno. 

Še bolj me je pa zanimalo, kar mi je njegov služabnik 
pripovedoval o njem. Povedal mi je njegovo ime in kraj 

njegovega velikega posestva, razložil njegove družinske raz¬ 
mere in namen njegovega popotovanja. Grof nima otrčk. 
On in njegova soproga potujeta sedaj v svete kraje res iz 
pobožnosti. (Tudi soprogo sem videl; bila je res veličastna 
žena brez ničemernosti.) Doma storita mnogo dobrega, zlasti 
za cerkev (seveda protestantovsko) in za reveže. V vseh 
dobrih ustanovah in družbah svojega okraja je grof pred¬ 
sednik. — Pravil mi je služabnik še mnogo drugega, kar 
pa ni za čitatelja zanimivo. A dobri sluga je še rajši pravil 
marsikaj o sebi, in čudil sem se, kako je tega človeka nekak 
notranji nagon vabil, da je drugoverskemu duhovnu tako 
rad pravil svoje srčne stvari. Poleg raznih rečij o svoji 
skrbni ženi in dobrih otrokih, o lovu grofovem in o mastnih 
jerebicah, ki so njegov delež na jesenskem lovu, pravil mi 
je tudi o svojem nagnjenju do katoliške cerkve. „Vidim“, 
je rekel, „da katoličani veliko bolj izpolnjujejo nauke in 
zapovedi sv. evangelija, kakor mi protestanti. Zato jaz po¬ 
sebno spoštujem to vero.“ In govoril sem mu prijazno o 
katoliški veri, o njeni trdnosti in nepremenljivosti. Poslušal 
je, a naposled ni več odgovoril; videl sem, da mu je legla 
neka teža na srce z opominom: „Moral bi biti katoličan", 
— ta misel pa ga je ostrašila in obrnil je pogovor na druge 
reči. Prepričal sem se, da ta dva moža oba vleče milost 
božja v katoliško cerkev. V ugodnih okoliščinah, ko bi hotel 
in mogel grof prodreti globlje v katoliško resnico, izpreobrnil 
bi se brez dvoma. Zato pošiljam proti nebu goreče prošnje, 
da bi dal Bog še obilnejšo milost temu blagosrčnemu pro¬ 
testantu. Pozneje smo se mimogrede še nekaterikrat vi¬ 
deli, a nismo imeli dosti prilike, da bi bili govoril o tej reči. 

Daši bi mogel o življenju na ladiji in o sopotnikih 
povedati še marsikaj, treba nam je vendar hiteti, da pri¬ 
demo kmalu z ladije na suho. Peti dan zvečer smo govo¬ 
rili že vsi o Aleksandriji, do katere smo^ge imeli pripeljati 
šesti dan (sredo) zjutraj. Skrbelo nas je le to, bodemo-li 
mogli v pristanišče ali ne; zakaj morje ni bilo še mirno, 
in v to pristanišče se ne pride ob hudem vremenu. Na 
pol v strahu, na pol v veselju sem legel spat, pozdravljajoč 
v svoji bujni domišljiji tužno Afriko. 

Drugo jutro sem bil sicer zgodaj na nogah, a tudi 
zgodaj nevoljen. Ne vem, kaj nam je bilo naneslo v stanico 
mokrote, da sem težko kam stopil; pa tudi prtljaga je bila 
dobro zmočena in umazana. Podvizal sem se na krov in tukaj 
se za nekoliko časa potolažil, zagledavši v daljavi proti 


44 


Odtod z ladije. 


Jeruzalemslti romar pride v Egipet. 

iugovzhodu dolgo progo — obrežje afričansko in nekak 
stolp, katerega sem takoj spoznal za svetilnik aleksandrijski, 
znani „Pharus“. Tako sem torej prav tukaj ob bregu egip¬ 
tovskem, kjer so se vršili tako znameniti dogodki od davnih 
časov do današnjega dne! Kako sem želel, da bi prišel kdaj 
tu sem, od koder je prišlo v našo Evropo znanstvo! Kako 
dober si Bog, da nam izpolniš srčne naše želje ! Da, že¬ 
leti sem smel, a upati skoro nisem smel, da pridem sem. 

Proga se je čim dalje bolj širila, pa tudi vzdigala, Vi¬ 
deli smo mesto, ločili že posamezne dele , n. pr. tako ime¬ 
novani grad (citadelle) nad mestom, pristanišče in njega 
razne naprave, proti vzhodu dolgo vrsto hiš med zelenjem 
— Ramlo (Ramleh). Bližali smo se pristanišču sicer po¬ 
časi, a ker sem moral še nekoliko v red spraviti svojo prt¬ 
ljago, potekel mi je hitro čas, in skoro še predno sem želel, 

obstala je ladija. , 

Izmed vsega, kar sem bral v potopisih iz tistih krajev, 
ni mi ostala nobena stvar tako živo v spominu, kakor nad- 
ležnost domačih ljudij, Arabcev. Ker pač človek sam težko 
iznosi iz ladije vse, kar dma s seboj, in še teže prenaša 
sem ter tje po carinskem uradu, zato se pridejo ponujat 
nosači in čolnarji. Da so torej ti ljudje nekoliko ^ nadležni 
in se usiljujejo, to pač vsakdo umeva. A da umeš to nad- 
ležnost popolnoma, misliti si moraš še jutrovcev vročo kri 
in naglost. Zato res ni po naših šegah in navadah, kar po¬ 
čenjajo ti ljudje, a da bi bili tako strašno silni,_ kakor sem 
v knjigah, tega nisem jaz videl. Urno so šli po ladiji 
in vse preiskali, kje bi ujeli kakega potnika, tudi ob mene 
so se zadevali, grčali vame, kazali mi svoje bele zobe m 
prijemali za kovčeg. A jaz sem stal nepreniakljiv, ne zmeneč 
se za to, in pustili so me. Tu pa se prikaže majhen, star 
možic s turbanom (turškim pokrivalom) na glavi, pogleda 
mene in oba tovajiša natančneje, potem pa vpraša laško, 
ali ne nameravamo iti k očetom frančiškanom. Ko rečemo, 
da, pravi on, da je frančiškanski postrežnik in da nas bode 
on peljal tje. Jaz sem sicer pričakoval, da nam pride kdo 
pomagat v mesto, a temu možicu vendar nisem mogel takoj 
zaupati. Tu pokaže on na neko podolgasto, povprečno de¬ 
ščico na prsih, na kateri so bile nekako všite črke; „S. Ca- 
terina". Po kratkem pogovoru se prepričam, da je vendar 
le pravi mož za nas, gremo za njim in gremo dobro. Mu- 
stafa — tako se je imenoval — opravil nam je vse prav 
dobro, pa tudi ceno, nismo imeli sitnostij na carinskem 


uradu in ne s potnim listom, in ko naposled še migne tam 
nekje dobro izbranemu prevoščku (fijakarju) in nas umno 
spravi na voz, jel sem res spoštovati vrlega Mustafo. 

A nikar ne mislite, da sem se preveč zagledal v na¬ 
šega kažipota in da nisem gledal nič drugega. Zavedal sem 
se, da sem v Aleksandriji, in tu je že vredno , da človek 
nekoliko širše odpre svoje oči. Ljudje, živali, hiše, ulice — 
vse je vleklo nase moje radovedno oko, in le obžaloval sem, 
da smo tako hitro dospeli do svojega namena, do cerkve 
sv. Katarine in frančiškanskega samostana. 

Jeruzalemski romar je sedaj v zadregi, kaj naj popi¬ 
suje dalje. Mudil se je v Aleksandriji in napravil po Egiptu 
precejšno pot. A njegov namen ni, da bi popisal že tukaj 
vse stvari, katere je videl po Egiptu, marveč on hoče biti 
jeruzalemski romar in je tudi dolžan čim najhitrme 
more, pripeljati svojega tovariša, čitatelja, v Jeruzalem. Ge 
tudi mu je torej jako težko, ne povedati onih lepih rečij, 
katere je videl in o katerih je slišal v čudovitem Egiptu, 
vendar mora se udati in si samo pridržuje pravico, da bode 
o Egiptu kaj povedal ob drugi priliki. Sedaj bodem torej 
popisal le ob kratkem, kateri so egiptovski sveti kraji, 
in kaj naj stori romar v Aleksandriji^ Potem bodem tudi 
povedal, kako sem jaz iz Egipta odpotoval proti obljubljeni 
deželi. 

3. Jeruzalemski romar v Egiptu. 

Kakor sedaj parniki vozijo, prisiljen je romar ostati 
nekaj dnij v Egiptu, vsaj v Aleksandriji. Pa tudi ni nobene 
škode pri tem, zakaj Egipet je deloma tudi posvečena de¬ 
žela, ker se je v nji dolgo mudilo izraelsko ljudstvo in Zve¬ 
ličar sam je v njej preživel nekaj časa. Tudi sam na sebi 
je Egipet prezanimiva dežela, bodisi zaradi svoje stare zgo¬ 
dovine, zaradi svojih starih spomenikov, bodisi zaradi reke 
Nila, ki poplavlja Egipet leto za letom. 

Takih svetih mest ali krajev ni v Egiptu, kakor so v 
Palestini ali sveti deželi. Težko bi bilo izpričati, kje ravno 
je bila sveta družina, kje je deloval egiptovski Jožef, kje je 
umrl očak Jakob itd. V Egipet so namreč mnogokrat pri¬ 
drli sovražniki, prebivalstvo se je menjavalo, poslopja so 
razdirali, spomini o nekdanjosti so se izgubivali. Vendar 
se je ohranilo poročilo 1. o kraju, kjer sta bivala Marija 
in Jožef z detetom v Egiptu, 2. o drevesu, pod katerim je 
Marija z detetom počivala. Oba kraja obišče lahko romar, 
ako obišče veliko egiptovsko mesto Kajiro. 

Kako si uredi romar potovanje po Egiptu. 


Aleksandrija je sicer veliko in dandanes tudi lepo 
mesto. Šteje namreč — kolikor se da soditi — nad 220.000 
prebivalcev. Vendar nima za romarja, ki se hoče muditi 
le na svetih krajih, posebnih zanimivostij. Najbolj se ravna 
po tem, ali mu dopušča čas ostati dalje, ali pa manj časa. 
Ako prideš s parnikom sredo zjutraj in bi rad prav naglo 
videl Kajiro, odpelješ se četrtek zjutraj iz Aleksandrije v 
Kajiro, tam se z vozom pelješ po mestu, greš v petek (tudi 
z vozom) k piramidam in v muzej v Gizeh, nazaj prišedši 
jahaš v staro Kajiro k Marijinemu bivališču, soboto dopol¬ 
dne pogledaš par mošej, popoldne pa se odpelješ po želez¬ 
nici v Izmajlijo in od todi drugo jutro z malim parnikom 



kanalske družbe v Port-Sajid. Tu pa greš ob 4. uri na av¬ 
strijski parobrod in ob 5. uri se odpeljeta proti Jati — sveti 
deželi. Tako se da kratki čas porabiti prav dobro. Kdor 
ga ima več, porabi ga z večjo natančnostjo. Najpotrebneje 
pa je, da pozveš, kako vozijo parniki in železnice. Brez 
tega natančnega znanja bi bilo potovanje mnogokrat jako 
neprijetno, ako ne celo nesrečno. Ako pa potnik neče iti 
v Kajiro, potem naj si uredi bivanje v Aleksandriji, kakor 
si more. Odpotoval bode z avstrijskim parnikorn še le so¬ 
boto ob treh popoldne. Zato naj dobi kako primerno bi¬ 
vališče, katerih je dovolj, kajpada največ dragih. Ob se¬ 
danjem času priporočajo najbolj hotel ,Abbat‘, ti pa storiš 


Znamenitosti v Aleksandriii. 

najbolje, da se pelješ k očetom frančiškanom, in tam ti po¬ 
vedo, kaj ti je najprimernejše. Daši sedaj še ni pri očetih 
frančiškanih nobenega Slovenca, upamo 'vendar, da pride 
tje tudi kak frančiškan iz slovenskih dežel; jako radi bi ga 
imeli. V Aleksandriji je nad 2000 Slovencev in Slovenk 
(teh je največ, namreč žensk z Goriškega, ki tukaj služijo). 

Kako lepo in bogato polje za slovenskega duhovnega pas¬ 
tirja, katerega se bodo slovenske ovčice željno poprijele! 

Tudi slovenskim romarjem bi bil talr mašnik-redovnik an- 
gelj varih, ki bi jih sprejel in pozdravil na egiptovski zemlji. 

Pri 00 . frančiškanih pozve romar lahko tudi po kakšnem 
svetnem Slovencu, ki bode za rojaka rad žrtvoval ali nekaj 
ur, ali celo dan, da mu razkaže znamenitosti. 

Vredne so najprej katoliške naprave, da si jih romar 
ogleda. Cerkev oo. frančiškanov, posvečena sv. Ka¬ 
tarini mučenici (f 307 v Aleksandriji), je lepa in tudi 
velika. Tudi samostan frančiškanski je veličasten, prostoren. 
Romar dobi o teh redovnikih jako dobro in ugodno misel, 
ko pride prvič ž njimi v dotiko. Oni imajo tudi dušno pa¬ 
stirstvo katoličanov, katerih utegne biti kakih 30.000; žal, 
da se mnogi odtegujejo cerkvi popolnoma, drugi pa so zopet 
dobri in vneti, kakor je povsodi. Blizu samostana je sedež 
nadškofovski; duhovniki, ki se hočejo tu dalje muditi, naj 
neso podpisat svoje dovoljenje, da smejo maševati. Druge 
katoliške naprave so: Cerkev Lazaristov (Francozov); ta 
je za Slovence, ki ne znajo francoski, le malo prilična; 
enako tudi samostan usmiljenih sester, šolskih bratov, je¬ 
zuitov, kateri imajo krasno šolo (rezidencijo); bolj priročen 
je zavod Boromejk, ki so Nemke in imajo skoro gotpvos. 
tudi kako slovensko dekle v šoli, blizu oo, frančiškano^ ■;((! 
Vse večje narodnosti imajo tukaj svoje šole, in največ jim' '' 
oskrbujejo redovne osebe; laška ljudska šola — zdi se mi 
— je osnovana na brezverski podlagi; sicer pa imajo tudi 
00 . frančiščani svojo ljudsko šolo (laško) za dečke in po¬ 
sebej za deklice. — Kdor pride v Aleksandrijo, gre pogledat 
iPoropejev steber*, ki stoji popolnoma prosto na nekoliki 
višini. Steber je visok blizu 32 metrov in je jako veličasten. 
Postavil ga je neki mestni prefekt Pompej za cesarja Dio- 
.-^ko imaš čas, pelji se proti krščanskim pokopa¬ 
liščem, blizu katerih najdeš velike priprave za aleksandrij.ski 
vodovod. — Aleksandrija ima — ali je vsaj imela — tudi 
svoje obširne katakombe. Pojdi ob morskem bregu proti 
zapadu, in videl bodeš vsekano grobovje, kakor daleč te 

Jeruzalemski romar gre v Kajiro. 


Cerkev Marijinega Mvališča v Kžjiri. 

bode mikalo iti. Nedavno se je še marsikaj starinskega vi¬ 
delo, kakor mi je neki Evropejec pravil, tudi še kapela s 
slikarijo. Jaz sem našel samo jame in votline, deloma v 
taki obliki, kakor so pri Rimu.-—Nekoliko nerodna pot je k 
mrtvim, a tem prijetnejša je pot na nasprotno stran mesta 
k živim, bogatim ljudem v Ramlo. Tje se pelješ jako po 
ceni z vlakom, skoro kadar hočeš. Tu je cerkvica franči¬ 
škanska, zavod šolskih bratov in sijonskih hčera. Ta kraj 
je tako lep, da je vredno iti ga pogledat. 

Umeva se samo ob sebi, da pogleda potnik po mestu 
lepe ulice, trge in da gre tudi na citadelo, od koder je lep 
razgled po mestu. 

Dalje se ne moremo muditi v Aleksandriji. Zato se¬ 
dimo zjutraj pred osmo uro ali pa po deveti uri na vlak 
(prvi je počasnejši in cenejši, drugi jako nagel, pa dražji) 
in hajdimo proti Kajiri! Ob pol dveh smo že v Kajiri. lu 
pa jako toplo priporočam potniku, naj se ne da v roko 
onim ljudem, ki bodo grozno silili vanj. Vsakdo ga hoče 
imeti za svojo gostilno. Ako je tudi težko odkrižati se sit- 
neža, le pogumno treba ga zavrniti. Reči morain, da na 
vsem svojem potovanju nisem naletel na takd silne ljudi, 
kakor tukaj. In res sem se dal v roke takemu človeku. No, 
odrl me ni, a siten je bil, da me še sedaj zazebe, ako se 
ga spomnim. Bil mi je nekaj časa, dokler me^ ni dober 
znanec rešil, kakor klešč za vratom. Ako ne veš, kam bi 
šel, pelji se naravnost v kak katoliški zavod, in tam lahko 
zveš, kam je najbolje iti. Pa nikar se ne ustanovi takoj, 
marveč poskušaj in pozvedi, kje bi bilo bolje. V Kajiri ži¬ 
veti ni šala. 12—15 frankov na dan ni mnogo; vendar, 
ako bi bil zadovoljen, da živiš preprosteje in bolj ,po do¬ 
mače*. utegnil bi tudi za 7—8 frankov kaj dobiti. Opozar¬ 
jam, da se dobi po stanovanjih kaj lahko sitnega mrčesa 
obilo. Torej treba potniku samemu paziti, kakšne so po¬ 
stelje in sobe sploh. In prav zato naj nikar ne gleda- na 
par frankov, ako je le stanovanje zares čedno. V Kajiri je 
namreč prav toliko gorko, da je za mrčes posebno ugodno. 
Tudi naj pazi potnik, da bode imela postelja od vseh stranij 
popoln, tenak zastor, ki brani, da ne pikajo po noči spe¬ 
čega človeka komarji. O, to so vam huda nadlop po noči 
ti komarji! Kolikokrat sem se vzbudil zaradi njih, koliko¬ 
krat bil nevoljen, kolikokrat sem jih lovil ! Kako sem se 
zagrinjal, a vse ni nič pomagalo! Ti južni komarji so po 
svoji naravi popolnoma podobni našim. A naši so pohlevni. 


krotki, in le s strahom se drznejo sesti na roko ali na vrat, 
če jih poprej ne zapodiš. A jutrovec ti je drugačen krvo- 
ločnež! Kar naravnost ti pribrenči, ako je tudi vse zastrto 
in čisto temno, ter najde urno golo kožo. In kako se na¬ 
pije krvi! Ako pogledaš drugo jutro ob dnevnem svitu 
okrog postelje, zapaziš ga kmalu, ker je debel in napolnjen 
kakor sod in lenari na tvoje stroške. Ako hočeš torej mirno 
spati, le dobro si oglej posteljo! Ni skoro treba praviti, da 
se moraš z ljudmi natančno dogovoriti za plačilo, ker sicer 
te bodo skubili, da bodeš pomnil. 

Ko je potnik poskrbel za te reči, mora napraviti na¬ 
tančen načrt, ako hoče čas porabiti koristno. Tukaj se bri¬ 
gamo samo za dvojno pot romarjevo, 'in sicer k omenje¬ 
nima krajema. Naj povem, kako sem jaz sam potoval na 
ta dva sveta kraja. Neko lepo popoldne se napotiva jaz in 
laški duhovnik, ki biva v Kajiri, da greva v Staro Kajiro, 
kjer je cerkev Matere Božje. Pravijo, da je ta cerkev na 
istem kraju, kjer je bivala nekdaj sveta družina. Dobiva 
hitro dva osliča — po Kajiri namreč vse jaha na oslih, zato 
ni tako potovanje prav nič sramotno ali nedostojno — in 
najina dolgouha jo režeta po mestnih ulicah. A moj belec 
ni bil nič junaka, marveč star in slab, in dasi nisem izmed 
debelih ljudij, hvala Bogu, vendar mu je bilo moje breme 
težko. Nekoliko časa se je opletal, poganjač ga je suval, ne 
meneč se za mojo brambo, a kar mahoma pade na prednje 
noge, jaz mu zdrsnem čez vrat na tla, pa se hitro poberem, 
oprasnivši si nekoliko kožo na roki. Ubogega osliča pustim 
sedaj poganjaču in dobini kmalu drugega, mladega, na ka¬ 
terem sem poleg svojega spremljevalca kmalu dospel v Staro 
Kajiro. 

Kako so leteli otroci skupaj in kričali „bakšiš“! Do- 
spevša v krščanski (koptovski) oddelek, zavijeva v neko 
ulico in srečava ljudi prijaznejšega lica, kakor so sicer ta- 
mošnji ljudje. Jaz sem si mislil takoj, da so tukaj kristijani. 
Prideva do nekega večjega poslopja, poskočiva z oslov in 
ju oddava čakajočim dečkom. Kakšen ravs in kavs, kdo da 
bode varoval osla! Treba je bilo z vso resnobo in odloč¬ 
nostjo določiti, komu zaupamo oslovsko žival — najin po¬ 
ganjač namreč je nama zaupal in bil obstal tam ob cesti 
nekje — potem še le je bil mir. 

Vstopiva skozi borna vrata v jako preprosto in dokaj 
revno grško cerkev. Star koptovski duhovnik je tam v klopi 
slonel in naju sprejel. V cerkvi nisva videla ničesar, kar bi bilo 

Jeruzalemski romar. 4 

Cerkev Marijinega bivališča v Kajiri. 


Marijino drevo pri Matarijeh. 

znamenito. Oltar je napravljen po grškem načinu, t. j. ima 
spredej pregrajo z raznimi podobami, zadej navadno oltarno 
mizo. Cerkev ni velika, in sploh bi nihče ne mogel soditi po 
zunanje, da je tu bilo nekdaj kaj posebnega. In vendar, 
recimo, da je bila tukaj sveta družina, ni ta kraj manj 
imeniten, kakor so drugi sveti kraji. Pač, še nekaj ima ta 
cerkev, česar ne smemo prezreti. Ob levi strani narnreč, 
nekako sredi cerkve je vhod v podzemsko cerkev ali kripto. 
Tudi ta je po zunanje ubožna, da si ne moreš ubožnejše 
misliti. Ima pa nekako tri dele. Glavni del ima po sredi 
podporne ali stebre, in sicer v dveh vrstah, da ima torej ta 
del tri ladije. Ob koncu tam, kjer bi mi po svoji navadi 
stavili oltar, je nekako okno ali odprtina — jama v pravilni 
štirivoglati obliki. Tam — tako je pripovedoval stari du¬ 
hoven — je bil prostor, kjer je spala Mati Božja. Na obeh 
straneh glavnega dela sta postranska dela, dosti manjša od 
prvega. Kaj je v levem bilo, tega nisem zvedel, ali si vsaj 
nisem zapomnil, a v desnem je bilo menda stanovanje Jo¬ 
žefovo in Jezusovo. Ti podzemski prostori niso visoki in 
tudi ne široki, a za stanovanje male družine bi bili prav 
dovolj veliki. Torej bi prostor sam ne pričal, niti da ni 
bila tukaj sveta družina, niti da je bila. Da je prostor sedaj 
pod zemljo, razlagal bi s tem, da se je morebiti cerkev ne- 
katerikrat podrla, ali da je bila zrušena, in da so sploh 
egiptovska tla vedno višja zaradi Nilovega blata. Ge tudi 
ni mogoče povedati popolnoma zanesljivih in trdnih do¬ 
kazov, vendar bi bilo napačno popolnoma tajiti to, kar pra¬ 
vijo Kopti. Nekje je pač morala biti sv. družina, zakaj bi 
ne bila ravno tukaj? Tudi je znano, da se pri jutrovcih 
sporočila ohranjajo jako zvesto in natančno. Da pa nima 
ta cerkev nikake posebne zunanjosti, ni težko umevati. 
Kopti so ubogi in tudi jih je malo. Kako naj bi imeli krasno 
cerkev? Zatorej bi jim jaz ne odrekal tega svetišča, kajpa¬ 
da, dokazovati bi se tudi ne upal, da je v resnici bivala 
tukaj sv. družina. 

Ko sva odhajala, podala sva duhovnu malenkost za 
njegovo postrežljivost. Nekohko se je branil in še rekel: 
Jaz sem duhoven”, a vendar je vzel. Kajpada, težko je 
vzeti dar, dasi ga damo tudi z dobrim srcem. Zaradi tega 
pa naj se potrudijo darovalci vselej, da dado po besedah 
sv. pisma ne iz žalosti, ampak z veseljem, da ne potro po¬ 
trtega srca reveževega. 


Kraj, kjer je ta cerkev Matere Božje (Sitti Mariam), 
imenuje se Sv. Jurij, tudi El Fostat; vendar nisem mogel 
dognati, kakšna razmera in zveza je med temi imeni. 

Druga znamenitost za kristijana v Egiptu je tako ime¬ 
novano Marijino drevo. Tje pa ne moreš priti tako hitro, 
kakor do Marijinega bivališča. 

Bilo je zopet nekega popoldne, a vreme je bilo slabo 
in mrzli veter je vlekel. S francoskim duhovnikom — mi¬ 
sijonarjem za srednjo Afriko — greva na kolodvor na se- 
verozapadni strani kajirskega mesta in vzameva vožnje listke 
do Matarijeh. Vlak jo je hitro brisal z nami po lepi pla¬ 
njavi, ki se je pa dotikala tu in tam še rjave pustinje. 
Zanimivo je bilo opazovati živahne Arabce, kako so se raz- 
govarjali ali si na razne načine delali ki-atek čas. Ko sva 
se vozila kake pol ure, izstopiva in jo mahneva najprej 
proti slovečemu obelisku heliopolskemu. Ako namreč greš 
od postaje rnatarijske po vozni cesti proti zapadu mimo 
dokaj čednih evropskih hiš, zagledaš proti severu na ob¬ 
delanem polju in blizu dreves (menda divjih smokev) visok 
obelisk ali štiriogelni steber, ki se zožuje proti vrhu. Greš 
po polju, mimo par slabih stanovanj, zaviješ na levo in 
kmalu stojiš pred obeliskom. Ne zdi se ti tako visok, da 
bi moral pradi velikosti strmeti nad tem spomenikom. Ne- 
kdaj je bil mnogo višji, zakaj zemlja se je okrog zvišala in 
velik kos je torej v zemlji. Vendar je zanimiv zaradi na¬ 
pisov, ki jih ima na vseh straneh. Sicer se je nabralo na 
ploskvah mnogo nesnage, mrčes si je napravil tudi gnezda, 
a na severni strani se čita še dokaj lahko. Pa sedaj se ne 
bodemo mudili pri obelisku. Dovolj je, da sem nastavil 
svoj fotografični aparat in tako napravil sliko. Sedaj proti 
Marijinemu drevesu! Greva čez lepo polje, pomenkujoč se, 
da je nekdaj "todi stalo veliko mesto Heliopolis, ki se ime¬ 
nuje z imenom On tudi v svetem pismu. Iz tega mesta je 
imel egiptovski Jožef svojo ženo, ki je bila hči Putifarjeva, 
višjega egiptovskega duhovna. Tukaj je imel solnčni bog 
svoj veliki tempelj. Sedaj ni o vsem niti sledu. 

Do Marijinega drevesa se gre' dobro četrt ure proti 
jugozapadu od obeliska. Prideva v nekak log, in pokaže se 
nama ograja. Spremljevalec gre na vrt in mi pokaže Ma¬ 
njino drevo. Sporočilo, ne samo krščansko, ampak tudi 
mohamedansko, pravi, da je tu sem prišla potujoč sveta 
ružm^ Marijo je mučila huda vročina in žeja, zato za¬ 
prosi Boga pomoči. Res ji pride tudi čudovita pomoč, 

Marijino drevo pri Matarijeh. 



Drevo nad njo požene bujno listje, in ne daleč od tam pri¬ 
vre na dan bister studenec. Drevo — pravijo — še dan¬ 
danes stoji, in studenec ima še vedno vodo, dasi ni ^blizu 

studenca. 


Ne bodem pravil, kaj 
menijo drugi potovalci. Da 
se za take trditve ne morejo 
navesti krepki dokazi, to raz¬ 
vidi vsakdo. Kdo mi more 
pričati, da je prav pod tem 
drevesom Marija počivala, ako 
ni tam blizu kakega spome¬ 
nika z napisom? Zato tudi 
ni moj namen bralcu pripo¬ 
ročati, naj veruje, da je vse 
res, kar pripovedujejo, ampak 
samo opozoriti, da je ostalo 
vsaj nekoliko spomina na Ma¬ 
ter Božjo ali na sveto družino 
v Egiptu. Kajpada, ni lahko 
verjeti, da bi ono drevo bilo 
staro 19 stoletij, dasi ni mlado. 
To drevo je neko divje figovo 
drevo, ne visoko, a široko 
razraslo. Videl sem na dre- 


Marijino drevo. — Obelisk. 


vesu le malo listja, in ena veja je bila podprta; skoro se 
bode posušila iii odpadla. Slike, katere sem videl, vjemajo 


Marijino drevo. Marijin studenec. 

se le nekoliko z resnico. Drevo ni nikakor tako krepko in 
košato, kakor se vidi na slikah. Ogledovala sva drevo, in 
naju so ogledovali otroci in brezposelni ljudje, kakoršnih je 
po Egiptu povsodi preveč. Napravil sem sliko s svojim orod¬ 
jem, toda po poti se mi je spridila. Hotel sem potem foto- 
grafovati tudi kopico otrčk. Toda ti niso imeli veselja za 
to in so kar bežali. Arabci imajo namreč prazno vero, da 
je fotografovanje neka čarovnija in da človeku škodi. 

Ker nisem opazil pri drevesu nič nenavadnega, šel 
sem zopet proti izhodu vrta in tukaj prišel do poprej ime¬ 
novanega studenca. No, studenec ne žubori prijazno s svojo 
vodico po ljubki trati, ampak njegova voda je le v živem 
vodnjaku. Sedel sem ob ta vodnjak, misleč na poročilo, da 
je Jezus sam kot dete tukaj počival in pil hladno vodo. 
Dečko, ki je bil blizu tam, spustil je posodo v globino in 
potegnil na dan vode. Ponudil jo je meni, jaz sem je ne¬ 
koliko pil, a ni mi ugajala, in skoro bi bil dejal, da ni 
prava studenčnica. Vendar ni bilo časa, niti veselja, da bi 
preiskoval, od kod prihaja voda in kaj ima v sebi. 

Ko sva se dovolj nagledala drevesa in počila pri Ma¬ 
rijinem studencu, obrnila sva se proti kolodvoru in prišla 
na jako lepo letovišče kajirskih oo. jezuitov. Okusno urejen 
vrt je dobro preskrbljen z vodo, in na strani vrta je majhen, 
umetalen griček, ki ima na vrhu kapelico. Pa tudi spodaj 
v votlini grička je oltar s prelepo podobo lurške Matere 
Božje. Jako mi je ugajalo tukaj. Kako ljubeznivo zna ka¬ 
toliški duh povsodi staviti svetišča in spomenike svoje ne¬ 
beške vere, pa kako lepo se vjema lepa priroda z lepimi 
deli katoliške umetalnosti! Vrtnar, jako z'govoren Francoz, 
je znal mnogo povedati o vrtu in o svojem gospodarstvu; 
poslušala sva ga tako dolgo, da je prišel čas za železnico. 
Domov grede sem naletel na nekega Nemca, ki je kmalu 
postal znanec; na kajirskem kolodvoru sva se pa ločila in 
z gospodom spremljevalcem sva hitela v večernem hladu 
proti domu. jr.i 

Kajpada sem v Egiptu še mnogo drugega pogledal, 
pa o tem ne bodem govoril tukaj. Romarju se mudi v sveto 
deželo, v Jeruzalem. Tudi meni se je naposled mudilo. Gor- 
kota je zadnje dneve prav krepko pritiskala. Ko sem bil 
pa prišel v Kajiro, zeblo me je še in dež me je močil. Se¬ 
dem neko jutro v drugem tednu- meseca marca na želez- 
nico, zavijem jo proti Zagazigu, potem proti Izmajliji, ka¬ 
mor sem došel okoli prve ure popoldne. Izmajlija je prav 

V Izmajliji. Po sueškem prekopu. 


Jeruzalemski romar v Port - Sajidu. 

sfedi sueškega prekopa, pa tudi sredi puščave. Kar je tam 
zelenega ali mokrega, vse je naredila umetalnost. Iz dalj¬ 
nega Nila je dal umni Lesseps, francoski zemljemerec, ki 
je napravil veliki sueški kanal, napeljati vodo v puščavo, 
dobro vedoč, da brez sladke vode ne morejo delavci delati. 
Hotel sem v Izmajliji takoj sesti na mali egiptovski paro- 
brod, ki vozi med Izmajlijo in Port-Sajidom, toda bil je že 
zaseden, in nobena prijazna prošnja ni mogla omečiti „ef- 
fendija“, ki je prodajal vožnje listke. Pa tudi nikoli še ni¬ 
sem videl tolike živahnosti v jezi in tolike razburjenosti, 
kakor pri dveh Grkih, ki sta imela tukaj opraviti. Ko bi 
se bila ta dva človeka pogledala v ogledalu! Sicer mi ni 
kar nič ugajalo, da bi ostajal v tem kraju cel dan, toda, 
če ne moreš naprej, moraš počakati, in tako je bilo tudi z 
menoj. Sreča mi je bila mila, da sem dobil v frančiškan¬ 
skem gostišču še nekoliko prostora, in to mi je ne samo 
olajšalo čakanje, ampak tudi skrajšalo, ker drugo jutro ob 
8. uri sem se že odpeljal po sueškem prekopu ali kanalu 
proti sredozemskemu morju. Bilo je na sredpostno nedeljo 
in opravil sem še v Izmajliji sv. mašo. Kar me je pri tem 
opravilu jako veselilo, bil je oltar sv. Frančiška Šaleškega, 
na katerem sem maševal. Daši ta svetnik ni moj patron, 
vendar ga ljubim, menim, da bolj, nego mnogo drugih, zato 
sem se mu jako vneto priporočal za nadaljno pot, kakor 
tudi prosil Boga, naj bi Egiptu kmalu prisijala luč naše vere. 

Naj še povem, da imajo oo. frančiškani v Izmajliji res 
milega in prijaznega duha sv. Frančiška Šaleškega. Vodil 
me je eden po vseh znamenitih napravah, drugi me je doma 
vodil na nadstrešje, od koder je krasen razgled po puščavi, 
tretji mi je preskrbel spalnico — sploh vsi so bili postrež- 
Ijivi. Prepuščam vse znamenitosti tega kraja drugi priliki 
in prosim čitatelja, naj gre kar urno za menoj po prekopu 
in naj se čudi velikanskemu človeškemu delu, ki se_ tukaj 
kaže tako krasno. Zares, ta dolgi prekop je izmed največjih 
dosedanjih človeških del. Tisočine delavcev so poskušale 
tukaj svojo moč, deset let se je vršilo to delo. Pa tudi še 
dandanes ima na stotine ljudij tukaj neprestano dela in 
dobrega zaslužka, saj pa tudi morajo večje ladije, ki vozijo 
polagoma skozi kanal, plačati — kakor sem slišal — do 
40.000 frankov odškodnine oni družbi, ki ga vzdržuje.^ Ne¬ 
znanski stroji spravljajo pesek iz globine in tako očiščujejo 
prekop; zakaj z bregov se neprenehoma usiplje pesek na 
dno in tako zasiplje globočino. Vendar je povsodi tako 


globok, da lahko vozijo tudi največje ladije. Ni se čuditi, 
da je voznina na ladijah tako draga, ker imajo tolike stroške, 
zlasti še za dragi premog, ki ga nakladajo konec kanala v 
Port-Sajidu. Naša mala francoska ladija je vozila po kanalu 
jako hitro, vendar smo se vozili 5 ur in pol. V daljavi so 
se zasvetili jambori, zastave so zavihrale, kmalu je zapiskal 
naš stroj, in izstopili smo v Port-Sajidu. Samo trideset 
let je staro to mesto; tako se srečujeta v Egiptu starost 
in mladost. 

Prva skrb nam mora biti, da dobimo ladijo. Previden 
potnik_^že ve, katere ladije so v pristanišču, zakaj vsak teden 
se objavlja vožnji red za bodoči teden. Tudi jaz sem vedel, 
da čaka francoska ladija, ki odjadra na večer proti Jafi, in 
da se lahko ž njo odpeljem. Zato sem hitel kupit vožnji 
listek. Da bi sam hodil ? Kaj še! Čemu bi neki bilo arabskih 
dečkov in fantov in potepinov toliko na bregu, da se skoro 
ganiti ne moreš. Vsakdo je hotel kaj opraviti. In ako tudi 
sem sam kar naravnost korakal na agencijo (urad za upravo) 
francosko, vendar so si nekateri mislili: »Ne pustimo ga iz 
rok", in me hoteli voditi. A uspeha niso imeli, zakaj nisem 
se brigal za nje. Kupim listek in potem malo pošetam ob 
bregu sem ter tje, dokler ne pride čolnar, kateremu sem 
bil izročil prtljago. Prepeljem se na ladijo »Gironde" — 
tako se je imenovala — in se po nekolikem pregledovanju 
ustanovim v kabini, veliki kakor mala sobica. 

Pa je tudi res velika ta ladija, kakoršna ni bila naša 
avstrijska, zakaj Francozi — veliki narod (la grande na- 
tion) — hočejo biti veliki v vseh rečeh. Ladija je last fran¬ 
coske družbe »Les Messageries maritimes", ki vozi dandanes 
po vsem sredozemskem morju in ima svoj sedež v Marseillu. 
Njene ladije so velike, prostorne, močne, in potniki so ž 
njimi jako zadovoljni. Treba je pač zato tudi nekoliko več 
plačati. Kolikor sem izkusil jaz, nimam povoda zabavljati 
nad našim Lloydom in hvaliti tuje blago. Na Lloydovih la¬ 
dijah se mi je zdelo prijetneje, in postrežba je bila boljša, 
kakor na francoski ladiji. Mishm torej, - da ni treba hoditi 
v Marseille, ako se hočeš voziti po morju. Seveda, vsakdo 
hvali svoje: Francozi so hvalili svoje ladije, Nemci so tako 
neizmerno hvalili nemške ladije, kakor bi bila na njih sama 
nebesa in bi se vrhu tega vsakdo lahko vozil brezplačno, 
a Anglež je bil tako zaljubljen v svoje ladije, da zaradi 
razžaljenja še besede ni hotel reči v pohvalo svojih paro- 
brodov. 

Zopet na ladiji. Iz Egipta v Jafo. 

Imeli smo oditi ob 6.-7. uri zvečer, a blaga je bilo 
jako mnogo za razkladanje in nakladanje, zato smo inorali 
čakati do 11. po noči. Zvečer sem se sprehajal po velikan¬ 
skem krovu, opazoval razno gibanje, govorjenje na ladiji in 
na bregu, blizu katerega smo bili, in imel tako kratkočasja 
dovolj. Bili so Francozi, Arabci, Lahi, Nemci, Angleži in 
tudi Rusi. Zlasti drugo jutro so me zanimali Rusi, ki so 
se pripravljali za izkrcanje. Bili so vseskozi lepega, mirnega 
vedenja. Na nižjem krovu je bilo nekaj moških in žensk, 
oblečenih prav po zimsko v kožuhe ali kožuhom podobne 
suknje. Na glavi so imeli moški kučme, ženske pa temne 
rute. Njih govorica je jako lepa in blagoglasna. A neki 
arabski dečko jih je hotel dražiti. Dajal jim je razne pri¬ 
imke, in ko je Rus vedno le odgovarjal mirno, da so Rusi 
dobri ljudje, oni pa je bil že izpraznil svojo zalogo zabav¬ 
ljic, zadere se naposled ne vem ali po arabsko, ali fran¬ 
cosko: „Rus je hudič". Na to pa jo je potegnil, in drugi so 
se smejali njegovi neumnosti. Videl sem pa že tedaj, da 
imajo ljudje v jutrovih deželah ruskega strijca — kakor 
pravimo —■ malo za norca. 

Stroji, ki so blago vzdigovali in izlagah, ropotali so, 
da je bobnelo po ladiji in ni bilo upanja, da bodem mogel 
spati. Vendar sem naposled legel, ker sem se bil naveličal 
že vsega, kar počenja človek ob taki priliki. Za pravo pre¬ 
mišljevanje sem bil prerazmišljen, za čitanje pretruden. 
Kmalu pride vendar sladki spanec, in le v sanjah so mi še 
ropotali stroji, bučalo je morje in mi ni pustilo, da stopim 
na suho. Polagoma minejo še sanje, ladija pa odpluje po 
mirnem morju proti sveti deželi. 

4. T Jafo. 

Jeruzalemski romar se bliža svojemu namenu. Komu 
bi ne utripalo srce, ako se mu hočejo izpolniti davne in 
goreče želje! Ako si si domišljeval leta in leta, kako utegne 
pač biti v sveti deželi, težko, težko pričakuješ, da bi že 
skoro stopil vanjo! Zato sem se tudi jaz vzbudil j^o zgodaj 
zjutraj, ker so nam- zvečer obetali, da dojdemo hitro, že ob 
8. uri, v Jafo. Napravim se urno in hitim na krov. Tam-le 
mora biti Palestina. Kje je? Kakšna je? — Napnem vse 
moči svojega pogleda, da bi jo zazrl, a ni je še bilo. Vza¬ 
mem brevir, molim, opravim vse in še druge molitve zraven, 
češ, da tako z molitvijo pozdravim svete kraje, a še vedno 


Jeruzalemski romar se vozi proti Jafi. 

ni bilo Palestine. Sklenem, da ostanem čisto tešč in da 
opravim tako v Jafi presveto daritev. 

Naj mi ne zameri čitatelj, da popisujem obširno, kako 
se mi je godilo v duši; saj smo sedaj že na gladkem tiru 
svoje prave romarske poti, in tu že smem biti natan¬ 
čen. Res malokdaj mi je bilo v srcu tako, kakor tedaj. 
Kako željno sem je pričakoval — dežele od Boga posebej 
izvoljene in oblagodarjene ! Kako sem se tedaj veselil, da 
sem tako blizu svojega namena! Koliko težav je bilo treba 
premagati, da sem vendar-le prišel na pot! Ta pot pa je 
bila blagoslovljena od Boga, ker me vodi tako naravnost k 
domovini Simi Božjega. Pa glej, tam v daljavi, na vzhodu 
se odpira in odkriva dolga proga. Da, to je obljubljena de¬ 
žela, to so njene gore: nanje se je oziral tudi naš Gospod, 
te je opeval David in marsikateri prerok. In odslej skoro 
nisem odmaknil očesa od one proge, marveč zrl in zrl, da 
bi si vtisnil trdno v spomin te gore, to deželo. Ni bilo mo¬ 
goče imeti ni ene trdne misli, sem in tje mi je stopala pred 
oči zgodovina izvoljenega ljudstva, a nad vsem je plavala 
slika Simi človekovega. Kolikokrat sem prihajal iz daljave 
domov in bilo mi je neizrekljivo milo pri srcu! A tako, 
kakor tukaj, še nikdar ne. Da, tu je tudi moja domovina, 
kjer je domovina • Jezusova. In ko bi tukaj-le umrl, kaj hu¬ 
dega bi mi bilo? Pokopali bi me že kam, in počival bi 
tam, koder so stopale Jezusove noge, kjer se je slišal 
njegov glas. Ce ga tudi sedaj ni, a z nebes doli zre nje¬ 
gova človeška natora in biva še tukaj. Pod njegovimi krili 
pa — kdo ne bi počival! Ali se mi more kdo posmehovati, 
da so mi solze zalile oči, da mi je srce močno bilo v prsih 
in da sem se stiskal k robu ladije, da bi me nihče ne videl, 
nihče ne motil ? Žal, da je čas tako hitel, dasi je šla ladija 
— tako se mi je zdelo — jako počasno. Vendar polagoma 
so rastle gore in bile vedno višje, in zdelo se je, kakor da 
vidim še nekoliko planjave, in naposled zablišči še mestno 
zidovje, kot nekako belo gnezdo — in na ladiji gre med 
romarji od ust do ust: „Jafa!“ Da, to je Jafa, kakor sem 
JO videl na slikah, skoro taka je. Sedaj pa je šlo hitreje, 
bližali smo se — kajpada navidezno — urneje bregu, vedno 
bolje sem spoznaval posamezne gore, razločeval bolj mesta 
m videl tudi že v Galilejo s pesniškim Karmelom. Malo 
tako lepih prizorov se vidi, kakor z ladije, kadar se bliža 
bregu. Tudi Jafa se vidi nenavadno lepo z ladije. Dviga se 
tako mično na kvišku ob bregu, da zreš nepremično vanjo 

Morje pred Jafo. 


Nesreča neke ruske ladije pred Jafo. 

in se je ne nagledaš. Zlasti odkar stoji ponosni zvonik nove 
katoliške cerkve in nekako vlada nad celim mestom — ker 
se vidi kot najvišja stavba — ima Jafa zares krasno lice.*) 

Romar ne more drugače: pozablja na to, kar je blizu 
njega, in gleda le to, kar ga čaka. Treba se je sedaj od¬ 
praviti za odhod z ladije in hiteti, da pridemo čim najprej 
mogoče na suho. Pa saj mora biti že vse pripravljeno; le 
še nekoliko uredimo, pa je dobro. Zdi se, da smo že dokaj 
bUzu brega. Tam pred Jafo se peni valovje ob klečetih ali 
skalah, ki strle iz morja. Ha, to so tisti nevarni kraji, o 
katerih sem čital že toliko groznega! No, danes menda ne 
bode nič hudega, saj je morje precej mirno. Ladija se 
ustavlja, sedaj obstoji. Ne gre namreč do brega, ampa,k 
ostane kilometer daleč na morju. Jafa nima nikakega pri¬ 
stanišča, prav narobe: morje pred mestom je jako nevarno 
ladijam zaradi skal, ob katere bi ladija lahko zadela in se 
zdrobila. Da to pojasnim, naj popišem hudo nesrečo, ki se 
je bila dogodila nekoliko pred mojim dohodom. 

Bilo je dnč 19. februvarja, prav tisti dan, ko sem se 
odpeljal iz doma. Ker je bila burja, bilo je morje jako ne¬ 
mirno. Po noči se je vozila proti Jafi velika ruska poštna 
ladija; brezmerno blaga je bilo na njej. Poveljnik je bil 
šel spat, ker je potreboval počitka, in namestoval ga je 
podpoveljnik ali drugi kapitan. Bilo je okoli druge ure na 
jutro. Podpoveljnik se ga je bil napil mnogo čez mero; vso 
noč je prebil in prepil v družbi slabih žensk, ki so se vo¬ 
zile iz Egipta v Carigrad. Pač grozna lahkomišljenost — na 
tako važnem mestu. Tam v daljavi se je posvetila nekateri- 
krat luč in zopet izginila, kakor se je ladija dvigala in zopet 
padala v valovih. Tu opomnita dva sirska pomorščaka, ki 
sta šla v Jafo, da je videti svetilnik in da mora biti Jafa 
prav blizu. 

„Kaj vaju briga? Molčita! To je moja reč,“ zadere 
se kapitan, ki je bil ne samo malopriden, ampak tudi ošaben. 
A ni še dobro izgovoril, kar se ladija strahovito potrese, 
zahrešči in obstane. A kmalu se pogrezne zadnji del globlje 
v vodo, sprednji pa pomoli kvišku iz vode. 

Kaj se je zgodilo? Ladija je zadela ob skalo, stene so 
razbite, voda dere v vse prostore. 

Nepopisen strah poprime potnike in pomorščake. Vse 
leti na krov, večina jih je bila le na pol oblečenih; napol 
zaspani niso skoro vedeli, kaj se godi. 

*) Na naši mali sliki na str. 9. se vidi Jafa s severne strani. 


Oni malovredni človek-kapitan pa se je takoj streznil, 
a še slabše si pomagal. Ko je videl, da je ladija izgubljena, 
zagnal se je z ladije v divje valove. 

Mislimo si krik m stok nesrečnih ljudij v nočni temi, 
med ljutimi valovi, ki se zaganjajo divje čez ladijo. 

A v tej strašni nesreči je bila sreča ta, da ni ostala 
ladija daleč od brega. Čuvaji so zapazili, kaj se je zgodilo; 
takoj jih je bilo mnogo na nogah, da rešijo nesrečneže. 
Arabec je nagel in pogumen, in tu je bila naglica potrebna. 
Nagloma so odrinile ladjice po besnečih valovih, in kmalu 
jih je kar mrgolelo okrog potapljajočega se ruskega orjaka. 
Frančiškanska ladjica je bila med prvimi, ki je hitela na 
pomoč. Ljudi so spuščali po vrveh v čolne, kar jih je padlo 
v morje, potegnili so jih iz valov. Kakšni so pač bili ti 
ljudje! Iz postelj preplašeni, v vodi premočeni, v hudem 
strahu ^— taki so dospeli na breg v mrzli noči. A tudi tukaj 
jih je čakala pomoč. Katoliški redovniki in redovnice so 
prihitele s krščansko srčnostjo in ljubeznijo, da pokrepčajo 
in oblečejo prezeble rešence. Postregli so jim z vinom, ru¬ 
mom in obleko. Očetje frančiškani so takoj sprejeli toliko 
ponesrečencev, kolikor jih je šlo v samostan in v gostišče. 
Dali so jim svojo obleko (kute) in svoje stanovanje. Bil je 
ravno takrat v Jafi o. kustos (varih) svete dežele. Z naj¬ 
večjo skrbjo jim je sam stregel in ukazal tudi svojim so¬ 
bratom, naj strežejo. Tu bi bil videl čudne prizore. Ker so 
bili potniki večinoma Rusi in Judje, zavijali so se kaj za¬ 
dovoljno eni kakor drugi v frančiškanske kute, tudi popje 
se jih niso branili. Neki pop, ki je imel hvaležno srce, pade 
oblečen v frančiškansko haljo pred frančiškani na kolena, 
poljublja jim roke, joka, dela križe in se tako zahvaljuje 
za veliko dobroto. — Tu prineso Rusa, vsega premočenega 
in prepblega, in ga hočejo spraviti v posteljo. A on se 
brani in se neče ganiti: mož je od strahil izgubil pamet. 
Tam so privedli rusko gospo, zavito v turški vojaški plašč, 
brez zavesti. 

Judi turški poveljnik mesta (kajmakam) se je obnašal 
dostojno in hvalevredno. Dal se je prepeljati do neke skale, 
in s te je dajal povelja. Z vojaki je priganjal čolnarje, da 
so šli reševat potopljence. 

A le oni so se vedli slabo in brez ljubezni do nesreč¬ 
nežev, kateri bi morali najprej skrbeti zanje: Rusi in Grki, 
stanujoči v Jafi, ker so ti iste vere. V Jafi je tudi grško 
gostišče in grški samostan, ki sem ga videl sam. Videl sem 

pozneje, ko sem se vračal domov, ob neki slovesni m ve¬ 
seli priliki, da je kar mrgolelo grških menihov m drugih 
grških prebivalcev. In sedaj ? Nekoliko revežev je v mrazu 
pribežalo do grškega gostišča; a tu so jih sprejeli z ne- 
voljo, da silijo v hišo po noči, in spraviti so jih hoteli na 
streho, pod milo nebo v mrazu — prezebajoče potop^ence. 
Jesti jim tudi niso dali. Zato so pa čim najprej odšli zopet 
iz hiše in pritekli k frančiškanom ter vse to pripovedovali. 
Tako so bili ti ljudje veseli frančiškanov, da tudi pozneje, 
ko so se vračali iz Jeruzalema, niso marali iti drugam ka¬ 
kor k dobrim katoliškim menihom. 

Vse to sem slišal iz ust frančiškanov ^v Jafi in v Je¬ 
ruzalemu in pozneje tudi čital enako poročilo.*) Isto poro¬ 
čilo pravi, da so takoj drugi dan našli že nad 20 mrličev, 
dasi so meni nekateri pravili, da so bili vsi rešeni; kajpada, 
take nesreče se tajč kolikor mogoče, da potnikov odveč ne 
strašijo. Vendar še oni nesrečni kapitan menda ni utonil, 
ampak so ga rešili. Kako usmiljen je Bog! 

Ko sem bil v Jafi, videl sem na onem mestu štrleti 
kvišku še dimnik parnikov in zraven kos jamborov na¬ 
tanko nisem mogel ločiti —; blaga je bilo pa toliko, da 
so ga potem še dolgo spravljali iz morja. Velikanski zavoji 
pavole so bili nakopičeni na skladišču, dalje na okrog so 
bili kosci lesa in pa druge reči, zlasti razvlečena pavola. 
Še jaz sem pobral košček lesa in ga vtaknil v žep v spomin 
na grozno nesrečo ruske ladije. 

Citatelj mi pač ne zameri tega, kar sem tukaj povedal, 
saj pojasnjuje marsikaj, kar je vredno, da pove jeruzalemski 
romar. Mnogo drugih slučajev bi se dalo navesti, ki pri¬ 
čajo, kakšna nevarnost žuga nekaterikrat romarjem prav 
pred vrati sv. dežele. Vendar naj to nikogar ne straši. Naj¬ 
več nevarnostij prihaja iz neprevidnosti. 

Še predno je obstala naša ladija, odplul je čoln proti 
bregu; kmalu na to se je vrnil in ž njim brez števila drugih 
čolnov, izmed katerih so nekateri kar drseli po gladini 
morski. Šli so po nas. Kadar. dojde velika ladija pred 
morsko mesto, tedaj se začne najživahnejše gibanje na bregu 
in ob bregu. Tudi tukaj sem se hotel držati sklepa, da 
rajši počakam, kakor da bi šel v veliki gneči z ladije. Toda 
sili se je težko ustavljati; kjer se vse vrti, zavrti se v glavi 
tudi tebi. Občudovati mora človek te krepke veslarje, ki 


*) ,Die Posauhe des hi. Kreuzes', I. str. 186. 


gonijo čoln kot igračo. Tam-le hoče eden prekositi vse 
druge. Zares, kmalu so drugi za njim — in še malo — pa 
že lezejo nosači po stopnicah, vprašujejo, prijemajo potnike, 
grabijo njih prtljago, kričijo, kregajo se, tako menda, kakor 
v babilonski zmešnjavi. Ko pridejo še z drugih čolnov, ko 
silijo po ozkem mostiču kvišku, oni pa s prtljago doli in 
potniki za njimi, ko se začno porivati in pehati, da se mo¬ 
stič trese in omahuje sem ter tje, zares, čudno mora biti 
pri srcu kakemu strašljivcu. In tam-le doli konec stopnic 
se dva skoro bijeta, rujeta, drugi silijo naprej, čolni se dvi¬ 
gajo v višavo in zopet padajo v nižino z valovi, ki so ob 
ladiji vedno precej močni. Kako nerodno in- sitno je stopiti 
v čoln! Skočiš, spustiš se, a pri tem se prekucneš čez prt¬ 
ljago, čez poprečne deske, da se lahko pobiješ. In kako vse 
hiti, nihče neče počakati, slabotne ženske hočejo biti prve! 
Kaj čuda, da je tudi mene prijelo, zlasti ker smo hoteli 
nekateri priti skupaj na eden čoln, da bi si potem tudi 
skupaj v Jafi pomagali! In šlo je, prav izvrstno je šlo. Zdi 
se mi, ko bi bil telebnil prav v morje, še tedaj bi se ne bil 
bal. šaj je bilo po dnevu, in iz svinca tudi nisem, da bi 
kar na dno morja smuknil. Moško sem sedel na čoln, češ, 
skoro smo doma. A žal, da ni šlo tako hitro. Arabci so 
marljivi, a samo za dober dobiček. Zato želi vsak čolnar 
nad mero potnikov natlačiti v svoj čoln, in med potoma 
poskušajo mnogokrat, kako bi ujeli bakšiš, ali vsaj obljubo, 
da ga dobe na bregu. Tako sem tudi jaz moral čakati dolgo, 
dokler niso ^nametali" (v pravem pomenu besede) toliko 
potnikov, kolikor so jih mogli nabrati. Vendar ne smem 
biti krivičen: prevelike sile ni bilo, sedeli smo še dovolj 
zložno. Da je bila prtljaga dobro potlačena, to je najmanjša 
stvar ob taki priliki. Bili smo večinoma potniki, ki smo se 
seznanili na ladiji, nekaj moških in nekaj žensk. Čolnarji 
se upro ob vesla in čoln zdrči po valovih, giblje se, dviga 
in pada, da je bilo veselje. Nevarnosti ni bilo. Splošno naj 
omenim tukaj, da je nevarnost tem manjša, čim manj se 
potnik boji. Ce se boji in trese, lahko napačno skoči ali 
stopi in se poškoduje. 

Kmalu dospemo do ožine blizu brega med dvema ska¬ 
lama. Tu je ono usodno mesto, na katerem se lahko raz¬ 
bije čoln, ako so valovi močni. Ako ga namreč zanesejo 
rnalo v stran, mora udariti ob nizko pečino in se razrušiti. 
Sicer je še druga, nekoliko daljša pot,, po kateri pridejo 
čolni varneje do brega, a Arabci se ne boje nevarnosti in 

izbirajo rajši krajšo pot. Veselo je gledati krepke veslarje, 
kako pritiskajo enakomerno z vesli, pri tem pa še pojo ne¬ 
kako dolgočasno, a navduševalno pesem. Ko pridemo do 
one ožine, odlož6 veslarji vesla in le krmar uravna čoln, 
da pohiti ravno po sredi; nekaj trenotkov potem smo pri 
bregu. En skok iz čolna in stojim na suhem. 

Torej — v sveti deželi! Hvala Bogu! Sedaj sem tu_, 
da, tudi zame ima prostora sveta dežela. Pobožni romarji 
BO imeli nekdaj navado poljubiti tla, ko so stopili prvič v 
sveto deželo. Tudi jaz bi jih bil skoro poljubil neradovoljno, 
ker bi bil skoro padel na polžkih stopnicah, a drugače ne 
vem, da bi jih bil ali mogel ali hotel poljubiti kateri izmed 
nas potnikov, zakaj bila je velika gneča in porivanje od 
vseh stranij. Treba je bilo gledati na desno in levo, naprej 
in nazaj, bodisi na svoje žepe, na prtljago, na nosače in 
ne vem še kaj. In bakšiš za čolnarja in za celo vrsto drugih 
ljudij, ki se ti usiljujejo! S težavo pridemo do nekake ve¬ 
like lope, kjer je carinski urad. Hladnokrvno ti veli Turek, 
da odpri svoj kovčeg. Treba slušati. In potem se začne 
brskanje, da ti vse razmeče. Bil sem skoro nevoljen, ne 
vedoč, zakaj je tako velika njegova ostrost. A moj nosač 
je poznal namene Turkove, zato mireče: „Bakšiš!“ Nemu¬ 
doma sežem po zdravilo v žep, in Turek me pusti v miru. 
Kolikrat sem na poznejšem potovanju izkusil ravno isto! 
A še potni list, da se pred poštenovičem Turkom izkažeš 
kot poštenega človeka! Tu sem se moral celo nekoliko po¬ 
tegniti za zadostnost svojega potnega lista, zakaj turški uradnik 
je imel — iz imenovanega vzroka — hude izkušnjave za 
dvom. A ko vidi, da imam trdo glavo, uda se, hoče pa ob¬ 
držati list. Tirjal sem ga sicer nazaj, pa brez uspeha. Drugi 
so me rinili strani, in Turku sem moral prepustiti potni 
list. Tako smo se polagoma izmotali iz gneče in prišli na 
ulico, ki vodi na levo, do frančiškanskega samostana. 

Nekaj korakov — in stojimo pred visokim poslopjem 
z velikimi vrati, pri katerih je pa treba prestopiti spodnji 
del s krepkim korakom. Nabralo se nas je bilo precej pot¬ 
nikov, ki smo stopali po mnogih stopnicah, dokler ne pri¬ 
demo do dvorišča in do gostišča za tujce. Nekateri fran¬ 
čiškanski samostani v sveti deželi imajo dolžnost, sprejemati 
romarje in jim postreči tudi brezplačno. Tako n. pr. sme 
vsak romar ostati v Jafi tri dni, v Jeruzalemu pa mnogo 
dalje. Po tri dni se ostane lahko tudi v Betlehemu, pri 
sv. Janezu v puščavi, v Nazaretu. Manjše frančiškanske po¬ 


staje sprejemajo potnike težje, kakor n. pr. na gori Tabor, 
v Kani Galilejski, v Tiberijadi; — vendar ga nikjer ne od¬ 
pravijo brez postrežbe. Kajpada se nikomur ne prepoveduje, 
da se izkaže hvaležnega za prejete dobrote. — Meni je bilo 
ta dan največ na tem, da bi mogel še opraviti sv. daritev. 
Zato sem hitel, da bi dobil kakega frančiškana, katerega bi 
mogel prositi dovoljenja. Res naletim kmalu na nekega 
fratra — bil je oskrbnik gostišča — ter ga zaprosim, naj 
mi pomore do tega. Toda mož je bil tako stanoviten v 
svojem odbijanju, češ, da je ura že 11 — res je bilo tako 
— da ni zakristana itd., da sem se naposled udal, misleč: 
„Ni božja volja, pa naj bode! Moja volja je bila dobra." 
Zato sem jel premišjevati druge reči, molil svoj brevir in 
čakal z nekoliko žalostjo kosila. Prav zaradi sv. maše sem 
se še nekoliko bolj branil raznih stvarij, ki bi me bile sicer 
zanimale, a sedaj je vse to zastonj. No, bodi! Fratru fran¬ 
čiškanu še odpuščam, a patru ne bi lahko. 

Pol dvanajstih ali nekoliko pozneje nas povabi isti 
frater, naj sedemo, in res se nismo obotavljali, ampak radi 
sedli, kakor tudi radi jedli. Okoli mene so bili večinoma 
Francozi, ali vsaj francoski so govorili. Zlasti nekaj mož se 
mi je zdelo nekako čudnih: bili so resnobni kot duhovni, 
vendar posvetno oblečeni. Pozneje so mi pravili, da so du¬ 
hovni iz Kanade v Ameriki. — Kdo bi si bil mislil, da 
znajo v Palestini tako postreči! Naposled smo dobili po¬ 
maranče, kakoršnih še nisem videl dotlej, in pa črno kavo. 
Tobak in črna kava sta jutrovcu to, kar sta Slovanu kruh 
in sol. 

Pokrepčavši se sem se podvizal, da si ogledam mesto, 
njega znamenitosti, življenje in gibanje. 

5. Jafa in njena okolica. 

Za največ potnikov je Jafa prvo mesto, prva postaja 
na potovanju po sveti deželi. Ako namreč le more, ustavi 
se ladija pred Jafo. Ako je pa morje viharno, ne ustavi se 
ladija pred Jafo, ampak vozi naprej do Kajfe, kjer je morje 
manj nevarno; tam gredo potniki na suho blizu gore kar- 
melske in od todi dalje proti Nazaretu. 

Jafa se kmalu prikupi potniku. Ne samo, da ima lepo 
zunanje lice, ako jo ogleduješ z morja, ampak tudi mesto 
samo je dosti mično in prijazno, zlasti zaradi lepega raz- 

gleda, ki se ti ponuja na mnogih krajih. Ako greš na streho*) 
frančiškanskega samostana in se ozreš na morsko stran, 
ostrmiš nad lepoto, ki se razgrinja pred tabo. Ako je dan 
jasen in se pomika zlato solnce proti poldnevu, kako se 
leskeče morje in kako mično obroblja s svojim srebrno- 
penastim pasom peščeni breg! Pod teboj, kjer prihajajo 
potniki in kamor se dovaža blago, mrgoli vse polno ljudij, 
ki delajo in se pehajo brez prestanka. Tam v daljavi pa 
stoje ladije in čolni veslajo sem ter tje. In vse to v tej 
žarni svetlobi! Zares lepa je Jafa, in nima brez vzroka tega 
imena; v hebrejščini namreč pomeni Jafo — tako se je 
Jafa imenovala nekdaj — lepoto. Kako ti še le dobro de 
prijazna, hladeča sapica, ki ti piše v obraz, ki jo dihaš vase! 
Pogledaš proti jugu, zdi se ti, kakor da se tam začenja pu¬ 
ščava, proti severu pa se vidi obrežje daleč, daleč — tje 
do karmelskega gorovja. Misli si, čitatelj, na srednjevisokem 
hribu hiše, drugo nad drugo, vse nad skalovitim bregom, 
pa imaš podobo Jafe! ... 

Jafa je staro mesto. Zidali so jo Feničani, ako ne Fi¬ 
listejci , in ji tudi dali ime Joppe. Izraelci so to ime samo 
sprejeli in po svoje umevali; rabili so tudi ime „Jafo“. 
Pravili so, da jo je zidal Noetov sin Jafet, in da je tukaj 
Noe sam delal svojo ladijo. Tudi pogani so imeli Jafo za 
jako staro in so govorili v basnih o njej. Pa ozirajmo se 
samo na resnično zgodovino! Gotovo in znano je, da je 
bila Jafa ob času Salomonovem pristanišče, kamor so de¬ 
lavci kralja Hirama vozili les za jeruzalemski tempelj. Enako 
so vozili sem še pozneje les za drugi tempelj, ki so ga zi¬ 
dali po babilonski sužnosti. Najbolj znano je pa mesto Joppe 
iz zgodovine preroka Jona. Bog mu je ukazal, naj gre pri¬ 
digat pokoro v mesto Ninive. Prerok se je pa branil in 
hotel ubežati na nasprotno stran. Šel je v Joppe in stopil 
na ladijo, ki je odjadrala proti Tarsisu. A Jonu se ni posrečil 
namen, ampak vrgli so ga v morje, požrla ga je riba in 
tretji dan vrgla na suho. Kdo bi se ne spomnil tega pre¬ 
roka, ako gleda z mesta na morje! Bilo je torej to mesto 
sloveče že v davnih časih. Ob času Makabejcev je imelo 
kaj malo sreče; ker so bili prebivalci raznih harodnostij, 

*) Že tukaj treba opomniti, da so po jutrovem strehe drugačne, 
kakor pri nas. Tam so večinoma ravne, le malo vzbočene, da se voda 
odteka, in zidane, kakor ozidje. Ob straneh imajo zidano ograjo, da 
nihče ne pade s strehe. Na strehi so jutrovci prav radi, posebno kadar 
ne peče solnce; na strehi tudi večkrat spe, molijo in se sprehajajo. 

Jeruzalemski romar. ^ 

vlekli so na razne strani. Rimljani so zaradi upora pobili 
enkrat 8000 Judov, pozneje pa je Vespazijan mesto skoro 
razdejal. 

Jako znano je mesto Jafa tudi iz zgodb sv. Petra. Ob 
tistem času, ko se je izpreobrnil sv. Pavel, obiskoval je sv. 
Peter vernike po Galileji in Samariji, ker je imela takrat 
sv. cerkev mir; po tej poti pride tudi v Lido. Od todi pa 
ga pokličejo v Jafo, ker je tam bila ravno umrla dobra 
kristijana Tabita, jako dobrodelna žena. Apostol pride ne¬ 
mudoma v mesto in vzbudi Tabito v življenje. To se je 
razvedelo hitro po celem mestu in veliko jih je sprejelo 
zaradi tega sv. vero. Sv. Peter je ostal tam veliko dnij in 
je stanoval v hiši nekega strojarja, ki se je imenoval Simon. 

Ne samo, da je mesto tako posvečeno po sv. Petru, 
ampak Bog sam je dodelil temu apostolu tukaj posebno 
milost. Nekega dne je namreč šel na streho, da bi molil, 
bilo je okoli poldne. Bil je lačen in je želel jesti. In glej! 
Mahoma se zamakne, vidi nebo odprto in nekak velik prt, 
ki je proti njemu prihajal, kakor bi ga spu.ščali na štirih 
koncih proti zemlji. Bilo je v njem mnogo živalij: čve- 
teronogih, lazečih in tudi ptičev. Tumu veli glas: »Vstani, 
Peter, zakolji in jej!“ Peter pa odgovori: »Nikoli še nisem 
jedel nič gnusnega in nečistega.* Glas pa mu reče drugič: 
»Kar je Bog očistil, ne imenuj gnusnega.* — To se je zgo¬ 
dilo trikrat; potem pa se je posoda dvignila v nebo.*) S 
tem je Bog pokazal Petru, da so tudi pogani poklicani v 
sveto cerkev, in zares je Peter hitro sprejel v cerkev po¬ 
ganskega stotnika Kornelija. 

Tako smo videli, da je v Jafi zgodaj zacvetla krščan¬ 
ska vera. Zato je bil tukaj tudi škofovski sedež. Ko so 
vladali v tej deželi še Rimci, ostajale so ladije pred Geza- 
'rejo, in tam je bilo tudi rimsko vojaštvo. Toda ker je iz 
Jafe najbližja pot v Jeruzalem, zato so 'jele ladije ostajati 
tudi tukaj, zlasti potem, ko je Gezareja popolnoma pro¬ 
padla. V križarskih vojskah je doživela Jafa mnogo žalost¬ 
nega in veselega, mnogokrat je tekla kri v mestu in okrog 
mesta. Bila je tedaj utrjena z močnimi zidovi. Tu se je 
naselil red johanitov, zgodaj tudi red frančiškanski, ki je do¬ 
bil od kralja LudovikalK. krasno cerkev z devetimi oltarji. 
Po križarskih vojskah je Jafa propadla in še le v novejšem 
času se je nekoliko povzdignila. Napoleon L je vzel z na- 

*) Djanje apost. 10, 9—16. 


skokom mesto, ki je bilo v turških rokah, kar mu pa ni 
nič koristilo. Dandanes se razvija čim dalje bolj. V ta 
namen pa nič ne stori Turek, ki je gospodar, ampak le 
narodi, ki prihajajo sem po kupčiji in po božji poti, de¬ 
lajo vedno krepkeje na to, da se mesto povzdiguje. 

Meni jg bilo mesto všeč, zdelo se mi je lepo in pri¬ 
jazno. Težko je določiti, koliko prebivalcev je v njem; a 
če jih nastavimo blizu 15—16 tisoč, mislim, da se ne mo¬ 
timo. Izmed teh je po veri največ mohamedancev in sicer 
10.000, Judov skoro 3000, Grkov (razkolnikov) 800, čez 500 
katoličanov, in kakih 300 protestantov in drugovercev. Iz 
tega se vidi, da so najmočnejši mohamedanci, kakor je skoro 
povsodi po sveti deželi. Judje se pečajo s kupčijo, kolikor 
morejo; stanujejo- ■ raztreseni po mestu in pa zunaj mesta 
proti severu, kjer je tudi veliko protestantov-Nemcev. Dan¬ 
danes prihaja sem prav veliko Judov, ker jih izganjajo Rusi 
iz svojih dežel. Večinoma gredo naprej proti Jeruzalemu, 
vendar poskušajo svojo srečo tudi pri Jafi, ki je za kupčijo 
posebno ugodna. Za katoličane skrbe največ oo. frančiškani; 
posebej za popotne Francoze je ustanovljen: »Hopital saint 
Louis*, ki ga je ustanovil v sedanjem času Francoz Guinet 
iz Liona. 

Romarja žene nepremagljiva želja proti Jeruzalemu, in 
zato ga ne zanima posebno Jafa. Vendar oglejmo si jo vsaj 
površno! Jeruzalem nam itak ne uide. O frančiškanskem 
samostanu in gostišču, ki se dviga ob hribu jako visoko in 
skoro strmo, govoril sem že. Jako prijazna in dosti lepa je 
ta stavba. Kadar vihra nad njo še zastava, tedaj p>ozdravlja 
z nekakim ponosom prihajajoče ladije. Nad velikimi vrafi 
je napis »Hospitium latinum*, t. j. gostišče latinsko (kato¬ 
liško), in pa znamenje svete dežele, namreč petero križev: 
jeden •— večji — v sredi, čvetero manjših je med dvema 
in dvema črtama križa. Kakor sem se sam čudil postrež- 
Ijivosti frančiškanov in njih lepim prostorom, odmerjenim 
za potnike, tako jih hvalijo v obče vsi romarji. Naj jih 
pride še toliko, vsakega pokrepčajo in mu priskrbe potreb¬ 
nega počivališča po sitni vožnji. Zlasti lep je »divan*, to 
je skupna sobana za potnike, kjer se lahko zabavajo, bero 
in med dnevom prebivajo. Pred to sobano pa je krasen 
razgled čez morje. Le cerkev je bila do najnovejšega časa 
nekoliko slaba in majhna; ta je tikoma ob samostanu. "Ven¬ 
dar me je navdajala sveta radost, ko sem opravil ob drugi 
priliki tukaj daritev sv. maše, spominjajoč se sv. Petra in 

6* 

njegove tako čudovite in pomenljive prikazni. Prav zaradi 
tega imenitnega dogodka je ta cerkev svetišče prve vrste, 
to je: kraj svetega spomina, in romar zadobi tukaj popolni 
odpustek, ako pobožno moli vsaj en očenaš in češčenamarijo. 
Za potnike je pa ta cerkev jako priročna. Na štirih oltarjih 
se sicer duhovni, ako jih pride s karavano veliko, vrstč ne¬ 
koliko težko, tudi je cerkev za vernike premajhna, toda od¬ 
slej jeza to potrebo dobro poskrbljeno v novi katoliški 
cerkvi, ki je bila lansko leto, kmalu po mojem odhodu 
iz svete dežele, dnd 24. maja, slovesno blagoslovljena. Ta 
cerkev je v čast katoličanom v sveti deželi, posebej v Jafi, 
pa tudi sploh vsem, ki darujejo kaj za misijone svete de¬ 
žele. Ne samo, da stoji na ugodnem prostoru in se dviga 
s stolpom nad celim mestom, tudi oblika cerkve same je 
krasna in bi nobenemu katoliškemu mestu nikjer ne delala 
sramote. Velikosti je srednje, vendar tolika, kakor največje 
župnijske cerkve; ima tri ladije ter je zidana tako, kakor 
šenklavška cerkev v Ljubljani, t. j. v zlogu novejše renesanse j 
oltarjev ima devet; nad velikim oltarjem, ki je z drugimi 
vred iz marmorja kararskega, je velika slika sv. Petra, pa- 
trona te cerkve. Kar sem videl, vse se mi je zdelo okusno, 
lično in veličastno. Vendar ni primeroma mnogo stala. 
P. kustos nam je pravil v Jeruzalemu, da ne bode stala 
nad 300.000 frankov (143.000 gld.), kar ni veliko. Zidal je 
cerkev neki frančiškanski brat, fr. Serafln. — Veliko je bilo 
veselje katoličanov, ko je p. kustos blagoslovil to novo ka¬ 
toliško cerkev; na razne načine, z godbo, razsvetljavo iii 
igrami so kazali to veselje — kajpada so mohamedanci kleli 
katoličane in sultana, ker jim je dovolil to ,brezbožnost‘. 

Tudi Grki imajo svoj samostan in lepo cerkev sv. 
Jurija. A — pri tej se pač ne bodemo mudili; hitimo rajši 
na znamenitejši kraj, v hišo Simona strojarja, v kateri je 
bival sv. Peter in imel znano prikazen. Ta hiša je blizu 
svetilnika in nima v vnanjščini nič posebnega. Stopivši 
skozi vrata prideš v nekako štirivoglato obokano sobano, 
ki ima proti vzhodu okroglo dolbino. To je znamenje, da 
je tukaj turška molitvenica. Mohamedanci trde, da je tukaj 
bival sv. Peter. Iz tega prostora, ki je kakih šest metrov 
dolg, greš zopet na dvorišče in od todi na levo po strmih 
stopnicah na streho. Tu je videl — pravijo — sv. Peter 
prikazen. To nadstrešje je čisto navadno in nima nobene 
reči, ki bi spominjala potnike imenitnega dogodka. Oziral 
sem se na desno in levo, pa nisem zapazil nobenega zna¬ 


menja. Le proti jugozahodu je takoj zraven mala turška 
molitvenica z minaretom ali stolpom. Iz nekega bližnjega 
okna me je mohamedanka prav radovedno gledala; ne vem, 
ali je bila huda, ali kali. Tudi s te strehe Je krasen raz¬ 
gled po mestu in po morju. — Ali je res bival tukaj sv. 
Peter? Jaz ne trdim, pa tudi ne tajim, ker ne vem. Gital 
sem, da frančiškani pridevajo svojemu samostanu in svoji 
cerkvici to čast. Pa to ni res: govoril sem z innogimi,_a 
nihče ni tega trdil. Mohamedansko sporočilo je morebiti 
resnično, ker so je sprejeli od prejšnjih kristijanov, a čisto 
zanesljivo ni. Vsekako je pa zanimivo, da cenijo mohame¬ 
danci naše svete kraje. Morebiti pa samo zaradi bakšiša? 
Kdo ve! 

Sv. Ludovik, francoski kralj, je bil tudi v Jati, m njemu 
v čast ima ime francoska bolnišnica ali hospital. Jako lepa 
stavba je. Šel sem čez prostorno dvorišče in vstopil v pre¬ 
prosto, a lepo kapelo. Daši Francozi ne zadenejo vselej 
pravega, priznati se jim mora, da vedo, kaj je lepo; to se 
kaže v vseh njih delih. 

Našlo bi se še kaj katoliškega v Jafi, Joda vsakega 
kotiča ne moremo stakniti. Zato idi z menoj, čitatelj, od 
frančiškanske bolnišnice skozi „bazar“! To besedo si sicer 
že slišal, vendar morebiti ne veš, kaj pomeni. Na jutro- 
vem pomeni „bazar“ trg ali jržišče, kjer se prodaja in ku¬ 
puje. Največkrat pa pomeni ulico, kjer so kupci na desni 
in levi s svojim blagom. Vsako mestece na jutrovem ima 
tak bazar, kajpada tudi Jafa. Dovolj zanimiv je, dasi se 
ne more meriti z velikimi mesti. Tu dobiš, česar si le 
moreš želeti po arabskih pojmih, bodisi za oblačilo, ali za 
jed. Ako hočeš juda najti, v bazarju ga dobiš; veliko jih 
je; ali jih je pa več kakor mohamedanov, ne vem. Kar ti 
na trgih v Jafi posebno ugaja, to je. obilno sadje, ki se pro¬ 
daja na raznih krajih. Ako prideš iz Jeruzalenaa v Jafo, 
vidiš vse polno košar s pomarančami in limonami, pa tudi 
ob morskem bregu in v bazarju je prodajalcev veliko. In 
kakšno sadje! Kako debele pomaranče in limone! In prav 
nič niso drage. Ob ugodnem času dobiš, ako te prodajalec 
neče oslepariti, po tri pomaranče ali limone za toliko tur¬ 
škega denarja, kolikor sta vredna dva naša krajcarja. 

Ako hočeš izkusiti nekoliko nedolžnega jutrovskega. živ¬ 
ljenja, ponuja ti Jafa takoj razne prijetnosti. Ako si žejen, 
dobiš blizu bazarja limonado, mrzlo kb sneg ali led; ta se 
dobiva namreč z Libanona in se deva v pijačo. Ako že 

dolgo hodiš in si truden, ako nimaš, nikogar, ki bi ti po¬ 
stregel, stopiš zunaj mesta v kavarno, ki seveda ni taka, 
kakoršne so naše, in ižpiješ čašico črne kave za turški pi- 
jaster, po naše 9 kr. Ce se ti pa prilega pušenje, izposodiš 
si tako imenovani „nargile“, v katerem gre dim skozi vodo 
in potem še le po dolgi cevi v usta; tudi cigarete, male 
smodke, s papirjem ovite, so jako priljubljene. Povsodi jih 
vidimo, in zdi se, da so pravi vsakdanji kruh jutrovcu. 

Pravi kras Jafi je pa njena okolica. Romar naj nikar 
ne zamudi, da bi si je ne ogledal. Ne vem, kje bi se na¬ 
hajalo kaj enakega. Na vse strani, proti jugu, vzhodu in 
severovzhodu se raztezajo lepi vrtovi, polni najboljšega sadja. 
Ako greš že proti nemški naselbini na severovzhodno stran 
nekoliko iz mesta, vidiš lepo temnozeleno drevje z gostim 
listjem, na njem pa se ti žare zlatormene pomaranče in 
bolj blede limone ali citrone. Neizrekljivo lepo je drevje, in 
čudoviti so ti obilni zasadi. Večji del zemlje okoli Jafe 
pokrivajo namreč vrtovi. Vsega površja utegne biti do 400 
hektarov, in 400 vrtov bi tudi Utegnili našteti. Prav dobro 
vidiš vrtove in jih vsaj nekoliko spoznaš, ako se pelješ proti 
Jeruzalemu. Dolgo časa se vije cesta med samimi vrtovi. 
Prav zato, ker je mnogo gospodarjev, obdelani so vrtovi 
dobro. Ce se greš zjutraj sprehajat po imenovani cesti, ali 
če jo zaviješ kam drugam in moreš stopiti na kako višjo 
stvar, vidiš, kako se žari v solnčnih žarkih sadje, listje pa 
dela senco, tako skrivnostno prijazno in vabljivo, da bi rad 
legel v senco in mirno občudoval prirodno lepoto. In kako 
prijazen duh dije iz teh vrtov! Ako le nekoliko zapihlja 
sapica, objame te nepopisna vonjava, vzbuja ti glavo, pa 
hladi in meči prsi. Tako krepka je včasih ta vonjava, da 
jo ob vzhodnem vetru začutijo pomladi mornaiji daleč na 
morju. Kajpada vrtove je treba pridno obdelovati, pridno 
namakati z vodo. Vsak vrt ima svoj vodnjak; kakor naši 
vodnjaki, tako nabirajo in hranijo tudi ti vodo za nama¬ 
kanje. A na dan spravljajo vodo drugače kakor pri nas. 
Kdaj bi namočili vrt, ako bi bilo treba vleči vsak vrč po¬ 
sebej iz vodnjaka! Zato imajo prav umne priprave, s ka¬ 
terimi spravljajo vodo iz vodnjakov v korita, na trato in 
v gredice lahko in hitro. Najlože jih primerjam z velikimi 
mlinskimi kolesi, ki imajo na okrog obešene posode ali 
korce: spodaj v vodnjaku zajmejo korci vode, zgoraj pa 
jo izlijejo. Kolo pa goni navadno kaka žival, kakor pri 
nas stroj za mlatvo.. Enako ravnajo tudi po Egiptu. — 


Dobi se tukaj več vrst pomaranč: prave pomaranče, oranže 
(bordukan, portugalli), ih jerihunske oranže; citrone so te-le: 
sladke citrone in bizamove (pižmove) citrone. Ako se ozremo 
še na razne smokve, ki rastejo tukaj, plemenito vinsko trto, 
ki se razpenja na vse strani, na veličastne palme, ki se 
dvigajo ponosno med drugimi drevesi, moramo priznati, da 
je okolica bogata in lepa. Hitro se sprijazni romar s kra¬ 
jem, ko vidi njegovo lepoto. Vsaj nekoliko sluti, kako res¬ 
nično govori sveto pismo, ko hvali obljubljeno deželo, v 
kateri se cedi med in mleko. Da, tudi medu in mleka se 
dobi, ali bi se vsaj lahko dobilo tu na preostajanje. Med, 
ki ga bero čebele okrog Jafe, je izvrsten, bodisi po okusu, 
bodisi po duhu; in tudi mleka je lahko dosti, ker je od 
Jafe naprej dovolj paše za živino. 

Hiše so zidane v Jafi nekoliko po evropsko, nekoliko 
po jutrovsko. Cisto evropske hiše najdeš na severno-vzhodni 
strani mesta, v nemški naselbini. Tu te prijazno po¬ 
zdravljajo bele hiše s kritimi strehami med zelenjem, pod 
vitkimi palmami. Izprva so se naselili tukaj Američani, 
sedaj pa so Nemci iz Wurtemberga, ki imajo posebno vero, 
o kateri bodemo pozneje govorili. Ako hočeš iti še po isti 
poti, prideš v eni uri v Sarono, kjer je tudi nemška na¬ 
selbina. 

Ako se hoče potnik nekoliko potruditi, ogleda si lahko 
v enem dnevu Jafo, da jo pozna za potrebo, potem pa mora 
misliti na odhod in si tudi priskrbeti, česar treba za precej 
dolgo potovanje. Od Jafe do Jeruzalema je blizu 60 kilo¬ 
metrov ali kakih 20 ur hoda za pešce, torej je poti za dva 
dni. Pri oo. frančiškanih pozvč se najlože, kako bi naj¬ 
bolje potoval. Zlasti naj se potrudi, da dobi dobro družbo, 
v kateri je prijetneje, pa tudi ceneje potovati, kakor če sa- 
motari. Nekdaj, ko je bila pot do Jeruzalema slaba, tre- 
balo je jahati; tudi dandanes se lahko jaha, kajpada treba 
gledati na stroške in pa na svoje denarske in telesne zmož¬ 
nosti. Najcenejše potovanje, pa tudi najhitrejše in najpri- 
pravnejše je na vozu, najzanimivejše pa na konju, s kate¬ 
rega lahko vidiš na vse strani. Kdor hoče jahati, naj dobro 
pazi na konja in na sedlo. Jaz sam sem se vozil, in več 
popotnikov se vozi, ker je vozov vedno dosti. Potniku treba 
biti previdnemu, ne sme se prenagliti. Naj dobro izpraša 
takega človeka, ki pozna in ve, kaj je najbolje. Tako se 
potuje varno. 

pot do Jerazalema; zato hiti 
proti svetemu mestu in se ne 
ustavlja rad med potom, dasi 
je tu pa tam kaj znameni¬ 
tega ; zato se ne briga dosti za 
svet, ki je na desni in levi, in 
rado mu odide marsikaj, zaradi 
česar mu je žal pozneje. 

Kdor hoče sveto deželo pregledati temeljito, prehoditi 
jo mora od kraja do kraja, od zapada do vzhoda, od juga 
do severa. Kdor ima dovolj časa in denarja, nredi si tako 
potovanje po svoji volji. Navadno pa mora potnik izbrati 
najkrajše poti po sveti deželi. 

Ker smo izstopili v Jafi, moramo sicer tudi mi hoditi 
po navadni poti v Jeruzalem. To pa nam nikakor ne brani, 
da ne bi se ozrli tudi širše na okrog, da bolje vemo, kje 
smo in kam gremo. Ako greš vrh Jafe na kako streho ali 
zunaj Jafe na malo višino, vidiš proti severu veliko planjavo, 
ki se razteza precej daleč tudi proti vzhodu. Za planjavo 
pa se dviga gorovje, in tvoje oči gredo lahko ob tem go¬ 
rovju proti severu do tje, kjer se gorovje znižuje do mor¬ 
skega brega — kot Karmel. Proti jugu se tudi odpira 
planjava; tam v neprozorni daljavi je gorovje, ki se dviguje 

Meje in deli sv. dežele. Galileja, Samarija. 

proti vzhodu. Ko si potnik ogleduje imenovane strani, vidi 
že lep kos obljubljene dežele, in nekoliko more razumeti 
njene poglavitne lastnosti. 

Sveta dežela ima že po prirodi ali natori precej določene 
meje, pa tudi določene dele. Na severu so visoke gore, 
Libanon imenovane, močna meja in bramba proti sosed¬ 
njima deželama: Peniciji in Siriji, ali kratko — Siriji, zakaj 
Fenicije ne moremo lahko šteti med sedanje dežele. Tudi na 
jugu so meja dokaj visoke gore s puščavo vred. Na zahodu 
je morje, na vzhodu pa reka Jordan ter ne daleč za njim 
puščava in gorovje. Zaradi teh mej se kaže sveta dežela 
kot celota, kot ena dežela; zaradi tega je bila že dežela 
sama trdna vez med prebivalci, in'tako umevamo, zakaj jo 
je Bog dal izvoljenemu ljudstvu. Dasi je pa tako ločena 
od drugih dežela, vendar je v nekakem središču med 
drugimi deželami in narodi. Sveta dežela je na sredi 
med drugimi azijskimi deželami in med Evropo, sredi ve¬ 
likih azijskih kraljestev in med Afriko, posebej Egiptom. 
To je bilo zanjo jako imenitno nekdaj, pa tudi še dandanes 
je važno. — Kdor prehodi sveto deželo od severa do juga le 
enkrat, vidi, da je po prirodi ločena v tri dele. Začnimo 
od severa. Tu se nahaja sicer marsikako gorovje, vendar 
je več planjav in nižin. Od mogočnega Libanona naprej 
niso gore več visoke; ponajveč so tudi ločene druga od 
druge. Planjave pa so nekatere jako velike, kakor tudi 
posebno lepe. Največja med njimi je ezdrelonska pla¬ 
njava med karmelskim, nazareškim, gelbojskim in sama¬ 
rijskim gorovjem; velika, je tudi planjava akkonska ob 
morju, manjša je seforiška, magedska i dr. Te pla¬ 
njave so rodovitne; tudi drevje se nahaja po nekaterih 
mestih. V obče je ves ta svet v nižavi; imenoval se je 
nekdaj — kakor med tujci še dandanes — Galileja, 
to je okraj, dežela.*) 

Čisto drugačna pa je Samarija, srednji del. Tudi 
ta nim p visokih gora, vendar se more imenovati gorata, 
ker se hribje nepretrgano raztezajo po celi pokrajini. Med 
hribi so pa lepe doline in ravnine; ves svet je bolj v vi¬ 
šini, zato se vidi iz daljave kot gorovje. Jako rado raste 
tukaj tudi drevje, največ oljka. 

Južni del se imenuje Judeja. Popotnik ne vidi sicer 
prave razločne meje med Judejo in Samarijo, vendar se 

*) Omeniam mimogj-edž, da pravijo pri nas, ki smo sosedje vi¬ 
pavski dolini, celi ti dolini kratko: dežela. 

opaža nekoliko drugačen značaj sveta. Samarija je nekako 
valovita, v Judeji pa se raztezajo gore v daljavo; svet je 
visok, skalovit, gol; drevja vidiš jako malo, kaka oljka ali 
grmovje je skoro vse. Na zapadu se pa Judeja in Samarija 
znižujeta v planjavo — nekdanjo tako rodovitno in jako 
gosto naseljeno deželo Filistejcev. 

Potnik, ki gre iz Jafe proti Jeruzalemu, prehodi naj¬ 
prej to planjavo, potem pa se dviga polagoma vedno više 
na judovske višine, na katerih kraljuje Jeruzalem. Tako 
spozna lep kos Judeje. Jako dobro je torej, da potuje po 
dnevu, in sicer, ako se vozi, da pride prvi dan do Ramle, 
drugi dan pa se pripelje zlagoma v Jeruzalem. Dobe se 
sicer v Jafi tudi dobri in lepi vozovi, toda večina jih je 
narejenih prav po turško. Kolesa so visoka, les je okorno 
zbit, prostor za potnike je podolgast, vse štrli nekam na 
kvišku, ker je koliba narejena nad obema osema in se ne 
spušča med kolesi k tlem, kakor pri naših kočijah. Zaradi 
tega se pa taka turška kočija močno giblje ali guglje, in 
dokler se je potnik ne privadi, boji se vedno, da se bode 
zvrnila. Vendar, tako neumno pa tudi ni narejena, kakor 

sem mislil na prvi pogled. Ni lepa, to je res, a močna je 

dovolj, da se vanjo natlači šestorica potnikov. In kako 
urno vozijo! Ko sem se hotel odpeljati, moral sem čakati 
več kakor uro čez določeni obrok. A ko smo sedli in se 

zmotali iz mesta, potem je udrihal voznik po konjih, da je 

drčala kočija z grozno hitrostjo po gladki cesti. 

Ni je skoro prijaznejše poti, kakor je pot med kras¬ 
nimi vrtovi jafskimi. Prijetna vonjava te drami, oko se 
pase na temno-zelenih drevesih z rmenim sadjem, srce pa 
ti sili nemirno dalje, da bi skoro že bilo v Zveličarjevem 
mestu. Gesta se polagoma dviga, potem pa se znižuje ter 
se vije po širni planjavi — saronski. čutiš se — dejal 
bi — prostega, ko ti izginejo izpred očij zidovi in se raz¬ 
gubi drevje; tiha planjava, ki je dandanes največ za pašo, 
zdi se ti slovesna priča in ostalina nekdanjih časov. Nekdaj 
so todi gospodarili Filistejci, od katerih ima Palestina še 
dandanes svoje ime. 

Skoro bi bili prezrli poleg ceste neko stavbo, ki je 
hkrati grobni spomenik in vodnjak in se zato tudi imenuje 
po svojem ustanovniku ,'Ajn Abu Nabut* — studenec ali 
vodnjak Abu-Nabutov. Ta je bil poglavar v Jafi in si hotel 
s to lepo napravo ohraniti spomin pri potomcih. Lepa je 
misel, da človek lahko koristi svojemu bližnjemu še po smrti, 

le častiželjnbsti ne sme biti v takih namenih. Tri kupole 
in več malih stolpičev se vidi prav čedno; osli, kamele in 
poganjači oživljajo prostor pred tem spomenikom. 

Stopili smo na slavno saronsko planjavo. Tako se je 
zvala nekdaj in v knjigah se v obče tudi dandanes tako 
imenuje; Arabci ji pravijo »Merdj ibn Omer“. Dolga, dolga 
se vidi proti severu, a razteza se tudi proti jugu. Nekdaj 
je bila jako rodovitna, polna lepega žita, katero je Samson 
nekoč požgal Filistejcem. Privezal je namreč po dvema in 
dvema lisicama goreče baklje na repove in jih izpustil, da 
so dirjale po njivah. Prerok Izajija jako hvali lepo planjavo*), 
bila je polna prirodne krasote. Še dandanes vidiš todi 
bujne cvetice; sirski kokorik (cyclamen), pa večji nego je 
pri nas, kukovico, lepe tulipane, in — ne smemo je poza¬ 
biti — evangeljsko lilijo, katero je sam Sin Božji imenoval 
krasno in jo stavil nad lepoto Salomonovega oblačila. Žal, 
da je ta lep kos božje zemlje dandanes tako zanemarjen! 
Kakor drugodi, tako obdelujejo tudi tukaj zemljo samo .„po- 
vršno“ (v pravem pomenu); preprosti in slabi plug zareže 
jako malo v tla. Kaj pa more tudi opraviti eden konjič 
pred plugom ali par osličev, četudi so močnejši kot naši, 
ali celo suha kravica ? Felah **) gre zraven in se neznansko 
dere nad živino. Tako obdelovanje bi se zdelo našemu 
kmetu le igrača. — Videl sem proti Ramli jako veliko ži- 
valij: kamel, ki so dolgočasno stopale z debelim stopalom, 
glavo pa nizko molile proti tlem; mala goveda, rekel bi buše; 
velike čede ovac z debelimi repovi, koza vse polno: tak po¬ 
gled spominja potnika na stare očake, ki so imeli v tej de¬ 
želi mnogoštevilne čede. 

Vozeč se proti Jeruzalemu opaziš tu pa tam ob cesti 
nekake hiše ali nizke stolpe. Morebiti vidiš še kakega tur¬ 
škega orožnika (bašibozuka) spredaj. To so turške cestne 
stražnice, katere je dal napraviti leta 1860. Suraja, paša 
jeruzalemski. Roparstvo je bilo potnikom v veliko nad¬ 
logo, te stražnice pa naj bi odvračevale nevarnost. V vsaki 
stražnici bi imela biti po dva čuvaja. Ali sta res, ne vem. 
Z enim teh ^stražnikov je bil naš voznik tako prijatelj, 
da je ustavil voz, skočil k njemu, objemal ga in poljuboval, 
prijel ga čez pas in vzdignil od tal, nas pa pustil, da smo 
čakali. Ne vem, ali so bile norčije, ali kaj: vsaj jaz sem 
se moral smejati tej turški prijaznosti. 


*) Iz. 3.5, 10; 65, 10. — **) Tamolnji kmet ali poljedelec.. 

Saronska planjava: L id a. 

Nekdaj je imela rodovitna saronska ravan mnogo mest 
in mestec, dandanes je pa precej drugače: viharji vojska 
so potlačili nekdanje veličastvo. Ne daleč (tri ure) od Jafe 
se je ohranilo nekdaj slavno mesto liida. Kako se pride 
tje, povedo ti v Jafi in tudi vidiš na vsaki zemljepisni karti 
obljubljene dežele. Od daleč zagledaš visoke stolpe, vidiš 
lepe, visoke palme in nekoliko drugega drevja in grmovja. 

Bliže prišedšemu se ti razvije pred očmi malo mesto z oz¬ 
kimi ulicami in bornimi nizkimi poslopji. Prebivalcev ima 
mesto kakih 6000, med njimi skoro 2000 nezedinjenih Grkov, 
ki imajo tudi svojo lepo cerkev. Le malo je katoličanov; 
vsi drugi so mohamedanci. 

Lida je staro mesto in se je imenovalo pred Kristu¬ 
som Lod, Grki so je premenili v Lyddo. Bivali so v njem 
potomci Benjaminovega rodu. Doživelo je razno usodo, 
srečno in nesrečno. Mnogokrat so prišli sovražniki, posebno 
Rimljani, ki so mesto razdejali in ljudi pomorili ali v suž- 
nost odpeljali. V Lidi se je mudil nekaj časa sv. Peter in 
je tam ozdravil nekega moža, z imenom Eneja, ki je bil 
osem let mrtvouden. ,Peter mu reče: Eneja! Ozdravi te Go¬ 
spod Jezus Kristus; vstani in si postelji! In je zdajci vstal. 

In so ga videli vsi, kateri so prebivali v Lidi in Saroni, in 
se izpreobrnili h Gospodu. “ *) Bili so torej v Lidi zgodaj 
kristijani. Imeli so škofe, ki se v zgodovini večkrat ime¬ 
nujejo in so bili tudi jako veljavni. V tretjem stoletju so 
začeli mesto imenovati Diospolis, a pozneje se je poza¬ 
bilo to ime, in prejšnje je prišlo v navado, zlasti ker so se 
Arabci poprijeli domačega imena, in tako nazivljejo mesto 
Ludd. Lido je poslavil posebno sv. Jurij, ki je bil tukajšnji 
domačin in je umrl kot mučenec v Nikomediji 1. 304. Zato i 
so sezidali njemu v čast lepo cerkev, ki je bila pozneje 
podrta, pa zopet sezidana. V novejšem času (1. 1876.) so 
jo na razvalinah prejšnje cerkve (a ne tako veliko kot prej) 
zopet postavili Grki, ker jako čislajo sv. Jurija. Tudi mo- ' 
hamedanci čislajo krščanskega svetnika, pogumnega voj¬ 
ščaka, in imajo na zapadhi strani starih razvalin (torej blizu 
grške cerkve) svojo mošejo. 

Ko se je povzdignila v 8. stoletju Ramla, propadala je 
Lida. Karavane med Egiptom in Damaskom niso ostajale 
več tukaj, in dandanes je še slabše za Lido, ker gre velika 
cesta v Jeruzalem skozi Ramlo in ne skozi Lido. 


*) Dj. apost. 9, 32—^33. 


Saronska planjara: E a m la. 

V Lidi obišče potnik še kraj (na neki njivi), kjer je 
ozdravil sv. Peter Eneja, potem pa se podviza v Ramlo.*) 
Mimo nekaterih palm, oljk in figovih dreves pridemo v 
pol uri v Ramlo. 

Ramla (Ramleh). Truden si že in želiš si malo počiti 
ter se okrepčati. Prišedši na glavno cesto dobiš na desni 
ulico, na koncu katere je dobro obzidani in utrjeni samo¬ 
stan z gostiščem oo. frančiškanov. Odpro se ti vrata in 
prijazni brat ali kak svetni strežnik te pelje v obednico. 
Proti meni je bil jako postrežljiv in prijazen krepak za¬ 
morec, ki se je vrhu tega vedel jako vljudno in prav spretno 
govoril italijanščino. Kmalu pride prijazni samostanski pred¬ 
nik, pride na mizo tudi zdravo pokrepčalo, da te ne raz¬ 
veseli manj ljuba prijaznost gostoljubnih redovnikov, kakor 
primerna postrežba. V pogovoru zveš marsikaj o Ramli, 
morebiti gre celo s teboj redovnik, da ti pokaže, kar.je 
znamenitega. Ako pa želiš prenočiti, odkaže se ti sobica s 
čedno posteljo. 

žal, da je težko, prav trdno povedati, kako je nastalo 
to mesto in kako se je imenovalo v starem zakonu. Vendar 
je popolnoma verjetno, da je Ramla tisto mesto, katero se 
v starem zakonu imenuje ,Ramatha“ ali ,Ramathaim“ (to 
je vzvišen, vzdignjen kraj). Ako pa sedaj spomnim čitatelja 
na Jožefa Arimatejskega, ki je našega Gospoda pokopal, 
takoj se mu pojasni, zakaj je Ramatha = Ramla za nas za¬ 
nimiva. Sv. Hijeronim poroča, da je bila Arimateja blizu 
Lide in ob cesti iz Jafe v Jeruzalem; to se prav lepo vjema 
s sedanjo Ramlo. V srednjem veku se je imenovala tudi 
Ramula in Ramel; bila je jako velika, da, največje pa¬ 
lestinsko mesto. Arabci pa so si prenaredili to ime po 
svoje in so imenovali mesto Ramleh, to je peščeno, ker 
je v istini na peščenem, nekoliko vzvišenem prostoru. Pred 
križarskimi vojskami je bilo tu že veliko kristijanov; križarji 
so ustanovili v Ramli celo škofijo, povzdignili so kupčijo 
in skrbeli za mesto, toda kmalu so je morali prepustiti ne¬ 
vernikom. Vendar je ostalo mesto znamenito, ker je ob 
poti v Jeruzalem in gredo zato vedno romarji mimo njega. 
Veliko pa ni ostalo: dandanes šteje pač nad 5000 duš; 
vendar natančno ne morem povedati, koliko jih je. 


*) Slfta na str. 6. ti kaže pobližno pogled na Ramlo in jeedece, 
ki se ji bližajo po saronski planjavi. 


78 Frančišk, samostan v Ramli. Dom Jožefov in Nikodemov. 

Sedanji frančiškanski samostan, ki je zavarovan s 
krepkim zidom, ustanovljen je leta 1395. in sicer po spo¬ 
ročilu na onem mestu, kjer sta bili hiši Jožefova in Niko- 
demova. Zato je mala cerkev posvečena tema svetnikoma; 
sv. Nikodemu posebej je posvečen tudi oltar v bližnji ka¬ 



peli. Kar se mene tiče, verjamem trdno, da je bil Jožef 
Arimatejec tukaj doma, le za Nikodema- je nekoliko teže 
spričati to z dokazi. A ne preiskujmo tega, rajši pobožno 
pomolimo obema svetnikoma v čast in se spomnimo, da 
sta bila ,sicer skrivna, vendar zvesta učenca Kristusova! 


In če tako molimo v frančiškanski cerkvi v namen svetega 
očeta, zadobimo popolni odpustek. 

Ako smo prenočili v prijaznem gostišču in bili v mali 
sobici in na dobri postelji, kakor bi bili doma, vstanemo 
zgodaj, da smo pri božji službi in imamo potem toliko več 
časa za ogledovanje mesta in okolice. 

Posebnostij ne najdemo v Ramli. Glavna ulica ali 
cesta, vodeča v Jeruzalem, je še precej čedna. Tu vidiš 
evropski hotel, vidiš arabski „khan“ (gostilnico arabsko 
ali turško), vidiš stolpe mošej, veseliš se nekaterih lepih 
palm, ki se dvigajo z vrtov, tudi smokve zapaziš. Hiše se 
ne razlikujejo od arabskih hiš v drugih krajih, saj itak 
pravih, lepih hiš arabskih nikjer ne najdeš v Palestini. Ako 
imaš čas, ogledaš si tako zvano „veliko mošejo", o kateri 
trdi mohamedanec, da je mohamedansko delo, a vse 
kaže, da je bila nekdaj krščanska cerkev in da je preme- 
njena v islamsko molitvenico. Bila je, kakor trde kristijani, 
cerkev sv. Janeza Krstnika. To poslopje je ohranjeno še 
jako dobro. Njegova zidava je popolnoma taka, kakor pri 
drugih sedaj podrtih cerkvah v Palestini iz križarskih časov, 
kar se lahko vidi na ohranjenih podstavih in nekaterih zi¬ 
dovih. Poslopje ima tri ladije, izmed katerih je srednja 
višja od stranskih in je od njiju ločena s stebri. Na stebrih 
sloni sedmero veličastnih lokov, nad katerimi so mala gotska 
okna. S kratka, vse kaže, da je bila tu lepa cerkev. Bog 
daj, da bi se mogla ta molitvenica kmalu posvetiti v čast 
trojedinemu Bogu! 

Najbolj pa zanima v Ramli potnika »stolp štiridesetero 
mučencev". Bolje bi pa rekli: »pri Ramli", zakaj imeno¬ 
vana stavba je zunaj mesta proti zapadu, in ko se voziš iz 
Jafe, zagledaš ta stolp že od daleč. Potrudiva se tudi tje! 
Dospevša bliže vidiva pred seboj velik, prosto stoječ stolp, 
pred njim par dreves, na desni so podrtine obširnega po¬ 
slopja, na levi pa kosi zidd ali kupi kamenja. Vse to ti 
kaže, da je morala tukaj biti nekdaj večja in skupna zgradba. 
Naju ne zanima podrtina na desni, ki je bila skoro gotovo 
nekak ,khan‘, to je prenočišče in gostišče za karavane, 
marveč le stolp. Vhod ali portal je vglobljen, kakor pri 
cerkvah, nad njim ločiš štiri nadstropja, katerih obe zgornji 
sta jako okusno predeljeni in razrejeni. Bilo je še peto 
nadstropje, pa se je podrlo, kakor se bode polagoma tudi 
četrto. Zgradba ugaja očem, ker je veličastna (vsaka stran 
meri 9 metrov) in lepa hkrati. A notri ti ne ugaja tako. 

treba je paziti po stopnicah, da ne padeš v globočino. Ko 
si pa dospel na vrh, poplačan je ves trud, zakaj nepopisno 
lep razgled se ti ponuja s te višave na vse strani. Na vz¬ 
hodu se ti dvigajo pred očmi judovske gore, raztezajoče se 
proti severu in jugu, krasna saronska planjava je razgrnjena 
kakor pregrinjalo pred teboj, na njej se ti pomudi oko tu 
pa tam na malih in redkih selih, na zapadu pa se blišči 
morje, in na robu njegovem lepa Jafa. Pa naj govorim z 
besedami drugega pisatelja: „Jako različen je pogled na 
saronsko ravan pomladi in jeseni. Ravan kaže prav jasno 
veliko razliko med obema letnima časoma, ki sta kakor živ¬ 
ljenje in smrt v prirodi te dežele. Ko se odtečejo vode 
po deževnem času, vzklijejo bujne cvetke iz tal, ptice pevke 
zapojo svoje pesmi, in oglasi se prijazna grlica. Figovo 
drevo pripenja na svoje veje zelene vrečice bogatih sadov, 
in trte, ozaljšane z rastočimi, cvetočimi grozdki, razširjajo 
sladko vonjavo. Vzduh je napolnjen z dišavami pomaranč¬ 
nih sadov; na tvoja ušesa pa prihaja iz daljave mukanje 
goved in bleketanje ovac, katere gonijo v njih stan; zdi 
se ti vse tako ljubko, kakor bi bil doma. Tla so še vlažna 
od zimskega dežja, suhi vzhodnik ni mogel izbrisati zadnjih 
njegovih sledov: v zaostalih mlakah se lesketa zahajajoče 
solnce. Obilno in sveže zelenje pokriva rodovitna tla, tu 
žito, tam trava in osat. Kadar potegne sapa čez širno 
polje, zablišči povsodi svetla rdečina: to so milijoni veter- 
nic — saronskih rož, katere so bile zakrite med visokimi 
stebli. Skoro cela krasna planjava je pred nami: na vz¬ 
hodu obrobljena od strme gorske stene, na zapadu od viš¬ 
njevega morja; vsa planjava je oblečena v sveže, čisto pi¬ 
sano oblačilo. Kako lepa je bila nekdaj, v davnih časih, 
ko je bila še pogosto naseljena, ko je bila vsaka ped zemlje 
obdelana! 

A kmalu bode pripihal žgoči dih poletnih vetrov, po¬ 
sušil bode tla in premenil planjavo v puščavo. Oljčni gaji 
so tedaj na debelo zaprašeni, brez barve, brez leska; listje 
mehkih murv je izginilo — pojedle so je ovce; izsušena tla 
pokajo, brazde in razpoke reže vate, zelenja ni nikjer. Gel6 
strnišče na poljih se je sesedlo in polomilo, veter je je od¬ 
nesel: nič ni ostalo, kakor bronasto-zarjavela in trda ze¬ 
meljska skorja. Drevesa in hiše se ti zdč, kakor bi se 
tresle v razvnetem zraku; kamele se ti vidijo iz daljave, ka¬ 
kor bi jim bile noge odtrgane; varajoče slike zelenic v skal¬ 
nati pustinji, vodne površine in zeleni, senčnati logi se 


prikazujejo na mestih, kjer je samo suha, pusta zemlja. 
Rdeča ali rjava — kakor so okoli njih tla ali skale — 
dvigajo se nizka sela iz dolgočasne planjave, gola in brez 
življenja." *) 

Že zaradi tega razgleda je vredno, da se potrudi pot¬ 
nik na ta stolp. Imenuje se „stoIp štirideseterih mu¬ 
čencev" in sicer zato, ker je bila neki poleg njega nekdaj 
cerkev, posvečena 40 mučencem iz časa cesarja Licinija. 
Še sedaj se vidi na južni strani velik podzemski prostor, 
ki ima podobo podzemske cerkve ali kripte. Toda preisko¬ 
valci (tudi frančiškan Lievin) trde, da je stolp le minaret 
mohamedanski, ki je bil hkrati za stražnico, s katere so 
videli v daljavo sovražnika. 

Prišedši s stolpa si ogledamo še enkrat orjaka, ogle¬ 
damo razdrte zidine blizu njega, potem pa stopamo zopet 
proti mestu, da se poslovimo od prijaznih frančiškanov, da 
zasedemo voz ■ in nadaljujemo svojo pot proti Jeruzalemu. 

Kadar sera odhajal od kakega svetega kraja, vselej 
mi je bilo težko v srcu. Prijazne osebe, ki z nami obču¬ 
jejo, omilijo se nam, kmalu smo si prijatelji; svetišče nam 
priraste — rekel bi — na srce; kraj se nam zdi domač; 
ko pa odhajaš, rečeš si: „Nikdar več ne pridem sem. Z 
Rogom, sveti kraj! O, da ne morem še dalje tukaj ostati!" 

Ir- A treba je iti, saj smo romarji. 

t _ Ko drdra voz urno dalje, odgrnemo stransko zagrinjalo 

in _ pogledamo še enkrat nazaj na domači kraj sv. Jožefa 
Arimatejca in sv. Nikodema, potem pa upremo pazljivo oči 
na gorovje, kateremu se bližamo. Judejske gore so, 
in na rijih tam-le — na višavi — mora biti Jeruzalem. 
O, da bi imel peroti, zleteti bi hotel brzo pred počasnim 
vozom! Pa morebiti vidimo še kaj znamenitega ob cesti. 

Tri ure hoda od Ramle vidi potnik dva znamenita kraja: 

j prvi je Latrun, ki je ob cesti, drugi je Amvas, nekoliko 

I od ceste proti severu. 

I _ V liatriku-u postajajo vozovi. Nekateri so mislili, da 
je bil tukaj rojstveni kraj desnega razbojnika. Po laško se 
namreč pravi rpbojniku: latrone. A taka razlaga ne velja 
dosti, ako tudi je možno, da je bil razbojnik tukaj doma. 
Vsekaka je gotovo, da je bil tukaj nekdaj večji kraj, more¬ 
biti sta bila Amvas in Latrun eno samo mesto Nikopolis. 


*) Ebers & Guthe, Palastina, II. str. 166. 

Od Jafe do Jeruzalema: Am^as, Abu-Gož. 

Sedaj je Latrun skoro popolnoma razdrt, ker je bil še nedavno 
zavetišče roparjem, res v pravem pomenu roparsko selo. 

O Amvils-u bi se dalo mnogo pisati. Ime spominja 
čitatelja na stari kraj Emavs, kamor je šel Zveličar z dvema 
učencema. Toda o tem ne govorimo tukaj, je-li res Amvas 
tisto, kar nekdanji evangeljski Emavs. Le to povemo, da 
je bil tu res v starem zakonu neki Emavs, a imeniten je 
zaradi zmage Juda Makabejca nad Gorgijem. Rimljani so 
mesto podrli, pozneje pa (1. 70. po Kr.) zopet sezidali in 
imenovali Niko p o lis. To ime se večkrat čuje v zgodovini. 
Dandanes je ta kraj neznaten, nekaj felahov stanuje v raz¬ 
tresenih kočah; vidijo se razvaline nekdanje cerkve, ki je 
bila škofijska cerkev in posvečena sedmerim makabejskim 
bratom, in novejši čas se trudijo tukaj francoski trapisti, 
da bi povzdignili iz razvalin slavo nekdanjega Emavsa. 

Od todi se vije cesta v višavo, ni pa odveč strma. 

Došli smo v judejsko gorovje. Potnik ne vidi nič mič¬ 
nega, pa tudi posebno pust ni svet. Hrib, čez katerega 
vodi cesta, je precej nizek; kmalu se nagne navzdol in urno 
dirjamo proti dnu doline Wadi-Ali. Konec doline vidiš '» 
oljke in ne daleč, na južno - vzhodnem bregu griča, selo 
Saris, ki je menda na mestu starega Soresa. Todi je za¬ 
nimiv svet; zgodovinar lahko preiskuje marsikaj iz prete¬ 
klosti , a nam se mudi naprej. Le v malem kraju, ki je 
blizu Sarisa ob desni strani ceste in se imenuje Kariet- f* 
el-'Enab ali Abu-<xoš, postanimo nekoliko. Zanesljivo 
sporočilo namreč trdi, da je tukaj bilo nekdanje mestece 
Karjatiarim (Kirjatjearim, to je mesto gozdov), ki nam je 
dobro znano iz sv. pisma. Filistejci so bili Izraelcem vzeli 
skrinjo zaveze. A Bog je te nevernike tepel z raznimi 
kaznimi, da so jo naposled radi poslali' Izraelcem nazaj. 

In prišla je v Karjatiarim, kjer so jo deli v hišo Abina- 
dabovo v Gabai. Tam je ostala tako dolgo (80 let), da jo je ’ 
dal David prenesti v Jeruzalem. Mesto se je ohranilo tudi 
po babilonski sužnosti. Kraj je jako primeren za selišče 
človeško, na bregu hriba, kakor je v Palestini navada. Ime 
AburGoš je od nekega roparja ali poglavarja tega kraja, ki 
je jemal potnikom denar ali pa zahteval od njih odkupnino. 

Proti 1. 1830. ga je ujel Ibrahim Paša in ga zaprl v Ptole- 
maidi. A pozneje so ga oprostili in po zvijači zopet ujeli. 
Mehemet, poglavar jeruzalemski, pokliče ga k sebi, češ, da 
ima ž njim neki posel. Abu-Goš pride, a Mehemet ga da 


Od Jafe do Jeruzalema: Abu-Goš, 'VVadi-Haiiina. 

zapreti in pošlje v Evropo. — V tem kraju najdeš ostanke 
nekdanje cerkve in nekdanjega samostana. Cerkev je bila 
last 00 . frančiškanov, ki so imeli tukaj tudi samostan. A 
1. 1489. so pridrli roparji, pomorili vse menihe, samostan 
oropali in zažgali. Podrtine cerkve, ki je bila posvečena 
preroku Jeremiju in imela tri ladije in stene j»resno slikane, 
bile so potem za hlev; 1. 1873. je pa bil .prostor podarjen 
Francozom, ki bodo neki zopet sezidali cerkev. Čital sem, 
da so prebivalci tega kraja gostoljubni; jaz nisem tega izkusil. 

Predno dospe potnik na višavo, na kateri je Jeruzalem, 
pride še v prav prijazno dolino, v kateri se tudi vozovi 
ustavljajo, in tako ima priliko ogledati si jo natančneje. 
Lepa rast na njivah, dokaj velika drevesa — vse kaže, da 
je dolina rodovitna. Hodil sem ob cesti sem in tje, ogle¬ 
doval bližnje gore proti severu in jugu, ogledoval mršave 
Arabce, ki so pohajali mimo, in se zamislil v staro dobo, 
ko se je izvoljeno ljudstvo todi bojevalo s Filistejci, ko je 
David hodil na čelu izraelskih bojeVmkov, ko se je ta kralj 
oziral proti mestu na višavi in je nameraval narediti Je¬ 
ruzalem za stolno, kraljevo 'mesto. Zlasti pa mora en do¬ 
godek priti v spomin potniku, ako zve, kateri je ta kraj: 
boj Davidov z Golijatom. Tam-le namreč je zidan most, 
ki vodi čez Terebintski potok — potok sloveče Terebintske 
doline. Kajpada je težko določiti popolnoma trdno, kaj 
je bilo prav na tem, kaj na onem prostoru; tako je tudi 
tukaj gledč na Terebintsko dolino mnogo dvomov, a mi se 
lahko oklenemo jako verjetnega mnenja, da je ta dolina 
nekdanja Terebintska. Ako hočeš videti večji kos doline, 
moraš 'biti na višavi, kamor se popenja cesta takoj za mo¬ 
stom. "S^idi se tudi z raznih krajev, katejš so tukaj na okrog. 
Dandanes se imenuje 'lAadi-Haiiliia in spada med naj¬ 
lepše palestinske doline. Nekdaj je bilo todi dosti tei’ebint, 
dandanes je pa mnogo hrastov. Terebintski potok ima vodo 
samo po zimi ob deževju, sicer je pa suh. Iz tega si je 
vzel David kamen, s katerim je zadel Golijata. 

Močno navzgor se sedaj vije cesta, in dovolj nevarno 
bi se utegnilo zdeti strašljivemu potniku, zakaj na levi je 
močna strmina doli do ozke doline, ki se vedno bolj zožuje, 
pa tudi vzdiguje. Ko pride voz v precejšno višavo, pre¬ 
gledaš obližje, pa tudi v daljavo sežeš z očmi. Posebno te 
zanima malo selo pod teboj, ki čepi na' bregu ; ako vprašaš 
po njem, povedo ti, da je L ifta (Lifteh), poslednja vas pred 

Od Jafe do Jeruzalema: romar zagleda Jeruzalem. 


Jeruzalemom od zapadne strani. Njena pisana oblika, belo- 
rdeča, ti jako ugaja sredi sivih skal in zelenih trat. Voz 
se pomika počasno naprej, konji so že do skrajnosti upehani. 



in le še trdi bič voznikov jih priganja, da stopajo hitreje. 
A hvala Bogu! sedaj smo na ravnem; dolina, ki je bila na 
naši levici, polagoma izgine, oko vidi širje okrog sebe na 



reči, ali bodem jokal, ali pel, ali pa molčal. No, povem, 
kar se mi je dogodilo: jokal sem. Zakril sem svoj obraz 
T žepni robec, stisnil glavo v plašč in nisem zakrival solz. 


Od Jafe do Jeruzalema: romar zagleda Jeruzalem. 


vse strani. Dospeli smo na višavo — in tam v daljavi se 
že nekaj blišči — belo zidovje, in zadaj temno ozidje. Da, 


tukaj je Jeruzalem, 
nič drugega ne more 
biti. Bele so hiše pred 
mestnim ozidjem, temno 
je pa zidovje starega 
Jeruzalema. 

Po poti sem več¬ 
krat premišljal, kako mi 
bode v srcu, ko bodem 
prvič zrl Jeruzalem. In 
nisem si mogel prav 

87 


Ne vem, ali je privabilo solze moje veselje, ali nepo- 
pisljivo čustvo, da se mi je po tako dolgem pričakovanju 
izpolnila srčna želja, ali misel na ljubega Gospoda, ki je 
bil nekdaj tukaj, a sedaj ga ni več. Mislim, da se je vse 
to strinjalo, vendar me je najbolj v solze silila misel na 
Zveličarja. Ne sramujem se teh solz, marveč mislim, da 
jih potoči vsak veren potnik, ki misli na to, kam gre in 
kaj vidi. Skoro ni drugače, kakor da je potnik bolj zami¬ 
šljen vase, kakor pozoren na razgled, ki se mu odpira. Pa 
vsaj onega hriba, ki je za Jeruzalemom, ne smemo prezreti: 
to je Oljska gora. Zveličarju priljubljena gora, ki se 
poleg Kalvarije največkrat imenuje izmed vseh gora na 
svetu. A kje je Kalvarija, kje je Sijonska gora? No, po¬ 
trpi, duša: polagoma zveš vse; sedaj je vse pozidano, in 
ne ločijo se od daleč posamezni deli. Vendar zadeneš pravo, 
ako si misliš na levi Kalvarijo, na desni Sijonsko goro, tam 
zadaj pa, kjer je onaj velikanska stavba s kupolo — Omar¬ 
jeva mošeja—, tam je nekdanja gora Morija — nekdanji tem¬ 
pelj. (Glej sliko na strani 72.) In na misel ti pride psalm 
Davidov, pobožni romar ga tudi zmoli: 

Veselim se tega , kar mi pravijo: „ V Gospodovo hišo 
pojdemo^‘. Naše noge stoje v tvojih preddvorih, o Jerusalem! 
Jeruzalem, hi je zidan hahor mesto; njegova zveza je v njem. 
Tje namreč hodijo rodovi, rodovi Gospodovi po Izraelovem 
pričevanjti hvalit Gospodovo ime. Zakaj ondi stoje stoli v 
sodbi, stoli čez Davidovo hišo. Prosite, kar je Jeruzalemu v 
mir; in obilnost bodi njim, kateri tebe ljubijo. Mir bodi v 
tvoji trdnjavi, in obilnost v tvojih stolpih. Zaradi svojih 
bratov in svojih bližnjih ti voščim mir; zaradi hiše Gospoda, 
našega Doga, ti voščim dobro. 

Ta slavospev Davidov, š katerim opeva sveto mesto, 
podaje se kaj lepo prav za to priliko. Da, Jezruzalem, Jeru¬ 
zalem ! Tako odmeva v srcu krepko in globoko, in še oni, 
ki je bil tukaj že večkrat, pozdravlja mesto vselej z no¬ 
vim veseljem, z novo navdušenostjo. Tudi mohamedan 
umeva, kaj je v srcu potnikovem; mohamedanski voznik 
se obrne v vozu proti tebi in ti reče: „Jarušalim“, ali pa: 
gEl-Kuds", to je: sveti kraj, svetišče; tudi vozi počasno, 
da lahko gledaš in -se nagledaš tega prizora, kateremu ni 
enakega, ali pa celo postoji s konji, da lahko stopiš ž voza 
in poklekneš, ako ti je drago, in tako počastiš iz daljave 
najsvetejše mesto na zemlji. A jaz, ko bi bil skupaj z dru¬ 


gimi Slovenci, zapel bi bil katero lepo slovensko, da bi 
bilo daleč odmevalo. A med Arabci, katerih nisem po¬ 
znal, bil sem tih in sem zakrival, kar mi je bilo v srcu. 
Rusi in Poljaki zapojo krepko, kadar jih pride več skupaj 
na božjo pot. 

Ko prihajaš v Jeruzalem, zdi se ti drugače, kakor si si 
mislil poprej. Predno prideš namreč do mestnega ozidja, 
vidiš dolgo vrsto hiš na desni in na levi. Hiše so na pol 
jutrovske, na pol evropske in nove. To je novi Jeruza¬ 
lem, kakor bi rekli, ali zapadno predmestje, ki se jako hitro 
razširja zaradi naseljevanja Judov. Pa pustimo za sedaj ta 
del, ogledamo si ga lahko še pozneje; sedaj hitimo rajši 
kar naravnost v mesto in pustimo vse na stran, bodi si še 
tako zanimivo. A že zopet potni list! Da bi jih vendar, 
te turške uradnike! Res, tam iz utice je prišel stražnik, 
in moj vodnik mi povč, da naj mu dam potni list. Moral 
sem; a kmalu pozneje sem zvedel, da je zahteval po kri¬ 
vici. Torej „bakšiš“, mislim si. No, popoldne istega dne 
grem k onemu človeku in zahtevam potni list nazaj. Tudi 
ga oštejem, zakaj ga je zjutraj zahteval, dasi ni imel pra¬ 
vice. A on se izgovori, da ni bil on, ampak njegov to¬ 
variš. A jaz mu nisem verjel in mu še sedaj ne verjamem. 
Vendar se je tako ljubeznivo smehljal, da, jo res dobil 
bakšiš. 

Vozovi ne smejo v mesto, zaradi tega sem izstopil, 
dobil nosača za prtljago in jo mahnil skozi Jafska vrata v 
tako srčno zaželeno mesto Jerazalem. 




Zadnja večcija. 


III. del. 

Jeruzalem. 


1. Avstrijsko gostišče. 



mesto, Jeruzalem! Ci- 
tatelj pač pričakuje, da 
bodem z velikim navdu¬ 
šenjem opisaval, kako 
sem šel v mesto, kako 
sem se mu čudil, kako 
sem pozdravljal sv. kraje. 
Zal, da prav tedaj nisem 
mogel skoro nič misliti 
na to. Moj spremljeva¬ 
lec in trmasti nosač je 
jako hitro ubiral pot po 
ozkih ulicah, jaz pa sem 
skrbno pazil, da sem ga 
dohajal, prerivajoč se 
skozi gnečo. Mislil sem 
si: „Ogledoval si bodem 
mesto pozneje, sedaj-le 
. treba priti do bivališča." 

Tudi sem hotel še opraviti daritev sv. maše, ker sem bil 
tešč, in je bilo še dovolj zgodaj dopoldne. „Hvala Bogu! 
tukaj smo sedaj kakor doma", zakličem, zagledavši prijetno 
lice avstrijskega gostišča, ki mi je bilo znano iz slik 


Jeruzalemski romar pride v avstrijsko gostišče. 

in iz popisov. Lepa zgradba, zares! Zunanjost tega po¬ 
slopja dela vsekako čast Avstriji, zato stopi Avstrijanec 
lahko Z' veseljem v te prostore. Na pragu mi pride na¬ 
sproti kavas, to je nekak uradni hišni sluga, v pisani, s 
trakovi prepreženi noši, blizu tako, kakor so Ogri naprav¬ 
ljeni v veliki ,paradi‘. Kavas je vselej domačin in veči¬ 
noma mohamedanec, da se tem lože giblje, kamor ga po¬ 
šljejo. Naš kavas me pozdravi v nekoliko trdi in okorni 
nemščini, na to pa me pelje više čez predhišje v pravo 
zgornjo vežo. Tu zagledam kmalu hišnega vodjo ali rek¬ 
torja, kateremu se hitro predstavim, in takoj sva bila znana, 
ker sem se mu bil že poprej pismeno oglasil. Svetujem 
vsakemu romarju, ki želi ostati v tem gostišču, da se oglasi 
v pismu že poprej; tako poskrbi zase in ustreže hišnemu 
vodji. Vodja, pater Frančišek Jožef Gosta-Major, je jako 
priljuden mož, pa tudi postrežljiv. Daši je bil precej bo¬ 
lehen, in je njegovo upadlo in začrnelo lice pričalo, da ima 
mrzlico, vendar mi je hitro priskrbel sobo, kjer sem se 
lahko pošteno umil, preoblekel in pripravil za sv. mašo. 

O hvala Bogu, da je moje prvo opravilo v svetem mestu 
daritev sv. maše! Služabnik me popelje v prostorno za¬ 
kristijo ; tu se oblečem in potem stopim v jako lepo kapelo. 
Ali sem mogel in smel misliti na kaj drugega, kakor na 
Zveličarja, ki je hodil todi ? Saj je v Jeruzalemu Zveličar 
sam opravil prvo sv. mašo pri zadnji večerji. Saj je tukaj 
opravil večno in krvavo daritev na križu za odrešenje ce¬ 
lega sveta. Saj so tukaj apostoli najprej darovali presveto 
nekrvavo daritev, pri kateri je bila pričujoča sama Mati 
Božja: kako bi torej mašnikovo srce ne poskakovalo od 
radosti, ko more v Jeruzalemu sprejeti z oltarja živega 
Jezusa! Kako prijazno, prijetno-tiho je bilo v kapeli! Da, 
iz dna srca sem govoril Bogu .svojo zahvalo, saj je bila 
pač neprecenljiva milost božja, da sem srečen in zdrav 
došel semkaj. 

Potem še le, ko je bila opravljena sv. maša, ozrl sem 
se natančneje okrog sebe, okrepčal se za silo, poprašal o 
najpotrebnejših rečeh in si napravil načrt, po katerem bi 
najbolje porabil čas svojega tukajšnjega bivanja. 

Avstrijsko gostišče (glej sliko na strani 78.) nikakor 
ni (glede na imenitnost) niti prvo nitf drugo poslopje v 
Jeruzalemu. Toda kaj hočete! Človek je sam sebi naj¬ 
bližji in njegova hiša mu je prva med vsemi, ko bi bila 
tudi raztrgana koča. Zato naj tudi meni nihče ne zameri. 






90 Zidanje in lega avstrijskega gostišča. 

da popišem ob kratkem to, avstrijskim romarjem namenjeno 
hišo, predno govorim sploh o Jeruzalemu in njegovih po¬ 
sebnostih. 

Kakor imajo druge države za svoje romarje posebne 
hiše, v katere jih sprejemajo, tako je v 1. 1857.— 1863. tudi 
Avstrija z darovi cesarske hiše in drugih dobrotnikov, po¬ 
sebno po prizadevanju dunajskega nadškofa in kardinala 
Rauscherja, napravila tak zavod v Jeruzalemu. Kupili so 
na res primernem in lepem prostoru dovolj sveta za ob¬ 
širno zgradbo. Ta prostor je ob pravem „križevem potu“, 
po katerem je šel s križem Zveličar, in sicer tam, kjer je 
prvič padel pod križem. Ob enem je gostišče ob živahni 
ulici, ob tisti namreč, ki vodi dd severnih ali „Damaških“ 
vrat v mesto. Torej se križata pred hišo dve živahni in 
imenitni ulici: „Križev pot“ na jugu in Damaska cesta 
ob zahodu. Prav to je posebno ugodno za romarja, da 
ima blizu skoro na vse strani, kamor hoče iti. 

Zgradba je na precej visoki podlagi ali ,terasi‘, le 
vratarjeva ..in kavasova sobica je prav tik‘ulice pri tleh. 
Prekorakati moraš srednje visoke stopnice, da prideš na 
predhišje, na teraso. Ta ima obliko vrta, na katerem je 
zasajenih tudi nekoliko cvetic in koristnih rastlin, vendar 
ne najdeš nikake vrtnarske umetalnosti. Vrt se razteza 
skoro okrog vse hiše, ni pa širok, da bi rekel, ampak le 
toliko, da stoji zgradba čisto na samem, lepo ločena od 
drugih hiš. Le proti severo-zapadu je nekoliko obširnejši i* 
kos vrta. Na južni strani ima vodnjak na korec in vreteno, 
kakorlen je navaden v suhih vzhodnih krajih. Korec je 
obešen na vrv ali verigo, veriga se pa ovija okrog vretena 
s kolesom. S tem laliko spustiš korec v vodo; ko je pa 
napolnjen, potegneš ga ven. — Na severni strani vrta je 
še mala, pa jako prijazna hišica, dovolj velika za enega 
romarja. 

Hiša sama je zidana sicer samo v eno nadstropje, a , 
ima vendar jako veliko prostorov. Ker je namreč pred- 
hišje jako visoko nad ulicami, zato je tudi pod pritličjem 
prirejenega obilo prostora za shrambe, kuhinjo in služab¬ 
nike, za silo tudi za romarje. Prostori pri tleh so jako 
obširni.. Tu omenjam najpoprej veliko in lepo kapelo. 

Prav visoka je in se tako lahno dviga v višavo, da te nič 
ne moti strop, kakor pri nizkih kapelah. Precej veliki kor 
sloni na vitkih stebrih iz temnega Lamena, menda granita. 

Zdi se ti vse domače, zakaj kora za pevce nimajo v jutrovih 


Kakšno je avstrijsko gostišče. «11 

deželah navadno, kakor pri nas, zadaj, ampak spredaj blizu 
oltarja. Vendar je nekaj cerkva narejenih prav tako, kakor 
v naših krajih. Jako lep je oltar te kapele; izdelan je iz 
marmorja. Podoba v oltarju ti kaže sveto družino in je 
posebno lepo delo nekega dunajskega slikarja. Sploh mi 
je bila ta kapela jako všeč in še sedaj mi je posebno živo 
v spominu. Za zakristijo je posebna soba na nasprotni 
strani. Na koru je sedaj izvrsten dunajski harmonij, na 
katerem me je posebno mikalo igrati. Sv. Rešnje Telo je 
vedno v kapeli in večinoma vsak dan sv. maša, kar je za 
romarje preugodno, bodisi duhovskega ali svetnega stanu. 
Na drugi strani, zraven zakristije, je velika obednica z 
dvema vrstama miz. Tu ima prostora 50 do 60 oseb. 
Ko smo šli opoldne obedovat, poslušali smo včasih moha¬ 
medanskega muecina,*) ki je klical k molitvi svoje ,pravo- 
vernike‘. Drugi prostori so namenjeni — razven dveh sob 
za rektorja — romarjem in imajo po več postelj, da se jih 
more več spraviti pod streho. V celem gostišču lahko biva 
nad 60 romarjev. — Prvo nadstropje je namenjeno enako 
romarjem in je večinoma jako čedno, sobe so lične, neka¬ 
tere jako prijazno pripravljene. Velika dvorana je sredi 
poslopja in je namenjena za ,divan‘, to je služi za spreje¬ 
manje imenitnih gostov in pa za skupno bivanje in razgo- 
varjanje po kosilu ali ob drugi priliki. Tu stoji lepa in 
velika ura, katero je naš svetli cesar sam podaril gostišču, 
kakor sem videl v napisu. Vljudnemu gospodu rektorju 
moram izreči toplo zahvalo za posebno prijaznost, da mi 
je,dal takoj drugi dan jako lepo sobo,- kjer sem sam delal 
in premišljal, kolikor sem hotel, ter mirno spal, skozi okno 
pa gledal tje gori na cerkev Božjega Groba. Nad prvim 
nadstropjem ni še drugega nadstropja, ampak jako obširna 
,streha', ali kakor navadno. pravijo ,terasa‘. Ne samo to 
je ugodno, da se tukaj potnik lahko sprehaja v dobrem 
zraku, ampak tudi krasen razgled na vse strani mesta ga 
razveseljuje in poučuje ob enem. Proti vzhodu vidi ne¬ 
koliko Oljske gore in malo proti jugu velikansko Omarjevo 
mošejo; proti zapadu pa zre naravnost proti cerkvi Božjega 
Groba; vidi tudi deloma (na levo) na Sijon in proti severu 
se mu kažejo Damaška vrata.**) Goro Kalvarijo, kakor tudi 

*) Muecin ali mueddin se imenuje islamski pereč pri božji službi, 
ki tudi naznanja s stolpov čas molitve. 

' **) Risar je narisal po fotografiji obe sliki, kateri ima čitatelj na 
84. in 85. strani. Oni dve visoki kupoli v ozadju prve slike -sta nad 


92 Eazgled s strehe avstrijskega gostišfa. 

del mesta proti Damaškim vratom sem nekega jutra prav 
dobro fotografova!. Najbolj me je pa mikalo moliti tukaj 
gori brevir. Ne vem, kako je to, da na visokih in odprtih 
prostorih tako rad in tako lahko molim. Kako dobro mi 
je delo v srcu, kadar sem mogel za ranega jutra gledati 
solnčni žar, ki se je usipal na sveto mesto, na stara po¬ 

slopja, zlasti na cerkve in mošeje. Od'jutra je prišel Kri- 
stus na cve tno nedeljo, kakor solnce, in je prinesel ter po- 


cerkvijo Božjega Groba. Tokaj vidi čitatelj tudi, kakšne so navadne je¬ 
ruzalemske hiše. V drugi sliki vidi čitatelj zadaj mestno zidovje ■ in v 
sredi — Damaska vrata, od_ koder gre namreč pot v mesto Damask. 
Kupola, katera se vidi na levi od vrat, spada k ruski cerkvi, ki je zunaj 
mestnega zidovja. 

nudil Jeruzalemčanom zveličanje. A oni so svojega Gospoda 
zavrgli in ga odpeljali v smrt na zapadno stran. O ta 
streha! Ure in ure bi tu prebil zatopljen v misli, gledajoč 
po svetem mestu, pa ne bi se kar nič dolgočasil. Prav tu 
doli ob vznožju hiše se je nekdaj valila divja druhal in 
gonila seboj težko obloženega Odrešenika. In prav tu doli 
je prvič padel pod veliko težo križevo. Blaženi, srečni 
spomini! Tega prostora ne pozabim nikdar. 

Hiša se vzdržuje deloma iz darov, kateri dohajajo iz 
Avstrije za sveto deželo, deloma iz povračil imovitejših ro¬ 
marjev. Kdor pride iz Avstrije kot romar v Jeruzalem in 
se skaže s pismom svojega škofijstva (kar je najbolje), ali 
tudi svojega župnika, kdo je in kaj namerava, tega sprejme 
vodja za dobrih 14 dnij brezplačno. Ako pa ima kdo pri¬ 
pomočke, da kolikor toliko povrne hiši stroške, ki so v Jeru¬ 
zalemu veliki, tistega veže hvaležnost, da stori kaj za hišo. 

Hiša ima vodjo, ki je gospodar hiše in je odgovoren 
najprej dunajskemu komisarju za sveto deželo. Imenuje ga 
dunajski nadškof. Prve čase je bila navada, da sta se po 
dva in dva ravnatelja menjala vsako drugo leto, ako ne še 
pogosteje. Tudi so pošiljali tje take može, ki so se želeli 
v sveti deželi učiti stvarij, potrebnih za znanje sv. pisma; a 
pri tem je trpelo gospodarstvo. Gospodje se niso brigali 
dovolj za modro oskrbovanje hiše, nekateri posli so delali, 
kar so hoteli, marsikaj se je zanemarilo, stroški pa so bili 
veliki. Zato so nastavljali pozneje vodje za dalje časa, in 
sedanji gospod, oskrbuje hišo prav umno že nad deset let. 
Med vodji je bil tudi nekdanji Šentjakobski (ljubljanski) 
župnik Hrovat, o katerem mi je sedanji vodja izrekel po¬ 
sebno hvalo in priznanje. Povedal je, da so njegovi računi 
natančno in lepo sestavljeni ter pričajo o njegovi posebni 
skrbi za gosLišče. Bil je Hrovat v Jeruzalemu tri leta, in 
sicer v letih 1868.—1870. Ker ga je nadlegovala očesna 
bolezen, reče mu zdravnik, da zanj ni ta kraj in da se mora 
vrniti v domovino, ako hoče ohraniti zdravje. Hrovat se 
je spominjal z največjim veseljem Jeruzalema in svete dežele. 
Jako ga je zanimalo vse, kar je zvedel iz onih krajev. Z 
navdušenostjo mi je pravil, kako je bilo tam, kako je ma¬ 
ševal na svojem oltarju ■— imel je prenesljiv oltar — in 
kako srečen je bil takrat. Zato je bila pač tudi lepa in 
srečna njegova smrt 1. 1887. Jako potrpežljiv je bil v bo¬ 
lezni, svoje malo imetje, knjige, orodje in opravo je zapustil 
večinoma Marijanišču, kjer živi v blagem spominu. 

Treba je le pomisliti, kako dobro dene človeku, ki je 
v tujem kraju in daleč od domovine, pa je pod varno in 
prijazno streho domačinskega gostišča. Blizu 14 dnij sem 
preživel v avstrijskem hospicu, v „hospicu Nemcev (namsa)“, 
kakor pravi Arabec, a ti mi ostanejo vedno v najprijetnej¬ 
šem spominu. Brez dvoma bode mogel tudi vsak romar 
za menoj reči isto, kakor so rekli drugi pred menoj. 

Sedaj pa, ko se je tudi dragi čitatelj udomačil z me¬ 
noj v gostišču, sedaj greva na pot, da opazujeva, vidiva in 
do dobra spoznava to najznamenitejše mesto. Najprej si 
ogledava mesto po vrhu, po glavnih delih, po legi in po 
zunanji podobi. Na to se ozreva kratko v zgodovino, in 
naposled si ogledava natančneje svetišča jeruzalemska. 

2. Jeruzalem.po legi in zunanji podobi; njega zgodovina 
in sedanje stanje. 

Malokdo si misli Jeruzalem tak, kakoršen je v resnici, 
ako ga ni videl ali ni bral o njem. popolnoma določnih 
popisov. Evropejci si mislimo mesto najrajši na lepi 
planjavi, ob prijazni reki, k večjemu ob vznožju hriba. A 
mesta na višavi si ne mislimo lahko. In vendar je Jeru¬ 
zalem na višavi. Od vseh slranij, razven od juga, moraš 
iti navkreber, da prideš na ono višino, na oni visoki vrh, 
na katerem je zidan Jeruzalem. In ta svet ni nikakor pla¬ 
nota; ravnega ali planega sveta ne dobiš poleg Jeruzalema,^ 
razven nekolike planote proti jugo-zapadu. Kratko rečemo,”^ 
da počiva Jeruzalem na judejskem gorovju, ki se razteza 
od severa proti jugu, od samarijskega hribovja tje doli proti 
Hebronu in še naprej. Proti severni strani se svet valovito 
znižuje in zvišuje, skoro enako tudi proti jugu. Na vz¬ 
hodno in zapadno stran se pa gre navzdol. 

Ako pregledamo natančno današnje lice mesta samega, 
zapazimo takoj, da so njegova tla prav malo ravna; kakor 
hitro stopiš skozi Jafska vata v Jeruzalem, začneš iti na¬ 
vzdol, na drugem kraju greš pa navzgor. Sezidan je namreč 
na štirih hribih, ki se lahko ločijo. Začnimo od Jafskih 
vrat, ki so na zapadni strani nekako v sredi. Na desno 
se takoj svet nekoliko znižuje, a potem se dviga hrib, slavno- 
znana gora Sij on, ki se razteza proti jugu. Proti vzhodu 
pa pada polagoma svet, dokler se ob robu dveh dolin na 
jugovzhodu in na vzhodu ne zviša v precej prostorno pla- 

njavo. Tu je hrib Morija, na. katerem je nekdaj stal 
tempelj. Proti severu greš s tega hriba najprej polagoma 
(pa jako malo) v višino, tje do že imenovanega križevega 
pota, potem pa zdpet v višino: tukaj je hrib Bezeta. Od 
tod se obrnemo proti zapadu ter gremo do cerkve Božjega 
Groba; tu je gora Kalvarija, ki ni .sicer jako vi.soka, 
vendar pa se pozna popolnoma kot posebna višava. Ko bi 
hoteli ločiti vse posamnosti, rekli bi, da je tudi sredi mesta 
hrib Akra; enako bi morali posebej imenovati tudi ono 
višino, ki je na severo-zapadni strani prav na oglu. Z vsake 
strehe se vidi, kako so hiše z ozidjem vred vzvišene; ime¬ 
nuje se hrih Gareb. Potemtakem razpada Jeruzalem že 
po zunanji obliki na štiri dele. In zares ga ločita dve do¬ 
lini (kakor bi smeli reči), ki se križata, v štiri dele: ena 
dolina gre od severa proti jugu in je prav očitna, ker je 
cesta ali ulica po njej od Damaškjh .do Sijonekih vrat. A 
tudi počez gre druga dolina, nekdaj „Tyropoeon“ (sirarska) 
imenovana, od jafskih vrat do hriba Morije. Hodeč sem 
ter tje po mestu greš večinoma nekoliko navkreber ali malo 
navzdol. Zapadna polovica mesta je višja od vzhodne. Ker 
je Oljska gora višja od jeruzalemskih hribov, zato je ž nje 
prav krasen razgled na mesto, in kdor hoče dobiti pregled 
mesta, naj gre iz mesta na to goro.*) Pa tudi ako gre 
na streho avstrijskega gostišča, ali pa na streho samostana 
,sijonskih hčera‘, vidi mesto skoro celotno. 

Okrog Jeruzalema se raztezajo doline. Prva se za¬ 
čenja na severo-zahodni strani ter gre prav ob zidu; druga 
je pa na vzhodu in ima ime po potoku Cedronu, ki se 
je nekdaj potekal po njej; sedaj je suha, razven ob hu¬ 
dih nalivih. Imenuje se tudi „dolina Jozafat"; ker je 
imenitna, govorili bodemo o njej še posebej. Pa tudi ob 
južni strani je dolina, nekdaj imenovana Ge-Hinnom, do¬ 
lina Hinnomovih sinov; vije se okrog Sijonske gore in se na¬ 
slanja ob drugi strani na goro „hudobnega sveta“. Celo na 
jugo-zapadu je ob mestu nizek svet, tam, kjer gre cesta 
proti Betlehemu. Tako je bil ta kraj res pripraven za 
trdnjavo, za obrambo proti sovražnikom, in prav zato so 
postavili v tem kraju mesto. Niti prirodna lepota, niti 
obilnost vode, niti prijazno podnebje ni moglo vabiti prvih 
stanovalcev, da so napravili tukaj mesto, zakaj takih ugod¬ 
nosti) ne nahajamo tukaj v obilni meri. 

*) Naša slika na strani 72. kaže bralcem razgled z Oljske gore. 

Sedaj razumevamo, zakaj so dali temu mestu ime 
Jeruzalem. To ime pomenja' po naše ,,bivališče miru“, ker 
so bili prebivalci dobro utrjeni in zavarovani pred sovraž¬ 
niki. Izprva pa se je mesto imenovalo Salem, to je mir. 
Sv. pismo nam pravi, da je bil tisti Melkizedek, ki je bla¬ 
goslovil Abrahama, kralj šalemski. To mesto je stalo neki 
na onem prostoru, kjer je bila pozneje Akra, ali med Mo¬ 
rijo in Golgoto. A kmalu je prišlo mesto v oblast Jebu- 
sejcev, ki so se tu utrdili in sezidali močno trdnjavo na 
Sijonski gori. Mesto pa so imenovali Jebus, ali kakor tudi 
mislijo: Jebusalem, katero ime je iz obeh prejšnjih skrčeno, 
in iz katerega je pozneje nastalo ime Jerusalem. Dolgo 
časa (500 let) so gospodarili v mestu Jebusejci, dokler niso 
prišli Izraelci v obljubljeno deželo. Ti so premagali me.sto 
in pa kralja Adonizedeka, a gradu in hriba Sijonskega niso 
mogli premagati: Jebusejci so ostali tukaj, in še le kralj 
David jih je pregnal. Ta kralj se je ustanovil na Sijonu; 
tukaj je imel svoj grad, in zato se tu pa tam imenuje Sijon 
kar ves Jeruzalem. David je mesto tudi olepšal, skrinjo 
zaveze je dal prenesti na Sijonsko goro. 

A še bolj je olepšal Davidov sin kralj Salomon mesto 
Jeruzalem. Sezidal je Bogu prekrasen tempelj, kateremu 
ni bilo na svetu enakega. Tudi z drugimi stavbami je 
olepšal mesto in pitno vodo preskrbel po vodotoku s hri¬ 
bov onkraj Betlehema. 

Ta slava je trpela malo časa. Salomonovo kraljestvo 
je razpadlo, izraelsko ljudstvo se je razcepilo v dva dela./ 
Prvo je bilo le majhno, zato se ni moglo braniti sovražni¬ 
kov , zlasti ker kralji niso vselej zaupali v božjo po¬ 
moč. Jeruzalemsko mesto je trpelo veliko, in poslednjič je 
je premagal in razdejal babilonski kralj Nabuhodonozor, 
razdejal pa tudi tempelj 1. 588. pr. Kr. Judje so morali iti 
v babilonsko sužnost. Takrat je pel prerok Jeremija ža¬ 
lostne pesmi nad razvalinami nekdaj tako lepega mesta, 
ki je bilo tedaj vsakomu strah in groza in v pregovor. Težko 
je bilo mesto zopet pozidati Judom, ko so se vrnili iz suž- 
nosti po 70 letih. Vendar so 1. 454. pr. Kr. mesto tudi utrdili 
in se branili v bojih. Aleksander Veliki je dobil mesto, a 
ni ga razdejal. Imelo je potem dalj časa mir, dokler ni 
kralj Antijoh Epifanes (vladal je 176—163 pr. Kr.) z raznimi 
grozovitostmi mučil mesto in skrunil tempelj. Toda hrabri 
Makabejci so mesto oprostili, tempelj • očedili in posvetili. 
L. 64. pr. Kristusom pa je prišlo mesto v roke Rimljanom 

— v tujo oblast. Kralj Herod, katerega poznamo iz sv. 
evangelja, lepšal je sicer mesto in posebno tempelj krasno 
obnovil, a Judje se niso mogli veseliti njegove krute vlade. 
Tedaj je bil rojen Zveličar, katerega so Judje križali zunaj 
tedanjega mesta na gori Golgota; pa še ne 40 let potem je 
prišla nad mesto strašna kazen: rimski vojskovodja Tit je 
1. 70. zmagal uporne Jude, vzel mesto, požgal in pokončal 
vse, še tempelj je pogorel popolnoma in se razrušil proti 
volji Titovi, ki je želel ohraniti prelepo in drago'stavbo. 
Nekdanji Jeruzalem — kraljevo mesto Davidovo — je bil 



Zlata vrata v Jeruzalemu. 

Po fotografiji pisateljevi narisal J. G. 

grozna groblja, vihar je tulil z zverinami po štrlečih osmo¬ 
jenih kosih zidov, in potnik se je zjokal, ako je pogledal z 
Oljske gore na to strašno znamenje božje pravice. 

Šestdeset let pozneje je na istem kraju zopet vstalo 
mesto, pa ne Jeruzalem, ampak „£lija Kapitolina" (Aeba 
Capitolina); bilo je to pogansko delo cesarja Hadrijana. Še 
dolgo potem, ko se je mesto pokristijanilo, imenovalo se je 
Elija, dokler ni pozneje ime Jeruzalem zopet prišlo v rabo 
in veljavo. Cesar Konstantin je dal kristijanom slobodo, 
njegova mati Helena pa je prišla v Jeruzalem 1. 326., zidala 
cerkev Božjega Groba in druge cerkve. Jeruzalem je bilo fc- 
ščansko mesto, radost vsemu krščanskemu svetu, dokler niso 

prihrumeli divji Arabci 1. 636. pred mesto. A o tem smo 
že pripovedovali. 

Žal, — od tedaj ni bila sreča Jeruzalemu in krščan¬ 
skim prebivalcem mila, in še dandanes vzdihuje mesto pod 
oblastjo nevernikov. 

Kar smo povedali o mestu doslej, ni bilo težavno. Ge 
bi pa hoteli sedaj določiti, kakšno podobo je imel nekdanji 
Davidov Jeruzalem, ali pa ob času Kristusovem, ne bilo bi 
nam lahko, ker ni m6či najti pravih sledov. Kolikokrat je 
bilo mesto razrušeno! Doline so se povišale, hribje so se 
morebiti znižali; kar je nekdaj stalo, to je razpadlo, in na 
tistem mestu so zidali drugo poslopje. In zdi se mi, da za 
naš namen tudi ni potrebno preiskovati natančno, kje je 
stalo to in ono; le nekatere stvari bodemo omenili. , 

Prvi zid je napravil kralj David in ž njim zavaroval 
goro Sijon, zlasti svoj grad. Salomon pa je napravil še 
daljši zid okrog sijonskega mesta, ki je bilo sklenjeno tudi 
z Morijo. Pozneje so zidali še drugo in potem tretje 
obzidje. Salomonovo obzidje se ni vjemalo z današnjim, 
ampak je bilo — kakor celo tedanje mesto — mnogo bolj 
proti jugu, nego je dandanes ;*) rekel bi primeroma, da je , 
tedanje mesto pokrivalo le nekako polovico sedanjega mest¬ 
nega prostora. Seveda se je pozneje razširjalo tudi proti 
severu, zlasti kralj Agripa je sezidal 10 let po Kristusovi 
smrti obširen zid okrog severnega novega mesta in tako 
utrdil mesto na severni strani, kjer je sovražniku najlože »» 
priti do njega. To je gotovo, da gora Kalvarija ob Gospo¬ 
dovi smrti še ni bila v mestnem obzidju, in Zveličar je 
trpel zunaj mesta ali mestnih vrat.**) Pozneje pa je tudi 
Zveličarjev grob z drugimi grobovi kakor tudi vrtovi prišel 
v novo mestno obzidje — v novo mesto Bezeto. 

Tudi dandanes je okrog mesta precej močno zidovje. 
Najlepše se vidi z vzhodne strani, z Oljske gore, ker tukaj 
je skoro popolnoma ravno in se ponosno dviga nad dolino. , 
Celo mesto z zidom vred je podoba nepravilnega, podol- 
gastega čveterokota. Zid je visok počez 11 do 12 metrov, 
debel pa nekaj nad dva metra. Vseskozi je na vrhu zob- 


*) Sijon je bil nekdaj ves pokrit s poslopji. Zato se je lahko 
smelo reči ,Sijon“ namestu; .Jeruzalem”. Ona hiša, v kateri je postavil 
Gospod pri zadnji večerji sv. Rešnje Telo, bila je tedaj v mestu, dandanes 
pa ni v mestnem obzidju, ampak na južni strani obzidja, kakor kaže naš 
obris na strani 92. Tu naj opomnimo, da so v imenih nekatere male 
pomote risarjeve, katere čitatelj lahko poprari. — **) Hebr. 13, 12. 

čast in ima 34 stolpov. Najmočnejši trije so pri Jafskih 
vratih. Ako potnika veseli, lahko obhodi mestno zidovje v 
petih četrtinkah ure. 

Kdor hoče v mesto, mora iti skozi vrata. Teh je sed¬ 
mero. , Ako pride romar v mesto od Jafe sem, gre skozi 
,Jafska vrata*, pri katerih je najživahnejše gibanje. Ako 
pride od severa, gre skozi lepa ,Damaška vrata*; z Oljske 
gore in iz doline Jozafat se gre skozi ,vrata sv. Štefana* (po 
arabsko: Bab Sitti Mariam = vrata Gospe Marije, t. j. Ma¬ 
tere Božje); od juga prideš v mesto skozi ,Gnojna vrata* 
ali vrata Mavrov (Bab el-magharibe), in pa ,Sijonska vrata* 
ali vrata preroka Davida (Bab en-nebi Daud), skozi katera 
greš najbliže na goro Sijon. Druga niso tako imenitna. Pač 
so še neka vrata sredi vzhodnega zidovja, ki so neki na 
onem mestu, kjer so bila ob Gospodovem času ,Lepa vrata*, 
a dandanes so zazidana; kristijani jih imenujejo ,Zlata vrata*, 
mohamedanci pa ,vrata pokore* (Bab el-taubi). Zunanje 
lice teh vrat je jako lepo. Čitatelj jih vidi na naši sliki na 
strani 97. Nekdaj so bila ta vrata hkrati vrata v krasni tern- 
pelj in so bila zaradi tega najlepša med vsemi. Sedanje . 
zidovje je napravil turški sultan Soliman (1. 1536—1539). 
Kdo v4, koliko časa se bode ohranilo: ali bode razpadlo 
samo, ali je bode razdrl sovražnik. 

Tu bi mogli govoriti tudi o vodovodih, katerih je imelo 
več staro mesto. Sedaj je vse posušeno. Na nekaterih 
krajih so zadeli še na kose starih vodovodov. Dandanes 
pijejo Jeruzaleničani vodo iz vodnjakov. Prav dobra ni ta 
voda: a kdo naj priskrbi boljše, ker vlada za ta namen ne 
stori ničesar! ■ _ 

Ker ima mesto še trdno zidovje, zato se v njem ne 
more povečati. Toliko bolj pa se širi v novejšem času 
mesto= proti zapadu ob cesti proti Jafi in pa proti severu. 
Oba kraja sta ugodna za zidanje. Večinoma zidajo todi 
Judje, ki dohajajo dan na dan obilno v Jeruzalem. 

3. Cerkev Božjega (jroba. 

Kakor obišče potnik v Rimu najprej cerkev sv. Petra, 
tako tudi jeruzalemski romar najprej cerkev Božjega Groba. 
Pa koliko imenitnejša je poslednja od prve! Zato moramo 
začeti tudi mi s tem svetiščem. 

Saj je bila tudi v resnici moja prva pot iz avstrijskega 
gostišča v cerkev Božjega Groba. Ta pot ni dolga. Ko mi- 

7 * 

slini sedaj na njo, zdi se mi, da mi je v spominu vsaka 
stopinja. Najprej jo udarim po glavni ulici na levo, dokler 
ne pridem do manjše ulice, ki vodi na desni strani naprej 

na goro Kalvarijo. Na ,križevem potu* smo, po katerem je 
hodil Zveličar s križem, in sicer blizu onega mesta, kjer je 
Simon Cirenejec vzel križ na svoje rame in ga pomagal 
nesti Gospodu. Tu jo zavijemo navzgor in gremo na goro 


Kalvarijo. Pot ni sicer strma, vendar se gre neprestano 
vedno više in više po slabem tlaku mimo srednje visokih 
hiš. Na vrhu je ulica celo pokrita s poslopjem in se gre 
skozi obokan prehod. Odpre se takoj večja ulica, bazar- 
ska; po tej mahnemo na levo, dokler ne pridemo do druge 
ulice na desni. Zopet zavijemo navzgor, bo^e naravnost 
na desno, ker klanca ni več. Poleg nekaj večjih in deloma 
starodavnih poslopij na desni in levi pridemo do nekoliko 
nižjega štirivoglatega prostora — in tu zadaj je cerkev 
Božjega Groba. Pozna se pač od zunaj, da je cerkev, 
vendar ne more človeka posebno zanimati to, kar vidi na 
prvi pogled. Vse je zazidano, nikjer ne stoji sama cerkev 
prosto in ločena od drugih poslopij. A takoj spoznaš vrata 
v cerkev, saj si jih morebiti že večkrat videl na sliki, kakor 
ti jih kaže tudi naša slika. Nekako čudna, _ starodavna je 
ta zunanja podoba cerkve. Ako človek pri tem pomisli, 
kaj se je godilo tukaj z Zveličarjem, pretrese ga seveda sveti 
strah. Pa naj pripovedujem, kako se je meni godilo, ko 
sem takoj prvo dopoldne hitel v cerkev Božjega Groba. 

Ko sem prišel na oni odprti prostor pred cerkvijo ali 
na oni mali trg, kakor bi rekel, o, kako željno sem se ozrl 
na cerkev! Takoj sem spoznal prednjo stran z vhodom, ker 
sem jo videl že mnogokrat na raznih slikah. Pred cerkvijo 
so razni ljudje: romarji, ki prihajajo in odhajajo; doma- 
NČini, ki prodajajo razne spominke, rožne vence, svpče, po¬ 
dobice in knjižice; grški duhovni, katerih je todi vedno 
mnogo, in naposled tudi — kakor drugodi — berači. Vendar 
čudno je, da jih ni veliko in niso sitni, kakor so drugodi 
na takih mestih. Prekoračil sem urno tisto malo, z dobrim 
kamenitim tlakom utrjeno dvorišče in stopil po tolikih nadah 
in željah v, ta, za kristijana najsvetejši kraj na zemlji.^ 

Težko je natančno in umevno popisati cerkev Božjega 
Groba. Zakaj ta cerkev ni taka, kakoršne so naše, ampak 
tu se druži več cerkva in kapel v eno celoto. _ Vendar mo¬ 
ram vsaj ob kratkem nekoliko povedati o njej, ker je prav 
ta cerkev namen in glavno svetišče za jeruzalemskega ro¬ 
marja. Ker se čitatelj lahko ozira na naš obris na str. 102., 
zato bode umevneje, kar bodemo povedali z besedami. 

Stopimo skozi vrata (1).*) Samo leva so odprta, desna 
so zazidana. Romar zadržuje sapo in napenja oči, da bi 
videl vse natančno. A prvi pogled ga žali: tam na levi 

*) Te številke se ozirajo na iste številke in mesta, zaznamovana v 
našem „obrisu“. 

strani (2)^ na nekoliko vzvišenem prostoru, slonita ali ležita 
dva malomarna turška vojaka.' Po tleh je razgrnjena slam¬ 
nata preproga, pred njima je priprava, iz katere kadita 
tobak; tudi kavo si skuhata, ako je želita. Čemu sta ta dva 
tukaj, ali včasih menda celo trije? To je straža Božjega 
Groha, to je turška oblast, ki sega na najsvetejši krščanski 
kraj. Res je to žalostno za kristijane, res jih to ponižuje, 
toda kaže se v tem neka previdnost božja, kakor bode či- 
tatelj izprevidel pozneje. — Na desni strani pa vidi romar 
stopnice (37), ki vodijo navzgor; a ne brigamo se’ zanje že 
sedaj, ampak gremo naravnost ne daleč naprej do prvega 
svetega mesta (3). Na tleh zagledamo vdelan, nekoliko — 



1. Vhod v cerkev. — 2. Turška straža. — 3. Kamen, kjer so mazilili Gospoda. — 
4. Steber, kakoršnili je pod kupolo 16. — 5. Koptovska kapela. — 6. Sirska kapela. — 

7. Oltar sv. Magdalene, ali kraj, kjer se je prikazal Jezus Magdaleni kot vrtnai\ — 

8. Orgije frančiškanske. — 9. Kraj, kjer se je mudila sv. Magdalena. — 10. Oltar s 
stebrom, ob katerem je bil Jezus oičan. — 11. Oltar sv. Rešnjega Telesa. — 12. Olter 
svetih ostankov.— 18. Frančiškanska (katoliška) zakristija.— 14. Vhod v kapelo Božjega 
Groba. — 16. Angeljska kapela. .— 16. Kapela Gospodovega groba. — 17. Kor katoli¬ 
čanov. — 18. GršM oltar. — 19. Ječa Gospodova. — 20. Kapela Longinova. — 21. Kapela, 
kjer so razdelili Gospodova oblačila. — 22. Stopnice, po katerih se gre v cerkev sv. He^ 
lene. — 23. Cerkev (Kapela) sv. Helene. — 24. ICraj, kjer so našli sv. križ. — 25. Kapela, 
kjer so Gospoda zasramovali. — 26. Stare stopnice na Kalvarij^o. — 27. Grške stopnice 
na Kalvarijo. — 28. Kraj, kjer so Gospoda pribili na križ. — 29. Oltar žalostne Matere 
Božje. — 80. Kraj, kjer Je stal Gospodov križ, in grški oltar. — 31. Kraj, kjer sta sWa 
Manja in sv. Janez med križanjem. — 32. Kapela sv. Mihaela. — 33. ^Središče zemlje". 
— 34. Grški ol.tar. — 85. Kapela 40 mučencev. — 36. Frančiškanska obednica z drugimi 
prostori. — 37. Katoliške stopnice na Kalvarijo. 

za dobro ped — vzvišen rdečkast kamen, skoro tri metre 
dolg in ha pol širok. Okrog kamena so na vsaki strani 


Kamen maziljenja. ,Božji Grob‘. 

trije veliki svečniki, nad njimi pa visi vsaj deset svetilnic, 
ki gore neprenehoma. Romarji, ki so bili bolj zvedeni 
kakor jaz, pokleknili so tu pred kamenom in ga_poljUbo- 
vali, a jaz sem hotel poprej še le pozvedeti, kaj je neki 
tukaj, ali je res tukaj tudi za katoličane sveto mesto. Da, 
tudi zanje: tu je kamen, na katerem so mazilili sveto 
Gospodovo telo. Kar vidi potnik, to pač ni oni pravi ka¬ 
men. Našla ga je sicer sveta Helena in ga pustila takega, 
kakoršen je bil. Toda pozneje so ga prevlekli z lepim ka¬ 
menjem, da ni prišel nihče do njega in ga ni poškodoval. 
Imeli so ga nekoliko časa v posebni kapeli zunaj cerkve, 
potem ga deli zopet nazaj; oo. frančiškani so ga morali za 
veliko ceno odkupiti od Turkov. Frančiškani so deli nad 
pravi kamen lepo črno ploščo, a prilastili so si tukaj ob¬ 
last tudi Grki in dosegli, da se je odpravil črni kamen m 
namestil s sedanjim rdečim leta 1808. To mesto je torej 
res sveto, in tudi katoličan naj poklekne, zakaj to je tudi 
katoliško svetišče, kakor je grško, armensko^ m koptovsko_. 
Tukaj je počivalo Jezusovo truplo, ko se je zh^um 
dišava; morebiti se je prav na ta kamen opirala Božja Mati, 
ko je imela v naročju svojega sina. 

Ko smo opravili tukaj prvo pobožnost, obrnemo se na 
levo, zakaj tje nas vodi odprti prostor. Gremo nekaj ko¬ 
rakov, prostor se razširja, da, sedaj smo pra’F v cerkvi. 
Mimo močnega stebra (4) stopimo pod mogočno kupolo, iz¬ 
pod katere prihaja svetloba; sredi cerkve, ravno pod ku¬ 
polo, vidimo ,BožjiGrob‘. Tu nekoliko postojmo! Ko smo 
si ogledali nad seboj mogočno kupolo, ki je podobna ku¬ 
polam v drugih cerkvah, na primer v ljubljanski senklavski 
cerkvi, ozremo se na okrog in vidimo, da se vrste močni 
štirivoglati stebri, prislonjeni na drugo zidovje, okrog in 
okrog. Ti podpirajo veliko kupolo. Brez potrebe je na¬ 
pravil na njih nekdo velike številke; vseh je 16. Vendar, 
dasi niso številke lepe, potniku nekoliko pomagajo, da si lože 
zapomni razne prostore, zakaj v cerkvi se zdi, da je prava 
zmešnjava pri ljudeh in prostorih; nikjer m onega jasnega 
reda, kakor v drugih cerkvah. Ko tako stojiva, kjer sva se 
vstopila, hodijo ljudje vsevprek, midva se pa zanje ne zme¬ 
niva, ampak le ogledujeva. Na Božji Grob sva uprla oči, 
kakor sem jih takoj uprl tudi jaz, gledal m gledal, da 
se skoro nisem mogel nagledati. Zdi se pa Božji Grob kot 
neka kapela sredi cerkve. Kdor je bil v Manjinem Celju 
ali pa v^Loretu, ta si lahko misli tudi Bozji Grob. Tukaj 


















104 Koptovska, sirska kapela. Orgije. Katoliški del. 

na tem mestu ga vidiva od strani ter sodiva, da je precej 
visok, pa srednje dolg; barve je sivkaste, ker je narejen iz 
sivkastega kamena. — In sedaj idiva naprej! Ako greva v 
cerkvi na okoli na desno roko, prideva hitro do vhoda v 
Božji Grob. A idiva rajša na levo, kakor doslej, da si ogle¬ 
dava najprej druge stvari, Božji Grob pa pozneje. Ob stebrih 
korakava do onega mesta, kamor kaže jeden konec podol- 
gastega Božjega Groba. Tu vidiva prav na koncu groba 
samega nerodno prizidano majhno kapelo: to je koptovska 
kapela (5); prav majhna in malo globoka je, tudi nikakor 
ne zaljša cerkve; pa kaj hočemo, — odpraviti je ne mo¬ 
remo! Prav nasproti tej kapeli je med dvema stebroma 
vhod v ,sirsko kapelo* (6). Videl sem tu vedno par grških 
duhovnikov, pa le malo ljudij, ki bi šli noter. Naprej ob 
stebrih! Gledava med stebre tje v temna vrata, kaj bi neki 
bilo. Tu so sama. grška stanovanja. Ko sva ravno nasproti 
onemu mestu, kjer sva prišla v cerkev, prišla sva do vhoda 
k skupnemu vodnjaku; potem greva še mimo enega stebra, 
in sedaj sva na domačih, katoliških tleh, ki pripadajo ,va- 
rihom Božjega Groba* — oo. frančiškanom. Dva stebra 
stojita ondi; mimo njih gre katoliški duhoven v zakristijo, 
tukaj hodijo katoličani v tista svetišča, ki so prav njih in \ 
nikogar drugega. Prav, le idiva kar naravnost! Precej 
temen je ta prostor za obema stebroma, ker pride od ku¬ 
pole luč tu sem le pošev. Vendar vidiva nad seboj na le¬ 
vici nekak kor po naših mislih, na katerem so močne fran¬ 
čiškanske orgije (8). Ker jih nimajo drugoverci, zato se 
ž njimi lEihko ponašajo frančiškani; pa tudi prav z orgijami 
pripomorejo mnogo, da je katoliška božja služba tako veli¬ 
častna in hkrati prijazna. Blizu se slišijo jako močno, 
skoro preveč; toda, ker so le v kotu, poizgubi se glas po 
celi cerkvi prav lahko. — Na nasprotni strani je katoliški 
oltar na tistem mestu (7), kjer se je prikazal Zveličar 
s v. M a g d a 1 e n i (9) kot vrtnar. —■ Stopiva po nekaterih stop¬ 
nicah, pa sva v imenitni kapeli, tam, kjer se je po sporočilu 
Zveličar prikazal svoji materi po vstajenju. Ta 
kapela je prav lepa in precej prostorna. Oo. frančiškani 
opravljajo tukaj skupne duhovne molitve, ah imajo ,kor*. 
Na desni strani tik vrat (10) je oni steber, pri katerem 
je bil Jezus bičan. Ta kapela je tudi Grkom sveta, zato 
hodijo sem celo s kadilom, kadar opravljajo božjo službo. 
Iz te kapele se pride skozi leva vrata lahko v frančiškansko 
zakristijo (13) in v druge manjše prostore frančiškanov. 


Opis ,Božjega Groba*. 105 

na pr. v obednico, v njih stanovanja v drugem nad¬ 
stropju itd. 

Ogledavša si katoliške prostore greva naprej, in sicer 
spodaj pod kupolo mimo stebrov. Nekaj korakov — in 



Kapela Gospodovega Gtoba. 


ozreva se lahko na vhod v Božji Grob (14). Sedaj je prilika, 
da si ogledava to piTO krščansko svetišče natančneje. Sto¬ 
piva na nekoliko višji prostor pred svetiščem, greva mimo 
male stranske ograje, pa sva prav pred vhodom. Zunanjo 

Angeljska kapela. Gospodov grob. 


Sedanji Grob'. 

prednjo stran pač bolje kaže slika, kakor bi jo mogel po^ 
pisati. Vhod ni visok, vendar vstopiva še lahko noter, in 
sicer v prvi oddelek Božjega Groba, ki se imenuje „angelj- 
ska kapela". Tukaj sta oznanila angelja ženam, da je 
Gospod vstal. Ta prostor je nekaka mala kapela sama 
zase, ali pa — kakor bi rekli — veža pravega Božjega 
Groba. Velika ni: tri metre in pol meri na širjavo in skoro 
tri metre od vhoda do izhoda. Stene so iz marmornatih 
plošč; okrog in okrog je dvanajst slopov in toliko stebrov. 
Tu gori neprestano 15 lučic (lampic), ki so privezane na 
stropu. Oskrbujejo jih frančiškani, Grki in Armenci. Ravno 
v sredi stoji po koncu lep, bel kamen, kakor štirivoglat 
steber, visok človeku do pasa. Imenuje se Angeljski ka¬ 
men. Ta kamen je kos onega kamena, ki so ga zavalili 
pred grob, da bi Zveličarja ne ukradli učenci. Ta kamen 
so kristijani posebno častili, pa razpočil se je v dva kosa, 
in enega so imeli za oltar na gori Kalvariji. Ta^ kos je 
prav lepo zadelan. Tu kleče romarji in poljubljajo sveti 
kamen, ne zaradi njega samega, ampak zaradi Zveličarja, 
ki ga je posvetil, in angeljev, ki sta stala ali sedela na njem. 
O blaženi spomini! Hudobneži so hoteli s tem kamenom 
na laž postaviti Zveličarjeve besede, da bode tretji dai^ 
vstal. Zato so ga cel6 zapečatili in postavili predenj stražo. 
A Zveličar je vendar vstal, kamen mu ni zaprl poti iz groba; 
angelj z nebes pa je prišel ter kamen odvalil na stran. 
Prišle so pobožne-žene tu sem, da bi molile Gospoda, pa 
videle so prav ta kamen odvaljen. In že poprej jim je bil 
ta kamen v mislih in dobro v spominu, zakaj rekle so: 
„Kdo nam bode odvalil kamen od groba ?‘^ *) Bil je torej 
jako velik in težak, da si ga niso upale odvaliti tri ženske. 

In sedaj stopiva v oni najsvetejši kraj (16), kjer je 
počivalo truplo našega Gospoda. Človeka mora navdati 
sveti sti’ah, da se ne upa prav stopiti naprej, kakor se tudi 
sv. Peter nekdaj ni upal, a hkrati ga nekaj vleče, naj po- 
čije z dušo in telesom tukaj, kjer si lahko želi —rekel bi 
— umreti s Kristusom, da, bi tudi vstal s Kristpsom. 

Kakor se pa na svetu večkrat primeri, da je poleg 
najsvetejših in vzvišenih rečij kaj navadnega ali celo smeš¬ 
nega, tako je tudi tukaj. Vhod v ta (drugi) del Božjega 
Groba je jako nizek, nekaj nad en meter. To nas spominja 
pravih judovskih grobov, ki so bili v votlinah z majhnimi 


*) Mark. 16, 3. 4. 


vhodi. Zato se je treba dobro prikloniti, ako hočeš vsto¬ 
piti v kapelico. Posebno za mašnika je nekako nerodno, 
ako hoče tukaj maševati. — Kaj vidiva torej v pravem 
,Božjem Grobu*? Dva metra dolga in nekoliko manj ši¬ 
roka kapela je vsa ozaljšana z lepim marmorjem. Takoj se 
ozre tvoje oko na nekaj, kar se ti zdi oltar; ta je prislo¬ 
njen na steno ob tvoji desnici, ako stojiš pri vhodu. Tu 
je Gospodov grob, tukaj je počivalo njegovo truplo. One 
. skale, v katere je bil vsekan Gospodov grob, stoje še dan¬ 
danes tukaj, samo da so obložene z marmorjem, kakor sem 
že povedal. Pravo mesto, kjer je ležalo Gospodovo truplo, 
je pod sedanjim oltarjem in je pokrito z marmorjem; raz¬ 
teza se pa od vzhoda do zahoda, tako da je naš Zveličar 
pač tako ležal v grobu, kakor v obče pravijo. Noge so 
bile proti vzhodu, a glava proti zapadu. Potemtakem je 
nekako gledal proti jutranjemu solncu, in tako še vedno 
radi pokopavajo katoličane. Nekoliko nad grobom je na¬ 
pravljen v ozadju in na straneh mali zidec, na katerega de¬ 
va jo katoličani prenosljivi oltar, kadar tukaj mašujejo. Ozadje 
samo ali stena nad oltarjem je razdeljena v tri kose; vsak 
ima vzbočeno sliko (reliev) Gospodovega vstajenja. Na levi 
strani je katoliška podoba, ki je posebno lepa._ 

Daši ne prihaja tu sem svetloba od zunaj, vendar je 
prostor svetel, ker ga razsvetljuje po navadi 43 svetilnic, 
katere oskrbujejo duhovniki katoliške, grške, armenske in 
• koptovske vere. Skoro neprestano gore na grobu tudi sveče, 
katere prinašajo romarji, da jih tukaj zažgo. Menda je 
tukaj vedno nekdo v grški duhovski suknji, da sprejema 
take svečke, prižiga jih in popravlja, da lepo gore. Grki 
zlasti mnogo cenijo take svečke, in zdi se jim posebno po¬ 
božno delo, zažigati jih Bogu v čast. Videl sem, kako 
so jih žgali tudi na ,Angeljskem kamenu*, na gori Kalvariji 
in na drugih oltarjih. Zato jih pa tudi prodaja mnogo 
■ domačinov. Zdelo se mi je, da ima oni menih, ki je pazil na 
sveče, nekako pravico, da je vedno notri, vendar sem videl 
veliki teden nekaterekrati notri neko nuno ali kali, ki je 
i tudi očiščevala sveče. Daši so pobožne žene imele veliko 
j skrb za Gospodov pokop in so hitele k njegovemu grobu- 

I na vse zgodaj, vendar bi bil videl pri takem opravilu rajši 

moškega kakor žensko, zlasti zato, ker ima pri jutrovcih 
j ženska še manj veljave, nego pri nas. . 
i Kateri mašnik bi si ne želel, da bi mogel maševati na 

I Gospodovem grobu! Kdor pride v Jeruzalem, tudi skrbi, 

108 Sv. maSe v .Božjem Grobu'. Primera. Kalvarija. 

da mašuje tukaj. Katoličani imajo pravico, da darujejo v 
tej kapeli (vendar le zgodaj) dve tihi maši in eno slovesno, 
Grki in Armenci pa smejo opraviti samo pO eno. Katoli¬ 
čani smejo maševati samo po latinskem ali zahodnem ob¬ 
redu. Zato pa ne morejo tukaj maševati zedinjeni Grki ali 
Armenci. Niti armenskemu katoliškemu škofu niso pustili 
maševati na Božjem Grobu, ko sem bil tam, in tudi mene 
— če se ne motim — so vprašali, bodem li maševal la¬ 
tinsko, čemur sem jaz seveda s popolnoma mirno vestjo 
pritrdil; saj po grško bi še ne znal. 

Pač vem, da me povprašuje čitatelj, ali sem molil kaj 
goreče na tem tako svetem kraju. Kaj naj mu odgovorim? 
Rekel bi skoro, da je kraj preznameniten, da bi mogel prav 
živo moliti. Zatopil sem se v neke misU, pogovarjal se z 
Zveličarjem, sam ne vem kaj, in pri tem mi je čas uhajal, 
da nisem vedel, kako. Jaz si mislim, da bode tako tudi v 
nebesih: prijetno bode in z Bogom se bodemo pogovarjali, 
pa ne bodemo več mislili na čas. Tako bode celo večnost, 
in nikdar se nam ne bode zdelo dolg čas. Vem, da v duhu 
poklekuje tudi čitatelj z menoj tu ob Božjem Grobu in časti 
ljubega Jezusa. Da, bodi češčeno nad vse stvarstvo naj¬ 
svetejše božje Jezusovo truplo, počivajoče v grobu! Labko\ 
zatrjujem, da pobožni romar — dejal bi — svoje srce tukaj 
pusti na tem mestu in da se spominja prav tega mesta 
največkrat celo življenje. 

Ko sem bil duhovnik prvo leto, bodil sem nekateri- 
krat maševat k .Božjemu Grobu* v Stepanji vasi pri Ljub¬ 
ljani. Ta kapela se mi je zdela takrat jako majhna, da, 
premajhna, zlasti se mi je zdel neroden nizki vhod v drugi 
oddelek kapele. Sedaj pa vem, da je narejena ta kapelica 
po pravem Božjem Grobu v Jeruzalemu. Kdor je torej blizu 
Ljubljane in hoče videti in vedeti, kakšen je pravi Božji 
Grob, naj si gre ogledat to njegovo podobo ali posnetek. 

' Sedaj pa povem odkritosrčno, da mi je res težko vo¬ 
diti potnika na nadaljni poti, zakaj skoro nemogoče je do¬ 
povedati, kam se treba obrniti sedaj, kam potem. Zato imej, 
dragi čitatelj, z menoj potrpljebje) nekoliko se bodeva že 
sporazumela. 

Zraven Božjega Groba je najsvetejši kraj na tem pro¬ 
storu gora Kalvarija ali Golgota. Vsak čitatelj si pač 
misli, da je bila Kalvarija višja od Božjega Groba. Res je 
tako. Ako hočeva priti na Kalvarijo, greva kar precej pri 
vratih na desno stran po stopnicah, ki so nekoliko strme, 


Kalvarija. Oltarji. Spomini. 

in prideva do takega prostora, kakor je na naših korih. 
Seveda je tukaj vse lepo: tlak, oltarji, svečniki, pa saj_ je 
tudi spodobno za tako sveto mesto, kakoršno je Kalvarija. 
Kakšna je torej Kalvarija? Najlože si misliš tak pevski 
kor, ki bi imel ob zadnji steni tri oltarje. Prostor je kakih 
15 metrov dolg in 13 metrov širok. Tam, kjer se odpira 
ta prostor proti cerkvi, zagrajen je z lepo marmorno ograjo. 
Razdeljen je pa v dve kapeli: leva je grška, desna kato¬ 
liška. V prvi je oltar prav na tistem mestu, kamor so za¬ 
sadili Gospodov križ, kjer je torej umrl; v drugi je oltar na 
tistem mestu, kjer so Gospoda pribili na križ. Sredi med 
obema oltarjema je oltar žalostne Matere Božje, kjer je vzela 
v naročje svojega mrtvega sina. 

Kdo bi ne postal tukaj, kdo bi ne pokleknil na tla, po- 
mislivši, da je tukaj izdihnil Zveličar svojo dušo! _ Oltarji 
so sicer znameniti sami po sebi, vendar pa najprej zart^i 
teh posebnih spominov. Pred desnim oltarjem je kraj (28), 
kamor so položili križ na tla, da so na njem raztegnili Zve¬ 
ličarja in ga nanj pribili. Tu doli, malo niže pod sedanjini 
tlakom so bila ona tla, na katera je tekla Gospodova kri 
iz prebodenih rok in nog. Nad oltarjem je zaradi tega lepa 
slika, ki predočuje ta dogodek. Blizu tega mesta, nekoliko 
proti ograji, kažejo tla, kjer so Jezusu slekli oblačilo in mu 
dali piti žolča. 

Od tega oltarja, katerega se zato še bolj veselimo, ker 
je katoliška last, greva h grškemu oltarju, ki je na levem 
koncu tega prostora (30), in pod katerim je mala votlina, 
jamica za Gospodov križ. Oltar je jako čeden, okusno na¬ 
rejen, sloneč na štirih stebričih. Pa romar se malo loeni 
za oltar, na katerem ne more darovati katoliški^ mašnik 
sv. daritve, ampak zanima ga bolj jamica sv. križa. Ta 
je pod oltarjem, in sicer je pokrita s srebrno ploščo. Le v 
sredi je ta plošča odprta, da lahko vanjo vtakneš svojo 
roko. O, kako z veseljem to storiš! Kako gorečega srca 
se skloniš k tlem in poljubiš to tako sveto mesto! Na 
slikah vidimo večkrat narejeno Marijo Magdaleno, ki objema 
sv. križ. Kako želi tudi romar tukaj objeti sv. križ in po¬ 
kazati ljubezen Zveličarju! In če bi bilo treba tudi umreti 
tukaj — nič bi mu ne bilo težko, saj bi ne mogel umreti 
tukaj brez močne, žive ljubezni; taka ljubezen pa premaga 
in omeči — rekel bi — celo ostro božjo pravičnost. Komu 
tudi ne pride na misel oni vitez iz srednjega veka, ki je od 
velike ljubezni in želje do Zveličarja prevzet umrl na tem 

mestu! O kraj najhujšega trpljenja za ljubega Jezusa, o 
kraj, o podslomba, o podlaga našega mirii, naše sreče, na¬ 
šega rešenja! 

Tukaj kažejo tudi dve mesti, kjer sta bila v zemljo 
zasajena križa obeh hudodelcev. Dve črni okrogli plošči se 
poznata prav lahko. Dva križa sta bila tukaj! Kako po¬ 
dobna je bila smrt teh hudodelcev smrti Gospodovi! In 
vendar je bil samo enemu ta križ Gospodov — križ rešenja, 
drugemu je bil v izpodtiko, v zasmeh. 

Sv. evangelij pripoveduje, da so pokale skale ob smrti 
Gospodovi. Potemtakem so nastale v skalah take raz¬ 
poke, kakor n. pr. ob -močnem potresu. In res, takoj poleg 
onega mesta, kjer je stal sveti križ, vidi se še dandanes v 
skali taka razpoka. Ako se namreč skloniš na epistelski 
strani tega oltarja in pogledaš na tla, vidiš podolgasto belo 
ploščo; lahko jo privzdigneš in vidiš razpoklino. Ogledoval 
sem si jo skrbno, toda premalo svetlobe je bilo, da bi bil 
mogel videti vse natančno, in še sedaj mi je žal, da nisem 
imel seboj luči. Opazovalci pričajo, da je tukaj res prava 
in globoka razpoklina v kamenu, ki se je naredila sama ob 
potresu. V dolgost meri razpoka 1 meter in 60 centimetrov, 
široka pa je za 15 centimetrov. Ker je spodaj (pod skalo), 
kapela, vidi se lahko tudi tukaj, da je to res prava raz-' 
poka. Tudi se vidi, da se vjemata obe strani: kjer je na 
tej strani griček, tam je na nasprotni dolinica. Po tem 
takem lahko verujemo poročilu, ki pravi, da se je ta raz¬ 
poka naredila ob smrti Kristusovi. 

O oltarju žalostne Matere Božje ni treba veliko pripo¬ 
vedovati. Tukaj smejo maševati katoličani, ker je oltar 
frančiškanski, in maševal sem tudi sam, spominjajoč se pre- 
bridke žalosti Matere Božje. 

Ako se ozreš na desno stran, v desni zid Kalvarije, 
zapaziš okno, in ako pogledaš skozi, vidiš v srednje veliko 
kapelo (31): imenuje se »kapela Matere Božje sedem 
žalostij in sv. Janeza Evanglista". Ta kapela, v ka¬ 
tero se pride iz spodnjega dvorišča, nima nikakih znaine- 
nitostij, razven enega oltarja. Znamenit je le spomin, da 
je tukaj stala Mati Božja s sv. Janezom, ko so na križ pri¬ 
bijali njenega ljubega sina. Bilo je to prav naravno, da je 
stala nekoliko na strani, prav tam, kjer pravi sporočilo. 

Ker govorimo o Kalvariji, bilo bi prav po redu, da bi 
popisoval kapele, ki so pod Kalvarijo. A to popisovanje bi 
bilo le preobširno in nezanimivo; čitatelj bi si ne mogel 

misliti natančno in živo, kaj je tukaj in kakšno je. Onemu 
pa, ki pride sam na sveta mesta, treba le vprašati, kje so 
pokopani latinski jeruzalemski kralji, kje je Adamova ka¬ 
pela, kje je grob Melkizedekov, kje je bila lobanja Adamova 

— in vse mu bodo razkazali postrežljivi očetje frančiškani. 
Umevno je, da so porabili pobožni kristijani vse prostore 
pri Kalvariji in tudi razvotlili zemljo. Tako je tu spodaj 
neka temna, obokana votlina, kjer je bila neki pokopana 
lobanja prvega človeka. Kajpada je to samo legenda ali 
pobožna pravljica. Verjetneje bi bilo, da je tukaj pokopan 
Melkizedek, ki je bil kralj jeruzalemski ob Abrahamov.em 
času. Judje pravijo, da ni bil Melkizedek nihče drugi kakor 
Sem, najštarejši Noetov sin. Pa nam ni treba tega pre¬ 
iskovati. 

Še nekatere prostore v cerkvi Božjega Groba si moramo 
ogledati. V ta namen idimo zopet v tisto kapelo (10—12), 
kjer se je Gospod prikazal svoji materi, in kjer je 
tudi shranjeno v srednjem oltarju sv. Rešnje Telo. Ako si 
hočemo tukaj ogledati vse natančno, ozremo se na levi 
oltar, ki se imenuje oltar sv. ostankov (12); tukaj so 
hranili kos sv. križa, kolikor ga je bilo še ostalo celega, 
zakaj mnogo koščkov so poslali ob raznih prilikah na razne 
kraje, kakor v Rim in Carigrad. Ta kos križa je bil kato¬ 
ličanom dolgo časa v veliko tolažbo, vojske so bile navdu¬ 
šene, kadar so jim prinesli presveti ostanek. L. 1537. pa 
je ta kos izginil iz oltarja; vzeli so ga menda Armenci ob 
onem času, ko so bili frančiškani silovito pahnjeni v ječo. 

Jako znamenit je v tej kapeli tudi steber, ob ka¬ 
terem je bil privezan Zveličar med bičanjem. Nahaja se 
na desni strani oltarja (10), takoj zraven vhoda v kapelo. 
Razkrijejo in izpostavijo ga ljudem samo enkrat na leto in 
sicer na veliko sredo. Na ta dan sem ga tudi jaz ogledoval 
prav pazljivo. Visok je malo več kakor pol metra in tako 
debel — dejal bi —■ kakor človeška glava. Barve je zelen¬ 
kaste, narejen je namreč iz porfirja. Kristijani prihajajo na 
oni dan v obilnem številu h kamenu, molijo, polagajo ob 
njem razne stvari, pritiskajo nanj rožne vence in ga poljub¬ 
ljajo. Lahko si misliš, čitatelj, da sem bil tudi jaz vesel te 
nenavadne prilike in z radostjo opravil primerno pobožnost. 

— A kaj je to ? Ko sem bil v Rimu, imel sem tudi priliko 
počastiti »steber Zveličarjevega bičanja" in sicer v cerkvi 
sv. Praksede, v kapeli, ki se imenuje »cappella di s. Zeno“, 
ali »cappella della colonna". Rimski steber je blizu tako 

steber bičanja. Oltar Marije Magdalene. 

visok, kakor jeruzalemski, a prvi je iz jaspisa. Daši ga 
imajo mnogi za pravi steber bičanja, vendar to ni ver¬ 
jetno: take svetinje pač niso dali iz Jeruzalema. Zato je 
rimska svetinja skoro gotovo kak drug steber, ob katerem 
je bil za nekoliko časa Zveličar privezan, morebiti v hiši 
Kajfovi, med tem, ko so ga sodili. Sicer je pa tudi pravi 
steber dandanes manjši, kakor je bil ob Kristusovem bi¬ 
čanju. Mohaniedanci so ga 1. 1551. deloma razbili, vendar 
so dobili frančiškani kose in manjše dele poslali papežu in 
nekaterim kraljem, večji del je pa ostal v cerkvi Božjega 
Groba. — Kapela Gospodovega prikazanja je res ljubezniv 
prostor in jako vabljiv za molitev. 

Ni pa manj vabljiv oni bližnji prostor med to kapelo 
in med kupolo, kjer je oltar s v. Marij e Magdalene (7), 
v spomin, da se ji je tukaj, prikazal Zveličar po vstajenju. 
Oltar je sicer preprost, pa lep, iz marmorja je narejen in 

— če se prav spominjam — ima tudi jako lepe svečnike. 
Ta oltar se mi je zdel posebno ljub in drag; opravil sem 
na njem sv. daritev na veliko nedeljo, torej na obletnico 
onega dneva, ko se je Gospod prikazal tej veliki spokornici. 
Kako lepo poroča sv. evangelij o tej prikazni! Marija Mag¬ 
dalena je prišla zgodaj h grobu, da bi mazilila Gospodovo 
truplo. Našla je pa kamen že odvaljen, zato je tekla, dk 
bi to naznanila Petru in Janezu. Pride zopet nazaj h grobu 
in tu stoji zatopljena v žalost in joka, ker ni več Gospoda 
tukaj. Ko_ joka, nagne se proti grobu in pogleda vanj. Vidi 
dva angelja v belih oblačilih, enega pri glavi, enega pri 
nogah, kamor je bilo položeno Jezusovo telo. Angelja ji re¬ 
četa: Žena! kaj jokaš? Ona pa odgovori: Ker so vzeli 
mojega Gospoda, in ne vem, kam so ga položili. Ko je to 
izgovorila, obrnila se je nazaj in videla Jezusa, ki je stal, 
pa ni vedela, da je Jezus. Jezus ji reče: Žena! kaj jokaš ? , 
Koga iščeš? Ona pa je mislila, da je vrtnar, zato mu je 
reklaj Gospod, ako si ga ti odnesel, povej mi, kam si ga 
položil, in jaz ga bodem vzela. Jezus ji na to reče: Ma¬ 
rija! (Pokliče jo s takim glasom, kakor jo je klical poprej 
v življenju.) Ona se ozre, pogleda ga natančno in spozna, 
da je res Gospod, zato mu pravi: Moj učenik! — kakor ga 
je nekdaj klicala — in pade na kolena pred njegove noge. 

— NeizreMjivo mi ugaja to pripovedovanje sv. Janeza, ki 
tako resnično izraža ljubezen in hvaležnost Marije do ne¬ 
beškega Odrešenika, pa tudi dobrotljivost Gospodovo. O, 
ko slišiš tak dogodek, ganjeno ti je srce, ako nisi uklenjen 

V trdovratnost. Kako lahko premišljuje romar na tem mestu 
ta dogodek in se veseli s sv. Magdaleno! 

Doslej smo hodili večinoma blizu glavnega prostora 
v cerkvi Božjega Groba; sedaj treba iti tudi nekoliko v 
stranske prostore. Ako se obrnemo od oltarja sv. Magda¬ 
lene na levo mimo starih stebrov, pridemo v dva temačna 
prostora (18, 19): poslednji se imenuje »ječa Kristu¬ 
sova". Že ob času križarskih vojsk so poznali to sporo¬ 
čilo o Gospodovi ječi. Težko je umeti, kako bi bilo na¬ 
stalo. Pod oltarjem kažejo kamen z dvema luknjama, kjer 
je bil Zveličar privezan z nogama. Daši ni zapisano v sv. 
pismu, vendar ni prepovedano misliti, da so res za neko¬ 
liko časa tu sem posadili zvezanega Žveličarja; ko so pa 
potem cerkev zidali in naredili tukaj temno kapelo, imeno¬ 
vali so jo »ječo Kristusovo". 

Iz tega prostora idimo naprej na okrog proti isti 
strani, kakor smo začeli. Kmalu pridemo do grškega oltarja 
sv. Longina (20), to je tistega vojaka, ki je s sulico pre¬ 
bodel Gospodovo stran, ko so dvema razbojnikoma zdrobili 
kosti. V sv. pismu ni zapisano, kako se je imenoval ta 
vojak. Sporočilo pravi, da je bil Sirec po rodu in bolan 
na očeh. Ko je potegnil sulico iz strani, bila je krvava, in 
kaplje mu kanejo tudi na roko. Nevedoma si hoče obri¬ 
sati oko, a prav s tem zadene kaplja krvi njegovo oko. 
Hipoma je bil ozdravljen na očeh, pa tudi na duši, da je 
spoznal resnico. — Pri tem oltarju so hranili nekdaj sveto 
sulico, s katero je bil preboden Gospod, in pa gobo, katero 
so ponudili Gospodu. Po raznih nezgodah je prišla suhca 
v Rim v cerkev sv. Petra, gobo pa in nadpis na križu ka¬ 
žejo v rimski cerkvi sv. Križa. — Kapela je sedaj popravljena. 

Nekoliko naprej od te kapelice najdemo v istem redu 
enako kapelo (armensko) na tistem prostoru (21), kjer so 
slekli Zveličarju oblačila. Evangelij pripoveduje, da so 
vojaki razdelili oblačila Gospodova v štiri dele, suknje pa 
niso razdelili, ker je bila iz cela, ampak so zanjo vadljah.*) 

Ni treba iti daleč, da pridemo do stopnic, ki vodijo v 
nižino. Gremo niže in niže (22) in pridemo v kapelo ah 
(nekdaj) baziliko sv. Helene (23). Čudno bi bilo, ko bi ne 
imela ta svetnica svojega svetišča in tako tudi vednega 

*) Zanesljivo sporočilo pravi, da je ta suknja v nemškem mestu 
Treviru, kamor jo je poslala cesarica Helena. V poletnem času 1. 1891. 
so jo očitno hpostavili v cerkvi, kamor je veliko ljudij prihajalo častit 
ta sveti ostanek. 

Jeruzalemski romar. 8 


i 

Bazilika sv. Helene. Najdenje sv. križa. 


Steber zasramovanja. Grški kor. ^Središče zemlje". 

zemskega spomina, ona, ki je toliko storila ža Božji Grob. 
Vendar ta prostor ni katoliški, ampak imajo ga v oblasti 
Armenci. Nad svetiščem je kupola, sloneča na štirih stebrih. 
A katoliško je drugo svetišče tukaj blizu (24), namreč kraj, 
kjer so našli Gospodov križ. Gre se namreč z desne strani 
še niže po stopnicah in pride v temen prostor, nekako 
jamo, v kateri stoji preprost oltar. Tukaj je bil nekdaj oni 
vodnjak, iz katerega so potegnili tri križe in med njimi tudi 
Jezusovega. Čudovita je zgodba tega križa, in zato je treba 
tukaj vsaj nekoliko povedati. Judom se je zdel proMet tisti 
les, na katerem je visel križani človek. Zato so ga po Go¬ 
spodovi smrti skrili ali zakopali, kakor hitro so mogli. Pah¬ 
nili so ga v bližnji, skoro gotovo prazni in nerabni vod¬ 
njak. Tako je pomagal hudobni duh — kakor pravi sveti 
Ambrož — slcriti tisti meč, ki je bil njega prebodel. Kako 
lahko razumemo, da je sv. Helena prav skrbno iskala sveti 
križ! Mnogi pisatelji iz 4. in 5. stoletja pričajo kot popol¬ 
noma pravo resnico, da se je našel za cesarja Konštan- 
tina pravi Gospodov križ. Tako na primer piše sv. Ciril 
Jeruzalemski naravnost o tem, in on je bil v Jeruzalemu 
škof od 1. 348. Potemtakem sd našli sv. križ le kakih 20 
let poprej, predno je bil on škof.*) Kdo ne ve, da praznuje 
sv. cerkev tudi praznik najdenja sv. križa: kako bi mogla 
obhajati ta spomin, ako bi se ne bil našel križ v resnici? 
Potegnili so pa tri zakopane križe na dan, in posebej še 
deščico, ki je bila pritrjena na Gospodov križ. Ker niso 
vedeli, kateri je pravi Gospodov križ, ukazal je Makarij, 
tedanji škof jeruzalemski, naj se dotaknejo ž njimi neke bolne 
žene. Prva dva križa nista nič pomagala. Ko se pa do¬ 
taknejo s tretjim križem, ozdravela je žena pri tej priči, če 
tudi je bila poprej hudo bolna. Tako so spoznali, kateri 
križ je pravi. Sv. Helena je dala na tistem kraju zidati 
prekrasno in veličastno cerkev, v kateri je zapustila kos 
križa, shranjen v srebrno shrambo, drugi kos pa je prinesla 
sinu Konštantinu, in ta je bil shranjen v cerkvi sv. Križa 
v Rimu. — Katoličani praznujejo tu doli v tej kapeli po¬ 
sebno slovesno spomin najdenja sv. križa dne 3. maja. Lepi 
oltar v tej kapeli je za nas Avstrijce znamenit zato, ker ga 
je dal narediti nadvojvoda Maksimilijan leta 1857., tisti, ki 
je bil pozneje cesar mehikanski. Za plačilo je smel vzeti 


*) Me.ssmer, str. 103; Sepp, L, sti’. 215. Lievin de Harnme, I., 
str. 187. 


seboj pte, svečnike in druge reči z oltarja; te je imel potem 
za svojo kapelo v Miramaru. 

Sedaj gremo po stopnicah —■ vseh skupaj je 41 — 
nazaj in nadaljujemo pot na levo roko.*) Kmalu zadenemo 
še db eno znamenito kapelo (25), ker se v njej hrani 
„steber zasramovanja". Sporočilo pravi, da je sedel 
na tem stebru Zveličar, ko so ga pri Pilatu zasmehovali in 
mu deli škrlatno oblačilo na telo, na glavo pa trnjevo krono. 

Ko gremo od te kapele še nekoliko naprej, pridemo 
do starih stopnic na Kalvarijo (26), in nato še naprej mimo 
zidovja ob levi, pa smo prišli do izhoda iz cerkve in tako 
obšli vso cerkev. 

Preostaja nam, da se ozremo še na jako lep del no¬ 
tranjega prostora: ta je grški kor (33, 34), ki je bil 
nekdaj, ob času križarjev, kor ali molitvenica za kanonike 
ali korarje. Ta kor je ravno nasproti Božjemu Grobu in 
ima posebno streho, tako da je posebna cerkev v cerkvi. 
Vse je krasno v tej cerkvi: oltar, podobe, svečniki in drugo. 
Sredi prvega dela je nekako kamenito stojalo in se imenuje 
»središče zemlje". Ozira se ta misel o »središču 
zemlje" na besede psalmove (73, 12): »Vendar je Bog naš 
kralj od nekdaj, pomoč skazuje v sredi dežele (zemlje)." 

Predno stopi romar v cerkev, vidi visoko zidovje z 
okni in z vhodom; tukaj je nekaj grških kapel (35), za ka¬ 
tere se pa manj zanima katoliški romar. 

Tako smo si ogledali površno najimenitnejše prostore 
v cerkvi Božjega Groba. Težko je popisati vse natančno, 
upam vendar, da je čitatelj glavne stvari razumel in sedaj 
ve, kakšna je in kaj ima sloveča cerkev Božjega Groba. 

4. Znamenita opravila v cerkvi Božjega G-roba. 

Skoro mi ni treba posebej praviti, da imam v mislih 
katoliška duhovna opravila. Pa tudi izmed teh bodem 
omenjal le najvažnejše stvari, da se bode čitatelj vsaj ne¬ 
koliko udeležil v duhu romarske pobožnosti. 

Vsak dan se obhaja po cerkvi in glavnih njenih mestih 
procesija.**) Vodijo jo oo. frančiškani, in udeležujejo se 
je katoličani precej pridno. Kmalu potem, ko je ura štiri, 

*) Ogledovalec našega obrisa gre z očmi vedno na desno roko, gl. str. 102i 
**) Pot, po kateri hodi procesija, zaznamovana je na našem obrisu 
prav natančno. Tam jo čitatelj lahko ogleduje in se udeleži v duhu te 
lepe pobožnosti. 

zberejo se očetje v zakristiji, in tje pridejo tudi mnogi iz¬ 
med tistih, ki se hočejo udeležiti. Tukaj dobd lahko (se¬ 
veda na posodo) latinsko knjižico, po kateri pojejo in mo¬ 
lijo, pa tudi malo svečko dobe zastonj, da gredo ž njo po 
cerkvi. Videl sem, da so imeli vsi svečke, ki so šli za pro¬ 
cesijo. Seveda to ni posebno slovesna procesija, ampak 
redovniki gredo v navadnih oblačilih: nekateri pojo, eden 
pa opravlja molitev pri vsaki postaji. 

Začne se procesija v kapeli Matere Božje pri katoliški 
zakristiji, in sicer počaste obhodniki najprej presveto Rešnje 
Telo. Potem pa gredo pred steber Gospodovega bičanja, 
ki je shranjen v isti kapeli. Medpotoma se poje lepa pe¬ 
sem o tem stebru. Ta pesem, kakor vse druge, ki se poj6 
med procesijo, ima res pesniško vrednost. Čudil sem se, 
ko sem jih čul prvič, kako je znal pesnik tako krepke misli 
spraviti v tako lahko preprosto obliko. Res je pa tudi, da 
le tam, na kraju trpljenja samega, človeku seže pesem čudo¬ 
vito globoko v srce, posebno, ker so napevi tem pesmam 
čudovito ganljivi. 

Zastavo zmage križevo 

Opevaj jezik, duša tu; 

Src6 pa h6di z žalostjo 

Po poti Božjega Simi! \ 

Tako se vnema vsa truma, da ide po poti najimenit¬ 
nejših spominov. V pesmi se spominja, kako je Jezus trpel, 
ko je bil privezan k stebru, kako ga je prešinjalo zunanje 
in notranje trpljenje. Toda s tem je on potolažil srd ne¬ 
beškega Očeta nad človeškim rodom. — Med petjem pride 
procesija do svetega mesta, in vsi pokleknejo na tla ter 
pojo dalje do konca. Potem se zapoje predpevek (antifona) 
po cerkveni navadi, kakor na pr. pri litanijah, na to zapoje 
še eden vrstico, drugi mu odgovore; tisti pa, ki vodi pro-^ 
cesijo, opravi molitev. Naposled zmolijo vsi očenaš in če- 
ščenamarijo, poljubijo sveta tla in gredo naprej. Glavni 
pevec zapoje prvo vrstico pesmi, drugi pojo za njim in sicer 
se vrstč, da poje eden del procesije eno, drugi pa drugo 
vrsto pesmi. Tako se godi vseskozi po vseh postajah. 

Druga postaja je Gospodova ječa, in pesem se 
spominja, da je šel Jezus v predpekel, da bi rešil pravične 
iz starega zakona, pa dal se je tudi pahniti v ječo, da bi 
nas rešil. Molitev, ki se moli pred oltarjem, želi, da bi nas 
Kristus rešil iz verig naših grehov in nam dal gledati ne¬ 
beško svetlobo. 


Vsakdanja procesija v cerkvi Božjega Groba. 


Tretja postaja je v kapeli, kjer so razdelili Zveli- 
čarjeva oblačila. Pesem se spominja najprej egiptovskega 


,Križev pot': cerkev Ecce homo in razgled na cerkev sv. Odrešenika. 
(Po fotografiji Al. Beer-a.) 

Jožefa, ki je bil potegnjen iz vodnjaka: enako je bil Jezus 
izročen poganom, ki so ga, oropali oblačil. Saj je bil ta 

rešitelj opasan z ljubeznijo, da bi nas oblekel in opasal z 
zveličanjem. Tako je bil Jakob oblečen s kozličevo kožo, 
da je ugrabil z zvijačo blagoslov, ki‘ga je brat zapravil po 
svoji krivdi. Jezus pa je najsvetejše jagnje, obljubljeno oča¬ 
kom, ki je prišlo, da je kot daritev obleklo nagega človeka. 
Zato se je Jezus-jagnje oropal svojih oblačil, da bi odvzel 
nagoto prvega človeka in mu dal darila večnega življenja. 
O kako krivičen in pregrešen je rod, ki je Jezusa slekel! 
Saj je podoben Eamu, ki je zasmehoval nagega očeta. Ko 
je šel Jezus na oslici v Jeruzalem, takrat so mu obleko po- 
kladali na pot, sedaj pa trgajo njegovo lastno. Na gori 
Tabor so bila ta oblačila bela, kakor sneg, sedaj pa so 
rdeča od Jezusove krvi. Naj nas obleke oropani Jezus 
obleče z oblačilom čednostij! — Enako prosi tudi molitev 
pri tej postaji, da bi prišli pred sodni stol božji v beli 
obleki nedolžnosti. 

Od todi gre procesija proti peti postaji, ki je v oni 
podzemski kapeli, kjer so našli sveti križ. Poje se z 
malo premenibo lepa cerkvena pesem: „Ci’ux fidelis", ka¬ 
tero pojo mašniki od tihe nedelje naprej pri hvalnicah 
(Lustra sex itd.), molitev je pa ista, kakor se moli pri sv. 
maši na dan najdenja sv. križa. 

Šesta postaja je takoj zraven — v cerkvi sv. He-\ 
lene, katero Lepo opeva pesem z istimi besedami, s ka¬ 
terimi opevamo v brevirju svete žene, ki niso device; mo¬ 
litev pa se spominja Helenine gorečnosti. 

Ko pride procesija iz nizke cerkve po stopnicah, gre 
do kapele, kjer je steber Gospodovega zasramovanja. 
Kako lepo pomiluje pesem to Gospodovo sramotenje in 
opominja, naj se ozi-emo v njegov raztolčeni in zapljuvani 
obraz z usmiljenjem! Pač mora duša, spominjajoč se to¬ 
likega zaničevanja, prositi globoke ponižnosti. , 

Gredoč naprej došpe procesija kmalu do stopnic, ki 
vodijo na Kalvarijo. Ako so morebiti poprej frančiškani 
posamne pesmi samo na glas izgovarjali, zapojo pa sedaj 
presunljivo ono znano pesem „Vexilla regis prodeunt* 
(Imaljevo znam’nje se blišči) in gredo proti osmi postaji, 
ki je pred oltarjem, desnim, katoliškim, tam, kjer so Go¬ 
spoda na križ pribili. Ko pridejo tje, zapoje eden izmed 
mašnikov (antif.) ^Prijeli so pa Jezusa in ga peljali 
ven. Noseč križ, šel je na ta kraj, kise mu pravi 
Kalvarija, po hebrejsko pa Golgota, kjer so ga 
križali. 'H/'. Prebodli so tukaj roke moje in moje 

noge. In razšteli so vse moje kosti." V molitvi 
se spominja romar, da je Zveličar ob 6. uri za rešenje sveta 
stopil tukaj na les sv. križa ih prelil za nas svojo kri, in 
ga prosi, da bi po smrti mogel z veseljem stopiti skozi 
rajska vrata. 

Od todi se pomakne procesija nekaj korakov na levo, 
pred grški oltar Gospodovega križanja. Tukaj poje ne¬ 
koliko premenjene tri kitice pesmi ,Lustra sex‘ in moli prav 
isto molitev, katero molimo v dnevnicah tri dni velikega 
tedna: „Ozri se, prosimo, o Gospod, na to svojo 
družino, za katero se naš Gospod Jezus Kristus 
ni pomišljal izročiti se rokam sovražnikov in 
dati se tukaj muki križa." 

Kakor obnavlja procesija z žalostjo spomin Zveličarjeve 
smrti, tako poveličuje z velikim veseljem njegovo vstajenje; 
s Kalvarije gre namreč proti ,kamenu maziljenja* in poje 
med potom slavospev zmagovalne smrti v veličastnem himnu:' 
,Pange lingua*. O kako z veseljem, kako prešinjen s svetim 
upanjem stopa romar proti mestu, kjer so mazilili za pokop 
Gospodovo truplo, in potem naprej k mestu, na katerem 
je vstal iz groba! Ti dve sta poslednji postaji; molitvi se 
vjemata s spominom, ki se tam obhaja. 

Pri Božjem Grobu je procesija prav za prav končana, 
vendar se skaže čast še kraju, na katerem se je Zveličar 
prikazal Magdaleni in potem tistemu, kjer se je pri¬ 
kazal svoji materi. Čudovito lepi sta obe pesmi, ki se 
pojeta tukaj, pa tudi napeva segata v srce. Še sedaj mi srce 
— rekel bi — trepeče, ko se spominjam teh pesmij, in lahko 
rečem, da človek le redkokdaj v življenju sliši kaj enakega. 
Naj vsaj poslednjo prevedem pb besedi, ker je kratka in 
lahka: „Jezusa Kristusa, zaradi hudobij in pre¬ 
greh križanega: tega si videla, tega si objoko¬ 
vala, o veličastna Gospa! Premagal je smrt in 
razdrobil je pekel, on, blišč očetovega veličastva; 
veseli se, živ pride {k tebi)vblišču, oživljenega 
gledaš, iznebivši se žalosti. Zato pa vriskajo v 
hvalnicah morj e, zvezde, svet. Zato naj vsakdo 
popeva brez konca pesmi presveti Trojici, ki naj 
nas pelje in pripelje k ženitbi jagnjeta božjega. 
Amen." Za sklep celi pobožnosti se pojo litanije Ma,tere 
Božje res lepo, ganljivo, in še kratka pesem v njeno čast. 

Daši bi se človek tudi te pobožnosti privadil in more¬ 
biti naveličal, ko bi jo mogel opraviti vsak dan, vendar 

sedaj se mi zdi v spominu. neizrekljivo lepa in častitljiva. 
Kaj more biti pač milejše krščanskemu srcu, kakor hoditi 
po tako svetih mestih, stopati po pravih stopinjah Gospo¬ 
dovih! In to petje, te preproste, a častitljive postave me¬ 
nihov — sinov sv. Frančiška, sveče v rokah, vse to povzdi¬ 
guje duha. Zdi se romarju, kakor bi gledal Zveličaija se¬ 
daj v najhujšem trpljenju, sedaj kot tolažečega prijatelja in 
ljubeznivega poveličanega sina. Zato pa rečemo lahko, da 
je za romarja blag spomin, da hodi v duhu zopet po tistih 
mestih, po katerih je hodil nekdaj v resnici. 

Velilii teden. Kdaj neki morejo biti sv. opravila 
pri Božjem Grobu lepša, kakor v velikem tednu! Saj se 
prav ta teden sv. cerkev najživeje spominja dogodkov, ki 
so se godili na tem kraju. 

Četudi imajo velikotedenska opravila v cerkvi Božjega 
Groba nekatere posebnosti, vendar se po večini in po bistvu 
vjemajo s katoliškimi — recimo latinskimi — opravili sploh, 
ker se frančiškani ravnajo po rimskem obredu. Zato lahko 
rečemo: Bistvo je kakor drugodi, le nekateri obredi so 
tukaj še posebni, ker se ozirajo prav na sveti kraj. 

Kajpada niso obredi dandanes več taki, kakoršni so 
bili nekdaj. V prejšnjih časih ni bilo katoliškega patrijarha \ 
v Jeruzalemu, ampak vsa posebna opravila je imel prednik 
frančiškanski. Tako na pr. je nekdaj prednik frančiškanski, 
ki se imenuje varih svete dežele, na cvetno nedeljo jezdil 
po tisti poti v Jeruzalem, kakor Zveličar; dandanes ni več 
te navade; vrši se v cerkvi Božjega Groba samo blagoslov-- 
Ijenje oljk, ali bolje palmovih vej, katere razdeli patrijarh 
ali njegov namestnik pričujočim vernikom. Ti jih imajo 
za posebno dragocen spomin. Pri nas gre procesija okrog 
cerkve, tam pa po cerkvi, in naposled pride pred kapelo 
Božjega Groba sredi cerkve. Tam udari patrijarh trikrat' 
s križem ob mala vratca, ki se odpro. To je znamenje, da 
pridemo s križem Gospodovim do vstajenja. 

Odkar je v Jeruzalemu katoliški patrijarh, ima po na¬ 
vadi on vsa večja opravila. Ako je zadržan], ima jih pa 
pater ,kustos‘, ki sme nositi škofovsko mitro in palico. A 
malo poprej, predno sem prišel jaz v Jeruzalem, posvetili 
so patrijarhovega namestnika v škofa, ki je torej -njegov 
pomočnik. Največ svetih opravil je imel ravno ta pomočni 
škof, le enkrat ali dvakrat je imel opravilo patrijarh sam. 
Daši je posvečeni škof jako lepo opravljal božjo - službo, 
vendar bi bil videl mnogo rajši patrijarha samega. Prav 


zato mi je pa tudi popisovanje nekoliko sitno, in ne mo¬ 
rem si pomagati drugače, kakor da imenujem glavnega 
opravljalca božje službe — škofa; pri tej besedi si misli 
bralec lahko tudi patrijarha. 

Glavno opravilo velikega tedna se začne veliko sredo 
popoldne, ko se pojo jutranjice. Cela velika sreda je po¬ 
svečena s tem, da se izpostavi steber Gospodovega bičanja, 
katerega častč verniki z veseljem in gorečnostjo. Jutranjice 
se poj6 v latinskem jeziku popolnoma po rimskem načinu, 
in vse drugo se tako opravlja, kakor pri nas, le da je vse 
bolj slovesno, zato pa tudi bolj počasno. Iznenadilo me je 
ob tej priliki posebno lepo petje, ki je res mojstersko, in 
za katero si očetje frančiškani prizadevajo z veliko skrbjo; 
pa je tudi res nekateri pevec tako spreten, tako lepega 
glasu, da bi ga lahko in radi poslušali tudi najnatančnejši 
glasbeniki. Kako milo, hkrati pa pretresljivo so donele 
žalostne pesmi preroka Jeremija! Kdor ume vse, zakaj jih 
je prerok pel, kako se je vse izpolnilo na svetem mestu in 
se še izpolnjuje, kar je popeval, ne more se ubraniti sol¬ 
zam. Zlasti, če se spomni Zveličarja in njegove ljubezni 
do jeruzalemskega mesta, ki mu je za povračilo napravilo 
križ in ga nanj pribilo prav tukaj-le,_ občudovati mora 
božje usmiljenje, pa tudi trdovratnost in krutost človeško. 
Kaj primerno prepeva sv. cerkev v vseh molitvenih urah 
Davidov psalm ,Usmili se me‘ (Miserere), oni psalm, ki 
ga je iz globočine svojega skesanega srca tožno in hkrati 
zaupno peval na Sijonski gori kralj David. Tukaj ga peva 
rad vsak romar, tukaj blizu Gospodovega morišča in groba, 
saj pride večina romarjev na to mesto iz spokornosti. 

Radoveden sem bil zlasti, da bi videl obrede velikega 
četrtka. Okoli sedme ure zjutraj je bilo zbranih že mnogo 
duhovnikov v zakristiji in v kapeli, kjer smo se napravili 
v mašno obleko, kakor je ta dan navada. Ne vem prav 
kdaj — nisem gledal na uro — šli smo naproti škofu, ki 
je prišel skozi velika vrata. Oltar za sv. mašo je bil jako 
lepo napravljen pred vhodom v kapelico Božjega Groba. 
Pričela se je sv. maša s prelepimi obredi in izvrstnim pe¬ 
tjem, in med mašo je bilo blagoslovljenje svetega olja in 
svete krizme. Zdelo se mi je vse lepo, le prepočasno se 
je vršilo. No, naj nihče ne misli, da zagovarjain veliko 
hitrost pri cerkvenih opravilih, nikakor, a počasnosti nisem 
prijatelj. Ta počasnost pri opravilih pa ne izvira iz okor¬ 
nosti duhovnov, ampak na jutrovem je čudna navada, da 

ljudje sem in tje hodijo, govore, mahajo in se celo prepi¬ 
rajo, predno store kakšen sklep ali ga zvrše. Ni Čuda, da 
se tudi v cerkev vtihotapi nekoliko te jutrovske šege. Daši 
se zdi tujcu tako dolgo opravljanje obredov malo čudno, 
vendar je popolnoma po naravi jutrovcev, ki se nad tem 
ne izpodtikajo prav nič. 

Med sveto mašo je splošno sv. obhajilo. Sicer je za 
vsakega katoliškega romarja neizrekljivo tolažljivo, da je 
tukaj pri sv. obhajilu, vendar bi bilo še ganljivejše, ko bi 
se mogla opravljati sv. daritev na ta dan na Sijonski gori, 
na kateri je postavil Zveličar zakrament sv. Rešnjega Telesa. 
A božja previdnost ne dopušča tega. — Za duhovščino je 
prišlo k sv. obhajilu mnogo posvetnih ljudij, med njimi 
najprej francoski konzul, potem drugi dostojanstveniki. 
Mnogi so se pač le bolj skazovali, kakor pa imeli resnično 
pobožnost, vendar je bilo tudi nekaj ganljivih prizorov. 
Koliko potnikom pridejo solze v oči! 

V drugih katoliških cerkvah se napravlja na razne na¬ 
čine ,božji grob‘, tukaj ga ni treba, ker je pravi grob Go¬ 
spodov sredi cerkve. Kakor je pri nas navada, da hodijo 
molit pred sv. Rešnje Telo, tako hodijo ver niki tudi tam 
častit Gospodov grob. Kolikorkrat sem bil v tej kapeli — 
in ni bilo malokrat — našel sem vedno precej pobožnih 
molilcev. Sicer je pa še neka druga stvar, na katero mora 
paziti romar. Da se drugoverci in pa nepoldicani ljudje 
ne vtepejo v cerkev, zato je zaprta ves čas, ko trpi kato¬ 
liška božja služba, veliki četrtek, petek ih saboto dopoldne. 
Turški stražniki imajo od cerkve ključe in jo odpro zjutraj, 
potem po končani božji službi dopoldne, ob začetku jutra- 
njic popoldne in zopet nekoliko proti večeru, da morejo 
ljudje iti iz cerkve. Daši je to nekoliko sitno in mora ro¬ 
mar paziti napravi čas, vendar je prav primerna, pametna * 
in celo potrebna ta uredba za božjo službo, in le veseli 
smemo biti katoličani, da imamo še toliko pravice na tem 
svetem kraju. 

Četrtek popoldne so jutranjice tako, kakor prejšnji 
dan. V petek se začne božja služba okoli 6. ure. Ako je 
že drugodi ta dan posebno resnoben, gotovo je tukaj še 
posebno pomenljiv, prav tukaj na Kalvariji, kjer je viselo 
rešenje sveta. 

Prava posebnost velikega petka v Jeruzalemu je ve¬ 
černa procesija. Na večer namreč se zbere v cerkvi Božjega 
Groba velika množica ljudstva, ne samo katoličanov, ampak 


tudi drugovercev — turški vojaki so za stražo — in seveda 
tudi duhovščine, kolikor je je v Jeruzalemu. Kar nas je 
bilo v avstrijskem gostišču, šli smo skupaj; mogočno je 
stopal pred nami hišni spremljevalec — kavas. Ko je do- 
šel pater ,kustos‘, začela se je iz katoliške zakristije procesija 



,Križev pot': Med VI. in Vil. postajo. 


okrog po cerkvi. Dva dijakona sta nosila posodi z oljem 
za maziljenje, eden pa je nesel križ, na katerem je bilo 
gibljivo telo Gospodovo narejeno. Zdelo se mi je, da je 
ta podoba dolga kakih 70—80 cm. Ta slovesen obhod 
velja torej Gospodovi smrti in njegovemu pokopu in oznanja. 

da je Zveličar umrl za vse ljudi. Procesija obstane naj¬ 
prej blizu oltarja sv. Marije Magdalene, kjer je prva pridiga 
v italijanskem jeziku. Druga pridiga je pred oltarjem, kjer 
so razdelili obleko, v novogrščini, tretja pred stebrom za¬ 
sramovanja v poljščini, četrta v nemščini in peta v franco¬ 
ščini sta na Kalvariji, šesta je v arabščini pred kamenom 
maziljenja, sedma španska je pred Božjim Grobom samim. 
Sedem pridig na en večer — to je že nekaj! Prav lepo 
nam kaže ta navada vesoljni (mednarodni) značaj katoliške 
cerkve. Ona je za vse narode in hoče oznanjevati vsakemu 
besedo božjo v njegovem jeziku. Ganljiv prizor se razvije 
na Kalvariji. Na onem mestu namreč, kjer je bil Gospod 
snet s križa, snamejo tudi pri procesiji ono gibljivo podobo 
s križa: željlje potegnejo iz lesa, in podoba se lepo spusti 
s povzdignjenega križa. Nato pa jo prav nežno zavijejo 
v prtove. Nekdaj je bilo to opravilo še živahnejše. V ne¬ 
kem popisu iz 1. 1855. beremo, da je bil ta dan na Golgoti 
napravljen velik križ. Pri procesiji zvečer je šel eden izmed 
mašnikov frančiškanov po lestvici na križ, snel najprej 
spoštljivo z Jezusove glave trnjevo krono, poljubil in podal 
jo bližnjemu dijakonu, da jo je poljubil in jo še drugim 
dal poljubiti. Potem je potegnil s kleščami in kladivom 
žeblje iz rok in nog križanega, med tem sb pa drugi lepo ' 
prijeli v prte Gospodovo telo, ki se je umetno spustilo raz 
križ, z nagnjeno glavo, kakor bi bilo pravo truplo. V prte 
zavito podobo so nesli v procesiji h kamenu maziljenja, 
leviti so imeli v rokah velike posode z dišečim mazilom in 
drugimi dišavami, krono in žeblje pa na srebrnem krožniku. 
Ko so prišli do kamena, tedaj je patrijarh v škofovski opravi 
mazilil podobo, in slovesno so jo naposled položili v pob. 

Kolikor sem mogel videti v gneči, ni bilo sedaj več 
tako slovesno; mislim pač zato, ker so oponašali katoliča-, 
nom (menda največ maloverni protestantje), da je tu preveč 
zunanjih in praznih opravil, nekaka igra brez pomena. No, 
če bi bil jaz v tej reči odločilen, nikakor bi se ne udal 
protestantom; saj vsakdo vč, da je to samo podoba, ki nas 
samo spominja Gospodovega trpljenja, in nič drugega. Kako 
gane človeka to, ako vidi z očmi, če tudi je samo podoba 
in ne resnica! V gledališčih se predstavljajo ne samo na¬ 
vadne reči iz življenja, ampak mnogokrat celo pohujšljive, 
vendar se slaboverci nič ne izpodtikajo. Ako se pa v tej 
cerkvi najimenitnejši dogodki na preprost način predoču- 
jejo, takoj je odveč prepametnim pošvetnjakom. Potniki 

morajo pomisliti, da niso doma na hladnem severu, ampak 
na jutrovem, kjer je domišljija živa in se le z živim razka¬ 
zovanjem gane volja. — A nekaj drugega mi ni bilo po 
volji ta večer: da je bilo opravilo tako dolgo. Jaz se ču¬ 
dim jutrovcem, da so tako stanovitni. Naši Slovenci bi 
bežali iz cerkve ali pa godrnjali, ko bi trpelo v cerkvi 
opravilo tako dolgo, kakor trpi tam. In pozno na večer 
biti pri sedmih pridigah, ki niso posebno kratke zlasti 
arabski pridigar je govoril dolgo — malenkost! Ve¬ 

selilo me je pa jako, da je bila ena pridiga tudi slovanska 
— poljska. Sploh ima poljski jezik častno mesto v Jeruzalemu. 

Kdo izmed čitateljev se ni že iz srca veselil na veliko 
saboto? Bodi si, da je v cerkvi poslušal s trepeta.jočim 
srcem veselo „alelujo“, bodisi, da je pozdravljal orgije, ki 
so zopet zadonele, in zvonove, ki so zopet zapeli, bodisi, da 
je šel zvečer s slovesno procesijo, povsodi je srečal kaj pri¬ 
jetnega in milega. Tudi v Jeruzalemu si romar lahko ogleda, 
kako blagoslovi ogenj, pri slovesni sveti maši se raduje le¬ 
pega petja, na Božjem Grobu se spominja Gospodovega 
vstajenja, vendar nekaj pogreša: ono prijetno, domače občno 
veselje, ki se ta dan pri nas razodeva povsodi. Saj je Je¬ 
ruzalem v deželi nevernikov, in romar zapira veselje v svoje 
srce. Tako nisem šel tudi jaz na ta dan z nikako pro¬ 
cesijo, ker v Jeruzalemu je ni. 

Enako je bilo tudi na veliko nedeljo. Verniki pač ho¬ 
dijo pridno v cerkev, sv. maše se darujejo zaporedoma na 
katoliških oltarjih, orgije done in zvonovi zvon4 v znamenje: 
„Tukaj je vstal Zveličar", vendar godilo se mi je blizu tako, 
kakor veliko saboto. Opravil sam prav zgodaj in z nepo¬ 
pisnim veseljem sveto daritev na oltarju sv. Magdalene, 
potem pa sem šel še nekoliko po drugih imenitnih mestih. 

Tako ali blizu enako preživi romar veliki teden v Je¬ 
ruzalemu. Cerkvenih opravil je vedno dovolj; kdor hoče 
biti pri vseh, ta ima malo časa za kaj drugega. Dobro pa 
je, da si naredi romar natančen načrt za vsa opravila m 
za vse poti, sicer mu čas poteče, ne da bi bil kaj videl, ne 
da bi bil kaj storil. Sreča je pa gotovo velika, da more 
biti romar v Jeruzalemu prav ob veliki noči. Zato se ob 
tem. času največ popotnikov nabere, posebno, ako je grška 
velika noč blizu katoliške. Treba si je dobro poskrbeti že 
naprej za stanovanje, da se ne pride v velike zadrege. 

5. Katoličaiii z drugOTerci t cerkvi Božjega Erroba. 

Jezusova cerkev je ena sama, ker je samo ena res¬ 
nica. Sv. očetje primerjajo cerkev Zveličarjevi suknji, ka¬ 
tere niso razdelili vojaki, ampak so zanjo le srečkali. Ne¬ 
razdeljiva je prava cerkev. A žal, da so jo nepokorni kri¬ 
voverci razdejali, razkosali, in odtrgali otroke od lastne ma¬ 
tere, vernike od prave cerkve. Mislim, da se to ne razo¬ 
deva nikjer žalostneje, kakor v cerkvi Božjega Groba. 

Dobri katoliški romar, ki ni bral poprej o tej cerkvi, 
pričakuje z velikim hrepenenjem, da bode tukaj pobožno, 
mirno in lahko molil. A kako se zmoti, ko pride prvič 
sem! Pred cerkvijo vidi tolpo grških duhovnikov, ki sem 
ter tje pohajajo brez opravka; takoj pri vratih vidi turško 
stražo, v cerkvi pa najde na najimenitnejših mestih zopet 
grške služabnike, drugoverska znamenja. In kako gre vse 
križem! Tu hodijo ljudje s pokrivalom na glavi, tam se 
smejejo, govore, zijajo itd.: vse je tako čudno, neumevno. 

Odkod prihaja to ? Odtod, ker imajo cerkev Božjega Groha 
v posesti tudi Grki, Armenci, Sirci in Kopti, in sicer imajo 
razkolniki več prostora v lasti, kakor katoličani. Žalostno je 
to, žalostno, ker nekdaj je bilo čisto vse katoliško; toda \ 
romar se polagoma privadi tudi tega, ne zmeni se za nemir . 
in nespodobnost, ki se godi na svetem kraju, in moli, kakor 
bi nikogar ne bilo. Tako se je tudi meni godilo. Žalostne 
razmere mi niso prav nič oslabile sv. vere, narobe, še po- '' 

trdile so jo prav močno. Rekel sem si: „Za slabo reč se 
nihče ne puli. Ako hi torej ne bil res tukaj kraj Gospodove 
smrti in njegovega pokopa, ne bi bili trgali drugoverci n am 
katoličanom kos za kosom te cerkve." Bog že ve, zakaj je ' 
to pripustil. 

Nikakor ne mislim natančno popisovati, kaj in kako ' 
delajo drugoverci pri Božjem Grobu, ampak le nekoliko 
označiti hočem tamošnje razmere, da bodo čitatelji. prav 
sodili. 

Večji del cerkve Božjega Groba imajo v lasti razkol¬ 
niki, ali Grki — kakor jim pravimo po navadi. Odcepili 
so se od katoliške cerkve v 11. stoletju in pozneje se niso 
hoteli več združiti ž njo stanovitno. Ako pomisliš, čitatelj, 
da so jutrovci v velikem številu prišli v razkol, da so zlasti 
Rusi razkolniki, da so se mnogokrat katoliške države malo 
brigale za katoliške pravice v sveti deželi, grške pa jako, in 
ako naposled pomisliš, da pri Turkih velja pravica toliko, 


kolikor jo plačaš, tedaj se ne moreš čuditi, da so nam Grki 
odtrgali veliko svetih mest. Grki imajo okrog cerkve velike 
samostanske prostore za svoje duhovne. V dolgih oblekah, 
z okroglimi, visokimi kapami na glavi, pod katerimi se vsi¬ 
pajo ali so tudi v kito spleteni dolgi lasje, hodijo po cerkvi, 
kakor pravi gospodarji. Do nekaterih mest imajo samo oni 
pravico, kakor na pr. do oltarja, kjer je bil Gospod križan, 
do drugih pa imajo hkrati tudi katoličani, kakor na pr. do 
oltarja v kapeli Božjega Groba. A določeno je, kdaj imajo 
božjo službo prvi, kdaj drugi. 

Najbolj nenavadni prizori se razvijejo, kadar opravljajo 
drugoverci hkrati s katoličani svoja opravila. Tu pojo na 
eni strani oo. frančiškani ali gredo v slovesni procesij, mo¬ 
rebiti se glase tudi kaj močno njih orgije, tam pa pevajo 
po svoje Grki; pa tudi Armenci pridejo na dan v rmen- 
kasti opravi (tako sem jih jaz videl) in gredo okrog v pro¬ 
cesiji, pojo in molijo. Zmešnjava je že sedaj dovolj velika, 
kaj še le, ako se oglase tudi Sirci in Kopti! Pa tudi tega 
se naposled romar privadi in pač le to želi ter v ta namen 
moli, da bi se povrnili razkolniki v naročje prave cerkve 
katoliške. 

Ako tudi nimajo katoličani največ lasti v cerkvi Bož¬ 
jega Groba, vendar pa imajo največ nravne in resnične ve¬ 
ljave, rekel bi: po dostojnosti in lepoti božje službe, po 
svojem vedenju se odlikujejo katoličani pred Grki jako lepo. 
Govorim, kakor sem opazoval, in ne iz kakega nasproto¬ 
vanja ali iz mržnje. Pri Grkih je neka čudna ošabnost; 
tako pohajajo po cesti, tako se obnašajo v cerkvi, kakor bi 
bil njihov ves svet. Nasproti pa so frančiškani pohlevni in 
marljivi: urno tekajo fratri sem in tje in se morajo priku¬ 
piti vsakemu s prijaznostjo. Grki hočejo biti v dolgih črnih 
oblačilih, z visoko kapo in velikimi lasmi častitljivi, pa je 
zraven mnogo ničemernosti. Frančiškani so pa preprosti 
in ubožni od nog do glave, žato smejo katoličani le veseli 
in tudi ponosni biti, da imajo tako vrle varihe Božjega 
Groba. 

Ko bi bilo dovolj prostora, posnel bi marsikatero po¬ 
ročilo o bridkih časih za katoliške varihe, o preganjanju, o 
bojih za pravice v cerkvi Božjega Groba. Kolikokrat so de¬ 
lali Grki proti njim z zvijačo in s silo, ali s podkupovanjem, 
in polagoma so jim res izvili prostor za prostorom, pravico 
za pravico! Čudne misli imajo res ti ljudje o božji službi, 
ker hočejo s kiivico in zvijačo služiti Bogu. 

Eazkolniški romarji. 

Kakor je graje vredno ravnanje grške duhovščine, prav 1 

tako je treba pohvaliti gorečnost grških romarjev, to se | ; 



pravi, romarjev, ki so razkolniki ali grške vere, ki so v zmoti, 
ne da bi vedeli; teh je največ Rusov. 

Frančiškani imajo nekaj prostorov za stanovanje na 
severni strani. Njih celice so majhne, hodniki so ozki, zi¬ 
dovje pa je močno, starodavno in častitljivo. Odkar je bil 
naš svetli cesar v Jeruzalemu (1. 1869.), imajo očetje tudi 
prostor na strehi za svojo porabo, da se naužijejo tam vsaj 
čistega zraka. Naš cesar namreč ga je dobil od Turkov v 
dar in ga potem podaril menihom. To so res pravi me¬ 
nihi, ločeni od vsega sveta in delajoči edino le za Boga, 
za nebesa. 

Grki imajo svoje obširno stanovanje na vzhodu, Ar¬ 
menci na jugu, in Kopti imajo par sob na zapadu za stano¬ 
vanje. Vsi ti se štejejo za varihe Božjega Groba. 

Najlože bode umel čitatelj nekatere razmere, ako po¬ 
pišem, kako sem prenočil enkrat pri varihih Božjega Groba. 
Dobil sem dovoljenje, da bi maševal na Božjem Grobu. V 
ta namen je bilo treba, da sem prišel v cerkev že pred 6. 
uro zvečer, ker tedaj so zaprli velika vrata. Ker smejo ka¬ 
toliški duhovni maševati le prav zgodaj, zato mora,jo prej¬ 
šnjo noč prenočiti v samostanu. Pridem in se izkažem, 
kdo sem, in takoj so mi hoteli priskrbeti še nekoliko ve¬ 
čerje ; a jaz sem se ubranil, češ, da sem že večerjal. Ko¬ 
likor vem, je hrana teh menihov jako skromna in borna, 
za zatajevanje imajo prav veliko prilike, zlasti v postnern 
času. Toda v vseh rečeh so natančni. Tukaj sem spoznal 
častitljivega starega patra z Bavarskega, ki je bil ravno 
prebolel in prestal hudo, nevarno bolezen na nogi: vendar 
se je starček neki ves čas natančno ravnal po vseh pra¬ 
vilih zastran jedil, kakor drugi. Ker_ ni bilo še pozno, 
ogledal sem si najprej malo po cerkvi in po prostorih fran¬ 
čiškanskih, potem pa me je spremil frater do bivališča pa¬ 
trov. Tukaj so svetile slabo brleče _ svetilnice, zato nisem 
lahko ogledal vsega natančno. Patri imajo majhno, podol- 
gasto sobo za prenočevanje tujcev. Tukaj sem prenočil tudi 
jaz. Bile so v sobi kake štiri postelje, lepo pripravljene, 
vse je bilo snažno, dasi ubožno: nekaj stolov, klečalmkov, 
par mizic — to je bila oprava v sobi z enim oknom. Zimlo 
se mi je tako, kakor v trdnjavi ali v starem grad-U. Po- 
strežljivi frater mi je hotel s tem postreči, da me je peljal 
k poprej imenovanemu bavarskemu patru; potrka — a moz 
ie bil šel že počivat, ker je bil star in ker vstajajo franči¬ 
škani o polnoči k molitvi. Kdo drug bi bil rnorebiti pre¬ 
slišal trkanje ali pa se hudoval nad nemirneži, nas pater 
pa je hitro vstal, prijazno me pozdravil in me spremil v 

skupno sobo — divan, kjer šva dolgo sedela in se menila 
o raznih rečeh. Pater nii je tako ljubeznivo pripovedoval 
to in ono, tako prijazno mi razkazoval nekatere stvari, in 
se tako vljudno ponudil, da mi hoče še drugi dan po cerkvi 
vse razkazati, da sem se čudil. To je pač ona ljubezniva 
požrtvovalnost, ki izvira iz močne ^ubezni do Boga in do 
bližnjega, in katera priča o popolni kreposti. 

Ker molijo patri o polnoči jutranjice, želel sem biti 
tudi jaz med njimi. Šel sem v sobico, kjer sem bil sam. 
Nič me ni mikalo, da bi šel spat. O kako so mi prihajale 
razne misli v glavo, in nisem si mogel kaj, da bi ne sedel 
in ne pisal po svoji navadi v svoj zapisnik. Kako je bilo 
vse tiho okrog mene! Cuj, iz daljave prihaja nekako petje! 
Odprem majhno okno in skozi ozko odprtino zazrem v vi¬ 
šavi zvezdice, ljubo blesteče, iz cerkve pa slišim natančneje 
ponočno petje. A petje ni bilo lepo. Pozneje sem šel iz 
sobe, še bliže do cerkve, blizu nekega kora. V čudnih in 
nikakor ne prijetnih načinih so pevali menda Armenci svoje 
nočne molitve. Sploh sem opazil v grškem pevanju čudno 
zavijanje brez melodije, ki je bilo mojim, pa tudi drugim 
ušesom prav neprijetno. Vrh tega se poje pri Grkih vse z 
nekim zoprnim glasom, ki ne prihaja čisto iz grla, iz prsij^ 
kakor pojemo mi, ampak z vrha goltanca, tako nekako, ka¬ 
kor bi kričale vrane. In . zdelo se mi je, da poganjajo gla¬ 
sove še skozi nos. Za tako petje se ne more nihče navdu¬ 
šiti. A vse drugače je, kadar zapojo po noči ruski ali polj¬ 
ski romarji v cerkvi. Žal, da sem mogel le malo tega 
petja slišati. Pravili so mi pa drugi, da pojo čudovito lepo, 
ubrano, doneče. „Kakor orgije zveni njih petje,“ rekel mi 
je Lah, ki ni mogel prehvaliti petja, glasov in pobožnosti 
ruskih romarjev. 

Bilo je le treba iti spat; seveda sem samo nekoliko 
dremal, dokler me ni poklical frater k molitvi. O polnoči 
iti k molitvi, to je sicer precej težavno, vsaj izprva, a v tem 
je hkrati vzvišena služba božja, s katero se tudi noč Bogu 
posvečuje. Kako počasi, kako natančno, kako lepo molijo 
ti menihi jutranjice! Med našimi molitvami so prišli v ka¬ 
pelo parkrat armenski dijakoni in kadili s kadilnicami na 
vse strani. Bilo mi je to všeč: če tudi so razcepljeni od 
prave Kristusove cerkve, vendar spoznavajo njena sporočila, 
njena svetišča. O kako krasno bi bilo, ko bi ponehalo raz- 
kolniS'tvo, ponehalo nasprotovanje proti katoliški cerkvi, in 
bi vse edinila vez ljubezni! Petje razkolnikov je trpelo še 

vedno in še po sklepu julranjic se je glasilo. Grška služba 
božja trpi jako dolgo; ali so res Grki lako pobožni, ne vem, 
to pa vem, da nekoliko tudi zaradi Grkov trpe nekatera ka¬ 
toliška opravila dalje, kakor pri nas na zapadu. 

Po juti'anjicah sem opravil pobožnost, primerno temu 
dnevu, potem pa šel še nekoliko počivat. Razne sanje so 
me motile, a ne dolgo, zakaj ob V-,4 uri sem bil že na no- 
j 'i gah in se pripravil za sv. mašo. Pred menoj je maševal že 

1 i nekdo drug v kapelici Božjega Groba, za mojo sv. mašo pa 

je bila peta maša, med katero so prav krepko donele orgije. 
Bilo je dosti prilike za molitev; ni moči povedati, kako me 
je ganilo to opravilo. Kako vspodbudno je za mašnika, da 
vrli fratri tako pobožno strežejo pri sv. maši! Vsak mašnik 
ve, da pobožen in skrben strežnik pri sv. maši mnogo pri- 
pomore mašniku za zbranost in pobožnost. Zato naj bi si 
U prizadevali duhovrii pastirji za dobre in pametne strežnike. 
Kolikokrat me je kak malopriden strežnik skoro zmešal in 
vznemiril! 

Pozneje so me povabili celo k malemu zajutrku ter 
mi postregli s črno kavo. Saj drugačne nimajo, najmanj 
' pa v postu. Prijaznost teh vrlih mož, ki so hkrati, kadar 
je treba, tudi odločni in ostri, ostala mi bode vedno v spo¬ 
minu, zlasti pa oni blagi sin sv. Frančiška, ki mi je bil tako 
mil v besedi in dejanju. Mnogokrat se bodem v duhu mudil 
tam na svetih krajih in se spominjal tudi tebe; upani pa, 
da tudi ti ne bodeš pozabil daljnega romarja niti tedaj, ko 
bodeš užival plačilo svojega truda, svoje potrpežljivosti. 

Proti 6. uri so bila vrata že odprta, katoliška božja 
služba je bila končana. Tedaj imajo Grki in Armenci pra¬ 
vico, da opravijo po eno sveto mašo. Romarji prihajajo in 
odhajajo, molijo, pa nekateri tudi samo zijajo; grški ro¬ 
marji poklekujejo in se neprenehonm priklanjajo, vmes pa 
delajo križe. Dokler se nisem privadil, zdela se mi je ta 
navada čudna. 

Med dnevom se vrši sedaj kaka, procesija, sedaj petje, 
sedaj se zažiga kadilo, neprestano se pa žgd po oltarjih 
sveče. Grki imajo to navado, da kupujejo sveče in jih da¬ 
rujejo na oltarjih. Nekaterikrat se oglasi zvonjenje; kato¬ 
ličani imajo še precej lepo zvonjenje, grški zvonovi pa niso 
lepoglasni. Nekaterikrat pa začno tolči na neke plošče ah 
brenklje, ki zvene jako ostro in močno po cerkvi. _ Iz po- 
četka tolčejo počasno, potem vedno hitreje, da mi je napo- 

sled gomazelo po kosteh. Ta navada mi ni bila všeč, ker 
sem nekaj enakega našel pri mohamedancih. 

Tako preideta tu noč. in dan v cerkvi Božjega Groba. 
Mnogokrat se prigode na tem mestu nevesele in neljube 
reči. Slišal sem mnogo, pa ne morem vsega pripovedovati. 
Spoznal sem, da Grki ,niso na dobrem glasu niti pri kato¬ 
ličanih, niti pri mohamedancih. Vrhunec vseh grških ne- 
rodnostij pa je na njih veliko saboto, kadar jim — ka¬ 
kor mislijo — pride sveti ogenj z neba. Kakor je znano, 
blagoslavlja katoliška cerkev na veliko saboto zjutraj ogenj, 
in ta ogenj čislajo tudi katoličani. Tako je na pr. v mojem 
rojstvenem kraju navada, da nese neki mož po soseski 
blagoslovljeni ogenj, to je gorečo .gobo, katero je tam pri¬ 
žgal ob blagoslovljenem ognju. Gospodinje zanetijo ž njo 
ogenj ali pa prižgd luč, nosilcu pa dado pogačo. Grki v 
Jeruzalemu pa menijo, da pride na njih veliko saboto ogenj 
z neba v kapelico Božjega Groba, kjer moli njih patrijarh. 
Ko izprosi ogenj z neba, tedaj pomoli gorečo svečo skozi 
neko luknjo, in tu čaka vse na ta ogenj, staro in mlado. 
Nagnete se pa takrat v cerkev vse polno ljudstva, da se 
kar tere. Pri tem nekateri letajo sem in tje, porivajo se 
in vedejo, kakor bi bili iz uma. Takega obdivjanega člo^ 
veka prime kak drug mlad človek, oba se začneta ruvati, 
da je joj, dokler ne pridejo turški stražniki, ki udrihajo po ' 
teh razgrajalcih z vso silo. Večkrat morajo take divjake 
ven nesti ali iztirati. Koliko se jih v gneči ponesreči ali 
pohabi! Zlasti pa je nečloveško, pravo peklensko divjanje, 
ako patrijarh dolgo časa odlaša z ognjem. Naposled pa ga 
vendar porine skozi luknjo, in tedaj je grozno vpitje. Vsakdo 
ga hoče dobiti prvi. In pri tem se pačijo,, zvijajo, vžigajo 
s svečami po udih, da je tako počenjanje res neumevno, 
ko bi se ne spominjali živega značaja jutrovcev. Turki sami 
reko, da so Grki tedaj, kakor peklenščki. In kdo prinese 
takrat ognja? Nihče drtigi, kakor grški patrijarh. Pripo¬ 
vedovali so mi, da sta se nekoč ob tej priliki sprla grški 
in armenski patrijarh, ne samo v besedah, ampak še neko¬ 
liko več, in da je zaradi tega eden prišel potem na dan z 
osmojeno brado. To pač ni moč nebeškega ognja. Tu 
velja: »Oče, odpusti jirn, saj ne vedo, kaj delajo!" 

6. Križev pot. 

„Križev pot" je videl že vsak bralec v cerkvi. Tak 
križev pot s 14 postajami je spomin pravega križevega pota. 


po katerem je hodil naš Zveličar od Pilata pa do Kalvarije. 
Ge verniki tako časte že spomin ^križevega pota", kaj še 
le pravi križev pot! Zares je ona pot v Jeruzalemu, po ka¬ 


teri je nosil Jezus sveti križ, jako spoštovana; vsnt teden 
gre v petek ob treh procesija po tej poti, in opravlja se po¬ 
božnost tako, kakor pri nas. Zaradi tega je spodobno, da 

govorimo o tej poti takoj, ko smo povedali glavne stvari 
o cerkvi Božjega Groba. 

Lahi in Latinci pravijo tej poti „Via dolorosa", to je 
pot bolečin, mi pa jo imenujemo „križev ali križevo pot“, 
ker je po njej nosil naš Zveličar križ. Ker so Jeruzalem 
večkrat podrli, zato ni več prave ih iste poti, po kateri je 
hodil Zveličar, vendar pa ni sedanja pot mnogo v stran od 
nekdanje, kar se da spričati z več dokazi. 

Ker je bil Jezus k smrti obsojen v hiši Pilatovi, zato 
je na tistem mestu prva postaja. Kjer je bila nekdaj 
hiša Pilatova, tam je ciandanes turška vojašnica, in prav 
lahko jo je najti. Od’ avstrijskega gostišča greš proti vra¬ 
tom sv. Štefana in najdeš omenjeno vojašnico na desnici. 
Nekdaj niso smeli stopiti romarji na dvorišče vojašnice, . 
dandanes pa smejo. ' Vsa procesija gre na dvorišče mimo 
turških vojakov, tukaj" poklekne, moli, poljubi tla, in nihče 
ji ne stori nič žalega,- niti smejejo se ne vojaki. ^— Kaki 
spomini se vzbujajo človeku na tem mestu! Tukaj je nekdaj 
sodil cesarjev namestnik samega Sinu Božjega očitno pred 
Judi. Zares je še dandanes ta prostor tak,_ da se vjema z 
mislijo o nekdanjem prostoru. (Glej stran 97: ,Obris*, B 5.) 

Ko je bil Jezus obsojen na smrt, vzel je na svojo^ 
ramo sv. križ. Ta kraj je kakih 80 korakov od vojašnice 
naprej proti jutru, kjer so na desnici neka zazidana vrata 
in na levi strani ulice nadpis: „11. postaja na nasprotni 
strani". Tukaj so bile ob Gospodovem času stopnice (28 
po številu), po katerih je šel Jezus na dvorišče Pilatove 
hiše. Pravih svetih stopnic pa ni v Jeruzalemu. Ze cesa¬ 
rica Helena jih je dala prepeljati v Rim, kjer jih še dan¬ 
danes časte v lateranski cerkvi. 

Nasproti avstrijskemu gostišču, konec poti, po kateri 
smo hodili sedaj, na levi —je tretja postaja, kjer je^ 
po sporočilu Jezus prvič padel pod križem. Ta postaja je 
sedaj na katoliških’ tleh, zakaj tukaj je gostišče s cerkvijo 
katoliških Armencev. Cerkev prav sedaj zidajo vrh pod¬ 
zemske prejšnje cerkve. (Glej ,Obris*, B 4.) 

Odtodi se obrne procesija na levo po veliki ulici, pa 
gre samo 37 metrov do prve stranske ulice na levi strani: 
tukaj je četrta postaja/kjer je srečal Jezus svojo ža¬ 
lostno mater. 

Ko gre procesija po tej ulici malo naprej, pride do 
stranske ulice na desnici; zavije v to ulico in obstane takoj 
ob prvi levi hiši, kjer pravi nadpis, da je tukaj peta po¬ 

staja, ali mesto, kjer je vzel Simon Girenejec Jezusov križ 
na rame. 

Od te postaje vodi pot navkreber na pravo goro Kal¬ 
varijo. Ni težko najti šeste postaje, kjer je bila hiša 
sv. Veronike, in kjer je podala Zveličarju potni prt. Proce¬ 
sija gre pod nekim obokom in takoj potem obstane. Hiša 
je dandanes katoliška. (Glej ,Obris*, G 4.) 

Procesija pride po isti poti pod drugi obok. Na koncu 
oboka je sedma postaja, kjer je padel Jezus drugič pod 
križem. (Glej podobo na 123. strani.) 

Tu pridemo na živahno veliko ulico, ki se križa prav 
z dosedanjo ulico. Procesija gre nekoliko korakov po ve¬ 
liki ulici, potem pa se obrne v prvo desno ulico navkreber 
in pride do grškega samostana, kjer je osma postaja. 

Do devete postaje ni daleč, toda naravnost ni 
mogoče iti, ker so poslopja na poti. Zato je treba iti nazaj; 
gre se nekako proti cerkvi Božjega Groba, pa se poprej za¬ 
vije na desno in pride do stanovanja koptovskega škofa, 
kjer je padel Jezus tretjič pod križem. 

Poslednje petere postaje so v cerkvi Božjega Groba, in 
sicer deseta, enajsta, dvanajsta in trinajsta na 
Kalvariji, štirinajsta pa v kapeli Božjega Groba. 

Ni skoro mogoče vse do pičice dopovedati, kako je 
pri tej, kako pri oni postaji; pa tudi ni treba. Kdor pride 
v Jeruzalem, tisti gre v procesiji z drugimi vred, kdor pa 
ne bode šel v Jeruzalem, tistemu ne morem dopovedati 
dovolj in jasno. 

V obče vodi križev pot od vzhoda proti zapadu. Zato 
je pametno, da se tudi v cerkvah tako uravnajo postaje, 
ako je namreč cerkev obrnjena proti jugu. Obiskovalec naj 
gre torej od jutra proti večeru, in ne narobe. 

Kdor ima časa dovolj, tisti naj pač ne zamudi v Je¬ 
ruzalemu moliti vsaj parkrat križev pot, da si ga dobro 
vtisne v spomin. Zadobe se obilni odpustki, in pii tem je 
treba samo premišljevati pri vsaki postaji Gospodovo trp¬ 
ljenje. Zapovedana ni nobena posebna molitev, pač pa 
bode vsakdo pobožno odmolil svoj očenaš, češčenamarijo 

in čast Bogu. , fv. 

Prav tukaj imamo tudi priliko govoriti o treh svetih 
krajih ali svetiščih, ki so tesno sklenjena s križevim potom. 
Prvo je cerkev Gospodovega bičanja, drugo cer¬ 
kev „Ecce Ho mo", tretje pa cerkev Marijinih težav. 

Cerkev Mčauja je od turške vojašnice nekoliko na¬ 
prej proti jutru, prav blizu druge postaje. Tu vidiš mala 
vrata na levi strani, kjer je ob zidu latinski nadpis, da je bil 
tukaj Zveličar bičan. Skozi vrata pridemo na dvorišče in 
potem v malo, lično, posebno prijazno cerkev. Cerkev je 
priljubljena jeruzalemskim katoličanom, našel sem notri 
vedno precej ljudij. Tudi meni se je zdelo ljubeznivo, bo- | 

diši kadar sem maševal sam, ali pa bil pri drugi maši. V i 

nedeljo sem slišal lepo petje spremljano z orglami. ! 

Ta cerkev je v takem stanju od 1. 1838. Zdi se mi, i 
da je bila v novejšem času nekoliko popravljena in olep¬ 
šana. Imeli so sicer frančiškani od nekdaj tukaj svetišče, 
pa Turki so jim je vzeli, sin jeruzalemskega poglavarja je 
imel v njem svoje najboljše konje. Neki večer je dal zopet 
pripeljati tukaj sem najlepše konje, toda drugo jutro je našel I 
vse mrtve. Mohamedanski pismouki so mu razložili, da je 
to kazen zaradi svetega kraja, ker na tem mestu je bil bičan 
prerok Isa (Jezus). (Glej ,Obris‘, B 5.) 

Druga cerkev, v kateri se romar posebno živo spominja j 
Gospodovega trpljenja, je cerkev Sijonskih sester: „Ecce 
homo“, ne daleč od avstrijskega gostišča. Že od zunaj se 
ji vidi prijaznost in ličnost; s samostanom skupaj je precm 
veliko poslopje. Nad cesto se dviga med tem poslopjem in 
sosednjim močen obok ali lok, ki se imenuje „Ecce borno", • 
imenuje se pa zato, ker je neki tukaj Pilat pokazal Zveli¬ 
čarja Judom in rekel; „Glej, človek." V tem oboku se ■ 
vidita dva vzidana kamena, ki sta tudi imenitna. Pravijo 
namreč, da je Kristus pri sodbi stal na enem kamenu in 
Pilat na drugem. Ako potnik nekoliko pazi, lahko ja za¬ 
gleda. (Glej podobo na strani 117.) i 

Kakor je od zunaj cerkev lična, tako je tudi znotraj [j 

častitljiva. Obrnjena je proti jutru in ima po dolgem dve i 

vrsti stebrov. Na moški strani vidiš v zidu še star steber;, 
sploh se vidi tukaj mnogo starinskega, ker so pustili neiz- 
premenjeno, kar so našli starega. Lepi veliki oltar stoji 
prosto; za njim je zakristija ali prostor, kjer se mašnik na¬ 
pravlja. 1 

Jelko prijazno in milo se mi je zdelo v tej cerkvi. Ne ' 
samo da je pripravno, nekoliko resnobno zidana, tudi se 
vidi povsodi velika snažnost in ličnost. Cerkev ni posebno 
svetla, in to je kakor za nalašč, da lahko premišljuješ.. 

Kakor je imenitna cerkev zaradi Gospodovega trp¬ 
ljenja, tako imenitna je pa tudi zaradi onega moža, ki jo , 


Cerkev „Ecee homo" in samostan Sijonskih sester. 

je sezidal. Ta je p. Marija Alfonz Ratisbonne, ki 
je bil rojen Jud in bil dolgo nasproten katoliški cerkvi. Pa 
v Piimu se je čudovito izpreobrnil 20. januvarja 1. 1842. in 
od tedaj je vedno delal v prid katoliške vere. Z mnogimi 
težavami je zidal v Jeruzalemu to cerkev od leta 1859._ do 
1863., pa vendar jo je srečno dokončal, srečno — pravimo 
— zlasti zato, ker stoji na svetem kraju, dasi tega izprva 
še vedeli niso. Tukaj namreč je skoro gotovo oni kraj, ki 
se je ob Gospodovem času imenoval „Lithostrotos“ ali „Gab- 
batha". Sveti evangelij pripoveduje, _ da se je Pilat dolgo 
trudil, da bi Gospoda na kakšen način rešil iz rok Judov, 
pa tako, da bi se jim nič ne zameril. To so Judje dobro 
vedeli, zato so naposled kričali: Ako izpustiš tega človeka, 
nisi prijatelj cesarjev, ker vsak, ki se dela kralja, cesarju 
nasprotuje. Ko je Pilat slišal to govorjenje, pripeljal je Je¬ 
zusa ven (iz sodne hiše) in je sedel na sodni stol, na 
mestu, katero se imenuje Lithostrotos, po hebrejsko Gab- 
batha. *) Prva tuja beseda pomeni tla, kjer so vloženi ka¬ 
menčki z mnogimi barvami, druga pa poineni vzvišen pro¬ 
stor, obočen kraj, kakoršen je v resnici bil sodni kraj. 
Mnogo bi se dalo preiskovati in pisati o starih spomenikih 
te cerkve, zakaj tudi drugi pisatelji so veliko o tem govo¬ 
rili, a tukaj nimamo za to prostora. 

Zraven cerkve je samostan „Sijonskih sester"; tako se 
imenuje ženski red, katerega je ustanovil Alfonz Ratisbonne 
najbolj v ta namen, da bi molile za trdovratne Jude. 
Tam, kjer so nekdaj kričali ljudje: „Križaj ga, križaj ga", 
in pa: „Proč ž njim, proč ž njim!", tam molijo vsak dan 
po povzdigovanju sestre: „Oče, odpusti jim, saj ne vedo, 
kaj delajo!" Blagi ustanovnik pa že počiva v Gospodu: 
umrl je dne 6. maja 1. 1884. in je pokopan pri „sv. Janezu 
v puščavi". Gledal sem njegovo sliko v Jeruzalemu in 
vprašal, zakaj neki ni hotel biti pokopan v Jeruzalemu ali 
blizu Jeruzalema. Odgovorili so po njegovih besedah, da 
se ni imel vrednega te časti. V lepih in velikih samostan¬ 
skih prostorih imajo sestre šole in pa sirotišče za deklice. 
Sestre so skoro vse Francozinje, Ip ena je govorila z menoj 
nemško. Rade prodado razne reči, katere izdelujejo otroci: 
rožne vence, listke s posušenimi rožami in druge enake 
stvari, katere si romarji kupijo za spomin. Romar naj rie 
zamudi iti tudi na streho ali teraso samostansko, ki je 


*) Jan. 19, 12. 13. 

jako visoka in s katere je krasen razgled po Jeruzaleniu in 
okolici. Prav pa je, da gre več romarjev skupaj in si na¬ 
tančno vse ogleda, potem pa da tudi kak dar za sirote, ker 
je zavod dobrodelen, pa tudi ubožen. 

Tretje katoliško svetišče, ki spominja romarja na Go¬ 
spodovo križevo pot, nahajamo blizu četrte postaje: kripto 
ali podzemsko cerkev Marijinili težav, katere je ob¬ 
čutila, zagledavša svojega sina s križem. S ceste blizu av¬ 
strijskega gostišča stopiš skozi vrata na neko dvorišče, in 
tukaj ti odpro ubožno podzemsko cerkev; ta je last kato¬ 
liških Armencev. Tukaj kažejo v tleh, izdelanih iz malih 
kamenčkov, podobo dveh stopinj in pravijo, da je tukaj 
stala Mati Božja, ko je zagledala Jezusa. Popolnoma ver¬ 
jetno je, da sta se Jezus in Marija tukaj srečala, zakaj tukaj 
se križajo poti dandanes, kakor so se križale nekdaj. _ 

Majhno svetišče so napravili v novejšem času frančiškani 
tam, kjer so bila nekdaj „sodna vrata“ (porta judiciaria), 
in kjer je dandanes sedma postaja. Do tu-le je segalo ob 
času Gospodovem mesto, tu je bil mestni zid, skozi ta vrata 
so gonili obsojence za smrt na Kalvarijo, na tem mestu so 
razglasili še enkrat smrtno obsodbo. Zato je zunaj ka¬ 
pele tudi nadpis, ki to pripoveduje. (Glej ,Obris*, B 4.) , 

Če omenimo še kapelo v avstrijskem gostišču, ki je 
blizu tretje postaje, omenili smo vsa sveta mesta, ki nas- 
spominjajo Gospodovega križevega pota. 

7. Druga znamenita mesta v Jeruzalemu. 

Znamenitostij je v Jeruzalemu toliko, da jih mora ro¬ 
mar pazno in marljivo obiskovati, ako neče zgrešiti nobene. 
Natančno naj preračuni, kako bode porabil čas, kaj storil 
in kam šel posamezne dneve, da bode obhodil in videl vse. 

Mislim, da se mi ni treba opravičevati, zakaj imenujem 
najprej cerltev in samostan, sv. Odrešenilta (St. 
Salvator). kjer je pravo bivališče jeruzalemskih frančiškanov. 
(,Obris‘, B 2.) Pri Božjem Grobu jih je samo nekoliko, in tudi 
so tam le za določen čas: pri sv. Odrešeniku pa je središče 
vseh frančiškanov svete dežele, tukaj je katoliška župnija, 
tajništvo svete dežele, kamor se je treba obrniti za razne 
liste, ako hočeš kam iti ali dobiti kako dovoljenje. Samo¬ 
stan je velik in obširen, prostora ima za več ko 50 me¬ 
nihov; slišal sem, da jih je vseh okoli 100 — seveda, ker 
jih je nekoliko tudi v posameznih zavodih. Zidanje pa je tako. 


sveti deželi. Še bolj pa me je zanimala velika naprava za 
razna dela. ketera se vrš6 pri tleh okrog dvorišča v mnogih 
dvoranah. Tu je najprej velikanska dvorana za tiskarno, 


Frančiškanslii samostan pri sy. OdreSeniku. 

da nisem mogel dobiti pregleda in nisem našel pravega reda, 
dasi tudi sem bil večkrat v njem. V samostanu me je za¬ 
nimala lepa knjižnica, kjer sem si ogledal razne knjige o 

Frančiškanske naprave v Jeruzalemu. 


V kateri se tiskajo latinske, laške, francoske in arabske 
knjige. Hkrati se bukve tukaj vežejo in prodajajo. Strmel 
sem, ko sem gledal to veliko napravo, s katero podpirajo 
frančiškani katoličanstvo na jutro vem _ pa tudi sploh širijo 
omiko. Naj pride tje gledat, kdor govori vedno, da je cerkev, 
da so samostani nasprotni omiki! — Poleg tiskarne imajo 
še razne druge naprave in rokodelstva; posebej za domačo 
potrebo. Kakšna pekarija za kruh, potem stroj za rnaka- 
rone! Tu se pripravlja kruh dan na dan za 600 ljudij po¬ 
čez: za domačine, za sirote, za vbogairne, za romarje. Ko¬ 
liko se porabi I S kakšno težavo se pridobi! Pa vse umejo 
in znajo pridni frančiškani, ki so sami ubogi, a drugim 
dele bogato. In to imenujejo'dandanes cerkveni sovražniki 
mrtvo roko! Pa o tem še pozneje. In kako znajo vse 
porabiti za zboljšanje in polajšanje dela, kaže močni parni 
stroj, ki ga imajo pod delavnicami in ki goni razne pri¬ 
prave, bodisi v tiskarni, bodisi po drugih prostorih. Jako 
všeč mi je bilo vse, kar sem videl tukaj; zakaj delo me 
navdaja vedno s spoštovanjem, tu pa sem opazil povsodi 
pridne roke. 

Sredi samostana stoji lepa in velika cerkev Odrešeni- 
kova, ki je hkrati samostanska in župna cerkev. L. 1885. 
so jo posvetili; poprej je bila tukajšnja cerkev manjša in 
jako okorna, a naš svetli cesar je pripomogel z velikim da¬ 
rom, da se je krasno prezidala. Sedaj je v njej vse lepo: 
veliki oltar, tlak, okna, velike orgle, — vse je spodobno in 
primerno za katoliško jeruzalemsko cerkev. Romarja treba 
opozoriti, da lahko zadobi tukaj popolne odpustke, ker so 
jih prenesli tu sem s Sijonske gore. Cerkev iina_9 oltarjev, 
tri ladije in visok zvonik, da ga lahko vsakdo vidi od daleč; 
tudk.na naši sliki na strani 84. se dobro vidi, in sicer proti 
desni, na levi v ozadju pa je cerkev Božjega Groba, katera 
se tudi vidi. Isti zvonik se vidi tudi na strani 117. 

Očetje frančiškani imajo precej veliko deško sirotišnico 
s šolo vred pri samostanu. Jako zanimalo me je vse, kar 
sem videl: lep red, umno poučevanje, veseli obrazi otrok. 
Vse to priča, kako skrbe za katoliško mladino, koliko jim 
je na tem, da se uče, pa tudi, da ostanejo dobri katoličani. 

Ne daleč od samostana imajo očetje frančiškani po¬ 
sebno hišo za romarje in jo imenujejo novo hišo (časa 
nuova). Ta hiša je prostorna in uravnana za kakih 80 ali 
še več romarjev. Sicer je tukaj vse bolj tesno, kakor v av¬ 
strijskem gostišču, vendar dosti ugodno in prijazno. Videl 

sem lepe sobice, čedne postelje; — le hišnik ali domači slu- 
žabnik-vratar se mi je zdel tako pust, da ga imam še sedaj 
v spominu. Imel je pač mrzlico. Tem veselejši in ugod¬ 
nejši pa je pater predstojnik. Tukaj sprejemajo romarje 
vsake krščanske vere brez razločka, ako nimajo iti kam dru¬ 
gam. Gotovo bi se tudi trume slovenskih romarjev nikakor 
ne branili. (Na ,obrisu‘ glej štev. 10.) 

Obrnimo se sedaj h katollškemn patrijarhatn. 
Nekdanji jeruzalemski patrijarhi so bili imenitni. Ko je pa 
Jeruzalem prišel v roke nevernikov, niso več imenovali pa- 
trijarhov jeruzalemskih. Rajni sv. oče Pij IX. je zopet usta¬ 
novil sedež palrijarhov v Jeruzalemu 1. 1847., in prvi patri- 
jarh je bil Jožef Val er g a. Posebno cerkev pa so za pa- 
trijarha dozidali 1. 1872, ter jo postavili pod varstvo imena 
Jezusovega. Tudi ta cerkev je lepa, prostorna, kolikor 
mogoče dostojna za svoj namen. Posebno krasen je veliki 
oltar, ki ga je cerkvi podaril naš svetli cesar; ličen je tlak, 
celo klopi so v cerkvi, česar ni v drugih jeruzalemskih cer¬ 
kvah. Bil sem v njej na cvetno nedeljo, ko je imel na- 
mestni škof sv. mašo. Bilo je vse v lučicah, služba božja 
se je vršila prav veličastno. Romar se veseli po pravici te 
cerkve, ker mu je priča katoliške vere in veljave v svetem 
mestu. Razne spomenike vidi v njej: grobna spomenika pa- 
trijarhov Valerga in pa Vincenca Braco-ta, velik bronast kip 
sv. Petra, lepo sliko Matere Božje, katero je podaril Napo¬ 
leon III., in druge predmete. 

Okrog cei kve je obširno poslopje za patrijarha, za ka¬ 
nonike, profesorje, misijonarje, semeniščnike, za knjižnico 
in zbirke. Res ni semeniščnikov posebno veliko, v naših 
škofijah bi bilo tako število jako ubožno, a za tamošnje 
razmere je tukaj res semenišče katoliške vere v onih 
deželah. Iz tega izhajajo mašniki, ki so potem misijonarji 
po posamnih krajih. — Sedanji patrijarh se imenuje Lju¬ 
devit Piavi, ki je iz frančiškanskega reda, prijazen, pohleven 
in v Jeruzalemu priljubljen. 

Katoliškega patrijarhata ni težko dobiti. Ako ne zna 
romar drugače, naj gre proti Jafskim vratom in naj tam za¬ 
vije na desno, zakaj patrijarhat je na severni strani Jafskih 
vrat. (,Obris‘, G 1.) Ako ima časa, naj gre še naprej, dokler 
ne pride do najvišjega kraja v Jeruzalemu. Tukaj je bil v 
starem času stolp Psephina, sedaj šotam šolski bratje, 
ki imajo velik zavod z mnogimi gojenci in učenci Po¬ 
sebno lep razgled je s strehe, od koder se jasno vidi na 

vse strani, celo do Mrtvega morja. V zavodu je velika do¬ 
mača kapela. . . 

Še eno večjo katoliško napravo moram popisati m raz¬ 
kazati čitatelju sloveče katoliško svetišče, in to je cevliev 
sv. Ane. Ta je sicer v popolnoma nasprotnem kraju 
mesta, blizu vrat sv. Štefana, vendar jo omenjam tukaj, kjer 
govorim o katoliških napravah in cerkvah. (,Obi'is‘ B 6.) 

Ako greš iz avstrijskega gostišča proti Oljski gori, 
stopi nekoliko pred omenjenimi vrati v lepo poslopje, na čedno 
dvorišče, in pred seboj zagledaš lepo cerkev. Okrog po 
dvorišču stoji nekaj stebrov in starin. Cerkev se imenuje 
po sv. Ani zato, ker je bivala tukaj sv. Ana in imela menda 
svojo hišo. Tukaj je bila neki rojena in vzrejena sveta De¬ 
vica Marija, in zato je vernikom ta kraj jako častitljiv. Ze 
zgodaj je bila tukaj kapela, in sv. Helena je sezidala lepo 
cerkev. To so Perzijani razdrli, a križarji so sezidali večjo. 
Bil je tukaj tudi nunski samostan. Mohamedanci so imeli 
tukaj nekako šolo. Cerkev se je ohranila do današnjega 
dne, dasi je trpela mnogo škode. L. 1856. so izročili Turki 
cerkev in prostor, ki je okrog nje, Francozom. Ti so jo po¬ 
pravili in izročili 1. 1878. tako imenovanim ,belim očetom , 
to je francoskim, belo oblečenim misijonarjem, ki so na-.| 
menjeni za Afriko. Poleg cerkve imajo lep zavod ali se- 
menišče za zedinjene Grke, to je za take mladeniče, ki bodo 
duhovniki pri katoliških Grkih. Videl sem jih lepo število 
in bili sp mi jako všeč. Dokler mi ni tega razložil misi¬ 
jonski duhovnik, zdelo se mi je čudno, zakaj se je vr-šilo 
v cerkvi opravilo po grškem obredu. _ 

Cerkev ni posebno velika, pa je zaradi starosti častit¬ 
ljiva in resnobna. Že sprednja stran ustavi ogleilovalca, 
da jo opazuje natančno; znotraj pa je posebnost ta, da je 
narejeno zidovje in stebrovje iz sekanega kamena. Cerkev 
ima tri ladije, srednja je večja od obeh stranskih. Ko se 
bliža romar oltarju, vidi na desni vhod v globino po lepih 
stopnicah, z lično kamenito ograjo ob strani. Te stopnice 
vodijo v kripto ali podzemsko cerkvico rojstva bla¬ 
žene Device Marije. 

Ni treba iti prav globoko, in pride se v nekoliko ozke 
prostore. Tu najdeš oltar na levici, in še naprej drug oltar, 
ki je neki na pravem mestu rojstva Device Marije. 
še prihaja nekoliko luči od zgoraj, a tern temnejše je, čim 
dalje greš v globini. Dobro obokana je in ima obliko pro¬ 
storne kleti. — Obiskal sem parkrat to cerkev in jo pazno 

ogledaval, tudi sem na oltarju rojstva blažene Device ma¬ 
ševal. A velika težava je tu za pisatelja, ker se ne da 
natančno dognati, kje je bila rojena sv. Devica. Za¬ 


kaj drugo sporočilo pravi, da je bila Marija rojena v Se- 
fori blizu Nazareta, ali pa v Nazaretu samem. Premišljeval 
sem, kaj bi bilo resnično, in zdelo se mi je najverjetneje. 

Cerkev sv. Ane. Kopel Bethesda. 


da je bila rojena Marija v Galileji, v Nazaretu ali blizu Na¬ 
zareta. Na mestu pa, kjer je dandanes cerkev sv. Ane, bi¬ 
vala je lahko začasno sv. Ana s svojo hčerjo, in zaradi tega 
so kristijani ta kraj častili ter na njem sezidali najprej ka¬ 
pelo, potem cerkev. Prav lahko torej kristijan tukaj po¬ 
božno moli in se posebno v podzemskem svetišču živo spo¬ 
minja Matere Božje. Saj so sedanja tla po Jeruzalemu 
večinoma višja, kakor so bila nekdaj, zakaj veliko podrtin 
se je bilo nakopičilo, s tistimi so se zasule nižine in tako se 
zvišala tla. Ko sem opravil tudi jaz sv. daritev na oltarju Matere 
Božje, ni me prav nič motilo v pobožnosti to, da nimam 
tega kraja za kraj njenega rojstva. V cerkvi me je tudi za¬ 
nimala, nekoliko celo motila služba božja po grškem obredu. 

Kakor sem bil vesel cerkve same, tako sem bil vesel 
drugega znamenitega mesta, ki je prav blizu cerkve. Vidi 
se namreč blizu nekak posušen ribnjak ali obširen vodnjak, 
deloma podrt in zasut. Tukaj je bila ona ^Ovčja kopel“, 
o kateri govori sv. evangelij (Janez, 5. pogl.), ki se je ime¬ 
novala po hebrejsko Betliescla in v kateri je ozdravil 
Gospod 38 let bolnega človeka. Bilo je tedaj tukaj obširno 
kopališče, ki je imelo pet lop. V teh je ležala velika mno¬ 
žica bolnih, slepih, kraljevih, suhoudnih, kateri so čakali 
plivkanja vode. Zakaj angelj Gospodov je ob časih prišel 
v kopel, in voda je plivkala. In kdor je po plivkanju vode 
prvi stopil v kopel, ta je ozdravel, katero bolezen koli je 
imel. Bil je pa neki človek tam, kateri je bil 38 let bolan. 
Ko je Jezus tega videl ležati, in je vedel, da je že veliko 
časa tak, reče mu: „Hočeš ozdravljen biti?“ Bolnik mu je 
odgovoril: „Gospod! nimam človeka, da bi me v kopel 
dejal, kadar se voda skali; zakaj predno jaz pridem, drugi 
pred menoj vanjo stopi." Jezus mu reče: „Vstani, zadeni 
svojo posteljo in hodi!" — Še v novejšem času je bil menda 
tam studenec, ki je imel zdravilno moč; dandanes se v 
spodnjih prostorih še vedno nabira nekoliko vode. 

Lep in prostoren je zavod, v katerem se vzgojujejo 
mladeniči za duhovski stan. Omenjeni prijazni pater v beli 
redovni obleki mi je pripovedoval o raznih rečeh. Zlasti 
to me je zanimalo, da so redovniki popolnoma kot bi bili 
na- francoskih tleh; v duhovskih rečeh so odvisni edino le 
od svojega nadškofa Lavigerie-a. Mladeniči so se igrali 
veselo in živahno na dvorišču in, kakor pri nas, zdeli so 
se mi čvrsti in veseli, kakoršna je povsod mladina v rokah 
katoliških vzgojevalcev. 


Cerkev sv. Jakopa. Hiši Ana in Kajfa, 

S tem popisom sklenimo popisovanje katoliških sve¬ 
tišč v Jeruzalemu in obrnimo se tudi do nekatoliških, kaj¬ 
pada le nekaterih! 

Romar naj ne zamudi ogledati si krasne in bogate 
cerliTe sv. Jakopa starejšega, ki je last nezedinjenih 
Armencev. Od cerkve Božjega Groba se mora iti proti jugu 
ali proti Sijonskim vratom in se pride do velikega armen¬ 
skega samostana, kjer je tudi armenska šola in gostišče. 
Brez vodnika si pač ne bode ogledoval potnik tega svetišča 
in dragih, katera bodemo omenili. Zato ni treba praviti, 
kako se pride v cerkev, kje je to in ono; povem samo, da 
je cerkev sezidana na tistem mestu, kjer je dejal kralj Herod 
Agripa ob glavo sv. Jakopa, brata sv. Janeza Evangelista. 
Mislijo, da so Spanci sezidali to cerkev, ker jako častč 
sv. Jakopa, kateri je pri njih oznanjeval sv. evangelij. To 
cerkev so dobili v oblast Armenci, ki so se pozneje odcepili 
od katoliške cerkve. Dandanašnja lepota in bogatija v 
cerkvi priča, da so Armenci bogati ali da vsaj dadd veliko 
za cerkev. V severni strani vidi romar kapelo; tukaj je bil 
obglavljen sv. Jakop, ker se je hotel hudobni Herod priku¬ 
piti Judom s tem, da je preganjal kristijane. Njegovo telo 
pa so prenesli na Špansko, kjer počiva in se časti v Kom- 
posteli. (Glej ,Obris‘, E 2.) 

Ne daleč od armenskega samostana proti jugu, prav 
blizu Sijonskih vrat, vidi romar cerkev, ki ga spominja Gospo¬ 
dovega trpljenja: ono armensko cerkev, kjer je bila hiša 
velikega duhovna Aua. Cerkev pripada armenskim 
usmiljenim sestram, ako jo sploh moremo imenovati eno 
cerkev, zakaj dva prostora sta le malo med seboj združena, 
in v prvem je tudi majhen vodnjak. Draga bi bila prava 
cerkev, kjer so izpraševali našega Gospoda. Natanko kažejo 
tudi mesto, kjer je stal Zveličar. — Ako stopimo ven na 
dvorišče, vidimo — ne vem prav, koliko slabih oljk. Tu 
— pravijo — je bil Gospod na neko drevo privezan, ko so 
ga sodili. 

Kadar je romar v tej armenski cerkvi, naj ga pelje 
vodnik na bližnji kraj zunaj obzidja, kjer je stala hiša Kaj- 
fova. Tam je sedaj armenska cerkev Zveličarjeva. Romar 
se spominja Zveličarja, ki je bil pred Kajfom, spominja se 
tudi sv. Petra, ki je zatajil Gospoda. Kakor so ti spomini 
bridki, tako je katoličanu bridko pri srcu, da nimamo v 
tej cerkvi nobene pravice več, dasi je v nekdanjih časih 
bila cerkev katoliška. Tukaj se vidi tudi ježa Zveližar- 

Jeruzalemski romar. 10 

Dvorana zadnje večeije. 


Dvorana zadnje večerje. 

jeva, kjer je bil naš Gospod’zaprt po noči pred trpljenjem. 
Velika ni, za silo sta dva človeka lahko v njej. — V tej 
cerkvi je tudi del onega kamena, s katerim je bil zapi-t 
grob Zveličarjev, in katerega je odvalil angelj od groba. 
(Glej ,Obris* F 2.) 

Ker niso ta svetišča katoliška, ogleda si jih katoličan 
nekoliko teže. Vsaj meni se je zdelo, da mi nekaj teži srce, 
in hitel sem od kraja do kraja. 

Ko smo prišli skozi Sijonska vrata iz mestnega ozidja, 
gremo proti južni strani; zapustivši Kajfovo hišo, vidimo 
ob levici večje in čednejše poslopje. Vodnik nam pravi, da 
je tukaj mohamedansko svetišče „preroka Davida“, kri- 
stijanom pa je tukaj »Ivoraua zadnje vcžerje. Zares 
svet kraj je tukaj. Za cerkvijo Božjega Groba je to naj¬ 
svetejše mesto v Jeruzalemu, ker je postavil Gospod tukaj 
zakrament svetega Rešnjega Telesa. Tem večja žalost obide 
romarja, da ni ta kraj v katoliških, ampak v turških rokah. 

Ali je pa tukaj res pravi kraj, kjer je Gospod postavil 
skrivnost svoje ljubezni? Res, zakaj prav tukaj se je olira- 
nilo tako živo in tako stanovitno sporočilo, da ni treba o 
resničnosti nič dvomiti. Ker je bilo v Jeruzalemu vedno ne¬ 
kaj kristijanov, sedaj več, sedaj manj, kako bi bili pozabili ta 
kraj? Saj je bila ob Gospodovem času ta hiša ne samo 
obče znana, ampak tudi velika in imenitna. Imel jo je 
skoro gotovo kak prijatelj Gospodov; sporočilo pravi, da je 
bila Jožefa Arimatejskega. Gotovo so imeli prvi kristijani 
do tega prostora posebne pravice, kakor so imeli posebno 
spoštovanje. Tukaj so se zbirali apostoli po Gospodovi 
smrti, tukaj se jim je Zveličar nekaterikrat prikazal, tukaj 
je postavil zakrament svete pokore, tukaj je ž njimi govoril 
o kraljestvu božjem. Po Gospodovem vnebohodu pa so 
bili tam učenci z Devico Marijo zaprti iz strahd. pred Judi 
in so pričakovali sv. Duha. Prejeli so ga binkoštno nedeljo 
in potem pogumno stopili pred ljudstvo. Gotovo so se 
apostoli pozneje še večkrat tukaj zbrali, bodisi k božji službi, 
ali pa za važna posvetovanja. Tako je bila v tej dvorani 
prva krščanska cerkev. Zato se je tudi ohranila v raznih 
viharjih. Sv. Helena je sezidala na tistem mestu cerkev z 
nadstropjem v spomin, da je imela nadstropje tudi nekdanja 
hiša. Ko so prišli križarji v Jeruzalem, našli so to cerkev 
podrto in so jo sezidali iz nova. Po raznih dogodkih so 
dobili 00 . frančiškani to mesto v last, sezidali zopet cerkev, 
ker je bila križarska podrta, dobili zraven cerkve nekoliko 


f 

sveta, ki ga jim je kupila neka Florenčanka, neapeljski kralj 
Robert pa je kupil frančiškanom 1. 1333. za 17 milijonov 
cekinov od egiptovskega sultana vse svete kraje, da bi 



imeli do njih večno pravico. Tako radodarni so bili tedaj 
kralji, in tako lačen denarja je bil sultan. Na kupljenem 
svetu so sezidali očetje poleg samostana tudi bolnišnico in 
gostišče in tako imeli na Sijonski gori glavni sedež. Zato 

Dvorana zadnje večerje. 


se je prednik frančiškanov .imenoval „varih gore Sijonske 
in svete deželePa kaj se menijo Turki za pravico, za 
pogodbe! L. 1551. so pregnali odtodi frančiškane, naredili 
iz enega dela cerkve turško mošejo, v spodnjih prostorih 
napravili stanovanje za mohamedanske ženske ali turške 
žene, in kristijani, ki hodijo gledat to poslopje, morajo tr¬ 
peti to vedno skrunjenje svetega kraja. Do onega prostora, 
kjer je naš Gospod umil apostolom noge, ne smejo kristi¬ 
jani, le v zgornji prostor smejo vstopiti. 

Prišli smo na neko dvorišče in tu šli po precej viso¬ 
kih stopnicah v dvorano, katero nam popolnoma natančno 
kaže naša slika na strani 139. Dolga je 14 metrov, 9 pa 
široka. Zidava je gotična. Po dolgem, od juga proti se¬ 
veru, je razdeljena v dva dela, ker stojita v sredi dva stebra, 
kakor v cerkvi. Po vsem se lahko vidi, da je bila tu kr¬ 
ščanska cerkev. Ako se vstopiš tako, da gledaš od juga 
proti severu, tedaj vidiš isto, kar ti kaže slika. Na severo¬ 
vzhodu (v podobi na desni) so stopnice, ki vodijo k „Da- 
vidovemu grobu“, na severu je veliko, s pregrajo zaprto 
okno, skozi katero se vidi nekaka podolgasta pregrnjena 
omara, ki predstavlja grob Davidov; proti zapadu je še en 
steber, ki se na sliki ne vidi. Za hrbtom ima gledalec tri 
okna, med katerimi je tudi mala dolbina za mohamedansko 
molitev. Dvorana je popolnoma prazna, in zato tem bolj 
presune žalost kristijana na tem tako znamenitem mestu. 

Skozi ono odprtino sem gledal pregrnjeni ,grob Da¬ 
vidov*. Mohamedanci namreč jako časte Davida, ker ga 
imajo za velikega preroka. Pravijo, da je tukaj njegov grob ; 
kar se zdi nekaka pregrnjena omara, to je v resnici pregr- 
njen, po mohamedanski šegi zidan grob, podolgast, pa tudi 
precej visok, zgoraj narejen kakor naša streha. Pregrnjen 
je s slabimi, rjavimi preprogami. Na prvi pogled se pre¬ 
priča vsakdo, da to ni grob Davidov. No, pravi grob Da¬ 
vidov je neki ravno spodaj pod to rakvo. Zakaj prav tako 
so razdeljeni spodnji prostori, kakor zgornji. 

Ker nisem nič drugega videl, ne morem več popisati. 
Povem pa še, kar sem slišal, da so namreč frančiškani ob¬ 
ljubili en milijon frankov, torej 500.000 gld., za ta prostor, 
a mohamedanci ga niso hoteli prodati. Prvo pač ni res¬ 
nično. Milijona frankov niso mogli obljubiti frančiškani, 
ker ga nimajo. Pač pa je res, da so mohamedanci trdo¬ 
vratni in nečejo prodati za pametno ceno. A upati smemo, 
da pride kmalu naposled vendar-le v krščanske roke. 


Prostor, kjer je stal judovski tempelj. 

OmarJeTa mošeja (nekdanji tempelj). Preostaja 
nam, da si ogledamo še jako znamenito, res sveto mesto, 
ki je pa že iz davna v turških rokah, mesto, kjer je stal 
nekdaj veličastni tempelj. Tam je sedaj tudi mohame- 
dancem sveto mesto, katero imenujejo „haram eš-šerif", 
to je veličastno svetišče. Dve mošeji stojita na tistem mestu, 
prva se imenuje »mošeja skale" (kubbet es-Sakhra), druga 
pa je nekdanja Marijina cerkev, dandanes mošeja „el-Aksa“ 
(to je skrajna), katero vidi čitatelj na strani 147. O tem 
svetem kraju samem bi se dala napisati tako velika knjiga, 
kakor je ta-le; toda za romarja ni tako imenitna, kakor so 
katoliška svetišča, dokler se bode svetil polmesec nad goro 
Morijo. 

Ako hočeš obiskati omenjeni mošeji, dobiti moraš do¬ 
voljenje od turške obla.sti. Vodja avstrijskega gostišča ti 
je tudi lahko poskrbi. Dobro je, da jih gre več skupaj in 
da vzamejo seboj kavasa. 

Pot vodi romarja skozi palačo jeruzalemskega paše, 
kjer se pridruži turški vojak za stražo. Kako strmi ogle¬ 
dovalec, ko se mu razgrinja obširni prostor, kolikor bolj 
se bliža od večerne strani višini, na kateri sta mošeji! Tu 
spozna, da je bil tempelj res na hribu, če tudi ne visokem. 
Nikakor si nisem mislil tega prostora tako velikega, tako 
pripravnega za krasna poslopja, kakor je v resnici. Sedaj 
mi je vse jasno, kar sem čital in kar sem se učil o nek¬ 
danjem judovskem svetišču. Proti severo-vzhodu stoji neka 
manjša mošeja, enako tudi proti zapadu, z visokim mina¬ 
retom, tako da se že na zunaj kaže, kako imeniten je mo- 
hamedancem ta kraj, Tam naravnost proti vzhodu pa se 
dviga mogočna mošeja Es-Sakhra ali Omarjeva z veli¬ 
častno kupolo, na kateri se blišči polmesec. Gnalo me je, 
da bi hitro videl to tolikrat imenovano in opisano svetišče, 
zato pospešim korake. Mošeja je velikanska stavba, zidana 
— rekel bi — okroglo, natančneje pa treba reči: na osem 
vogalov. Pred mošejo na vzhodni strani je nekaka lopa 
na deset vogalov, katera se imenuje »sodišče Davidovo". 
V dveh vrstah na okrog nosijo streho lepi stebri, tla pa so 
pokrita z marmornimi ploščami. Tukaj je bil pač v sta¬ 
rem času veliki žgavni oltar. 

V pravo mošejo stopimo, gredoč čez dober kamenit 
tlak, na vzhodni strani. Tu je treba deti na noge nekake 
copate, in sicer kar čez svoje čevlje. Mohamedanci si se- 
zujejo čevlje, predno stopijo v svojo mošejo, nam pa do- 

Omarjeva možeja. 

volijo, da gremo v njih obuvalu. Deloma je treba pokazati 
tako spoštovanje do njih svetišča, deloma pa se tako obva¬ 
ruje lepi tlak, da ga kakšen evropejski podkovani čevelj ne 
poškoduje. Rečem naravnost, da sem se začudil, zagle- 
davši lepoto te mošeje. Ne samo, da je narejena iz glad¬ 
kega, svetlega marmorja, da je mnogo delov pozlačenih, 
tudi lahka jo vsa zidava. Prav gibčno se dviga kvišku ku¬ 
pola, in na okrog vise mnogi lestenci ali lustri za razsvet¬ 
ljavo. A kakor se začudi potnik lepoti zidovja, tlaka in 
kupole, tako se začudi nad tem, kar vidi sredi mošeje. To 
je velika, čisto navadna ali prirodna skala, kakoršno vidiš 
na pr. ob velikih rekah ali na gorah. Dolga je pa skala 
17 in pol metra, 13 in pol široka, pa dva metra visoka. 
Pa ni gladka, ampak le proti severu in večeru je bolj 
ravna, na druge strani pa je več ali manj poševna. Okrog 
skale je narejena lepa ograja, da nihče ne stopi do nje. 
Ta skala je mohamedancem jako sveta. Pravijo namreč, 
da_ je na tej skali stal prerok Mohamed, predno se je 
dvignil v nebo. Ko je šel proti nebu, hotela je tudi skala 
za njim. A tu je poslal Bog angelja Gabrijela, da jo je še 
pridržal na zemlji. Zato pa plava po veri mohamedancev 
ta skala še vedno čisto prosto v zraku in se nikjer ne na¬ 
slanja na tla. Kajpada se vidi jasno s telesnimi očmi, ^a 
to ni resnično. 

Čudna se zdi ta skala sredi druge krasote. Zato se 
poprašujejo opazovalci, kaj je bila ta skala nekdaj v Salo¬ 
monovem templju. Nekateri so mislili, da je bila ta skala 
žgavni oltar, kjer so nekdaj darovali žgavne daritve. Drugi 
pa trde in sicer bolj po pravici, da je bil na tem mestu 
nekdaj najsvetejši del templja, in da je na skali stala skrinja 
zaveze. To je prav verjetno; tempelj je bil zidan nekoliko 
nad. tlemi, da se je šlo vanj po stopnicah. Tako je bila 
skala zakrita; ko so pa pozneje vse podrli, pa tudi v stran 
spravili zidovje, ostal je kamen, na katerem je menda očak 
Abraham daroval sina Izaka. Okrog je polno dragocenostij, 
okna so v višjem delu sten in iz barvanih, umno zloženih 
kosov stekla. 

Ko se je romar nagledal lepe zidave, pelje ga moha¬ 
medanski čuvaj mošeje pod zemljo in sicer naravnost pod 
ono veliko skalo. Tukaj spodaj je precejšen prostor; nje¬ 
gov strop je tista skala, katero smo videli zgoraj. Res je 
skala na spodnji strani prosta, kakor bi bila premalo pod¬ 
prta. .Tako je pač,, nastala ona pravljica mohamedancev. 


Omarjeva mošeja. 

Toda ob strani se drži prav trdno drugih skalnatih tal. 
Razne reči pripoveduje moslim tu spodaj: kaže ti kraj, kjer 
vidiš, kako velik je bil Mohamed, ker je segel namreč tam 



prav do stropa; kaže del kamena, ki se imenuje jezik, ker je 
z Mohamedom skala celo govorila. Pa tudi kalifu ali prero¬ 
kovemu nasledniku Omarju je skala odgovorila na njegov 
pozdrav; „Mir s teboj" tako-le: „Tudi nad teboj bodi mir!" 

Omarjeva mošeja. Mošeja El-Aksa. 


Premišljali so nekateri, čemu je bil nekdaj v templju 
ta prostor, pa niso dobili pravega pojasnila. Rekli so, da 
je tu doli odtekala kri, katero so polivali okrog žgavnega 
oltarja, a to ni verjetno. Bolje je reči, da ne vemo. Mo- 
hamedanci pravijo seveda marsikaj, česar ne more nihče 
drugi verjeti, kakor tudi ne drugih bajk, katerih zato tudi 
ne pripovedujem. Res je pa, da se da tukaj kaj mirno 
moliti. Ganilo me je, da je mlad vojak, naš spremljevalec, 
začel v nekem kotu kar moliti, med tem ko smo si drugi 
ogledovali to podzemsko posebnost. 

Omarjeva mošeja se imenuje po tistem arabskem ka¬ 
lifu, ki je premagal Jeruzalem; zidal je pa ni Omar, ampak 
začel jo je zidati (tako, kakoršna je sedaj) Abd - el - Melik. 
Zidali so jo potem dolgo, tudi popravljali in krasili. Kri¬ 
žarji so naredili iz mošeje krščansko cerkev, a Saladin jo 
je zopet premenil v mošejo, kar je še dandanes. Reči se 
mora, da je mošeja res lepa; vendar jo mnogi celo preveč 
povzdigujejo. Ge sedaj primerjam katoliške cerkve s to 
mošejo, koliko bi jih lahko navedel, ki so mnogo krasnejše! 
A potniku se zdi mošeja posebno zato lepa, ker ne priča¬ 
kuje nič posebnega in ne pomisli, da imajo tudi jutrovci 
um in pamet. 

Romar občuduje lepo Omarjevo mošejo , milo pa^^e 
mu stori, ko pride v drugo mošejo, ki je na gori Morija, 
imenovano £1-Aksa. Zakaj ni treba mnogo ogledovati 
in premišljati, da se spozna, kaj je bila nekdaj. Bila je to 
Marijina cerkev, sezidana od krščanskega cesarja Justinijana 
(v šestem stoletju), katero so mohamedanci premenili v 
mošejo. Različne dimge premembe so se godile ž njo, ven¬ 
dar se je ohranila do današnjega dne v prvotni obliki. 
(Glej sliko na strani 147.) Zato je zelo zanimiva, in silno 
škoda je, da je nimajo kristijani. Pa tudi lepa in veličastna 
je. Že prednja lopa je mogočna, a notranja ali prava mo¬ 
šeja je lepa in velika hkrati. Dolga je 90 metrov, široka 
pa 60 in ima sedem ladij. Beli svetli stebri, zgoraj vidno 
podstrešje, močna kupola z barvanimi okni — vse to po¬ 
prime ogledovalca tem bolj, čim več enakih stavb je videl 
v Evropi. Posebno lepa je nekaka prižnica, to je vzvišeni 
prostor za onega, ki moli pred drugimi. Proti vzhodu vidiš 
konec mošeje neki neznaten prostor, v katerem je molil 
Omar, drugi kalif ali naslednik za Mohamedom. 

Na zahodno stran pa se odpre na koncu mošeje obisko¬ 
valcu dolg prostor, podprt z visokimi stebri; sam ne ve, 

čemu je ta dolgi prostor, ki ni posebno lep. Morebiti so 
ga imeli nekdaj ,tempeljski vitezi* ali ,templjarji‘, ki so bi¬ 
vali tukaj. Urno sem šel po tem čudnem, nekoliko temnem 
prostoru in se oziral, čudeč se, okrog sebe, a še bolj sem 
se čudil, ko smo prišli naposled v velikanske podzemske 
prostore, v katerih je nepregledno mnogo močnih stebrov 
(neki mohamedanski spremljevalec je trdil, da jih je več 
tisoč, a že to je veliko, da jih je nekaj stotin). Tudi tu 
sem tekal semtertje, da bi več videl, a nisem našel nič 
posebnega. Glavni namen te velikanske zidave je bil, da 
so zgornja tla zvišali, hkrati pa je bil tukaj prostor za razne 
potrebščine. Voditelj je pravil, da so bili tu hlevi Salo¬ 
monovi; enako trde, da so imeli tukaj templjarji svoje 
konje. Bodisi karkoli, gotovo je ta zidava jako stara, in 
vsaj nekaj podobnega je bilo tukaj že ob času Salomono¬ 
vem. Gitatelj naj si misli ogromno dolg in širok, kakih 
5—6 metrov visok prostor vseskozi preprežen s stebri, pa 
si misli precej resnično ,hleve Salomonove*. Ako človek 
stopi k ozidju, k malim okencem ali linicam, ako gleda po¬ 
tem od zgoraj s tistega mesta, na katerem je bil Kristus 
izkušan, ako vidi to debelo, visoko zidovje, strmeti mora 
nad nekdanjimi časi, ki so napravljali take zidine; spo¬ 
minja se mogočnega Salomona, ki je zvišal in razširil ta 
hrib in ga tako priredil za tempelj in postranska poslopja. 

Ogledovali smo notranjo stran zidovja, ogledovali »zlata 
vrata**, ogledovali stranske priprave in poslopja, poslušali 
muecina, ki je vabil k molitvi, potem pa šli globoko za¬ 
mišljeni proti domu. O čudna usoda judovskega templja! 

' Zid, Itjer Judje Jokajo. Ker govorim o judov¬ 
skem' templju, naj popišem kar tukaj, kako hodijo Judje 
ob petkih jokat in molit pod zidovje tempeljsko. Ako 
hoče romar videti ta prizor, gre petek popoldne na tisti 
kraj, kjer se strinjata Morija in pa Sijonska gora. Tu bode 
že videl Jude in druge ljudi, ki gredo vsi proti nekemu 
mestu. (Na našem obrisu stran 97. se vidi v delu 5 D, 
tam, kjer je štev. 6 in sicer na zunanji strani tempeljskega 
zidu.) Močno staro zidovje se dviga ponosno kvišku, vidi 
se mu, da se je ohranilo iz starodavnih časov; ob zidu je 
nekaka ulica, kakih 30 metrov dolga in kakih 5 metrov 
široka. Tu vidi vse polno ljudij, kaže se mu zanimiv pri¬ 
zor. Ob zidu stoje večinoma stari Judje, z dolgimi suknjami 
in običajnimi kapami, nekateri se naslanjajo na zid. V ro¬ 
kah imajo kako knjigo ali pa tudi nič; obrnjeni so proti 

zidu in glasno molijo, vzdihujejo, jokajo, priklanjajo in gi¬ 
bajo se s svojimi životi, da jih mora človek res pozorno 
gledati. Opazoval sem bistro, kako se vedejo, in spoznal, 
da opravljajo nekateri to navadno žalovanje čisto hladno, 




a drugim se vidi v istini, kako tožijo, kako jim kapljajo 
solze po bledem licu. In prav to gane vsaj nekoliko ogle¬ 
dovalca, zlasti če se živo spominja nekdanje in sedanje 
usode Judov. Zavrgli so Kristusa, zato so bili razkropljeni 

po svetu, razdejano je ostalo njih svetišče. In tempelj je 
bil Judom ponos, čast, vse. Zato so hodili že v prvih časih 
jokat na razvaline tempeljske, dasi so morah za to pravico 
plačevati davek in prenašati zaničevanje rimskih vojakov.. 
Ko so prišli mohamedanci v Jeruzalem in sezidali na tem¬ 
peljskem prostoru mošejo, niso puščali več Judov le-sem; 
odslej so hodili jokat spodaj ob zidovju. Tu torej še vedno 
jokajo zaradi razdejanega templja, zaradi podrtih zidov, za¬ 
radi slavnih mož, ki so poginili, zaradi duhovnov, ki so 
padli; tu prosijo Boga usmiljenja, da bi se Sijon zopet 
povzdignil, in Jeruzalem zbral svoje otroke. Tako prizna¬ 
vajo božjo pravično jezo, ki jih je zadela, tako se ponižu¬ 
jejo, akoravno so zaradi bogastva nekateri Judje tako mo¬ 
gočni v Evropi. Priznam rad, da se mi je milo storilo 
zlasti zaradi nekega starca, ki je na vse prebege molil, jokal 
in tarnal, zopet in zopet povzdignil svoj glas, kakor človek, 
ki dolgo joka in se ne da potolažiti. — Kakor je bilo tukaj 
precej Judov, tako je bilo tudi mnogo gledalcev, in marsi¬ 
kateri Jud — ne bodi len! — je prosil ob tej ugodni pri¬ 
liki miloščine. 

Naposled si oglejmo, ko se mudimo v Jeruzalemu, 
imenitni stolp Davidov, katerega se spominjamo v lav- 
retanskih litanijah. Ko pride romar od Jafe sem skozi 
vrata v mesto, vidi takoj mogočni „Davidov stolp“ na desni; 
vsaj pokažejo mu ga, ako vpraša zanj. A tu moratn pri¬ 
znati svojo zadrego, da niti sam natančno ne vem, kateri 
je pravi Davidov stolp. Ob Jafskih vratih je namreč trd¬ 
njava ali citadela, ki pa ima štiri stolpe: ppi je nasproti 
vratom, drugi je malo naprej proti mestu ali vzhodu, tretji 
in četrti pa sta proti jugu (3> 4.). Razlagalci pa se ne vjemajo 
v tem, kateri je pravi Davidov stolp. Vendar se mi zdi 
najresničneje, da stoji vzhodni (na naši podobi levi) stolp 
na mestu in na podstavi nekdanjega Davidovega stolpa; a 
desni, ki je bližji vratom, imenoval se je nekdaj ,Hippicus“ 
in je precej večji od levega; vendar pa navadno tega ime¬ 
nujejo Davidovega. No, ni se nam treba prepirati, za imena. 
Četudi so sedanji stolpi zidani hkrati z drugim zidovjem, 
vendar je podlaga prav stara in se je ohranila od najstarejših 
časov. Turek se malo briga za popravljanje, zato razpada 
dandanes zidava, in znotraj je vse v neredu. Ako hočeš 
videti ta stolp znotraj;, obrniti se moraš do avstrijskega 
konzula, plačati nekaj frankav, a ne najdeš nič posebnega. 
(Na našem načrtu str. 97. je stolp Davidov določno zazna- 

movan, 1 pomeni stolp Hippicus, 2 in 3 pa stolpa Phasael 
in Mariamne.) Zlasti mogočno je bil Herod utrdil te stolpe 
in tukaj tudi stanoval. Tukaj je sprejel tri modre iz ju- 
trove dežele. Rimljani, ki so razdrli Jeruzalem, pustili so 
te stolpe, češ, naj pričajo, kako mogočnega sovražnika smo 
premagali. Tukaj je bival nekdaj tudi kralj David, tukaj 
je bil njegov ljubljeni „Sijon“. Mohamedanci pripovedujejo 
ali hranijo poročilo, da je bival David v levem stolpu, tam 
kjer se vidi spredaj eno okno, ko je videl Betzabejo in je 

potem grešil. Dandanes je tam skladišče — magacin, nek¬ 
daj pa so, mohamedanci na onem mestu molili. 

Ogledavši si ta imenitni stolp zapustimo Jeruzalem in 
njega obzidje. Mnogo zanimivega bi sicer še dobili, na pr. 
blizu cerkve Božjega Groba veliki nekdanji ,hospital‘ 
johanitov, ki je pa dandanes skoro podrt, a naj zadostuje 
čitatelju samo slika. Hiteti moramo: marsikaj zanimivega 
je še zunaj mestnega zidovja, kar si bodemo sedaj ob 
kratkem ogledali. 

8. Dolina Jozafat in Oljska gora. 

Jeruzalem in Oljska gora sta tako tesno združena med 
seboj, kakor brat in sestra. Jeruzalem namreč stoji na vi¬ 
šini; na jutrovi strani mesta je hrib, ki je nekoliko višji 
od Jeruzalema, in ta se imenuje Oljska gora. Tako se je 
imenovala nekdaj in tako se imenuje dandanes. Med obema 
je srednje-globoka, pa ozka dolina, katero imenujemo na¬ 
vadno dolino Jozafat. Ta znana dolina se razteza precej na¬ 
ravnost na jutrovi strani mesta in mu je torej bližja soseda. 
O njej bodemo govorili najprej, potem pa o Oljski gori. 

Potniku je treba stopiti samo skozi vrata sv. Stefana, 
pa ima pred seboj Oljsko goro, in ako gre nekoliko korakov 
od vrat naprej, vidi celo dolino Jozafat. O, kolikokrat sem 
prišel le-sem, celo po dvakrat na dan! Oljske gore in zna¬ 
menite doline se nisem mogel nagledati. In za spomin sem 
si naredil tudi fotografično sliko gore in pa doline; čitatelj 
vidi obe prerisani na teh-le listih: stran 162. in 164. 

V davnih, davnih časih si je dolino Jozafat izkopala 
voda, ki je todi potekala in odtekala. V evangeliju se ime¬ 
nuje potok Gedron (Kidron, to je črni), ki je tekel ob Go¬ 
spodovem času po tej dolini. Sedaj je tukaj potok samo 
med zimskim deževanjem, sicer je pa struga prav tako suha, 
kakor pri naših hudournikih. Dandanes sta čez potok dva 
mosta: zgornji, ki je lepši, je blizu vrat sv. Štefana, spodnji 
je pod južno-vzhodnim voglom mestnega zidovja. Na se¬ 
verni strani je dolina nekoliko širša, proti jugu je pa čim¬ 
dalje ožja, kakor je tudi nižja. V sredi, prav pod ,zlatimi 
vrati', je v dolini lepa zelena ravnica, kjer rastd oljke. Ta 
kraj nam kaže prav po resnici slika na strani 162. Od 
onega spomenika naprej, ki se jasno vidi v sliki, je^ dolina 
nekaj korakov ozka, polagoma pa se razširja, in celo druga 
dolina se cepi od te doline na desno ali proti zahodu, to 
je »dolina Hinnom“. Dolina Jozafat pa je dalje proti jugu 
dobro obdelana, in na bregu ob Oljski gori je prislonjena 
prav mična, mala mohamedanska vas Sil o e. — Taka je 
dolina Jozafat. Ne smeš si torej misliti te doline jako ve¬ 
like. Ako greš v Ljubljani za grad in se ozreš tje na Go¬ 
lovec, tedaj imaš pred očmi nekoliko večjo širjavo in glo¬ 
bočino, kakor je v dolini Jozafat. 

Nad dolino je na jutrovi strani Oljska gora. Imenuje 
se tako zaradi mnogih oljk, ki so nekdaj tukaj rastle in 
rasto še dandanes. Visoka ni tako, kakor si navadno 

mislimo goro, ampak je le podolgast hrib, ki se razteza od 
severa proti jugu. Na njegovi višini je malo mohamedansko 
selo Kefr-et-Tur; od te višine se znižuje na vse strani, 
a bolj proti zapadu nego vzhodu, bolj proti jugu nego se¬ 
veru. Na severu in na jugu vodi čez hrib pot v Betanijo, 
ki je oddaljena od Jeruzalema pičle četrt ure.*) 

Oljska gora je ena izmed onih višin, katerih ima Ju¬ 
deja tako obilo. Tako je tudi dolina Jozafat podobna mno¬ 
gim dolinam, ki segajo precej globoko v visoki judejski svet. 
Ta dolina se drži druge, in tako bi pač šli lahko po dolinah 
od Jeruzalema do Mrtvega morja. 

Koliko bi se dalo povedati o dolini Jozafat ! Bralec 
si gotovo že slišal, da bode v dolini Jozafat vesoljna sodba. 
To sklepajo iz teh-le besedij preroka Joela:**) „Izbral bo¬ 
dem ondi vse narode in jih popeljem v dolino Jozafat, in 
pravdal se bodem ondi ž njimi zaradi svojega ljudstva in 
zaradi svoje dedščine, zaradi Izraelcev, katere so razkropili 
med narode in mojo deželo razdelili." Seveda ni določena 
verska resnica, da bode Bog sodil prav tukaj, pa tudi nič 
ni proti tej resnici. Saj je Bog tukaj že sodil narode: kdo 
vd, koliko tisoč in tisoč ljudij je padlo v tej dolini, koliko 
trupel je tu pokopanih! Tukaj imajo zgoraj ob zidu jeru¬ 
zalemskega mesta svoje grobišče mohamedanci, na drugi 
strani pa ob Oljski gori, tje proti jugu, je brez števila ju- ’ 
dovskih grobov, kamen je pri kamenu, da se skoro težko 
gre med grobovi. Judje pravijo: „Kdor je pokopan v do¬ 
lini Jozafat, ta bode imel večno življenje". Zato pa gredo 
zlasti stari Judje radi v Jeruzalem, da bi tam umrli in bili 
pokopani v dolini Jozafat. 

Ozrimo se sedaj na znamenitosti in na spome¬ 
nike, ki so v dolini in pa na Oljski gori. Da začnemo 
od spodaj in gremo navzgor, pojdimo najprej po dolini do 
onega spomenika, ki ga kaže naša podoba na strani 162. 
Nad potjo stoji še precej dobro ohranjena stara zidina, ne¬ 
kako takšna, kakoršne so naše kapele ob potih, pa veliko 
večja. Zidana je v ,dorskem‘ zlogu in je res zanimiva mala 
stavba. Posebno zanimiva se mi je zdela streha v podobi 
ostrega stolpa. Tuje grobni spomenik Absalomov. 
Tako mu pravijo sploh vsi. Kakor je znano, obvisel je 
Absalom, ki se je bojeval zoper očeta Davida, za lase na 
nekem drev esu v efrajmskem gozdu, mula mu je pa zdirjala 

*) Glej zemljevid sedanje Palestine in posebej Jeruzalem z okolico 
na strani 64. — **) Joel 3, 2. 

naprej. Tukaj ga je prebodel Davidov poveljnik Joab, po* 
tem so ga vrgli v neko jamo ter nanj nametali veliko ka¬ 
menja. Potemtakem ni bil pokopan tukaj, ako ni morebiti 
David pozneje dal tu sem prenesti' njegovih kostij. Absalom 
ga je dal sezidati zase, češ, da bode počival po smrti v njem. 
Znamenito je tudi to, da je ves spomenik, razven strehe, 
napravljen iz enega samega kamena. Ako gre todi mimo 
kak Jud, vrže proti, spomeniku kamen, da tako izrazi svoj 
stud nad nehvaležnim in surovim sinom. 

Prav blizu tega spomenika je grob kralja Jozafata. 
Posebnega ni nič v njem, kakor par votlin, katerih ppa 
je še precčj skrbno izdelana. V zapadni steni je nekolika 
dolbina za grob. 

Znamenitejša sta dva druga grobna spomenika, ki sta 
na bregu Oljske gore kakih sto korakov proti jugu: grob 
sv. Jakopa mlajšega in grob Gaharij e v. Velikih stavb 
ne sme pričakovati romar, zakaj samo dve votlini se naha¬ 
jata tukaj. Gori v skalah nad potjo je dvojen vhod v prvo 
votlino; težko je priti vanjo; od spodaj se vidi lepša, kakor 
od blizu. Težko je tudi dobiti pravo primero, da razložim, 
kakšen je ta grob sv. Jakopa. Pravijo, da je bil tu notri 
pokopan sv. apostol Jakop mlajši. 

Lepšo obliko ima drugi spomenik, ki je v skalo vdelan 
in ima tudi pravilno izdelano sprednjo stran, kakor kapela. 
Ves spomenik je iz enega kamena ter gleda otožno v do¬ 
lino, kot osamela priča davne preteklosti. Ne ve se, kateri 
Gaharija je tukaj pokopan, ker jih je več tega imena. Da 
sta oba spomenika res stara in zato častitljiva, to se lahko 
vidi. Stala bodeta še dolgo, in potniki ja bodo ogledovali: 
saj nista tu gdri nikomur na poti. 

Pod tema spomenikoma je struga potoka Gedrona prav 
globoko izkopana, polna kamenja in neprijazna; ob hudi 
vročini mora biti med temi skalami neznosno. Slab most 
vodi na ono stran, kamor se gre proti Sijonu ob južni 
strani mestnega zida. Todi je pač šel tudi naš Zveličar od 
zadnje večerje na Oljsko goro, in prav todi so ga biriči 
nazaj tirali zvezanega pred višjega duhovna. Sporočilo pravi, 
da je bil Zveličar tukaj pahnjen navzdol in da se je udaril 
ob skalo. Prav zato nam je ta kraj častitljiv in svet, in ko 
gremo mimo, spominjamo se Gospodovega trpljenja. 

Dolina Jozafat se vije naprej proti jugu. Tudi mi 
gremo še naprej in zagledamo na levi jako zanimivo vas 
Silo a ali Silvan, ki je zidana kakor tičje gnezdo na str- 

mem bregu Oljske gore. Svet je ves skalovit, zato je mar- 
sikako stanovanje izsekano v skalovju. Tudi nekdanje gro¬ 
bove so porabili ljudje, da so v njih priredili bivališča. Pod 
vasjo se razprostira ljubka dolinica. Ko bi bilo tukaj vedno 
dovolj vode in nekoliko drevja, bilo bi prav rajsko. Po¬ 
mladi je jako prijetno. Lepo zelena trata se mi je smejala 
v pozdrav, ljudje so delali pod milim gorkim nebom, in 
zgoraj je kazala skalovita vas svoje resnobno in trdo lice. 

Pod potjo pa na levi je nekaka zidina, par korit za vodo 
in pripraven prostor za mohamedance, da molijo; to kaže, 
da je tukaj studenec, zakaj ljudje prihajajo s posodami in 
odhajajo z vodo; tukaj se umivajo in perejo. Videl sem 
moške in ženske, tudi otroke: bilo je prav živo, kakor je 
navadno pri studencih. Potnik mora iti pod zunanjim obo¬ 
kom po 32 stopnicah globoko pod zemljo, da pride do stu¬ 
denca samega, ki pa tudi tukaj ne izvira, ampak — kakor 
trde — pod goro Morijo. Voda ni prijetna, nekoliko kisla 
je. Judje se tukaj ne samo radi umivajo, ampak tudi kop¬ 
ljejo. Zato ne mika tujca, da bi se vode napil. Ta stu¬ 
denec se imenuje Marijin studenec (’Ajn sitti Marjam), 
ali pa »studenec stopnic". Sporočilo namreč pravi, da je 
tu sem hodila tudi Mati Božja po vodo, ko je prebivala pri 
starem Simeonu. Čisto lahko pritrdimo temu: ker je stu- ' 
denec dandanes priljubljen, gotovo so tudi nekdaj hodili 
semkaj po vodo. 

Kako so nekdaj skrbeli za vodo in jo skrbno varovali, 
kaže dolg kanal, ki je narejen od tega studenca naprej proti 
jugozahodu, do tako imenovane kopeli ISiloe. Ta kopel 
ali ribnjak je na desni strani poti, in sicer nasproti južnemu 
koncu vasi. Naliajata se pa tukaj v istini dve lokvi: spod¬ 
nja in zgornja. Spodnja je blizu poti, ob deževnem času 
se nabira v njej voda. Smrdela mi je pa tako, da skoro 
nisem inogel blizu. Prav ta kopel Siloe, katera je tako 
sloveča in se imenuje v sv. pismu, je zgoraj nad prvo lok¬ 
vijo proti severo-zapadu. Tudi ta je sicer precej razdrta 
in zaneniarjena,Toda pozna se še nekdanja zidava: na okrog 
je zid, in razdejani stebri so ob obeh podolgastih stra¬ 
neh. Dolgo je to kopališče kakih 15 metrov in široko štiri 
metre. Na severni strani je mal obok in spodaj votlina, v 
katero priteka voda iz poprej omenjenega kanala. 

Ta kraj je svet kraj. Sveti evangelij nam pripove- 
duje,*) da je videl Jezus človeka, ki je bil od rojstva slep. 

*) Jan. 9. pogl. 

Hotel ga je pa ozdraviti, da bi poveličal Boga. Pljunil je 
na tla, naredil blato iz pljunka in je pomazal s tem nje¬ 
gove oči. Ukazal mu je pa, naj se gre umit v kopališče 
Siloe. Šel je, umil se in zdrav prišel nazaj. To pa je na¬ 
pravilo med farizeji veliko hrupa, in Jezus jim je ob tej 
priliki povedal imenitne resnice. Zaradi tega posebnega do¬ 
godka so kristijani ta kraj posebno častili, tukaj cerkev se¬ 
zidali, pod cerkvijo pa naredili kopališče, za vsak spol 
posebej. 

Mnogo spominov se vzbuja zvedenemu romarju, ko 
gre v te zanemarjene starine. Gotovo so že judovski kralji 
imeli tukaj svoje naprave. Tukaj sem so prihajali romarji 
gasit žejo, a mnogo izmed njih je umrlo od preslanih težav. 

Razveseli pa človeka pogled na dolino pod tema lok¬ 
vama: ta se imenuje navadno kraljevski vrt. Kaj rad 
verjamem, da so si kralji izbrali ta prostor za svoje razve¬ 
seljevanje. Vode dobiva iz Siloe, po zimi pa ga Cedron 
I namaka, včasih tudi razdira. Potnik naj prosi vodnika, da 
I mu razkaže tukaj vse znamenitosti; sam ne more najti vseh, 
ako mu jih nikdo ne pokaže; tudi iz knjige se določijo le 
težko posamezna mesta. Ogleda naj si tukaj kraj, kjer so 
sežagali preroka Izajija; ozre naj se na mesta, koder so ho¬ 
dili s Sijona sem ddli k studencu; ogleda naj si tudi še precej 
lepi Jobov vodnjak, ki je naprej na južni strani sredi 
doline in se že od daleč vidi. Nad vodnjakom je prijazno 
'* zidan obok, ki ga pokriva kot streha ter ga varuje bodisi 
vročine, bodisi prahu in nesnage. Jobov vodnjak je jako 
znamenit. Skoro gotovo so skrili vanj duhovni sveti ogenj 
I tedaj, ko so odvedli Jude v babilonsko sužnost. Ko so se 

I ti vrnili v Jeruzalem, poslal je njih poglavar Nehemija vnuke 
onih duhovnov iskat ognja. Niso našli ognja, ampak gosto 
vodo. Zajeli so te vode, pokropili ž njo darove in drva na 
oltarju, in ko je prisvetilo solnce, užgal se je velik ogenj. 
Zdi se mi jako verjetno, da je ta vodnjak isti, o katerem 
govori sv. pismo, zakaj popisovanje se vjema. Globok je 
skoro 30 metrov; kameni na okrog so videti jako stari. Ko 
sem ga videl jaz, imel je obilno vode; včasih priteče ob 
močnem deževju voda celo čez rob, in to je ljudem po¬ 
sebno dobro znamenje, obeta jim dobro letino. Zato se 
vesele tega dogodka in ga praznujejo menda z radovanjem. 

Dolina Jozafat nas mika, da bi šli še naprej, toda po¬ 
sebnosti ne bi našli nobene. Zato se vrnimo iz doline na 
prejšnjo pot! Ob vznožju srednjega griča se nam ponudi 
■ Jeruzalemski romar. 11 

žalosten prizor. Dva, trije gobavi sede in prosijo miloščine, 
Morebiti niso ti ubogi ljudje tako razjedeni, kakor ti jih na- 


Pogled 

v zgornji del doline 
Jozafat. 

Na levi Oljska gora; na 
desni del jeruzalemskega 
’ obzidja. 

(Po pisateljevi fotografiji na¬ 
risano.) 


vadno opisujejo, vendar te preleti čuden strah po vsem ži¬ 
votu, in misliš si: „Kaj, ko bi zadelo tebe kaj takega!“ Ni¬ 
sem pa našel nič strašnega na nesrečnežih; na pol zakriti 

obrazi teh mož niso kazali nič posebnega. Molili so mi 
vsak svojo skledico iz ploščevine in prosili^ darii. Kdo 
bi ga ne dal rad pomilovanja vrednim revežem ! Saj je 
prav gobava bolezen kristijanom tako živo v spominu iz sve¬ 
tega pisma, da ga prav taki berači v duhu prestavijo v Go¬ 
spodovo dobo. Gobava bolezen je na jutrovem še vedno 
precej pogostna, in takih bolnikov ni težko najti, ako jih 
želiš videti. Kadar je bolezen že do dobra prevzela človeka, 
tedaj je neki res grozno pogledati takega nesrečneža. Ne 
vem, ali je bila sreča ali nesreča, da nisem videl nobenega 
človeka s hudimi gobami. 

Od tukaj se vije proti zapadu „ dolina Hinnom , 
prav za prav dohna Hinnomovih sinov. (Prim. str. 95.) Ta 
dolina je jako znarnenita. Ločila je rod Judov od rodii Ben¬ 
jaminovega. Bila je pa na slabem glasu od tedaj, ko so 
tukaj častili malika Moloha in mu cel6 v dar žgali otroke. 
Zato je Bog grozil Judom in jim napovedal, da bode ime¬ 
novana ta dolina — dolina moritve. Le-sem so nosili 
razno nesnago in jo sežigali, zato so imenovali naposled 
pek^l z imenom „gehenna”, in Kristus govori o „ognju ge- 
herine",*) kateremu pravimo navadno „peklenski ogenj". 
Dandanes je v tej dolini prav veliko v skalo vsekanih gro¬ 
bov, ki se lahko vidijo. Nekdaj so prebivali v njih puščav- 
niki, in še dandanes se vseli vanje kai domač revež. Zato 
sO ti grobovi od dima očrneli. V tej dolini nekako proti 
sredi je ona glasovita njiva, katero so kupili višji duhovni 
za Judeževe denarje, in ki se imenuje „Hakel-dama“, to je 
njiva krvi. Tu se ne vidi nič posebnega, razven razpadlega 
poslopja, v katerem je bilo nekdaj grobišče. Od todi je dala 
sv. Helena veliko prsti prepeljati v Rim za pokopališče 
(Gampo Santo) pri sv. Petru; enako so tudi Pizanci z La¬ 
škega prepelja,li veliko prsti iz svete dežele domov in si pri¬ 
pravili v njej svoje grobove. _ 

Tako bi lahko korak za korakorn postajah m premiš¬ 
ljevali o znamenitih mestih. Pa čas je, da gremo do one 
poti, ki vodi iz Jeruzalema naravnost na Oljsko goro, in da 
si ogledamo tudi njene svete kraje. 

Ko pride romar iz Jeruzalema sem črez zgornji most, 
ima dve poti pred seboj: desna cesta vodi v Betanijo (od 
nje se prav kmalu odcepi pot v dolino Jozafat, po kateri smo 
hodili), leva pot pa vodi na Oljsko goro. Na to pot 
stopimo sedaj! Ne gremo več nego kakih 10—15 korakov, 

*) Mat. 5, 22. 

pa se ozremo radovedni na desno in levo, kam bi preje šli: 
pot gre sicer naravnost naprej, toda na levo roko se vidi 
vhod v nekako cerkev, ki nas mika. Da, to je cerkev, in 
sicer cerkev Matere Božjej v nebesa vzete. Znamenita je ta 
cerkev, zato bodemo kar tukaj krenili vanjo, če tudi ni dan¬ 
danes' več katoliška. Pa bila je katoliška nekdaj, in kakor 
druga svetišča, tako so tudi to vzeli katoličanom. Kar s 
silo so pregnali v 17. stoletju razkolniki frančiškane iz te 
cerkve. Pozneje so jo dobili ti zopet nazaj, a Grki niso 
mirovali, dokler niso ugrabili cerkve katoličanom. Več ka¬ 
kor sto let jo imajo razkolniki v lasti, katoličani v nji i še 
maševati ne morejo. Pa kakšna je cerkev Marijinega 
vnebovzetja ? 

• Kakor se violi na naši podobi (str. 169), ima cerkev 
jako nizko pročelje ali zunanjo stran. Cerkev je namreč 
pod zemljo, in vanjo vodi veliko stopnic. Vidi se ji, da je 
stara. Res — pravijo splošno — da je še dandanes taka, 
kakoršno je zidala tukaj sv. Helena. Imeli so jo kristijani 
jako v časti, in celo mohamedanski kalif (cesar) Omar je v 
njej dvakrat molil. Križarji so napravili tukaj tudi samo¬ 
stan. A v poznejših časih je bilo oboje razdejano, samo¬ 
stan in zgorenja cerkev, le cerkev v tleh je ostala, ker spo¬ 
štujejo tudi mohamedanci Devico Marijo. 

. Kateremu spominu je posvečena ta cerkev? Mater Božjo 
so položili takoj v grob, kp je umrla na Sijonski gori; apo¬ 
stoli so jo pokopali z veliko slovesnostjo. Toda njeno truplo 
ni ostalo v grobu, ampak bilo je v nebesa vzeto. Truplo ni 
vstalo iz groba po svoji moči, kakor je Zveličar vstal, ampak 
Bog ni pripustil, da bi trohnelo tisto telo, ki je rodilo samega 
Simi Božjega. Kakor so pa častili kristijani grob Zveličarjev, 
tako tudi niso pozabili groba Matere Božje. 

Milo se stori katoličanu, ko vidi, da je tujec na svojem 
kraju; toda romar se mora premagati: naj ne gleda mnogo¬ 
številnih grških duhovnov, ki hodijo sem ter tje, ampak 
spominja naj se le preljube nebeške Matere. Ge tudi kato¬ 
liški duhovni ne smejo tukaj maševati, katoličani, (tudi fran¬ 
čiškani) vendar-le hodijo sem molit, in tako idiva tudi midva 
kar naprej! 

Široke stopnice — 48 jih je — se spuščajo v nižavo 
do Marijinega groba. Sredi teh stopnic je na desni in levi 
po ena majhna kapela: desna je kapela sv. Ane, ker po 
sporočilu je tukaj pokopana s sv. Joahimom. V levi kapeli 
pa je grob sv. Jožefa. Ti kapeli nimata nikake poseb- 

nosti, V vsaki je en oltar. Rpitiar, .ponižno poklekne pred 
oltarjema, spominja se svetih oseb in gre niže po stopnicah, 
kjer je čim dalje temneje. Svetloba prihaja samo skozi ve¬ 
lika vrata v cerkev, zato je spodaj, konec stopnic, jako 
temno. Tukaj je prava cerkev in se razteza povprek od 
zapada proti vzhodu. Ne brigamo se dosti za druge stvari, 
le kapelo Matere Božje si oglejmo in počastimo! Veliko 
lučic sveti okrog oltarja, ki je na desni strani prišleca ali 
na vzhodu. Treba je dobro gledati, ako hočemo kaj spo¬ 
znati, ker je temno in se v svetlobi svetilnic_ stvari le na 
pol razločijo. Kapela je štirivoglata. Spredaj je oltar, za 
njim pa je v skali grob Marijin. Za oltarjem in pred gro¬ 
bom je le malo prostora; vse polno svetilnic visi od stropa 
in gori, da je zrak jako težak. Grob je blizu tak, kakoršen je 
Gospodov; le spredaj ga prosto vidimo in lahko pridemo 
do njega. Sporočilo, da je prav tukaj Marijin grob,_ ohra¬ 
nilo se je od prvih do sedanjih časov, zato nam ni treba 
dvomiti. Torej pomolimo prav goreče v čast Matere Božje, 
prorimo Boga tudi za zedinjenje razkolnikov, potem pa 
idimo kar naprej po svojih potih, zakaj prav zadovoljno in 
mirno le ni mogoče tukaj moliti. Večkrat sem bil tukaj v 
cerkvi, pa nikdar ne dolgo časa. 

Zapustivši cerkev gremo na prejšnjo pot. Stopimo 
nekaj korakov, kar se nam odpre med dvema vrtnima zidoma' 
ozka pot do neznatnih vrat. (Gl. sliko na str. 169., 1.) Človek 
bi mislil, da je tu notri kaka klet, zakaj prav na ta način 
so pri nas narejene večje kleti. Toda v resnici je tukaj 
imenitno svetišče, in kar je za katoličana jako veselo: to 
svetišče je čisto katoliško, in samo katoličani imajo pravico 
do njega. To je svetišče krvavega pottt Zveličar- 
jevega. Tu notri je ona votlina, kamor je šel Gospod od 
svojih treh ljubljenih apostolov še naprej za en lučaj, da je 
tam molil, trpel grozne srčne bridkosti, pa bil tudi pokrep¬ 
čan od angelja. Ali smem govoriti resnico ? Naj me nihče 
ne sodi krivo: ta votlina se mi je izmed vseh svetišč, kar 
sem jih videl v sveti deželi, skoro najbolj prikupila, najbolj 
mi je prirastla na srce, zato, ker je vse prirodno, ker je vse 
tako ostalo, kakor je bilo ob času Gospodovem. Skozi ozka 
vrata se gre po nekoliko stopnicah v votlino, ki je prava in 
gola prirodna votlina, le s stebri podprta. Zakaj je dandanes 
treba iti v nižavo po stopnicali, umevamo lahko. Todi je 
bilo mnogo pozidanega, pa zopet podrtega gradiva in to se 
je nakopičilo, da je svet zunaj dosti višji, kakor je bil nekdaj. 


Oljska gora: svetišče krvavega potii; vrt Getzemani. 

— Votlina je podolgasta, nad 10 metrov dolga in 7 široka. 
Zgoraj je luknja, skozi katero prihaja dovolj svetlobe. Sicer 
pa gori pri treh oltarjih, zlasti pri glavnem oltarju spredaj, 
vedno nekaj svetilnic. Sprednji oltar je na_ tistem mestu, 
kjer je Zveličar krvavi pot potil; to je tudi pod oltarjem 
zapisano, in verniki tukaj goreče molijo in poljubljajo sveto 

mesto. .... r, J . 

Na vsaki strani je še po eden manjši oltar. Zadaj, 
nasproti velikemu oltarju, napravljajo se mašniki. Vsak dan 
se daruje tukaj sv. maša, posebno slovesno pa iia veliko 
sredo. Na ta dan se zbero romarji in drugi verniki v ve¬ 
likem številu v tej votlini, poje se velika rnaša in darujejo 
se tudi tihe: vse je nekako veselo. Katoličanu dene tukaj 
neizrekljivo dobro, ker je med svojci — na domačih tleh, 
ker kleči prav tam, kjer je nekdaj klečal Sin Božji. _ Ro¬ 
marji ne zamudd ta dan, da ne bi šli tudi v bližnji vrt 
Cretzemant. *) Ta vrt je res le za lučaj od votline proti 
jugu in je ves ograjen. Treba je iti med dvema zidovoma, 
da se pride do malih vratec na desni roki. Ako so tudi 
nekoliko priprta, kar odpremo jih in stopimo na tako zna¬ 
meniti vrt, kamor je rad hodil molit naš Zveličar. Na naši 
sliki (str. 164) se vidi prav razločno in natančno ta vrt in 
sicer spodaj na desnici, kjer so ona visoka drevesa. Jako 
ličen, posebno prijazen je ta vrt. Posamezni kosi so skrbno 
obdelani, cvetlice rasto obilno, med drugimi drevesi pa stojč 

— rekel bi — od starosti sklonjene, vendar jako častitljive 
oljke, katerih je osem po številu. O teh drevesih pra¬ 
vijo, da so ravno ista, pod katerimi je molil in čul naš Go¬ 
spod. Ako tudi niso prav ista, vendar so lahko izrastla iz 
onih, zakaj stara oljka sicer zamre, a iz njenih korenin po- 
žend druge, mlade oljke. Taka oljka v resnici ne pogine, 
ako je kdo čisto ne iztrebi ali izruje. Drevesa so stara, pa 
debela in še vedno rodd sad. Okrog in okrog je prijazna, 
s peskom posuta pot, ob zidu pa so lepe postaje križevega 
pota. Kako ljubko je tukaj moliti križev pot! Na naši sliki 
se vidijo ob zidu nekatere postaje. Tudi je narejena mala 
kapelica, v kateri je podoba Zveličarjeva, ki moli. Pa kaj, 
da je tako prijazno v tem vrtu, in da katoličan kar meni 
nič tebi nič stopi noter, če so tudi priprta vratca ? Zato, 
ker je ta vrt katoliška last; obdelujejo ga frančiškani 
branijo poštenim romarjem stopiti vanj ter si ga ogledati. 

*) Ta beseda pomeni stiskalnico olja, ker je bila nekdaj tukaj taka 
stiskalnica. 

Kajpada, ko bi hotel romar trgali cvetlice ali kar pol oljke 
potlačiti v žep, uprl bi se ti pridni frater, ki tako marljivo 
čisti, poliva in zasaja ta vrt. A, če ga prijazno prosiš ka¬ 
kega spominka, tedaj ga tudi dobiš, frater ti ga smehljajoč 
poda, seveda zate, pa še kaj navrh za domače. O koliko 
spominkov se odnese s tega vrta in gre po celem svetu! 
Zares, frater obdeluje vrt skoro največ za romarje. Tudi 
če pride kak ruski očka s kučmo na glavi, ali pa mamica s 
kožuhom, frater vedno rad daje. Pa, da povem resnico: 
nekdo mi je fratra vrtnarja jako grajal, češ, kako je skop, 
da neče nič dati! A, mora tudi biti previden, da na vrtu 
še kaj ostane. Bodisi kakorkoli, to je gotovo, da na ome¬ 
njeni dan je vse skoposti konec. Ne samo, da se dobi šo¬ 
pek iz vrta za spomin, v mali vrtni hišici se danes kuha in 
tQČi tudi kava, in vsak je dobi, kdor pride noter, ne samo 
mašniki, ki so maševali, ampak tudi drugi romarji. 

Skoro ni potrebno pripovedovati vsega, kar pride ro¬ 
marju na misel na tem kraju. Kako lahko si stavi pred 
oči Zveličarja, ki je večkrat sem hodil! Posebno pa mu 
stopi živo pred oči njegova zadnja pot na Oljsko goro. Tu 
sem je prišel z apostoli, tri je vzel seboj — kažejo še skalo, 
kjer so počivali — ter jim naročil, naj čujejo in molijo. 
Sam pa je šel še naprej, šel je v ono pripravno in mirno 
votlino, v kateri smo se poprej mudili. In tu-le-sem je 
prišel izdajalec; zunaj vrta, na desni strani vrat, kažejo 
mesto, kjer ga je poljubil in tako izročil sovražnikom. 

Pa moramo se ločiti tudi od tega ljubega kraja, dasi 
bi jeruzalemski romar še rad ostal tukaj in pripovedoval še 
marsikaj. Saj je bil sam tako rad in pogostoma tukaj. Po¬ 
sebno na veliki četrtek zvečer se ni mogel ustaviti želji, da 
ne bi šel zopet tje v poznem času, da bi si tem živeje stavil 
vse dogodke Zveličarjeve pred oči. Ni mogel sicer ne na 
vrt, ne v votlino, ker je bilo oboje zaprto, a zunaj je stal, 
premišljeval, pa tudi hodil sem in tje. V torbici pa je imel 
ne vem koliko spominkov, da jih je doma razdelil svojim 
dragim. Onega večera pa romar nikdar ne pozabi. 

Zapustivši vrt gremo nazaj na glavno pot, potem pa 
jo mahnemo navzgor. Tri poti so nam na izbiro: desna 
vodi proti jugovzhodu, srednja mimo ruske cerkve, leva pa, 
ki je najložja, vodi do onega kraja, kateremu pravijo „Možje 
Galilejci". Morebiti bi koga mikalo ogledati si ono cerkev, 
ki se tako razločno vidi na sliki in ki ima šest stolpov. 
Žal, ni katoliška, ampak razkolniška, zidana v čast sv. Ma- 



Oljska gora: ruska cerkev sv. Magdalene; kraj, kjer je 169 
Gospod jokal. 

riji Magdaleni, kar kaže tudi lepa slika spredaj. Rusi so jo 
sezidali nedavno kot svojo getzemansko cerkev — z mnogimi 
stroški. Nam se ta zidava ne zdi lepa; ne zavidamo pa ni¬ 
kakor Rusom njih cerkve. Idimo kar mimo po precej strmi 
poti, dokler ne pridemo do nekega starega poslopja na levi 
strani pota. Tu je bila nekdaj cerkev v spomin, da je tukaj 
Oospod jokal nad Jeruzalemom. Tako nam pripoveduje 
sv. evangelij*): „Ko se je približal (Jeruzalemu) in je mesto 


Cerkev Marijinega groba ali Marijinega vnebovzetja. 

Ugledal, zjokal se je nad njim, rekoč: Da bi bilo spoznalo 
tudi ti, in zlasti ta svoj dan, kar je v tvoj, mir! Sedaj pa 
je skrito pred tvojimi očmi. Ker prišli bodo dnevi nad te, 
in tvoji sovražniki te bodo obdali z zasipom in te bodo ob- 
legli in stiskali od vseh stranij, in bodo v tla pomandrali 
tebe in tvoje otroke v tebi, in ne bodo pustili v tebi ka¬ 
mena na kamenu, zato, ker nisi spoznalo časa svojega ob- 


•) Luk. 19, 41—44. 

iskanja." Zares se s tega kraja jako lepo vidi mesto Jeru¬ 
zalem, blizu tako, kakor kaže čitatelju mesto naša podoba 
na prvem listu. Posebno tempelj se je lepo videl s tega 
mesta. Zveličar je jokal, gledajoč vso to lepoto in spomi¬ 
njajoč se nevere in nezvestobe Judov. Tudi romar jeruza¬ 
lemski postoji tukaj in se spomni, kako natančno so se iz¬ 
polnile Gospodove besede. 

Ko gremo više, vidimo pred seboj visok stolp, veliko 
cerkev in obširno oljzidje. Ta cerkev je katoliška, imenuje 
se cerkev Očenaša; poleg je samostan in nekaj zem¬ 
ljišča: vse to je last karmelčank,_ francoskih nun. Neka 
bogata in pobožna kneginja, Avrelija Latour d’ Auvergne, 
je kupila leta 1868. tukaj nekoliko zemljišča in dala zidati 
cerkev s samostanom. Živela je potem sama tam do smrti 
1. 1889. Sporočilo pravi, da je na tem mestu Gospod učil 
svoje učence moliti „očenaš“. Sicer pripoveduje sv. pismo,*) 
da je učil Gospod očenaš v Galileji, toda prav verjetno je, 
da ga je učil dvakrat, in da pripoveduje sv. Luka (11, ) 
nasl.), to, kar se je zgodilo na tem mestu, na Oljski gori. 
„Zgodilo se je, da je na nekem kraju molil, in ko je jenjal, 
rekel mu je eden njegovih učencev: Gospod, uči nas moliti, 
kakor je tudi Janez svoje učence učil. In jim je rekel: 
Kadar molite, recite: Oče! posvečeno bodi tvoje ime; pridi 
tvoje kraljestvo. Daj nam danes naš vsakdanji kruh. In' 
odpusti nam naše grehe, ker tudi mi odpustimo vsakemu, 
kateri nam je dolžan. In ne vpelji nas v izkušnjavo.“ 
Pred cerkvijo je precejšno dvorišče, okrog katerega so na 
vseh štirih straneh lepi stebri in pa lope ali hodišča. Na 
stenah teh lop so vzidane plošče, na katerih je vdolben 
očenaš, in sicer na vsaki plošči v drugem jeziku.^ Vseh 
plošč je menda 32, ki torej zastopajo dvaintrideset jezikov. 
Bode-li kdaj tudi slovenska plošča vzidana? 
Kadar bode šla velika slovenska karavana v 
sveto deželo, tedaj naj preskrbi tudi tako plo¬ 
ščo na onem hodišču. — Cerkev, ki je za tem dvori¬ 
ščem, zdi se nekoliko temna, ima namreč nenavadna bar¬ 
vana okna. Dovolj velika je, snažna in ima štiri slike, 
katere je slikala ustanovnica sama. Prav prijazno je tukaj 
in lahko se moli. Katoličani smemo biti veseli, da je na 
tem znamenitem kraju, kjer je bilo že nekdaj svetišče, hiša 
božja tudi dandanes, in da tukaj opravljajo pobožne nune 
neprenehoma molitve po nauku božjega Zveličarja. Spre- 

») Mat. 6, 9. nasl. 



Oljska gora: kraj ^apostolske vere' 


daj, ob zapadnem robu tega zemljišča, je neka podzemska 
kapela. Pravijo, da so tukaj zložili apostoli jako imenovano 


Svetišče Oospodovegn vnebohoda. 

apostolsko vero, predno so se razkropili na vse dele 
sveta. Posebnega se tukaj nič ne vidi. 

Natančen potovalec in ogledovalec, ki neče zamuditi 
nobenega znamenitega mesta, naj si dd od vodnika razka- 

zati vse posameznosti, naj si dobro ogleda svet, po katerem 
hodi, pa ozre naj se tudi nazaj v dolino Jozafat, na Jeru¬ 
zalem. Ta pot na Oljsko goro mu bode neizrekljivo draga 
in mila. 

Prišli smo na vrh. Radostno se oziramo na desno in 
levo, da vidimo vso goro, najbolj pa se oziramo v malo in 
slabo mohamedansko vas, ki je tukaj. Imenuje se Kefr-et- 
Tur ali Kefr-Zeitun, to je vas oljk. Kmalu zapazimo 
od spredaj za srednje-visokim ozidjem malo mošejo s sla¬ 
bim minaretom ali stolpom. Vstopimo na dvorišče in gremo 
naravnost do nekake okrogle — rekel bi — kapele ali mo- 
litvenice, ki stoji na mestu nekdanje cerkve Gospodo¬ 
vega vnebohoda. 

Dandanes je ta prostor obzidan; ko stopi potnik vanj, 
obsuje ga zadostno število mohamedancev, starih in mladih: 
zato ni priložno, da bi tukaj premišljeval, kako svet in kako 
znamenit je ta kraj. Ge pa hoče videti, kako veličasten 
svet je tukaj, kako krasno se odpira razgled na vse strani, 
kako veličasten je bil torej vnebohod Gospodov, gre lahko 
na malo mošejo spredaj in ima razgled, kakor ga je videl 
Gospod, odhajajoč v nebesa. 

Čudno bi bilo, ko bi tukaj ne bila stala cerkev v kr¬ 
ščanskih časih. Saj stavimo na pr. mi Slovenci prav na 
hribih in gorah radi svoje cerkve. Oljska gora pa je nena¬ 
vadno pripravna za cerkev. Zato je pa v istini tukaj stala 
cerkev in sicer krasna cerkev, katero je zidala sv. Helena 
na mestu Gospodovega vnebohoda. Bila je okrogla in jako 
lepa, pa kmalu so jo razdejali Perzijani. Sezidali so drugo, 
pa tudi ta je bila razdejana, in dandanes je tukaj — turška 
mošeja. Njeno zunanje lice vidijo ogledovalci na naši po¬ 
dobi na str. 171. Poslopje je majhno in zidano na osem 
voglov. Mohamedanski čuvaj ti odpre (seveda za plačilo) 
neznatna vrata, da vstopiš. Gole pa zamazane stene, v ka¬ 
terih so štiri okna, prašna tla, majhna kupola nad ozidjem 
— to je vse, kar se kaže romarju na prvi pogled. Stopiš 
kakih 10 korakov, pa si premeril širino tega prostora. Taki 
so sedaj .ostanki tako znamenite cerkve. A bolj, kakor za 
zidovje in njegovo obliko, brigajo se romarji za nekaj drugega 
na tem prostoru. Tudi mene je mikalo prav malo vse drugo, 
le nekaj sem si hotel ogledali prav skrbno, in to je sto¬ 
pinja, katero je vtisnil Gospod v skalo, ko je od¬ 
hajal v nebesa. Stvar je taka: Blizu vrat, nekoliko proti 
zapadu, je kos tal,, ki je oklenjen s štirivoglatim marmor- 

natim okvirom; v tem okviru je za kakih pet prstov glo¬ 
boka jama, v kateri Se vidi živa skala. Skala je sivkasta, 
kakor navadni apnenec, in gladka; v njej se vidi res tako, 
kakor bi bilo za nekoliko ■ udrto človeško stopalo. Sporočilo 
pravi, da je tukaj vtisnjena Gospodova noga. Samo ena 
noga je vtisnjena: kje je pa druga stopinja? O tem ne 
vemo nič zanesljivega. Mohamedanci pravijo, da je kos te 
skale, v kateri je vtisnjena druga noga, v Omarjevi mošeji. 
Pa kdo ve? Morebiti so skalo razbili, morebiti se je ena 
. jamica izdrgnila in izbrisala. Ni potrebno, da bi to pre¬ 
iskovali. 

Toda ali je pa res tukaj vtisnjena Gospodova noga? 
No, verska resnica to ni. Ge tudi kdo ne veruje tega, zveliča 
se lahko. Toda sporočilo znamenitih mčž pripoveduje o 
teh vtiskih, sv. Hijeronim ja je sam videl, torej je vsekako 
na tem nekaj resnice. Tudi mohamedanci pravijo, da je 
šel tukaj prerok Isa v nebo. Vtisek ni dolg; ako po njem 
sodimo, smemo reči, da je imel Gospod majhno nogo. Po¬ 
sebno sem želel dognati, katera noga je vtisnjena, pa ne da 
se popolnoma trdno reči. Navadno pravijo, da se vidi 
f tukaj vtisek leve noge, vtisek desne noge pa se je izgubil. 

• f Ako je to res, potem je Zveličar gledal proti Jeruzalemu in 

proti Evropi, ko je blagoslavljal učence in šel v nebo. 

Daši je ta prostor v lasti mohamedancev in imajo oni 
po svoji navadi v tej kapeli tudi votlino za svoje molitve, 
vendar smejo po stari pravici tudi katoličani opravljati božjo 
službo na praznik vnebohoda. Pred tem praznikom zakri¬ 
jejo vse stene s preprogami, postavijo dva oltarja in oprav¬ 
ljajo tudi daritev sv. maše prav slovesno. Tako časte očetje 
frančiškani ta prostor, kolikor pač morejo. Ne dvomim, da 
bi tudi sicer ob drugem času dovolili mohamedanci maše¬ 
vati kakemu romarju, da jim le da dovolj bakšiša. Bog 
daj, da bi prišel ta prostor kmalu v katoliške roke, in da bi 
se sezidala lepa hiša božja. Da bi le denarja bilo, pa bi 
se kupilo! 

, Ker so mohamedanci tukaj vajeni tujcev, niso divji, 
ampak prijazni, in romar si lahko vse ogleda brez strahii. 
Tudi jaz sem prehodil sem in tje in si ogledal vse sam, 
pregledal vas, ki je jako revna, potem pa jo mahnil proti 
znamenitemu ruskemu stolpu, ki se vidi tudi na naši 
podobi. Na vzhodni strani Oljske gore namreč imajo Rusi 
lepo novo cerkev (ne vem več, kateri veliki knez jo je dal 
zidati) in blizu cerkve velikanski stolp za zvonove in za raz- 

Oljska gora: ruski stolp; „viri Galilaei“. 

gled. Cerkev je bogata in lepa, sezidana je na mestu- neke 
prejšnje cerkve, zakaj polno starin se dobi v tleh, in videl 
sem še dobro ohranjene slike, sestavljene iz kamenčkov 
(mozaik). A bolj se zanima romar za stolp, ker ž njep se 
res krasno vidi daleč okrog na vse strani. Stolp stoji na 
samem; 212 železnih stopnic vodi kvišku v vedno ožjih ko- 
lobarih (kakor polževa lupina) prav do vrha. Samega zidii 
je 45 metrov, na vrhu zida je pa železni nastav s križem 
vred, visok 18 metrov. Vsa višina je torej 63 metrov. Ako 
pomislimo, da je stolp vrh hriba, umevamo, da je res mo¬ 
gočen in se vidi daleč na okrog. Daši je vse zidano prav 
varno in jako močno, vendar prime slabotnega človeka lahko 
omotica. Razgled je nad vsei lep: vidi se po vsi Judeji 
skoro tje do Srednjega morja, daleč na jug in na sever, 
posebno lepo pa proti Jordanu in Mrtvemu morju. Tu se 
razteza kos lepe doline, naprej proti jugu pa se leskeče glo¬ 
boko v nižini imenovano morje. Kako imeniten kos sveta 
ima pred seboj ogledovalec! Le veter vleče tako močno v 
stolpu, da mu žvižga okoli ušes. Ta prizor, ki sem ga ogle¬ 
doval s stolpa, ne izgine mi nikdar iz spomina. ^ Čuvaj 
stolpa in cerkve je Arabec, zna pa tudi za silo ruski, in zato 
se Slovenec lahko ž njim kaj pomeni, kakor je tudi meni 
pravil o starinah, pa o ruskem velikem knezu, ki je napravil 
tako mogočno stavbo. 

Treba se je vrniti proti domu. Saj Oljske gore ne 
obišče romar samo enkrat, ampak večkrat pride sem gledat 
posaiiiezna mesta in napajat oči z razgledom, da se mu 
vtisne v spomin za vselej. 

Vračamo se po severni poti. Tu pridemo do onega 
mesta, ki se imenuje Možje ©alilejci (Viri Galilaei), 
in kjer sta stala dva angelja pred apostoli po Zveličarjevem 
vnebohodu. „Kadar je bil to izgovoril, vzdignil se je vpričo 
njih, in oblak ga je vzel izpred njih očij. In ko so. ga gle¬ 
dali v nebo iti, glej, dva moža sta stala pri njih v belih 
oblačilih in sta rekla: Možje Galilejci! kaj stojite in gledate 
v nebo? Ta Jezus, kateri je bil vzet od vas v nebo, bo 
tako prišel, kakor ste ga videli iti v nebo. Tedaj so se 
vrnili v Jeruzalem z gore, ki se oljska imenuje, katera je 
blizu Jeruzalema."*) Ta prostor je dandanes zazidan, Grki 
so ga pred tremi leti obbožili z zidom, menda ne iz strahii, 
da bi jim ušel, ampak, da bi katoličane odvračevali in po- 

*) Dej. apost. 1, 9—12. 


kazali, da je ta prostor njihova last. Nekdaj je bil tukaj 
sirski samostan, pred samostanom pa je bila menda trd¬ 
njava. Tako se preminja vse na svetu. 

_ Gredoč s hriba navzdol, pridemo do mesta, kjer nam 
pove vodnik, dajetam-le oznanil nadangelj Gabrijel 
Mariji njeno smrt, nekoliko niže pa nam povč, da je 
tukaj spustila prefalažena Devica Marija, ko je šla v 
nebo, na tla svoj pas; pobral ga je sv. Tomaž, ki jo je 
videl gredočo proti nebu. 

Kmalu smo zopet tam, kjer se ločijo poti, gremo mimo 
vrta Getzemani, potem proti vratom sv. Štefana. Ko ho- 
černo iti čez most, pozdravi nas cela vrsta beračev, moških 
in ženskih, starih in mladih.- Zdi se, da so se tukaj na¬ 
selili najsilnejši, zakaj njih stanovitnost je nepremagljiva. 
Ko te zagledajo, kličejo ti že: „Havadža, havadža“, to je: 
„gospod“, in sicer s tako prosečim glasom, kakor bi jih 
stiskala grozna bolečina. Najbolj znajo prositi ženske: ka¬ 
kor bi jokale in vzdihovale, kličejo „havadža“, da se ti mo¬ 
rajo smilith Ako greš mimo, kakor bi se ne menil zanje, 
tedaj gredo k tebi in za teboj s posodico v roki. Zlasti 
utegnejo mladi dečki iti več streljajev za teboj, tako dolgo, 
dokler se jih ne odkrižaš z darom. A tudi, če prosečim 
kaj daš, zamotaš se v pravo mrežo: tedaj namreč gredo 
z velikim pogumom in trdnim upanjem nate drugi, ki niso 
nič dobili, in ni miru, dokler niso vsi prejeli daru. A če 
dobe premalo, morebiti samo kako „paro“ — para imenu¬ 
jejo najmanjši turški denar — seveda niso zadovoljni, in 
,havadža“ naj bi še dal iz žepa. 

Od mosta gremo kakih 90 korakov naravnost proti 
mestu. Potem se zavije pot na desno — severno stran, 
levi pa zapazimo belo skalo z dvema brazdama. Tu 
kažejo kraj, kjer je bil kamenjan sv. Štefan, prvi mu¬ 
čenec. Ker je bil sv. Štefan poln sv. Duha in moči božje, 
sovražili so ga nekateri Judje in zatožili, da govori zoper 
Mojzesovo postavo. V zboru sodnikov je govoril sv. Štefan 
tako neustrašeno in povedal Judom tako ostre resnice, da 
so se togotili nad njim. Ko se je pa ozrl v nebo in rekel, 
nebesa odprta in Simi človekovega stati na desnici 
božji, tedaj so kar nanj planili, „ pahnili ga iz mesta in s 
kamenjem pobijali, in priče so položile svoja oblačila k 
nogam mladeniča , kateremu je bilo ime Savel. In so 
kamenj’ali Štefana, kateri je klical, rekoč: Gospod Jezus, 
sprejmi mojo dušo! In je pokleknil in z velikim glasom 

Kraj, kjer je bil kamenjan sv. Štefan. 


vpil, rekoč: Gospod, ne prištevaj jim teg-a greha! In ko 
je to izrekel, zaspal je v Gospodu." *) Iz tega svetopisem¬ 
skega poročila se da povzeti, da Judje niso sv. Štefana ti¬ 
rali daleč iz mesta, ampak so ga kamenjali na najbližjem 
pripravnem prostoru. In tak pripraven prostor je res tukaj. 
Toda čudno je, zakaj ni bilo in ni nobene cerkve ali ka¬ 
pele na tako znamenitem kraju. Zaradi tega se zdi ver¬ 
jetneje, da sv. Štefan ni bil kamenjan tukaj, ampak na 
severni strani mesta, ne daleč od Damaških vrat. Tam je 
bila že v starih časih cerkev sv. Štefana, okoli leta 450. 
jo je sezidala cesarica Evdoksija. Pred 10 leti so odkrili tla te 
stare cerkve, in dandanes imajo tam francoski dominikanci 
samostan in kapelo. 

Ko pridemo na grič nad dolino Jozafat, obrnemo se 
npaj in si ogledamo zopet Oljsko goro. Tako je stal tudi 
»jeruzalemski romar", ko je gledal na goro in v dolino in 
si naredil omenjeni sliki Oljske gore in doline Jozafat. Še 
lepšo sliko pa si je napravil v srcu, in ta ga razveseli vselej, 
kadar se je spomni. 

Oljska gora in mesto Jeruzalem —■ to je najtesneje 
združeno, bodisi po zgodovini, bodisi po zemljepisnih raz¬ 
merah. Zato smo oboje opisovali v istem oddelku. A sedaj 
— se obrnimo na drugo stran in k drugim krajem svete 
dežele, da si jih ogledamo in jih počastimo! 


*) Dejanje apostolov 7, 67—59. 





.Teziis krščen ob Jovdanii. 

IV. del. 

Od Betlehema do Nazareta. 


1. Y Betlehem. 


o si je ogledal romar Je¬ 
ruzalem, vleče ga najbolj 
proti Betlehemu. Saj ni 
daleč do mesta Davido¬ 
vega, in posebno dandanes 
je lahko priti v rojstveno 
mesto Gospodovo, ker vodi 
tje dobra cesta, in vozijo 
pogostokrat, celo vsak dan 
stalno vozovi. Voznina je 
jako nizka, še franka ne 
plačaš tje ali nazaj, 75 
centimov (nekaj čez 30 kr.) 
sprejme voznik in je za¬ 
dovoljen. 

Ako hoče romar v 
Betlehem, gre k Jafskim vratom, kjer je najživahneje gi- 
ba,nje in vse polno vozov. Po mestu se namreč zaradi ozkih 
ulic ne sme nihče voziti, zato ostajajo vozovi zunaj. Vodnik 
romarjev ali pa kak dober frančiškanski frater že preskrbi 
najbolje vse, kar je treba, obrniti se je le na samo¬ 
stan v vsaki potrebi in zadregi. Zlasti je pa treba prositi 
v kanceliji kustosovega tajnika (v samostanu sv. Odrešenika), 
Jeruzalemski romar. 12 

Pot iz Jeruzalema proti Betlehemu. 



da dobi dovoljenje za sprejem v gostišču betlehemskem, ali 
pri sv. Janezu v puščavi, ali v Emavsu. Naj noben romar 
tega ne pozabi, da ne bode imel sitnostij. 

Sicer pa ni treba posebno skrbeti za voz. Tudi peš se 
hodi prav lahko in prav prijetno. Ako jih gre več skupaj, 
lahko molijo, pojo, ogledujejo si znamenitosti, premišljujejo, 
kodi sta hodila Marija in Jožef, in tako se prehodi ta pot 
jako hitro. Skoro da ne vem prijetnejše poti zunaj Jeru¬ 
zalema, kakor je pot proti ljubemu Betlehemu. Izprva gremo 
navzdol ob zidu, potem zavijemo na desno, kjer je narejen 
nasip ali most čez dolino, potem pa gremo mimo judov¬ 
skih bivališč vedno više in više, a le polagoma. Betlehem 
je še nekoliko višji ko Jeruzalem, cesta je tu pa tam na¬ 
peta, nekaterikrat se pa tudi nekoliko nagne v nižino. Ko 
smo se vozili kakih 10 minut, pridemo na vzvišen kraj, kjer 
vidimo daleč okrog sebe: vidimo lepo Jeruzalem, vidimo 
judej.ske gore na desno in levo, vidimo nekatera poslopja, 
proti zapadu posebej precej veliko grško selišče. Svet ni 
niti neprijazen, niti vabljiv. Kamenje, večje skale, nekoliko 
obrasene zelene tratice, drevesa skoro nobenega — tak se 
ti kaže ta svet. Na Oljski gori smo videli nekaj lepih oljk, 
naprej proti jugu pa je, kakor bi drevje izmiralo. Drevja 
najbolj pogreša Evropec v Judeji. Kako lep svet bi bil 
tukaj, kako bogat, ko bi bilo še drevje! Tla so jako rodo¬ 
vitna, tako pravijo domačini in tujci, toda poletu ni vlage, 
ni sence. In ni je zato, ker ni drevja. Pogovarjal sem se 
z umnimi možmi, ki poznajo sv. pismo, kakor tudi sveto 
deželo, in vprašal: Ali je bilo morebiti v starih časih drevje 
po teh krajih ? Rekli so mi, da ne, zakaj tla niso za drevje. 
Le po nekaterih krajih, kakor v Hebronu, je bilo drevje, v 
obče pa je bila Judeja od nekdaj gola. No, govorili bodemo 
o tem morebiti drugodi, sedaj idimo le naprej proti Bet¬ 
lehemu ! 

Mnogo ljudij srečavamo, domačinov in tujcev. Tu nese 
ženska razne reči na glavi, tam gre mogočno moški, ogr¬ 
njen z dolgim plaščem; cela vrsta počasnih kamel nosi težke 
tovore. Kmalu potem srečamo pohlevnega osliča hudo ob¬ 
loženega, in zopet nas razveseli urni jezdec na brzem konjiču. 
Zato je ta pot res kratkočasna. Ob poti si utrgamo kako 
cvetlico, zlasti onih rdečih velikonočnic — če jih smem tako 
imenovati, ali kar naravnost ,rdečice', zaradi močno-rdeče 
barve njih cvetu — nahajamo brez števila okrog Jeruzalema, 
torej si lahko postrežemo ž njimi. 


12* 


Pogled ua južno-Tzlioduo stran Betleliema. 

(Po fotografiji A. Beer-a.) 

Pot od Jeruzalema do Betlehema. 

Ko smo hodili dobro uro,’vzdiguje se svet še bolj nego 
poprej, in pridemo do višine, od koder se potem spušča v 
nižino. Tu se nam odpre lep razgled na Betlehem in na 
gore: na levi roki vidimo blizu temno poslopje, ki je grški 
samostan 91ar Elids, na desni pa zapazimo precej ve¬ 
liko kamenito ploščo, ki se razteza blizu ceste. Sporočilo 
pravi, da je počival tukaj prerok Elija, ko je bežal pred 
kraljem Ahabom in njegovo hudobno ženo Jezabelo. Ob 
tej priliki je vtisnil tudi svoj život v skalo. No, prav trdno 
ni, ali je res tukaj počival, ali ni bil marveč bolj proti 
jugu. Enako pravi sporočilo, da je blizu tukaj prišel an- 
gelj k preroku Habakuku in ga odnesel v Babilon k Dani¬ 
jelu v levnjak. Bila je pa nekdaj tukaj lepa cerkev. Ne 
daleč naprej je na nekem hribu bolnišnica ali hospital jo^ 
hanitov, ki se imenuje Tantilr. Ta naprava je pod var¬ 
stvom našega presvetlega cesarja, pa neki nima posebnega 
uspeha. Znamenito pa je, da je tukaj nekje obstal očak 
Jakob, ko se je povrnil iz Mezopotamije, in tukaj mu je 
umrla žena Rahela. Sv. pismo spričuje, da je pokopana 
Rahela ob poti pri Efrati. In še dandanes je ohranjen njen 
grob, to se pravi, kraj njenega groba je zaznamovan, in 
nad njim se dviga malo poslopje, imenovano Kn1>bet- 
Kahtl. Ta spomenik nima nikake zunanje ali notranje 
posebnosti; poslopje je štirivoglato in ima kupolo, podobno 
je torej drugim večjim judovskim ali mohamedanskim na¬ 
grobnim spomenikom. Pravi grob je menda v drugem delu 
poslopja; tu je precej visoka rakev z nekako streho. To 
poslopje ni staro; 1. 1841. je dal napraviti zidovje neki Jud, 
poprej je bila tukaj samo kamenita piramida. Judje in 
mohamedani jako spoštujejo ta grob, tudi kristijani ga či¬ 
slajo. Vendar pa ni trdno, ali je res tukaj grob matere 
egiptovskega Jožefa. 

Se' nekoliko naprej od tega spomenika — pa zavijemo 
na levo: Betlclicm —' Davidovo mesto in rojstveni kraj 
Zveličarjev je pred nami.*) Mirno, pa resnično veselje obide 
potnika, ko vidi lepo mesto in pod njim prijazno dolino. 
Tako mu je v srcu, kakor na sveti večer doma, pri mičnih 
jaslicah. Hitro želi vedeti, kje je bil Gospod rojen, kje je 
svetišče, kaj je ta hiša in kaj ona. 

Betlehem popišem najlože tako-le: Bralec naj si misli 
navadno vevnico, s katero vejejo žito. Misli naj si zgoraj 
ob robu, kjer ima vevnica podobo podkve, posajeno mesto, 

*) Glej podobo na prejšnji strani. 

Površni opis Betlehema. 'Ime/ 

Ako držiš ročaj od sebe proč, proti sebi pa usta vevnice, 
tedaj si misli, da je mesto razstavljeno bolj na levo tvojo 
roko. Betlehem je namreč zidan na zgornjem robu lepe 
doline. Dolina, ki se začenja od mesta, razprostira se od 
zahoda proti vzhodu in se na jutrovi strani steka v precej 
veliko ravan, ki ge imenuje navadno »pastirsko poIje“. 
Svetišče ali jama Gospodovega rojstva je na jugovzhodu. 

Tudi pot, po kateri gre romar v mesto, vije se mimo 
preprostih hiš na okrog. Tu greš najprej mimo velike 
deške sirotišnice kanonika Belloni-ja, ali bolje škofijske si¬ 
rotišnice, mimo samostana karmelčank in raznih drugih 
naprav, potem greš nekoliko navkreber, skozi nekake pre¬ 
dore pod hišami, .zavijaš vedno bolj na levo, dokler ne pri¬ 
deš na prostorni betlehemski trg, konec katerega stoji ve¬ 
lika Marijina cerkev, frančiškanski samostan in grški del sve¬ 
tišča. Naši dve podobi ti kažeta Betlehem z dveh nasprotnih 
stranij. Prva (na str. 179) ti kaže južni del Betlehema, kakor 
se vidi od severne strani, s severnega roba; druga podoba 
pa (na str. 185) kaže Betlehem, kakor se vidi od južne strani 
proti zapadu. Pisatelj tega popisa je stal pod cerkvijo, ko 
je napravil, obrnjen proti zapadu, drugo sliko. Vozna cesta 
gre na okrog, kakor kaže ta slika, od desne na levo. 

Mislim, da mi bode marsikdo hvaležen za ta natančni 
popis, zakaj navadno ne kažejo čisto natančnih in resničnih 
podob. Sploh se mora reči, da leži Betlehem jako lepo in 
prijazno, kakor le malo krajev, proti jutranjemu solncu. 
Zjutraj prisije solnce tam izza skalovitih gora ob Mrtvem 
morju in zasije naravnost na mesto. Kako lepo tedaj rde 
hiše, in po tleh se polegajo dolge sence od nekaterih, pa 
precej redkih dreves. Tla so narejena z doline proti mestu, 
rekel bi, kakor stopnice, vedno više in više. Vidi se, da je 
svet še dokaj dobro obdelan, pa tudi rodoviten. V starem 
času se je imenoval svet todi na okrog „Efrata“, to je 
rodovitna (zemlja), in »Betlehem" pomeni po naše »hišo 
kruha", kar tudi zaznamuje rodovitnost. ,Jeruzalemski ro¬ 
mar* rad pripoznava, da mu je bil ta kraj posebno všeč, 
in si ga je zato rad ogledoval, pa težko se od njega ločil, 
akoravno je bil dvakrat tukaj. 

Betlehem seveda nima tako slavne zgodovine, ka¬ 
kor Jeruzalem, nima one velikosti, pač pa ima ono slavo, 
o kateri je pisal že prerok Milieja*): »In ti Betlehem Efrata, 
majhen si med tisoči v Judu, iz tebe mi pride Gospodo- 

*) Mih. 5, 2. 

valeč v Izraelu, in njegov izhod je od začetka, od večnih 
dnij.“ Pomen teh besedij je ta, da takrat Betlehem še 
tisoč meščanov ni imel, vendar bode po imenitnosti pre¬ 
segal vsa druga mesta, ker bode iz njega izšel Gospod — 
obljubljeni Mesija. Betlehem je bil že takrat, ko je hodil J 

oč^ Jakob po obljubljeni deželi, torej več nego 1700 let 
pred Gospodovim rojstvom. Iz Betlehema je bilo več znanih 
zgodovinskih oseb, zlasti pa kralj David, zaradi česar se je : 

imenovalo tudi Davidovo mesto. Davidov praded Booz je 
imel pri Betlehemu polje, na katerem je pobirala klasje neka : 

tujka, Ruta po imenu, vdova po judovskem možu. Booz jo 
je vzel za ženo in imel sina Obeda, ta pa Jeseta, ki je bil 
oče Davidov. V Betlehem je prišel Samuel, da je mazilil 
malega pastirja Davida za kralja. Od Davidovih časov je 
Betlehem še bolj slovel. Roboam, sin Salomonov, ga je po¬ 
večal in utrdil. Iz babilonske sužnosti se je vrnilo v Bet- [ 

lehem samo 123 prebivalcev, in tako je bil neznaten in po- ' 

zabljen, dokler ga ni povzdignil do najvišje slave sam Sin 
Božji, ki je bil tukaj rojen. ] 

V krščanskih časih je imel Betlehem vedno med sve- 
timi kraji ono čast, ki se mu spodobi. Tu sem so nepre- | 

nehoma prihajali romarji že v prvi dobi, da je bilo odveč 
celo rimskemu cesarju Hadrijanu, ki je dal tukaj napraviti 
svetišče nečisti boginji Veneri, njenemu drugu Adonisu pa 
sveti log. Tako je hotel z gnusobo odganjati kristijane od 
tega kraja. Toda prešle so take žalostne poskušnje, in Bet¬ 
lehem je bil kmalu potem središče res svetega življenja. 

Menihi in puščavniki so se tukaj naselili iz vseh krajev in 
iz najvišjih stanov. Cesar Justinijan je leta 530. cerkev Go- , 

spodovega rojstva popravil in menda mesto utrdil. Čudna ’ 
sreča je obvarovala Betlehem, da ga niso razdejali Perzi- 
janci in Arabci. Oni Omar, ki je premagal mesto Jeruzalem, 
molil je v votlini Jezusovega rojstva, in neki poveljnik Ab- 
dalah je poslal leta 642. iz Egipta olja za luč pred Jezuso- r 
vimi jaslicami. Vendar so se kristijani bali, da bi jim Arabci 
česa ne vzeli in odnesli, zlasti jaslic Jezusovih; zato so jih 
poslali istega leta v Rim. 

Najlepša doba je napočila Betlehemu takrat, ko je 
prišla prva križarska vojska v sveto deželo. Poveljnik l^an- 
kred je hitel, še predno je bil premagan Jeruzalem, v Bet- j 

lehem s 100 vojščaki in rešil kristijane drznih in silovitih j 

Arabcev. V veliki Marijini cerkvi je bil kronan na božični 
dan leta 1101. Balduin I. za jeruzalemskega kralja. Tedaj 


je bil Betlehem tudi sedež škofovski. Ko je pa prišla sveta 
dežela zopet v roke nevernikom, začeli so se za Betlehem ' 

slabi časi, ki trpe zaradi sovraštva Grkov do katoličanov še 
dandanes. 

V Betlehemu je kakih 7000 ljudij; največ je katoli¬ 
čanov, namreč čez 3500, grških razkolnikov je 1700, Ar¬ 
mencev 700, kakih 100 mohamedancev in 60 protestantov, 
kateri bi bili jako radi še številnejši. Veselo je torej, da ' 

je malo mohamedancev v njem, in da je skoro čisto krščansko 
mesto, kar se še o Nazaretu reči ne more. Zato so pa 
ljudje že po zunanje dokaj drugačni kakor drugodi. Tukaj 
ni tiste nadležnosti, pred katero nima romar drugodi mini, 
dasitudi prosijo vbogaime in ponujajo prodajalci svoje blago. 

Ob velikem trgu namreč je cela vrsta prodajalnic, v katerih 
se prodajajo razni spominki: rožni venci, križci, pisala, škat- 
Ijice itd. O koliko je tega blaga tukaj! Posebno rožnih ven¬ 
cev je brez števila, cenih in dragih. In vse to izdelujejo veči¬ 
noma sami domačini v Betlehemu in se tako preživijo pošteno, 
romarjem pa priskrbljujejo lepe spominke. Splošno ni po- 
sebno drago to blago. Treba je pa previdno ravnati in ne¬ 
koliko poprašati. kakšna je prava cena tej, kakšna oni reči; 
zakaj kupec je kupec, bodisi tudi v Betlehemu. 

Betlehemčani, posebno katoličani, znajo se vesti prav ' 

spodobno. Mnogo jih je, ki so bili daleč po svetu in znajo ; 

po tri ali štiri jezike. Sploh so tudi čednega lica in lepe 1( 

postave, moški in ženske. 

Marsikaj zanimivega se nahaja v mestu, pa vsega ne 
moremo pregledati. Glavna skrb naša je, da si priskrbimo 
bivališče in si ogledamo svetišče Gospodovega rojstva. 

2. Cerkev Jezusovega rojstva. 

s trga betlehemskega se vidi sprednja stran mogočne 
in lepe cerkve, cerkve Jezusovega rojstva, zraven na levi ^ 

frančiškanski samostan, ali bolje stanovanje za tujce — ro¬ 
marje, na desni pa grški samostan. Ljubeznivo nas sprejmo 
frančiškani, spravijo v shrambo naše stvari, pokažejo nam sobo, 
kjer bodemo prenočili; potem pa hitimo, kar le moremo, v 
svetišče, da čim najpreje počastimo Gospodovo rojstvo. 

Da gremo po nekem redu, idimo skozi velika vrata od 
trga sem. Prehodivši neko vežo, stopimo v veličastno pa 
tudi veliko Marijino cerkev, tako imenovano bazilifeo, ker 
je zidanje tako, kakor so stare bazilike, z mogočnimi stebri 
in golim stropom. Na vsaki strani sta dve vrsti stebrov, in 

zgoraj je tramovje vse odprto'in vidno. Vse se jako lepo 
vidi, ker se lahko pregleda ob enem vseh pet ladij, zlasti 
stebri so lepi in veličastni.*) 

A kakor zveseli romarja prvi pogled, tako ga kmalu 
obide bridka žalost, ko si ogleda vse to natančneje. Naj¬ 
prej je spredaj, kjer bi se morala začenjati poprečna ladija 
ali pa prostor za oltar (prezbiterij), goli zid. Tako se vidi, 
da je cerkev spredaj naravnost zazidana. Za Boga, po¬ 
reko čitatelji, ali so ljudje brez uma, da zazidavajo cerkev? 
Niso brez uma, ampak brezbožni so. Grki namreč so na¬ 
pravili spredaj^ ta zid 1.1842. in tako ogrdili jedno izmed 
najlepših, najčastitljivejših in najstarejših cerkev na svetu. 
Vidi se potem, da je cerkev jako zanemarjena, ker se za 
snažnost nihče ne briga. Zgoraj ob stropu letajo tiči sem 
ter tje, spodaj pa se ljudje vedejo tako, kakor bi se ne 
smeli v cerkvi. Sploh ne velja dandanes ta del več za 
cerkev, ampak menda samo za shajališče. Kako se je to 
zgodilo, slišali bodemo kmalu. 

Idimo skozi ^ ozki prehod in stopimo v prečno ladijo. 
To imajo razkolniki sami zase, tukaj opravljajo božjo službo. 
Bil sem slučajno in mimogrede nekoč tukaj, ko so opravljali 
Grki svojo božjo službo. Ne vem, ali sem jaz preveč oster, 
ali so Grki preveč malomarni: vedenje Grkov pri svetem opra¬ 
vilu mi ni bilo všeč. Hitro sem jo pobral in šel naprej, — 
Ta del je zidan nad ono jamo, kjer je bil rojen Zveličar, 
zato' razumemo, zakaj so se ga polastili. Na dveh straneh 
se gre s tega prostora v podzemsko jamo. Ta del je moral 
biti nekdaj jako lep. Kako lepa bi bila celotna cerkev, zi¬ 
dana v podobi križa! 

Na levi strani te poprečne ladije, ali proti severu, imajo 
očetje frančiškani svojo cerliev, posvečeno sv. Katariiii. 
Cerkev ni posebno velika, zidana je po novejšem načinu, 
ima^ na obeh straneh stebre, sploh pa je jako dostojna, 
snažna in vabljiva. Prav zadaj se odpirajo desna vrata na 
ono stran, kamor prideš po preprogi do katoliškega vhoda 
v jamo, na nasprotni strani je grški vhod. Predno stopiš 
v podzemski prostor, vidiš turškega vojaka, stražnika, ki 
Amruje ta prostor ter pazi, da se ohrani mir. 

Ne zmenimo se za to sramoto krščanskega imena, 
idimo naravnost k vhodu, stopimo po 16 stopnicah v vot¬ 
lino — in tu stojimo na kraju Oospodovega rojstva. 
fo mesto j e v pravem pomenu votlina, ki nima pravilne 

*) Glej podobo na str. 189. 


oblike, da bi bila na pr. voglata, ampak je taka, kakor so 
tu pa tam tudi pri nas nižje votline. Vse stene pa so pre- 

grnjene z lepimi preprogami, in veliko lučic gori ob dveh 
oltarjih. Takoj spodaj pri stopnicah se zaobrneš na levo in 
vidiš — rekel bi — duplino, za seženj široko, bogato okra- 

šeno. Ob vsaki strani je steber, in tla so vzdignjena za eno 
stopnico, na katero poklekajo pobožni verniki. Tla dupline 
same so pokrita z belim marmorjem; v sredi je okrogla 
votUna, v kateri je neki temnejši kamen, okrog kamena pa 
se raztezajo žarki srebrne zvezde. Na njej je v kolobaru la¬ 
tinski napis; ,Tukaj je bil rojen od Device Marije 
Jezus Kristus." Razkolniki postavljajo tu sem mizo, 
da opravljajo svojo daritev. Tukaj je torej kraj Jezu¬ 
sovega rojstva, oni kraj, kjer se je prikazal svetu sam 
Bog kot Človek. Srčno se razveseli romar tega svetega 
mesta, a žalost se katoličanu vsadi v srce, ko zve, da to 
mesto ni katoliško, ampak nezedinjenih Grkov. Katoliški 
duhoven ne sme na tem mestu opraviti daritve svete maše. 
In vendar priča latinski napis na zvezdi, da so ta prostor 
pripravili katoličani, da je torej njihova last. A katoličani 
imajo drug oltar v sveti jami in sicer nekoliko v nasprotno 
stran. Stopiš tri stopnice niže, pa si v kapelici svetih 
Treh Kraljev ali pa pred jaslicami. Tudi to mesto 
je mala duplina, lepo pregrnjena s preprogami. Na levi je 
oltar in sicer tam, kjer so molili modri božje Dete, na desni 
pa je mala globina, podobna jaslim. Tu sem je položila 
Božja Mati novorojeno dete, in tu so molili pastirji Zveli¬ 
čarja sveta._ Vse je narejeno lepo in bogato; luči prijazno 
razsvetljujejo mesto, kjer je zasvetila luč sveta. 

Dogodki, ki so se godili tukaj, znani so vsakemu 
krščanskemu otroku. Da je bil pa Gospod v resnici rojen 
tukaj, o tem ni treba niti najmanj dvomiti. Nobenega dru¬ 
gega prostora ne kažejo v Betlehemu, kjer bi bil Zveličar 
rojen. Da pa je ta prostor dandanes v podzemski votlim, 
temu se ni treba čuditi. Nekdaj se je šlo v votlino more¬ 
biti od strani, a ker so v poznejšem času mnogo zidali, na¬ 
pravili so vhod od zgoraj. 

_ Enako umevamo, zakaj so polagoma to votlino tudi 
razširili. Votlina Gospodovega rojstva se razteza podolgasto 
precej daleč v zemljo; na koncu, ki je nasproti najsvetej¬ 
šemu mestu, nahaja se mala jamica, iz katere je bil, kakor 
pravijo, studenec privrel za sveto družino. Tu se gre skozi 
majhen prehod, zavije se na desno in se pride po ozkem 
prerovu v drugo malo, štirivoglato, podolgasto kapelico. 
Tukaj je oltar sv. Jožefa. Sporočilo namreč pravi, da 
je dobil tukaj povelje, naj beži vEgipet; zato kaže podoba 
v oltarju beg sv. družine v Egipet. 


Iz te kapele se gre po nekoliko stopnicah naprej v 
kapelo nedolžnih otročičev. Pravijo namreč, da se 
je hotelo nekaj betlehemskih mater le-sem rešiti pred He¬ 
rodovimi morilci, a ti so jih našli in jim pomorili otročiče. 
Podoba v oltarju predočuje betlehemsko moritev, grob otro¬ 
čičev pa je menda pod oltarjem, v obokani votlini. 

Kdor si ogleda ti dve zadnji kapeli, vidi, da sta izse¬ 
kani iz skale. . Prav zato bi utegnil kdo dvomiti, ali sta 
bili obe votlini že ob Gospodovem času. Ko bi tudi ne bili 
še takrat, vendar je prav verjetno, da so vsaj le-sem pre¬ 
nesli svete ostanke nedolžnih otročičev in jih pokopali blizu 
Gospodovih jaslic. 

Pa še nismo videli vseh podzemskih kapel. Ako se 
obrnemo od oltarja na nasprotno stran, vidimo vhod v pod¬ 
zemski hodnik. Stopimo vanj in pridemo kmalu do male 
kapelice ali bolje, do oltarja na desni strani. To je oltar 
sv. Evzebija Krempnskega, ki je bil učenec sv. Hi- 
jeronima in je tukaj umrl.*) Gremo še nekoliko naprej, pa 
smo zopet v prostorni kapeli. Tukaj sta dva oltarja: precej 
ob vhodu na levi je oltar sv. Pavle in njene hčere Eu- 
stochium, na nasprotni strani pa je oltar sv. Hije- 
r o nima. Na tem mestu je bil pokopan ta veliki cerkveni 
učenik. Vendar ni tukaj njegovih kostij, ampak prenesli so 
,, jih v Rim v cerkev sv. Marije Velike. Obrnimo se sedaj še 
na desno, idimo skozi mala vrata, in došli smo v zadnjo 
kapelo, ki je molitvenica ali bivališče sv. Hijeroninia. 
Tukaj je svetnik bival, pisal in molil. 

Večkrat smo imenovali ime sv. Hijeronima, in čitatelj 
ne bi razumel tega razkladanja, ko bi ne povedali nekoliko 
’ iz njegovega življenja. Rodil se je v naših krajih, skoro 
gotovo v Medjimurju 1. 331. in šel učit še v Rim. Po lahko- 
mišljeni mladosti se je izpreobrnil, dal leta 363. krstiti in 
bil odslej vnet kristijan. Prepotoval je več dežel in bil na 
' cesarskem dvoru v Trevirih. Šel je tudi na jutrovo, učil se 
sv. pisma, postal mašnik in sklenil ostati v sveti deželi. Izbral 
si je za bivališče ljubeznivi Betlehem. Tukaj je sezidal samo¬ 
stan iz svojega imetja, pa hitro so se mu pridružili učenci, da 
je bilo treba razširiti samostan. Med učenci je bil tudi sv. 
Evzebij Kr emonski, ki je dal vse imetje za zidanje samo¬ 
stana. Ker je bil sv. Hijeronim visokega stami, vlekel je 
njegov vzgled celo žene iz imenitnih stanov, da so zapustile 
svet in šle v samoto. Kdor je hotel živeti v samoti, šel je 

*) Glej str. 19. ' 

najrajši v sveto deželo: nekateri so živeli popolnoma osam¬ 
ljeni kot puščavniki, drugi pa skupaj v samostanih. Takrat 
so nastajali mnogoštevilni samostani, v samotah pa so ži¬ 
veli spokorniki. Povsodi, v puščavah, posebno še nasvetih 
krajih, kakor zlasti na Oljski gori je bilo veliko samotarjev, 
pa tudi veliko svetišč. Med ženami, katere so zapustile bli- 
ščobo sveta in hitele na svete kraje, bili sta tudi plemeniti 
Rimljanki Pavla in njena hči Eustochium. O potovanju 
sv. Pavle smo že govorili. Svoje veliko imetje je porabila 
za reveže in za ženski samostan, ki ga je ustanovila. Umrla 
je 1. 404. Njena hči je bila za njo prednica v samostanu; 
umrla je 15 let po materi in bila pri njej pokopana. Sveti 
Hijeronim, ki je bil natančen in oster učenik v duhovnem 
življenju, vodil je obe po stezi popolnega življenja, kakor 
tudi še mnoge druge bogoljubne osebe, bodisi ustno, bodisi 
z,nauki v pismih. Njegova pisma, ki jih je pisal na vse 
strmi, beremo še dandanes z največjim pridom. Med tem 
se je on neprenehoma učil, pa prelagal tudi sveto pismo 
na latinski jezik. Umrl je kot velik spokornik, cerkveni 
učenik, kot največji razlagalec sv. pisma in kot umen du¬ 
hovni vodnik 30. septembra 1. 420. Njegov spomin pa živi 
v Betlehemu, in vsak romar skaže čast poleg Gospodovih 
jaslic tudi temu velikemu svetniku. 

Kakor ni ostankov sv. Hijeronima več v Betlehemu, 
tako tudi ne pravih Gospodovih jaslic. Prenesli so jih — 
kakor smo omenili — v Rim in še dandanes jih častd po¬ 
božno v cerkvi Matere Božje »pri jaslicah^. 

Tako smo ob kratkem popisali tudi že lep del zgo¬ 
dovine betlehemskega svetišča. Kako vesela in 
hkrati žalostna je ta zgodovina! Precej prvi kristijani so 
sezidali na kraju Gospodovega rojstva malo cerkvico, katero 
je pa rimski cesar Hadrijan podrl 1. 135. in postavil na ti¬ 
stem mestu tempelj dvema nespodobnima malikoma. Sveta 
cesarica Helena je potrobila gnusobo in začela zidati veliko 
in lepo cerkev, katera je bila po njeni smrti dokončana leta 
333. Ta cerkev je večinoma taka ostala, kakoršna je bila 
takrat, seveda je izgubila vso krasoto in lepoto, s katero so 
napolnjevali v vseh časih ta sveti prostor pobožni kralji in 
cesarji. Pogumno so branili Betlehemčani cerkev ob raznih 
nevarnostih, tudi Bog jo je varoval čudovito, da je niso po¬ 
končali mohamedanoi. V 12. stoletju je bila tudi škofijska 
cerkev. Celo neki arabski pisatelj, ki jo je obiskal 1. 1154., 
hvali njeno lepoto in velikost. 

Kadar je bilo treba kaj popravljati, dali so radi ver¬ 
niki blaga in denarja za to svetišče. Tako na pr. je poslal 
Filip Dobri v 15. veku jelovega lesa iz Burgunda v Benetke, 
kjer so ga izdelali, od todi pa na ladijah odpeljali v Jafo in s 
kamelami prenesli v Betlehem. Kralj angleški Eduvard IV. je 
poslal toliko svinca v sveto deželo, da so pokrili ž njim streho. 
A Turek si je mislil: Svinec je dober za streljanje —, in 
vse je pobral ter streho razkril. 



Kiizilika Gospodovega rojstvu v Betlehemu. 


Očetje frančiškani, varihi svetih krajev, imeli so to 
cerkev v svoji oskrbi, odkar so bili v sveti deželi. Skrbeli 
so tudi vedno, da je bila cerkev lepa in trdna. Toda proti 
njim so začeli Grki-razkolniki 1. 1564. boj, recimo rajši ro¬ 
panje, ki je tako grdo in ostudno, da nahajamo malo ena¬ 
kega v zgodovini krščanstva. Grki, ki so se od cerkve od¬ 
cepili, niso imeli seveda nobene pravice do katoliškega sve¬ 
tišča. A oni so hoteli in hočejo imeti svetišče, in zato so 
rabili silo in zvijačo proti frančiškanom, denar pa za pod- 
kupljenje turških oblastij na tak način, da moramo to le 

silno obžalovati. Preobširno bi bilo, ko bi natančno popi- ( 

soval to rovanje Grkov. Le ob kratkem omenjam, da so se 
prizadevali v Betlehemu s silo, posebno kadar je bilo tam i 

veliko romarjev, v Carigradu pri sultanu pa z denarjem in 
lažmi, da bi odrinili frančiškane in sebi prisvojili oltar za 
oltarjem, rekel bi, ped zemlje za pedjo. Leta 1630. šo ho¬ 
teli sultana prevariti z napačnimi pismi, kmalu potem so 
ga podkupovali, a francoski poslanec je pridobil leta 1719. 
stare pravice katoličanom nazaj. Toda katoliške države so , 
se brigale za svete kraje čim dalje manj, in tako so Grki 
(menda 1. 1758.) udrli v cerkev — bilo je takrat 1000 raz- I 

kolnih romarjev v Betlehemu —, oropali jo vseh dragoce- i 

nostij, izgnali katoličane, od Turka pa dobili za veliko pla¬ 
čilo pismo ali ferman, ki jim je dal pravico do cerkve. Ka- i 

toličani so dobili sicer potem tudi turško pismo, da imajo ' 

edino oni pravico do cerkve, pa kaj je tako turško pismo! 

Od tedaj imajo razkolniki večji in boljši del te cerkve v 
rokah. Da jim pa ni treba cele cerkve popravljati in sna- 
žiti, naredili so oni zid, o katerem smo prej govorili, in tako 
je prednji del cerkve sam sebi prepuščen, izročen dežu in 
vetrovom v milostno varstvo. Katoličani ne smejo in ne | 
morejo popravljati, razkolniki pa nečejo. Mohamedancem 
je to čisto prav: prignali so že v cerkev svoje črede, in 
zato je skoro tudi sedaj tukaj hlev, kakor je bil ob Gospo¬ 
dovem času. Katoličani niso mogli nič drugega storiti, 
kakor da so si sezidali svojo cerkev, za katero je naš pre¬ 
svetli cesar poklonil lepo darilo. — To je ob kratkem zgodo¬ 
vina te cerkve. Da bi se pač katoliške države spomnile 
sramote, katera se godi katoličanom na tem mestu! Da bi 
pač ponehale stoletne krivice! Pa zdi se, da ne bodo kmalu; 
saj so se godile krivice zopet pred nedavnim časom. 

Vsak dan, razven nedelje in četrtka, obhajajo očetje 
frančiškani procesijo ob 4. uri popoldne po svetih mestih, 
kakor v Jeruzalemu. Začno pred sv. Rešnjim Telesom v 
svoji cerkvi in gredo od todi v votlino Gospodovega roj¬ 
stva, ter počaste najprej rojstvo Zveličarjevo. Tu pojejo 
pevci po vzgledu sv. Hijeronima: ^Betlehem, glej, v tej mali 
zemski votlini je bil rojen stvarnik nebes; tukaj je bil zavit 
v plenice, tukaj položen v jasli, tukaj so ga videli pastirji, 
tukaj ga je pokazala zvezda, tukaj so ga molili modri, tukaj 
so ga opevali angelji, rekoč: Slava Bogu na višavah!" Nato 
se obrnejo k jaslim in potem k oltarju sv. Treh Kraljev. 

Na vseh teh mestih so popolni odpustki. Od todi gredo k 


Sv. maša na oltarju sv. Treh Kraljev. Davidov vodnjak. Mlečna jama. 191 

oltarju sv. Jožefa, dalje h grobu nedolžnih otročičev, v mo- 
litvenico sv. Hijeronima, k njegovemu grobu, h grobu sv. 
Pavle in njene hčere, h grobu sv. Evzebija in potem nazaj 
v cerkev sv. Katarine, kjer se molijo litanije Matere Božje 
in se sklene procesija z molitvami za krščanske kneze, sveto 
deželo, za romarje in vse krščanstvo. 

Tukaj nimajo očetje frančiškani posebne hiše za ro¬ 
marje, vendar postrežejo prav prijazno in dobro. Imajo tudi 
šolo in store Betlehemčanom mnogo dobrega. Bog daj, da 
bi se jim zboljšale žalostne razmere! 

Skoro ni treba omenjati, da je ,jeruzalemski romar‘ imel 
veliko srečo, da je opravil daritev sv. maše v votlini Gospo¬ 
dovega rojstva, na oltarju sv. Treh Kraljev. Živa vera nam 
pomaga, da se stavimo v duhu za 19 stoletij nazaj v vrsto 
ponižnih pastircev in treh modrih z daljnega jutra; živa vera 
nam bode pomagala, da bodemo v njih poveličani družbi 
na vekomaj molili Sind Božjega. 

O kolika sreča za kristijana, zlasti katoliškega duhovnika, 
ki je dospel le-sem! Saj je tudi njegovo srce nekaka votlina 
Gospodovega rojstva, kamor pride Sin Božji, kakor je nekdaj 
stopil na svet v pravi betlehemski votlini. Kako bi mogel ro¬ 
mar pozabiti, da je bil na onem mestu, kjer se je prvič raz¬ 
odela sveta večna Beseda! 

3. Od Betleliema do Hebrona. 

Ozrimo se najprej na znamenita mesta v Betlehemu 
samem in zunaj Betlehema, potem pa jo udarimo prav hitro 
na jug proti Hebronu! 

Betlehem je Davidovo mesto. Ne ve se za trdno, kje 
je stala hiša Jeseja, njegovega očeta. Vendar kažejo zunaj 
Betlehema, četrt ure proti severozapadu, vodnjak, zraven ka¬ 
terega je bilo neki bivališče Davidovega očeta. Pravijo, da 
si je David želel piti vode iz tega vodnjaka, ko je rekel 
nekoč, hudo žejen: „0, ko bi mi kdo dal vode iz betlehem¬ 
skega vodnjaka, ki je pri vratih!"*) 

Bolj znamenit je pa neki drug prostor prav na na¬ 
sprotni, južni strani; ta je votlina, ki se imenuje Mlečna 
jama. Zunaj se vidi kakor kapela. A vsa je izdolbena 
v mehak kamen, apnenec (prirodna kreda), in nima nikake 
pravilne oblike. Strop se opira na nekaj stebrov; sredi 
votline je navaden oltar. Ko sem si ogledoval kapelo, po- 

*) .I. Ki-on. 11, 17. 

nujali so mi Ysi vprek, otroci in ženske, koščke belega ka¬ 
mena z nekako vtisnjeno ali izrezano podobo. Za nekaj dro¬ 
biža bi si bil lahko natlačil žepe. Kaj pa je to ? Ljudsko 
poročilo pripoveduje to-le: Ko sta hotela Jožef in Marija v 
naglici bežati v Egipet, mudila se je Mati Božja nekoliko v 
tej votlini, da bi nadojila svoje dete. Tu je padlo nekaj 
kapljic materinega mleka na tla, in od teh kapljic ima ta 
kamen čudovito moč, da pomaga materam in jim daje več 
moči. Ne samo katoličanke, sploh vse ženske iz Betlehema 
in okolice, tudi mohamedanke imajo močno zaupanje do te 
kapele in njenega kamena, ali bolje, do Matere Božje. Ta 
kapela je stara; Quaresmius pravi, da je zidala sv.Pavla tukaj 
cerkev in zraven samostan, v katerem je bivala s hčerjo. 
Katoličan, ki je poučen v veri, ve, od kodi mu prihaja po¬ 
moč. On ne stavi zaupanja v kamen, ampak v Boga in v 
priprošnjo svetnikov. Ker vzbuja ta jama živahen spomin 
Matere Božje, ki je šla gotovo todi mimo v Egipet, zato je zna¬ 
menita, zato jo tudi Betlehemčani spoštujejo in skrbno varu¬ 
jejo. Edino o tem bi dvomil, ali je res oni kamen, kar ga raz¬ 
dajajo potnikom, ves od te jame. Ako kdo izmed bralcev teh 
vrstic pride v to votlino, lahko se natančneje prepriča. 

Ako se vstopiš na spodnji strani samostana katoliškega 
in se ozreš proti jutru, vidiš lepo planjavo z rodovitnim 
poljem in obdelanimi njivami. Romar naj ne zamudi,- da 
bi si ne ogledal onega kraja, kjer se je prikazal angelj pa¬ 
stirjem in kjer je dandanes votlina pastirjev. Gre se 
pičle pol ure proti vzhodu, treba pa je imeti s sabo vodnika. 
Ta pokaže lahko med potom mesto, kjer je bila neki hiša 
sv. Jožefa (morebiti je tukaj sveta družina nekaj časa 
prebivala), pokaže mično selo Betsahur, ki se imenuje 
navadno Pastirska vas (romar naj pogleda malo kato¬ 
liško cerkev, župnišče zraven in šolo in tako imenovani 
studenec Matere Božje, kjer je pila sv. Devica), pokaže 
Boozovo polje, kjer je blaga Ruta pobirala klasje, in 
pripelje na polje pastirjev. Lep je ta kraj. Sočna in 
zelena trava pregrinja ravan med njivami, drevesa se dvi¬ 
gajo tu pa tam, tudi kak zagrajen prostor opaziš, kakor so 
pač že ob Gospodovem času imeli pastirji tak „stan“. Kako 
prijazno je tukaj, kadar je žito zrelo! Ko sem bil jaz tam, 
šlo je žito v bilje, mehko zelenje je hitelo iz močne in tolste 
prsti: povsodi je bilo videti, da so tla dobra in rodovitna. 

Tu sredi polja zagledamo nekaj razvalin; grški župnik, 
katerega je treba s sabo vzeti, odpre slaba vrata, in zopet 


gremo v zemsko votlino po 20 stopnicah. Tudi tukaj je 
podzemska cerkev in sicer grška, pa prav zadosti zanemar¬ 
jena. Ogledujoč to svetišče sem rekel sam pri sebi: »Ako 
tako ostane, kmalu se mora podreti." Videti je tukaj 
slab grški oltar, nekaj ostankov iz prejšnjih časov, med ob¬ 
rednimi knjigami sem opazil s cirilico pisane evangelije — 
sploh pa nobene znamenitosti. Žal, da imajo to svetišče v 
rokah Grki — zato, da je zanemarjajo in grdč. Nekdaj je 
stala tukaj cerkev, ki je imela kripto ali podzemski del. Od 
te cerkve so torej tukaj samo malovredni ostanki. 

Ker je dandanes lepa cesta od Betlehema še naprej proti 
jugu, in ker se tudi varno ali jaha, ali vozi, ali hodi: zaradi 
tega je pametno ogledati si »Zapečateni studenec", »Salomo¬ 
nove vodnjake", »Zaprti vrt" in naposled tudi mesto Hebron. 

Na južni strani Betlehema se svet nekoliko znižuje, pa 
kmalu se zopet vzdiguje, in tako je vedno naprej proti jugu. 
Na obeh straneh ceste so pusta tla, skaloviti griči, peščene 
ravnice, na katerih le malo raste. Tu pa tam se pas6 ve¬ 
like črede ovac in koza, ki pobirajo redko travico ob teh 
neprijaznih višinah. Visokih gora pa ni; tako je, kakor po 
našem Krasu. Vse je nekam posušeno in požgano. Kdo 
vč, ali bi se ne dal obdelati ta svet! Po poti zopet pe- 
f čavaš dolge vrste kamel, dobro obloženih, zakaj Hebron ima 
* precej živahno obrtnost in kupčijo. Skoro nikjer pa ne 
vidiš po poti kakega sela ali kake hiše. Zares, zapuščeno 
je to judejsko gorovje. 

Dobro uro od Betlehema se romarju odpre na levo 
prijazna dolina, in v nižini se zablišči površina nekega ve¬ 
likega obzidanega ribnjaka ali kala. Zraven je tudi^ veliko 
poslopje, prav nenavadno za one kraje, nekaka vojašnica. 
Takoj jo zavijemo v stran, da si vse to ogledamo. Najprej 
zlezemo s precejšno težavo v podzemski prostor, ^ v tako 
imenovani zapežateiii studenec, kakor se imenuje 
v »Visoki pesmi* (4, 12; — vsaj navadno mislijo, da je ta 
studenec isti, o katerem govori Salomon). Spodaj v glo¬ 
bini poteka studenčnica dokaj obilno. Brez dvoma ga je 
poznal in iz njega pil kralj Salomon. On primerja ^ kot 
ženin nevesto svojo temu studencu in naznanja s tem njeno 
Čistost, njene kreposti. Studenec je bil zaprt in še zape¬ 
čaten, da ga ni nihče kalil ali cel6 pokončal. V posebnem 
pomenu je podoben ta studenec Mariji, ki je najčistejša de¬ 
vica, pa nam je rodila simi Božjega, ki je studenec življenja 
in vir resnice. — Blizu studenca je oni vodnjak ali kal. 

Jeruzalemski romar. 13 

podoben našim ribnjakom, in je jako velik. Ako gremo 
na levo okrog griča v dolino, pridemo do drugega in tretjega 
vodnjaka, v katerih je obilo vode. Ko vidimo prvič te na¬ 
prave v tako suhem in golem kraju, zdi se nam čudno: vsaj 
Turek bi kaj takega gotovo ne zidal. Ge jih ni zidal Turek, 
zidal jih je_ Salomon, in zares pravi splošno poročilo, da 
so tukaj oni vodnjaki, o katerih govori sam v bukvah „Pri- 
digarju“ (2, 6). Dal jih je pa napraviti zato, da se je voda 
v njih nabirala in po vodovodu potekala proti Betlehemu 
v njegove lepe vrtove. 

Daši je nekoliko težko iti po dolini navzdol, kadar je 
zelo mokro (kakor je bilo meni), vendar je vredno ogledati 
si nekdanje zaprte vrtove Salomonove, po katerih 
se je sprehajal nekdaj mogočni kralj in katere tudi omenja 
v Visoki pesmi (4, 12): ,Zaprt vrt si, sestra, moja nevesta, 
zaprt vrt“. Tako poveličuje lepoto svoje neveste, pa tudi 
njeno stanovitnost, ker je bila njena čednost zavarovana, 
kakor je z zidom zavarovan lep vrt. Sveti Duh, ki je go¬ 
voril v modrem Salomonu, opominja s tem tudi nas, naj 
bodo naše duše neveste nebeškega ženina, naj bodo čiste, 
kakor bister studenec, lepe, trdne in stanovitne, kakor ob¬ 
zidan vrt. — Kajpada dandanes ni več tukaj naprav Salo¬ 
monovih, ni njegove palače, vendar je kraj še vedno lep 
in silno rodoviten. Pravijo, da se na pr. tukaj krompir 
na eni njivi pridela petkrat v enem letu. Pri nas smo za¬ 
dovoljni, če ga srečno spravimo pod streho le enkrat. ,Ni 
pa kraj posebno obširen, ker je dolina Tawahin,' v 
kateri so bili vrtovi takoj ob vznožju, ozka pa globoka. — 
Mimogrede si na tej poti lahko ogledamo malo selo E rt as, 
kjer si Nemci prav dobro pomagajo. Sploh je za tistega, 
ki ima veselje do prirode, tukaj marsikaj zanimivega, a mi 
se ne moremo todi dolgo muditi. 

Pot proti Hebronu se nam zdi morebiti dolgočasna, 
ker se jako vleče. Hrib za hribom, dolino za dolino pre¬ 
hodimo ali prevozimo, pa le ni konca. Kake štiri ure od 
Betlehema pridemo do nekega studenca, čegar voda se zbira 
v koritu. Malo proti jutrovi strani na gričku je ostanek 
nekdanjega poslopja. Tu je bila nekdaj cerkev. Mnogi mi¬ 
slijo, da je tukaj krstil dijakon Filip dvornika etijopske kra¬ 
ljice, kakor pripoveduje »Dejanje apostolov" (8, 26—40): 
»Angelj Gospodov je govoril Filipu, rekoč: Vstani in pojdi 
proti jugu na cesto, ki drži iz Jeruzalema v Gazo; ta je 
razdejana. In je vstal in šel. In glej! mož iz Etijopije, 

dvornik, mogočen služabnik Kandace, etijopske kraljice, 
kateri je bil čez vse njene zaklade, prišel je bil molit v Je- 

preroka, in je rekel: Meniš-li, da razumeš, kar bereš ? In 
je odgovoril: Kako bi mogel, ako me kdo ne pouči? In je 
prosil Filipa, da naj gčri stopi in k njemu sede. Vrsta 
pisma pa, katero je bral, bila je ta: Kakor ovco so ga v 
klanje vedli, in kakor jagnje brez glasil pred njim, ki ga 
striže, tako tudi on ni odprl svojih ust. V ponižanje je bila 
njegova sodba preklicana, (njegov rod kdo bode razložil?) 

KGr bode vzGto od zemlje njegovo življenje. Odgovoril je 
pa dvornik in rekel Filipu: Prosim te, o kom govori pre¬ 
rok to, o sebi, ali o kom drugem? Filip je pa odprl usta 
in je začel od tistega pisma in mu je oznanjeval Jezusa. 

In ko gresta po potu, prideta k neki vodi, in dvornik reče: 

Glej vodo, kaj brani, da bi me ne krstil? Filip pa reče: 

Ako veruješ iz vsega srca, sme se zgoditi. In odgovori in 
reče: Verujem, da je Jezus Kristus Sin Božji. In je ukazal 
voz ustaviti, in sta stopila oba v vodo, Filip in dvornik, 
in ga je krstil. Ko' sta pa stopila iz vode, vzel je Duh 
Gospodov Filipa, in dvornik ga ni več videl. Šel je pa 
vesel svojo pot.“ Ta studenec se imenuje Ajn Dirv^. 

Kako vse drugače, koliko prijazneje je bilo nekdaj v tem ' 

kraju, ko je bila tu celo krščanska cerkev! 

strani ceste naprej po 

hribu, prišli bi do vasi Hallinl. To je starojudovska il 
vas, ki se omenja že v Jozvetovih bukvah (15, 58). Moha- 
medanci, ki bivajo tukaj, mislijo, da je v njih džamiji po¬ 
kopan prerok Jona. Na desni strani pa so razvaline drugega 
prav starega mesta, ki se s Halhulom vred imenuje v Jozve¬ 
tovih bukvah; to je: B essu r ali Betsur. To mesto je v ju¬ 
dovski zgodovini imenitno, bitve so se bile tukaj-le; a danda- ' 

nes je treba sledii za vsem tem še le iskati. Tako vse mine. 1 

Razne zanimivosti sreča potnik še nadalje. Uro hoda' 
po tem studencu zapazi na levi strani poti mogočno zidovje, ' 
katero imenujejo BarAm R&met el Blialil (visoko 
svetišče prijatelja t. j. božjega), in pravijo, da je tukaj do- 
hna Mambre, kjer so se prikazali Abrahamu trije angelji. 

Sveto pismo namreč pripoveduje (I. Mojz. 18, 1 in dr.): 

,Gospod se rnu je prikazal v dolini Mambre, ko je sedel 
pri vratih svojega šotora ob dnevni vročini. In ko je svoje 
oči vzdignil, prikazali so se mu trije možje in so stali blizu 
njega; ko jih je ugledal, tekel jim je izpred vrat svojega 
Šotora naproti in se do tal priklonil. In je dejal: Gospod, 
ako sem milost_ zadobil v tvojih očeh, ne hodi mimo svo¬ 
jega hlapca; prinesem pa nekoliko vode, da si noge umijete j 


ter počijete pod drevesom.* Dalje pripoveduje sveto pismo, 
kako jim je postregel, a eden izmed mož — bil je to Go¬ 
spod sam — obljubil je njemu in Sari sina. Toda ni go¬ 
tovo, da bi se bilo to prav tukaj dogodilo. — Od todi gremo 
nekoliko navkreber, pot se še precej vije sem in tje, dokler 
se naposled ne zniža in nas ne privede v prelepo dolino 
Hcbronsiko. Kakor očarani gledamo ob poti lepe vrtove, 
obilno trtje, tla zelena in dobro namočena, krepka drevesa : 
ne pravijo zastonj, da je ta dolina izmed najlepših v Palestini. 
Zares: poleg Tiberijskega jezera nisem videl nič lepšega v 
Palestini. Zato pa si izbero tukaj mnogi bivališče poletu. 
Ljudje so tukaj skoro samo mohamedanske vere (razven 
nekaj Judov) in so menda jako sovražni kristijanom._ Pre¬ 
bivalcev je nad 9000. Za potnike je na desni strani ceste 
gostilnica ali novodobni hčtel, precej daleč od mesta proti 
zapadu pa je rusko gostišče. (Ako bi kdo želel tukaj preno¬ 
čiti, moral bi imeti dovoljenje od ruskega arhimandrita jeru¬ 
zalemskega.) No, družba, s katero sem hodil jaz,_ ostala je 
kar zunaj mesta na prijaznem griču v senci košatih dreves. 
Ne vem, ali sem že kdaj tako pesniško obedoval, kakor takrat. 
Potniki so bili sami Američani. Prav pred seboj na nasprot¬ 
nem griču smo gledali Hebron. Lično mesto, z lepo lego! 
Dolina hebronska namreč je nekaka zareza v judejskih hribih 
in tako visoko nad morjem, kakor Betlehem. Toda jako 
dobro je zavarovana od vseh stranij, bodisi proti vročemu, 
bodisi proti mrzlemu vetru. Dolina se razteza od jugo¬ 
vzhoda proti severo-zapadu, in vanjo se spušča nekaj manjših 
dolin. Hebron, ki se imenuje po domače ,E1 Khalil*, na¬ 
slanja se na severno brežino na vzhodni strani doline. 

Hebron spada med najstarejša mesta sveta. Zidan je 
sedem let poprej, nego egiptovsko staro mesto Taniš. Nekdaj 
, se je imenovalo mesto Kariat-Arbe. Tukaj sem je prišel, 
tukaj je stanoval, tukaj je pokopan očak Abraham. Todi 
je bila skoro gotovo dolina Mambre, kjer se mu je prikazal 
Bog, kjer mu je bil obljubljen sin Izak in kjer je umrla 
njegova žena Sara; v Arbe-i (Hebronu) je kupil Abraham 
njivo, kjer je pokopal ženo. Tukaj je bil pokopan on sam 
in Izak z ženo Rebeko. Tudi Jakopove kosti so prenesli iž 
Egipta in jih pokopali v Hebronu pri očetih. Ko so šli Iz¬ 
raelci skozi puščavo, poslal je Mojzes oglednike v obljubljeno 
deželo. Ti so prišli tudi v Hebron, v katerem so bivali takrat 
orjaki. Todi nekje so si urezali tudi trtno mladiko z grozdom, 
ki sta ga nesla na drogu dva moža. Pozneje si je pridobilo 

198 Zgodovina Hebrona. Grob Abrahamov. 

mesto več imenitnosti, ker je kralj David tukaj vladal, predno 
je prišel v Jeruzalem. — Razne nezgode so sicer prišle nad 
Hebron, toda vselej se je mesto polagoma zopet povzdig¬ 
nilo, kar je prav umevno. Rodovitna in lepa tla vabijo 
prebivalce le-sem; tudi za kupčijo je kraj ugoden. 

Ker častijo tudi Arabci ali mohamedanci Abrahama za 
svojega očaka, zato jim je ta kraj jako imeniten. Hebron 
jim je — rekel bi — božja pot, kamor hodijo na grob 
Abrahamov. In kje je ta grob Abrahamov? Ta grob je 
--- tako verujejo mohamedanci, opirajoč se na krščansko 
sporočilo — v njih veliki Abrahamovi džamiji, kateri pra¬ 
vijo „Haram el Khahl“. To je mogočno svetišče bolj na za- 
padni strani mesta, v katero pa ne sme noben kristijan, 
ako neče izgubiti življenja. Le redkokrat je dovolil sam 
turški sultan nekaterim osebam s posebnim pismom ali fer- 
manom, da smejo vstopiti. 'Pa še tedaj neki ni bilo popol¬ 
noma varno. • Zakaj turški ferman daje pravico, da sme 
tisti kristijan iti noter, ne pa tudi ven, — tako si mislijo 
mohamedanci. Sicer je pa taka radovednost nespametna. 
Kaj neki hočejo imeti mohamedanci v tej džamiji ? Ostankov 
Abrahamovih gotovo ni, torej lahko kažejo kako jamo ali 
kak zidan grob. Kaj si na boljšem, ako si to videl? Zato 
me tudi ni čisto nič mikalo videti to skrivnost, ko smo šli 
okrog' molitvenice. No, v veliko luknjo v zidu sem vtaknil 
roko, kakor so jo vtaknili drugi, češ, da je vsaj nekaj. 

Mesto smemo imenovati čedno. Hiše so dokaj velike 
in lične, ulice tu pa tam prostorne. Posebno všeč mi je 
bil „bazar“, kjer se vidi raznovrstno blago v veliki množini. 
Zares, Hebron je kupčijsko mesto. Tudi nam so ponujali 
to in ono, toda ne vem, je-li kdo kaj kupil, ali ne. Jaz 
sem hotel porabiti priliko, da bi napravil sliko hebronskega 
bazara; naredil sem nekaj, a domov tega nisem prinesel. — 
Naš vodnik je bil vzel stražo za ta čas, ko smo hodili po 
mestu. Zdi se mi, da je bil za stražo neki starejši človek, 
katerega bi se niti naši otroci ne bali. Tudi je bil nam 
zapovedal, da moramo po mestu hoditi skupaj, kakor vojaki, 
če hodijo po sovražnikovi deželi. Domačini so sicer neko¬ 
liko režali na nas, v obče pa ni bilo sile. Jutrovec sodi 
vse le po zunanjem videzu. Strah ima pred orožjem, če 
je tudi slabo. Zdelo se mi je včasih, da bi se takega straž¬ 
nika ali kakega Reduvinca bolj bal, ko bi ne imel ničesar 
pri sebi, kakor ko je imel dolgo, zarjavelo in prazno puško. 

■— Iz radovednosti je hodila cela kopa Hebroncev za nami; 


Hrast Ahrahamov. IvVJ 

nekoliko več nego radovednost so pa razodevali oni, ki so 
nas oblegali med našo južino. Njih misli ni bilo težko uga¬ 
niti. Toda naš dragoman nas ni vnemal, da bi bili delili 
svoj grižljej med sebe in ogledovalce. 



Ker ni moj namen, da bi natančno opisoval mesto, 
omenjam le še., da smo šli gledat tudi „hrast Abra¬ 
hamov*. Gre se precej daleč proti severozapadu, menda 
več ko pol ure poleg struge nekega izsušenega potoka. Tu 

Hrast Abrahamov. Od Hebrona do Betlehema. 


je dolina Sibta. Vidi se lepo polje; zares tu bi bil pravi 
raj, Ao bi bila tla pridno in umno obdelana. Naposled pri¬ 
demo do ograjenega ali zazidanega zemljišča, vstopimo in 
kmalu stojimo pod Abrahamovim hrastom. Mnogo se ie 
pisalo o i^em. Sedaj je svet todi okrog ruski, ker so ga 
nakupili Rusi, in oni so zavarovali tudi hrast z nizkim 
ozidjem. Hrast je res star, ima malo listja in slabe veie. 
Nekoliko je že podprt. Opazovalec lahko kmalu sodi, da to 
drevo m videlo Abrahama. Pač pa je verjetno, daje Abra- 
hain bival tukaj, zakaj svet je tako vabljiv, za drevje tako 
ugo^den, da je brez dvoma tudi staremu očaku bil všeč. 
tudi se vjema s tem prostorom, kar beremo v sv. pismu 
o dolini Mambre. Otroci so nam ponujali želodov, češ, da 
so s tega drevesa, a meni se tudi to ni zdelo verjetno. 
Vendar sem jih vtaknil par v žep, češ, če niso s tega dre¬ 
vesa, morajo pa biti s kakega drugega tukajšnjega. Naredil 
sem sliko tega drevesa, kakor poprej sliki mesta in mestnega 
gibanja; a po teh slikah ni sedaj ne duha ne sluha. Slišali 
bodemo pozneje, zakaj ne. Citateljem pa podajemo nekoliko 
starejšo, vendar natančno in resnično sliko tega znameni¬ 
tega drevesa.' (Glej stran 205.) 

Nekdaj so imeli — in nekateri imajo še dandanes — 
Hebron za rojstveno mesto sv. Janeza Krstnika. A to je 
popolnoina neverjetno. Ne morem si misliti, da bi bila’ šla 
Marija tako daleč, ko je šla obiskat svojo teto Elizabeto. 

ato tudi mi ne bodemo kar nič iskali rojstvenega mesta 
Janezovega v tej dolini. 

Naposled še omenjam, kar so mi pravili o rodovitnosti 
tega kraja. Dobč se neki še dandanes tukaj grozdi, ki so 
težki pet kilogramov. Daši to ni nemogoče, vendar nisem 
jaz videl nobenega in torej ne morem o tem pričati. — 
Lep razgled ima popotnik, ako gre na jugovzhodni hrib 

J dolino bebronsko, vidi pa 

tudi, da je pokrajina na okrog jako pusta, zlasti proti jugu, 
m daje Hebron le nekak otok v tem skalnatem morju. 

1 - 1 , spoznajo čitatelji, kako je z vremenom na judej¬ 
skih gorah, omenjam, kako se nam je godilo med vožnjo 
sem m tje. Ker je cesta v Hebron precej dobra za vožnjo, 
zato je bil naš dragoman dobil nekaj vozov. Bili so taki, 
da se Jim je moja tovarišija iz Amerike smejala na glas. Na 
pot sem vzel svojo sivo potno suknjo, češ, čemu jo pa 
imam, m v njej sem izkusil dovolj gorkote poldanskega solnca. 

A domov se vozeč sem hvalil zavit v suknjo svojo previd¬ 


Potovanje v Ajn Karim. 

nost. Proti večeru namreč, ko smo bili na vrhu hudega 
klanca, pripodi se nagloma gosta megla in mrzel veter nas 
opiha do živega. Plohe sicer ni bilo, a ta vlažni mraz je 
bil jako neprijeten. Nikoli še nisem doživel tako nagle 
izpremembe v vremenu, takega prehoda od vročine do 
hudega mraza, kakor takrat. 

Ko bi šli ob ugodnejši priliki nazaj proti Betlehemu, 
mahnili bi jo lahko na desno proti razvalinam nekdanjega 
mesta Teku a, ogledali si lahko votlino, imenovano „Kha- 
retun“, šli tudi na goro ali hrib, imenovan .Djebel Fer- 
daus“ ali „Fureidis“ t. j. Gora Paradiž; vidijo se zname¬ 
nite starine, pa navadnega romarja ne zanimajo, zato jih 
tudi mi tukaj ne bodemo opisovali. 

4. K ST. Janezu t puščavo. 

Noben romar ne zamudi lepe prilike, da bi ne šel po¬ 
gledat, kje je bil rojen sv. Janez Krstnik, in kam je šla ob¬ 
iskat Marija svojo teto Elizabeto. Dandanes trde v obče vsi 
enako, kar so varihi svetih krajev trdili od nekdaj, da je 
rojstveni kraj sv. Janeza v današnjem selu Ajn Karim. 

To selo je dobri dve uri od Jeruzalema proti zapadu, 
nekoliko v stran od ceste proti Jafi. Hodijo pa romarji tje 
ali naravnost iz Jeruzalema, ali pa gredo iz Betlehema čez 
gore. Prva pot je prav lahka in pripravna. Lahko se je 
tudi voziti; kdor ne mara jahati, naj gre peš. Mašniki naj 
gredo zgodaj iz Jeruzalema ali pa zvečer, da morejo maše¬ 
vati v kapeli rojstva sv. Janeza. Da bi imeli domačega vod¬ 
nika, ni neobhodno potrebno, vendar je pa dobro v onih 
krajih, da se ne izgubi preveč časa z iskanjem ceste ali pa 
posameznih znamenitih mest. Ge pa gredo romarji narav¬ 
nost iz Betlehema, morajo imeti vodnika in biti nekoliko 
trdni v nogah. 

Gredoč iz Betlehema proti sv. Janezu obišče romar 
lahko tudi malo mesto Bet-Iljalo. Prebivalcev ima kakih 
3000 in sicer kristijanov; med njimi je nad 600 katoličanov. 
Tukaj ima katoliški patrijarh jeruzalemski svoje po¬ 
letno bivališče, lepo in veliko cerkev in pa še duhovsko 
semenišče. Ustanovil je to napravo patrijarh Valerga 
1. 1857.; počez ima do 30 gojencev. Tudi Grki imajo lepo 
novo cerkev; silno so se upirali, ko so tukaj zidali kato¬ 
ličani, pa niso mogli ustaviti dela. Okolica je lepa, že od 
daleč se vidi tje prav prijazno; ni pa tukaj nobenih spo¬ 
minov na stare zgodbe. 

Pot iz Betlehema v Ajn Karim. 


Enako bi morebiti zanimalo romarja, da si ogleda tako 
imenovani studenec sv. Filipa, ki se danes imenuje 
Ajn el Hani j e. Ni treba iti daleč na stran od naj¬ 
bližje poti; tukaj tudi lahko počije,' ker je prav prijazno. 
Mnogi mislijo, da je dijakon Filip tukaj krstil dvornika eti- 
jopskega, in ne pri Ajn Dirve; a ni lahko izpričati, da bi 
res tako bilo; verjetnejše je pač, kar smo že poprej pripo¬ 
vedovali. 

Vzraduje se romar, ko dospe na vrh hribovja, ki ob- 
krožuje prijazno dolino — domovino sv. Janeza —• od vseh 
stranij. Kakšen je ta svet, kjer je preživel največji izmed 
prerokov svojo mladost? Precčj globoka dolina ali zareza 
med judejskim gorovjem, nekake neške — to je Ajn Karim. 
Od Jeruzalema sem prideš tako, da jo vidiš po dolgem. Ni 
kaj dolga, a je prav prijazna. Ko se oziraš na okrog, za¬ 
gledaš še na levo roko nekako kotlino ali brežino. Ajn 
Karim obstoji iz dveh sel: jedno je na severnem, drugo na 
južnem bregu doline. Vmes je ozka ravnica z dovolj moč¬ 
nim studencem, ki se po Materi Božji imenuje Marijin 
studenec. Frančiškanski samostan, cerkev rojstva sv. Ja¬ 
neza in hiša za romarje so na severni strani doline, torej 
pač romar najprej tje zavije. Gredoč nekoliko v hrib, pride 
kmalu pred lepo cerkev, pred imenitno svetišče sv. Ja¬ 
neza Krstnika. Žal, da ne stoji na samem, kjer bi se 
videla lepše. Cerkev je dokaj velika, trdno zidana, srednje vi¬ 
soka. Na obeh straneh so močni štirivOglati stebri, in tako 
ima cerkev tri ladije. Kakor največ drugih cerkev v sveti 
deželi, tako ima tudi ta v sredi kupolo z okni, da prihaja vanjo 
dovolj svetlobe. Lepa so tla, ker je tlak iz marmorja; tudi 
stene so obložene s svetlimi ploščami. Veliki oltar je nov, 
iz lepega marmorja in z umetnimi kipi; spredaj pred obha¬ 
jilno mizo sta tudi dva velika kipa: sv. Frančišek in sv. Klara. 
Romar pa se ne ozira toliko na druge dele v cerkvi, ko¬ 
likor na nizko kapelo na evangeljski strani cerkve, kjer je 
rojstveni kraj sv. Janeza. Gre se po nekaterih stopnicah 
in se pride pred oltar, razsvetljen od zgoraj in spodaj s 
svetilnicami. Pod oltarjevo mizo je na kamenitih tleh na¬ 
pis: »Tukaj je bil rojen predhodnik Gospodov*. Oltar je 
posebno lep, bogato ozaljšan z lepimi podobami (relievi). 

j® torej rojen sv. Janez, ki je s tako močjo 
oznanjeval pokoro in Zveličarja samega krstil v Jordanu! 
Kako čudovito je bilo rojstvo Janezovo! Kako so voščili 
srečo očetu in materi! In ko so hoteli dati ime detetu, ko 


Ajn Karim: Sv. Janez Krstnik; Marijino obiskanje. 

je oče zapisal: »Janez je njegovo ime“, in ko je potem iz- 
pregovoril — koliko veselje je bilo tu na tem kraju in po 
vsej okolici! 

Tako živo stopijo romarju pred oči vsi ti dogodki in 
tako lepo se vjemajo s tem krajem, da se mora vsakemu 
priljubiti ta dolina. Cerkev je tako dostojna, da je izmed 
najlepših, kar jih je v sveti deželi. Veliko so storili Spanci 

za to svetišče. » , , * 

Na drugi strani doline so slabe mohamedanske koče, 
nad njimi pa se dviga nova ruska cerkev s samostanom. 
Nikakor bi ne bili Rusi tukaj zidali cerkve,_ ako bi ne bili 
trdno prepričani, da je v tej dolini rojstveni kraj sv. Janeza. 
Romarja pa ne mika ta razkolniška cerkev, ampak kato¬ 
liška cerlcev Marijinega obiskanja, ki je na 
istem griču, pa malo bolj proti večeru. Gre se mimo Ma¬ 
rijinega studenca, potem pa po poti v grič navkreber, m 
kmalu stopimo skozi ograjo pred malo cerkev. Iz dobrega 
vodnjaka pred cerkvijo dobimo lahko vode, da si žejo po¬ 
gasimo. Cerkev je preprosta, ima dva oltarja: jeden je po¬ 
svečen Marijinemu obiskanju, drugi pa obrezovanju sve¬ 
tega Janeza. Ali je res bil tukaj obrezan, ali ne, to — mi¬ 
slim — bi se ne dalo določiti. Tudi v cerkvi je odprtina 
do dobrega studenca. Samostanski brat je tukaj za čuvaja 
in potniku pov4 marsikako zanimivost. 

Mikalo me je, da bi šel tudi v tako imenovano pu¬ 
ščavo , kjer je sv. Janez bival v svoji mladosti in se 
krepčal za poznejšo službo. Sv. pismo*) pravi, da je bil y 
puščavi do tistega dne, ko se je prikazal Izraelu. ^ Ker m 
tam nobene prave puščave, zato' si moramo misliti samoto, 
v kateri je bival Gospodov prerok. Tisti samotni in vendar 
prijazni kraj kažejo uro daleč od Ajn-Karima proti zapadu, 
nad cesto v Jafo. Močno je peklo solnce — bilo je še le 
18. dnč meseca sušca — ko sem jahal po težavnih in sa¬ 
motnih potih za domačim vodnikom v to »puščavo*. Kraj 
je na precej visečem bregu. Tu je majhna votlina, kjer se 
darujejo dnč 23. junija svete maše; nekaj niže_ je zidan 
tolmun za vodo, više zgoraj pa so ostanki^ starih, slabih 
kočic, v katerih so bivali puščavniki. _ Pozna se še, kje so 
imeli prostor, da so kurili itd. Še više g6ri kažejo grob 
sv. Elizabete. Prav lep razgled je tukaj na zapad in na se¬ 
ver. Svet je osojen; tu pa tam raste kako drevo. Romar 

*) Luk. 1, 80. 


204 


Puščava sv. Janeza, Cerkev sv. križa. 


naj ne pozabi iz samostana vzeti s seboj ključa do one votline, 
da stopi v zaklenjeno bivališče sv. Janeza. Iz oaledovania 
se lahko preveri,_ da je bil tukaj kraj kakor nalašč za me- 
roka, ki se je pripravljal za svojo veliko nalogo. 

r J- tukaj jako vabljivo, ne vem, 

ali zaradi lepih spominov na sv. Janeza, ali zaradi lepega 

1 ^? treba za življenje nič drugega, kakor 

zraka, lahko bi tukaj ostal in živel kot puščavnik. A dru^o 
vprašanje je, ali bi me domačini pustili pri miru. Meni in 
mojim sopotnikom — bila sta slučajno tudi dva Hrvata, 
dve pvatici m en Spanec - se ni zgodilo nič žalega. A 
moj tovariš, ki je bil tukaj nekoliko dnij poprej, imel je na 
tom kraju doka^j straliii, kakor mi je pripovedoval pozneje. 
Ha bi dobil nekaj novčičev iz mošnjice, potegne jo iz žepa 
in vzame, kolikor je potreboval. To pa sta opazila dva do¬ 
mačina, ki sta bila prišla, in takoj sta razodevala z raznimi 
znamenji skupno željo, da bi se polastila njegove denarnice. 
Hospod je to spoznal, in jelo mu je biti tesno pri srcu. 

endar m bilo hujšega: prišel je domov zdrav in tudi de¬ 
narnico prinesel s sabo, če je ni izgubil. 

-T. ^ gostišče, idimo še na prijazni 

hribec ob severozapadu, kjer se blišči pred očmi prav ve- 

tje. Od zunaj vidimo mogočno 
obzidje, (^oli m okoli je vse lepo in okusno zasajeno in ob¬ 
delano. To je samostan in pa sirotišnica Sijonskih se¬ 
ster IZ Jeruzalema. Ta zavod je napravil p. Alfonz Ra- 
tisbonne sam; samostan in cerkev sta pa še prav nova. Tukai 
počiva na samostanskem pokopališču goreči mož; drevo po¬ 
hlevne tamariške obsenčuje njegov grob. (Prim. str. 137.) 

Ko smo se poslovili pri prijaznih frančiškanih in iim 
izrekli srčno zahvalo, mahnemo jo proti Jeruzalemu in si 
se enkrat ogledamo ta kraj. Umevamo, da je tukai poletu 
jako vroče ker je vse tiho in zaprto pred mrzlimi vetrovi, 
ilaste pa tukaj plemenito sadje, dobra trta, in kar sicer kdo. 
položi v rodovitna tla. — Prišedši na višino, ki loči to do- 
J oh planjave jeruzalemske, razveselimo se krasnega raz¬ 
gleda, ki se nam tukaj odpira. Lahko gremo sedaj po gladki 
ces 1 naravnost v Jeruzalem, ali jo pa mahnemo na desno 
ogledat Sl grški samostan s cerkvijo sv. križa. Po 
sporočilu je veliki oltar te cerkve prav tam postavljen, kier 
so posekah drevo za Jezusov križ. Že v 5. stoletju je bil neki 
ukaj zidan samostan. Dandanes je tu mogočen samostan, 
kakor trdnjava; nad vsem se dviga veličasten stolp. Cerkev 



Cerkev sv. križa. Pri sv. Petru, 


ni posebno skrbno ohranjena; ima pa tri ladije. Tukaj je 
grško semenišče za grške duhovne. 


,,Hrast AI)raliamov.“ 

(Po fotografiji.) 

Kmalu prehodimo kos poti do Jeruzalema mimo Ra-' 
tisbonnove deške sirotišnice, ki se imenuje pri svetem 


206 Pri ST. Petru. Mamilla. K Mrtvemu morju. 

I 

Petru. Tu se vidi, kaj stori vnetost, združena z ljubez- | 

nijo do Boga in bližnjega. Ta sirotišnica za dečke je ne | 

samo lepa, ampak tudi prostorna: velika hodišča ima za ' 
senco ob vročini, pa tudi obširne sobane in kapelo. Kako 
lepo se vidi s hodišča proti Jeruzalemu! Otroci se uče v 
zavodu potrebnih znanostij, zlasti francoskega in laškega 
jezika, pa tudi raznega dela. Tako si pozneje lahko slu¬ 
žijo kruha. Ko sem hodil po velikih prostorih sem in tje, | 

spominjal sem se — kajpada — našega ljubljanskega siro- 
tišča in si mislil: Krščanska ljubezen je povsodi enaka; ' 
drugi ljudje, duh je pa isti. 

Od sirotišnice pemo mimo obzidane lokve, ki se ime¬ 
nuje Birket Mamilla, menda po neki pobožni ženi Ma- 
milli, ki je tukaj. pokopala veliko krščanskih trupel 1. 614., 
ko je perzijanski kralj Kozroa divjal in moril po Jeruzalemu. 

Blizu je bila nekdaj cerkev sv. Mamille. Na večerni strani i 
so pokopani nekateri Herodijani t. j. iz družine kralja He¬ 
roda Velikega. Od todi gremo le še za nekaj streljajev, pa 1 
smo dospeli do jeruzalemskih vrat. 

5. K Jordanu in Mrtvemu morju, i 

Potovanje do Jordana in Mrtvega morja je silno za¬ 
nimivo. Kdor vidi rad čudne in nenavadne kraje, ta bode 
skoro najbolj zadovoljen s to potjo izmed vseh drugih v ** 
sveti deželi. Toda zdi se, kakor bi bila morda nekoliko ne- I 

varna. Saj je že Zveličar povedal v priliki o usmiljenem ! 

Samarijanu, da je šel iz Jeruzalema v Jeriho in prišel v roke ; 

razbojnikom. Dandanes se ni več bati razbojnikov, kolikor j 

vem, a pritakne se to ali ono in pripravi človeka v strah. I 
Tudi zame je bila ta pot najbolj nevarna, in še sedaj hvalim 
Boga, da sem se vrnil zdrav in nepoškodovan. Naravnost 
svetujem vsakemu romarju, naj le^ gre k Jordanu, ako le 
more, — ne bode mu žal; toda na!j ravna previdno. Dobi 
naj dobrega in umnega vodnika, dobro družbo in dobro, 
močno žival za ježo. Peš bi se sicer tudi dalo priti, in . 

Rusi hodijo peš v velikih trumah; a da bi nekateri jahali, i 

drugi pa hodili peš, to se ne vjema. Pot je dolga dobrih 
šest ur do Rihe, do Jordana je skoro poldrugo uro, in do 
Mrtvega morja blizu toliko. In treba je pomniti, da je todi 
vedno precejšna vročina, katero bi težko zmagal navaden 
človek, če bi moral hoditi hitro. 

Žal, da ne morem te poti prav natanko popisati, ker 
bi potreboval preveč prostora. A glavne, stvari bodem ' 

vendar-le povedal. Moja nesreča, ali ka-li, je bila, da sem 
dobil mladega vodnika, mlado družbo (razven dveh gospo¬ 
dov) in mladega čilega konja. Za kakšnega junaka, ki je 
od mladih nog na konju, bilo bi pravo veselje, sukati se 
na čilem in ognjevitem mladem konju: a zame, ki jaham 
najbolj po knjigah, ni bila to igrača. Domenili smo se bili 
sedmeri potniki, da odrinemo iz Jeruzalema točno opoldne. 
Toda v onih krajih mora biti vsaka stvar vsaj za jedno uro 
pozneje, nego je zmenjeno. Tako tudi tukaj. Zato sem 
priganjal, da bi urno odpotovali, a več rečij še ni bilo pri¬ 
pravljenih , tudi konja še ni bilo zame. Tu mi ponudi 
naš vodnik svojega konja. Pogledam ga: lepa žival, mislim 
si; ta pa, ta! Zajašemo, gremo proti Oljski gori in pri¬ 
demo na gladko cesto. Ogledoval sem dolino Jozafat, ker 
je bilo vse tako prijazno in milo, in bil sem jako dobre volje. 
Kar hipoma pa ubere moj rjavec pot pod kopita in jo udere 
s tako hitrostjo, da mi je skoro sapa zastajala. V prvem 
hipu sem mislil, da se je' splašil, da ga je kaka reč ustra¬ 
šila, zato sem mu kar pustil vajeti, in šlo je, da menda pač 
ne bodem nikdar več tako jahal v svojem življenju, V 
Egiptu sem videl nekoč jahalca, ki je, dirjal, da nisem še 
nikogar videl v taki hitrosti. Takrat si nisem mislil, da 
bodem tudi sam delal take neradovoljne poskušnje. Kak 
spreten jahalec, ki to bere, smeje se mi morebiti in pravi: 
»Zakaj pa nisi konja udržal?_ Vidi se ti, da nisi nič znal.“ 
Jaz pa pravira: »Še sedaj mi ni žal, da sem pustil konju 
uzdo. Ce bi bil splašen, ali bi ne bil nagddil mi katere, 
uspel se po koncu in me treščil pod cesto?" Tudi imajo 
navado taki konji, da z glavo udarjajo nazaj: dobil bi jo bil 
v prsi. Kakor sem videl pozneje, bil je konj samo muhast 
in navajen po gladki cesti poskušati se z drugimi; tako 
je poskušal tudi z mano. Spoznal sem kasneje sam, kakor 
tudi nekdo drugi, ki ga je zasedel, da se ni dal nikdar 
vzdržati, kadar je zaslišal brskanje zraven_ sebe, ali pa videl 
druge konje v diru pred seboj. Lahko si misli vsakdo, da 
prav prijetno mi ni bilo pri srcu; kolikor večja je hitrost, 
tohko lože se pade in toliko bolj se pobije. _ No, ni bilo 
hudega, niti padel, niti pobil se nisem. Bilo je jako lahko 
sedeti in nič ni bilo treba odskakovati. Hvala Bogu, da ni 
konj odskočil v stran! Ko bi bil prišel le nekoliko iz ravno¬ 
vesja, ne vem, kaj bi bilo z menoj. Ko je pridirjal na vrh, 
kjer se cesta zavije, obstal je konj in jaz ž njim. Počakal 
sem tovariše, in eden mi je častital, da znam tako jahati. 

Zares, v sili se človek uči vsega. Na ta način mi je moj 
rjavec še večkrat nagodil in se poskusil s tovariši. Zlasti 
dobre volje je bil na jerihunski planjavi blizu Jordana. To 
jo je rezal! Pa tukaj ni sicer mene vrgel, raz sebe, pač pa 
mojo pripravo za fotografske slike, ki je bila privezana prav 
trdno na sedlu. Les je bil razdrt, steklene plošče s slikami 
razbite. Pometal sem potem kosce v Jordan v spomin svo¬ 
jega potovanja, ostanke lesa pa prinesel domov. Da je pa 
bil moj rjavec tudi malo hudoben, pokazal mi je drugi dan. 
Ko sem šel blizu njega, zasukal se je hipoma in me udaril 
s kopitom ob stegno. _ Nekoliko me je zabolelo, potem sem 
ga zajahal in šel proti Mrtvemu morju. Rekel sem pa sam 
pri sebi, da me je Bog varoval hujše nesreče. Iz tega se 
potnik uči, naj izbere pametno žival. V naši družbi so bili 
tudi nekateri spretni jahalci, ki so svoje konje vspodbadali, 
da so v umom diru. Hočeš nočeš — moram za nji m i 
in pred njimi. — A to le mimogrede, da vidijo čitatelji, kako 
se godi romarju. Neki sopotnik pa, star in lahek gospod, 
je imel osla in ni mu bilo nikake sile; če ni hodil hitro 
prišel je pa počasi. ’ 

A sedaj treba popisati pot od Jeruzalema do Jordana 
ah Jerihe, ne gledč na to, kako se je godilo meni in dru- 
pm. Ta pot je imenitna zato, ker je naš Zveličar večkrat 
hodil po njej. In reče se lahko, da je dandanes tukaj prav 
tista pot, po kateri je hodil Zveličar, zakaj na jutrovem se 
take stvari ne preminjajo. Res je dandanes narejena cesta, 
a ta se drži stare poti. Žal, da cesto zanemarjajo; ako se 
je ne bode kdo usmilil, razdrta bode popolnoma. Ni pa 
treba iti od Jeruzalema do Betanije po cesti, lahko se gre 
tudi čez Oljsko goro, in todi naj gre z menoj čitatelj, da 
prideva tudi na mesto nekdanje Betfage. 

Zveličar je šel od Betanije proti Jeruzalemu. Tu je 
poslal dva učenca v Betfago, da sta dobila oslico, na ka¬ 
tero je sddel in jahal slovesno v Jeruzalem. Ta kraj, od 
koder je šel Gospod kot kralj mini v Jeruzalem, slovesno 
sprejet in pozdravljen od vseh, kažejo na vzliodni strani 
Oljske gore v neki dolinici. Dandanes je tam mala kapela, 
^varovana na okrog z zidom. Tukaj ti kažejo mesto, kjer 
je Gospod stopil na živinče. Dandanes imajo ta prostor v 
lasti 00 . frančiškani; kupili so ga leta 1880. Pa tudi po¬ 
prej so imeh navado, da so tukaj obstajali in molili, kadar so 
šh na pr. s procesijo v Betanijo. Ravnali so se po starem 
sporočilu, da je tukaj kraj Betfage. Kar najdejo leta 1870. 

kmetje v tleh zidovje in pridejo tudi do oltarja z latinskimi 
napisi in slikarijami. Citale so se tudi besede: »Betfaga — 
oslica — Jeruzalem". Še druge reči so našli, in tako je 
bilo izpričano, da je bila tukaj nekdaj cerkev, kakor tudi 
vsaj malo selo; dobili so se namreč vodnjaki, stebri in 
grobovi. Nekdaj je šla od todi na cvetno nedeljo v Jeru¬ 
zalem slovesna procesija: varih Božjega Groba je jahal na 
oslici, ljudje pa so ga veselo pozdravljali in mu stlali cvetlice 
po poti. Dandanes ni več te lepe navade, kakor smo že 
povedali. 

Ne daleč od tukaj, vsega skupaj tri četrt ure od Je¬ 
ruzalema, je še dandanes vas Betanija, kateri pravijo do¬ 
mačini El-‘Azarije, to je kraj Laprjev. Pride se tu sem 
tudi kar naravnost po cesti. Betanija je prav prijazno na¬ 
slonjena na južno in jutranjo stran hriba, ki je_ bližnji so¬ 
sed Oljske gore. Ko bi bil kraj še rodoviten, bilo bi tukaj 
res ljubeznivo. In tako je pač bilo ob času Gospodovem, 
ki se je večkrat mudil v tej vasi. Zlasti pa se spominjamo, 
da je bila tukaj hiša Lazarjeva, ki ga je Žveličar obudil če¬ 
trti dan po njegovi smrti. Imel je dve sestri, Marto in 
Marijo, oni dve, o katerih nam tako ganljivo pripoveduje 
sv. evangelij. Marta je bila tista, ki je Gospodu tako go¬ 
reče stregla, Marija pa tista, ki si je izvolila najboljši del. 
Zaradi teh spominov vleče romarja močno le-sem. Zal, 
dandanes je Betanija precej revna, njene hišice so ubožne. 
A tukaj je imenitno svetišče: grob Lazarjev. Nekdaj 
je bila nad tem grobom prelepa cerkev; opat Danijel je 
tam videl veliko cerkev s pozlačeno kupolo in mnogimi 
slikarijami. Bili sta tudi še dve drugi cerkvi tukaj, pa vse 
so podrh neverniki in grob Lazarjev celo premenili v mo¬ 
hamedansko molitvenico, zakaj oni imajo Lazarja za pre¬ 
roka. Hvala Bogu, da so pridobili frančiškani vsaj grob 
Lazarjev za katoličane. Romar gre nekoliko navkreber s 
ceste po slabi 'poti in pride do malih vrat nekega poslopja 
z malim stolpičem. Tu je podzemska votlina — v pravem 
pomenu, v katero se gre precej globoko po strmih stopni¬ 
cah. Pride se v mali prostor, v katerem stoji le težko ka¬ 
kih 10—15 ljudij. Od todi vodijo na levo (proti jutru) še 
tri nizke stopnice, in tu je grob Lazarjev. Dandanes ni 
tukaj ničesar, kakor dolbina; ta kaže, kje je bil grob. 
Daši je res vse silno ubožno in skoro divje, vendar nas 
živo spominja imenitnega čudeža, ki ga je storil Zveličar 
nekaj tednov pred svojo smrtjo. 

Jeruzalemski romar. 

deževno, bila so tla razmočena. Kam bi stopil? Šli smo 
i še v temni noči in si pomagali s svetilnicami. Dobro, da 
se v votlini ni mogel nihče izpodtikati nad mojo umazano 
obleko, v kateri sem opravil — ker druge nisem imel — 
sveto mašo. Še druga nadloga me je zadela v Betaniji. 
Ker sem bil nekoliko zaostal za procesijo, nisem vedel, kje 
je Lazarjev grob. Z dvema ženskama sem iskal sem in tj e 
ono votlino v temi, ker je bila sveča v svetilnici ugasnila, 
psi so lajali in bilo mi je prav neprijetno pri srcu. Skoro 
’ sem bil že sklenil, da počakam mirno dne, kar pride človek, 
ki nam pokaže pot do one hiše in votline. Težko je bilo 
priti po polžkih stopnicah in med gnečo vanjo. Darovali 
so že mašniki sv. mašo, in za nekoliko časa sem prišel tudi 
; sam na vrsto. O kako vse drugače prešine človeka, ako 
stoji prav na tistem mestu, kjer se je dogodil oni veliki 
čudež, kakor če se bere o njem drugodi! 

»Lazar, pridi ven!“ Tako seje glasilo nekdaj v tej votlini, 
in Lazar je vstal ter prišel iz groba. O da, saj tudi nas kliče 
Zveličar, naj pridemo iz groba svojih grehov, in poklical nas 
bode vse Gospodov glas iz grobov, da idemo k sodbi. 

Predno so končane v 'votlini sv. maše, bere se zunaj 
pred vhodom glasno sv. evangelij o Lazarjevem obujenju v 
i 1( arabskem jeziku.*) Potem pa gre procesija tudi iz vasi 

> ven na malo planjavo proti jutru, kjer je prišla Marta h 

Gospodu. Ko je bila namreč slišala, da prihaja Gospod, šla 
mu je naproti. Procesija obstoji tam, kjer je Marta srečala 
Gospoda in se ž njim pogovarjala. Besede, katere je Jezus 
govoril Marti o vstajenju, tolažijo in bude še dandanes kri- 
stijane. Zato je prav ganljivo, da se na tistem mestu pro- 
^ cesija ustavi in posluša besede sv. evangelija. 

V Betaniji sami kažejo ne daleč od groba tudi hišo 
Lazarjevo in obeh sester. Kajpada ni tukaj več prave La¬ 
zarjeve hiše. Kdo ve, kolikokrat se je hiša na istem mestu 
[■ že podrla! Marveč le prostor kažejo, kjer je bilo nekdaj 
I bivališče Lazarjevo in obeh njegovih sester. Dandanes stoji 
' . tam navadna jutrovska hiša, ki je v lasti frančiškanov. V 

lep spomin ljube postrežbe Martine mi je bilo, ko sem 
dobil po opravljeni sveti daritvi na grobu Lazarjevem — 
tukaj nekoliko črne kave. Bilo je vse to na tihi petek. _ 

I V Betaniji kažejo naposled proti zapadu od groba še hišo 

j Simona gobavca, v kateri je Marija mazilila noge Gospodu.**) 

*) Primerjaj bukve: »Življenje našega Gospoda Jezusa Ki-.“ str. 131. 
j **) Prim.: »Življ. n. G.'J. K.* str. H7. 

Tu sem gredo oo. frančiškani v petek pred tiho ne¬ 
deljo s procesijo (tako tudi na praznik sv. Marije Magdalene), 


ter darujejo v votlini (v obeh oddelkih) sv. mašo. Nikdar 
ne pozabim, kako sem gazil blato tisto jutro, ko je šla v 
Betanijo frančiškanska procesija. Ker je bilo še nekoliko 

Od Betanije do Jordanove planjave ne najdemo no¬ 
benega sela. Svet je ponajveč skalovit, nekako divji, ve¬ 
činoma izsušen; tu pa tam se dvigajo strme čeri, pod njimi 
se prostirajo puste meline; na nekaterih mestih se je opri¬ 
jela travica in pogrnila neznatne kose tal z zelenjem. Ne 
morem se spomniti, ali sem videl tudi kako drevo ali ne. 

Tako je ono pusto judejsko gorovje, ki se prostira od 
Betanije naprej proti dolnjemu Jordanu in Mrtvemu morju. 
Ne imenuje se brez vzroka tudi judejska puščava. Med 
gorami so pa globoke in ostre zareze — doline, po katerih 
se odtaka v zimskem deževju voda. Po taki zarezi gre tudi 
pot iz Betanije v Jeriho. Beduvini so tukaj gospodarji, 
ljudje, ki se pečajo samo z živino, vojskovanjem in ropanjem. 
Zato mora romarska truma vzeti za spremstvo s seboj kakega 
Beduvina in mu seveda nekoliko plačati, rekel bi — nekak 
davek, da jih puste hoditi v miru. Tak Beduvin gre prav 
mogočno ali pa jaha in ima na rami jako dolgo puško, češ 
da je on varih karavane. Med potom srečamo kako čredo 
in pastirja, ali pa celo trumo Beduvinov na konjih. Dan¬ 
danes so precčj mirnejši, kakor so bili nekdaj; ne sliši se, 
da bi napadali romarje, pač pa zgrabijo radi kupčijsko ka¬ 
ravano, ako si upajo premagati jo. V takih slučajih na¬ 
stane res prava bitka, ker se bije tudi čez sto mož za živ¬ 
ljenje in smrt. Nekoliko poprej, predno sem bil jaz tam, 
napadli so bili Beduvini pri Jordanu veliko karavano, ki 
je imela s seboj žito. Vnel se je grozovit boj, skoro vso 
karavano so napadniki pobili. 

Kake pol ure od Betanije pridemo do male hiše ob 
cesti in blizu nje zapazimo studenec. Ta studenec je edini 
na tej poti in se imenuje po navadi studenec aposto¬ 
lov. Po pravici namreč mislijo, da so se apostoli, gredoč 
iz Jeruzalema ali pa v Jeruzalem, tukaj mudili in si žejo 
ugašali. Zato pristopi rad tudi potnik, da pije vodo iz 
studenca. Varneje pa je, da se voda nekoliko uleže ali 
pa precedi, predno se pije. Za malo penezov ponujajo 
pred ono kočo tudi limonado, katera se sme piti brez skrbi 
in ki zlasti dobro tekne ob vročini in v žeji. 

Pot nas vodi čimdalje niže, včasih se zopet dvigne 
nekoliko v višino. Zdela bi se nam morebiti dolgočasna 
ta pusta okolica ob desni in levi, ko bi se ne zabavali z 
raznimi pogovori in malimi dogodki, katerih je na tem 
potovanju vedno dovolj. 


Na sredi poti, na precej prijazni višini je — kakor bi 
rekel po naše — gostilna, ali po arabsko khan, in sicer se 
imenuje Kliaii-cl-HLadeuiTs tudi khan-el-ahmar, to 
je: rdeča gostilna. Tu je pokrit prostor za ljudi in obzidana 
ograja za živino. Pač že od nekdaj je bila tukaj gostilna. 
Morebiti je naš Zveličar mislil prav na to gostilno, ko je 
pripovedoval priliko o usmiljenem Samarijanu. Zares, prav 
todi je prišel potnik lahko med razbojnike, pa, tudi skoro 
nikjer ni talro primerno za gostilno, kakor tukaj. V spomin 
na to, pa tudi zaradi prave potrebe smo popili čašico dobre 
kave in deli v usta sladko pomarančo. 

Čimdalje nižji je svet, zato je pa tudi gorkota vedno 
bolj občutljiva. Pot je zarisana v globljih zarezah, vedno je 
še vse mrtvo in grozno. Naposled pridemo do nekega robu 
na tem gričevju. Pred nami in pod nami je dolina, lepa, 
ravna in široka. Kako ti prešine dušo tak pogled s pu¬ 
stega skalovja na široko planjavo! Globoko pod teboj ta ve¬ 
ličastni svet, ki se vidi tako čudovito s te višine; tam se 
vije Jordan med drevjem, še naprej ob robu se dvigajo gore. 
Proti jugu pa se blišči Mrtvo morje, ki leži tako mirno med 
bregovi in tako resno govori o nekdanjih časih. O pozdrav¬ 
ljena Jeriha, pozdravljen Jordan in še ti, porje! O čemer 
sem sanjal nekdaj, sedaj vidim pred seboj. 

Za nami je solnce izginilo, zato smo vspodbodli konje 
in pohiteli v nižino. To se je dalo iti brzo in z lahkim 
srcem po gladki ravnini! Šli smo naravnost proti malemu 
selu, kateremu je ime Rilia ostalo po nekdanji Jerihi. 

Na tej planjavi je bilo nekdaj mnogo znamenitih mest, 
a pri nekaterih je že nekoliko dvomljivo, kje so bila. Tu 
je bilo najprej ono sloveče in bogato mesto Jeeilia? ka¬ 
tero je popolnoma razdejal Jozve. Bilo je skoro gotovo 
blizu Elizejevega studenca, proti severu od sedanjega rus¬ 
kega gostišča. Bilo je mesto jako bogato, pa tudi razuz¬ 
dano. Zato je Bog ukazal Izraelcem, naj vse pokončajo. 

Ob Kristusovem času je bilo todi zopet mesto z 
imenom Jeriha, ne prav tam, kjer je bilo prejšnje. Zi¬ 
dano je bilo blizu gorovja, kjer pride romar v dolino. Se 
dandanes se vidijo ostanki starega vodovoda. (Gl. sliko na str. 
215.) V Jerihi se je .Jezus mudil, kadar je šel v Jeruzalem, 
tukaj je ozdravil dva slepca, zlasti pa je posvetil ta kraj, ko 
je stopil v Cahejevo hišo. Sila časa je izbrisala ne samo 
to mesto z zemske površine, ampak tudi čudovito krasoto 
in lepoto, katera je tukaj kraljevala v starih časih. Stari 

posvetni pisatelji s svetim pismom vred ne morejo prehva¬ 
liti tega kraja. Mojzes ga je videl samo z gore Nebo. Tu 
so rastle vitke in močne palme, gosto kakor v gozdu, ki 
so donašale najslajšega sadu za tedanje sladkosnedeže; tu 
je rastlo balzamovo drevo in roža jerihunska je lepšala bo¬ 
gato polje. O tej lepoti dandanes samo pišemo, a ne vi¬ 
dimo je več na teh ravninah. Svet je neobdelan, pekoče 
solnce ga ožiga, pusta in gola ilnata tla silijo na dan, 
kopito konjsko udarja nanjo in prah gre za brzim jezdecem. 
Kjer se je nekdaj radoval mogočni Herod po zimi, tam go¬ 
spodari sedaj Beduvin, in zdi se, kakor bi hotela todi na¬ 
stati puščava. In vendar se vidi ob prvem pogledu, da bi 
bil tukaj še dandanes rajski svet, ko bi. bil obdelan. Lega 
tega kraja je jako lepa in ugodna. 

Popotnik lahko ostane ali v ,hotelu Jordan', ki je v 
vasi, ali pa v ruskem gostišču, ki je zunaj vasi. Tukaj ni 
drago, pa je čedno in snažno. Tudi jaz sem prebil dve 
noči tukaj, dobro počival in bil z vsem prav zadovoljen. 
Z rusko gospodarico se lahko pomeni Slovenec, kar dela 
romarju na tujih tleh mnogo veselja. 

Ogledoval sem prav pazljivo svet okrog gostišča. Vrt 
je dokaj obdelan in na okrog se vidijo znamenja pri dnih 
rok.. Zato pa vse bujno poganja in cvete. Ne vem, sem 
li videl kje tako obilno rast, tako sočno zelenje, tako bo¬ 
gato cvetje, kakor tam. Razne cvetlice so me vabile z ži¬ 
vimi barvami, in košato drevo mi je ponujalo senco v 
dnevni vročini. Zvečer je ponehala vročina, mesec je plaval 
na obzorju, zvezde so se lesketale na svetlem, čistem nebu, 
naša družba pa se je deloma sprehajala, deloma s pogovori 
zabavala pred prijazno hišo. Bila sta dva lepa dneva, ki 
smo ju preživeli tukaj. Sedaj umevam, da je resnično, kar 
pišejo stari pisatelji o čudoviti lepoti tega kraja. 

Pol ure od vasi proti severo-zapadu je sloveči Hli- 
zejev studenec. Ta je edini tukajšnji studenec in ima 
dobro, pa tudi obilno vodo. Zato mislijo, da je bilo ne¬ 
kdaj mesto blizu studenca, ki je bil za prebivalce tako važen. 
Imenuje se pa Elizejev studenec zato, ker ga je prerok Elizej 
s čudežem zboljšal; poprej je imel namreč jako slabo vodo. 
Od tega studenca se gre — če tudi ne prav lahko — po 
nejcoliko strmi poti in po stopnicah na goro Kvaranta- 
nijo; imenujejo pa jo zato s tem imenom, ker se je po 
sporočilu Gospod tukaj postil 40 dnij; to ime so pač dali 
nekdaj Lahi tej gori, ker se pravi v njih jeziku 40 = kva- 


ranta. Pravijo tudi, da je bil Gospod tukaj izkušan, da 
mu je tukaj pokazal hudobni duh lepoto sveta in mu re¬ 
kel, naj predenj pade in ga moli. Zares, razgled je od 
tukaj jako lep in veličasten, pa tudi samotno je na tej 
višavi. Toda lahko je verjeti, da se je res oboje tukaj do¬ 
godilo. Ko gleda popotnik s te višave na prelepo jordansko 
planjavo in daleč tje črez reko in proti severu, tedaj se mu 
zjasni, zakaj je satan postavil Zveličarja na to goro, kako 
je videl Odrešenik tudi s telesnimi očmi naravnost pred 
seboj svetno veličastvo. — Dandanes so tu skalne votline, 
v katerih prebivajo grški menihi. Ako je le mogoče, naj 
gre romar tu gori; ne 
bode mu žal. Seveda 
treba iti peš in konje 
pustiti pod goro. Neki 
Anglež je menda posku¬ 
šal s konjem iti gori, pa 
treščila sta oba v prepad. 

Najbolj pa žene pot¬ 
nika k Jfortlaiiu. Treba 
je iti zjutraj zgodaj, ko ni 
še preveč vroče. Okrog 
) ( poldneva se upre solnce 

. ^ v dolino in takrat te grej e, 

kakor bi bil pred pečjo. 

Že spomladi mi je bilo v 
pravem pomenu vroče, 
kako mora biti še le po- 
' letu! Potnik jo lahko 

1 mahne v grški samo¬ 

stan sv. Janeza, ki 
je 10 minut od Jordana, 
in od koder se jako lepo vidi na to reko. Navadno pa 
r gredo katoliški romarji naravnost do onega mesta, kjer 
je bil, kakor veli poročilo, krščen Zveličar. V obče je 
nekoliko težko priti do reke, zakaj na bregu raste grmovje 
in tla so polžka in mehka; prav lahko bi se primerila ne¬ 
sreča, kakor se v resnici večkrat primeri. Do onega kraja 
j pa se pride še dosti lahko, če tudi se konji branijo iti 

čez globoke luže in čez blato. Ako ne gre drugače, treba 
se je sezuti ter brčsti vodo in blato. 

Kako vesel pozdravi romar sveto reko, katero je Kri¬ 
stus posvetil s svojim krstom ! Voda Jordanova ni posebno 

lepa, ampak nekoliko rjavkasta, ker pobira s seboj po dolgi ■< 

poti mnogo prsti. In vendar se vidi reka nekam ljuba in ! 

domača, ne samo zaradi spominov, ampak tudi zaradi ko- ! 

šatega drevja ob bregu. Tako je tu pa tam prijeten log, kjer 
je hladno v senci in ob vodi, a gorko na peščenem produ. 

Bilo je takrat, ko sem bil tam, toliko vode, da je bila pre¬ 
cej čez navadne bregove, zato nismo mogli do glavne struge, j 
ampak bili smo še za onimi drevesi, ki stoje ob strugi. Kdo 
bi ne hitel umiti si tukaj obraza in rok ali tudi nog! Ko- ' 
pati pa se je nevarno, ker je voda dokaj mrzla. 

Dva kraja sta ob Jordanu posebno znamenita: prvi je 
tisti kraj, kjer so šli Izraelci čez Jordan, in drugi je oni, 
kjer je pridigal sv. Janez Krstnik pokoro in krstil našega 
Gospoda. Na prvem kraju nisem bil in tudi mislim, da se j 
dandanes ne da natančno določiti. Ko so namerjali Izraelci 
iti iz puščave čez Jordan v obljubljeno deželo, storil je Bog 
čudež, da se je njegova voda ustavila in je šlo ljudstvo 
čez suho strugo, kakor nekdaj čez Rdeče morje. Ko so 
vsi prišli na drugi breg, ustavili so se in utaborili v Gal- 
gali. Tukaj je postavil Jozve dvanajst kamenov, katere je 
dal vzeti iz reke Jordana, da bi bilo to znamenje v večni 
spomin Gospodovega čudeža. „Ko bodo vaši sinovi jutri 
(t. j. pozneje) vprašali svoje očete in jim porečejo: kaj po- 
menijo ti kameni? podučite jih ter jim recite: Po suliem 
vodotoku je šel Izrael skozi ta Jordan."*) Tukaj je nehala 
padati mana in Izraelci so se živili od pridelkov in sadežev 
tega kraja. Tudi skrinja zaveze je stala tukaj nekoliko časa, 
predno so jo prenesli v Silo in zato je bila Galgala ime¬ 
nitna še dolgo pozneje. Onih dvanajst kamenov je videla j 

sv. Pavla, videli so jih nekoliko še v 15. stoletju. Dandanes ' 

spominja morebiti ime nekega hribca „Dželdžul“ nekdanje 
Galgale in kak košček pisanih kamenčkov. 

Drugi znameniti kraj ob Jordanu, da, eden izmed naj- 
svetejših krajev v sveti deželi, je ono mesto, kjer je bil T 
krščen naš Zveličar. Ta kraj kažejo določno še dan¬ 
danes. Gre se do njega lahko skoro po ravnih tleh. Na ■ 

okrog je vse polno grmovja in dvigajo se tudi mogočna 
drevesa; zdi se mi, da so bile topoli. Drugodi se vidijo | 

vrbe in akacije. Kadar voda Jordanova upade, tedaj se dd 
na tem kraju prebresti, ker je dokaj plitva. To se vjema 
s tem, kar pripoveduje sv. evangelij o Janezu Krstniku. 

*) Jozve 4, 21, 22., 


Nepopisno je popotniku v srcu na tem kraju. Nobene 
cerkve, nobene hiše, nobenega stanovališča: priroda sama 
je tukaj hiša božja, kakor je bila nekdaj ob času Janeza 
Krstnika. In stopil je le-sem Božji Sin, v znamenje poniž¬ 
nosti, pokore in pokorščine se je dal krstiti, posvetil je tako 
vodo, postavil ali vsaj določil zakrament svetega krsta, nebo 
samo pa se je odprlo nad njim in glas Očetov se je za¬ 
slišal. Zares, tukaj je svet kraj. Cel6 Judje in Arabci 



Ob reki Jordanu. 


časte to reko, pijo njeno vodo, umivajo se v njej in s tem 
se nekako posvete. 

Nekdaj je bila na tem kraju ob reki cerkev, zidana od 
sv. Helene, kakor pravi Bonifacij Dubrovniški. Tla so bila 
pokrita z marmorjem in čez reko so raztezali močno vrv 
za varnost romarjev, ki so se kopali. Veliko romarjev je 
prihajalo le-sem, posebno na praznik sv. Treh Kraljev. Ro¬ 
marji so stopali v vodo in s tem kazali vero svojo in po¬ 
koro, češ, da se hočejo očistiti v vodi, katero je Kristus 
posvetil s svojim krstom. Seveda so se zgodile večkrat tudi 

nesreče. Zato je bila navada, da je frančiškanski brat vzel 
s seboj iz Jeruzalema lopato, da so lahko pokopali pone¬ 
srečenca. Tudi dandanes še hodijo katoličani iz Jeruzalema 
oni dan, vendar ne več tako slovesno. Razkolnikov pa 
pride jako mriogo. Pravijo, da jih priroma k Jordanu na sto¬ 
tine, tudi do tisoči, zlasti Rusov. Njih mašnik opravi sv. mašo 
na bregu pod šotorom, po maši pa blagoslovi vodo Jorda¬ 
novo. Množica pa si je med tem slekla navadno obleko in 
oblekla belo, platneno oblačilo, katero je vsakdo prinesel s 
seboj._ Ko je voda blagoslovljena, tedaj hite vsi v vodo. 
Tukaj se potapljajo, prekrižujejo, pijejo vodo, napolnjujejo 
ž njo svoje steklenice, da jo neso domov. Jako radi dadd 
krstiti Grki svoje otroke v Jordanovi, vodi. Zanimivo je 
potem gledati, ko razobesijo bela oblačila po vejah in po 
grmovju, da se posuše. Zdi se, kakor bi bilo snežilo. Ro¬ 
marji' potern pobožno spravijo to obleko in jo hranijo do 
smrti. Mrliča - romarja zavijejo v ta mrtvaški prt, da ga 
torej nese v grob s sabo.*) — Mora se reči. da je ta navada 
jako lepa. Ne vem, ali je tako še pri katoličanih ali ne; 
nekdaj je bilo. Pač pa se potrudijo katoličani radi, da so 
tukaj pri sv. daritvi, in mašniki opravijo tukaj radi sv. mašo. 

Tudi jaz sem imel veliko srečo, da sem tukaj opravil 
daritev sv. maše in z menoj še trije mašniki iz Amerike; 
neki posveten romar pa je prejel sv. obhajilo. Tudi ta tre¬ 
nutek mi ne bode izginil iz spomina. Zlasti mi je bil všeč 
ta romar, Španec po rodu, ki je med mašami pobožno 
klečal zraven prenesljivega oltarja in si še svoje plešaste 
glave ni zagrnil, dasi je solnce prav močno grelo. 

O Jordan, še sedaj mi trepeče srce, ko se spominjam 
tvojih zelenih logov! O da bi mogel še kdaj poleteti k 
tvojim bregovom in zreti v tvoje valove, predno umrjem! 


štiri svete maše so zahtevale precej časa. Po svetem 
opravilu je bilo treba urno odriniti, tako je hotel naš vod- 
nik. Proti Mrtvemu morju se gre bolj na desno, kjer je 
najbližja pot do njegovih severnih bregov. Dobro uro se 
jaha po suhih, res sežganih tleh; na mnogih mestih pokriva 
tla tanka solnata skorja, da se vidi prav bela, kakor pri 
nas slana.. Treba je prekoračiti marsikak griček, dokler 
naposled ne zablišči pred nami lepo zeleno — Mrtvo morje. 

*) Fahrngruber II, str. 74. 

Bilo je v drugi polovici meseca marca, okoli desete ure 
dopoldne, ko smo prijahali do morja; bilo je vroče, da 


■mi je kar lilo s čela. Mušic pa je brenčalo toliko, da jih 
nisem videl še nikjer toliko. Dejal bi, da je bil zrak na¬ 
polnjen z malimi mušicami. 


St. maša ob reki Jordanu. (Po fotografiji.) 

Pri Mrtvem morju. ‘Ajn-Djidi. 

Nisem se nadejal, da pridemo do takega brega. Mislil 
sem, da bode vse razdrto, divje in v groznih pečinah: a 
prišli smo do jako prijaznega brega, kakor ob kakem mir¬ 
nem potoku. Toda vse na okrog je bilo golo, peščeno, 
mrtvo; razven mušic ni bilo najmanjšega sledd življenja. 
Morje je skoro čisto mirno, le jako majhni valčki se zibljejo 
na površini. Zdi se, kakor bi bila močna teža v njem, ki 
mu ne da gibati se. Morje ni jako široko, vidijo se bre¬ 
govi na desno in levo; a dolgo je deset milj. 

Mnogo se je pisalo o tem morju. Res je tukaj nekaj 
nenavadnega, to človek vidi in čuti. 2e to je izjemno, da 
je morje 390 metrov pod Sredozemskim morjem, da so to¬ 
rej tukaj najnižja tla na zemlji. Iz tega se lahko umeva 
huda vročina. Posebno je tudi to, da je morje jako slano 
m napolnjeno poleg soli še z raznimi drugimi snovmi. 
Vtaknil sem v vodo prst, da bi jo pokusil; videl sem, da je 
bolj slana, nego navadna morska voda. Ko sem jo pa za¬ 
jel v kozarec in hotel malo popiti, zabrusil sem jo iz ust, 
tako ostudna mi je bila za okus. Tudi prav peče v ustih, 
in še na koži malo šegeče. Zato. umevam, zakaj se zdi 
mnogim to morje nekako strašno. Zlasti proti jugu je 
ninogo bolj neprijazno bregovje, na mnogih mestih divje 
in razdrto, življenje kakor izmrlo. Toda na onem bregu, 
kjer smo se mudili,, zdelo se mi je ljubeznivo in vabljivo, 
kakor mi je sploh voda pod milim nebom povsod ljuba in 
mila. Edino to mi je žal, da se nisem mogel kopati, kakor 
nekateri iz naše družbe. Prišel sem nekoliko prepozno, ker 
se nisem nadejal, da bode mogoče kopati se; vodnik je pa 
želel zaradi vročine, naj kmalu odrinemo. A vsaj noge sem 
si umil, kar mi je prav dobro delo v gorki morski vodi. 
Plavati je lahko po tem morju, zakaj voda je tako težka, 
da plavača kar sili na površino. Za slabe plavače torej 
kakor za nalašč, ker se ni bati, da bi utonili. 

Včasih vrže morje na suho kako vejo ali celo deblo; 
sestavijo jih v neki red, da lahko obesijo nanje oblačilo ali 
rjuho za senco. Ob strmih bregovih zdrsnejo na drugih 
straneh take stvari v morje in veter jih goni proti naši 
strani. V morju ni nobene ribe. Ge pride katera iz Jor¬ 
dana v to morje, hitro pogine in ostane na vrhu. Posku¬ 
šali so z rnorskimi ribami in jih deli v to morje: poginile 
so v nekoliko trenutkih. Zato je ime „Mrtvo“ morje po¬ 
polnoma opravičeno. Nekaterikrat najdejo na bregovih tudi 
kose žvepla ali pa asfalta. Dobe se tu pa tam vrelci pe¬ 


troleja, in nahaja se naposled tudi neki črn kamen, ki se da 
ožgati in katerega v sveti deželi lahko kupiš za spomin. 

Žal, da nisem mogel pregledati več brega ob Mrtvem 
morju. Le to še omenjam, da so nekateri kraji ob tem 
morju neizrekljivo lepi in rodovitni in_ sicer tam, kjer teče 
sladka voda, kakor v dolini ‘Ajn-Djidi, nekdaj Engadi. 
Ta dohna je bila v starem veku zaradi posebne rodovitnosti 
jako sloveča. Tukaj je rastla palma, balzamovo drevo in 
pa izvrstna trta. Tudi sv. pismo se je spominja in hvali 
njene vinograde.*) 



Kopanje ol) severnem bregu Mrtvega morja. 

(Po fotografiji naiisal J. Germ.) 

Marsikaj bi še rad povedal, a slišali bodemo o drugi 
priliki, kako je bilo nekdaj z Mrtvim morjeni. Nekdaj je 
bilo tukaj marsikaj drugače; na južni strani so bila bo¬ 
gata mesteca, a tudi hudim pregreham udana. Zato je Bog 
poslal nadnja grozno kazen, namreč ogenj in žveplo, ki sta 
pokončala kraj in prebivalce. 

Kako urno mi je potekel čas! Koliko mislij se vriva 
na takem mestu! A treba je bilo odriniti, vodnik nas je 
priganjal, da se odpravimo. 

*) Visoka pesem 1, 13. 

Pri MrtTein morju. Mar Saba. 


Nismo tukaj kosili, ker je bilo skoro nemogoče ali vsaj 
jako težko zaradi mušic. Žejni, lačni in trudni smo hiteli 
proti gostišču. Naš beduvinski spremljevalec je pa na mo¬ 
jem prejšnjem konju (ker me je bil namreč brcnil, zameril 
se mi je, m zamenjal sem ga zato pri morju) narejal pred 
nami priljubljeno arabsko dirko, imenovano „fantazijo“. 
Jezdec se namreč suče s konjem, ki je v najhujšem diru, v 
kolobaru in jo zavija sem in tje, da ga je res lepo gledati. 
A zato treba i dobrega jezdeca in dobrega konja. 

_ Ko smo oni dan hodili še proti Elizejevemu studencu 
in gori Kvarantaniji, bile so moje misli še vedno pri Mrt¬ 
vem morju in mnogokrat sem se ozrl na njegovo leskečo 
površino. Mislil sem, kako bi prišel še jedenkrat tje, toda 
časa m bilo. Tretji da,n svojega potovanja sem še maševal 
zgodaj na našem oltarju, ki smo ga prinesli iz Jeruzalema, 
potem pa .smo se odpravili, da odrinemo. 

Mnogi romarji potujejo tako, da gredd iz Betlehema k 
Jordanu ah pa narobe. Ta pot je pa posebno huda in 
skoro nevarna._ Gredo pa vendar zato, da obiščejo medpo- 
toma znarneniti grški samostan MCar jSRlUai* Romar naj 
pomni, da mora imeti dovoljenje od grškega patrijarhata, 
ako Sl ga hoče ogledati, in da mora priti dosti zgodaj, t. j. 
pred solnčnim zahodom. Lahko se pa gre naravnost iz Je¬ 
ruzalema do tega samostana in potrebuje se za to tri ure in 
poh V popolni samoti, res v puščavi, med strmimi pustimi 
hubi je narejen ta čudni, pa hkrati mogočni samostan. 
Drzno se dvigajo v višavo stolpi, lepo se vije na okrog zu¬ 
nanji zid, za katerim je cela vrsta raznih zidin, raznih sa¬ 
mostanskih delov. Romarji občudujejo te starodavne stavbe 
sv. Sabe ali Save, ki je zbral tukaj me¬ 
nihe in tako ustanovil samostan. 

Prav za prav je zbral že sv. Evtimij v 5. stoletju v teh 
samotah nekoliko tovarišev. Prvi učenec njegov pa je bil 
sv. Saba. Doma je bil iz Kapadocije in vleklo ga je v sveto 
deželo. Prišel je tudi semkaj in ostal v samoti. Ž njim so 
se združili še drugi menihi, in tako je bil samostan usta- 
novljGn. V nekaterih Časih je bilo v njem — kakor pra- 
vijo — nad tisoč menihov. Sv. Saba je umrl 1. 532. Sa- 
mosta.n je bil kakor trdnjava, ker so ga napadali mnogi so¬ 
vražniki. vendar je obstal v vseh hudih viharjih; seveda 
je bil večkrat poškropljen tudi s krvjo ubitih menihov. 
Zal, dandanes je ločen od prave cerkve, v rokah je raz¬ 


Odhod iz Jeruzalema. Jeremijeva votlina. 

kolnikov. Upamo pa, da bode sveti Saba, ki je katoliški 
svetnik, izprosil tem razkolnikom pravo spoznanje. 

Ako hoče romar nazaj v Jeruzalem, drži se struge Ge- 
dronove in pride polagoma v dolino Jozafat. 

6. Iz Jeruzalema y Samarijo. 

Morebiti ni bilo romarju vse všeč, kar je videl in do¬ 
živel v Jeruzalemu. Vendar je težko ločiti se od svetega 
mesta. Saj prav tukaj velja, da človek ne živi od telesnih 
prijetnostij, ampak od notranje zadovoljnosti, katero mu 
vliva v srce duh božji. Naposled je treba ločiti se. Največ 
romarjev ima le malo časa, zato je treba kmalu iti proti 
Galileji, saj so v njej tudi mesta, posvečena od našega Zve¬ 
ličarja. Romar ima dve poti na izber. Prva je ta, da gre na¬ 
zaj v Jafo, tukaj na avstrijsko ladijo in ž njo do Kajfe, od 
Kajfe z vozom (ako je lepa pot, — po zimi se ni mogoče vo¬ 
ziti zaradi vode in blata) v Nazaret. Ta pot je lahka in tudi 
po ceni. Druga pa je težja, toda mnogo zanimivejša: skozi 
Samarijo naravnost v Nazaret, kakor vidi bralec na našem 
zemljevidu. Zaradi tega odločno svetujem pot po suhem, ako 
je tudi težavnejša in dražja. Posebno težka pa ni. Celo peš 
se pride v štirih dneh; morebiti bi trdni ljudje, ki so dobri 
v nogah, prišli celo v treh dneh. Dober jezdec jo opravi 

z dobrim konjem v dveh dneh: prvi dan jaha do Naplusa 

in tam prenoči, drugi dan pa do Nazareta. Tako jahanje 
je malo hudo, toda kmalu se ga privadi zdrav človek. Za 

precej dolgo pot od Nazareta do Naplusa sem rabil nekoč 

osem ur, pri tem pa sem še dve uri počival. Pot je dan¬ 
danes varna, ni se treba bati razbojnikov. Zatorej obiščimo 
še naglo Božji Grob, poljubimo to sveto mesto, priporočimo 
se božjemu varstvu in idimo pogumno skozi Damaška vrata 
proti severu. Saj nas že vleče tudi ljubeznivi Nazaret. Je¬ 
ruzalemski romar bi hodil hitro in kar naravnost pred svo¬ 
jimi prijatelji in čitatelji, toda ne more tako, ampak mora 
vsaj ob kratkem pokazati, kaj se vidi ob poti na desno in 
levo, blizu in daleč. 

Kakor hitro pridemo skozi res mogočna in lepa Da¬ 
maška vrata (vrhunec teh vrat vidi čitatelj na naši podobi 
stran 85), pogleda romar na desno stran tako imenovano 
Jeremijevo votlino. Ne daleč vidi v skalni steni vhod, 
in derviš — turški menih — mu pokaže to ne posebno zna¬ 
menitost za nekaj bakšiša. Stopivši skozi vhod vidiš veliko 

jamo, kjer so nekdaj najbrže lomili kamen. Pravijo, da je 
prerok Jeremija tukaj zlagal svoje žalostne pesmi in bil na¬ 
posled vržen v vodnjak pred jamo. Poslednje sporočilo go¬ 
tovo ni resnično, ker je Jeremija umrl v Egiptu; prvo pa 
je morebiti deloma resnično, ali pa ne, kdo ve. 

Ko gremo nekoliko naprej po cesti, pridemo do tako 
imenovanih Kraljfevili grobov. Vredno je, da si jih 
ogleda vsak romar, zakaj nikjer se ne vidi kaj enakega. Ko 
se pride z navadnega dvorišča na desni strani ceste po ne¬ 
katerih širokih stopnicah na štirivoglat prostor, stoji romar 
sredi mnogih grobnih jam, ki so na njegovi desni in sprednji 
strani, in vse so vsekane v kamen — v en sam kamen! 
In vendar je ta votlina široka in dolga več nego po 50 
metrov. Iz tega lahko sklepa bralec, kakšno delo podzem¬ 
sko je tu, kako so znali nekdaj izsekavati jame v trdo skalo. 
Iz večjih podzemskih prostorov se pride v manjše in tu so 
luknje, kakoršne so bile potrebne za trupla. Ni sicer lahko 
plaziti se skozi nizke vhode, lahko se zmaže obleka, in z lučjo 
si treba svetiti v tem kraju miru, v tej mrliški trdnjavi: 
toda obiskovalec je zadovoljen, da je videl to znamenitost. 
Natančno pa popisati ne morem tega ogromnega dela, ker 
bi me bralci ne razumeli. 

A če pravim, da so tukaj kraljevi grobi, nikar ne mi¬ 
slite, da so tukaj pokopani judovski kralji. Nobeden izmed 
kraljev, od Savla pa do Sedecija ni pokopan tukaj. To pre- 
znamenito grobišče je dala napraviti neka kraljica iz Adiar 
bene, ki se je imenovala Helena in je bila sprejela judovsko 
vero. Prišla je v Jeruzalem s sinom Izatom, tuka.j umrla 
in bila pokopana v kraljevih grobovih. Tudi njeni sorod¬ 
niki so se dali tukaj pokopati. — Pa idimo naprej 1 

Judje si zidajo hiše ob severni strani Jeruzalema, kjer 
bode polagoma novo predmestje. Ogledujemo si med potoma 
ob levi, nekoliko nazaj se ozirajoč, ruske nasade in zidave, 
potem pa vzpodbodemo konja in gremo urneje ■ kam? 
Ne kar naravnost po poti v Samarijo, ampak čez hrib Nebi 
Samuil jo mahnemo v selo Kubebe, to je tisto selo, kamor 
sta šla oba učenca na dan Gospodovega vstajenja, ki se je 
imenovalo nekdaj — Emavs. 

Kako prijazno se dviga na severu prav pred nami 
„hrib preroka Samuela" — Jfebi Samnlls kakor pravi 
mohamedanec! Na hribu je lepa mohamedanska mošeja, 
ki se vidi daleč na okrog. Pot vodi g6ri in doli, privede 
do lepe in zelene doline Hanina, potem pa se dviga vedno 

više in više in v pičlih treh urah smo na vrhu hriba. Prelep 
razgled se odpira tukaj potniku na vse strani, zlasti proti 
Jeruzalemu se krasno vidi. Nekdaj so hodili potniki v Je¬ 
ruzalem čez ta hrib in ž njega so zagledali najprej Jeruza¬ 
lem. Tu so ga pozdravljali in se ga veselili, zato jim je 
bil ta hrib znan in imeniten; imenovali so ga hrib ve¬ 
selja. Tukaj je bila ob križarskih časih velika cerkev in 
tudi opatija menihov premonstratencev. Se dandanes se iz 
mošeje, v katero so premenili kos nekdanje cerkve, vidi 
prejšnja velikost. Mošeja ima proti vzhodu visok stolp Kaj 
vredno je, da se romar potrudi do vrha, ker m lahko dobiti 
tako dobrega mesta za razgled. Tudi ti dovoh mohamedanski 
čuvar prav rad za mal bakšiš, da greš na stcdp. Mohame- 
danci mislijo trdno, da je tukaj grob preroka Samuela, zato 
je v mošeji na zahodni strani nekaka kapela z zagrnjeno 
rakvo. No, da bi tukaj bil naš prerok pokopan, to je pac 
dvomljivo. Poleg mošeje na jutrovi strani so še dandanes 
podrtine, morebiti od nekdanjega samostana; koče, katerih 
ni veliko, kažejo veliko revščino. Skoda 
na tem hribu — škoda za tako lep kraj, da je tako zapu¬ 
ščen! Kaj bi storila krščanska pridnost iz te vesele gore. 

Sedaj namerjam narediti s čitateljem hud »"^inek v 
Kubebe — Emavs. No, tukaj po knjigi greva lahko 
sem in tje, kakor se nama ljubi, v resnici pa bi ne šla na 
ta način v Kubebe, ampak rajša na velikonočni ponedeljek, 
ko gredd frančiškani s procesijo v Emavs v spomin obeh 
učencev, s katerima je šel tudi Gospod sam. Ah pa bi o 
priliki najela osliča in jahala po prijaznih hribih m dolinab 
v ljubeznivi nekdanji Emavs. Emavs nam že iz evangelija 
tako ljubo zveni, da se radi spominjamo učencev m Zveli¬ 
čarja v njiju družbi. Rečem pa lahko, da je tudi v resnici 
ljubezniv kraj. Tu je ugodno za drevje, za trto, za zito. 
Frančiškanski samostan je precej velik, z zidom zavarov^ 
in okusno napravljen.*) Tukaj so frančiškansla gojenci, ki 
so v šolah in se pripravljajo za redovnike. Cerkev je le 
majhna in se sme skoro bolj imenovati kapela, saj^ pa tucti 
ni tukaj veliko katoličanov. V novejšem času se je nase¬ 
lilo todi nekaj Nemcev katoličanov, katerim se godi men^ 
še dosti dobro. Sicer je pa selo majhno m nima niti 200 

prebivalcev. ^ nekdanjim Emavsom in zakaj se 

danes imenuje Kubebe? Morebiti se niso za noben kraj 

*) Glej podobo na str. 231. 

tako pravdali, kakor se pravdajo za ta Emavs. Toda v tej 
pravdi ni nobenega sodnika, ki bi razsodil to stvar in ugnal 


pravdarje. Stvar pa je ta-le: Nekateri pišejo, da ni bil 
Emavs tukaj, ampak drugodi, morebiti dalje proti severo- 

zapadu, kjer je še dandanes Amuas, ali pa bolj proti cesti 
v Jafo.*) Zlasti si Francozi veliko prizadevajo, da bi Kubebe 
potlačili in Amuas povzdignili. No, če . tudi ni naravnost v 
sv. pismu zapisano, da je bil tukaj Emavs, vendar je to jako 
verjetno, da, verjetneje, kakor vsako drugo mnenje. Po¬ 
sebno znamenito je to, da so na južni strani samostana 
ostanki velike cerkve (pač iz križarskih časov) s tremi la- 
dijami, in v levi ladiji se vidi na tleh podlaga posebnega, 
malega, štirivoglatega svetišča. Zato mislijo po pravici, 
da je bila tukaj nekdanja cerkev s svetiščem ali hišico sv. 
Kleofa, enega izmed dveh učencev. Vse to se vidi na dobro 
ohranjenih tleh prav jasno. Istotako se vidijo tudi zidovi 
nekdanje trdnjave. Videl sem poleg drugih ostankov tudi 
stiskalnico za vino iz rimskih časov in mnogo zidovja, ki 
je stareje kakor iz srednjega veka. Čudno bi pač bilo, ko 
bi bili kristijani čisto pozabili, kje je bil Emavs! In če kri- 
stijani v sveti deželi niso pozabili, ampak imeli tam celo 
lepo cerkev, tedaj so se očetje frančiškani poprijeli staro¬ 
davnega in nepretrganega poročila, tega so se vedno držali 
do današnjega dnč. Ko bi bil res sedanji kraj Amuls ne¬ 
kdanji Emavs, vedeli bi bili to pač nekdanji kristijani bolje 
nego sedanji prevročekrvni Francozi, in frančiškani bi se 
bili naselili tam, to je v Amuasu, ne pa v Kubebi. To se 
mi zdi popolnoma jasno. Zato smemo brez obotavljanja 
pritrditi oo. frančiškanom, ki trde od nekdaj, da je_ bil 
tukaj Emavs. To se vjema tudi lepo z vsem, kar pripo¬ 
veduje sv. evangelij o obeh učencih.**) Tudi o tem sve¬ 
tem kraju moram opomniti, naj ga romar nikar ne izpusti, 
saj gre lahko tudi peš iz Jeruzalema. Prepričan sem, da 
bode popolnoma zadovoljen. 

Najmanj bode pač zadovoljen s tem, kar mu bode po¬ 
vedal prijazni predstojnik o bojih za to svetišče. Kar čudu 
sem se, ko mi je pravil, kako hočejo nekateri po vsej sih 
ljudi prepričati, da tukaj nikakor ni bil Emavs. Dal mi je 
sam pet knjig na pot, v katerih so te stvpi natančno po¬ 
pisane — saj so nekatere tudi debele — in je tudi izpri¬ 
čano, kar pravi nekdanje poročilo. Omenil sem vse to, da 
pokažem, s kakimi težavami se morajo boriti varihi svetih 
krajev. Res ni lepo tako ravnanje nasprotnikov. Ti pa, 
ljubeznivi Kubebe - Emavs, le cveti in se razvijaj! Ce pri¬ 
dem zopet na tvoje lepe ravnice, v tvoj gostoljubni samo- 

*) Prim. str. 82. 

**) Glej ,Življ. n. Gosp. J. Kr.‘ str. 205. 

stan, tedaj upam, da bodem tudi maševal v novi veliki 
cerkvi, sezidani na mestu nekdanje velike križarske cerkve. 
Ge pa ne pridem več tje, tedaj me vsaj Ti, moj Zveličar, 
ne zapusti, ko pride za večerom noč mojega življenja! 

In sedaj se prestaviva v duhu, kakor bi imela peroti, 
na pot proti Samariji, ki vodi čez hrib, imenovan po na¬ 
vadi Skopus, to je: razgled, ker se od todi Ičpo vidi na 
okrog, posebno nazaj na Jeruzalem, nato pohitiva naprej 
proti severu, da prideva v dobrih dveh urah do Er- 
R&m-a. Tu je bila nekdaj ona Rama, o kateri slišimo 
v evangeliju nedolžnih otročičev: ,Glas se je slišal v Rami". 
Pot gre, kakor drugodi v Judeji, sedaj čez grič, sedaj po 
dolini; doline so sicer precčj skalnate, vendar pa raste po 
njih trava, grmovje in tu pa tam kako drevo. A tudi lepe 
ravnine se pokažejo, kakor na pr. pri vaseh Kalandija 
in 'At ar a, in vidijo se po gričih razvaline. 

Tudi tukaj je na vse strani polno še drugih, zgodo¬ 
vinsko znamenitih krajev, na pr. G ah at, domovina Sav¬ 
lova, Masfa, Anatot, Gabaon, Remmon — toda 
govorili bodemo o njih lože v zgodovini. 

Kdor neče prvi dan daleč hoditi in hoče spati v hiši, gre 
proti RamAlli na levo od navadne poti. Tukaj je kato¬ 
liški duhovni pastir, ki potnika prenoči, tukaj je tudi ka¬ 
toliška šola. Večina prebivalcev (menda 2000) je pa raz¬ 
kolnikov, ki imajo lepo cerkev; katoličanov je blizu 300. 
Svet je tukaj precej dobro obdelan. Navadni romarji, ki 
gredo v večji druščini in imajo sabo šotore, prenočijo radi 
blizu sela El-Rire. Pobožno poročilo pravi, dasta Jožef 
in Marija prišla prvi dan (hodila sta peš) do tu-le in takoj 
sta pogrešala 121etnega Jezusa, ki je bil ostal v 
templju. Zato so imenovali tukajšnji studenec: Stude¬ 
nec sv. Device, in križarji so sezidali tukaj veliko cerkev; 
še dandanes se vidijo tukaj razvaline in ostanki cerkve v 
zgornjem delu vasi — žalosten spomin nekdanjih srečnih in 
veselih krščanskih časov. 

Ako smo odrinili ob dveh iz Jeruzalema, dospemo proti 
6. uri prav zlahkoma v El-Bire. Ako se tukaj prenoči pod šo¬ 
tori, lahko se nadaljuje drugo jutro pot ob 6. uri. Še eno 
uro ne hodimo, pa smo dospeli do znamenitega kraja, nek¬ 
danjega Bet el-a, ki se imenuje dandanes Rettu. Betel 
spada ne samo med najstarejša, ampak tudi najimenitnejša 
mesta v sveti deželi. Bog sam je posvetil ta kraj v dobi 

starih očakov, pomenljiv je v zgodovini Izraelcev, a dan¬ 
danes je samo majhno selo, ki šteje kakih 300 prebivalcev. 
(Ko smo dospeli sem, lahko že rečemo, da smo v Samariji, 
ker Betel je bil nekdaj pod izraelskimi kralji.) Romar 
se zamisli sedaj v davne čase, ko je Abraham tukaj blizu 
nekje postavil Gospodu oltar, spominja se očaka Jakopa, ki 
je videl v sanjah lestvico od zemlje do nebes in angelje 
božje na njej. Jakop je mazilil kamen, na katerem je spal, 
in imenoval ta kraj Beth-El, to je hiša božja. V poznejši 
časih je bila nekaterikrat tukaj skrinja zaveze; tukaj je sodil 
Samuel. A tudi grozovito malikovalstvo se je godilo tukaj, 
ker je prvi izraelski kralj (potem ko sta se obe kraljestvi 
ločili po kralju Roboamu) z imenom Jeroboam postavil tukaj 
oltar zlatemu teletu. Tudi tukaj so sezidali kristijani zgodaj 
veliko cerkev, križarji so jo prezidali, — dandanes pa so 
tudi tukaj samo žalostne razvaline. — Enako se dobe razva¬ 
line stare cerkve tudi v vasi Djifni, ki je poldrugo uro 
od tukaj proti severu, nekoliko na levo. A veselo je, da 
so tukaj kristijani, in med njimi je kakih 120 katoličanOT, 
ki imajo svojega duhovnega pastirja z lepo cerkvijo. Od 
todi bi se dalo iti h grobu Jozvetovemu, ki je v seda¬ 
nji dolini Tibme (nekdanjem Thamnath Sare , polčetrto 
uro od tukaj). A navaden potnik ne more hoditi tje; bolj 
pa ga zanima sedanji SeilAiis ki je tam, kjer nekdanji 
Silo, sloveč kraj zaradi skrinje zaveze. 

V Šilu je Jo zve razdelil deželo med sedem rodov izrael¬ 
skih, tukaj so postavili sveti šotor in v njem skrinj‘o za¬ 
veze. Tukaj je rastel Samuel, tukaj sta pa bila tudi hu¬ 
dobna Helijeva. sinova, od todi so prenesli skrinjo zpeze v 
boj proti Filistejcem, kateri so jo ujeli. Od tedaj ni prišla 
več nazaj v Silo, ampak po raznih dogodkih jo je prenesel 
naposled kralj David v Jeruzalem. Dandanes je tukajšnji 
kraj zapuščen, a-mnogo razvalin je na njem. Skoro go¬ 
tovo je bila tudi tukaj kaka cerkev, ako ne drugačna ve¬ 
lika stavba. 

Romarske družbe počivajo pri gostilni (khanu) El- 
Eubbau-u, kjer pa ni nič posebnega. Svet je precčj zapu¬ 
ščen. Še nekoliko slabe poti je treba prehoditi do neke 
višine, a tukaj se odpre prelep razgled v dolino MabJmo, 
tje naprej do gore Ebal na severu, dalje tje na druge sa 
marijske gore, in v ozadju zablišči sneženi veliki Hermon. 

7. Iz Samarije v lazaret. 

Odkar smo stopili na samarijska tla, zdi se, da 
je svet prijaznejši, a v dolini Ma kh ni začenja Samarija ka¬ 
zati svojo lepoto z griči, lepimi planjavami, bujnimi doli¬ 
nami. V Judeji je vse hribovje večinoma golo, Samarija 
kaže več zelenja na poljanah, na gričih pa več drevja, zlasti 
oljk. Vsakemu romarju se prikupi ta kos svete dežele. Iz¬ 
med najlepših krajev pa je gotovo omenjena dolina, ki se 
vleče po dolgem malone tri ure hoda od juga proti severu in 
se na koncu zavije na levo proti večeru v drugo lepo do¬ 
lino, kjer je mesto Naplus. Zato se ni treba čuditi, da 
je očak Abraham tudi tukaj ostal za nekaj časa, ko je prišel 
v to deželo iz svoje domovine. Tukaj je sezidal oltar Go¬ 
spodu, ki mu je obljubil to deželo. Očak Jakop se je iz- 
prva, ko je prišel od Labana, tudi tukaj naselil in sicer — 
kakor Abraham — na severni strani ravnine, tam, kjer ime¬ 
nujejo kraj polje Jakopovo. To polje je kupil Jakop od 
Hemorjevih sinov. Tukaj so pasli Jakopovi sinovi, in Jožef 
jih je iskal tudi tukaj; tukaj so pokopali Izraelci Jožefove 
kosti, ki so jih prinesli iz Egipta, tukaj je bil Jakopov vod¬ 
njak, in kar je najimenitnejše, tukaj je Zveličar sedel, s Sa- 
marijanko govoril in jo pridobil za božje kraljestvo. Zato 
je ta kraj jako imeniten in res posvečen. 

Ko smo prišli skoro do konca te dolge doline, zagle¬ 
damo na desnici obzidan prostor; čuvaj nam odpre in sto¬ 
pimo po nekaki trati do razkopanih in razdrtih zidin, kakor 
če je pri nas razdejana kaka klet ali kak vodnjak. Na 
okrog vidimo kose stebrov in druge razvaline, znamenje, da 
je bilo nekdaj tukaj veliko poslopje. Tu smo ob vod¬ 
njaku Jakopovem, kjer je Kristus govoril s Sama- 
rijanko. 

Da bi se preskrbel z vodo, izkopal je tukaj očak Jakop 
globok in dober vodnjak, ki je bil v čislih ne samo zaradi 
zdrave vode, ampak tudi zaradi spomina očakovega. Tudi 
Samarijani so ga cenili, čeprav niso bili čistega izraelskega 
rodu. Ko je Jezus nekoč potoval z apostoli skozi Samarijo, 
prišel je do tega vodnjaka. Ker je bil truden, sede ob vod¬ 
njaku. Pride pa tedaj neka žena iz mesta Siharja zajemait 
vode, in Jezus jo poprosi, naj mu da piti. Tako se je raz¬ 
pletel med Zveličarjem in ženo zanimiv razgovor, kateri ji 
je pokazal pot do živega studenca sv. vere in do zveličanja. 




V tem razgovoru pravi žena: „Ali si ti večji, kakor naš 
oče Jakop, kateri nam je dal studenec, in je iz njega pil 
on in njegovi sinovi in njegova živina?" 



Skozi razdrto zgornjo ograjo se spusti romar z neko¬ 
liko težavo v spodnji prostor, kjer se vidi skozi srednje ši¬ 
roko odprtino ali žrelo pravi vodnjak. Vode nisem pil, 
gledal pa sem v globočino, da bi spoznal, je h 
V lažn i zrak pove, da je tukaj voda. Cisto nič m treba dvo- 

miti, da je tukaj res vodnjak Jakopov, da je res tisti po¬ 
svečeni kraj, kjer je pridobil Zveličar Samarijanko za ne¬ 
beško kraljestvo in ž njo tudi mnogo Samarijanov. Koga 
ne bi torej vleklo, da tu spodaj pod podrtinami poklekne 
in moli! — Ne da se popisati, kar občuti verno srce v tej 
votlini. Tisočletja govore s teboj; delo očaka Jakopa gledaš, 
Zveličarjeva ljubeznivost in nebeška dobrota te vleče kvišku 
— do njega — do nebes. Kaj nam pomaga veselje tega sveta, 
kaj pomaga grešniku njegovo uživanje! Samarijanka je ži¬ 
vela razbrzdano; ko je pa spoznala nebeški nauk, zavrgla 
je grešno veselje in živela pravično. Jezus hodi še vedno 
okrog in najde marsikakega Samarijana in mnoge Samari- 
janke. Pa kako malo se jih oklene Zveličarja in se poprime 
pokore! — Neizrekljivo milo in hkrati grenko mi je bilo na 
tem mestu. Zdelo se mi je, kakor da slišim tudi jaz Zve¬ 
ličarjev glas: „Kdor pije iz vode, katero mu bom jaz dal, 
ne bo žejen vekomaj." Pokrepčan v veri sem se splazil 
zopet kvišku in prišel pod milo nebo. 

Ako ne bodo^ vodnjaka popravili, vse se bode podrlo. 
Kako vse mine I Že sv. Pavla, o kateri smo marsikaj slišali 
v začetku, videla je tukaj cerkev. Ob križarskih vojskah so po¬ 
stavili tukaj zopet cerkev, kakor drugodi. Dandanes se izgub¬ 
ljajo in prhn4 tukaj poslednji ostanki nekdanjega svetišča. 

Ko bi imel poklic, hodil bi po krščanskih deželah, ob¬ 
račal se zlasti do dobrih žena in jih prosil milodarov za 
novo cerkev na tem kraju. Kako bi se podala tej dolini 
in temu kraju! Kako bi se oddahnil romar v svetišču, 
kakor se je nekdaj trudni Zveličar! Bog daj, da bi se ta 
želja izpolnila! 

Ne daleč od vodnjaka, ako prekoračimo majhno selo, 
pridemo do Jožefovega gi*oba. Da je bil Jožef, ki je 
tako čudovito prišel v Egiptu do tolike časti, tukaj pokopan, 
to je gotovo. Navaden mohamedanski grobni spomenik iz 
dveh oddelkov — veže in grobne celice — se kaže kot egip¬ 
tovskega očaka grob. Daši je neki Anglež v novejšem času 
spomenik popravil, vendar razpada, streha se ruši, in kmalu 
bode pač samo kup kamenja. Škoda! 

Vrli čitatelj, če prideš kdaj v sveto deželo in tudi na 
ta kraj, o ne pozabi moliti za nedolžnost, kakoršno je ljubil, 
za kakoršno je junaško trpel egiptovski Jožef! Spomni se 
domovine in prosi Boga, da bi še odlikovala tudi po tej 
rajski čednosti! Kaj nam pomaga, ako tudi napredujemo 


v znanju in umetnosti, a narod se pogreza v pregrehe, mla¬ 
dina izgublja sramežljivost in se kreposti le posmehuje! 

Od tega spomenika vidimo že v dolino mesta Naplusa. 
A predno gremo tje, oglejmo si prav dobro goro, ki je proti 
jugu nam ravno nasproti. To je gora Oaricim« kjer so 
imeli Samarijani svoj posebni tempelj. Samarijani niso bili 
čistega izraelskega rodu, tudi njih vera je bila neka meša¬ 
nica. Judje niso marali imeti ž njimi nič opraviti, pa tudi 
Samarijani so bili bolj zase. Imeli so svoj tempelj tukaj 
gori, kamor se pride prav lahko, a nič posebnega se ne 
vidi. Njih tempelj je stal na vrhu gore, a Makabejec Janez 
Hirkan ga je 1. 129. pred Krist, razdejal. Naposled je stala 
na vrhu hriba tudi cerkev Matere Božje, katero je sezidal 
grški cesar Zenon in katere sledovi se poznajo še dandanes. 
Samarijani razkazujejo na hribu še razne druge reči, ki pa 
niso verjetne. Ako hoče imeti romar pred seboj krasen 
razgled, naj gre pa na goro £balj ki je na severnem kraju 
te doline. Zares malokje se vidi toliko znamenitega sveta 
pred seboj , kakor tukaj. Od judejskih gora nese pogled 
do Libanona z beloglavim Hermonom, od sredozemskega 
morja tje do gora galaadskih onkraj Jordana. Daši nisem 
namerjal iti na to goro, ki je nekako gora prokletstva, 
vendar sem se dal zapeljati vodniku. Nekaj časa sem jahal, 
nekaj časa se kobacal čez trde zemeljske gruče, zlezel v 
neko podzemsko votlino in naposled ogledoval z vrha to 
lepo obljubljeno deželo prav z njene srede — ta gora je 
namreč prav sredi dežele. Tudi ta pogled mi ne izgine nikdar 
izpred očij. Moj vodnik je bil mohamedanec, mohamedanci 
pa gredo rajši na goro Ebal h grobu nekega šeha Amad 
ed-Din-a, kakor na Garicim. 

A hitimo v Jfaplus! Kdo bi si mislil, da je sredi 
Palestine tako lepo in tako veliko mesto! Mesto ima skoro 
tako lice, kakor nekatera stara laška, n. pr. Videm. Hiše so 
visoke in čedne, ulice (vsaj dvoje) ravne in snažne, kakor- 
šnih ni niti v Jeruzalemu. Lego ima zares lepo. _ Dolina, 
široka in dobro namočena z vodo — s precej širokim poto¬ 
kom, zavarovana je z gorama Ebal-om in Garicim-om; prvi 
je na severu, drugi na jugu. Na goro Garicim se deloma 
naslanja Naplus. Zeleno drevje krasi dolino pod mestom, 
obdelano polje se smehlja očesu: zares po pravici je ime¬ 
noval nekdo to mesto mali Damask, in neki krščanski opi¬ 
sovalec — Slovan Bonifacij Dubrovniški — božji raj. Tla 
so se mi zdela jako rodovitna, sploh kraj res blagoslovljen. 

Naplus; lega, zgodovina, znamenitosti. 

Žal, da niso ljudje rajski ali vsaj priljudni! Prebivalci so 
namreč zagrizeni in kristijanom sovražni mohamedanci. Ka¬ 
toličanov ni niti sto, Grkov je menda do 600. Vseh pre¬ 
bivalcev je neki čez 20.000, torej je za Jeruzalemom naj¬ 
večje mesto v Palestini. Katoličani imajo malo cerkvico, 
hišo za duhovnika (katera pa že razpada) in katoliško šolo 
za dečke in deklice. 

Potniku se mesto hitro prikupi. Vse mu ugaja in pri¬ 
jetno je na dobro obdelanem in senčnatem vrtu! Kako 
vabljivo je ob bistrem potoku, ki je prava izjema in res 

posebnost v tej deželi! 
Bazar sredi mesta je 
prav živahen, zlasti ve¬ 
liko se prodaja domačih 
pridelkov in pa sadja — 
skoro gotovo od Jafe 
prinesenega. 

Sedanje mesto Na¬ 
plus se je imenovalo ne¬ 
kdaj Sihem in je torej 
jako staro. Ne zdi se 
mi pa gotovo, da bi bil 
Sihem stal tam, kjer je 
dandanes mesto. Bodisi 
kakorkoli, Sihem je bil 
jako važen v zgodovini 
izraelskega ljudstva: tu¬ 
kaj je bival 50 let tudi 
kralj severnega izrael¬ 
skega kraljestva, dokler 
ni prestavil svoje pre- 
stolnice v mesto Samarijo. Rimljani so imenovali po ce¬ 
sarju Flaviju Vespazijanu to mesto „Flavia Neapolis", in 
od imena Neapolis je današnje ime Naplus ali kakor pra¬ 
vijo domačini „Nablus“. V tem mestu je bil rojen sv. mu¬ 
čenik in zagovornik krščanske vere —■ Justin. V krščanski 
dobi je imelo mesto svojega škofa. Po križarskih vojskah 
je hilo v rokah Saracenov, potem Turkov. Prebivalci ne 
občujejo nič s kristijani in so zato nekam divji, nevljudni.. 
Križarji so sezidali tukaj veliko cerkev v čast sv. Ja¬ 
nezu Krstniku. Mohamedanci so jo izpremenili v molitvenico 
in dandanes je izmed najlepših in največjih džamij v Pale¬ 
stini; pravijo ji zato „Djami‘a el-Kebir“, to je velika džamija. 


Naplus: samarijanske Mojz. bukve. Sebastije. 

Vidi se pa po vsem, da je bila krščanska cerkev, ki je imela 

tri ladije, močne stebre in bila zidana v poznoromanskem | 

zlogu. . ! 

Kot drugo posebnost kažejo v molitvenici ali sina¬ 
gogi samarijanskih Judov stare pergamentne liste ^ 

peterih Mojzesovih bukev s samarijanskimi čr¬ 
kami. Da bode dragi čitatelj umeval te besede, treba po¬ 
vedati, da je bila vera starih, Samarijanov neka zmes ju¬ 
dovske in poganske vere. Imeli so. Mojzesove svete knjige, 
svoj tempelj in' svojega velikega duhovna/ Samarijani so 
se ohranili do današnjega dne, sedaj jih je neki kakih 200 
in imajo še vedno velikega’ 'duhovna. Kadar so pri svoji 
božji službi, poljubljajo one svete liste kot svetinjo. Raz- ' 

kazovalec govori o veliki starosti te knjige; pravi, da jo je i 

pisal neki vnuk Aronov. Daši ni nikomur zapovedano, da t 

mora to verjeti, vendar nam kaže to spoštovanje do stare ! 

knjige, kako je spoštovanja vredno sveto pismo. 

Odkar je med Naplusom in Jafo lepa cesta, povzdiguje J 

se naše mesto. Ge bodo kdaj napravili železnico todi mimo, 
prišli bodo sem Evropci, in Naplus bode še slovel. " 

Od Naplusa se vije dolina proti zapadu. Todi gre sedaj = 

nova cesta do Jafe. Romar se kmalu loči od nje in jo krene ^ 

proti severo-zapadu. Ta pot je posebno zanimiva in pri- ' 

jetna, ker ponuja potniku mnogo različnih in mičnih stvarij. 

Tu se vidi pravi značaj Samarije, njena lepota, njeno hri¬ 
bovje, pa tudi planota in doline. Ko se je ločil romar od 
ceste, gre polagoma više, prehodi griček, potem se spusti 
v dolinico, lepo obraslo in obdelano, gre mimo nekaterih 
vasij, tudi krščansko vas sreča (po imenu Rafidije), stopi 
v ljubeznivo dolino, jaha skozi log samih oljk poleg mirno 
šumljajočega potoka, in za dve uri ima na levi strani na n 

nizkem griču sredi drugih večjih hribov (zlasti proti jutru 
je hribovje višje) ubožno vas Sebastije, nekdanjo Be¬ 
basto, ki se je imenovala poprej Samarija. Lega tega 
kraja je jako lepa in prijetna. Zato se ne čudimo, da je 
bilo tukaj v starih časih veliko mesto. Neki izraelski kralj, 

Amri, je zidal tukaj mesto imenovano S o mer on (od todi je • 

ime Samarija). Tukaj je zidal brezbožni kralj Ahab z ženo 
Jezabelo tempelj maliku Baalu. Pozneje je bilo mesto raz¬ 
drto, pa Rimljani so je vnovič pozidali in kralj Herod Veliki 
je je imenoval Bebasto, to je vzvišeno, ter olepšal z mno¬ 
gimi stavbami, posebno templji. Mesto je bilo tačas veliko, . • 

rimski dosluženi vojaki so bivali v njem. Tukaj je ozna¬ 
njeval božjo besedo dijakon Filip, in Samarija jo je spre¬ 
jela, veliko jih je verovalo. Prišla sta zato iz Jeruzalema sveti 
Peter in Janez, ki sta pokladala roke na ktščence in jim 
delila sv. birmo. Tako je bila tukaj zgodaj krščanska ob¬ 
čina. Tudi vedeževalec Simon je tukaj ljudi zapeljeval. 
Zgodaj je bila tukaj škofija, tukaj so častili verniki grob 
sv. Janeza Krstnika, tu sem je prišla sv. Pavla,*) — a 
polagoma se je mesto poizgubilo, in križarji so sezidali v 
čast sv. Janezu Krstniku novo cerkev, katero romar precej 
podrto še dandanes lahko vidi za nekaj bakšiša. _ Ni mi 
treba praviti, da resničnih Janezovih ostankov ni tukaj; 
zato nam tudi ni treba zavidati niohamedancem za njihov 
grob. Kaj pa da je škoda take lepe cerkve, kakor je bila 
ta še v 16. veku! Dandanes se še vidi spredaj široko, lepo 
pročelje, a polagoma bode tudi to razpadlo. Gre se lahko 
tudi v spodnjo podzemsko cerkev, kjer kažejo grob sv. Ja-; 
neza, potem pa tudi preroka Elizeja in Abdija. 

Kako močno opominja sedanje selo Sebastije, da je 
vse minljivo! Nekdaj so se tukaj košatili izraelski kralji, 
pozneje so se šopirili mogočni Rimljani v krasnih palačah; 
dandanes se vsuje okrog romarja kopa raztrgancev,_ malih 
in velikih, ki zahtevajo bakšiša. Za njih hiše ali bivališča 
ni treba da bi jim bili nevoščljivi. — Ko gre potnik s hriba 
v dolino, sreča na neki ravnini pod selom dolgo vrsto sa¬ 
mih stebrov; 16 jih je skupaj na čveter, drugi pa stojž v vrsti. 
Tukaj je pač bil tempelj in zraven tudi kak hodnik nied 
stebri. Čudno je romarju pri srcu, ko hodi po razorani njivi 
z visokimi stebri. Da, tako mine zemsko veličastvo in ostanki 
oznanjujejo potomcem, da bodo tudi oni izginili. 

Tudi nadaljna pot skozi Samarijo je mična. Nekatere 
vasi čepe prav lepo na gričih, druge se naslanjajo na bre¬ 
žine; tu raste oljka, tam je nekoliko hrastovja, drugodi 
zopet log, kmalu na to pa pusta skalnata in malo obrasena 
tla. Nad selom, ki se mu pravi Burka, vije se steza 
vedno više in više. Ko pridemo do vrha, pokaže se ne¬ 
pričakovan razgled. Tje čez saronsko planjavo ti splava 
pogled na bliščečo površino sredozemskega morja. Popol¬ 
dansko solnce se žari v njem, kakor bi gorelo. Strmeč 
obstoji tukaj romar in gleda. Zares lepa je ta dežela! 
Morje tam na večeru je vzbujalo pač v marsikaterem Izra- 


') ' Glej str. 18. 

SanUr (Betulija?). Zebabde. 

elcu željo, da bi videl daljne večerne dežele. Rekel bi, da 
je sam Zveličar tukaj-le kje stal, zrl proti zapadu in mu 
določil, da sprejme kmalu njegovo vero. 

Najznamenitejši kraj na tej poti pa je SanUr, ki je 
vrh malega, pa precej strmega hriba. Ta hrib se vzdiguje 
nad veliko planjavo, ki nima lepega lica, kakor druge pla¬ 
njave, ampak je — rekel bi — zalita z veliko lokvijo, tako 
blizu, kakor naše Girkniško jezero. Kadar dežuje, steka se 
na to planjavo voda in stoji potem dolgo, ne da bi odte¬ 
kala. Le usuši se polagoma zaradi toplote. Toda — ljudem 
prinaša hudo mrzlico in druge bolezni, ki jih mnogo podavijo. 
Kako lepa in rodovitna bi bila ta planjava brez tega jezera! 
Tako pa jo je treba obhoditi v dolgem ovinku. Mnogi mi¬ 
slijo, da je stala nekdanja Betulija tarn, kjer je dpdanes 
Sanur. Betulijo namreč je oblegal asirski vojskovodja Holo- 
fern, toda srčna vdova Judita" mu je odsekala glavo s po¬ 
gumnostjo in božjo pomočjo. Drugi pa uč6, da je bila Be¬ 
tulija bolj proti severu, kar se tudi meni zdi verjetno. 

Pa hitimo naprej! Udarimo jo lahko naravnost čez 
griče in doline, po katerih srečamo drevje in grmovje, cede 
in pastirje, loge in njive in na njih Samarijane in Sama- 
rijanke, — gremo pa lahko po ovinkih tudi do večinoma 
krščanske vasi Zebabde, ki je na posebno ugodnem in 
prijetnem kraju; blizu tam so vroči studenci. Polagoma se 
nam odpira Galileja, gore se razmikajo, doline so vedno 
globlje, in kmalu zablišči pred nami belo zidano mestece 
Djenin. Naš pogled pa hiti sedaj v daljavo čez lepo ez- 
drelonsko planjavo in se raduje Galileje, v katero smo do¬ 
speli. Zares nov svet je tukaj. Samarija nas je mikala z 
goricami in dolinami; rekel bi, taka je, kakor naše Dolenj¬ 
sko. Galileja pa se nam prikupuje z veliko ravnino, pa tudi 
z visokimi gorami tam v ozadju. Veliki Hermon nas po¬ 
zdravlja s svojo belo častitljivo glavo, na desni je srednje- 
visoko gorovje Gelboe, na levi pa se razteza proti severo- 
zapadu karmelsko gorovje. Zares lep razgled, lep kos sveta 
je tu pred nami. Govorili smo že o tem, kako imenitna je 
ta planjava v zgodovini. Neizrekljivo vesel je romar, ko 
razgleduje to prirodno krasoto, in sedaj umeva, da hvalijo 
Galilejo po pravici. Tam konec planjave se razteza od za¬ 
hoda proti vzhodu neko gorovje, kakor rob te planjave: 
tu-le gori čepi v mali dolini blaženi Nazaret. — Od Na- 
plusa do tu-le smo porabili z urnim jahanjem 4—5 ur, peš 
bi jih potrebovali nekoliko več, do Nazareta pa imamo čez 

Djenin. Zer‘'ain (Jezrael). 



Gorovje Gelboe. Solarn (Sunam). 


planjavo ezdrelonsko z dobrim konjem štiri, peš pa šest 
do sedem ur. 

Djeiitu je na lepem kraju. Pod samarijskimi gori¬ 
cami se naslanja na brežino in se zato tudi že od daleč 
vidi; na večerni strani ima precejšen hrastov log, in mo¬ 
gočni kaktusi ga nekako zagrajajo namestu pravega zidd. 
Na tej strani poteka mimo mesteca tudi potok, ki prihaja 
iz večerne doline. Hiše so še dokaj lepe, na trgu se opaža 
živahno gibanje. Prebivalcev je nad 3000, skoro samih mo- 
hamedancev. Pravijo, da je bila nekdaj tukaj krščanska 
cerkev v spomin. čudeža, ki ga je Jezus naredil nad de¬ 
seterimi gobavimi. Deset gobavih revežev je prosilo Zveli¬ 
čarja, naj se jih usmili. Gospod je ozdravil vseh deset. Pa 
le eden izmed njih je izrekel zahvalo za toliko dobroto in 
ta je.bil iz Samarije. 

Kdor hoče priti v Nazaret, mora prehoditi ezdrelonsko 
planjavo, in sicer ali naravnost, kar je krajše, ali pa gre po 
ovinku na desno in obišče Zer‘ain, kakor tudi Solarn in 
Nain. Po tej poti gremo tudi mi, toda Nain pustimo na 
strani ter ga obiščemo rajši iz Nazareta. Pot je v suhem 
vremenu prav prijetna, toda ob deževju je hudo hoditi po 
namočenih tleh, na katerih se noga rada udira. Tudi teče 
na dveh mestih čez pot voda in ni lahka stvar prebresti jo. 
Ko sem hotel čez Kišon (Cison), zagazil je konj globoko v 
blato in si s tako silo pomagal ven, da bi bil skoro jaz 
sam padel v blato.' 

Romarja mika na tej poti najprej na malem griču lepo 
ležeča vas Zer^ain. Mogočni kaktus raste na južni strani, 
vidi se razdrto zidovje, konji se pašo, na vrhu pa čepi vas, 
ki je jako borna, — rekel bi, iz blata nanesena. Sredi vasi 
je na vrhu precejšna luža, kakor so tu pa tam na Notranj¬ 
skem in po Krasu. Razloček je pa ta, da je tam taka luža 
ljudem za vse, za pitje, pranje, umivanje in za živino. Ljudje 
jo zajemajo z vrči. „Oh, ubogi ljudje!”, mislil sem si, ko 
sem gledal slabo oblečene ženske in na pol nage otroke 
med onimi krtinami, — res drugače skoro ne morem ime¬ 
novati tega gnezda. In kaj je bilo tukaj v starih časih? 
Bilo je mesto Jezrael, ki je bilo tudi kraljevsko mesto 
takrat, ko je vladal kralj Ahab z ženo Jezabelo. Kraj je 
jako pripraven za mesto. Po celi ezdrelonski planjavi se 
vidi s hriba, in mesto se je dalo prav dobro in močno utr¬ 
diti. . Lahko si mislimo, da je bilo nekdaj todi kaj lepo. 
Ob hribu so se prostirali vinogradi; sam kralj se je rado- 


val svojega vinograda, in le to ga je bodlo, da ni imel v 
lasti vinograda svojega soseda Nabota. Znano je, da je 
zato malikovalska in hudobna kraljica hotela dobiti vino¬ 
grad Nabotov, kateri ga pa ni hotel prodati za nobeno 
ceno. A ker ni šlo po pošteni poti, pomagala si je z grdo 
krivico in silo. Dala je poštenega Nabota zatožiti, da je 
klel Boga in kralja. Zato je bil kamenjan, in vinograda se 
je polastil kralj. V kazen za to hudodelstvo so lizali psi 
Ahabovo kri in žrli meso hudobne kraljice. Zares nena¬ 
vadni spomini! 

Od Djenlna do Zeriaina je poltretjo uro, od Zeriaina 
do Solarna pa eno uro. Kdor potuje popoldne po tej rav¬ 
nini, pripeka mu solnce v hrbet, čim bolj se bliža gori Gel¬ 
boe. Nekako otožno se ozira to gorovje na planjavo; golo 
je in pusto, pa ne strmo. Zato umevamo, da se je tukaj 
bojeval kralj Savel s Filistejci, bežal na goro Gelboe, pa 
padel v boju s svojimi sinovi vred in se naposled nasadil 
na svoj meč.*) Gora ali gorovje se razprostira od severa 
proti jugu in je dokaj nizko. Najvišji vrh je mali Her- 
mon, ki se lepo vidi od raznih stranij in je nekak mali 
tovariš severnemu velikemu Hermonu. Ker ne raste pb 
njem nič drevja, ne mika potnika, da bi se trudil priti na 
višavo. A pod goro je na večerni strani, kamor gremo, 
nenavadno lep in mičen kraj, jSolam, nekdanji Sunam. 
Tukaj je vzbudil prerok Elizej mrtvega sina neke žene; 
od tukaj je bila ona Sunamljanka Abisag, katero hvali sveto 
pismo **) zaradi njene lepote, in pa nevesta v visoki pesmi 
Salomonovi. Zaradi vode je kraj jako rodoviten; zdelo se 
mi je tukaj nenavadno ljubeznivo. In vendar kaže tudi 
tukaj uboštvo svojo goloto. Tu na nekem gnoju ali sredi 
smetij je kobacal mal brezsrajčnik, ki pač še ni znal go¬ 
voriti. Pozdravljal me je pa tako, kakor je znal, namreč: 
„sis, sis!“, to je —bakšiš! Ne vem sicer, ali so dandanes 
Sunamljanke take, da ne delajo sramote Abisagi, Davidovi 
lepi postrežnici: zdelo se mi je pa, da so ljudje vitke rasti 
in čednega lica. 

Trudni smo že. Tri dni na konju biti ni prav lahko. 
Hvala Bogu, da smo blizu svojega namena. Nekoliko časa 
gremo ob gelbojskem gorovju, potem pa naravnost proti 
severnemu robu ezdrelonske planjave. Tu se dviga naza- 


*) in. Kralj. 31. 
**) m. Kralj. 1, 4. 

reško gorovje pred nami: na nekaterih mestih polagoma, 
na drugih pa strmo. Že vidimo helo cesto, ki se vije kvi¬ 
šku, nekateri romarji gredd pred nami. Podvizajmo! A — 
potrpežljivosti treba. Ceste imajo navadno to slabo last¬ 
nost, da jih neče nikdar biti konec. Naposled smo prišli 
vendar na cesto, ki vodi mimo hribov naravnost proti Na¬ 
zaretu od Kajfe sem. Sedaj pa pustimo konju uzdo, — 
kmalu se nam odpre z nizke višine precej široka dolina, za¬ 
blesti pred nami cerkveni stolp z mnogimi hišami — tu-le , 
je — Nazaret! Odkrijemo se in v pozdrav mahamo s 
klobukom ali pa zapojemo najlepšo Marijino pesem, ki jo 
znamo. Neizrekljivo prijazno je prihajati proti Nazaretu. 

Ne vem, zakaj se nam zdi vse nekako domače. Le tu pa 
tam razdrta cesta, kostnjak kakšne kamele ali druge živine, 
ki je obležala, kamor je padla, ali kos smrdeče mrhovine 
nas opominja, da smo na jutrovem. Sploh je pa prvi po¬ 
gled na mesto in okolico romarju jako všeč. Naravnost 
proti cerkvi gremo, saj se tsiko lepo vidi. A ker ne moremo 
od spredaj do nje, gremo na levo stran po cesti v breg —■ 
in tu nas že ujame prijazni frančiškanski brat. Saj nam 
bere z obraza, da smo katoliški romarji, in njegovo največje 
veselje je, da pozdravi došlega romarja. Res nas hitro mar¬ 
sikaj popraša, pa tudi vč, kam nas najbolj vleče srce — 
v Marijino cerkev, da tam pozdravimo sveto Devico in prav 
iz srca goreče zmolimo — Angeljevo češčenje. 




v. del. ■ 

Od Nazareta do Damaska. 


Jezus uči na 2;on. 


jaret in Galileja! Nekoliko 
težko je bilo ^jeruzalemskemu 
romarju" prehoditi toliko da¬ 
ljavo, a ni mu bilo žal niti za 
trud, niti za stroške, ko je do- 
spelvNazaret. Res je Jeruzalem 
središče in pravi namen vsega 
potovanja, toda naš Zveličar 
ni preživel posebno mnogo 
časa v tem mestu. Le smrt 
mu je zadalo, in on je je po¬ 
škropil s svojo rešnjo krvjo. 
Toda v Nazaretu je prebil večji 
del svojega življenja, po Ga¬ 
lileji je največ hodil sem in tje, učil, delil dobrote, te¬ 
lesne in dušne, in delal čudežev brez števila. Galileja je v 
življenju Gospodovem najimenitnejši del svete dežele, in Na¬ 
zaret je njegovo domače mesto. Zakaj bi torej ne bil vesel 
romar, ko si srečen prišel na ta sveti kraj! 

Kako pa naj popišem Nazaret, s čim naj ga primer¬ 
jam ? Citatelj naj si misli hribovje, ki se vleče od zahoda 
proti vzhodu. Na poldanski strani se znižuje v veliko pla¬ 
njavo — ezdrelonsko. Proti vrhu ali grebenu tega gorovja 

Jeruzalemski romar. 










Zgodovina. 


je precejšna dolina, dosti široka, ki ima na spodnji strani 
prav lepo ravnino za podnožje. Konec te ravnine pa je 
par raztrganih gričev, in zadnji, ki je najbolj proti jugu, 
pada kar strmo v nižino; tu je oni prepad, kjer so hoteli 
pahniti Zveličarja v globočino. — Tak je svet okrog Nazareta. 
Lahko rečemo o Nazaretu, da je na prav lepem kraju. Na 
severu je zavarovan s hribom, tudi proti zapadu in vzhodu 
ga varujejo nizki griči, in prav opoldansko solnce ga ogreva 
z vso močjo. Tukaj je bolj samotno, nekak svet, ki je sam 
zase, vendar pa hkrati sredi raznih znamenitih krajev. Zve¬ 
ličar je živel samotno v Nazaretu; veselil se je pa lahko 
lepote njegove in poveličeval v nepretrgani molitvi svojega 
nebeškega Očeta. Z nazareških hribov je gledal daleč na 
to lepo obljubljeno deželo: gledal na ezdrelonsko planjavo, 
ki se vidi tj e do Djenina in samarijskih gora, gledal na kar- 
melsko gorovje, gledal na morje, proti severu po lepih gor- 
njegalilejskih goricah, na vzhodu pa ga je najbolj mikal Tabor 
— ta zanimiva gora, na kateri se je tudi izpremenil. 

Nazaret ni dandanes malo gnezdo, ampak lepo mestece, 
ki ima 6000 prebivalcev. A za to je dolžno hvalo le bož- 
jeinu Zveličarju, ki je tukaj bival in Nazaret posvetil. Pred 
Kristusom je bil Nazaret neznatno selo: kdo se je rieki 
menil za ta galilejski kraj! Natanael je vprašal kar narav¬ 
nost: „Ali more priti iz Nazareta kaj dobrega?" Skoro go¬ 
tovo so bili nekdanji Nazarejci precej preprosti in so živeli po 
starih navadah. Ob Gospodovem času so imeli sinagogo ali 
shodnico in tukaj poslušali božjo besedo. Nazarejci niso 
marali verjeti naukom svojega rojaka Jezusa, češ, saj ga od 
mladosti poznamo, vendar so bUi gotovo tukaj zgodaj 
kristijani in zidali cerkvico. Sv. Hijeronim in sv. Pavla sta 
našla_ konec 4. stoletja tukaj že dve cerkvi: eno na mestu 
Marijinega oznanjenja, drugo tam, »kjer je bil Zveličar vzre¬ 
jen«. Mestece se je čim dalje bolj povzdigovalo, toda ne¬ 
verniki so Nazaret večkrat razdejali in pokončali njegovo 
svetišče. 

Veseli časi so prišli za Nazaret tedaj, ko so si prido¬ 
bili križarji sveto deželo. Ustanovili so tukaj celo sedež za 
nadškofa, zidali dve lepi cerkvi in povzdignili mesto na vse 
strani. Ko so pa križarji izgubili to deželo, trpel je Nazaret 
neprenehoma zaradi napadov. Sedaj so prišle sovražne 
vojske, sedaj so pridrli roparji in pograbili, kar so dobili. 
Posebno cerkev Marijinega oznanjenja je bila dolgo v podr- 
tinah, še frančiškani niso mogli tukaj bivati. Še le 1. 1620. 

se je posrečilo tem menihom priti zopet v Nazaret, kjer so 
ostali in varovali svetišče Marijino do današnjega dne. Dan¬ 
danes imajo frančiškani v Nazaretu prostoren samostan, 
lepo cerkev — svetišče, sezidali so prijazno hišo za romarje, 
pa tudi par kapel imajo v svoji lasti. 

Počez cenijo, da je v Nazaretu izmed 6000 prebivalcev 
nad 1300 katoliške vere, razkolnikov je 2000, mohamedan- 
cev 1500, 750 zedinjenih Grkov, 400 Maronitov in stotina 
protestantov.*) V Nazaretu imajo torej kristijani — rekel 
bi — prvo besedo; zato se kaže mesto tudi v zunanjem 
življenju kot krščansko mesto. Med vsemi drugimi se naj¬ 
bolj odlikujejo katoličani — vsaj tako se mi je zdelo. Oo. 
frančiškani imajo večrazredno šolo, „gospe iz Nazareta" 
(tako se imenuje ženski red) škrbe za vzgojo deklic, po¬ 
sebno ubožnih; sestre „sv. Jožefa" skrbč za bolnike. Sedaj 
sta blizu Nazareta tudi dva usmiljena brata (kakor v Št. 
Vidu na Koroškem) in med njimi je bil tedaj, ko sem bil 
jaz tam, eden Slovenec: tako je za katoliško prebivalstvo 
in za katoliško življenje prav dobro preskrbljeno, — Mesto 
je precej čedno, ima snažne ulice, pa dokaj lične in trdne hiše. 


2. Cerkev Marijinega oznanjenja. 

v Nazaretu je bil Jezus spočet, v Nazaretu je bil 
vzrejen; celo na križ je bil pribit napis: „Jezus Nazarejec, 
kralj Judov." Tako je Nazaret ono srečno mesto, kjer je 
druga božja oseba. Beseda, meso postala. Nazaret je potem 
domače..mesto sv. Jožefa, tukaj je živel in delal, tukaj skoro 
gotovo umrl. Pa Nazaret imajo mnogi za rojstveno mesto 
preblažene Device same. Res nam nobeno sporočilo ne 
pov6 popolnoma trdno, kje je bila rojena Marija, in menda 
ne bodemo vedeli nikoli popolnoma zanesljivo, vendar je 
najverjetneje, da je bila tukaj rojena in je tukaj živela nekaj 
časa še poprej, predno je bila v templju jeruzalemskem. 
Če pravimo, da je bila v Nazaretu rojena, razlagamo si 
prav lahko, da jo je poznal in snubil sv. Jožef. Tudi po¬ 
kojni papež Pij IX. so izrekli misel, da je bila rojena sveta 
Devica y Nazaretu, dasi niso oznanili tega za nikako ver¬ 
sko resnico., 

Ko pride dandanes romar v Nazaret, vidi na prvi po¬ 
gled dokaj veliko cerkev z visokim zvonikom in belo spred- 


*) Fahrngruber, Nach Jerusalem, II. 168. 

njo stranjo. Ker je tik ob cerkvi na levo stran tudi samo¬ 
stan frančiškanski, zato se pozna ta cerkev tem bolj od 
drugih poslopij. Zunanje lice cerkve in samostana je skoro 



tako, kakor ljubljanske frančiškanske cerkve. Tudi enako 
lego ima nazarejska cerkev: razteza se od juga proti se¬ 
veru ; pročelje gleda proti poldnevnemu solncu, glavni oltar 
je pa na severni strani. 


Ta cerkev je na tistem mestu, kjer se je včlovečila 
Beseda. Marija je imela v Nazaretu svojo hišico na tistem 
mestu, kjer je sedaj cerkev. Tukaj je prebivala sv. Devica, 
Jožef pa je stanoval ne daleč od te hišice in se pečal s 
tesarstvom. Marijina hišica je bila bolj revna. Bila je pri¬ 
zidana k skalnatemu griču, in nekoliko prostora je bilo v 
tleh, bodisi za kuhanje ali za spanje. Zidani del pa je bil 
lepši, bil je namenjen za bivanje čez dan in za tuje ljudi, 
ki so prihajali v hišo. Tukaj sem je bil poslan angelj Ga¬ 
brijel, tukaj je pozdravil Marijo, kakor jo mi katoličani po¬ 
zdravljamo, kadar molimo: „Ceščena Marija!" Pozneje je 
tudi sv. Jožef tukaj prebival in Jezus je tukaj rastel, spal 
in se vedel, kakor otrok proti starišem. 

Kako bi se bil pozabil ta kraj! Kateri kristijan bi se 
bil upal podreti to sveto poslopje? Ohranila se je hišica 
in ostala hiša božja, saj je bila last Jezusa samega. Cesar 
Konstantin ali pa sv. Helena je dala sezidati tukaj lepo 
baziliko, ki je popolnoma zakrivala sveto hišico. Videla jo 
je sv. Pavla, videl jo je sv. Hijeronim. A kruti perzijski 
kralj Kozroa je razdejal cerkev v 6. stoletju. In kakor dru¬ 
gim cerkvam, tako se je godilo tudi tej: neverniki so jo 
razdirali, kristijani so jo zopet zidali. Zlasti lepo so jo se¬ 
zidali križarji in sicer od zapada proti vzhodu. Skoro go¬ 
tovo je ostal načrt večinoma tak, kakoršen je bil v prejšnji 
cerkvi. Križarska cerkev je imela tri ladije in bila podobna 
drugim cerkvam po sveti deželi. Toda padla je ta cerkev, 
razdejal jo je sultan Bibars 1. 1263.; 1. 1291. so izgubili kri¬ 
žarji poslednje posestvo — Ako. Sv. hišica sama se je bila 
dotlej še ohranila, a tudi to bi bili neverniki gotovo raz¬ 
dejali, ko bi ne bil Bog drugače poskrbel. Tistega leta 
■(1291.), ko so bili kristijani popolnoma pregnani iz svete 
dežele, izginila je mahoma sv. hišica iz Nazareta, a dne 
10. maja so jo zagledali naši ljudje na Trsatu. Bila je torej 
prenesena iz onih krajev le-sem blizu Reke in je tukaj 
ostala tri leta; potem pa je bila čudovito prenesena v Lo- 
reto na Laškem, kjer je še dandanes. Torej Marijine hišice 
ni več v Nazaretu, ostala so pa tam nekdanja tla, ostalo 
je bivališče v skali pod zemljo, in zato je kraj v Nazaretu 
'še vedno .svet. Vendar je med današnjo cerkvijo in ne¬ 
kdanjo prec^šen razloček: današnja je zidana od juga proti 
severu, nekdanja je bila obrnjena proti vzhodu; današnja 
je mnogo višja nego nekdanja. Kadar so namreč zidali 
novo cerkev, ni bilo toliko časa, da bi bili spravili strani 

prejšnje kamenje in zidovje, marveč naredili so tlak vrh 
podrtin, katere so samo pogladili. Tako je dandanes cer¬ 
kev za 15 stopnic višja kakor nekdanja. Ko so n. pr. zi¬ 
dali 1. 1730., bilo jim je dovoljenega za zidovje tako malo 
časa, da so samo iz svete kapele spravili pesek in razsuto 
zidovje, drugo so pa pustili, kakor je bilo; visokih podrtin 
niso mogli spraviti v kraj. L. 1880. so cerkev v Nazaretu 
zadnjič prenovili in tudi razširili; naš presvetli cesar je 
pripomogel k zidanju z obilnimi darovi. Sedaj je cerkev 
kakih 30 m dolga, 15 m široka in 10?« visoka. 

Ko smo si ogledali lepo sprednjo zunanjo stran, ki je 
nekoliko prazna, ko smo pogledali kipe peterih svetnikov, 
ki so vrh pročelja ali sprednjega zidu (med njimi sv. Fran¬ 
čišek in sv. Anton), stopimo v cerkev samo ! Ce smo vajeni 
lepih in velikih cerkvd, ne zdi se nam ta cerkev nič poseb¬ 
nega; vendar se mora reči, da je lepa in za svoj namen 
dovolj velika. Tudi ta cerkev ima tri ladije, krajni dve sta 
le ozki, srednja je višja in širša od obeh drugih. Stebri 
na obeh straneh so močni, štirivoglati in prav preprosto 
pobarvani, kakor tudi strop. Na levi strani zagledaš takoj 
prižnico, v ozadju pa na vzvišenem prostoru bogato okra¬ 
šeni, a ne visoki veliki oltar. 

Rad bi sedaj popisal natančno vse posameznosti, ka¬ 
kor se vidijo. Potrudi se, potrpežljivi čitatelj, da si bodeš 
mislil vse prav tako, kakor je! Misli si, da si prišel v ka¬ 
tero izmed naših cerkva do obhajilne mize ali pregraje. Na 
onem mestu ni v Nazaretu obhajilne mize, ampak trojne 
stopnice so pred teboj: srednje — 15 jih je — vodijo na¬ 
ravnost naprej v nižji prostor ali „jamo“, kjer je stala 
nekdaj sveta hišica; na obeh straneh pa so dvoje ožje , 
stopnice, ki vodijo kvišku proti velikemu oltarju. Idimo 
kar po srednjih v oni prostor, kjer je spočela Marija od 
sv. Duha. Brez števila svetilnic sveti nad nami in pred 
nami, ko gremo po belih marmornatih stopnicah. Ko pri¬ 
demo na ravna tla, odpreta se nam dve mali kapelici na 
desno in levo, v vsaki je oltar, in sicer je na desnici oltar 
sv. Ane in sv. Joahima, na levici pa sv. Gabrijela. Od todi 
stopimo malo naprej in že stojimo v kapelici z oltarjem 
Marijinega oznanjenja. Prva kapela se imenuje angeljska 
kapela, ta pa kapela oznanjenja; ona je zidana, ta je 
pa iz skale izdelana. Poročilo pravi, da je angelj stal v 
prvem prostoru ob vratih, in da je Marija bila v drugem: 
pozdravil jo je skozi vrata, ki so med obema prostoroma. 


Dandanes je na tistem mestu presekan steber, tako da je 
en kos v stropu, od koder visi navzdol, drugi je pa v tleh. 
Ko stopiš v kapelo oznanjenja, vidiš naravnost pred seboj 
oltar oznanjenja iz belega marmorja; nad oltarjem je 
naslikano oznanjenje, pod njim pa je z latinskimi črkami 
napisano: „Tukaj je Beseda meso postala". Kakor 
pretrese romarja na Kalvariji, na Božjem Grobu in v Bet¬ 
lehemu, enako tukaj. Lahko se skriješ v kotiček kapelice, 
poklekneš in moliš ali se pa jokaš, da si prav tukaj, kjer 
je poslušala in sprejela nekdaj Marija angeljeve besede. 
Slišal sem marsikoga, ki je pripovedoval, kako lahko je 
molil tukaj, pa tudi vidi se romarjem, da jih gane ta sveti 
kraj. Jako primerno je, da so tukaj blizu skupaj trije ol¬ 
tarji, ker tako pridejo mašniki lahko na vrsto. Pa tudi na 
najsvetejšem oltarju samem se lahko mašuje, ker se domači 
frančiškani ozirajo radi na romarje mašnike in jim postre¬ 
žejo. — Kje so bili zidovi svete hišice, to se vidi samo ne¬ 
koliko na dveh znamenjih, a vsak frančiškan razkaže ro¬ 
marjem prav rad vse okoliščine prav natanko. 

Iz kapele oznanjenja se gr,e lahko še naprej, in sicer 
je precej zraven nje kapela st. Jožefa, ki je samo s 
steno ločena od prejšnje. Kapela je pa popolnoma temna 
in zaprta, ima oltar, ki je posvečen sv. Jožefu. Od todi te 
pelje vodnik po 13 stopnicah kvišku v neki nepravilen, pre¬ 
cej velik prostor, kamor pa prihaja nekoliko svetlobe. Tu¬ 
kaj je bila neki kuhinja Matere Božje. Seveda je 
težko dokazati, da je res tako bilo, dasitudi je sveta Devica 
gotovo nekje kuhala. Zakaj bi ne bila prav tukaj! 

Upam, da bode spremljevalec sam premišljeval neiz¬ 
rekljivo skrivnost božjega včlovečenja, ki se je godilo tukaj. 
Jaz zase omenjam le to, da sem imel tukaj morebiti naj- 
slajše trenutke v vsem svojem življenju. 

Idimo zopet pred one stopnice, kjer smo bili poprej. 
Ge gremo navzgor po stopnicah, katere so dali napraviti 
Neapoljci z Laškega, pridemo do lepega velikega oltarja, ki 
je prav nad kapelo Marijinega oznanjenja, pred njim pa je 
lepa ograja. V oltarju je shranjeno sveto Rešnje Telo. 
Nad oltarjem visi „nebo“, zadaj na steni je pa velika slika 
venčanja Matere Božje v nebesih. 

O stranskih ladijah omenjam, da imata lepe oltarje; 
posebno eden je zanimiv za Avstrijce, to je tisti, ki je na 
desni strani blizu vrat in je posvečen Materi Božji svetega 
rožnega venca. Ni velik, pa je narejen posebno lično in 

vkusno. Ta oltar je podaril cerkvi naš presvetli cesar, zato 
bode tudi pričal o njegovi dobrotljivosti in pobožnosti, 
dokler bode stala ta cerkev. 

Cerkev ima gladek tlak iz čveterostranskih temnili in 
belih plošč; za oltarjem ima obširen prostor za molitev, 
pa tudi lepe in močne orgije. Na severni strani cerkve se 
vzdiguje kvišku mogočen zvonik kot vidna priča svetega 
kraja. Zakristija na listovi strani cerkve je prostorna in 
pripravna, zdi se v njej duhovnu, kakor bi bil doma. 
Cerkvene obleke in svetih posod ima svetišče veliko;, vse 
je lično in snažno. 

Mnogo posameznih manjših stvarij bi utegnil pripo¬ 
vedovati, na pr. o starem stebru, ki stoji na samostanskem 
dvorišču, o obrisu stare cerkve, kateri se spozna še dosti 
razločno zunaj na frančiškanskem vrtu, o nekem starem 
ostanku v ozidju sedanjega stolpa — —, toda vsega ne 
morem opisavati, da se preveč ne odebeli knjiga. Ome¬ 
njam, da se obhaja vsak dan ob 4. uri popoldne proce¬ 
sija po cerkvi in po posameznih mestih ali oltarjih v 
podzemski kapeli. Vrši se pa procesija čisto na ta način, 
kakor v Betlehemu. Pa kako ganljivo, kako milo je petje! 
Kako doni hvala in slava Materi Božji! Da, tukaj velja — 
rekel bi — vsa slava le njej, kateri je rekel angelj: „Bla- 
goslovliena si med ženami!" 

Najveselejše je pa v tem svetišču — in to omenjam 
naposled —, da imajo edino le katoličani pravico do te 
cerkve, in prav nič ne razkolniki. Zato ni tukaj nobenega 
prepira, nobenih sitnostij in težav. Tukaj mirno moliš, in 
mašnik opravi sveto daritev tako lahko in še lože, kakor 
pri nas doma. Zares, to je posebna milost Matere Božje 
do katoliške cerkve. 

3. Druga svetišča v lazaretu. 

Čeprav je Nazaret le majhno mesto, vendar ima lepo 
število jako znamenitih svetišč. Romar bi jih sam ne na¬ 
šel vseh; prav radi pa mu jih pokažejo frančiškani, posebno 
oni brat, ki skrbi v gostišču ali v novi hiši za romarje. 

Idimo najprej na severno in potem na vzhodno stran! 
Ne daleč proti severu pridemo po ozkih ulicah do siiia- 
gogCf t. j. judovske shodnice, ne današnje, zakaj dandanes 
ni v Nazaretu nobenega Juda, ampak nekdanje. Sinagoga 
je namreč judovska cerkev, kakor bi rekli po domače. 



Nekdanja nazareška judovska sinagoga. 

Prostor v tej sinagogi je tako velik, kakor v mali cerkvi, 
in nima nič posebnega. Narejeno je poslopje od zapada 
proti vzhodu in je bilo do nedavnega časa cerkev zedinjenih 
Grkov; sedaj imajo tukaj zraven drugo župno cerkev. Ime- 


Notranjšžina cerkve Marijinega oznanjenja v Nazaretu. 

(Po fotografiji.) 

niten pa je ta prostor zaradi posebnih spominov iz življe¬ 
nja Zveličarjevega. Tukaj sem je hodil z drugimi Judi vreč 
oi) sabotah poslušat božjo besedo in molit, pa tudi sam ji 
tukaj učil božjo besedo in kmalu v začetku svojega učenji 

očitno oznanil, da je on obljubljeni Odrešenik. Ko je hodil 
po galilejskih mestih, prišel je tudi v Nazaret in šel v sa- 
boto po svoji navadi v sinagogo. Tukaj je vstal izmed 
drugih, da bi jim bral iz svetega pisma in potem razlagal. 
„In so mu bile dane bukve Izaija preroka. In ko je bukve 
lazgrnil, našel je mesto, kjer je bilo pisano: Duh Gospodov 
je nad menoj, zato me je on mazilil in me poslal ozna¬ 
njevat evangelij ubogim, ozdravljat te, kateri so potrtega 
srca . . . In ko je bukve zganil, dal jih je služabniku in je 
sedel. In vseh oči v shodnici so bile vanj obrnjene. Za¬ 
čel jim je pa govoriti: Danes je to pismo dopolnjeno v 
vaših ušesih." (Luk. 4, 17-21.) Razložil in dokazal jim 
je, da je on sam tisti obljubljeni Odi^eŠenik, o katerem je 
pisal prerok Izaija, očital pa je hkrati Nazarejcem njih trdo¬ 
vratnost in nevernost, tako da so bili vsi v shodnici polni 
jeze. In vstali so, Jezusa gnali ven iz mesta, peljali na 
vih gore t kjer je njih mesto, in so ga hoteli pahniti čez 
rob v globočino. On pa je sredi njih šel strani. Zares 
nihče ni prerok v svoji domovini. 

Prav laliko si mislimo, da so se prvi kristijani prav 
dobro spominjali tega imenitnega dogodka. In tako je po¬ 
stala polagoma shodnica — krščanska cerkev. Bridko je 
potniku v srcu, ko se spominja nekdanjih in sedanjih Judov, 
ki so zavrgli in ki še vedno zametujejo svojega Odrešenika. 

_ Od tega nekoliko žalostnega kraja gremo proti zapadu 
in pridemo do Jožefove delaliiice. Naš vodnik nam 
odpre vra.ta, in stopimo na dvorišče, za katerim je vrtiček. 
Na levo je pa vhod v lično in dosti veliko kapelo. Na 
evangeljski strani se gre v zakristijo, v kateri se čita ta-le 
nadpis: „Ta kraj, sedaj jako častitljivo svetišče, 
bilje nekdaj delalnicasv. Jožefa, ženina pre¬ 
svete Device Marije. —Dn4 lH.marca 1875.“ Pod 
oltarjem v cerkvici pa je podpis: „Tukaj jima je bil pod- 
ložen". ) Dandanes — od 1. 1860. — je tukaj prav prijazna 
hišica božja; 1. 1875. je bila olepšana in prenovljena. Sta¬ 
novitno sporočilo pravi, da je bila tukaj delalnica, to je te- 
salnica sv. Jožefa; tukaj je delal sveti očak, morebiti tudi 
stalno prebival, dokler se ni poročil s sveto Devico in se 
preselil v njeno hišo. Kristijani so imeli ta kraj v časti, 
ker je tukaj bival tudi Zveličar sam in sv. Jožefu pomagal 
pri delu. Zgodaj so tukaj sezidali cerkev in razni popo- 

*) Naša slika na strani 252. kaže prav natančno veliki oltar v 
delalnici sv, Jožefa. 

tovalci in pisatelji jo imenujejo v svojih spisih. Quares- 
mius piše v že imenovanem delu (II. str. 631): „Ako greš 
od cerkve oznanjenja Marijinega za lučaj proti severu, naj¬ 
deš kraj, ki se je od nekdaj do današnjega dne imenoval 
med domačini hiša in delalnica sv. Jožefa, po arabsko ,du- 
kan‘ ali ,khania‘, kar se pravi po naše delalnica. Tukaj 
je sedaj kmečka hiša, kakoršne so druge, kjer je bila nekdaj 
lepa zidana cerkev, sv. Jožefu posvečena, dolga 120 in široka 
kak ih 50 čevljev; imela je na koncu proti vzhodu tri kapele" 
(mi bi rekli: tri apside, torej je imela tri ladije) „in je bila 
umetno narejena, kakor kažejo sedaj dosti vidne razvaline. 
Ime je od todi, da prebivalci mislijo, kakor so slišali od pred¬ 
nikov, da je tukaj prebival sv. Jožef skupaj z Materjo Božjo 
in sinom Jezusom in se pečal s tesarstvom, posebno potem, 
ko se je vrnil iz Egipta v svoje mesto Nazaret." — Okrog 
svetišča sem videl prijazen vrtič z zelenjavo, proti jutru se 
poznajo ob robu vrta še nekoliko razvaline v tleh. Toda 
skoro gotovo so marsikaj že prekopali, ker tal ali podstava 
nekdanje cerkve nisem mogel najti, kakor ga je videl Qua- 
resmius v 16. veku. 

Zunaj mesta proti jutru vidi romar prav lepo in pri¬ 
pravno narejen studenec pod zidano streho in s koritom. 
Imenuje se Marijin studenec, ker je gotovo tudi Ma¬ 
rija sem hodila po vodo, kakor še dandanes ženske. Vedno 
jih mnogo prihaja in odhaja, in kdor hoče opazovati Naza- 
rejke in nazareško mladino, pri tem studencu ima najlepšo 
priliko. 

Malo više od todi imajo Grki cerkev sv. Oabri- 
jela. Tam je bila prav zgodaj cerkev, mislim zato, ker je 
prostor jako pripraven in je voda blizu. Grki si pa razla¬ 
gajo to po svoje in pravijo, da je tukaj angelj Gabrijel prvič 
pozdravil Marijo; ko je prišla potem domov z vodo, po¬ 
zdravil jo je drugič. Toda sveto pismo govori naravnost, 
da je prišel angelj samo enkrat k njej z oznanilom, prav 
tam ji je napovedal, da bode mati Najsvetejšega, kjer jo je 
pozdravil: „Geščena Marija!" Zaradi tega ne moremo ver¬ 
jeti grškemu sporočilu. V cerkvi se lahko zajme vode in 
pije v spomin svete Device. Ta kraj ob studencu in ob raz- 
kolniški cerkvi je izmed najlepših v nazareškem mestu. Tukaj 
gre pot na goro Tabor, todi hodijo v Kano Galilejsko, v 
Safurije, proti Tiberijskemu jezeru. Zato je vedno živahno, 
tem bolj, ker prihaja sem tudi živina. Kolikrat je pač tudi 
mladi Zveličar bil tukaj, ali z deviško materjo, ali pa sam! 

252 Miza Kristusova. 

Zato je res z njegovimi stopinjami posvečen tudi ta kraj 
in z blagoslovom svete Device. 

Zanimivo svetišče je na nasprotni, severo-zapadni 
strani Nazareta. Hodeč čez ,bazar* mimo dostojne maro- 



Vellkl oltar v delalnici sv. Jožefa. 

(Po fotografiji.) 


nitovske cerkve prideš do vrat, za katerimi je malo dvorišče 
s kapelo. V srednjeveliki kapeli je spredaj prav blizu oltarja 
široka, skoro štirivoglata skala, kakor nekaka miza. Res se 
tudi navadno imenuje ta skala miza, in sicer Kristu- 


Miza Kristusova, nilob gore.** Cerkev omedlevice. ^06 

sova. Neko poročilo namreč pravi,_ da je bil tukaj Jezus 
po svojem vstajenju skupaj z apostoli. Spredaj je prijazen 
oltar, zraven mala zakristija. Seveda je težko ali skoro ne¬ 
mogoče trdno dokazati, da bi se bili zbrali kdaj tukaj Kri¬ 
stus in apostoli, vendar je bilo to kaj lahko, zakaj prostor 
z ono skalo je posebno pripraven za tak namen. V kapeli 
je prijazno, romar lahko moli in se spominja živo našega 
Gospoda, ki je bil pač prej ali poznej tudi telesno tukaj. 

4. Sveti kraji blizu lazareta. 

Sedaj pa idimo iz Nazareta ven na one zunanje kraje, 
kateri so tudi znameniti in z Nazaretom v bližnji dotiki ali 
zvezi. Slišali smo poprej, da so hoteli Nazarejci Jezusa 
pabnlti z roba neke gore v strmino, ker so se bili 
nad njim razsrdili. Ako hoče romar priti tje, iti mora po 
nazareški dolini na južno stran, potem pa po slabi poti ob 
kraju skalovitega hriba, kake pol ure od Nazareta. Tu pride 
res na strm in nevaren kraj, kjer se vidijo ostanki male 
kapele in vodnjaka. Zanimalo me je, da bi videl ta kraj, 
zlasti zato, ker nisem prav verjel, da bi bili Gospoda 1 ako 
daleč peljali, in ker sem mislil, da se ne vjema izročilo s 
sv. pismom. Ogledal sem si torej ne samo ono mesto, od 
koder so ga hoteli pahniti, ampak z veliko težavo plezal po 
strmem skalovju na vzhodni strani naravnost na vrh griča, 
da sem si ogledal vso goro čisto natančno. Sedaj rad pri¬ 
znavam, da se tamošnje krajevno izročilo vjema natanko s 
sv. pismom, da je torej prav tukaj „rob gore, na kateri je 
bilo zidano mesto Nazaret**. To spoznanje me je takrat bolj 
veselilo, kakor marsikaj drugega, kar sem tam videl in slišal. 

Ustno izročilo dalje pravi, da je Marija ob tisti priliki 
kmalu zvedela, kaj namerjajo Nazarejci ž njenim sinom. 
Zato je hitela za njimi. Na poti pa so ji povedali (napačno), 
da so ga že telebnili v prepad. Rahločutna mati je zaradi 
tega takoj omedlela. Na onem mestu je bil nekdaj samo¬ 
stan, dandanes je pa mala cerkvica frančiškanska, katero 
so sezidali 1. 1876. Prav lična je in se imenuje cei-bev 
omedlevice (laško: Maria tremore). Blizu tam so se na¬ 
selile nedavno nune sv. Klare. 

Ko gleda romar z onega mesta, kjer so hoteli pahniti 
Zveličarja z gore, vidi na nasprotni strani ob malem Iler- 
monu nehaj hiš ali majhno vas, ki se mu zdi prav blizu. 
No, priti ne moreš tje hitro, ker je treba hoditi daleč na 

Nain (Naim). Jafa. 


okrog, da prideš do namena. Vendar je vredno tudi neko¬ 
liko upehati se do takega kraja, kakoršen je evangeljski 
Naim. Ona vasica namreč, na hrib lepo prislonjena, ime¬ 
nuje se še dandanes Nain in je brez dvoma prav evan¬ 
geljski kraj. Tukaj je pripravno za vas ali mestece. Ob Go¬ 
spodovem času je bilo tukaj malo mesto. Ker je od Naza¬ 
reta blizu do Naina, zato je videl Gospod to mesto prav 
pogostoma in morda tudi večkrat bil v njem. Sv. evangelij 
nam pripoveduje natančneje o tisti priliki, ko je Zveličar 
obudil v življenje mrtvega sina matere vdove. *) Zares 
ganljiva je ta prigodba, zato nas zanima tudi kraj, kjer se 
je dogodila. 

Nekdaj je imelo mesto obzidje in vrata, dandanes je 
pa to selo jako ubožno. Z ezdrelonske planjave se gre po¬ 
lagoma navkreber in se pride na prijazno, nekoliko vzvišeno 
ravan. Tu imaš pred seboj na levi roki malo cerkev, ki je 
z nizkim zidom zavarovana, na levi pa vidiš nekaj navad¬ 
nih, neznatnih hiš. Veliki kaktusi rasto na okrog, zlasti blizu 
cerkve, ki ima prav lepo lice. Da, prav kjer je cerkev, bila 
so nekdaj mestna vrata, zakaj kmalu pod cerkvijo se svet 
že znižuje. Tukaj je Jezus obudil sina žalostne in zapuščene 
vdove. Ta cerkev je majhna, pa snažna. Nadpis, ki je na 
plošči znotraj nad vrati, pravi, da je bila nekdaj tukaj 
mohamedanska mošeja, sedaj pa (od 1. 1871. naprej) je hiša 
zopet službi božji posvečena.. Bila je tudi v davnih časih 
tukaj cerkev in tolažljivo je, da je. ta sveti kraj dandanes 
zopet posvečen Bogu. Dasitudi ne vidi romar tukaj nič ne¬ 
navadnega, a veseli ga biti na tem kraju, ki ga je Gospod 
posvetil s svojo ljubeznijo in vsemogočnostjo. 

Piomar naj ne opusti Naina. Ako ni. šel tje, ko je po¬ 
toval iz Samarije, gre naj iz Nazareta ali s konjem ali oslom 
ali tudi peš. S kolikim zanimanjem bode poslušal in bral 
zgodbo o obujenem sinu! Poreče tudi sam z ljudstvom: 

„Velik prerok je bil tukaj, Bog je tukaj obiskal svoje ljudstvo." 

Ako romarja ne bole noge, pokažem mu še malo sve¬ 
tišče, ki je tri četrt ure od Nazareta in je posvečeno sv. 
Jakopu starejšemu, apostolu. Cerkvica je na nizkem 
griču, nad vasjo, ki se imenuje dandanes Jafa, nekdaj se 
je imenovalo mesto Jafie. Kakor veli poročilo, imel je tukaj 
oče Gebedej hišo, in sta bivala v njej oba njegova sinova, 
Janez in Jakop. Cerkvica ima lep oltar, ki ga je dal napra- 

*) Luk. 7, 11—17. Prim. Življ. n. G. J. Kr. str. 53. 

viti sedanji varih sv. dežele, ki mu je Jakop ime. Španci so 
pa pripomogli, da se je to svetišče pozidalo. Lepo se vidi 
s hriba izpred cerkve na vse strani. 

»Jeruzalemski romar" še dostavlja, da si je ogledal 
natančno in po večkrat nazareška svetišča in skoro v vseh 
opravil daritev sv. maše. Res, neizrekljivo ljubo je v Na¬ 
zaretu, in romarju ostanejo v najlepšem spominu dnevi, 
katere je preživel tukaj. 

Oglejmo si še druge svete kraje v Galileji! 

5. la Tabor in t Tiberijo. 

Izmed vseh gora, ki se vidijo z nazareške višine, zdi 
se romarju najlepša neka gora, ki stoji proti vzhodu na 
samem in nekako resnobno zre na svojo okolico. To je gora 
Tabor, na kateri se je Gospod izpremenil. Romar naj 
nikar ne izpusti te poti, naj se ne boji nekoliko težav, zakaj 
vesel in hvaležen bode zaradi sreče, da je bil vrh te zna¬ 
menite gore. 

Romar napravi to potovanje najbolje tako, da gre ob 
enem tudi v Tiberijo. S tem si prihrani dosti stroškov in 
truda. Iz Nazareta jo udari najprej na Tabor, od todi pa 
naprej proti jezeru. Z nekolikim trudom se dovrši ta pot v 
enem dnevu. 

Jako prijetno je potovanje proti gori. Ako se gre za 
hlada, radovalo se ti bode srce in nehote bodeš pel, saj je 
tako milo in ljubeznivo iti proti gori Gospodovi. V dveh 
urah prijahaš do vznožja. Tu malo počiješ in potem jahaš 
po precej strmi poti naravnost na goro Tabor od severne 
strani. Pot je tu pa tam malo težavna in zdi se nevarna, 
toda bati se ni treba prav nič; tukajšnji konji so vajeni 
takšnih in še hujših potov. Ce si ogleduješ, kar srečaš na 
desni in levi, zapaziš marsikaj znamenitega. Morebiti ne za¬ 
pazimo vsega, kar je pisal neki pisatelj, a nekoliko se le 
vidi. Zato ga poslušajmo : »Hrasti, terebinte, vezelike i. dr. so 
uprav v cvetju; kakor bi imele brade, vidijo se njih veje. 
Prijetna vonjava se razprostira od obilnih mladik; golobi 
grulijo v grmovju, jerebice vzletajo prhutajoč ter beže . . . 
Pač ne pogrčšamo satana v raju; morebiti se tukaj skriva 
Beduvinec, ki preži na popotnika. Med tem nas spremljajo 
sladki spomini; ognjeno-rdeče velikonočnice z velikimi cve¬ 
tovi gore kakor sveče v svetišču prirode. Beli in rdeči »cistus", 
lilije, plavice, vetrnice se skazujejo ob poti; kokorik z br- 

slinastimi listi moli izmed skalovja svojo glavico. Vse se nam 
zdi tako slovesno in veličastno; tu in tam utrgamo cvet¬ 
lico, poduhamo timijan in druge dišeče rastline, katere vtak¬ 
nemo v torbico.”*) 

A gora, je gora — vleče se in vleče, in od veselja ti 
močno zatriplje srce, ko si dospel do vrha,^ ko jahaš skozi 
vrata na zapadni strani, ko greš po prijazni ravnici^ mimo 
razvalin,, mimo vrta in naposled obstojiš pred gostiščem oo. 
frančiškanov ali kreneš proti mali cerkvici. Ako si duhoven, \ 
hočeš seveda maševati. Zgodi se to prav lahko. Tukaj bi¬ 
vajo namreč sedaj stalno eden mašnik frančiškan in pa trije 
ali štirje bratje. Cerkvica, ki je namenjena za božjo službo, 
majhna je pač in nekako uborna. Drži se malega franči¬ 
škanskega bivališča. A kar je majhno za telesne oči, to je 
veliko za dušne oči: saj nam je tukaj vse drago zaradi spo¬ 
mina na Gospodovo izpremenjenje. Ubožni so sicer ti me- I 

nihi, vendar postrežejo romarju, da se pokrepča po težavni , 

poti. In kadar je za to potrebo poskrbljeno, potem pa te 
pelje eden izmed njih proti južni strani, da pogledaš ostanke 
nekdanjih cerkva. Nikjer me ni obšla tolika žalost, ko sem I 

gledal stare razvaline cerkva, kakor tukaj. Tako veličastno | 

je vse, karkoli vidiš: nad teboj se vzpenja žarno nebo, pred 
teboj pa je diven razgled po Galileji v bližino in daljino; ^ 

vse je svetlo, vse lepo. A pod nogami ti štrle poslednji kosi % 
razdrtega zidovja, prav toliko, da vidiš natančno, kako je 
bilo nekdaj. Posebno ob južnem robu je ostalo še precej , 
zidovja od zadnjega dela cerkve, in prav s tega mesta uživaš 
z očmi najlepši razgled po Galileji. Pa kaj pravim, cerkve, 
saj so bile tukaj tri cerkve in sicer že zgodaj: glavna je j 

bila posvečena Zveličarju, drugi dve pa Mojzesu in Eliju; j 

videl jih je potovalec Antoniu v 4. stoletju (prim. str. 1:2.). i 

Pa neverniki so prihruli tudi tu-le gori, vse so podrli, raz¬ 
dejali tudi lep gozd, ki je bil okrog svetišč. Križarji so na | 
Taboru zopet sezidali cerkve in zraven samostan za bene¬ 
diktince, ki je nagloma zacvetel, pa prav tako nagloma tudi 
izginil. Mohamedanci so se tukaj utrdili, rekel bi utaborili, 
naposled je sultan Bibars (1. 1263.) cerkev in samostan do 
cela razdejal, in tako je ostalo 600 let. Leta 1873. so začeli 
razkopavati podrtine in jih polagoma še vedno razkopavajo. 

Po tleh zagledaš lepe svetle koščke mozaika (umetnih tal iz 
pisanih kamenčkov), vidiš, kje je stal glavni oltar, vidiš 

*) Fahrngruber, Wanderungen itd., str. 347. 


spredaj vhod v neki podzemski prostor, hodiš sem in tje 
zatopljen v žalostne misli ... tako se ti godi tukaj gori, m 
ne moreš umeti, zakaj se nobena krščanska dežela ne zmeni 



za ta sveti kraj. Za razne nepotrebne reči izdajejo ljudje 
milijone, a ni ga, ki bi se lotil tukaj dela._ Frančiškam so 
storili mnogo. Grki so tudi sezidali na drugi (vzhodm) strani 
hriba svoj samostan in pa cerkev posvečeno sv. Eliju, a 

17 

Jeruzalemski romar. 

to je vendar vse le igrača proti temu, kar je bilo nekdaj 
tukaj. Pravili so mi, da so američanski romarji pred dvema 
letoma sklenili vneti Američane za zidanje velike cerkve na 
Taboru.— Ne samo razvaline cerkve se vidijo tukaj, ampak 
tudi razvaline močnega zidii, ki je bil na okrog, zakaj Tabor 
je bil dalj časa krepka trdnjava. 

Dne 6. avgusta prihajajo frančiškani iz Nazareta na 
Tabor, da praznujejo praznik Gospodovega izpremenjenja. 
Za popotnike je precej dobro preskrbljeno; veliko, veliko 
imen je zapisanih v knjigo, v katero se zapisujejo tujci. Iz¬ 
med krajev, ki se lepo vidijo s Tabora, omenjam proti jugo- 
zapadu posebno neprijazni ^ndor, kjer je šel kralj Savel k 
čarovnici, bolj proti zapadu Nain; proti severu se pa vidi 
lepo mesto Safed, kjer je prebivalcev menda do 15.000, 
med njimi veliko Judov, tudi precej katohčanov in avstrijski 
konzul. Izmed gora se vidi proti jugu Gelboe z naalim Hor¬ 
monom, proti severo-vzhodu pa veličastni veliki Hermon. 

S težkim srcem se ločimo s Tabora, pred očmi nam 
je ljubi Zveličar, ki se je pokazal tukaj trem apostolom: 
Petru, Jakopu in Janezu v nebeškem veličastvu. In kakor 
je naročal Jezus apostolom, naj nikomur ne povedo tega 
pred vstajenjem, tako tudi romar zapira v srce, kar je tukaj 
videl in občutil. O Bog daj, da bi zopet vstala vehka cerkev 
tukaj gori in pričala — vidna daleč na okrog —, da^ je 
Jezus že vstal, da je sedaj v slavi, da ga morajo poslušati 
in moliti vsi narodi. 

Ko smo prišli počasi’z gore na planjavo, zavijemo jo 
na desno proti vzhodu: naš namen je — Til>erija s svo¬ 
jim lepim jeaerom. Ta pot je dolga in deloma tudi 
dolgočasna. Tare te vročina, muči te žeja, morebiti te ne¬ 
koliko straši tu pa tam tropa zagorelih Beduvinov, ki_ sede 
blizu črnega šotora; v nevoljo te pripravlja konj, ki gre 
čim dalje bolj počasno zaradi utrujenosti; gledaš na uro, 
skoro pet ur gre tako, vedno enako, čez valovite poljane 

— kvišku, niže, kvišku, niže. Naposled se ti vendar zdi, 
da pride rešenje, planjava se zvišuje, prideš na vrh — in 

— ,Oo!‘ — se ti izvije globoko iz prsij — zagledal si ve¬ 
liko, dolgo in široko dolino, in po njej se blišči srebrno- 
čisto — krasno jezero Tiberijsko, sloveče ne samo po le¬ 
poti, ampak tudi po čudežih Gospodovih. Ne vem, s katerim 
prizorom bi primerjal to, kar zagleda romar z višave. Blejsko 
jezero se zablišči pred potnikom jako prijazno, toda nikakor 
ne tako veličastno in mogočno, kakor jezero Tiberijsko. 


Tiberija; Tiberijsko jezero. Prebivalci. 

Glavna lepota tega kraja je veliko jezero, ki kar izne- 
nadi potnika, ko je prvič ugleda z višave.^ Jezero z okolico 
vred je v veliki kotlini, ki se prostira od juga proti severu 
pet in pol ure podolgem in do poltretjo uro na široko. 
Obkroženo je od vseh stranij od gorovja ali od višin. Le 
tam, kjer priteka in odteka Jordan, odpira se dolina. Ne 
samo velika je ta kotlina, ampak tudi globoka, namreč 
190 m pod Sredozemskim morjem. Na zapadni strani jezera 
je mesto T a b a r i j e h, kakor pravijo Arabci, ali Tiberija, 
in od njega ima jezero ime. Nekdaj se je imenovalo Ge- 
nezareško jezero ali pa Galilejsko morje. 

Romar gre v nižavo najprej proti mestu Tiberiji, ki 
je ravno pod njim ob jezeru. Med potoma se pokrepča s 
hladno vodo, ki priteka iz studenca, mora se pa braniti 
neštevilnim mušicam, ki ga zadevajo ob obraz, vendar ne v 
tako gostih oblakih, kakor pri Mrtvem rnorju. Mesto Tibe¬ 
rija je kakor malo morsko mestece. Kraj je jako pripraven 
za mesto; kadar se izpremene žalostne razmere v onih kra¬ 
jih in bode krščansko in evropsko življenje dobilo tam več 
moči, tedaj se bode povzdignila in povečala tudi Tiberija. 
Mesto se ti zdi od daleč starinsko; ko prideš bliže, vidiš, 
da mu zidovje že razpada. Proti severu se dviga na malem 
griču tiberijski grad, nekaka trdnjavica, katere bi se pa ne 
ustrašil noben sovražnik. Gremo skozi na pol razdrta vrata, 
korakamo ali jahamo po umazanih ulicah, kjer srečavamo 
same judovske obraze, in pridemo naposled pred franči¬ 
škanski samostan ali gostišče — ne vem, kako bi rekli , 
ker je oboje skupaj. Tukaj nas prijazno sprejmo, in hvalo 
izrečemo Bogu, da se moremo odpočiti. Kako dobro dene 
po taki dolgi poti kozarec vina zmešanega z vodo! Kako 
se razveseliš prijaznih obrazov teh bogoljubnih menihov, ki 
se ti nasmehljavajo! Reči moraš: O blažena naša katoliška 
vera, ki družiš v bratovski ljubezni ljudi iz tako oddaljenih 

krajev! , 

Tiberija ima dandanes kakih 6000 prebivalcev, katerih 
velika večina je judovske vere, namreč 5000. Drugi so mo- 
hamedanci, nekoliko jih je razkolnikov in nekaj družin je 
katoliških. Ves značaj mesta je torej judovski. Mislim, da 
ga ni na svetu mesta, kjer bi bivali Judje tako skupno, v 
toliki večini mimo drugih prebivalcev, kakor tukaj. Ker je 
Zveličar velikokrat bival ob Tiberijskem jezeru, ker se je 
po svojem vstajenju prikazal apostolom tukaj, ko so lovili 
ribe, ker je sv. Petru izročil tukaj jagnjeta in ovce, zato 

17 * 

Tiberija. Cerkev sv. Petra. 

imajo 00 . frančiškani tukaj tudi svetisže sr. Petra, 
prav lepo, vkusno narejeno cerkev sv. Petra, prav ob je- 
zeru. Kajpada ni velika in romar je ne občuduje, a je tem 
prijazneja. Katoličan v miru in v tihem veselju tukaj Boga 



hvali, da je prišel sem, rekel bi v ta raj, kjer je bil drugi 
Adam — Jezus Kristus. Sporočilo pravi, da je cerkev na 
tistem kraju, kjer je dal Jezus sv. Petru oblast, naj pase 
njegova jagnjeta in njegove ovce, oblast čez vso cerkev. 


I p Kakor ga je bil sv. Peter trikrat zatajil, tako mu je tukaj 
I trikrat zatrdil, da ga ljubi. Imeniten je torej; ta kraj. saj 
I je preimenitno za celo cerkev prvaštvo sv. Petra in njegovih 

I naslednikov, rimskih papežev. 

Že v davnih časih je neki stala tukaj cerkev. Romarji 
so hodili le-sem in tukaj prenočevali. Le jedenkrat v letu 
so prihajali frančiškani iz Nazareta z oltarjem, da so oprav¬ 
ljali sveto daritev, in sicer na praznik sv. Petra. Polagoma 
so se za ta kraj bolj zanimali in 1. 1847. so priredili cerkev 
za službo božjo, zraven napravili tudi malo gostišče. Cerkev 
je na jako trdnih tleh, potresi je niso poškodovali. L. 1869. 
so jo prenovili, in dandanes se sme imenovati lepa. Takoj 
( zraven je gostišče in samostan. Poslopje to je posebno 

ugodno zidano. S prostornega hodišča se vidi naravnost 

na zelenkasto jezero. Ako pa hočeš imeti obširen razgled, 
greš na streho. In tukaj gledaš v tihi noči tje po blešče- 
I čem se jezeru; zdi se ti, kakor bi videl apostole v njih čolnih 
in Jezusa pri njih. In kmalu se ti zazdi, da je navstal vihar, 
ki buči in premetava čoln, Jezus pa spi, kakor bi ne bilo 
1 * nič. A vzbujen ukaže, naj bode morje mirno, in velika ti- 

I hota je zopet — taka, kakor sedaj, ko si na tem mirnem 

in milem mestecu, na katoliških tleh, pri dobrih patrih. In 
ne moreš si kaj, da bi se ne spomnil tudi predrage domo¬ 
vine ter ji želel, naj bi bila vedno verna in zvesta naukom 
Jezusovim. 

Kako ljubeznivo je tukaj v jutru! Hladen veter pihlja 
od jezera sem; izza gora se dviga žarno solnce in čudovito 
se lesketa v majhnih valovih, katere goni veter. Spodaj oh 
bregu pa lahkotno pljuska in ziblje privezane čolniče. O, 

■ ugajalo mi je tukaj nenavadno! i. 

Romarja mika, da gre sem ter tje po mestnih ulicah, 
a ne najde nobene znamenitosti; hiše so srednje, saj človek 
■tako ni navajen lepih na jutrovem; tu pa tam vidi tudi kak 
hlevec, kar kaže, da imajo Tiberijani nekoliko živine. Pase 
se prav lahko na obširnih prostorih zunaj mesta. Ko sem 
se sprehajal zjutraj sem ter tje, ponudil mi je Jud^ mleka, 
nagovorivši me po nemško. Ne vem, ali je bila ošabnost, 
ali nekak strah, ali kaj drugega, da nisem maral za mleko. 
Veselila me je pa vendar-le Judova prijaznost. Kako dobro 
dene tujcu, če ga domačini prijazno pozdravljajo ali mu 
radi postrežejo! Naj naši Slovenci nikdar ne pozabijo, da 
zahteva omika in krščanska krepost, naj so prijazni do 
tujcev! 

Najzanimivejši prizori se ti kažejo ob jezeru, kjer vodi 
do njega kaka ulica. Tu pride ženska po vOdo z vrčem, 
a popred se umije ali pa še opere kako umazano stvar; 
tam brede kdo po vodi, tudi živino pripeljejo napajat — 
vse hodi k jezeru. Kdo bi zameril romarju, ako si gre umit 
obraz in noge v jezeru, saj gre lahko kar naravnost od sa¬ 
mostanskega vrta na peščeni breg. 

Ob Tiberijskem jezeru se je vršilo že toliko dogod¬ 
kov, da bi se o njih pisala lahko obširna zgodovina. Go¬ 
tovo so bila tukaj zgodaj lepa mesta, zakaj kraj je nad vse 
prijazen, rodoviten in za mesta posebno pripraven. Zlasti 
pa je imenitno jezero zato, ker je Zveličar todi večta'at hodil, 
vozil se čezenj, s čolniča učil množice in na njem storil 
več čudežev. Ob Gospodovem času je bila Tiberija ravno 
dozidana; ustanovil je to mesto četrtnik Herod Antipa (ki 
se imenuje tudi v svetem evangeliju) in mu dal ime po ce¬ 
sarju Tiberiju. Na severni strani pa so bila cvetoča mesta 
Betzajda, Korozain in Kaiarnaum. Na zapadni 
strani (proti severu) je bila tudi Ma.gdala, ki pa menda 
ni bila velika. Izmed vseh teh mest je ostala do danes samo 
Tiberija in ohranila celo svoje ime, vsa druga ?o pa izgi¬ 
nila skoro popolnoma; še vemo ne dobro, kje je bilo ka¬ 
tero izmed njih. Tiberija sama je mnogo doživela. Ko so 
porušili Rimljani Jeruzalem, prišlo je veliko Judov le-sem, 
in tukaj je bilo neko središče vsega judovstva. Tukaj je 
bilo tudi judovsko sodišče, tukaj so sestavili velik del^ one 
judovske knjige, ki se imenuje talmud (tako zvani jeru¬ 
zalemski talmud). Tiberija je bila Judom drugi Jeruzalem 
in pričakovali so, da pride Mesija iz Tiberije ali vsaj od 
tega jezera. Pod cesarjem Konštantinom so zidali v Tiberiji 
krščansko cerkev, tukaj je bival tudi škof, toda zdi se, da 
ni bilo nikoli tukaj veliko kristjanov, in kar jih je bilo, po¬ 
bili in pregnali so jih neverniki. Križarji so pa naredili Tibe¬ 
rije za glavno mesto Galileje, pa le 150 let so vladali tukaj 
kristijani. Od tedaj je mesto vedno le majhno, a Judje se 
ga drže stanovitno in imajo tukaj nekatere znamenite ro¬ 
jake pokopane, kakor n. pr! modroslovca Majmonida, onega 
Rabi-Akiba, ki se tolikrat imenuje in dr. Kot zanimivost naj 
povem tudi, da se imenuje Tiberija kraljestvo golazni. Ker 
ljudje niso čedni, kraj pa je jako gorak, zato se temu m 
čuditi. Kako umazani so nekateri Judje! Koliko nesnage je 
po vežah in dvoriščih, še po ulicah! In vendar je tukaj 
tako ljubo, tako prijetno! — Pač ne opusti romar rad pri¬ 

like, da bi se ne peljal s čolnom po jezeru, dasitudi je to 
precej drago. Najbolj kaže prepeljati se do onega kraja, ka¬ 
teremu pravijo Tel-Hum, nazaj pa jahati po suhem okrog 
jezera, zakaj če tudi je nekoliko težavno jahati na okrog, 
vendar je zanimivo in poučno. Najbolje se voziš ali tudi 
jahaš zjutraj, ker popoldne utegne biti včasih prav nemirno, 
celo viharno. Ko se je nekoč vozil naš Gospod čez morje, 
nastal je velik vihar. Bilo je tako hudo, da so šli valovi 
že v čolnič, in zato so se apostoli jako bali. Ker je Gospod 
spal, vzbudili so ga; na to je zapovedal vetrovom in morju, 
in bila je velika tihota.*) Ker je kraj jako nizek in se zrak 
hudo razgreje, zato umevamo, da se vzbudd močni viharji, 
ki so čolnom in tudi ladijam jako nevarni. 

Idimo okrog jezera. Od mesta naprej proti severu 
gremo po ozki poti naravnost nad jezerom in pridemo za 
tri četrt ure na lepo planjavo,, ki se širi precej daleč proti 
severu in se polagoma vzdiguje. To je planjava El-Ouv4r, 
ki se je nekdaj imenovala planjava genezareška ali 
kratko Oeneaaret. Bila je jako imenitna zaradi nena¬ 
vadne rodovitnosti in lepote. Velika ni sicer: dobro uro je 
dolga in slabe pol ure široka. Nekdaj je spadala k rodu 
Neftalijevemu. Mojzes je bil blagoslovil ta rod tako-le : „Nef- 
tali bo užival obilnost in bo poln Gospodovih blagodarov; 
morje in južno stran bo posedal", t. j. Neftali bode prebival 
v rodovitni, blagoslovljeni deželi ob morju. **) ^ Neki pisa¬ 
telj, ki dobro pozna one kraje, piše o tej planjavi tako-le: 
»Rabinci (judovski učeniki in duhovni) so jo slavili kot ze¬ 
meljski raj. Njeno ime so razlagah s tem, da ima tako 
sladko sadje, kakor je sladek glas citer. Imenovali so jo 
tudi ,knežje vrtove*. Josephus Flavius našteva natančno 
njene prednosti: ,Čudovito lepa pokrajina je tako bogato 
obdarjena od prirode, da rasto na njenih tleh vse rastline. 
Prebivalci so nasadili razne vrste, in vse poganjajo obilno, 
ker jim ugaja izvrstno podnebje. Orehi, kateri ljubijo hlad, 
stoje poleg palm, katerim prija samo toplota. Figovih dreves 
in oljk, katerim je potrebna srednja toplina, nikakor ni malo 
tukaj. Kakor bi se poskušala in tekmovala, zbrala je pri¬ 
roda tukaj različne stvari na malem prostoru; letni časi se 
pulijo med seboj za to ravnino. Zakaj ta ne rodi samo sa¬ 
dežev različnih krajev, ampak skoro vedno jih ponuja v obi¬ 
lici. Tako podaje plemenite sadeže, grozde in smokve, deset 

*) Mat. 8, 23—27. 

**) V. Mojz. 33, 23. 



264 


Genezareška planjava. Medjdel. 


Medjdel. Betzajda. Tel Hum (Kafarnaum). 


265 


mesecev nepretrgoma; a drugi sadeži zore celo leto. Ne 
samo zrak pomaga, da so tla tako rodovitna, ampak tudi 
voda jako močnega studenca, ki se imenuje pri domačinih 
Kafarnaum.* (Jud. vojska III. 10, 8.) — Morebiti je v tem 
opisu zaradi lepšega povedano marsikaj z večjo hvalo, kakor 
je res, toda dobro sadje s te planjave je bilo znano po celi 
Palestini. Na vprašanje: ,Zakaj se ne dobivajo o praznikih 
sadeži genezareški v Jeruzalemu ?‘ odgovarjali so: ,Zato, 
ker bi sicer marsikdo prišel v izkušnjavo, da bi šel tedaj v 
Jeruzalem samo zaradi teh sadežev.'. . . Tako bogat kraj 
je imel gotovo tudi ceste, po katerih so odvažali pridelke 
do velikih mest ali pa do morja. Ob času Jezusovem so 
bili že vsi imenitni kraji te dežele zvezani z dobrimi ce¬ 
stami. Taka velika cesta je prihajala od juga in zapada sem 
na planjavo genezareško, rezala jo po vsej dolžini, bližala 
se pri Kafarnaumu obrežju in na severovzhodu je šla naprej 
proti Damasku. Zato je bilo posebno znamenito, da je Jezus 
javno deloval v Galileji, ob bregu Tiberijskega jezera, v Ka¬ 
farnaumu, ki je bil središče za celi okraj, za popotnike in 
za kupčevalce. Kako hitro se je razširil glas o velikem uče¬ 
niku in čudodelniku na vse strani: v Jeruzalem in Egipet 
na jugu, do morskih mest Akke in Gezareje na zapadu, od 
tam čez morje v Rim, na vzhodu pa do Damaska! . . . Ge 
tudi je nekdanji ,raj‘ dandanes popolpoma zanemarjen, ven¬ 
dar poteka po njem še vedno božji blagoslov ^ žive vode 
prav bogato. Gelo v najtoplejših mesecih, juliju in avgustu, 
sliši uho prijetno žuborenje, tudi krepko šumenje potoka, 
ki goni naglo skozi goščavo cvetočega oleandra svojo vodo 
proti jezeru. Zeleno oblačilo, ki pokriva gosto po zinii in 
pomladi vso ravan, posušilo se je na solncu, da je ostala 
le raztrgana odeja rjavega, očrnelega listja, golih in suhih 
bilk. Le ob studencih in potokih ohranijo rastline še močno 
barvo zdravega življenja." *) .. 

Na levi strani te poti, po kateri pemo od Tiberije, 
zagledamo nekaj raztrganih malovrednih koč. Samo na 
sebi nima to selo nikake zanimivosti, a tem znamenitejše 
je po svoji zgogovini. Imenuje se namreč dandanes Medj¬ 
del, in to spominja bralca kaj lahko mesta Magdalc, 
kjer je prebivala Marija, imenovana Magdalen a. Skoro 
nič ni treba dvomiti, da je tukaj res bilo nekdaj mesto. 
Ko bi tega tudi ne sporočala zgodovina, sodili bi, da je na tako 


*) Ebers u. Guthe, I. str, 325, 326. 


Ugodnem in pripravnem kraju bilo veliko bivališče ljudij. 
Kraj se naslanja nekoliko na breg južnega hriba, majhen 
potoček se vije mimo, proti severu se prostira bogata ravan, 
in torej je tukaj vse, česar treba za bivanje. Ob Gospodo¬ 
vem času je bila Magdala dokaj velika. Trgovina je_ dona- 
šala mestu bogastva, ker je bilo ob veliki kupčijski cesti, 
rodovitnost domačega polja pa je dajala jedij in pijače. 
Zato se ne čudimo, da so bili ljudje razbrzdani, da so ži¬ 
veli v pregrehah in da je tudi Marija Magdalena potegnila 
za drugimi. 

Naprej se pot polagoma zavija ob jezeru proti vzhodu. 
Sedaj hodimo po planjavi El-Guver. Visoka trava, grrnovje, 
tu pa tam studenec — ustavlja potnika, da postoji in se 
ozre okrog sebe. Kako je vse divje! Nikjer ne vidim ljudij 
niti živalij! Kdo je tukaj gospodar? Prosti Beduvin, ki pri¬ 
haja sem s čredo ali pa tepta tla s svojimi urnimi konji. 
Zdela pa se mi je zemlja tako rodovitna, da se mi ne zd4 
omenjena poročila nič pretirana. Spominjal sem se rodo¬ 
vitnih tal na jordanski planjavi blizu Mrtvega morja. Ho¬ 
dili smo vedno ne daleč od obrežja. Prejezdili smo strmo 
pot čez skale, potem pa prišli zopet na lepo planjavo; tem 
lepšo, ker jo namaka precej močan potok. Reko nam, da 
je bila tukaj nekdaj Betasajda. Daši to ni spričano, ven¬ 
dar bi jaz verjel, zakaj prostor je tako ugoden za mesto, 
da se kar sam ponuja. Še naprej hodimo in pridemo do 
kraja, imenovanega Tel-Hum, kjer je veliko močnih raz¬ 
valin: stebrov, obdelanih kamenov in raznih kosov. Vidi 
se, da je bilo tukaj veliko poslopje, skoro gotovo krščanska 
cerkev, še poprej pa kak tempelj, zakaj nekateri kosi in 
neka v kamen vsekana znamenja so se _mi zdela iz po¬ 
ganske stavbe. Vse kaže, da je bil tukaj oni Kafarnaum, 
v katerem je bil tolikokrat naš Zveličar, da je bilo res ,nje¬ 
govo mesto', kateremu je skazal toliko dobrot, storil mnogo 
čudežev, oznanjeval besedo božjo. Pa tudi leži res, čudo¬ 
vito lepo ob jezeru; svet se polagoma vzdiguje od obrežja 
naprej. Poldansko solnce je ogrevalo mesto, ki se je rado- 
valo krasnega razgleda po celem Tiberijskem jezeru. Dan¬ 
danes štrli ob bregu mala hiša, kdo ve, čegava; tu ob raz¬ 
valinah raste bogata in močna trava; tamkaj pa razpenja 
kak Beduvin svoj črni šotor. O kako je zapuščeno, kako 
je samotno tukaj! Kdaj bodo tukaj bivali kristijani? Upajmo! 
Ko bi imel peroti, poleteti bi hotel zopet tudi na ta kraj, 
ki mi je prav zaradi zapuščenosti in čudovite prirodne le- 

pote ostal tako neizbrisljivo v spominu. Če prideš, potnik, 
za nekaj let, tedaj te pač sprejmo dobri frančiškani pod 
streho, zakaj slišal sem, da napravijo tam svetišče in go¬ 
stišče za romarje. Svet so tukaj že nakupili. Bog jim daj 
blagoslova! 

Uro hoda proti severu od Tel-Huma so razvaline, ime¬ 
novane KerA*e. Tukaj je bil pač nekdaj Korozaln, 
kateremu je žugal Zveličar gorje, kakor Betzajdi. Kako na¬ 
tančno se je izpolnila ta grožnja Zveličarjeva! — Od Tel- 
Huma uro daleč poteka Jordan v jezero; s čolnom se pride 
lahko tudi na ono stran jezera, v pokrajino »jolAn ali 
nekdanji Gaulon, a romarji navadno ne zahajajo tako 
daleč. Od tam se s čolnom lahko popelješ kar naravnost v 
Tiberijo. _ _ _ , 

Na južni strani Tiberije so sloveče gorke žveplene ko¬ 
peli, kamor gre romar, ako ima čas, pa tudi še dalje na¬ 
prej proti jugu do tje, kjer se Jordan izteka iz jezera in 
šumeč hiti po svoji strugi naprej. 

Nekdaj je bil tukaj most čez reko; dandanes se vidijo 
samo slabi ostanki. Na oni strani Jordana se vidijo v za¬ 
puščenem kraju obširne in mogočne razvaline nekdanje 
G a dar e. V okraj Gadarencev ali Gerazenov je prišel tudi 
naš Zveličar, a prebivalci so prosili, naj gre od njih strani. 
— V tej pokrajini je bilo ob Gospodovem času več mest, 
ki so se z drugimi skupaj imenovala Desetomestje, o 
katerem govori sv. evangelij. Malokateri romar gre tje, ker 
treba za to dosti časa, denarja in tudi nekoliko poguma. 

6. Y Kano in Safurijo. 

Ločimo se od Tiberije, četudi odhajamo le s težkim 
srcem, priporočimo se v cerkvici sv. Petru in hitimo naprej 
po Galileji, po onih krajih, koder je tudi Zveličar hodil iz 
Nazareta sem k jezeru Genezareškemu. Jako prav bi bilo, 
da bi hiteli najprej proti severu, (če tudi kakih 12 ur), k 
Meromskemu jezeru (Bar-el-Hula) in k selu B a n e j as, 
kjer je stalo nekdaj mesto Cezareja Filipova in kjer 
je obljubil Kristus sv. Petru poglavarstvo v sveti cerkvi. 
Tukaj mu je rekel: ,Ti si Peter (skala), in na to skalo bo¬ 
dem zidal svojo cerkev in peklenska vrata je ne bodo pre¬ 
mogla."*) Pa največ romarjev ne gre tako daleč, ampak 


*) Mat. 16, 18. 


Jezus je nasitil 5000 ljudij, učil zvelič. čednosti. 

gre od Tiberije proti severo-zapadu in pride kmalu na lepo 
planjavo. Svet se zdi romarju zopet tak, kakoršen je bil na 
poti v Tiberijo. „Kako lepa ravan!" dejal bi naš slovenski 
romar, „kako bogato polje mora biti tukaj!" Ne daleč od 
poti vidi romar nekaj velikih kameno v, katerim pravijo do¬ 
mačini „kameni kristijanov", drugi jim pravijo „Pet 
l£rul»ov“. Iz tega se vidi, kakšen spomin se vzbuja na 
tem mestu. Tukaj je Jezus nasitil veliko množico ljudij, in 
sicer mislijo navadno, da jih je nasitil 5000 s peterimi kruhi, 
kakor pripoveduje sv. evangelist Matevž *); drugi pa učč, da 
jih je nasitil tukaj 4000 s sedmerimi kruhi in nekaj ribami, 
kar popisuje tudi sv. Marka.**) Prav natančno je težko dolo¬ 
čiti, ker nam sv. evangelij ne pove popolnoraa jasno, kje 
se je zgodil čudež. Po sporočilu je najverjetneje, da je-Jezus 
storil na tem mestu prvi čudež, ki ga pripoveduje sv. Matevž, 
da je torej nasitil tukaj 5000 ljudij; oni čudež pa, s kate¬ 
rim je po veliki noči nasitil 4000 ljudij, storil je ob Tiberij- 
skem jezeru. Trdno pa tega ne vemo in ne moremo po¬ 
vedati. •—Tukajšnji kraj je jako primeren za tak dogodek: 
tukaj je višava, trave je veliko, jezero je blizu. Veličastno 
se vidi na vse strani, bodisi da se ozreš po planjavi, ali 
na gore v daljavi. Nekdaj je bila neki tukaj jtudi cerkev, 
dandanes se nič sledu ne vidi. 

Precej staro poročilo pravi, da je bližnja gora proti 
severno-zapadni strani prav tista gora, na kateri je naš 
Gospod govoril osem zvellžansliili čedmostij (arab¬ 
sko : Djebel Tuba). Ni je težko najti. Ima namreč — rekel 
bi — dva rogla ali dva vrha, in zato se tudi imenuje 
Korun Hattln, t. j. rogova Hattinska. Ta gora ni visoka, 
mi bi jo imenovali hrib: zgoraj ima prijazno ravnico, 
na kateri je menda stala nekdaj cerkev. Daši je ta kraj res 
blažen, ker je-Gospod pokazal človeštvu pot, po kateri pride 
do blaženstva, vendar nas spominja ob enem grozne ne¬ 
sreče, ki je zadela tukaj kristijane. Tukaj so se udarili leta 
1187.' kristjani z mohamedanci. 

Bilo je dnč 3. julija, torej v najhujši vročini. Dva kr¬ 
ščanska poveljnika, namreč kralj jeruzalemski Guy Luzi- 
gnanski in Rajmund, grof Tripolski, sta bila prišla od za¬ 
hoda sem z 20.000 vojščaki, poveljnik mohamedancev _ pa, 
sultan Saladin, od vzhoda. Kristijani so namerjali priti do 
Tiberijskega jezera, tako je veleval kralj jeruzalemski. A bilo 

*) Mat. 14. 15—21; Jan. 6^ 3—13. 

Mark. 8, 1—9; Mat. 15, 29—39. 

ie to silno neprevidno, zakaj v teh krajih ni nikjer vode, in 
zato je odsvetoval grof Tripolski to težavno in nevarno pot. 
Ni čuda, da so bili kristijani prestrašeni, ko so zadeli ob 
sovražnika. Trpeli so hudo žejo, tako da je rekel 
arabski pisatelj: ^Frankom je bilo vse pošlo, cel6 voda 
solza." Upali so, da dobe prihodnji dan vode, če ne dru¬ 
gače, z mečem; toda sovražniki so zapalili po noči suho 
travo, kar je kristijanom trpljenje še povečalo. Ko se obe 
vojski spoprimeta, bojevali so se kristijani s skrajno po¬ 
gumnostjo. A bili so skoro onemogli, sovražnik jih je po¬ 
rinil proti hattinskemu hribu; kralj sam je bežal na vrh in 
gledal konec svoje vojske in boja. Videl je, kako so never¬ 
niki ugrabili kos pravega svetega križa, ki ga je nosil škof 
ptolemaiški z vojsko. Kmalu na to so ga sovražniki ujeli. ) 
žalosten konec jeruzalemskega kraljestva! — Tako se vrste 
prav mnogokrat v duši potnikovi veseli in žalostni spomini. 
Hkrati pa vidimo, kaj je stalno in kaj je minljivo. Kristu¬ 
sove besede, ki jih je govoril na tej gori, beremo še vedno **) 
in za nami jih bodo brali do konca sveta: zemeljsko kra¬ 
ljestvo jeruzalemsko pa je trpelo le malo časa in prav tukaj 
je izginilo za vselej. Kako nas to opominja, da iščimo naj¬ 
prej nebeškega kraljestva in njegove pravice, vse drugo nam 
bode dodano. S tem pa ne rečem, da cenim malo one 
može, ki so Tistanovili jeruzalemsko kraljestvo; ne, marveč 
mislim, da so si zaslužili nebeško kraljestvo, ko so izgubili 
pozemsko. 

Po lepem polju jezdimo naprej, tu pa tam pustimo 
kako majhno selo na desni ali levi. Vidimo n. pr. kraj L u - 
bi eh, ki je znamenit od Napoleonovih časov sem. Moha- 
medanci (Mameluki) so bili zgrabili generala Junota, a ta 
se jim je dobro ustavil. Med drugimi nas zanima najbolj 
malo in revno selo na desni roki, na malem griču posa¬ 
jeno, ki se imenuje Toran. Lepo in rodovitno polje se 
širi pred nami, pomladi je vse lepo zeleno, žito in trava 
kažeta blagoslov božji. Poročilo pravi, da so tukaj kregali 
farizeji Zveličarja, ko so lačni udencl smulcali felasje 
in jedli zrnje. Bila je sabota, in farizeji so urno opomnili 
Zveličarja: »Glej, tvoji učenci delajo, kar se ne sme delati 
ob sabotah!“***) Kaj ne, kako natančni šobili farizeji! A 

^ *) die heil. Štatten, 18B4, IV. str. 209. Weiss, Weltgesch. 

1891, V. str. 174. 

**) Prim. Življ. n. Gosp. J. Kr. str. 45. 

***) Mat. 12, 2 in dr. Prim. Življ. n. G. J. Kr. str. 42. 


Zveličar jih je poučil, da učenci niso prelomili postave in 
niso- sabole onečastili, ker jim je dovolil On, ki je gospod 
tudi sabote. ; 

ISle morem prehvaliti tega kraja, te planjave, ki se raz¬ 
teza okrog one gore in naprej proti Kani. Kdor to vidi, 
umeva, kako je bilo tukaj nekdaj, ko je bilo ljudij veliko 
in polje dobro obdelano. A dandanes — tla so, tla, pa ljudij 
ni, ki bi delali. 

Ko smo jahali kake štiri ure, prišli smo polagoma na 
hribovje; drevje raste tukaj bolj redko, svet je peščen in 
kamenit. Kmalu se zasveti nekaj hiš, vspodbodemo konj^e 
in že stojimo pred frančiškanskim gostiščem v Kcfr-Kani, 
nekdanji Kani Oalilejski. 

Selo je majhno in ima ubožne hiše, lega je pa prav 
mila; svet se odpira bolj proti severu, proti jugu pa ga 
zapirajo nazarejske gore. Oo. frančiškani imajo tukaj majhen 
samostan in dve cerkvici. Takoj zraven samostana je prav 
čedna, če tudi majhna cerkev, ki nas spominja Zveličarje- 
vega prvega čudeža. Vidi se ji, da ni stara, kakor tudi ni 
staro samostansko poslopje. A predstojnik frančiškanski 
nam je kazal ostanke od nekdanje cerkve, o kateri pa ne 
vem mnogo povedati. Po sporočilu je zidala v Kani cerkev 
že sv. Helena; ohranila se je več stoletij, dokler je niso 
razdejali mohamedanci. Križarji so jo zopet pozidali, pa ne 
za dolgo časa. Med razvalinami so si sezidali oo. frančiškani 
še le 1. 1879. svojo sedanjo cerkvico. Druga, manjša in 
ne tako lepa cerkvica, je posvečena sv. Jerneju in je 
malo bolj pod gričem, kaka dva streljaja od prve cerkve. 
Tudi ta stoji še le malo let. Turki ne puste kristijanom zi¬ 
dati cerkve in tudi tukaj niso pustili. Toda predstojnik fran¬ 
čiškanski je na razne načine in za razne na.mene zidal in 
zidal, naposled pa cerkev dozidal. No, podreti si je ne upajo, 
zato se je pa lahko veseli katoličan. Ni posebno lepa. čisto 
preprosta. Podoba na oltarju kaže, kako je Jezus poklical 
sv. Jerneja, ki je bil ravno poprej pod figovim drevesom. 
Tudi Grki imajo svojo cerkev, katero je dal v novejšem 
času popraviti neki ruski veliki knez. 

Kdo ne v4, da je Jezus v Kani Galilejski premenil 
vodo v vino, ko je bil na ženitnim? Majhna je Kana dan¬ 
danes, in velika tudi nekdaj ni bila, pa vendar kako ime¬ 
nitna je! Zveličar je bil gotovo večkrat v Kani, saj ni še 
dve uri daleč od Nazareta, in mati Marija je imela tukaj 
ali sorodnike ali pa znance, ki so jo povabili na ženitnino. 

Kristijani so zato ta kraj spoštovali in romarji so sem pri¬ 
hajali jako radi. A tudi o tem kraju trd4 nekateri, kakor 
o Kubebi, da ni svet kraj, češ, da Jezus rii storil čudeža 
tukaj, ampak nekje bolj proti severu. A ni se nam treba 
prepirati o tej stvari, ki je dovolj dokazana. — V Kam je 
dandanes kakih 600 ljudij, ki so deloma Grki, deloma mo- 
hamedanci; v novejšem času je nekaj katoličanov. V grški 
cerkvi kažejo dva velika izdolbljena kamena in pravijo, da 
sta izmed onih vrčev, v katerih je storil Jezus čudež. Toda 
vrča nista bila tako veliki posodi; kar nam kažejo Grki, 
bila sta nekdaj skoro gotovo krstna kamena. — Kana inia 
precčj bogat studenec; požirek vode iz tega studenca spominja 
romarja na Kristusa, ki nam je dal pijače za večno življenje. 

Lepa pot vodi od Kane do Nazareta. A mi ne gremo 
kar naravnost tje, ampak jo udarimo po stranski poti v 
precej veliko vas Safurije,, ki je nekdanje slavno mesto 
Seforis. Na severni strani Nazareta, poldrugo uro daleč, 
je na griču dandanes raztrgana vas; na vrhu piča pa je 
dokaj veliko zidano poslopje. Zares lepo lego ima selo in 
ni se čuditi, da je stalo tukaj ob Gospodovem času glpno 
mesto Galileje. Herod Antipa namreč je mesto utrdil in 
mu dal ime Diocezareja, a to ime se ni ohranilo. Več¬ 
krat so sovražniki mesto vzeli in prebivalce pomorili. 

Dandanes bivajo — razven enega katoličana — v &a- 
furiji sami mohamedanci; utegne jih biti kakih 2000. A ti 
ne zanimajo romarja, ampak ostanki nekdanje cerkve 
sv. J oahi m a in sv. Ane. Ti ostanki so važni zato, ker 
so se še precej dobro ohranili; prav zato pa vzbujajo v ro¬ 
marju tem večjo žalost. Cerkev je imela tri ladije, dve se 
vidita še dandanes prav dobro. V koncu leve ladije (v ap- 
sidi) so napravili frančiškani kapelo, v kateri se lahko 
opravi daritev sv. maše, kakor jo je opravil tudi ,,Jeruza¬ 
lemski romar“. Vse vprek leže stebri, kosi zidovja, in vmes 
raste trava. Zunaj cerkve sem videl na tleh ležeč steber, 
na katerem je bilo vdolbljeno znamenje križa z grškim na¬ 
pisom vred : „V tem (znamenju) bodeš zmagal." Nad veliko 
ladijo ima čuvaj te cerkve svoje stanovališče po jutrovski 
šegi. Cerkveno obzidje je sedaj zaprto, sv.^ križ se vidi nad 
njim, ker so svet kupili katoličani (frančiška,ni). Bog daj, 
da bi tudi tukaj bila kdaj zopet lepa in veličastna cerkev! 

Ker je tukaj cerkev sv. Ane in sv. Joahima, mislih so 
nekateri, da je bila tukaj rojena Mati Božja. A ne vem, 
zakaj bi to trdili, če nimamo še drugih dokazov. 


Potovanje proti Karmelu. 

Po lepem logu, po prijazni dolini in dobri poti gremo 
naprej proti Nazaretu, da se počijemo in se pripravimo za 
druge poti. 

7. la goro Karmel. 

z vrha Nazareta vidiš lep kos galilejskega sveta proti 
severu in proti jugu; vidiš tudi morje tam ob mestu 
Akki (nekdaj Ptolemaidi), vidiš pa proti zapadu posebno 
lepo gorovje, ki je tudi neromarjem znano; imenuje se 
Karmel. Karmela ne izpusti romar, ako je le količkaj 
mogoče, da pride nanj. 

Tudi nam treba vzeti naposled slovo od preljubega 
Nazareta, dasi se ločimo — rekel bi — tako, kakor se otrok 
loči od ljubljene matere. Srce sicer čuti bolečino in se 
žalosti, a treba je iti. Samostanski brat je pripovedoval, 
kako težko se nekateri romarji poslavljajo od tega kraja. 
Poljubljajo tla, jokajo, vzdihujejo in se ozirajo nazaj, kakor 
da bi jim srce hotelo ostati tukaj. Neki francoski duhov¬ 
nik je glasno klical slovo Mariji in Nazaretu, češ, nikdar 
več me ne bode sem, za vselej odhajam. Iz tega se vidi, 
kako močno se navadno Nazaret romarjem prikupi. Jaz 
sam priznam odkrito, da se mi ni godilo mnogo bolje, 
kakor francoskemu duhovniku. Klical sicer nisem na glas, 
a šel sem težko, jako težko na pot. Kolikokrat sem se 
oziral med tem, ko je konj polagoma stopal čez mali grič 
na zapadno stran iz Nazareta, oziral na cerkev Marijino, 
na mestece in naposled še na hribce ob Nazaretu! Še le, 
ko sem šel na drugi strani hriba navzdol, ogledaval sem 
lepo pokrajino, ki se kaže očem: vsa ezdrelonska planjava 
s karmelskim gorovjem na zapadu in samarijskim na jugu. 

Dandanes je od Nazareta do Kajfe vozna cesta, ki se 
pa ne more rabiti ob deževnem času. Romar se torej 
lahko vozi, ako se mu primeri ugodna prilika. Prav pri¬ 
jazno je tudi jahati. Ce ni drugače, pride se celo peš. 
Pot je nekoliko dolga, pa je prijetna in kratkočasna. Ne¬ 
koliko časa gre pod hribi. Vabljive dolinice ti kažejo pri¬ 
jazno lice, vidiš nekatera drevesa, nekoliko grmovja, celo 
studenček poteka čez pot v pomladnem času. Visoko nad 
teboj pa se vozi postojna sem in tje ter preži na miši ali 
drugačen plen. Medpotoma srečaš kakega domačina, ali 
le malokaterega. Zdi se ti, kakor bi todi ljudij ne bilo. 
Urno gre mimo tebe, morebiti te niti ne pogleda. Kdor 
ima čas, ogleduje si rastlinstvo tega kraja, opazuje tla in 

spozna, da so rodovitna; tudi kaka žival, na pr. šakal, mu 
pride pred oči; prav pogostoma pa neki martinček, ki je 
mnogo večji in bolj korenjaški, nego naš znani plaš- 
Ijivec. Sel vidiš jako malo. Blizu poti je Djeda, kjer se 
vidijo še nekatera lepa drevesa na malem hribu, nekdaj pa 
jih je bilo mnogo več. Prideš tudi mimo nekake lepe zi¬ 
dane grajščine, o kateri pa nisem mogel nič zvedeti, dalje 
do prijazne hiše in nekega vrta ob čistem potoku, potem 
pa do široke planjave, onkraj katere se svet že polagoma 
vzdiguje in prehaja v karmelsko gorovje. Na tej dolini 
moraš preskočiti ali prebresti umazano vodo nekega potoka, 
ki pa usahne v gorkem času. Meni je delal konj nekoliko 
sitnostij, ker je le nerad skočil čez jarek. Ko se je potem 
štiri ure od Nazareta cesta zavila v hrib, prišel sem do 
košatega drevja, močnega hrastovja, kakoršnega nisem videl 
nikjer drugodi v Palestini. Kako domače se mi je zdelo v 
senci košatih dreves! Srečal sem več ljudij, a ni me bilo 
nič strah, če tudi je bil samo eden spremljevalec z menoj 
in bi se jaz sam ne bil mogel braniti z nobeno rečjo; 
Drugače je bilo todi pred 30 leti. Znani dr. Sepp, ki je 
obširno in zanimivo opisal Palestino, doživel je tukaj dosti 
resen dogodek. Bil je na poti v Nazaret s tremi spremlje¬ 
valci. Kar jih napade pet oboroženih Arabcev; eden udari 
močno po hrbtu Seppa, ko pokliče skupaj tovariše. Vsi 
štirje so se jim tako odločno ustavili, da so napadniki po¬ 
begnili in Evropcem celo v rokah pustili enega tovariša. 

Rad se oddahne potnik na teni lepem kraju in použije, 
če ima s seboj kak grižljej. A pot je še dolga. Vije in vije 
se ob gorskem hrbtu na levi strani, dokler ne prideš na 
prostrano planjavo, ki sega tje do morja. Zares zablišči 
tam v daljavi morje, katero zopet pozdraviš z veseljem, za¬ 
kaj misli tvoje pohitč po morju naprej do doma. Ob robu 
planjave pa vidiš lepa visoka drevesa, nekake topoli in vmes 
palme, ki se tako veliki ravnini res kaj lepo prilegajo. 
Potnik v jutrovi deželi uživa obilno plačilo, če se je poprej 
vadil premagovati žejo. Na takih dolgih potih ga neprestano 
muči. Mi Evropci, ki imamo skoro povsodi dobro vodo, 
ugašamo žejo, kadar se oglasi. Tam pa je ni mogoče takoj 
potolažiti, ako ne nosiš s seboj čutare vina ali pa mehu 
vode. Solnce me je močno grelo, zrak je bil suh, grlo 
tudi, pitne vode pa nikjer. A vse treba prenesti; čim manj 
si vzbujaš želje, tem bolje zate. Po tej ravnini teče prav 
leno umazani Nahr-el-Mukatta, katerega je treba tudi pre¬ 


bresti. Toda piti nesnažno vodo je le težko. Svetu se 
vidi, da trpi zaradi mokrote. Povsodi je bilo vse polno 
luž in umazanih, smrdečih mlak. Pubiči so kobacali s poti, 
golazen je mrgolela po poti. Tla niso mnogo višja nad 
morjem, zato se pa mokrota le težko izgublja. Kako ne¬ 
zdravo je pač tukaj! Čuditi se je ljudem, da ne skrbč 
bolje za snaženje. Tu ob levici vidi potnik nekaj druzov- 
skih selišč, in ko se spomni teh precej divjih in trdih ljudij 
— Druzov, obide ga nekoliko strahu, ker bral in slišal je 
morebiti o njih grozne stvari. Vedno naprej gremo proti 
severozahodu, ob morju se nam čim dalje bolj odpira mesto 
Kajfa, srečavamo ljudi, in naposled zapeketa konjsko kopito 
po trdem tlaku, — med lepimi mestnimi hišami gremo, v 
Kajfi smo. 

Kajfa ni nikako sveto mesto, zato se ne bodemo v 
njem mudili dolgo. Omenjam le, da je primorsko prista¬ 
nišče, a ladije ne ostajajo tukaj rade, ker se ne more priti 
blizu mesta in ker niso dovolj zavarovane. Mesto je dosti 
veliko in živahno, šteje neki 9000 prebivalcev, med njimi 
je le malo katoličanov, še 400 ne. Vendar imajo katoličani 
lepo cerkev; oskrbujejo pa dušno pastirstvo oo. karmelčani, 
ki imajo tukaj tudi nekak samostan in pa gostišče za ro¬ 
marje. Zunanje lice mesta je prijetno, okolica prijazna, 
vendar ljudje so neprijazni, in romarje opozarjam, naj bodo 
vsestransko pazljivi. Malokje je bil „Jeruzalemski romar" 
tako nevoljen in nezadovoljen, kakor v Kajfi. 

Prihodnjim slovenskim romarjem v svarilo povem, da 
je bila pomladi 1. 1889. v Kajfi okradena avstrijska karavana. 
Zaupajoč, da se ne bode prtljagi nič zgodilo, pustili so 
jo dvajseteri romarji v gostišču v oni sobi, kjer navadno 
oslajajo romarji, in odšli so na goro Karmel, potem pa v 
Nazaret. Saj so jim karmelčani sami zatrjevali, da so vse 
stvari tukaj popolnoma varne. A ko so bili v Nazaretu, 
dobč po telegrafu sporočilo, da so tatovi prišli v sobo in 
odnesli večino raznih stvarij. Škode je bilo nad 1500 fran¬ 
kov. — Da se je dogodilo kaj takega, temu se ne čudim 
prav nič po tem, kar sem tudi sam izkusil. Ljudij je v 
mestu veliko, zaslužka pa ni dovolj takega, kakoršnega si 
žele, namreč obilnega in lahkega. Na južni in severni strani 
Kajfe je lepo polje, a nihče ga ni maral obdelovati do 
dandanes. 

Kraj z okolico se mi je zdel jako ugoden za bivanje. 
Gotovo je bilo tukaj mestece že v starem času, a ni imelo 

Jeruzalemski romar. 18 

posebnega pomena. V srednjem veku je sezidal tukaj sveti 
kralj Ludovik cerkev v čast sv. Andreju, ki se je videla še 
pred sto leti. Dandanes se mesto povzdiguje in se bode 
povzdigovalo čim dalje bolj. Ko bi turška vlada storila kaj 
za pristanišče, da bi se mogle ladije bolj bližati mestu, po¬ 
vzdignila bi se kupčija hitro. 

Ako greš iz Kajfe proti jugu, prideš v nemško nasel¬ 
bino »templjarjev”. O njih bodemo govorili še pozneje. 

Vidi se na njih lepih hišah in dobro obdelanih njivah, da 
so pridni. Nasadili so trte in drevje. Zaslužijo si tudi z 
vožnjo marsikak zlat, in vse kaže, da ima pridna roka tudi 
v Palestini dovolj kruha. j . 

A kaj bi se brigali za Kajfo, saj imamo blizu tukaj 
nekaj drugega, kamor nas po pravici vleče in vabi, to je 
mili, lepodišeči Karmel — krasota svete dežele. Kdo ga 
ne pozna s šolskih klopij, kdo si ni ustvaril o njem žive 
in lepe podobe, komu ne zveni že ime samo ljubko in 
sladko! In če se spomnimo še mogočnega, veličastnega 
preroka Elija, tedaj nam je Karmel res romarska in po- l 
sebna gora, kakoršne morebiti ni na zemlji. Kako srečnega 
se po pravici šteje romar, ko se napravlja in ko koraka 
skozi mesto proti Karmelu! Pot v jutranjem času in po- , 
mladi je neizrekljivo prijetna. Gre se na goro na zapadni 
strani, odkoder se vidi lepa planjava ob morju in pa ze- 1» 
leno, močno šumeče morje. Na goro gre romar peš, saj 
iz Kajfe ni daleč: uro hoda, pa prideš prav zložno gčri, 
tem bolj, ker je tudi pot prav dobra in lahka. Cvetlice te 
pozdravljajo ob poti, in neizrekljivo prijetna vonjava ti 
diši nasproti, kar ti priča, da je Karmel gora cvetlic. Ko 
se raduješ te prijetnosti, skoro ne zapaziš, da si prišel na 
vrh gore; lepa ravnina se prostre pred očmi, na levo vidiš 
neko manjše poslopje, na desni pa hitro spoznaš močno 
samostansko zidovje in v sredi cerkev karmelsko. Morebiti 
še nekoliko postojiš, da si prav polagoma ogledaš ves pri¬ 
zor: spodaj pod teboj — tam ob robu gore se peni morje, 
zdi se ti, kakor bi še vedno šumelo za teboj, pred teboj je 
močno poslopje, trdno kakor bi bilo trdnjava, na levo naprej 
pa vidiš gorovje karmelsko, ki se razširja proti jugo-vzhodu. 

Pa kakšno je to karmelsko svetišče? Ko je 
gledaš od zunaj in od sprednje strani, vidiš prav široko 
in močno poslopje. V sredi vsega poslopja je cerkev, na 
obeh straneh pa se prostira samostan. Na levi strani je 
pravi samostan za menihe, na desni pa je gostišče, v ka- 

tero sprejemajo tujce. Tako je karmelsko svetišče zidano 
preprosto, a prav umno in pripravno. Poslopje za bivanje 
ima pritličje in eno nadstropje, s srednje-velikimi, pa trdno 
zavarovanimi okni. Vidi se, da je hotel mojster napraviti 
trdno bivališče, če bi bilo treba tudi kdaj braniti se ka¬ 
kega sovražnika. — Cerkev je lepa, svetla in prostorna. 
Tako nekako je romarju pri srcu, kakor če stopi v cerkev 
na sv. Višarjih. Najprej se ozremo na veliki oltar s podobo 
Matere Božje Karmelske. Veličasten je oltar in ljubezniva 
je podoba in hkrati dragocena. Predno pa prideš po dvoj¬ 
nih stopnicah, ki vodijo do oltarja, ozreš se na stopnice, 
ki so ravno v sredi in ki vodijo do jame ali votline pre¬ 
roka Elij a. 

Stopimo najprej v votlino! Vse je iz kamena izdol¬ 
beno ; sredi glavne stene je oltar, posvečen sv. Eliju, in ima 
tudi podobo (kip) njegpvo. Tukaj notri je neki bival sveti 
prerok, zato je ta votlina jako znamenita ne samo za kri- 
stijane, ampak tudi za mohamedance. Prišedši iz votline 
hitimo, če smo mašniki, v zakristijo, da se pripravimo za 
sv. mašo. Razveselimo se lepih prostorov, lepega reda in 
lepih oblačil. Mašuje se lahko ali v votlini, kamor gre rad 
vsak romar, ali pri velikem oltarju, da počasti Marijo Kar¬ 
melsko, ali v stranski kapeli sv. Jožefa, ki je zraven veli¬ 
kega oltarja nasproti zakristiji, ali pa h kateremu izmed 
dveh stranskih oltarjev v cerkvi. Eden izmed teh je po¬ 
svečen sv. Janezu Krstniku, eden pa sv. Simonu (Stocku), 
ki si je pridobil velike zasluge za Karmel in karmelski red. 
Kako lahko je moliti, kako blaženo je opravljati daritev 
sv. maše na takem mestu! 

Dvojen spomin se vzbuja romarju v tem svetišču; 
na preroka Elija in na Mater Božjo. Prerok Elija je imel 
tukaj svojo „šolo“, svoje učence-preroke, enako tudi njegov 
naslednik Elizej; na tej gori (a ne na tem mestu, kjer je 
cerkev) je tudi priklical ogenj z nebes, ki je použil njegove 
darove, požgal pa malikovalske duhovne. Pobožno sporočilo 
pravi, da je Mati Božja večkrat prihajala sem. Ko se je 
utrdila krščanska vera, živeli so na gori krščanski puščav- 
niki, pozneje pa so živeli skupaj v samostanu in posebno 
častili Mater Božjo. Živeli so ostro in oznanjevali ljudem 
pokoro. Pravi ustanovnik karmelskega samostana je sv. Ber¬ 
told, ki je umrl 1. 1200. in ustanovil tudi red karmel- 
čanov. Leta 1291. so pridrli na Karmel mohaniedanci, 
samostan razdejali, menihe pobili. Ko ni mogel ta red več 

18 * 

prebivati na karmelski gori, preselil se je v Evropo in se 
razširil po zapadnih deželah. Poprej imenovani sv. Simon 
je ustanovil kot prednik karmelskega reda bratovščino 
škapulirsko. Umrl je 1. 1265. 

Še le 1. 1636. so zopet sezidali karmelski samostan, 
ki pa je moral pozneje mnogo trpeti, celo Grkom bi bil 
malone prišel v roke; božja previdnost je čula nad njim, 
da se je ohranil katoliški cerkvi, če tudi ga je večkrat škro¬ 
pila mučeniška kri. V začetku tega stoletja je bil zopet po¬ 
polnoma razdrt, neki brat karmelskega reda pa je toliko 
miloščine naprosil po vseh krajih, da so 1. 1827. začeli zi¬ 
dati nov samostan in potem ga polagoma dovrševali. 

Romar premišljuje tukaj čudovite zgodbe, ogleduje si 
nenavadno lepo okolico, razgleduje gore in planjave, morje 
in svetlo nebo, in vse mu tako sega v srce, da skoro ne 
vč, kje je. Od lepe službe božje, pri kateri je donelo po 
cerkvi petje s spremljanjem močnih orgelj in se dvigalo 
kvišku lepo dišeče kadilo, hiti morebiti na streho samo¬ 
stansko, da vidi neizrekljivo lep razgled, kakoršen se ne 
vidi lahko drugodi na svetu, potem zopet gre sprehajat se 
po solnčnih bregovih, kjer so tla pokrita s cvetlicami, zrak 
pa je napolnjen z dišavo. 

Ce stojiš na južno-zapadni strani Karmela, kaže se ti 
posebno lepo južna ravnina ob morju; oko zre daleč, daleč 
in hoče dozreti — cel6 Jafo, a to navadno ni mogoče. Bliže 
pa ti je nekdaj tako slavno, pa tudi veliko in bogato mesto 
Cezareja, imenovana StratouoTa. Malokateri romar 
gre v Cezarejo, deloma, ker se tam malo zanimivega vidi, 
največ pa zato, ker je dokaj v stran, bodisi, da greš iz Jafe, 
ali — kar je bliže — iz Kajfe. A če tudi ne greva tje po 
telesu, vsaj v duhu pohitiva s Karmela 7—8 ur daleč proti 
jugu in se ustaviva ob razvalinah obširnega mestnega zi¬ 
dovja, potem mnogih (20) stolpov, mestnih vrat, dveh cerkva, 
morskega jezu, gledališča, vodovoda . . .: vse te razvaline 
kažejo, da je bilo tukaj veliko mesto. Da, Cezareja je bila 
nekdaj slavna; po svoji zunanji ali državni veljavi je bila 
ob nekaterih časih celo pred Jeruzalemom. Neki Grk, Stra- 
ton, je imel izprva tam svoj grad, Herod Veliki pa je zidal 
tam veliko in lepo mesto 12 let; dal mu je v čast cesarju 
Avgustu ime Cezareja. Imenovala se je tu pa tam Strato¬ 
nova, ali Palestinska, ali primorska, da se je ločila od Fi¬ 
lipove Cezareje, ki je bila v gorenji Galileji. Takrat je imelo 
mesto dobro luko za ladije, bilo je združeno po lepi cesti 

Z Jeruzalemom, in zato je šlo skozi Cezarejo vse, kar je 
prišlo po morju za Jeruzalem. Bilo je kraljevo mesto; tukaj 
je tudi umrl kralj Herod Agripa I. Ko je bila potem Judeja 




samo rimska pokrajina brez kralja, stoloval je rimski ce¬ 
sarski namestnik v Cezareji. Cezareja se imenuje večkrat v 
sv. pismu. Posebno znamenito je, da je sv. Peter tukaj 

krstil stotnika Kornelija. Ta je bil načelnik trume, ki se je 
imenovala laška; bil je pobožen in bogaboječ mož z vso 
družino vred. Molil je veliko, častil pravega Boga in rad 
dajal vbogaime. Takrat, ko je bil sv. Peter v Joppi, (kakor 
smo slišali na str. 66.), imel je Kornelij posebno prikazen, v 
katerimi! je angelj naročal, naj pošlje po Petra, ki stanuje 
pri Simonu, strojarju. Kornelij tako stori, pošlje dva služab¬ 
nika in enega izmed vojakov v Joppo po Petra. Ravno tisti 
čas, ko so. se drugi dan poslanci bližali mestu, imel je tudi 
Peter nam že znano prikazen od Boga. In ko je premišlje¬ 
val, kaj bi to pomenilo, pridejo možje k njemu in ga pro¬ 
sijo, naj bi šel ž njimi v Gezarejo k stotniku Korneliju. 
Peter odpotuje ž njimi in pride dan potem v Gezarejo. Tu 
ga prav prisrčno in ponižno sprejme stotnik z znanci in 
prijatelji vred, Peter pa spuzna, da ga je Bog sam poslal 
in privedel sem oznanjevat tem poganom sveti evangelij. 
Zato jim oznani vero v Jezusa iz Nazareta, katerega je Bog 
obudil tretji dan in postavil sodnika živih in mrtvih. Ko 
jim je Peter tako govoril, prišel je nad vse sveti Duh in 
govorili so tudi v raznih jezikih. Na to jih je ukazal Peter 
krstiti in ostal pri njih nekoliko dnij.*) Sv. apostol Pavel 
je bil večkrat v Gezareji; enkrat je bil tukaj celo dve leti 
zaprt in šel od todi v Rim. — Tako je bila Gezareja ime¬ 
nitna v prvi dobi krščanske vere. Ko so Rimljani razdrli 
1. 70. po Kr. Jeruzalem, tedaj je bila Gezareja prvo in glavno 
mesto v celi Palestini. Tukaj je bil sedež škofov, in pozneje 
celo nadškofov, tukaj so živeli in delovali slavni možje, mu¬ 
čeniki prelivali svojo kri in obhajali se manjši cerkveni zbori. 
Mesto je bilo v cvetu, veljavi in časti, dokler niso pridrli 
Perzijani in potem še Arabci, ki so primorsko Gezarejo po¬ 
tlačili, dokler ni do cela propadla v križarskih vojskah. 
Ostanke mesta, stebre, kamene itd. so vlačili pozneje na 
druge kraje. — V novejšem času so hoteli pri Gezareji na¬ 
praviti mohamedansko slovansko naselbino. Ker nekaterim 
mohamedanskim Bošnjakom ni bilo všeč pod našim cesar¬ 
jem, izselili so se iz Bosne, in turška vlada jih je menda 
kakih 5000 naselila pri Gezareji, sedanji Kajsarlji. Toda 
nisem mogel zvedeti, kako jim ugaja v tej novi domovini.**) 

Ko se dalje oziramo s Karmela na okrog, opazimo na 
jugovzhodu malo cerkvico ali kapelo, ki stoji prijazno na 
nekem hribu karmelskega gorovja. To kapelo so sezidali 

*) Dejanje apost.lO. pogl. 

*♦) Fahrngruber, Nach Jerus. 11. str. 204-. 

karmelčani 1. 1883. v spomin, da je tukaj izprosil prerok 
Elija z neba ogenj, ki je užgal njegovo daritev, pa hkrati 
pokončal malikovalske duhovne. Ker je tje precej daleč, 
gre na to znamenito mesto malokateri romar. 

Ne bi ravnal pravično, ko bi ne omenjal postrežlji- 
vosti vrlih oo. karmelčanov. Romar se tu skoro prehitro pri¬ 
vadi in težko mu je ločiti se od milega bivališča. Karmelčani 
imajo na gori precej veliko sveta in rede lepo živino. »Je¬ 
ruzalemski romar" si jo je z veseljem ogledoval in bila mu 
je jako všeč. Žal, da ni svet skoro nič obdelan. Ne vem, 
ali se ne da, ali so drugi vzroki, ki ovirajo obdelovanje. 

Na vrtu pred samostanom je spomenik, napravljen ti¬ 
stim Francozom, ki so bili 1. 1797. v Akki ranjeni in potem 
tukaj pomorjeni. Ko si je ogledal romar neko hišo, na ka¬ 
teri sveti mornarjem močna luč in ki je nedaleč od samo¬ 
stana, potem še neko malo kapelo, tedaj je zanj najzani¬ 
miveje, da gre po bi egu karmelske gore naravnost v nižavo 
proti morju. Po stezi pride do nekih razvalin, do čisto za¬ 
puščenega poslopja. Kdo ve, čemu je bilo to poslopje? 
Palma raste na dvorišču tako samotno, da se človeku milo 
stori, zlasti ko gleda prelepo lego tega zidovja. Gudno, da 
ne kupi noben bogatin tega'prostora. Malo naprej stopimo, 
pa smo prišli do velike podzemske votline, iz skale izsekane. 
Podoba votline je taka, kakor velike sobe; vidi se, da so 
izsekale jamo človeške roke, če tudi je morebiti bila že 
sama po sebi tukaj votlina. Ta jama se imenuje šola pre¬ 
rokov, ker pripovedujejo, da so se tukaj zbirali stari pre¬ 
roki s svojimi učenci. Ko sem bil notri, nisem našel ni¬ 
kogar; vidi se pa iz ostankov slame in preprog, da biva 
včasih tu kakšen človek, menda kak mohamedanski puščav- 
nik. Od tukaj ni daleč do morja. Sliši se močno šumenje 
in pljuskanje ob bregove. Zato se kar ločimo od gore, če 
tudi gremo težko in z žalostnim srcem, — in vrnimo se 
v Kajfo! . 

Porabimo sedaj lepo priliko in idimo tudi v nekdaj 
tako sloveče mesto Akko. To mesto se je imenovalo ob 
Gospodovem času Ptolemais; tudi mi smo že nekateri- 
krat govorili o Ptolemaidi. Še poprej pa se je iinenovalo 
Akho, in v njem so prebivali Kananejci. Doživelo je srečne 
in žalostne čase, razni gospodarji so se pulili zanje. Sveti 
apostol Pavel je pozdravil svoje brate po veri v Ptolemaidi 
in ostal tukaj en dan. Ni čuda, da se je v mestu sveta 
vera utrdila, ker so jo zasadili v njem apostoli, da je bil 




280 


Akka (A|£ko), nekdaj Ptolemaida. 


Akka, imenovana tudi St. Jean d’ Acre. 


281 


tukaj škofovski sedež in da je imela Ptolemaida v krščan¬ 
skih časih mnogo veljave. Posebno znamenito pa je bilo 
mesto v križarskih vojskah. Koliko krvi se je tukaj prelilo, 



Teliki oltar Matere Božje na Kannelu. 

(Po fotografiji.) 


koliko junakov je tukaj padlo! „Na bojišču pri Akki je po¬ 
kopanih do 100.000 križarjev; padli so med dveletnim ob¬ 
leganjem pod mečem, deloma so umrli od lakote in zaradi 
boleznij. Med njimi sta bila kralj in patrijarh jeruzalemski. 


bilo je 6 nadškofov, 12 škofov . . . 500 grofov, vitezov in 
plemenitašev."*) Ko so dobili neverniki že vso drugo sveto 
deželo v oblast, branila se je Akka še vedno, in v njej so 
bivali razni redovi in njih poglavarji. Ta čas je dobilo mesto 
novo ime in sicer St. Jean d’Acre (sv. Janez Akrski). 
Leta 1291. je pa prišlo v roke nevernikom in nad 25.000 
kristijanov je bilo pomorjenih. Tako je izginila njegova 
slava. V novejšem času ima le malo pomena, če tudi pre¬ 
biva v njem neki kakih 10.000 prebivalcev. 

V Akko se gre lahko z vozom, ali na konju, za silo 
tudi peš. Še bliže pa je po moiju. Med potoma premišljuješ 
minljivost sveta, ali gledaš na morske valove, ali zreš na 
droben pesek pod nogami. Pred mestom je vse živo, ljudje 
in živali se porivajo sem in tje in ti kažejo, da kupčija še 
ni izumrla. V mestu se obrneš, kakor drugodi, k oo. fran¬ 
čiškanom. V velikanskem poslopju imajo svoje bivališče. 
Tu je namreč veliki frankovski ali evropski khan, in del 
njegov imajo menihi za svojo potrebo. Po ulicah in v ba- 
zaru je mnogo gibanja; od daljnih krajev namreč prinesejo 
sem blaga na prodaj, pa pridejo tudi kupovat, cel6 Bedu- 
vini od onstran Jordana. Sicer je pa mesto dokaj zanemar¬ 
jeno, razdrto in umazano. Ali se bode kdaj povzdignilo, ne 
da se povedati. Skoro gotovo pa bodo druga mesta, zlasti 
Bejrut in Kajfa, toliko tekmovala z Akko, da si ta ne bode 
mogla nikdar pridobiti nekdanje veljave. 

A ne smemo se tu dolgo muditi. Ako hočemo naprej 
potovati po morju, moramo nazaj v Kajfo. Tukaj nas čaka 
ladija, da se popeljemo proti zadnji postaji na svojem po¬ 
tovanju. 

8. Proti Damasku. 

Damask štejemo po pravici med svete kraje, ker se 
je blizu tega mesta Gospod čudovito prikazal sv. Pavlu, ker 
je bil ta veliki apostol v Damasku krščen in ker je tam 
tudi najprej oznanjeval Kristusa. A ob enem je to mesto 
poslednja postaja našega romanja, ker dalje se ne razpro¬ 
stira sveta dežela. 

V Damask gre romar lahko po suhem iz Nazareta, ali 
bolje, iz Tiberije, ako je krepak in ima dobro družbo; po¬ 
tuje nekako po tisti poti, po kateri je šel sv. Pavel iz Je¬ 
ruzalema v Damask. Gre pa tudi lahko — in sicer zložneje 


*) Fahrngruber, 11. str. 215. 

Vožnja ob feniškem obrežju, 

in ceneje — po morju iz Kajfe v Bejrut in iz Bejruta z do¬ 
brim vozom in po dobri cesti v Damask. Ladija rabi iz 
Kajfe v Bejrut samo kakih 10 ur, voz iz Bejruta v Damask 
pa 16 ur. Ker to potovanje ni drago, zaradi tega je vredno 
iti v to najlepše mesto v onih krajih, kajpada tudi zaradi 
prevažnih dogodkov, ki so se tukaj vršili. 

Ladija odhaja iz Kajfe navadno zvečer in pride zjutraj 
v Bejrut. Za romarja je to neugodno, ker vidi samo neko¬ 
liko teniškega obrežja, mimo katerega se vozi.- No, če 
pazi tedaj, ko se vozi nazaj, spozna za potrebo iz daljave, 
kakšna je ona znamenita feniška zemlja, o kateri je čital v 
zgodovini starega veka. 

Jako lepo se vidi z ladije Kajfa, še lepše pa cvetni 
Karmel. Romar se ozira skoro s solzami na to goro ; v 
mislih hiti čez gore v Nazaret iii na druge svete kraje ter 
se od njih poslavlja. Podoba Zveličarje\ a in ljubeznive Ma¬ 
tere Božje mu stopa pred dušne oči, saj se mu je taka po¬ 
doba napravila v duši sama ob sebi, ko je hodil po svetih 
krajih. To ga tolaži, to mu bode najlepši in najdragocenejši 
spomin iz sv. dežele. In prav s Karmela mu podaja ne¬ 
beška Mati — dejal bi — roko v slovo, milo sladkost pa 
mu vliva v srce, da je ložja ura slovesa. 

Na ladiji se romar hitro raztrese; tu najde Evropce, 
tudi Avstrijce, celo slovanske Dalmatince in Hrvate. Koliko 
ve vsakdo pripovedovati o Jeruzalemu, Betlehemu in Na¬ 
zaretu ! Pa tudi o domovini se pogovarjajo potniki na krovu, 
saj vleče vendar vsakega gorko hrepenenje domov, naj bi 
bil še tako zadovoljen s potovanjem. 

Ladija odpluje iz zaliva in reže valove skoro narav¬ 
nost proti severu. Lepo se da opazovati obrežje, ki se dviga 
le malo iz morja; mično se vidi Akka, zlasti proti večeru, 
ko se v soinčnih žarkih bele in potem rde njena poslopja, 
njeno obzidje in nekateri stolpi nad mošejami. Gledamo 
naprej proti severu; svet je še vedno nizek, zadaj pa se 
dviga više in više, — Libanon je pred nami, in vozimo se 
mimo dežele nekdanjih Feničanov. 

Koliko bi se dalo napisati o Feničanih! A to ni naš 
namen, saj se lahko čita v „Občni zgodovini". Romarja 
zanima sedaj le dežela. Vidi, da je res jako ozka, saj se 
kmalu za obrežjem dvigajo gore, vidi pa tudi, da je za 
mornarstvo kakor ustvarjena. Breg ima manjše in večje za¬ 
reze, pa tudi pomole, ki sezajo v morje in so bili ladijam 
v zavetje. Fenicija je imela nekdaj velika mesta, ki so go¬ 


Sur (Tir); Saida (Sidon). 

spodovala nad celo deželo: Tir in Sidon sta bili naj¬ 
imenitnejši; poleg teh so slovela tudi mesta Arad, Biblos 
in Berjtos. Dandanes se nahajajo ostanki Tira in Sidona; 
Berjtos je pa novič vzrastel in je sedaj znani Bejrut. 

Prvo mesto, katero sreča ladija, vozeč proti severu, je 
Sui*s nekdanji Tir ali v domačem jeziku feniškem: Dzor. 

V starodavnih časih je bilo to mesto na otoku, polagoma 
se je pa otok združil s suho zemljo. Bilo je nekdaj, kakih 
1000 let pred Kr., silno mogočno in bogato; njegove ladije 
so vozile po vseh znanih morjih, njegov kralj Hiram je 
vozil les z Libanona v Jeruzalem za Salomonov tempelj. 
Pa ta mogočnost je kmalu prešla. Tir je prestal veliko v 
poznejših bojih. Blizu tega mesta je prišel tudi Zveličar. 

V krščanskih časih ni bilo brez veljave in se nekaterikrat 
imenuje v zgodovini. Križarji so mesto utrdili; v njem so 
pokopali cesarja Friderika Rdečebradca. In dandanes ? Sedaj 
ima mesto kakih 4000 prebivalcev in ni niti senca nekda¬ 
njega mesta. A znamenito je še vedno zaradi obilnih in 
velikanskih razvalin. Pravijo, da se celo v morju pred me¬ 
stom vidijo velikanski ostanki in sledovi nekdanjega kralje¬ 
vega Tira. 

Drup mesto, ki se vidi na obrežju, je ISaida, ne¬ 
kdanji Sidon. Mesto je silno staro in je gospodovalo v 
Feniciji še pred Tirom. Ko se je povzdignilo poslednje mesto, 
propadlo je prvo. Kakor Tir, tako se imenuje tudi Sidon 
v sv. evangeliju: naš Gospod je šel skozi, gredoč proti Ti- 
berijskemu jezeru.*) Ko je prišel v neko hišo, prosila ga 
je Kananejska žena, naj ozdravi njeno hčer, ki je veliko 
trpela od hudobnega duha. Gospod je poskušal njeno za¬ 
upanje in ji naposled izpolnil prošnjo **) Zveličar tudi za¬ 
trjuje, da so imeli Tirci in Sidonci boljšo voljo za zveli¬ 
čanje, kakor prebivalci Korozaina in Betzajde.***) Sv. Pavel 
se je oglasil v Sidonu in potrdil ondotno cerkev, ki je po¬ 
tem cvetla in štela mučenike izmed svojih vernikov. Po 
raznih dogodkih je ostal v turški oblasti, kakor je še dan¬ 
danes. Vendar je mesto nekako izjemoma lepo in čedno. 
Lego ima prijazno: zidano je na kamenitem pomolu, ki loči 
visoki Libanon od morja. Čudovito sveža trava raste okrog 
dokaj postavnega mesta; potnik se raduje njegovih lepih 
logov in vrtov. Krasne tamarinde in divje fige, palme in 

♦) Mark. 7, 31. 

**) Prim. Življ. n. G. J. Kr. str. 85. 

***) Mat. 11, 21. 

banane, pomaranče in citrone, breskve in smokve rasto 
obilno." *) Prebivalcev šteje mesto neki 12.000, med kate¬ 
rimi jih je 2400 katoliške vere. Dušno pastirstvo oskrbu¬ 
jejo frančiškani; ti imajo šolo za dečke, sestre sv. Jožefa pa 
za deklice. Tudi jezuitje imajo tukaj ustav in nižje šole. 
V mestu je muzej, v katerem so zbirke feniških starin. Te 
starine so jako zanimive in iz davnih časov, a mi se ne 
moremo tukaj baviti ž njimi. Dragi čitatelj vidi, kako ve¬ 
liko znamenitih rečij sreča romar na potovanju, katere po¬ 
gleda le površno ali celo nič, kako imenitna je jutrova de¬ 
žela še dandanes, ko kaže le žalostne ostanke nekdanjega 
veličastva. 

Kdor potuje po suhem iz Akke v Bejrut, potrebuje dva 
dni ob morskem bregu, na ladiji pa se vzbudimo drugo 
jutro po odhodu iz Kajfe, in vidimo nad vse mične liba¬ 
nonske gore, nekako resno zroče na nas. Breg se najprej 
nekoliko zavije proti zahodu, potem pa se umakne proti 
vzhodu. Ladija se polagoma suče na okrog, in pred nami 
se razvije prekrasen prizor: mesto Bejrut in v ozadju 
mogočni Libanon. 

Kakor se lahko vidi že na zemljevidu, ima Bejrut dobro 
luko, ker je pred mestom majhen morski pliv. Od jup in 
vzhoda je pristanišče zavarovano, toda mislim, da viharji 
utegnejo biti vendar-le hudi. Brez dvoma je to pristanišče 
najboljše ob sirskem obrežju, in zaradi tega se dandanes 
Bejrut razvija prav urno in stanovitno. 

Mesto ima sedaj kakih 90.000 prebivalcev. Jako lepo 
je njegovo lice. Vije se ob morskem zalivu; kakor na stop¬ 
nicah se dviga više in više v breg, naprej od mesta pa se 
blišče med zelenjem prijazne hiše za poletno bivanje, in še 
više strmi vrhunec libanonskega gorovja. 

Lahko rečemo, da se sme po vnanjosti primerjati z 
najlepšimi morskimi mesti. Ker se naslanja na severno 
stran gorskega hrbta, zato ni v mestu hude vročine. Vendar 
imajo bogataši mnogo hiš zunaj mesta, da v njih bivajo v 
gorkem letnem času. Tla so jako rodovitna; krasni vrtovi, 
bujni nasadi so v ihestni okolici. Razno drevje s trto vred 
rodi obilno sadii. Tudi v mestu so tu pa tam mali vrtovi. 
Ulice so prostorne, široke in snažne. Na niriogih delih opa¬ 
žamo tlak, kakor po evropskih mestih. Hiše so večinoma 
evropskega lica, le bazar ima ves jutrovski značaj. Tukaj 


*) Himmel, Orientreise, str. 284. 


Bejrut: zgodovina, naprave, jezuitje. 

najdeš prodajalnice, kavarne, hčtele, kakor pri nas; kočije 
drdrajo sera in tje, kakor po naših velikih mestih. Ako po¬ 
slušaš ljudi govoreče po ulicah, slišiš jako pogosto, skoro 
večinoma, francoski jezik. Francoščina nekako vlada, poleg 
nje je seveda v rabi domača arabščina. 

Zanimiv del mesta je tako imenovani Ras Beirut, to 
je »glava Bejrutova". To je jako dolga ,poteza‘ v morje na 
južno-zapadni strani. Tu so krasne hiše, n. pr. raznih kon¬ 
zulov in drugih vidjakov, tudi katoliški nadškof ima tukaj 
bivališče. Ob palačah so vrtovi, nasadi, drevesa — sploh 
vse, kar služi prijetnosti in lepoti. 

Bejrut je staro teniško mesto, katero so Grki ime¬ 
novali Berjtos. Bilo je v rimski dobi lepo in veliko. V 
srednjem veku je propadlo, križarji so je zopet povzdignili. 
Ko so izgubili kristijani sveto deželo, izginila je veljava tega 
pristanišča, ker ni bilo nič prida kupčije. Ko se je evropska 
kupčija z jutrovimi deželami čim dalje bolj razvijala, ko so 
morali Turki odjenjavati kristijanom in se ž njimi tudi pri- 
jazniti, rastel je Bejrut od dne do dne. Posebno pa je ži¬ 
vahno gibanje v tem mestu, odkar so napravili Francozi 
lepo in trdno cesto med Bejrutom in Damaskom. Damask 
se je tako približal Evropi, a pot gre skozi Bejrut. 

Romarju ne ugaja Bejrut samo zaradi teh ugodnostij, 
ampak še bolj, ker se v tem mestu nekako odlično razo¬ 
deva katoliško življenje. Pomisliti moramo, da je Bejrut 
pod Libanonom, in na tem gorovju je domovina Maronitov 
— najboljših katoličanov, kakor jih je imenoval Pij IX. 
Največ prebivalcev, skoro polovica, je katoliških. Zato so 
pa tudi velike katoliške naprave in šole tukaj, velike cerkve 
in katoliški delegat za Sirijo. — Najimenitnejša naprava je 
visoka šola jezuitovska, pod varstvom sv. Jožefa. Na 
vzvišenem prostoru imajo jezuiti velikansko poslopje z ve¬ 
liko cerkvijo v sredi. Tu nimajo samo raznih šol, ampak 
tudi svojo tiskarno, v kateri prirejajo razne knjige: fran¬ 
coske, arabske, latinske in sirske. Na visokih šolah uče 
pravdoznanstvo, zdravilstvo in druge nauke. Veliko učencev 
imajo, vseh ver in iz vseh krajev. Tako se skazujejo jezuitje 
v prid katoliške cerkve tudi pred drugoverci z učenostjo. 
Razne družbe pa imajo nižje šole in sirotišnice. Oo. kapu¬ 
cini imajo katoliško faro; farna cerkev je prostorna, če tudi 
ni posebno umetna. 

Izmed spominov iz mesta Bejruta utegne sloven¬ 
skega romarja zanimati najbolj dogodba z nekim čudovitim 

križem in sveto krvjo. Kakih 300 let po Kristusu je pre¬ 
bival v Bejrutu neki kristijan zraven judovske shodnice. 
Pozneje proda svojo hišo nekemu Judu, a pozabi vzeti s 
seboj sv. razpelo, katero je imel nad posteljo. Jud povabi 
nekoč več drugih svojevercev na pojedino, in eden od teh 
zapazi na steni sv. razpelo. Hudujejo se jako nad gospo¬ 
darjem, zbero se tudi drugi, pridejo njih starejšine in se 
posvetujejo, kaj bi storili s križem. Tu nasvetuje eden: 
„Naši očetje so zasramovali tega Kristusa, zato storimo še 
mi tako!" Ta svet je bil vsem všeč, in vsi začno na križ 
pljuvati, tolči, suvati ga in sploh počenjati, kar so si mogli 
izmisliti napačnega in sramotnega. Ko so pa prebodli tudi 
njegovo stran, tedaj je tekla iz nje kri in voda. To kri po- 
bero in reko: „Pravijo, da je Kristus dela.1 čudeže. Nesimo 
kri v shodnico in poškropimo ž njo bolnike: ako je Kri¬ 
stus pravi Mesija, bolniki bodo ozdraveli." Tako tudi store, 
in res je kri ozdravila razne bolnike, katere so pripeljali 
skupaj. Ko so Judje to videli, izpreobrnili so se h Kristu¬ 
sovi veri, shodnico pa so premenili v krščansko cerkev. 
Škof bejrutski je razposlal več stekleničic te krvi na razne 
kraje: nekaj je je prišlo v Benetke, od todi tudi v Radov¬ 
ljico na Gorenjskem, kjer obhajajo ta praznik še dandanes.*) 
Ko sem bil še otrok, slišal sem doma o sv. krvi, kako je 
popotovala po več slovenskih krajih. Dandanes se kaže v 
Bejrutu ta prostor blizu bazarja. 

Pri tej priliki nečem zamolčati, da je preživel „Jeruzalem- 
ski romar“ nekaj prijetnih ur pri oo. frančiškanih, ki imajo tu¬ 
kaj malo bivališče z lepo cerkvico vred. Daši nimajo pravega 
duhovnega pastirstva, vendar je njih cerkev jako priljub¬ 
ljena. Trije, štirje očetje delujejo zlasti v izpovednici in od¬ 
pirajo tudi gostoljubno vrata kakemu romarju, ki ima do 
njih zaupanje. Kar mi je pravil moj gospod tovariš o lju¬ 
beznivosti prednikovi in kar sem izkušal tudi sam, ganilo 
me je res v srcu. Za prijaznim pohišjem, ki je narejeno 
prav po jutrovski šegi, prostira se prav lep vrt, bolj pri¬ 
rejen za korist, kakor za lepoto. Želeti ne morem iz hva¬ 
ležnega srca do teh blagih mož nič drugega, kakor da bi 
tudi v Bejrutu Bog blagoslovil njih delo. 

Kake štiri ure od Bejruta na Libanonu imajo franči¬ 
škani malo selišče Harissa, ki je prirejeno jako ugodno 
in ima prelep razgled. Enako imajo tudi kapucini tako le- 

*) Prim. Drobtinice, XXIII. 1. str. 207 in 208, kjer se ta do¬ 
godka skoro prav tako pripoveduje. 



tovišče v G a z 1 r u in Lazaristi v A n t u r i. Ako ima romar 
čas, naj gre tudi do teh naprav in prijaznih redovnikov; 
spoznal bode lep kos Sirije, občudoval krasoto prezanimi- 
vega Libanona. 



Ko smo sedaj na vznožju tega znamenitega gorovja, 
dreba, da čitateljem nekoliko povemo o njem, tem bolj, ker 
govori pogostoma o njem sv. pismo. 

Obanon pomenja po naše belo goro. Dali so mu 
io ime morebiti zaradi snega, ki se nahaja na njegoiihvr 
hovi™ ali pa zaradi belkastega kamenja, katero vidis na nje- 
ph««. Libanon 

spodovega izpremenjenja slovesna služba božja. Tu sem 
pride maronitovski patrijarh in zberd se prebivalci bližnjih 
vasij. Veličastno je na tej višavi. Tam kipi proti nebu mo¬ 
gočni Makmel in varuje cedrov gozd; posamezna drevesa 
se dvigajo ponosno kvišku, mlajša so tako debela, kakor 
naše debele jelke, stare pa se kroje v več debel. Neki pri- 
rodoznanec je preiskoval ta drevesa in trdil, da so nekatera 
med njimi stara že po dve tisočletji. Potemtakem so bile 
tukaj že ob Gospodovem času in so priče njegovega delo¬ 
vanja v sveti deželi. 

Libanon ni zapuščeno gorovje, na katero utegne priti 
samo kak radoveden popotovalec, ampak po njegovih bre¬ 
žinah, dolinah, planotah in zatišjih je naseljenega mnogo 
ljudstva, posebno Maronitov in Druzov, o katerih bo¬ 
demo govorili pozneje. Tu je selišč brez števila, samostanov 
in cerkvic, da je res obilo življenja na tem visokem svetu. 
Cez gore pa ni lahkih prehodov ali prelazov. V severnem 
delu sploh ni zareze za prehod; pri Bejrutu pa vodi čez Li¬ 
banon cesta blizu 1600 metrov visoko. To cesto smo že 
omenili; ta veže dandanes Bejrut z Damaskom in je res 

znamenita. --u t v i 

Na to cesto stopiva sedaj z blagovoljnim citateijem! 

O Bejrutu bi povedal „Jeruzalemski romar“ še marsikaj, a 
zamudil bi se predolgo v mestu, ki ne spada med svete 
kraje. Kaj mično bi bilo zasesti konja in hiteti na sinje vi¬ 
šave libanonske, toda če nimaš družbe ali ne dovolj časa, 
sesti moraš v francoski voz, ki vozi med Bejrutom m Da¬ 
maskom dvakrat na dan sem in tje. Na tako visokem vozu 
se še nisem vozil, kakor tukaj; morda pač doma, kadar 
sem se skobacal na visoki seneni voz. Naš voz-velikan ima 
namreč nad navadnimi sedeži tudi še nadstropje, kamor se 
pride prav po lestvi. Ako bi gospodovala po Libanonu 
burja, kakor po Krasu, nikakor bi ne mogli voziti s takim 

Cesta se vije mimo raznih hiš, dokler ne pride do 
vrtov, v katerih so lepa letovišča. Pride se tudi mimo ma¬ 
lega pinijevega gozdiča in mimo drugih rastlinskih poseb- 
nostij. Na prvi postaji, kakor na vsaki poznejši, ki se vrstč 
nekako po 10 hm, izstopi lahko potnik in si ogleda okolico. 
Na postajah preprežejo konje, kateri vozijo vedno po štirje. 
Vseh postaj je 10, in vsa vožnja znaša 112 hm. Te postaje 
naj romar prav dobro porabi, zakaj vidi laliko mnogo za¬ 
nimivega po Libanonu. Ko je dospel že visoko na goro, 

® . 19 

Jeruzalemsb romai*. 

pokaže se krasen razgled na morje, na hiše, vrtove in goz¬ 
diče ob vznožju; prijetna, celo nekoliko mrzla sapa ti okrepča 
prsi, da se vzdramljen in potolažen spraviš v zaprti voz. 
A svet se preminja pred očmi, ko se oziraš skozi okno, čim 
dalje manjše je rastlinje in naposled zapaziš sneg ob cesti. 
Ko izstopiš iz voza, zadrhte ti udje, zakaj mraz te je pre¬ 
vzel, mrzla sapa ti je zapihala okrog ušes, kakor bi bilo po 
zimi in ne proti koncu aprila. Prišli smo do kliana Midz- 
hir-a, kjer se nam odpre razgled na drugo, jutrovo stran 
Libanona. Vidimo prelepo planjavo Votle Sirije, gledamo 
proti vzhodu na veličastni Antilibanon in njegov sneženi 
vrh Hermon. Tudi ta razgled spada med prve lepote jutro- 
vih dežel. Od te postaje se nagiba cesta navzdol. Kakor je 
prej bilo treba pehati se v višavo, tako gremo sedaj urno 
navzdol, niže in niže po raznih ovinkih, dokler ne pridemo 
na prijazno ravnino, ki se razteza od Libanona do Antili- 
banona. Že mimogrede se vidi, da je tukaj jako rodoviten 
svet. Zatrjevali so mi tukaj in v Bejrutu, da je ta del Si¬ 
rije res bogata, blagoslovljena dežela. Veliko pristavo imajo 
menda tukaj oo. jezuitje, ki pridobivajo todi vsega, česar 
potrebujejo v velikem bejrutskem zavodu. 

Ko smo dospeli na to divno planjavo, obstane kmalu 
naš voz in nam ponudi priliko, da se okrepčamo. Blizu je 
namreč poldanski čas. Ta kraj se imenuje Videl 

sem nekaj hiš, vendar ne morem reči, kako velik je ta kraj. 
Od tod se odcepi velika cesta na Balbek, kamor bodemo 
pohiteli tudi mi pozneje. Ker je na cesti vedno mnogo 
vozov, vozniki pa ne samo radi zaslužijo, ampak tudi dru¬ 
gim privoščijo zaslužka, zato je v Štori dokaj gostiln, ka¬ 
terih zastopniki prav prikupljivo vabijo potnike na kosilo. 
Reči treba, da postrežba ni napačna. Samo pri vinu si 
človek opeče — ne jezika ali prstov, pač pa mošnjico. 

Od Štore naprej drčimo urno po planjavi; vozimo se 
tudi čez most reke El-Litani, nekdanjega Leonta, ki se iz¬ 
liva blizu poprej opisanega Tira v morje. Kako poltretjo 
uro od Štore gre cesta zopet v višavo, gre na gorovje Anti¬ 
libanon, čez katero pa ni tako težko prepeljati se, kakor 
čez Libanon. Vendar se dvignemo do 1350 m visoko, in 
gremo potem zopet niže in niže proti novi planjavi, ki nas 
zanima nad vse. Cesta se vije ob gričih in nas privede na¬ 
posled do močne reke, a ne večje, nego je naša Sava. To 
je reka Barada. Kako dobro dene popotniku v onih deželah, 
ko je blizu vode! Gesta gre tik reke, gosto grmovje raste 

mesto, katero je nekak čudež na jutrovem, divni Damask. 
In ni nam treba biti dolgo nepotrpežljivim, zakaj polagoma 
se razmaknejo poslednji hribi, mogočna planjava se raz- 
prostrč pred našimi očmi, in na vzhodu se pokažejo stolpi 
in temno zidovje, raztezajoče se daleč na južno stran, Ara¬ 
bec nam zakliče in pokaže „Eš-Šam“, mi pa vzkliknemo 
veseli: Damask! Gesta je ravna, in urno se bližamo ne¬ 
katerim lepim hišam, ki so zunaj mesta; na desni poteka 
Barada, naposled pridemo do mostii, gremo čezenj in kmalu 
obstojimo na dvorišču zadnje postaje, kjer tudi izstopimo. 
Poiskati si je treba najprej bivališča za par dnij. To ni 
težko, ker srečamo takoj razne hbtele, nekatere prav krasno 
opravljene. A „Jeruzalemski romar" si je poiskal tudi tukaj 
bivališča pri dobrosrčnih oo. frančiškanih, ki so njegovega 
tovariša — mašnika frančiškana in njega samega sprejeli 
prav po bratovsko. Vozeč se daleč do krščanskega oddelka, 
kjer je frančiškanska cerkev, videl sem že dokaj mesta in 
opazoval živahno gibanje po ulicah in cestah. 

Ker sem o Damasku mnogo čul in čital, predno me 
je sreča privčdla le-sem, mislil sem si res nekaj posebnega, 
nad čimer bodem lahko strmel. Popotniki, ki so bili tukaj, 
hvalijo in hvalijo to jutrovsko čudo. In jutrovci sami! Ko¬ 
liko hvalnic poznajo, s katerimi slave sirsko stolico! Ime¬ 
nujejo mesto; oko celega jutra, biser vzhoda, kraljico vo¬ 
njave, cvetlico na robu puščave — rajsko duhtečo, dolino 
veselja itd. A lahko rečem, da me nade niso goljufale. 

9. Damask. 

Damask je posebno mesto. Reka Barada se vije po 
dolini, dokler ne dospe na prostorno planjavo in se ne raz¬ 
deli v sedem vej, ki planjavo objemajo in namakajo. Tuje 
lep kos sveta! Okrog in okrog je zemlja pusta, res puščava, 
na sredi pustinje pa je prelepa in rodovitna planjava z Da¬ 
maskom. Na severu mu je precej visoka gora Kasijhn, 
na jugo-zapadu pa se vidi Antilibanon. Proti vzhodu je 
puščava in sredi nje so ostanki nekdanjega veličastnega 
mesta Palmire. Damask se prostira nekako od severo¬ 
vzhoda proti jugozapadu in ima na dve strani dolgi veji, 
rekel bi predmestji: prvo se vije ob vznožju gore Kasijuna, 
drugo pa moli daleč proti jugu. Prebivalcev ima okoli 150.000, 
prej več, nego manj. 


? Ne samo pesniki, tudi hladni opazovalci imenujejo to 

pokrajino rajsko. Ni torej čuda, da je bilo tukaj mesto že 
v davnih časih. Očak Abraham je preganjal svoje sovraž¬ 
nike skoro do Damaska, kateremu pravi sv. pismo „Damd- 
šek“. Bilo je pozneje poglavitno mesto Sirije. Kralj David 
- je premagal in si pridobil Damask, a že Salomon ga je iz¬ 
gubil; postal je glavno mesto samostalnega sirskega kralje¬ 
stva. Pozneje se velikokrat imenuje v sv. pismu. Zgodaj je 
1 zacvetlo tukaj krščanstvo, a zgodaj je prišlo tudi 
■ * last mohamedancem (1. 635.), ki so imeli nekaj časa (pod 
.* rodbino Omaijadov) Damask za glavno mesto velikanskega 
j ' kraljestva ali kalifata. Takrat se je mesto povečalo, okra- 
I silo z znamenitimi stavbami, in si pridobilo vseh ugodnostij 
za prijetno in razkošno jutrovsko življenje. Pridrli so nad 
' nje Mongoli in Tatari ter potlačili njegovo mogočnost. V 
Damasku so že v srednjem veku izdelovali lepe in močne 
sablje, ki se še dandanes pogostokrat imenujejo. Od leta 
1516. vlada tam Turek. Dandanes je v mestu mnogo kri- 
I stijanov, do 20.000, pa mohamedanci imajo vedno neko 

. mržnjo in sovraštvo do njih. Strašno se je to pokazalo leta 

1860. meseca julija, v katerem so v mestu pobili do 8500 
kristijanov, nekatere grozno mučili, in okoli 3000 krščan¬ 
skih hiš požgali in oropali. Kristijani stanujejo^ tukaj v po- 
■•t sebnem oddelku, ki se imenuje krščanski oddelek; 
tukaj so krščanske naprave (šole, bolnišnice), cerkve, kon¬ 
zulati. Oo. frančiškani imajo tukaj lep samostan in še lepšo 
cerkev. Poprej so bili tukaj tudi oo. kapucini, a leta 1860. 

I so popustili razdejano cerkev. Dandanes so tam še usmiljenke, 
ki imajo dekliške šole, lazaristi in jezuiti. Najlepša je cer¬ 
kev kaloliških Grkov, ki imajo tukaj tudi svojega patrijarha. 

Ko je po Jezusovem vnebohodu lepo pognalo seme 
sv. vere na raznih krajih, ni mogel tega trpeti mlad, goreč 
I Jud, Savel po imenu. Zato gre k velikemu duhovnu in iz¬ 
prosi pooblastila, da sme iti v Damask, in tam zgrabiti vse 
• kristijane ter jih pripeljati zvezane v Jeruzalena. „In ko je 
bil na potu. zgodi se, da se je bližal Damasku, in nanagloma 
I ga je obsvelila svetloba z neba. In je padel na tla in slišal 
glas, kateri mu je rekel: Savel, Savel, zakaj me preganjaš ? 
On pa je rekel: Kdo si, Gospod? In ta odgovori: Jaz sem 
Jezus, katerega ti preganjaš; težko ti je brcati proti ostnu. 
— In trepetajoč in strmeč je rekel; Gospod, kaj hočeš, da 
naj storim? In.Gospod mu reče: Vstani in pojdi v mesto, 
' in tam se ti poreče, kaj ti je storiti. Tisti možje pa, ki so 

ž njim hodili, ostrmeli so in stali, ker so sicer glas slišali, 
toda nikogar niso videli. Vstal je pa Savel od tal in z od¬ 
prtimi očmi ni nič videl. Peljali so ga pa za roke in pri¬ 
peljali v Damask. In je bil tam tri dni, da ni videl, in ni 
ne jedel, ne pil. — Bil je pa neki učenec v Damasku, Ana- 
nija po imenu; in Gospod mu je rekel v prikazni: Ana- 
nija! On pa je rekel: Gospod, tukaj sem. In Gospod mu 
reče: Vstani in pojdi v ulice, ki se imenujejo ravne in vpra¬ 
šaj v Judovi hiši po Taržanu, Savlu po imenu; zakaj, glej, 
moli. (In je videl Savel v prikazni moža, Ananija po imenu, 
ki je noter prišel in nanj roke položil, da bi zopet pogled 
prejel.) Ananija je pa odgovoril: Gospod, slišal sem od veliko 
ljudij, koliko hudega je storil ta mož tvojim svetnikom v Je¬ 
ruzalemu. In tukaj ima od velikih duhovnov oblast, zvezati 
vse, kateri kličejo v tvoje ime. Gospod pa mu je rekel: 
Pojdi, ker izvoljena posoda mi je on, da nese moje ime 
pred nevernike in kralje in Izraelove otroke. Zakaj, jaz mu 
bom pokazal, koliko mu je treba za moje ime trpeti. In 
Ananija je šel in v hišo stopil in je roke nanj položil ter 
rekel: Savel, brat! Gospod Jezus, kateri se ti je prikazal na 
poti, po kateri si šel, poslal me je, da izpregledaš, iii bodeš 
napolnjen s svetim Duhom. In zdajci so padle od njegovih 
očij kakor luskine, in je izpregledal in je vstal in bil krščen. 
In je vzel jedi in se je pokrepčal. In je bil nekaj dnij pri 
učencih, ki so bili v Damasku. In je precej v shodnicah 
oznanjeval o Jezusu, da je ta Sin Božji. Zavzeli pa so se 
vsi, kateri so slišali, in so rekli: Ali ni ta tisti, ki jih je 
preganjal v Jeruzalemu, kateri so klicali v to ime, in je zato 
sem prišel, da bi jih zvezane peljal k velikim duhovnom? 
Savel pa je čimdalje močnejši prihajal in je zavračal Jude, 
kateri so prebivali v Damasku, ker je trdil, da je ta Kri¬ 
stus. — Ko je pa preteklo veliko dnij, posvetovali so se 
Judje med seboj, da bi ga umorili. Savel je pa zvedel 
njih zalezovanje. Stregli so pri vratih noč in dan, da bi ga 
umorili. Vzeli so ga pa učenci po noči in ga dejali v koš 
in po zidu doli spustili. Ko je pa prišel v Jeruzalem, izku¬ 
šal je učencem pridružiti se in vsi so se ga bali, ker niso 
verjeli, da bi bil učenec. Barnaba pa ga je prijel in peljal 
k apostolom, in jim je pripovedoval, kako je na poti videl 
Gospoda, in da je ž njim govoril, in kako se je v Damasku 
srčno obnašal v imenu Jezusovem. In je ž njimi noter in 
ven hodil v Jeruzalemu, in je srčno govoril v imenu Go¬ 
spodovem." *) Tako pripoveduje sv. pismo ta imenitni do- 

*) Dejanje apost. 9, 3—28. 

godek. Preganjalec sv. vere je po.?tal tukaj njen najmočnejši 
oznanjevalec, vojščak Kristusov, izvoljena posoda sv. evan¬ 
gelija. Zato je znamenit tudi kraj, kjer se je to zgodilo. 
Dandanes kažejo mesto čudovitega izpreobrnjenja 
blizu vzhodnih mestnih vrat, ki se imenujejo pri kristijanih 
tudi Pavlova vrata, pri domačinih pa Bab Serkin. Vrata 
so velika in lepa; če tudi je bilo zidovje večkrat podrto, 
vendar so bila gotovo že v starem času tukaj mestna vrata. 
A ne daleč proti jugu so neka druga, zazidana vrata. Bab 
Kisan. Cital sem, da so ta vrata prava Pavlova vrata. *) 
Žal, da ne morem določiti tega vprašanja. Povem le, da mi 
je razkazovalec kazal ono mesto na južni strani vzhodnih vrat. 
Določneje pa kažejo tisto mesto, kjer so spustili sv. Pavla 
v košu čez zid, da je ušel razdraženim Judom. Ko so nam¬ 
reč Judje prežali na Pavla, da bi ga zgrabili in umorili, po¬ 
magali so mu kristijani, da je ubežal. Spustili so ga po 
noči čez zid in tako je mogel varno oditi najprej v puščavo, 
potem pa v Jeruzalem. Ono mesto ni daleč od omenjenih 
vrat proti jugu. Tukaj je širok stolp, ki se dviga čez zi¬ 
dovje in ima nekaj oken. Dapdanes ni tukaj straže, ampak 
je navadno bivališče za ljudi. Tako je bilo tudi o Pavlovem 
času; v takem stolpu je bivala morebiti tudi tedaj krščanska 
družina ali pa vsaj krščanska straža. Ko je prišel potnik 
le-sem, naj stopi tudi na grško pokopališče; tu kažejo grobni 
spomenik nekega sv. Jurija in sicer tistega, ki je po sporo¬ 
čilu pomagal sv. Pavlu, da je ubežal. A tam .je tudi grška 
slika sv. Jurija, ki se bojuje z zmajem. Vsekako so tu za¬ 
pletena in zavozlana različna sporočila; obče znani sv. Jurij 
nikakor ni pokopan tukaj. 

One tri dni, v katerih ni ne videl, ne jedel, ne pil, 
preživel je sv. Pavel v hiši nekega moža, Juda po imenu, 
v „Ravni ulici". Kakor ime pravi, bila je ta ulica ravna. 
In popolnoma zanesljivo lahko rečemo, da je ta ulica tudi 
dandanes ista, kakor je bila nekdaj. Tudi dandanes je v 
Damasku glavna ulica, ki seza po mestu od vzhoda do za¬ 
hoda, prav ravna ; imenuje se še vedno Ravna cesta, arabsko 
„Derb el mustaklm". Ta ulica je res znamenita, ne samo 
zato, ker je prav nenavadno dolga, široka in lepa, ampak 
tudi zaradi svetega dogodka. Na tej ulici kažejo prej ome¬ 
njeno hišo Judovo, in sicer, ako greš proti jutru, na 
tvoji desnici. Tukaj je dandanes mala mohamedanska mo- 

*) Prim. Fahrngruber, nach Jer. II. str. 234; drugače Sepp, Jerus. II. 
str. 255. 

Seja. V krščanskih rokah je pa nekdanja Ananijeva hiša. 
Ta se nahaja na vzhodni strani krščanskega oddelka. V 
lasti jo imajo oo. frančiškani; prirejena je za kapelo. Gre 
se nekoliko stopnic pod zemljo in se pride v slabo raz¬ 
svetljeno svetišče. Vse je preprosto, ubožno, vendar čedno. 
Vesel sem bil v srcu, da sem mogel opraviti tukaj sv. mašo. 
Misliti si smemo, da je ta učenec Gospodov veliko molil za 

sveto cerkev. Zato je 



pa tudi dosegel srečo, 
daje krstil Savla. Dan¬ 
danes je veliko Savlov, 
ki preganjajo cerkev 
božjo; bodimo — zlasti 
mašniki ^— zvesti in 
vneti Ananiji, more¬ 
biti dosežemo vendar 
srečo, _ da nas Bog 
pošlje h kakemu Savlu, 
če prej ne, vsaj na 
poslednjo uro. 

'-■v To so pravi sveti 
kraji v Damasku. Po¬ 
leg teh treba imeno¬ 
vati kot posvečeno 
mesto hišo sv. Ja¬ 
neza Damaščana. 
Janez je bil rojen v 
Damasku okoli 1. 700 
in je bil plemenitega 
stanii. Pri arabskem 
poglavarju je užival 
veliko čast, da je bil 
njegov prvi svetova¬ 
lec. Prišel je. v poz¬ 
nejšem življenju tudi 
v sv. deželo in živel v 


samostanu sv. Saba. Tukaj se je stanovitno bojeval proti onim 
krivovercem, Id so učili, da se podobe ne smejo častiti. Pisal 
je razne in učene bogoslovne knjige, zato je v katoliški 
cerkvi v veliki veljavi. Umrl je blizu 1. 760. — Poslopje, 
kjer je po sporočilu prebival sv. Janez, imajo sedaj v lasti 
00 . jezuitje, ki so si zraven pripravili tudi lep zavod. Krasen 
razgled je z najvišjega hodišča te hiše, vidi se po mestu in 

okolici. Jezuitje še le začenjajo delovati v Damasku; upam 
pa, da nisem kriv prerok, ko pravim, da se bodo prav v 
tem mestu jako razširili. Tudi lazaristi in usmiljene sestre 
stoje na trdnih tleh. Te imajo velik zavod za deklice, in kar 
je krščanskih otrok, dohaja pač vse k njim v šolo. 

In naposled — kaj je z oo. frančiškani v Damasku? 
Kar sem videl dobrega in lepega drugodi pri sinovih sve¬ 
tega Frančiška, to sem videl tudi tukaj: pro.storen, prijazen 
in gostoljuben samostan, a še prijaznejšo in lepšo cerkev. 
Samostan je zidan pravilno okrog dvorišča tako, da je ob 
treh straneh samostansko poslopje, ob jednem — severnem 
— pa cerkev. Sobe ali celice so prostorne in visoke, hod¬ 
niki široki. Prav vabljivo in vkusno je narejeno dvorišče. 
Škoda, da ni večje! Cernu? Ne za menihe, pač pa za 
deco, katero vzgajajo in imajo v zavodu neprestano od jutra 
do večera. — Cerkev frančiškanska je zidana preprosto, a 
je dobro ozaljšana, in lahko se je veseli katoličan, ko se 
mudi v njej. Ta cerkev še ni stara. Ko so mohamedanci 
divjali zoper kristijane, požgali in razdejali so prejšnjo cer¬ 
kev frančiškansko. Ko so dobili očetje odškodnino, lotili so 
se druge in postavili to prijazno svetišče. Največja zanimi¬ 
vost v tej cerkvi je kamenita plošča na tleh moške strani 
blizu vrat. Tu je zapisano, da počivajo spodaj kosti osme- 
rih frančiškanov, ki so ob moritvi 1. 1860. stanovitno umrli 
za vero. Med njimi je tudi en Tirolec. Ker so jih moha¬ 
medanci nagovarjali, naj Kristusa kolnejo ali zataje, in ker 
so ostali vsi očetje stanovitni, umrli so res za sv. vero in 
za Kristusa. Lahko se imenujejo mučenci. Prav tedaj, ko 
sem bil v sveti deželi, nadaljevalo se je zopet z natančnostjo 
delo, da bi se ti mučenci tudi slovesno po najvišji cerkveni 
oblasti spoznali za krščanske mučence. Red oo. frančiškanov 
v sveti deželi si prizadeva, da bi to dosegel, in upati je, da tudi 
dožene to stvar v čast katoliške cerkve in svojega reda. 

Damask je svetovno mesto; v njem se giblje mali svet 
in zrcali se zgodovina od davnih vekov do novejšega časa. 
Preobširno bi bilo, da bi omenjal vse posamnosti, zakaj v 
marsičem so tukajšnje razmere podobne drugim, a nekoliko 
le treba omeniti. 

Najprej in najlože si ogleda potnik velikanski bazar. 
Kaj takega nisem videl niti v Kajiri. Bazar je nekako mesto 
samo zdse; tu je ne samo kupčija, ampak različni obrti od 
navadnega mizarja in čevljarja do- umetnega zlatarja so tukaj 
zastopani. Oni del, ki je- jia Ravni ulici, ima visoko streho. 






298 


Damask: bazar. 


Damask: trdnjava, razgled; Dšr Eajje. 


299 



že stara, o kateri je pripovedoval razkazovalec miCno zgo¬ 
dovinsko dogodbico. — Prava krasota Damasku je »Velika 
mošeja“, biser jutrovskih zidav. Mošeja je 131 m dolga, 
38 m široka in se blišči v marmornem krasu. Mohamedanci 
so nanjo jako ponosni. Nekdaj je bil tukaj poganski tem¬ 
pelj, potem je stala krščanska cerkev, in kdo ve, kako dolgo 
bode tukaj vladal pol-mesec. — Dokaj mogočna se vidi od 
daleč tudi mestna trdnjava ali c it a del a. Zidana je v 13. 
stoletju. Tukaj je rešil poveljnik Abd-el-Kader 1. 1860. ob 
moritvi veliko kristjanov (dragoman je zatrjeval, da 6000, 
a bilo jih je še več). — Kdo bi naštel razne mošeje, opisal 
kopališča, narisal trge! Ne smem prezreti, da imajo v Da¬ 
masku zedinjeni ali katoliški Grki veliko krasno cerkev, ka¬ 
tero sem zares občudoval. Vrata so obložena s čudovito 
obdelano damaščansko ploščo, stebri so močni in lepi, les 
umetno izrezljan — vse kaže bogastvo in priča, da je ta 
cerkev dostojna za patrijarha, čegar je. Zraven cerkve je 
veliki patrijarhov dvor. 

Ak n hoče romar pregledati celo mesto, naj gre kvišku 
ob gori Kasijunu, kamor se gre po lepih ulicah. Pride se 
na mohamedansko pokopališče in se prav lahko ogleduje 
svet na vse strani. Zares čaroben je ta razgled. Tu gledaš 
največje stavbe v mestu, oziraš se na podolgasti kos, ki 
sega na jug in se zove Meidan, gledaš na jugozapad, kjer 
gre pot v Jeruzalem in koder je hodil sv. Pavel, pozdravljaš 
veličastni Antilibanon, in hrepeneč meriš tudi neprozorno 
planjavo na vzhodu, kjer leži puščava, sredi nje pa kraljeva 
Palmira. Mika te, da bi šel tje, a pot je težavna, dolga in 
draga; navaden potnik se ji mora odreči. Zdi se mi, kakor 
bi še sedaj gledal s Kasijtina v bujno jutrovsko mesto; kaj¬ 
pada se vriva v to živahno spominjanje tudi želja, da bi 
zopet prišel tje, radovat se krasote jutrovskega sveta. 

Naposled idimo še nekoliko iz mesta v okolico, predno 
se popolnoma ločimo od njega. Dobro uro na poti v Jeru¬ 
zalem, t. j. proti jugozapadu, leži v nekem mohamedanskem 
selu velika groblja razvalin, ki se imenuje Der Raj je, 
t. j. »samostan prikazni". Razvaline pokrivajo kos zemlje 
kakor veliko njivo. Ves svet je vzvišen nad drugimi tlemi. 
Vidi se zidovje in opažajo se ostanki obdelanih kamenov. 
Brez dvoma je bilo tukaj nekdaj poslopje in sicer pravilno 
zidano; toda kakšno, ali edino samostan, ali edino cerkev, 
ali oboje skupaj, to bode pač razkrilo preiskovanje. Lahka 
ni ta stvar, zakaj svet bi bil drag, ko bi ga kdo hotel ku- 


Getrt ure hoda je ves prostor pokrit. Kakšni prizori, kadar 
je tu notri gneča! Z zanimanjem sem gledal zlasti dela ko¬ 
vinska, n. pr. dragocene pladnike, ki so okrogli in široki 


kakor male mize in krasno izdelani. Prav v tem je delo 
Damaščanov na vrhuncu. Zanimalo in veselilo me je, ko 
sem slišal, da so zlatarji menda večinoma katoličani. Veli¬ 
častna je v tem delu mesta velika tržna lopa Assad-ova 

piti; mohamedanci bi menili, da kdo išče zakladov, ako 
bi preiskoval tla. Vendar bi bilo koristno preiskati, kolikor 
bi se dalo, Mislim, da ni predrzno izreči misel, da je sveti 
Pavel na tem mestu videl prikazen, in ne pri jutrovih 
vratih mesta. Zakaj prihajal je iz Jeruzalema in se bližal 
mestu s te strani, ne pa z vzhodne. Tudi ni rečeno v 
sv. pismu, da je videl prikazen zraven mesta, marveč sv. 
pismo pravi, da se je Savel bližal Damasku, ne da je bil 
že došel k mestu. Bližal se je pa na tako dolgi poti (več 
dnij hoda) tudi, če je bil od mesta eno ali poldrugo uro. 
In ime »samostan prikazni", ali ne spominja samo ob sebi 
na prikazen Pavlovo? — Bodisi kakor koli, vsaj nekoliko 
sem hotel to vprašanje omeniti in pokazati, da sem pazil 
na taka mesta, ki so imenitna za razlago sv. pisma in sem 
se trudil spoznati, kaj pravi poročilo, kakšen je kraj sam 
na sebi, in kako se vjema oboje z besedami sv. Duha. 

Ni čuda, če se ti tak kraj, kakoršen je Damask, vleže 
na srce in le težko misliš na ločitev. A če tudi greš težko, 
če tudi se ločiš nerad, iti vendar moraš na pot, ki te vodi 
nazaj — nazaj proti domovini. 

Ob tej priliki pa stopiva, prijazni čitatelj, še do ne¬ 
kega čuda sirske dežele, ne iz sedanjosti, ampak iz pogan¬ 
skih časov, oglejva si vsaj mimogredč z velikanskimi raz¬ 
valinami in čudovitimi ostanki napolnjen Balbek! Kosi 
se pripeljal nazaj v Štoro, prestopiš na drug voz in se po¬ 
pelješ po lepi pokrajini v staro solnčno mesto. Že ime Bal¬ 
bek spominja malika Bala, ki je bil Bog solnca. Častili so 
tega malika po božje in mu sezidali velik tempelj. Ob času 
Grkov in Bdmljanov so imenovali to mesto Efeliopolis, 
kar pomeni po naše solnčno mesto. Mesto je gotovo silno 
staro, kar pričajo ogromne zidine, kakoršne so bile le v prav 
starih časih v navadi. Vendar je večina tega, kar se še dan¬ 
danes vidi v Balbeku, iz rimskih časov in narejeno po Go¬ 
spodovem rojstvu.^ Arabske pripovedke pravijo, da je kralj 
Salomon s pomočjo duhov napravil te velikanske zidave. 

Ko si se vozil mimo več vasij in tudi mimo maroni- 
tovskega mesta Zahle, ki šteje 15.000 prebivalcev, pri¬ 
demo naposled v dokaj zapuščen kraj pred Libanonom. 
Nekoliko vzvišen kraj ali grič je bil nekdanji mestni grad, 
»akropola", na katerem so razvaline dveh velikih templjev: 
večji je bil menda tempelj Jupitrov, manjši, nekoliko proti 
jugu, pa solnčni tempelj. Neki majhen tempeljček je bil 
pod gričem.. Med razvalinami velikega templja Jupitrovega 

(na južni strani) je šest velikanskih stebrov, po 19 »z vi¬ 
sokih in polsedmi meter v obsegu. Daši je bil drugi (južni) 
tempelj manjši, vendar se je ohranil bolje: na dveh straneh 
še stoje stebri s počeznimi ploščami vred. 

Daši pa potnik kar strmi nad temi mogočnimi zidi- 
nami, vendar vidi še bolj velikanske stvari spodaj v ozidju 
akropole. Tu so na severozapadu in na zapadu v zidu tako 
ogromni štirivoglati kameni, da ne moremo umeti, kako so 
jih obdelali in sem gori spravili. Na zapadu so trije ka¬ 
meni, katerih vsak meri malone 20 »z v dolžini in 4 m na 
širjavo. Naj si misli bralec, kako bi on spravil tak kamen 
v zid in ga vzdignil šest metrov visoko! Ce je zgornji 
tempelj iz rimskih časov, ne velja to o teh kamenih. Sepp 
trdi naravnost, da so ti kameni skoro tako stari, kakor ba¬ 
bilonski stolp. Ljudje, ki so tukaj zidali, imeli so kamen 
blizu. Še dandanes se vidi, kje so ga lomili, ker tam je še 
neodrezan kamen-orjak nad 21 m dolg, in 4 m visok. In 
kako so ti kameni položeni drug na drugega! Niti noževe 
ostrine ni mogoče vtakniti tje, kjer se sklepa kamen s kame¬ 
nem. Možje, ki poznajo zgodovino in stare spomenike, trdč 
soglasno, da se kaj takega nikjer na svetu ne nahaja. Le 
v egiptovskih Tebah so zidine, ki se merijo s temi. Ko to 
gleda človek, mislil bi v resnici, da so živeli nekdaj drugačni 
ljudje, orjaki, proti katerim smo mi pravi pritlikavci, kakor 
so tudi naše zidine majhne in lahke v primeri z oniini 
starimi. 

Naj romar ne zamudi lepe prilike, da bi. si ne ogledal 
Balbeka, kadar gre v Damask ali iz Damaska. Saj tudi ka¬ 
toliški duhoven lahko mašuje pri katoliških Maronitih ali 
pa pri jezuitih v Zalili. 

Vrnivši se v Štoro, obrnemo se proti Bejrutu. Ko smo 
bili v Damasku, imeli smo najlepše vreme. Ko pa gremo 
sedaj čez Libanon, dežuje prav drobno, in hladna sapa 
nas opihava. Ker je vožnja čez to gorovje dolga, porabiva 
to ugodno priliko, da se pomeniva malo o podnebju in 
vremenu v sveti deželi. 

Sveta dežela je bolj proti' jugu kakor najgorkejše ev¬ 
ropske dežele. Vendar ni toplota počez tako huda, kakor 
bi kdo mislil. Lahko se reče, da je podnebje milo in pri¬ 
jetno. Seveda je vroče v nižavah, kakor v Jordanovi do¬ 
lini in tudi na saronski planjavi, a v višjih ki’ajih, kakor 
v Jeruzalemu, Betlehemu, Nazaretu je mnogo hladneje. 
Tudi tam se vrstč letni časi, vendar sta pomlad in jesen 

jako kratki. Zato govori sv. pismo zlasti le o dveh letnih 
časih, o poletju in zimi. Kadar je pri nas začetek pomladi, 
prihaja tje že ■ poletje. Sredi aprila poneha dež, gorkota 
hitro raste in v maju je jako vroče. Trava in drugo ze¬ 
lenje ovene, razven nekaterih dreves, trte in prosa. Žito 
je zrelo in se požanje v nižavi v drugi polovici aprilovi, 
v gorah pa še le v začetku junija ali konec maja. V vro¬ 
čini mlatijo, ali bolje, manejo žito. Tudi poleti so noči 
hladne, celo mrzle, zato se nareja močna rosa, ki je ne¬ 
izmerna dobrota za sveto deželo. Brez rose bi se vse usu- 
šilo. — Ko so vinorejci meseca septembra pobrali grozdje, 
pride v oktobru prvi ali zgodnji dež, ki namoči zemljo, da 
se lahko seje ozimina. Huje ali stalno dežuje v novembru 
in decembru, pozneje pa nekaterekrati tudi sneži in dela 
se led. O božiču leta 1891. je bilo veliko snega v Jeruza¬ 
lemu, a kmalu je skopnel, kakor pri nas, če zapade zgodaj. 
Polagoma prestane dežiti, polje in gora zelenita, felah seje 
jaro žito in se pripravlja za žetev ozimine. A še pride 
nekaterikrat dež in primoči setvi. Tedaj je najlepši čas, 
ki ga hvali tudi ženin v visoki pesni (2, 11^—^13): „Zima 
je že minila, dež je jenjal in prešel; cvetlice so se prika¬ 
zale v naši deželi, čas obrezovanja (trte in drevja) je pri¬ 
šel, grlični glas se je zaslišal v naši deželi. Figovo drevo 
je zagnalo svoj sad, cvetoči vinogradi so zadišali." 

Tudi nam zadiši cvetje, gredočim zopet navzdol proti 
morskemu mestu. Ko gledamo morje) veselimo se ga, in 
radovedni izkušamo opaziti tisto ladijo, ki nas ponese 
proti ljubi domovini ali pa še naprej proti severu. »Jeru¬ 
zalemski romar“ končava s tem svoje potovanje po sveti 
deželi. Z dragim bralcem si oglejva sedaj še deželane, 
ko sva si ogledala deželo samo. 



„Prod njim (Mesijem) bodo padali Etijopci.” Pa. 71. 9. 

YI. del. 

Prebivalci svete dežele. 


1. Kateri in kakšni prebiTalci so sedaj t sveti deželi? 



bi povedali še veliko, 
veliko o sveti deželi, a 
bralcem se skoro gotovo 
že mudi in tudi nam je 
prostor pičlo odmerjen. 
Vendar še nekatere reči 
treba povedati. Naše po¬ 
pisovanje sv. dežele in 
svetih krajev bi bilo ne¬ 
popolno, ko bi se ne ozrli 
natančneje tudi na pre¬ 
bivalce, na ljudi, katere 
srečuje popotnik. Saj je 
zemlja sama vendar-le 
mrtva, ali vsaj brez glasu, 
brez čuta: ljudje pa jo 
oživljajo, ljudje sovvsaki 
deželi glavna stvar. Si¬ 
cer je zahteval namen 


te knjige, da smo popisali najbolj kraje in sveta mesta, da 
smo se'' spominjali onih svetih oseb, ki so posvetile te kraje, 
prezreti pa nikakor ne smemo sedanjega rodu, ki tam 


prebiva. 

Bazni narodi, ki prebivajo v sveti deželi. 

Omenili smo že, da je sveta dežela imela že več go¬ 
spodarjev, pa tudi razne ljudi za prebivalce. Posebno čudno 
je, kako je huda kazen božja razgnala in razkropila Jude 
iz njih dežele. Nekoliko jih je morda ostalo še vedno, bodisi 
v mestih, zlasti v Tiberiji, bodisi po samotah, toda prime¬ 
roma malo. Lahko se reče, da so Judje pregnani iz svoje 
nekdanje dežele. Kdo pa je prišel na njih mesto,? 

Težko je reči, kateri narod, katero pleme je sedaj prav 
za prav domače pleme. Sirci so pač v naj večjem številu, 
zlasti zunaj mest. Sirci so namreč narod, ki so imeli nekdaj 
tudi svoj sirski jezik. Kot najbližji sosedje Izraelcev so bili 
ž njimi vedno v dotiki, in Izraelci sami so imeli take ne¬ 
ugodne razmere, da niso govorili ob Gospodovem času svo¬ 
jega pravega, hebrejskega jezika, ampak neki jezik, jako po¬ 
doben hebrejskemu, ki se imenuje aramejski. Tako ni težko 
umevati, da so Sirci in Aramejci silili za Izraelci sem v 
deželo in da so obdelovali polje, kolikor so mogli. Silil je 
v deželo tudi grški in latinski jezik, pa ni se mogel ukore¬ 
niniti. A ko so prišli v deželo Arabci z Omarjem, ko so 
jo podjarmili, premagal je polagoma lepi in gibčni arabski 
jezik poprejšnji sirski in se razširil na vse strani. Tako 
vlada dandanes arabski jezik tam kot edini deželni in domači 
jezik. Celo Judje ga rabijo, če tudi doma sami zase govord 
kak drug jezik. 

Pravi Arabci pa so tako imenovani Bednvini. Ti 
prebivajo največ na jutrovi strani svete dežele, ob Jordanu 
in onkraj Jordana. Težko je povedati, koliko jih je, ker jih 
pač še nikdo ni štel. 

Gospodarji svete dežele so dandanes Turbi. A le 
malo jih je v deželi; ponajveč so v mestih, kjer so neka¬ 
teri uradniki, drugi morebiti vojaki. 

Dalje so v sveti deželi Orbi (ne oziram se na vero), 
ki se pečajo največ s kupčijo in so torej po mestih, a tudi 
teh je le malo. Koliko je med menihi Grkov, ne morem 
povedati. 

Na severu svete dežele so Bruzi in llaroniti. 
Oboji govore dandanes arabščino, po veri pa so različni. 

Izmed naseljencev imenujem Nemce, ki so pri 
Kajfi, Jafi, Jeruzalemu, Kubčbi; Lahe, ki se pečajo s kup¬ 
čijo; Francoze, katerih je pa malo, in Ruse, ki se precej 
trudijo, da bi se ustanovili in razširili. 

Vseh prebivalcev utegne biti nekoliko nad pol mili¬ 
jona, torej nekaj več kakor na Kranjskem. 


Po veri so prebivalci večinoma mohamedanci, 
kakih 350—400 tisoč jih je. Judov je kakih 60 tisoč, ne- 
zedinjenih Grkov kaki h 30.000, katoličanov menda 
tudi toliko, 6000 Druzov, 8000 metavilcev ali metu- 
alcev (neka vrsta nevercev, ki so podobni mohamedancem), 
2000 je armenskih kristijanov. 

Ti prebivalci so deloma po vsej Palestini razširjeni, 
n. pr. mobaniedanci, večinoma tudi Judje, Grki in nekoliko 
katoličani, deloma so na posebnih krajih, kakor Druži. 

V Palestini nahajamo večja mesta, kakor Jeruzalem, 
Naplus, Hebron, Jafa, Kajfa, Safed, in pa sela ali vasi. V 
posameznih hišah ne prebivajo, kakor pri nas pogostoma. 
Jako redko se dobi kaka posamezna hiša, k večjemu kaka 
stražnica ali khan; kajpada zaradi nevarnosti ne marajo 
ljudje bivati v takih bivališčih. Hitro bi tako hišo oropali 
in požgali. 

Zanimivo pri mestih in selih je to, da niso v ravnini. 
Pri nas zidamo najrajši, bodisi hiše ali vasi — v ravninah. 
Tam pa so hiše ali vrh gričev ali so pa vsaj naslonjene na 
hribe in gore. Romar se čudi, ko prehodi najlepše ravnine, 
pa ne sreča niti sela, niti hiše. Tudi ta navada je pač za¬ 
radi varnosti, zakaj lože se je braniti na višini, kakor na 
ravnem polju, potem pa tudi zaradi deževja. V pozimskem 
času bi bila mokrota v ravnini za slabe hiše velika nadloga, 
a z bregov se hitreje odteka in suši. 

Pri vseh tamošnjih prebivalcih, ki niso tam le za nekaj 
časa ali kot tujci, opažamo nlikak občen značaj, bodisi v 
telesnih in dušnih lastnostih, bodisi v vedenju in oblačilu. 
Jutrovec se lahko razločuje od nas Evropcev. Ker je tam 
bolj vroče kakor pri nas, zato so bolj zagorele kože; _ po¬ 
stave so različne, vendar največ precej visoke; debelih ljudij 
ni toliko najti, kakor pri nas po mestih; visokih žensk pa 
nisem videl, kakor so sploh tam ženske po postavi slabše 
in manj čedne kakor moški. Vzrok je ta, da morajo mnogo 
trpeti in trdo delati. Tudi se hitro starajo. Vendar o tem 
ne morem soditi, ker po navadi ostajajo ženske doma, po¬ 
sebno bogatejše, in jih torej popotnik ne vidi po ulicah. 

Jutrovci so tudi bolj vroče krvi, nego smo po navadi 
mi, hitro se vzburijo, zjeze, skregajo in pri tem strašno kričč 
drug na drugega. Seveda se tudi udarijo, včasih celo ubi¬ 
jejo, ali navadno iz drugih vzrokov kakor iz jeze. Zdi se, 
kakor bi se s tem ohladila jeza, ko vpijejo in si žugajo. 
Pri nas pa ostane v srcu neko želo, ki naganja k mašče- 

vanju. Vendar se tudi jutrovec večkrat grozno maščuje, ka¬ 
kor uče vzgledi. 

Čudno je pri tistih jutrovcih, kateri bivajo v onih kra¬ 
jih, da so res udani lenobi, h krati pa opravljajo včasih' 
najtežja dela in s toliko potrpežljivostjo, kakoršne bi ne našli 
pri nas. Mož si oprta breme, da se ga ustrašiš, gre dneve 
in dneve peš in bos. A drugič lenari še dalje. Jutrovec je 
jako dobičkaželjen: denar in denar, to je njegova želja, to 
so njegove sanje; za dobiček stori vse, ako si ne obeta do¬ 
bička, tedaj je kakor les. Od todi izvira ono nadlegovanje, 
ki je romarjem tako sitno, da hočejo imeti vedno več, ka¬ 
kor je zmenjeno, tako zvani „bakšiš“; zato radi goljufajo in 
besede ne drže, če morejo izviti s tem več plačila. Zato 
mora biti romar vedno previden. 

Ljudje so bistrega duha, lahko se učijo, posebno je¬ 
zika in računstva, in si dobro zapomnijo. Posebno radi se 
pogovarjajo. Predno kaj storč, letajo olorog in se menijo ; 
kako dolgo trpi, predno se domenijo! Reda in točnosti ne 
poznajo. 

Obleko imajo vsi domačini dolgo, ali vsaj čez kolena. 
Glavni deli moške obleke so: 1. srajca, ki je bela in iz bom¬ 
baža, spredaj prerezana, kakor pri nas; 2. navadna suknja, 
ali vrhna obleka, ki pa ni iz sukna, ampak iz raznega pi¬ 
sanega blaga, jako preprosto narejena, da se le malo loči 
od srajce; seza do kolen ali še dalje; 3. plašč iz kamelske 
ali kozje dlake, jako trden, pa lahek, velik kakor rjuha; na 
vrhu je prirejen tako, da se prime pleč in da se vtaknejo 
skozenj roke. Večinoma je progast, sestavljen iz belih pa 
temnejših kosov. Ta plašč je za one dežele jako potreben 
in koristen. »Jeruzalemski romar" ga je sam nosil nekaj 
časa in bil ž njim posebno zadovoljen. Na glavi ima ju¬ 
trovec tarbuš (rdečo kapo), okoli katerega je ovita bela ali 
pisana ruta, in to se imenuje »turban". V raznih krajih ima 
turban razne barve. Mnogi nosijo samo tarbuš. Judje pa 
nosijo najrajši kape iz kožuhovine. 

Tudi ženske nosijo srajco, pa z dolgimi rokavi, ka¬ 
tere zavihajo pri delu; v njih imajo shranjene svoje po¬ 
trebne stvari, kakor denar ali kaj enakega. Potem pa imajo 
menda v obče neko zgornjo obleko, blizu tako, kakor je pri 
nas navadna, pa ne stisnjeno okrog pasii, ampak je iz cela 
in spredaj odprta. Vrh te obleke imajo, ako niso jako ubožne, 
še ženski plašč, ki se dene čez glavo, prav tako, kakor so 
čitatelji videli naslikano Mater Božjo. Ta plašč je ali bel. 


Noša v sveti deželi. 

ali temnovišnjev ali črnikast. — Moški in ženske imajo čez 
pas dolgo in zvito ruto, na nogah pa lahke opanke, ako ne 


hodijo bosi. Vsa obleka je torej bolj lahka, odprta, le glava 
je bolj zavita kakor pri nas. Tudi nosijo ženske — a ne 

vse — zagrinjalo, pisano ali temno, čez obraz. Seveda imajo 
bogatejši in pa v raznih krajih še druga oblačila, a vsega 
ne moremo popisati. 

Stanovališča jutrovcev so tako različna kakor pri nas: 
nekatera po malih selih so tako ubožna, slaba, zamazana 
in grda, da bi težko pes v njih prebival; v mestih pa so 
nekatera krasna, da se jim še Evropci čudimo. Na snažnost 
ne pazijo radi, a kjer so imovitejši in imajo po tleh pre¬ 
proge, ne trpd, da bi se niti najmanj umazala. V jedi in 
pijači so zmerni, zlasti v pijači. Nobenega pijanega jutrovca 
ne vidiš na ulici. Jed imajo tu pa tam jako revno in 
slabo. Ne sedajo tako k mizi, da bi prišli na njo zabe¬ 
ljeni žganci, kakor pri nas, ampak kar ravno dobe, vtak¬ 
nejo v usta, bodisi sadje,, ali kaka sladkarija, katero imajo 
radi, ali kavo in pa — tobak. Eava in tobak sta za jutrovca 
najbolj imenitni stvari za uživanje. Kadar pa .imajo ljudje 
dovolj mesa ali kaj drugega, takrat pa neki kakor sem 
slišal in čital — jako veliko pojedd. Par možakov spravi 
hitro kozliča pod streho., Jedo toliko časa, da 'nimajo več, 
potem pa zopet stradajo. — Umeva se pa samo po sebi, 
da. tudi jutrovci niso vsi po enem kopitu, marveč velja ta 
opis le o večini ljudij ali o njih občnem značaju. 

2. Prebivaloi. mesta Jeruzalema. 

Med vsemi svetimi kraji je Jeruzalem najimenitnejši. 
Romar se mudi navadno v Jeruzalemu tako dolgo, kakor 
na vseh drugih krajih skupaj. Zato naj se ne zdi nikomur 
čudno, da pišem o prebivalcih tega mesta še posebej. Saj 
sem prav Jeruzalemčane spoznaval najbolje, zato jih morem 
tudi najbolje popisati po svojem opazovanju. Potem velja 
o drugih prebivalcih svete dežele večinoma to, kar velja o 
jeruzalemskih, in naposled je najbolje, da popisujem pre¬ 
bivalce nekako po istem redu, kakor sem deželo in kraje 
same. Jeruzalemčanbv — kdo bi jih ne želel poznati, njih, ki 
hodijo dan na dan po stopinjah in po sledovih Jezusa Kri¬ 
stusa! — Žal, da jih hodi največ samb telesno, ne pa dušno 
in po resnici. Žal, da je. tudi dandanes največ Jeruzalem- 
čanov od Zveličarja tako daleč, tako ločenih, kakor so bili 
nekdaj, ko je živel in učil Gospod v mestu. 

Koliko je prebivalcev v Jeruzalemu? Natančno pač ni 
mogoče povedati. Rekli so mi v Jeruzalemu, da jih je kakih 
50.000; to se mi zdi najverjetneje. Drugi so mi povedali 

mnogo večje število, do 70.000, a to se mi zdi pretirano. 
Kar je Jeruzalema v obzidju, ni nikakor veliko, marveč 
srednje mesto kakor Ljubljana. Težko, da bi bilo tukaj več, 
nego 2000 hiš. Hiše niso visoke, .a vendar je zlasti v ju¬ 
dovskih bivališčih jako veliko ljudij natlačenih skupaj; zato 
menim, da je prvo število dokaj pravo. Ker se prebivalci 
najbolj ločijo po veri, ločimo jih tudi mi: Judov je čez 
32.000, mohamedanske vere jih je blizu 8000, nezedinjenih 
Grkov čez 4000, katoličanov nad' 2000, nezedinjenih Ar¬ 
mencev nad 500, protestantov 300, Koptov 100; poleg teh 
so še drugoverci. 

I. Največ je v Jeruzalemu Judov, torej je Jeruzalem 
tudi dandanes v pravem pomenu judovsko mesto. In čudno! 
Prav v novejšem času je njih število zrastlo tako močno, 
da BO res napolnili Jeruzalem in se sedaj naseljujejo okrog 
njega. V Jeruzalem vleče Juda najbolj njegova vera: to 
niesto mu je kraljevsko mesto, in če mu tudi sedaj ne po¬ 
nuja nič prijetnosti, nikake časti, pa ga vnema upanje, da 
se bode začelo kdaj v Jeruzalemu Mesijevo kraljestvo. Stari 
Judje silijo v Jeruzalem, da bi tukaj umrli in bili pokopanj 
v dolini Jozafat. Zakaj nekateri mislijo, da bodo_ le tisti 
vstali k večnemu življenju, ki počivajo y: tej dolini. Kdor 
pa počiva tukaj, tisti vstane gotovo, njemu ne odide večna 
sreča. Mnoge vleče sem podpora, katero dobivajo ubožni 
Judje v sveti deželi. Velika »judovska (izraelska) družba“' 
pošilja obilo denarja v Palestino. Podpirani Judje imajo 
dolžnost, da molijo, hodijo v sinagogo in pa da hodijo jokat 
pod tempeljsko zidovje. Npkateri starčki ne gredo sicer 
radi v Palestino, a pošljejo jih otroci, ki se jih hočejo iz¬ 
nebiti. Dado jim nekaj denarja za pot, in tako se hočejo 
oprostiti »nadloge". 

Dandanes je pa spravilo v Palestino največ Judov — 
izganjanje z Ruskega. Ker jih je ruska vlada poslednja leta 
izgnala veliko, šlo jih ,je mnogo od teh v sveto deželo.. Ru¬ 
skih Judov kar vse mrgoli po mestu in zunaj mesta. Daši, 
je prav naravno, da pride mnogo izgnancev sem, vendar, 
se zdi to nekaterim zgodovinska posebnost. Ali se hočejo' 
Judje zbrati zopet v večjo enoto? Ali jih hoče Dog razsvet-'; 
liti, da bodo spoznali Zveličarja? Kdo ve! A brez pomena 
ni to naseljevanje v sveto deželo, kjer morajo mnogo stra¬ 
dati, ne morejo si pa pridobivati bogastva, kakor v krščan¬ 
skih deželah, n. pr. pri nas v Avstriji. 

y vanja so majhna in temna, vse je zaduhlo in smrdljivo. 
Zato pa srečavaš tudi blede obraze, vidiš čudne, neprijazne 
poglede, da jo naglo ubereš naprej po ozkih ulicah mimo 
prodajalnic, delalnic ali zaprtih hišnih vrat. Sicer pa niso 
Judje samo na Sijonski gori, ampak so raztreseni po vseh 
mestnih delih, kolikor sem se mogel prepričati. Videl sem, 
kako so zidali tudi zunaj mesta; nove hiše niso velike, pa 
so vendar čedne in narejene na pol po evropsko. Ne vem, 
ali sem prav opazil, ali ne, a zdelo se mi je, da so zidarji- 
delavci bili mohamedanci. Jud je delo le nadziral. Pač 
povsod ista pesem, da Jud ne dela rad. A resnico treba 
vendar le povedali vso: po mestu sem videl judovske de- 
lalnice za lesni obrt. V Jeruzalemu sploh se namreč izde¬ 
luje mnogo rečij iz lesa (posebno oljčnega), n. pr.: škatlje 
in škatljice, vsakovrstno orodje, noži za papir, potem pa 
rožnih vencev brez števila, križev in križcev, s kratka, kar 
se more količkaj rabiti. Posebej se izdelujejo še judovske 
svete stvari, kakor n. pr. nekaka vretena, v katerih so dolge 
pergamentne proge in na njih napisani kosi sv. pisma v he¬ 
brejščini. Rad bi se bil prepričal, ali delajo Judje sami tudi 
križe in rožne vence, pa nisem mogel videti. A vse mi 
kaže, da tudi Judje izdelujejo take reči, ker se jih neznano 
' veliko proda romarjem. Nekega dne mi pride mlada Judinja 
ponujat takih rečij. Radoveden sem bil, kaj ima, in razlo- 
’ žila mi je najprej judovske predmete: papirje z judovskimi 
napisi, kose iz sv. pisma, škatljice itd. „Glejte“, mislil seni 
si, ,ta pa še misli, da sem Jud.“ Menda jo je to še bolj 
potrdilo, ker sem se zanimaj za judovsko ropotijo in po¬ 
kazal, da razumem hebrejske'napise, pa tudi govoril nemško, 
kar je dobro znala. A dasi je gledala tako dobrosrčno, ce¬ 
nila je vendar svoje reči drago in nisem bil zadovoljen s 
ceno. Pozneje pride njen brat, prinese mi one predmete, 
ki sem jih želel, za mnogo nižjo ceno. 

Hodeč semtertje po mestu in opazujoč gibanje na 
ulicali, sodil sem, da so Judje mirni in krotki ljudje. A 
njih gibanje je živahno; tudi ni videti, kakor bi bili pobiti, 
da bi čutili svoje žalostno stanje, ali da bi se klanjali mo- 
hamedancem, ki so njih gospodje. Prav ponosno stopajo 
med drugimi ljudmi; menda se zavedajo, da so v mestu 
najmočnejši, ker jih je največ. . . 

V obče so Judje manjše postave kakor rbohamedanski 
Arabci. Moški nosijo za pokrivalo bodisi tarbuš ali rdečo 
kapo, bodisi kak pisan ovoj, zlasti pa kučmo (rusko) ob 

Večina Judov stanuje na vzhodni strani Sijonske gore 
in dalje proti hribu Moriji ali sedanjemu Haramu (Omar- 


jevi_ mošeji). Tukaj so gosto, natlačeni, kakor bi jih veter 
nosil na kup. Tu je pač veliko revščine in nadloge: stano- 

sabotah. Ženske nimajo nič posebnega v obleki. Zakrivajo 
obraz redkeje kakor mohamedanke; vendar je na jutrovem 
rekel^ bi — nekaka postava, da si zakriva ženska obraz: 
menda imajo tudi nekatere Judinje to navado. —■ Ne bile bi 
prave ženske, če bi ne imele rade lepe obleke. Zlasti ,ob sa¬ 
botah je po cesti zunaj Jeruzalema polno Judinj, ki so v 
ličnih, pisanih oblekah. 

Večinoma imajo Judje, moški in ženske, neko tanko 
polt; zlasti v mladosti se ti zdi lice skoro prozorno, kakor 
bi videl takoj pod kožo rdeče meso. Ne vem, od kod je to, 
a na tem se kmalu spozna Jud ali Judinja. 

Pravili so mi, da so Judje v Jeruzalemu jako malo 
priljubljeni. Posebno mohamedanci jih ne marajo. Nisem 
videl, a slišal sem, da se mohamedanski dečaki kaj radi 
spravijo na judovske^, ako ga dobe samega, in se ne bojč 
drugih Judov: otepejo, opljujejo in ozmerjajo ga, da ima 
dovolj. Tudi turška vlada ni prijazna Judom. Poslednja leta 
je izdala ukaze zoper naseljevanje judovskih izgnancev, pa 
ukazi so malo pomagali. V Jeruzalemu jim vlada ne gre 
na roko; pa saj tudi drugim prebivalcem ne gre na roko, 
ampak rajša jemlje iz roke. 

Ne smete misliti, da je med Judi natančna edinost. 
V Jeruzalemu razpadajo nž, več strank ali ločin. To ni težko 
umeti, ker so prihajali v Jeruzalem iz raznih dežel in ob 
raznih časih. Takih Judov pač ni v Jeruzalemu, ki bi se bili 
ohranili od nekdaj tukaj: kar jih je, prišli so od dru- 
godi. Večja truma Judov je prišla v Jeruzalem 1. 1497., ko 
so jih pregnali s Španskega. Tudi po drugih deželah na¬ 
hajamo „španske Jude“, ki so potomci nekdanjih pravih 
„Spanjolov“. Potomci teh Judov so še dandanes med seboj 
v tesni zvezi in so nekaka skupina: imenujejo se Sefar¬ 
dim. Ta beseda pomeni ljudi z zapada, kar so ti Judje v 
resnici. Sefardim so pravi turški podložniki, a drugi Judje 
so podložni tistim državam, iz katerih so prišli. Vendar imajo 
prvi tudi neko svojo oblast ali upravo; turška vlada pri¬ 
znava njih samostojnost. Imajo poglavarja, ki se imenuje 
Kakam in ima pravico, da ima svoje orožnike. Kakam 
vodi občino in jo brani proti drugim družbam. Njih noša 
je popolnoma jutrovska: ženske se zavijajo v dolgo haljo, a 
obrazov neki ne zakrivajo, ker tega niso dovoljevali prejšnje 
čase Turld, da bi se tako ločile judovske žene od moha¬ 
medanskih, ki so zakrite. Njih domači jezik je španska he¬ 
brejščina, a v obče znajo vsi arabščino. Večinoma so imo- 


viti; imajo, a tudi skrivajo denar. Njih molitvenica ali si¬ 
nagoga je blizu Omarjeve mošeje, na „mejdanu“, kjer je 
nekdaj stala sloveča rabinska šola. 

,,Aškenazim“ pomeni ljudi, ki so iz severnih dežel. 
Tako imenujejo one Žide, ki prihajajo iz Rusije, s Poljskega, 
iz Avstrije in Nemčije. Dandanes je število teh največje, 
ker prihajajo neprestano novi naseljenci, kakor smo že pra¬ 
vili. Ti imajo — kakor bi rekli — poljsko ali rusko judovsko 
nošo, zlasti ob sabotah: dolgo suknjo, nizek črn klobuk, 
posebno pa kučmo. Pri moških je tudi zanimivo, da imajo 
spredaj poleg ušes precej dolg šop las, ki je navadno za¬ 
vihan. Ženske ljubijo pisano oblačilo; jako pridne so in 
pletejo od jutra do večera. V obče se ne more jeruzalem¬ 
skemu Židu nikakor očitati, da je len, kakor mohamedanec. 

Aškenazim niso pod turško vlado, kakor Sefardim, 
ampak so v varstvu konzulov iz svoje domovine. Lahko si 
mislimo, da imajo ž njimi dovolj opravila, ker se jako radi 
prepirajo, tožafijo in hodijo za priče. Tu zvedo mnogo 
novic, katere potem z veseljem pripovedujejo znancem in 
sosedom. 

Vera teh Judov je dokaj enaka. Tudi Aškenazim 
hodijo v sinagogo. Ne vem prav, imajo li dve ali tri; v 
kakih dveh sem bil sam. Čudno spreleti človeka v teh pro¬ 
storih. Sinagoge so sicer lepe, toda popolnoma podobne 
navadnim sobanam. Nekaka prižnica je pripravljena za 
onega, ki čita sv. pismo in moli. — Vsi Židje imajo Imjige 
starega zakona za svete knjige. Skoro še bolj pa čislajo 
ustno sporočilo, ki je zapisano v „talmudu“. Talmud se 
imenujejo judovske bukve, v kak^rih so zapisana razna spo¬ 
ročila, dogodbe, nauki itd., ki se nekoliko naslanjajo na 
sveto pismo. A to, kar je v njem, ni nikakor od Boga. 
Mnogim je talmud nad vse: čitajo ga in se ga uče, kakor 
bi bila čista božja beseda. In vendar so v njem mnoge 
prazne pripovedke; kakor nekateri trdd, so v talmudu cel6 
nauki, škodljivi za človeško družbo. 

A še neka vrsta Judov je v Jeruzalemu, ki se pa od 
prejšnjih dveh vrst jako loči; to je ločina Kar ai to v. Ime 
pomeni take, ki čitajo, ker namreč čitajo sveto pismo. 
Karaiti popolnoma zametujejo ustno sporočilo, ki je v 
talmudu in priznavajo samo sv. pismo, posebej še Mojze¬ 
sove bukve. Karaiti so bolj omikani kakor drugi Judje. 
Ker se ločijo od drugih, zato je med njimi in drugimi hudo 

nasprotje. Drugi Judje jih sovražijo, in nekdo mi je pripo¬ 
vedoval, da trpe lože tudi kristjana, kakor Karaita. A ni 
jih veliko. Sinagogo imajo prav v tleh; ta je neki silo stara. 
Radovednost me je privedla tudi v to sinagogo. Sešel sem 
se namreč z nekim Nemcem, ki je te kraje že dobro poznal. 
Popisoval mi je, kako znamenita je ta sinagoga in kakšni 
posebneži so Karaiti. Hajdiva! Odpro se nama vrata na¬ 
vadne hiše in greva malo stopnic navzgor. Tu pove moj 
spremljevalec najino željo, a bil je kakor domač. Star Jud 
naju pelje v sinagogo; vedno niže prideva, 15 stopnic je 
do dna. Pričakoval sem kaj posebnega, a našel sem le maj¬ 
hen prostor, podzemsko sobano brez zanimivosti. A ni mi 
bilo tukaj prijetno pri srcu, v tej dosti globoki jami — kri- 
stijanu med čisto nepoznanimi ljudmi. Zato sem se parkrat 
ozrl in jo urno pobrisal ven na dan, kamor .sta prišla tudi 
ona dva za mano. A predno sva odšla, povabi naju nekdo, 
naj greva pit kavo. „E“, mislim si, „dosti imam te judovske 
družbe," izrečem zahvalo, dam menda nekaj bakšiša ter 
stopim vesel zopet na ulico. Morebiti se zdi čitatelju čudno, 
da sem se nekako bal v teh judovskih prostorih. Toda, 
težko zaupa previden človek ljudem, katerih ne pozna, o ka- 
katerih je že slišal mnogo neugodnega. In tako tudi jaz o 
Judih. 

Jaz sam nisem nasprotnik nobenemu narodu, tudi ju¬ 
dovskemu ne. Bog je vse ustvaril in vse ohranja, torej mo¬ 
ramo pač tudi mi ž njimi potrpeti. A — če tudi moramo 
ljubiti bližnjega, nismo pa dolžni ljubiti njegovih slabostij, 
krivic in pregreh. Ako ima kak narod napake, ali ako 
nam dela celo krivico, ne moremo ljubiti njegovih slabih 
lastnostij. Tako tudi ne judovskih, katere so dosti velike. 
Obče je znano, da Jud rad oslepari kristijana, da ga na 
razne načine pripravi ob denar in ob vse, ako se mu da v 
roke. Ne vera prav, ali je jeruzalemski Jud kaj boljši kakor 
drugi, ali ni: zdi še mi, da ni. Baranta prav tako, kakor 
drugodi. Za popravo ure je zahteval neki Jud-urar v Jeru¬ 
zalemu od mojega tovariša najprej 20 frankov (10 gold.), 
pozneje pa se je zadovoljil s 5 franki. Ako torej Jud ne 
pozna pravice proti kristijanu, kako mu moremo zaupati! 
Kajpada nekateri kristijani niso nič boljši. Posebno pa je 
neka stvar, ki kristijane prav plaši, kadar imajo opraviti z 
Judi, in ta je, da hočejo Judje tu pa tam tudi krščanske 
krvi. Jaz ne sodim o tej stvari, povem pa, da govore Ju- 
trovci o Judih neugodno. Tudi v Jeruzalemu sem slišal o 

tem, in celo rečeno mi Je bilo, naj ne hodim sam po onih 
ulicah, kjer so Judje. Torej ni čuda, da sem gledal v si¬ 
nagogah bistro okrog sebe, kje bi se ganilo kaj sumljivega. 

Pa dovolj o tem zaslepljenem narodu! Da bi pač 
Judje spoznali svoje zmote, prevare in napake, spoznali 
Mesija, oklenili se ga in se po njem osrečili časno in večno! 

Mohamedanei jeruzalemskega mesta nas ne zani¬ 
majo tako, kakor Judje, vendar se jih moramo nekoliko 
spomniti. Ako srečaš človeka na ulici, ne moreš spoznati 
natanko, katere vere je, vendar bi se naposled ne zmotil 
mnogokrat, ako bi sodil o tem. Mohamedanei so oblečeni 
večinoma slabo, imajo turban (ovoj) na glavi, in dolgo obleko. 
Suknja ali bolje halja jih spremlja skoro vedno, kadar so 
zunaj hiše. Na nogah imajo lahne sandale iz rdečega usnja: 
to obuvalo je jako lahko. Izmed spodnje obleke je srajca 
večinoma prav široko odprta, prsi so ožgane in zatem- 
nele kakor rjavo usnje. Ženske so pa skrbno zavite in za¬ 
krite, vendar ne tako čudno kakor v Egiptu, kjer imajo 
od nosovega korena navzdol pajčolan, ampak nekako pisano 
tančico imajo za zagrinjalo. A mohamedanski jeruzalemski 
otroci, to vam je prava druhal! Kako se drvi po ulicah in 
vpije! Zlasti dečki, kadar kaj delajo ali na oslih jahajo, 
kričijo in razbijajo krog sebe, kakor bi bil rogača izpustil. 

Da bi bili mohamedanei imoviti, nisem opazil. Sicer 
pa na Turškem tega ne zapaziš lahko, ker skriva vsakdo, 
kar ima. Tudi nisem do cela spoznal njih posebnega posla. 
Menim pač, da so javna opravila vsa v njih rokah. Tudi 
se pečajo s kupčijo, n. pr. s prodajanjem živeža, kar se 
vidi posebno v bazarju pod cerkvijo Božjega Groba; neka¬ 
teri so delavci, zidarji, krojači in čevljarji; mnogo jih redi 
nekoliko živine, zlasti konje, pa tudi osle, katere vedno 
lahko oddajajo dragomanom za potnike. Dobi se pri neka¬ 
terih prav dobra živina, pa tudi slabe je na preostajanje. 
— Mohamedanei prebivajo bolj skupno okrog velike mošeje, 
pa tudi drugodi so raztreseni po mestu. 

Pač se ne čudimo, ako vidimo, kako mohamedanec 
ponosno koraka mimo kristijana, češ, tukaj sem jaz gospo¬ 
dar. Saj je res le njegova vera državna ali turška vera, vse 
druge so bolj ali manj zaničevane. Vendar se za to zaniče¬ 
vanje dandanes ne zmeni nihče, prav narobe: kdor ima 
kaj v žepu, ta ve, da mu je mohamedanec za bakšiš po¬ 
koren do skrajne meje. 


Prebivalci jeruzalemski: mohamedanei; kristijani. 317 

Pa kar je lepega in dobrega, to je treba pohvaliti 
tudi pri mohamedancu. O jeruzalemskem mohamedancu 
pravijo, da je veren in pobožen, seveda po svoje, celo za¬ 
grizen. Videl sem res nekaj vzgledov, ki so me veselili, 
zakaj častno je za mohamedancu, ako izpolnjuje svoje verske 
dolžnosti, kakor je za kristijana, če izpolnjuje svoje. Zlasti 
ganilo me je, ko sem videl na naš veliki četertek zvečer 
razsvetljeno turško veliko vojašnico zraven turških_ mošej. 
„Kaj je neki to, da je razsvetljena' vojašnica?" mislim si 
in vprašam o tem. Zvem, da je rojstveni dan preroka Mo¬ 
hameda. „Ali ni to sramotilno za nas," mislil sem si, „ali 
nismo mi vse bolj nemarni ? Kdaj vidi kdo kako razsvet¬ 
ljavo na vojašnicah, bodisi da je sv. Rešrije Telo, ali kak 
drug praznik? Kako malo se kaže verski duh na javeri 
način ravno v takih hišah in pri takih možeh, kateri bi 
vero s svojim vzgledom najbolj podpirali!“ O, mislim, da bi 
se naši krščanski državniki in vojaški poveljniki marsikaj 
učili tudi od mohamedancev. 

Priznati je tudi treba, da so dandanes mohamedanei 
jeruzalemski precej mirni in ne nagajajo kristijanom. Ko 
gre kak sprevod, n. pr. procesija ali pa križev pot po uli¬ 
cah, gre tudi mohamedanec spoštljivo mimo in nisem niti 
slišal, niti videl, da bi se bila ob taki priliki zgodila kaka 
nerodnost. Kako se pa godi večkrat v krščanskih deželah! 
Mohamedanei jeruzalemsM spoštujejo svoje mesto in svoje 
svetišče jako. Po njih mnenju je Jeruzalem tretje mesto v 
vrsti važnih in svetih mest. Prvo mesto je prerokovo roj- 
stveno mesto Meka; drugo je mesto Medina, kamor je pre¬ 
rok pribežal, tretje pa Jeruzalem. 

A treba nam govoriti tudi o kristij^nih, ki so žal 
razdeljeni v razne ločine. Največ je razkolnikov, katere 
imenujejo kratko Grke, kakor imenujejo katoličane v obče 
Latince. Grki so jako veljaven del mestnega prebivalstva in 
sicer zaradi nekake živahnosti in neustrašenosti, tudi drz¬ 
nosti, katera se na njih lahko opazuje. Imajo razne posle, 
zlasti pa imajo v rokah kupčijo. Tržijo s svetinjami, podo¬ 
bami in sploh z vsem, kar kupujejo radi romarji. Pa so 
tudi vodniki ali dragomani tujcem, posestniki: sploh na vse 
strani si zna Grk dobro pomagati. Okrog cerkve Božjega 
Groba vidiš vse polno grških prodajalcev. Jako mnogo jih 
prodaja sveče, zato ker Grki posebno radi sveče prižigajo 
na svetih mestih. Na Kalvariji ali v Božjem grobu stoji kar 
vedno gršk duhoven, ki sprejema sveče in jih prižiga. Ve- 


3.18 


Prebivalci jeruzalemski: razkolniki. 


Prebivalci jeruzalemski: razkolniki; katoličani. 


319 


činoma so Grki rojeni v Jeruzalemu; prihajajo pa tudi z 
Grškega in Ruskega. Jako mnogoštevilna je grška duhov¬ 
ščina. Povsodi najdeš grškega duhovnika, oblečenega v dolgo 
in široko črno obleko, na glavi pa ima posebno duhovsko 
kapo, tako namreč, kakor bi našim klobukom-cilindrom od¬ 
rezal krajce. Zlasti mnogo jih je pri cerkvi Božjega Groba. 
Človek bi jih štel kake dve stotini. Hodijo pred cerkvijo 
sem ter tje, in vidi se jim, da nimajo posla. A ponosni so 
nad mero. Grški duhoven se nosi v Jeruzalemu, kakor bi 
bilo mesto njegovo. Kako se vedejo posebej v cerkvi Bož¬ 
jega Groba, o tem sem že govoril preje. Sicer je pa v obče 
grško ljudstvo — dejal bi — priljudno in zanimivo. V 
cerkvi kažejo veliko pobožnost, radi poklekajo, neprenehoma 
delajo križe (drugače kot mi) in so jako živi, kadar izra¬ 
žajo z zunanjimi znamenji notranjo pobožnost. Pač jih je 
mnogo, ki se vedejo prav nedostojno; v obče se kaže v 
vsem nemirnost, vzburjenost; ako trdim, da so mnogi v 
pravem pomenu nestrpneži, napačni in strastni gorečneži, 
ne pravim nič neresničnega. Zato so pa tudi lahkoverni: 
kako bi sicer mogli verovati, da pride na veliko saboto 
ogenj z nebes! Tudi so jako slabo poučeni v veri. Katoli¬ 
čane imajo za popolne krivoverce, pa ne da bi vedeli, zakaj. 
Navadni ljudje mislijo, da so zato katoličani krivoverci, ker 
so njih duhovni drugače oblečeni kot grški, ker se ne že¬ 
nijo, ker drugače in pa krajše mašujejo itd. — same ne¬ 
bistvene in cel6 malenkostne stvari. Ne vedo prav nič, kako 
je glede na vice, na izhajanje sv. Duha, na cerkveno pogla¬ 
varstvo : s kratka, ne vedo, zakaj so ločeni od prave cerkve, 
le s sovraštvom do katoliške cerkve so napojeni od mladih 
let. O katoliški duhovščini mislijo jeruzalemski Grki kaj radi 
slabo, a zunaj Jeruzalema se obrača ta stvar na dobro stran, 
in katoliška duhovščina ima od dne do dne več veljave. 
Posebno grška duhovščina zaničuje katoliške duhovne. V 
tej stvari je treba v Jeruzalemu, kakor sem spoznal, pre¬ 
vidnosti. V to mesto prihajajo katoličani s katoliškimi du¬ 
hovni vred od raznih stranij. Naši duhovni so zaradi poto¬ 
vanja različno oblečeni: dolgo, kratko, črno, pisano, svetlo, 
tudi imajo razne klobuke. A grški duhovni — to se jim 
mora priznati v hvalo — hodijo oblečeni vedno (vsaj koli¬ 
kor sem opazil sam) v široko in dolgo črno obleko, ki je 
v Jeruzalemu večinoma čedna in vzbuja spoštovanje. 

V tem je tudi res nekaj spodobnega in častitljivega za 
duhovski stan, na kar so sami tudi ponosni, kakor pav na 


( svoje perje. Zato pa naj tudi katoliški duhovnik hodi po 
Jeruzalemu v talarju, črno oblečen; potem ne bode nad 
njim izpodtike. Ko bi mogel, priporočal bi jaz to stvar du- 
hovskim romarjem jako toplo, kakor tudi v obče za potova¬ 
nje na jutrovem dolgo, črno obleko, ki je za te dežele, pa 
tudi za njegov stan najprimernejša, 
f. Od teh nezedinjenih Grkov je treba ločiti Armence, 

J ki so jako veljavni, ako tudi jih je malo. Imajo lepo cerkev 
J sv. Jakopa in so posebno imoviti. Zdi se, da so mirnejši 
1 od pravih Grkov. O drugih manjših ločinah ne govorim. 

' Kaj pa k a t o 1 i č a n i ? Daši je katoličanov v Jeruzalemu 

primeroma malo, vendar se jim mora priznati, da ne delajo 
nečasti svoji cerkvi in veri; kajpada svetniki še niso. Le 
premnogokrat je vera v jutrovih deželah postranska stvar, 
včasih celo pomoček ljudem, da se žive. Kdo more pove¬ 
dati, koliko dobe ti katoličani miloščine? Že sami oo. fran¬ 
čiškani jim dadd dan na dan hleba in kar je treba. Radi 
povedo, da so katoličani, ako pri njih kupuješ ali imaš 
drugače opraviti ž njimi. No vendar vidiš tudi marsikaj 
lepega pri njih. Kamor sem šel v cerkev, in kjer je bila 
služba božja, videl sem precčj katoličanov, dasi je v Jeru¬ 
zalemu dokaj katoliških svetišč. In pri službi božji se vedejo 
spodobno —■ seveda spodobno po jutrovskih pojmih, ki so 
nekoliko drugačni kakor naši. Tako n. pr. sem videl v pa- 
trijarhovi cerkvi, kako je šla mati med službo božjo iz cerkve 
in tam pri vratih nasitila malo detece, katero je nekdo nosil 
za njo. Pa bodi jim čast! Tudi pri dolgih božjih službah 
ostajajo do konca, in to ni malenkost za jutrovce. 

Moški katoličani nimajo nikake posebne noše, ampak 
se oblačijo kakor Grki; vsi nosijo najrajši rdeči tarbuš na 
glavi. Prav radi imajo na sebi povrhno evropsko suknjo, 
kateri pri nas pravijo ogrtač, pa bi bolje rekli ogrinjač. 
Ženske so pa zlasti o praznikih jako lično zavite v popol¬ 
noma belo haljo, ki jih zakriva od temena do pete; spodaj 
. pa imajo še drugo vrhovno raznobarvno obleko, ki je tudi 
jako čedna, skoro bogata, rekel bi, evropska. Zlasti ona 
bela halja mi je hila všeč, ker pristoja posebno lepo žen¬ 
skemu spolu. Da bi pač vselej tudi v srcu bila čista vsaka 
oseba, ki ima lepo belo obleko! 

Priznati treba, da je pač v malokaterem kraju za ka¬ 
toličane toliko duhovne skrbi, kakor tukaj. Takoj pri otro¬ 
cih se začenja ta skrb s tem, da jih sprejme cerkev v šolo. 
Frančiškani imajo šolo za dečke, redovnice frančiškanke pa 

za deklice. Poleg tega sta dve frančiškanski sirotišnici, ena 
za dečke, ena za deklice. Sirotišnica za deklice je bila leta 
1891. dokončana; zidana je blizu cerkve Božjega Groba. 
Deška sirotišnica pa je zraven frančiškanskega samostana. 
Potem imajo šole in sirotišnico za deklice „sijonske sestre"; 
deška sirotišnica je zunaj mesta „pri sv. Petru". Pozneje 
skrbi jeruzalemska duhovščina rada za delo in zaslužek teh 
katoličanov; za njih dušne potrebe je kajpada v cerkvah in 
kapelah jako dobro preskrbljeno. Saj je pa tudi treba, zakaj 
na to peščico katoličanov preže mohamedanci, Grki, zlasti 
protestanti, da bi jih spravili na svojo stran. In ker imajo 
denar, denar pa jako mnogo velja na jutrovem, zato je ne¬ 
varnost vedno velika in le pazljivost more ohraniti to skromno 
število. 

Daši je mnogo katoličanov prišlo iz Evrope, ki se tam 
mudč samo začasno, vendar jih je dokaj veliko tam rojenih. 
Nekdo mi je neko ime in družino — ne vem katero — iz¬ 
vajal iz križarskih časov. Izvestno je, da se je ohranilo 
precej katoličanov v vseh časih v Jeruzalemu. Pretrpeli so 
sicer veliko, zato pa se tudi utrdili v veri. 

Naposled omenjamo še protestante. Ni jih posebno 
veliko v Jeruzalemu, pa niso brez pomena, ker imajo iz 
Evrope obilo podpore. V Jeruzalemu imajo svojo hišo za 
službo božjo, imajo šole, urejen misijon, sploh vse, kar je 
treba za uspešno napredovanje. Važni so posebno oni pro¬ 
testantje, ki hodijo v Jeruzalem ogledavat sveta mesta. Naj¬ 
več je takih, ki s preiskovanjem nečejo potrjevati svete 
resnice, ampak ji cel6 nasprotujejo. — L. 1841. sta dve 
veliki protestantovski državi, pruska in angleška, ustanovili 
v Jeruzalemu protestantovsko škofijo. A ta škofija ni bila 
velika: v Jeruzalemu se je polagoma povečevala in narastla 
do kakih 350 duš. Največ delajo v šoli, v katero zahajajo 
tudi mohamedanci. Denar jim pomaga največ; marsikateri 
Jud se je dal krstiti, da je dobil darilo. Naposled se je 
ta škofija razcepila. Nemci so se ločili od Angležev in so 
sami zase. Da nimajo protestanti v resnici nobenega pra¬ 
vega škofa, tega mi ni treba praviti. Opazil sem toliko, da 
širijo ti protestantje tudi nemštvo h krati s protestantstvom. 
Škoda, katero delajo katoliški cerkvi, ni pač majhna, vendar 
pa upamo, da ne bodo niti svoje vere, niti nemštva razši¬ 
rili daleč po sv. deželi. 


KakSno vero je učil Mohamed? 

3. Moliamedaiicev vera in življenje. 

Ker je v sveti deželi izmed prebivalcev največ moha- 
medancev, zato treba, da popišem nekoliko njih vero in 
njih življenje. Ce bode romal kak Slovenec po sveti deželi, 
umeval bode marsikaj, česar ne bi umeval, ko bi ne poznal 
mohamedanske vere. 

Začetnik te vere je Mohamed, ki je bil po stanu kupec 
v Arabiji in živel med svojimi rojaki malikovalci ob koncu 
šestega stoletja. Prišlo mu je na um, da bi učil novo vero. 
Bil je bolehen in nekako božjasten; zdelo se mu je, da vidi 
prikazen iz nebes, namreč angelja Gabrijela. Vsaj pravil je 
tako, in ne da se prav trdno povedati, ali je sam trdno 
veroval, kar je govoril, ali si je samo izmislil one prikazni. 
Okoli leta 612. je začel govoriti o teh prikpnih in pola¬ 
goma učiti svojo vero, v kateri je ena resnica in ena laž, 
namreč: Le eden Bog je, in Mohamed je njegov 
prerok. Izprva mu je šla trda, ker mu rojaki niso vero¬ 
vali, moral je leta 622. iz domačega mesta Meke celo be¬ 
žati v Medino; toda polagoma so se njegovi privrženci po¬ 
množili, šel je z vojsko nad nasprotnike in jih premagal. 
Na ta način, namreč s silo, širila se je največ njegova vera, 
ki se imenuje „islam“. Mohamed je bil strastne narave, v 
poznejšem življenju je bil silno udan mesenemu poželenju. 
2e to kaže dovolj, da ni bil božji prerok, ampak slab člo¬ 
vek. Njegova vera se je razširila jako daleč, in tako je po 
vojskah tudi v sveti deželi omagalo krščanstvo, zmagalo pa 
je mohamedanstvo. I kakšna pa je ta vera? 

Glavni stavek te vere sem že povedal. Mohamed uči, 
da so biU že pred njim preroki, a vsi so bili manjši, tudi 
Mojzes in Jezus: on sam je pa največji prerok. Bog je 
ustvaril vse, zato je njemu vse podložno in sužno. Kar se 
dogodi, mora se dogoditi, ker je tako določeno. Človek ne 
uide temu, kar mu je usojeno. Mohamedancem je prepo¬ 
vedano piti vino in jesti svinjsko meso; zapovedan jim je 
post, zlasti enkrat na leto celi mesec; dajejo na,j miloščino, 
bojujejo se zoper nevernike (kristijane), da pridejo v raj, 
kjer bodo imeli vsakovrstno veselje. Mohamedu ni bila do¬ 
volj ena žena, privzel si jih je veliko in tudi svojim ver¬ 
nikom dovolil, da imajo več žen. Mohamedova vera ne 
vzbuja človeka za velika in dobra dela, za znanstvo ali 
umetnost. Saj je v bukvah Mohamedovega razodenja vse, 
kar je treba vedeti. Tiste bukve se imenujejo „kor§.n“ in 

SO — kakor bi rekli s krščansko besedo — sveto pismo 
mohamedancev. 

To so poglavitne reči v mohamedanski veri. Ta vera 
ne uči niti prave ljubezni do Boga, niti do bližnjega. Mo- 
hamedanec je suženj Alahov (tako zovejo Boga) in se ga 
k večjemu boji. Kristijan pa ve, da je otrok Božji in da 
Bog skrbi zanj po očetovsko. Zato ne more mohamedanska 
vera oblažiti in omehčati srca, ne more ga vneti za višje 
namene, ampak samo zapre mu pot do prave plemenitosti, 
do prave sreče. Mohamedanec je trd, neusmiljen, krvoločen, 
ošaben — saj ga tega uči njegova vera, 

Bomar ima dovolj prilike, da spoznava te slabe strani 
mohamedancev, ki so sad njegove vere. Jako nerado se pri¬ 
meri, da bi mu v kaki potrebi pomagal mohamedanec dru¬ 
gače kakor za dobro plačilo. Pa tudi s plačilom ni lahko 
zadovoljen, marveč zahteva še „bakšiš“. Samo enkrat sem 
z bakšišem mohamedanca popolnoma zadovoljil, da mi je 
z glasnim veseljem naznanjal zahvalo; navadno pa vtaknejo 
darilo v žep, kakor da bi ne bilo nič. A kako rad prevari 
kristijana, tirja od njega neprimerno plačilo, ne izpolni ob¬ 
ljube! Res je, da pride romar v dotiko največ le s prebri¬ 
sanimi tički, ki preže na romarje, da od njih kaj dobč, 
toda — kakor se čuje — tudi sami med seboj ne ravnajo 
dostikrat bolje. Najbolj se je treba varovati goljufije. Mo- 
hamedanci so čudovito premeteni in si znajo pomagati, 
kadar se jim obeta kakšen dobiček. Po imetju, po denarju 
so nezmerno pohlepni. Pridobiti in imeti, to jim ni nič 
manj v mislih, kakor Judom. 

Mohamedanca hitro razvname vsaka reč; posebno jeze 
ne more krotiti. A le toliko časa je drzen in silen, dokler 
se mu nihče odločno ne ustavi. Ko vidi, da se ga nič ne 
bojiš, upade mu pogum. Njegova vest mu pripušča potnika 
napasti in mu vse ugrabiti, tudi ubiti ga, ako ne pride 
drugače do namena. Toda ako se mu kdo resnobno ustavi 
in se ne boji napadnika, zbeži rajši, kakor da bi se bojeval. 
Vendar se mora v obče reči, da je mohamedanec hitro pri¬ 
pravljen, da gre v nevarnost za življenje, češ, kar mi je so-, 
jeno, to se zgodi, bodisi tukaj ali tam. 

Za kristijana je vselej kolikor toliko nevarno, ko ima 
opraviti z mohamedancem, zlasti, ako ne umeva njegove 
navade, njegovih nakan. Za pojasnilo povem slučaj s poto¬ 
vanja. S tovarišem sva ge bila domov gredč pripeljala do 
Kajfe. Nisva bila namenjena izstopiti iz radovednosti, zakaj 

ta kraj sva že dobro poznala; vendar naju je vleklo, da bi 
opravila sveto mašo v katoliški cerkvi karmelčanov. Ker 
naju je neki ladijar jako nagovarjal, naj se le peljeva na 
kopno, domeniva se ž njim za ceno in sicer tako, da odri¬ 
neva s kopnega za eno uro zopet nazaj proti ladiji. Vse je 
šlo dobro; prišla sva v Kajfo, tam zložno maševala, tudi 
zajtrkovala v samostanu in potem se odpravila, da greva 
nazaj na ladijo. Toda ni dobro računati brez oštirja. La¬ 
dijar — pač mohamedanec — si je mislil prav kakor veli 
pregovor: „Bolje je, drži ga, kakor lovi ga. Zakaj bi ne po¬ 
rabil prilike!" Ko hočeva iti, upre se in pravi, da ne gre 
drugače, kakor če plačava najmanj dvakrat toliko, kakor je 
bilo zmenjeno, češ, sedaj je morje nemirno. Res je bilo 
morje nemirno in močan veter je vlekel. A to mi je bilo 
preveč, da bi me stiskal, kakor bi se mu zljubilo. Zato 
vzrojim, primem ga za roko in mu velim, da greva h kon¬ 
zulu, ako neče izpolniti svoje besede. Ko vidi, da se ne 
šalim, razjezi se in kmalu potem spoznam, da se je hotel 
nekoliko maščevati. Silil sem pa nazaj na ladijo zaradi tega, 
ker sem se bal viharja, češ, pozneje bode še teže priti na 
ladijo. Jezno se spravijo trije možje v slab čoln, postavijo 
po koncu neki drog, obesijo nanj platno, ki naj bi bilo za 
jadro, in začno odrivati čoln od brega. Ko so delali že 
dalje časa, bil je čoln tam, kjer poprej. Polagoma se vendar 
pomaknemo od brega, toda veter je odganjal čoln tako v 
stran, da me je prav resno skrbelo. Cim bolj prihajamo na 
pi osto morje, tem večji so valovi, tem hujši je tudi veter. 
Ono platno je bil,o le zato, da je čoln bolj premetavalo in 
zanašalo v stran, zato je je naposled ladijar vendar le spra¬ 
vil. Bilo je res dokaj nevarno v takem položaju. Videl sem 
ljudem jezo na obrazu, delali so težavno in z majhnim uspe¬ 
hom, čoln je bil slab, valovi pa hudi, da smo kar plesali 
sem in tje. Mojega tovariša tudi niso obhajale prijetne 
misli, a nisva si mogla pomagati. Zgrabim za krmilo in 
krmarim, kolikor znam. Šlo je, počasi smo se bližali ladiji. 
O s kakšnim veseljem sem tekel po lestvi na avstrijsko la¬ 
dijo in hvalil potem Boga, da sva srečno prišla nied do¬ 
mače ljudi! Kolikor morem soditi, ni bila ob tej priliki nič 
manjša nevarnost za življenje, kakor na potovanju proti Jerihi. 
V četrti ure bi se bila ob drugi priliki lahko prepdjala z 
brega na ladijo, a tedaj sva se vozila pet četrtij ure. Citatelj 
pa, ki namerjaš iti v sveto deželo, učiš se iz tega, da se ne 
smeš zanesti na vsako besedo, ampak bodi jako previden. 

Ako je pa že v kaki stiski, naj da rajši ljudem malo več, 
kakor manj, da jih ne razdraži. 

Kako so mohamedanei maščevalni, grozoviti, kristija- 
nom sovražni, to naj pojasni večkrat omenjeni grozni do¬ 
godek v Damasku 1. 1860. Povem pa ob kratkem, kolikor 
je treba čitatelju, da jih spozna do dobra. 

Kristijani so imeli v jutrovih deželah nekoliko več ve¬ 
ljave in prostosti, odkar se je bila končala krimska vojska 
leta 1854. To pa je bbdlo mohamedance. Širilo se je ta¬ 
krat po mohamedanskem svetu govorjenje, da se bliža konec 
turške vlade, da silijo kristijani vedno naprej. ' Zato se je 
pa začelo zlasti v arabskem mestu Meki strašno hujskanje 
zoper kristijane. V Damasku samem pa sem slišal, da so 
tudi iz Carigrada, glavnega turškega mesta, hujskali moha¬ 
medance, naj planejo na kristijane. To se mi zdi prav ver¬ 
jetno. V Siriji, posebej še v Damasku, se je imelo začeti. 
Meseca julija so se jele v Damasku plaziti temne postave 
divjih Beduvinov, Druzov in drugih krvoločnih ljudij. Kri¬ 
stijani so takoj slutili, da se bliža nekaj hudega. Nekateri 
so bili preje opozorjeni in so šli iz Damaska. Dn4 9. julija, 
bilo je pondeljek popoldne ob dveh, prične se morjenje. 
Druhal mohamedanska je pridrla v krščanski oddelek me,sta 
s puškami, sabljami, sekirami in noži. Razdivjane ženske 
so vriščale za tolpo. Prejšnjo noč so bili naredili zarotniki 
na vratih krščanskih hiš znamenje, da so jih takoj spoznali. 
Grozno so divjali morilci: kar so dosegli, vse so poklali in 
razmesarili. Njih počenjanje je bilo prav živinsko, zlasti 
tam, kjer so se nasilnikom postavili v bran. Hiše so tudi 
zažigali in tako razdejali skoro ves krščanski oddelek. Tri 
dni je gorelo; bilo je toliko dima, da se dva dneva ni v 
Damasku nič videlo solnce. Pogorelo je nad 3000 hiš; po- 
davili so nad 8500 kristijanov, med temi več škofov in ve¬ 
liko duhovnov. 400 razkolnikov je odpadlo od vere iz strahu, 
večina je ostala stanovitna. Več sto žen in deklet je bilo 
pribežalo v neko kopališče. Divjaki so tukaj grozno poče¬ 
njali ž njimi. 

Tako so ravnali mohamedanei s kristijani. Turški po¬ 
glavar ni storil nič, ampak samo gledal, kaj se godi. Nje¬ 
govi vojaki so z drugimi vred divjali in ropali. A v čast 
mohamedancev povem, da je bil tudi med njimi mož-po- 
štenjak. Ta je bil Abd-el-Kader, knez z Maročanskega, ki 
je živel kot pregnanec v Damasku. Veliko njegovih Mavrov je 
bilo prišlo za njim v pregnanstvo in mu bilo tukaj na strani. 

Ta knez se je potegnil za kristijane. Ker je imel poveljni- 
štvo čez grad ali citadelo, imel je tukaj čez 10.000 kristi¬ 
janov, kakor pravijo, v svojem varstvu. On je rešil s svo- 
! tj jimi vojaki usmiljene sestre, da se lii' nobeni nič zgodilo, 
tako tudi lazariste in mnoge druge katoličane. Tudi oo. 
frančiškane je menda hotel oteti, pa niso marali zapustiti 
svojega samostana. Turški poveljnik je sicer zahteval, naj 
knez izžene kristijane, a on ga ni poslušal. Potem mu je 
, Turek celo ostro pretil, toda Abd-el-Kader mu je zažugal 

j I še ostreje, da namreč takoj ukaže streljati na mesto, ako 

ne bode miroval turški paša. Ubogi ljudje so bili tarn na¬ 
tlačeni na majhnem prostoru in imeli silno malo jedi, ^ da 
jim je bilo skoraj umreti. Tudi po nekaterih drugih turških 
hišah so se bili poskrili kristijani, toda izdali so jih moha- 
medanci in druhal jih je poklala na ulici. _ 

Kaj pa 00 . frančiškani? Ti so se bili zbrali v cerkvi 
z drugimi ljudmi vred, ki so bili k njim pribežali. Izposta¬ 
vili so sv. Rešnje Telo in molili; samostanski prednik o. 
Emanuel Ruyz je govoril zbranim vernikom in jih osrčeval. 
Tu pridero neverniki. Samostan je bil zaprt z železnimi 
vrati, a neverniki splezajo na streho. V cerkvi umore o. 
Emanuela, ki ni hotel sprejeti mohamedanske vere, enako 
sirskega škofa Jakoba in ga razsekajo v kose. Pobili in tudi 
mučili so druge frančiškane, bili so: Carmelo Volta, Nikolaj 
Alberca, Peter Soler, Nikanor Ascanio. Junaško se je vedel 
o. Engelbert Kolland, Tirolec po rodu, lep, močan mož. Ko 
so neverniki drli v samostan, branil ga je on in jih zadr¬ 
ževal, da so bili sovražniki silno razjarjeni. Ko je bilo vse 
izgubljeno, bežal je v neko drugo hišo. Tudi tje pridero za 
njim in ga silijo, naj se odpove svoji veri. A o. Engelbert, 
ki je znal dobro arabsko, odvrne jim, da tega ne stori. Za- 
žugajo mu smrt, a on jim odvrne, da pride nad nje ostra 
kazen, ako to store. To jih še bolj razdraži, da ga počasi 
mučijo in naposled potolčejo. V cerkvi so pobili kakih sto 
kristijanov, le dva sta se rešila. 

• Pet dnij je trpelo to divjanje. Kako krvoločni m ma¬ 
ščevalni so mohamedanei, naj pojasnita ta vzgleda. 
mohamedanski starec je skoro že umiral, ko mu povedo, 
kaj se godi. Razveseljen se starec vzdigne in pove željo, 
da bi mu pripeljali kakega kristijana. Ko mu privedejo pred 
oči kristijana, zbere poslednje moči in ga ustreli. Na to 
takoj umre. Iz tega se vidi, da ima mohamedanec za po¬ 
sebno dobro delo, če usmrti kristijana. — Nekateri kristi- 

jani so bili res tako slabi, da so zatajili svojo vero. S pe¬ 
klenskim veseljem so potem mohamedanci tudi take morili, 
češ: „Na, umri sedaj in idi v pekel. Kristusa si zatajil, a 
Mohamed ne mara za take ljudi." Grozna smrt plašljivcev! *) 

Ne samo v Damasku, ampak po vsej Siriji in po Li¬ 
banonu so morili kristijane. Grozno je že, ko čitamo po¬ 
ročila o divjih nevernikih. Moške kristijane so mučili, po- 
bivali, prebadali, ženske morili, ali jih na razne kraje vla¬ 
čili in silili, da se odpovedo veri. Veliko mladih žen in de¬ 
klet so vlekli v turške hiše. Mnogo jih je pomrlo od lakote. 
Vseh skupaj je bilo tedaj pokončanih 46.000 kristijanov. 
Tako so ravnali mohamedanci s kristijani, če tudi jim niso 
storili nobene krivice, če tudi je bilo veliko ali največ kri¬ 
stijanov istega rodii in jezika, kakor mohamedanci. 

A prišla je tudi kazen. Posebno Francozi so pritisnili 
na Turka tako ostro, da se je ustrašil in ukazal hudo kaz¬ 
novati zločince. Nekatere so postrelili, med njimi samega 
pašo, ki se ni zmenil za nemir, nekatere obesili, nekatere 
drugače kaznovali. Kristijanom so morali plačati odškod¬ 
nino. Življenje se ne da plačati. Kajpada niso vseh zločin¬ 
cev kaznovali, mnoge so izpustili. Vrana ne iztakne vrani 
očij. — 

Najžalostnejše pri tem je, da niso zabranile evropske 
države te nesreče, ko bi jo bile lahko. Turka pestujejo, in 
če tudi je ves že onemogel, pitajo ga še, da lahko kristijane 
tlači. Kako lahko bi mu bile dale več strahu, ne pa mu 
dajati še potuhe! 

Pa da spoznamo mohamedance še bolj, ozrimo se še 
na nekatere stvari. 

V sveti deželi se posebno pogostokrat primeri, da vza¬ 
mejo mohamedanci kristijanom živino, ali če kaj drugega 
morejo. Zlasti pa so pohotni ali meseni. Ni čuda, saj je 
dal Mohamed vsem vernikom najslabši vzgled. Ge tudi jim 
je dovoljeno, imeti več žen, vendar jih imajo po več samo 
bogatejši, ki jih lahko rede. Navadni ljudje imajo le po eno 
ženo. Žena je pri mohamedancih, kakor bi bila sužnja, niftia 
nikakor takih pravic, kakor pri nas. Tam dela največ le 
ženska, mož pa sedi, pogovarja se in kadi tobak. Četudi 
je pa stanje ženske, pri mohamedancih tako žalostno, vendar 
so jako potrpežljive. Kolikor vem, so vnete mohamedanke, 
in si ne želč, da bi se jim kaj izpremenilo na bolje. Po¬ 
sebno rade se može. Redko katera ostane samica; ako pa 


le ostane, tedaj je to zanjo grozna sramota. Največje veselje 
za ženo so otroci in sicer dečki. Deklic ne marajo, kar je 
čudno. Žene jako skrbe za otroke; kdor jih gleda, spozna 
kmalu neko posebno ljubezen do dece, kakoršna se mnogo¬ 
krat še pri kristijanih ne nahaja. V zakonu je žena zvesta: 
gorje ji, ako bi spoznal mož kako nezvestobo. Pravico ima, 
ustreliti jo. Sploh je mož popolnoma gospodar čez svojo 
ženo. Nobena gosposka ne sme stopiti v tiste prostore, ki 
so odločeni za ženske. Ko bi stopil tje kak tuj mož, ubije 
ga lahko gospodar. Kaj takega se večkrat primeri pri ju- 
trovcih. Ko sem bil v Betlehemu, pravil rm je nekdo, da 
se je malo poprej dogodilo nekaj enakega. Se celo to 
vico ima mohamedanski mož. da usmrti svojo ženo takoj 
po poroki, ako misli, da ni bila dotlej poštena. Gosposka 
bi se za tako stvar nič ne zmenila. 

Povedal sem že, da si mohamedanke zakrivajo obraz. 
Samo mož sme videti svojo ženo v obraz. Ako sreča ženska 
na ulici moškega, posebno še tujca, obrne se v stran. Za 
veliko pregreho in sramoto štejejo, če se kdo dotakne ženske, 
šega veleva, da jo mora moški pustiti popolnoma pri miru. 
Zgodilo se je že, da si je marsikdo, cel6 misijonar, rešil 
življenje, ko se je postavil pod varstvo ženske. — Vsekako 
je to kristijanom v nauk. Ge se neverniki tako včdejo, kako 
drugače bi se morali vesti kristijani! Toda pri kristijanih 
vidiš take navade in zapaziš take nespodobnosti, ki so čisto 
nasprotne poštenosti. Vendar pravijo mnogi, oinikani m 
neomikani, kadar narede kaj lakega: „Saj ni nič greh. 
Kristijan! Mohamedanec naj ti pove, ali je greh, ah ne! 

Lepa čednost mohamedancev je potrpežljivost in uda- 
nost Ali jih uči te čednosti njih vera, ali ne, tega ne mo¬ 
rem reči. Gredo ure in ure, sede tudi mnogo ur vedno 
enako in se ne naveličajo. Lepa lastnost je, da se ne vpi- 
janijo. Nikjer nisem videl pijanega človeka. Mohamedanec 
ne sme piti vina. Tudi ne kolnejo, kakor se godi tohkrat 
pri nas. Ko bi kdo klel Mohameda, vržejo ga v ječo. 

Ko sem bil na jutrovem, bil je mesec Ramadzan, za 
mohamedance včliki post. Ta mesec ne smejo jesti od jutra 
do večera. Po dnevu hodijo nekateri klaverno okrog, ne 
pijejo, ne jedo in tudi tobaka ne kade. Zvečer, ko zahaja 
solnce, ustreli v mestu s topom, in to je znamenje, da je 
post končan. Takoj začno jesti. Silno se razvesele m ozive, 
kakor bi se vzbudili iz spanja. Posebno po noči razgrajajo. 


*) Sepp, II. str. 289. nasl. 

vpijejo in se drve po ulicah, da motijo spečega in tega ne¬ 
vajenega tujca. 

Kolikor sem pozvedel, žive nekateri mohamedanci po 
svoji veri, mnogi pa ne. Kjer so zelo namešani s kristijani, 
nimajo posebno tanke vesti in vnetosti za svojo vero, dr-u- 
gače pa tam, kjer žive sami zase. V Nazaretu so menda 
mohamedanci proti kristijanom strpljivi, pa tudi ne po¬ 
sebno natančni v svoji veri. Imel sem na dveh potih po 
enega mohamedanskega spremljevalca iz Nazareta. S seboj 
sem imel prvič nekoliko vina. Ko sva že dolgo hodila, se¬ 
dem in použijem nekaj stvarij za južino. Vse sem delil na 
pol, sebi pol in mohamedancu ,mukarju‘ pol. Ko piddeva 
do vina, opomni me vest, da ga mohamedanec po svoji 
veri ne sme piti, torej mu ga tudi jaz dati ne smem. A 
težko je, ne mu dati živeža, zato ga opomnim, da on piti 
ne sme, naj pa stori, kar hoče. Dečaku je vino prav dobro 
dišalo in vest mu ni delala nemira. Zlasti sije želel „araka“ 

•— žganja. Imel sem v steklenici limonovega soka. Ker sem 
sam srkal prav po malem, mislil je pač, da je v njej hudo 
žganje. Ko so ga želje po „araku“ vedno bolj napadale, 
stegne roko po steklenici in srka iz nje. A kislica namesto 
„araka“ mu ni bila všeč. Tudi drugi mohamedanci radi pi¬ 
jejo vino, le pridelovanje se jim zdi menda sitno. 

Čudno, skoro neverjetno reč sem slišal v Nazaretu, 
namreč, da je tam mnogo prostozidarjev ali framasonov 
med mohamedanci. Sploh je neki prostozidarstvo na jutror 
vem razširjeno. Ko nisem hotel verjeti, zatrjevali so mi. 
Prav trdno vendar ne morem pričati, kako je; to je pa 
gotovo, da mohamedanstvo hira, ker nima življenja. 

Ko govorimo o mohamedancih v sveti deželi, povejmo 
še nekoliko o malem neverskem narodu, ki prebiva na Li¬ 
banonu in na nekaterih krajih v Siriji, namreč o Druzih. 
O malokaterem narodu je tako malo znanega, kakor o njih. 
Po številu jih utegne biti kakih 200.000. Rodu so menda 
arabskega, njih vera pa ni niti mohamedanska, niti ju¬ 
dovska, niti krščanska, niti poganska, ampak zmes iz raznih 
verskih naukov. Proti mohamedancem se vedejo, kakor hi 
bili njih vere, in imajo tudi mohamedansko versko knjigo 
,koran“, toda pravijo, da je tudi evangelij potreben za zve¬ 
ličanje. Svojega Boga imenujejo Ha m z a. Pravijo neki, da 
gre duša ob smrti človekovi takoj v drugega novorojenega 
človeka. Druži ne prisegajo, pa tudi ne molijo in se ne 
postijo. V njih veri so posebne skrivnosti, ki so pa znane 

le nekaterim „modrim možem". Vedno so oboroženi s puško, 
samokresom in nožem. V boju so hrabri, pa tudi grozoviti. 
Katoliškim Maronitom so prizadeli veliko hudega, zlasti leta 
1860. so divjali proti kristijanom. Čudno so oblečene ženske. 
Na glavi imajo tako imenovani „tandur“, neki rog, ki moli 
visoko nad glavo in na katerem visi pokrivalo. Druzovske 
ženske so popolnoma, še po dvakrat zagrnjene, spodaj črno, 
zgoraj nekoliko belo, da so kakor strah. Pravijo, da so 
Druži jako gostoljubni. Sploh hvalijo tudi mohamedance, 
zlasti še Beduvine, zaradi gostoljubnosti. Tri dni sme ostati 
pri njih tujec, in strežejo mu prav dobro. A, kadar gre iz 
njih hiše in je gostoljubnost nehala, utegne prejšnji prija¬ 
telj ubiti svojega gosta. Vsaj jaz bi se ne upal po.skušati 
te gostoljubnosti. 

4. Eazkolniki in protestanti v sveti deželi. 

Povedali smo že, da se je pred več nego 800 leti od¬ 
trgal velik kos jutrovskih dežel od edine cerkve, in te kri- 
stijane imenujemo kratko razkolnike ali nezedinjene 
Grke. Pred 375 leti pa se je začel trgati po neinških deželah 
kos za kosom od prave cerkve in zašel v krivovero. Te 
krivoverce imenujemo protestante. Posebno razkolniki 
so precejšen del prebivalstva v sveti deželi, zato moramo 
tudi o njih nekoliko govoriti. Nekaj malega bodemo potem 
povedali o protestantih in o njih prizadevanju, da bi se 
razširili po Palestini. 

Razkolniki se imenujejo pravoslavne, češ, da so oni 
ohranili pravo vero, vsi drugi pa so jo izgubili. Toda, kdor 
jih le nekoliko opazuje, kdor jih gleda, pri službi božji, kdor 
se peča s pravoslavnimi verniki, vidi velik razloček med 
grško in pravo Kristusovo cerkvijo. Zlasti lahko se opazu¬ 
jejo Grki v sveti deželi, kjer so v tako_ bližnji dotiki s ka¬ 
toličani. In vidi se dovolj, kako je pri njih skoro vse na¬ 
rejeno in namenjeno za zunanji videz, kako se trudijo 
rekel bi — samo na oči in v takih rečeh, ki nimajo same 
na sebi nobenega pomena. V cerkvi požgo svečico za sve¬ 
čico, priklanjajo se v enomer, delajo križev brez_ števila. 
Ne rečem, da je to napačno, toda same take zunanje stvari 
ne pomagajo nikomur, če ni duha. Tudi katoliška cerkev 
ima take zunanje šege, a v manjši meri; katoliške cerkvene 
šege so pomenljive in mašniki se trudijo, da bi vernikom 
razložili pomen obredov. 








Eako so razkolniki v veri nevedni. 

Kar je pa pri Grkih v sveti deželi najbolj obžalovanja 
vredno, to je njih nevednost v verskih rečeh, njih sovraštvo 
do katoličanov in pa njih duhovščina. 

Zares neverjetno je, kako slabo so poučeni večinoma 
Grki o resnicah krščanske vere. Res je, da imajo ljudje 
včasih dobro voljo, toda večinoma jim je vera jako po- 
stranska stvar, kakor se v obče sliši. Mnogokrat je tega vzrok 
zapuščenost, ker nimajo nikakega mašnika, niti katoliškega 
niti grškega, in tako živi rod za rodom brez potrebnega 
krščanskega nauka. O tem mi je zapisal neki misijonar, ki 
biva v Zebabdi v Samariji, in pri katerem sem ostal neko¬ 
liko časa, ta-le dogodek iz svojega življenja. 

Bil sem neki dan že 15 ur na konju, da bi rešil za¬ 
prtega kristijana, ki je bil po nedolžnem obsojen v ječo za 
kakih 15 let, češ, da je ubil nekega Cerkesa. A ni ga ubil 
on, ampak neki mohamedanec. Naposled pridem tudi v hišo 
onega kristijana, ki je bil po krivici zaprt. Hiša je v vasi 
Suf, še daleč onkraj Jordana. Bil sem jako truden od poti; 
oče, mati, brat in sestra so se potrudili, da bi me prijazno 
sprejeli. Bilo je že pozno, zato so urno napravljali zame 
večerjo, namreč jagenjče z rižem. A meni se ni ljubilo jesti, 
ne vem, ali zaradi truda, ali zaradi skrbij. Zahvalim dobre 
ljudi za večerjo in ležem na slamnato pregrinjalo. Za zglavje 
sem imel svojo popotno vrečo. Ko povečerjajo sami, obrne 
se eden izmed navzočnih domačinov in mi pravi: „Oče, zakaj 
nimate žene?“ Jaz mu odgovorim: „Sedaj ni časa, da bi 
varn razlagal, sedaj sem truden. Ker niste vi še nikoli vi¬ 
deli katoliškega duhovna, zato vam ne zamerim. Upam, da- 
pridem zopet k vam in tedaj vam razložim tudi to.“ — Na 
to pravi oni: „Kako ste dobri! Vi bi lahko dobili najlepšo 
nevesto v teh krajih, tudi v Damasku. Saj je bil Kristus 
tudi oženjen.“ — Ko slišim to grozno nemarnost, skočim 
po koncu in vprašam: ,,Ali si kristijan ?“ On odvrne, daje. 
— »Ali se pa znaš prekrižati?" — »Kaj je to, prekrižati se?" 
vpraša nie on. — »Ce ne poznaš znamenja svetega križa, 
nisi kristijan." — ,.Kristijan sem, kristijan: saj jem prešičje 
meso." — To mi je bilo že preveč, pripoveduje dalje mi¬ 
sijonar, nisem se mogel več pogovarjati s temi nevedneži. 
Pravi pa tudi, da je mnogo krajev, kjer so taki nevedneži. 
Seveda je ta nevednost za ljudi velika nesreča, zakaj ka- 
koršna je njih vera, tako je njih življenje. 

In kako bi bilo tudi drugače, saj grški duhovni 
večinoma niso zmožni, da bi ohranili krščansko vero pri 

ljudeh. Nekateri znajo le za silo brati list in eva.ngelij, iz 
krščanskega nauka pa očenaš in apostolsko vero: kako bi 
mogli taki učiti še druge? Oni misijonar, ki pripoveduje 
prejšnji dogodek, piše mi o nekem drugem grškem duhovnu: 
»Ta je imel navado, da je hodil vsak petek (mohamedariski 
sveti dan) v mohamedansko molitvenico prižigat svetilnico, 
za katero je tudi sam dajal olja. še mohamedancem ni bilo 
to prav. Zato sem ga jaz pokaral, zakaj tako dela. On pa 
je odgovoril, da res daje olja, a ne gre prižigat vselej sam, 
ampak njegova žena." Kako pozna krščansko vero tak du¬ 
hoven, ki hodi k mohamedancem v molitvenico ! Zanirnivo, 
pa tudi žalostno je, kar se godi tu pa tam v razkolniških 
cerkvah. Ako je pri grški službi božji morebiti kdo, ki je 
videl mašo v drugi cerkvi, in spozna, da je tukaj drugače 
kakor tam, začne kričati in popravljati raašniku, češ, to 
mora biti pozneje, drugo pa preje. Tako je pri službi božji 
včasih velika zmešnjava. Zlasti pa še, kadar jih mašuje več 
hkrati (ker po grškem obredu opravlja lahko hkrati več 
mnšnikov daritev). Tu se je primerilo, da je bila zmešnjava, 
ko je bil spomin živih: eden je prosil, da bi Bog ohranil 
patrijarha, drugi pa mu je popravil besedo : ,,Ne^ tako, re¬ 
cite, naj umrje!" a tretji je z^lical: »Saj še ni čas za spo¬ 
min živih," četrti pa je zatrjeval, da je to že prej opravil. 

Prepričal sem se sam, da so ubogi grški duhovm ve¬ 
činoma res v slabih dušnih in telesnih razmerah. Vidi^ se 
tistim, ki so zunaj mest, revščina in zanemarjenost, družina 
je raztrgana, nikjer se ne pozna olika in naobraženost. Ko¬ 
likor so pa čednejši v mestih, toliko več napuha imajo in 
sovraštva do katoliške cerkve. 

Ni treba imeti posebno bistrih očij, da zapaziš neko 
odrevenelost in trdost v grških obredih, odurnost v vedenju 
duhovnov, ošabnost pri menihih, da lahko iz srca Boga 
hvališ za milost sv. katoliške vere. Tudi protestantje pri¬ 
znavajo, da je v sveti deželi velik razloček med katoliško 
in grško duhovščino. Največja podpora so razkolnikom Rusi; 
ti se včdejo, kakor bi bili varihi grške cerkve na Turškem, 
posebej še v sveti deželi. Prav zaradi tega so razkolniški 
duhovni in menihi velikokrat tako drzni. ^ _ 

Pa upajmo, da bode polagoma tudi to drugače. V to¬ 
lažbo in veselje lahko rečem, da pač po nekaterih krajih, 
kjer so med samimi mohamedanci, vendar-le spoznavajo 
katoličane kot kristijane, zlasti ker dandanes Turki zani¬ 
čujejo in sovražijo obe veri. Posebno pa je še to veselo. 

da katoliška cerkev prav krepko napreduje in raste,. grška 
pa se manjša. Mnogo Grkov prestopi v katoliško cerkev. 
Nekateri spoznajo katoliško resnico, nekatere vleče lepota 
katoliških cerkva, življenje in delovanje frančiškanov, veliko 
jih je pa, ki pravijo: „Tisti je moj duhovni pastir, ki mene 
bolje brani.“ In katoliški duhovni so veliko bolj neustraš- 
Ijivi, požrtvovalni in delavni, seveda tudi veliko bolj učeni, 
kakor grški, zato se potegujejo in delajo za svoje ovčice 
v vseh rečeh in s tem si jih pridobijo veliko. Duhoven 
mora biti tam učitelj, zdravnik, pravdar in varih pred tur¬ 
škimi sodniki,^ pa tudi načelnik, kadar je treba odgnati ta¬ 
tove, roparje itd. Katoliški duhoven gre brez strahu, kamor 
je treba, a nikakor ne tako grški duhovni, ki imajo doma 
svojo družino, ženo in otroke. V kako velik prid je kato¬ 
liški cerkvi, da žive njeni služabniki v devištvu! 

Odkar so tudi po kmetih, po selih katoliški domači 
misijonarji, izpreobračajo se Grki vedno bolj, kar so mi po¬ 
vedali misijonarji sami. V krajih, kjer je bilo v začetku mi¬ 
sijona le kakih 100—150 katoličanov, nahajamo jih sedaj 
po 200-250 in še več. ’ J J uj 

Kakor je protestantovska vera že v začetku samo 
razdirala to, kar je bila napravila katoliška vera, tako na¬ 
sprotujejo tudi v sveti deželi protestantje katoličanom. Saj 
mohamedanca ne izpreobrnejo nobenega, torej pokvarijo 
k večjemu kakega mlačnega katoličana. To pa store lahko, 
ker imajo mnogo denpja, v večjih krajih, kakor v Jeruza¬ 
lemu in Nazaretu, svoje šole, jutrovci pa gredo za denarjem, 
kakor ovce za soljo. Kako je tožil duhovni pastir v Naplusu,- 
da mu delajo protestantje škodo! Tam nimajo ljudje nobe¬ 
nega katoliškega zdravnika; protestantovski zdravnik pa hodi 
okrog bolnikov in jih pridobiva za protestantovstvo. Tako 
se vidi, da jim ni za krščanstvo, ampak le za to, da se 
hvalijo pred svetom, češ, toliko protestantov je v sveti 
deželi. 

y sveti deželi sta posebno dve vrsti protestantov: na¬ 
vadni protestantje, katerim mi pravimo luteranci, in pa 
tako imenovani „templjarji“ ali „Ho fm anjani“. Ti 
so n^tali vWurtemhergu na Nemškem; nekiHoffmann nam¬ 
reč je učil tam posebno krivo vero in opominjal, da mo¬ 
rajo njegovi učenci zidati duhovni tempelj. Ker jih niso 
doma radi trpeli, zato so sklenili, da si poiščejo novo do¬ 
movino. Izselili so se leta 1868. v Palestino. Nekateri so 
o.?tali blizu Jafe, drugi so se naselili pri Jeruzalemu, neka¬ 

teri pa so šli do Kajfe in pod Karmelom nakupili si sveta. 
Izprva jim je šla trda. Nekatere je pobrala bolezen, drugi 
so se pa morali hudo boriti za življenje. Toda ker so bili 
stanovitni, premagali so težave in sedaj se jim godi dokaj 
dobro. Svet obdelujejo marljivo, sezidali so si lepe hiše, 
imajo šole, pečajo se v Jafi in Kajfi z vožnjo in pred do¬ 
mačini imajo mir. Turek jim ne prizadene nič žalega, od¬ 
kar so Nemci ž njim v prijateljstvu. Tem žalostneje pa je 
ž njih vero. Ne verujejo vsi istih naukov in med seboj so 
razcepljeni, a v tem so menda edini, da so zavrgli prava 
znamenja krščanstva, namreč sv. krst in pa vero v božjo 
natoro Jezusa Kristusa. Potemtakem niso več kristijani. 
Tako daleč zagazijo protestantje!_ Po svoje_ iščejo vere tako 
dolgo, da naposled vso izgubč .in zapravijo. — Imel sem 
priliko pogovarjati se z dvema templjarjema. Eden je bil 
gosposki, omikan, drugi pa preprost kmetovalec. Prvi si je 
razlagal vero tako, da ni med kristijani, t. j. med katoli¬ 
čani, protestanti itd. velikega razločka, saj verujemo vsi v 
Boga in ga častimo, kakor znamo; drugi pa ni kazal, ali 
kaj veruje, ali nič. Samo o „vesti v telesu" je govoril. 
Menda je mislil, da ta vest zadostuje in ni treba druge vere. 
Skoda za te ljudi, škoda za njih otroke, ki rastejo kot po¬ 
gani in umirajo brez krsta. 

5. Katoličani v sveti deželi. 

Katoličanov ni veliko v sveti deželi; utegne jih biti 
kakih 15.000 po Judeji, Samariji in Galileji, in do 250.000 
Maronitov na Libanonu, vendar pa se jih moramo še po¬ 
sebej spomniti, ker so naši bratje po veri. Tem rajši se 
oziramo nanje, ker dela večina izmed njih čast svoji ven; 
slabi in grešni ljudje so pa med dobrimi zmerom bili in še 
bodo. Omenili smo že razna mesta, v katerih prebivajo in 
kjer imajo tudi cerkve. 

Nekaj katoličanov je bilo v vseh časih v sveti deželi. 
Godilo se jim pa ni dobro, ker so jim bili nasprotni Arabci, 
pa tudi Grki. Grki so znali Turka božati in se mu lizati, 
a katoličani ga niso mogli obsipati z zlatom. Zato so se 
morale evropske države potegovati zanje. Posebno se je 
Francoska tako obnašala, kakor bi bila varihinja katoliške 
vere na jutrovem, in še dandanes velja francoska ljudovlada 
za zaščitnico katoličanov v sveti deželi. Toda tako varstvo 
je le bolj na papirju, kakor v resnici. Ce je imel Turek 







334 


Težave katoličanov v sveti deželi. 


vojsko ali kako homatijo v Evropi, posebej še s Francozi, 
pritiskal je na katoličane v sveti deželi. 

V turški državi sploh ne vlada natančna pravica; še 
mohamedanci je ne dobe vselej, kaj še le katoličani! In 
to je najhujša težava za katoličane. Le kaki dve reči 
omenjam. 

Ker ni katoliška vera na Turškem potrjena vera, zato 
ne smejo katoličani cerkev zidati, ako nimajo posebnega 
dovoljenja od sultana. A od sultana dobiti dovoljenja ni 
lahko. In če se dobi, treba je zato veliko plačati, zakaj 
Turek zahteva veliko za svoja pisma ali fermane. Ako se 
pa kakšno poslopje poškoduje, ako je treba cerkev popra^ 
viti, zopet lahko brani turška vlada, ne vem, po kateri pra¬ 
vici. V Naplusu n. pr. je bila ob mojem potovanju kato¬ 
liška misijonska hiša že tako poškodovana, da se je bilo 
bati nesreče. Zid je bil ves razpokan, v nekaterih sobah se 
ni dalo več stanovati. A glavar (kajmakam) ni dovolil po¬ 
praviti drugače, kakor če plačajo katoličani 4000 frankov 
za dovoljenje. Kje naj jih dobe, ker so večinoma ubogi? 
Katoliški misijonar je prosil pašo bejrutskega, naj dovoli 
popraviti. Je-li dovolil, ali ni, še sedaj ne vem. 

Ker je pa treba cerkev imeti za službo božjo, a ni 
dovolj denarja za turške fermane, zato si pomagajo katoli¬ 
čani na razne načine. Zidajo namreč tako, da se ne spozna 
pravi namen in se lahko opravičijo, ako jih turška oblast 
nadleguje. Ko je naposled poslopje dovršeno in se že rabi 
za službo božjo, tedaj morebiti pride pogledat turški urad¬ 
nik. Kajpada je hud in žuga, da bode dal cerkev podreti, 
toda stisne se mu kaj okroglega v roko in se mu še kaj 
obljubi, pa je turška jeza potolažena, in cerkev sme stati. 

A težavneje je, kadar ima katoličan pravdo zoper mo- 
hamedanca. To se večkrat primeri. Mohamedanec ubije ka¬ 
toličana, ali nm ugrabi živino, ali naredi drugače škodo. 
Turški sodnik je seveda nasproten Kristijanu. Ge hoče pa 
kristijan le priti do pi-avice, mora navadno plačati toliko, 
da si pridobi milost sodnikovo, ali pa mora imeti tako do¬ 
brega zagovornika, da premaga sodnika in hudodelca. Prav 
^ ozi™ pomagajo katoličanom največ njih duhovni pa¬ 
stirji ali misijonarji. Ti so neustrašni, pa tudi izkušeni 
in spretni; tako branijo svoje ovčice tudi pred svetnim 
sodnikom. 

Nekaterikrat se primeri, da toži mohamedanec kristi- 
jana po krivem. Dobi kako pričo in s tem spravi kristijana 

v ječo. Misijonar v Naplusu mi je pripovedoval o dveh kr¬ 
ščanskih deklicah, ki sta bili tedaj v ječi. _Ker sta bili po¬ 
šteni in stanovitni in nista hoteli slušati mohamedanca, 
zatožil ji je ta, da sta kleli preroka Mohameda. Rekel mi 
je misijonar, da ji grem lahko sam gledat, a nisem imel 
časa za to. 

Se praviti mi ni treba, da mohamedanec zaničuje kri¬ 
stijana, zmerja ga in mu rad škoduje. Posebno tam se jim 
godi slabo, kjer jih je malo. Kjer jih je pa več, tam imajo kri-- 
stijani več poguma in mohamedanci manj. Zato morajo biti 
kristijani vedno previdni in oprezni. Kakor smo omenili 
zgoraj, vzbudi se sovraštvo nevernikov prav lahko, in tedaj 
bi bilo gorje kristijanom. 

Huda stiska za katoličane je njih uboštvo. V jutrovih 
krajih se opravi z denarjem vse. Kdor pa nima denarja, 
tisti ne opravi nič. Katoličani si večkrat zaradi vere ne 
morejo pomagati; nepoštene poti ne marajo, poštena jim 
je zaprta. Obdelujejo zemljo, kolikor je imajo, toda davki 
so tako veliki, da delavcem le malo ostane. 

Vendar prenašajo voljno razne težave in so večinoma 
stanovitni. Nekateri se dadd ujeti protestantom, ki jih pri-- 
dobivajo z denarjem ali po drugi poti, n. pr. z zdravili pri 
bolnikih in v šoli. Zaradi tega so ustanovili usmiljeni bratje 
blizu Nazareta na prijaznem hribčku malo bolnišnico, a v 
Naplusu je še ni; bila bi silno potrebna, vsaj mala lekarna 
bi ve lik o dobrega storila in hudega odvrnila. Prav malo¬ 
kdaj se primeri, da bi kdo odpadel k mohamedanstvu. Malo 
poprej, predno sem bil tam, primeril se je tak slučaj, da 
sta dva mladeniča iz Nazareta hotela postati mohamedanca. 
Ubežala sta iz doma in prišla v Naplus. Med mohamedanci 
je bilo zaradi tega strašno veselje, in bile so že priprave, 
da bodeta obrezana, zakaj mohamedanci imajo obrezo, ka¬ 
kor Judje. Silno žalosten pride oče enega mladeniča k 
njemu in mu prigovarja, naj tega nikar ne stori in ne na¬ 
pravlja sramote njegovi sivi glavi, sebi pa pogubljenje. Za¬ 
pored se je trudil stari mož, da bi sina pregovoril, kar mu 
je bilo kajpada tudi nevarno. Mož je pokazal s tem res 
pravo ljubezen do sina in pa stanovitnost v veri. Trudila 
sta se tudi dva misijonarja, da bi ja odvrnila in pripravila 
nazaj. Naposled zmagata; mladeniča spoznata svojo zmoto 
in pregreho in skleneta uiti rokam mohamedancev. Toda, 
ko bi zvedeli o tem mohamedanci, takoj • bi ja bili usmrtili. 
Tu se spomni eden izmed misijonarjev, ki biva v Zebabdi, 

pomočka.^ Dobi dve ženski oblačili in ji pošlje mladeničema. 
Oba se oblečeta v ti oblačili in tako prideta zagrnjena ka- 
kor mohamedanke kmalu iz mesta, kjer sta ju čakala konja. 
^ j!? popihala v Jeruzalem in se oglasila pri oo. 

iranciškanih. Tukaj sta se zopet spravila z Bogom in se 
utrdila v dobrih sklepih.^ Toda v Naplusu je bil zaradi tega 
grozen vrišč. Dušni pastir mi je pripovedoval, da je bil pri- 
pravljen za najhujšo nevarnost. Vendar so se polagoma po¬ 
mirili in niso nič hudega prizadeli kristijanom. — Veliko¬ 
krat jih ohranijo dušni pastirji stanovitne le s tem, da jim 
pomagajo z denarjem, ali jih drugače rešijo iz stiske. Res 
riikjer se ravno z denarjem ljudem tako ne pomaga do zve^ 
hčanja in se ne delajo zakladi za nebesa, kakor v sveti de- 
.tega se pa tudi umeva, kako potrebujejo ubogi mi¬ 
sijonarji denarja za svoje delovanje. 

Lahko se reče, da žive katoličani v sveti deželi lepo 
m pošteno. Misijonarji jih hvalijo. Mesene pregrehe so le 
redke, zlasti skrbe dekleta za svojo nedolžnost. O Betlehem- 
čankah n. pr. so pisali protestantje (menda zato, ker so v 
Betlehemu_ dobre katoličanke), da niso kaj posebno zveste. 
Toda resnica je, da je njih življenje vzgledno, lepo in zlasti 
glede na sveto čistost izvečine brezmadežno. Silno bi se 
omadeževala pred ljudmi slaba ženska, a zapeljivca — celo 
ubijejo. Seveda to ni prav, a tako ravnajo po svojih šegah, 
kakor so mi pripovedovali. 

_ Pobožnost pa nahaja romar med katoličani na raznih 
krajih različno. Vendar se ne bode izpodtikal nikjer, če se 
spominja živahnega značaja jutrovcev. Najbolj pobožne ver¬ 
nike sem našel v Bejrutu in Damasku. Pozna se jim, da 
so Maroniti. Tu je res^ prava pobožnost. Gledal sem vernike 
pri maši, opazoval celo otroke, a zdelo se mi je v tem ve¬ 
denju nekaj posebnega, česar ne nahajamo v naših krajih. 
Tu je res globoko in trdno prepričanje; tem ljudem ni po¬ 
božnost postranska stvar, ali samo zabava, kakor mnogim 
katoličanom v Evropi. Še vedno se z veseljem spominjam 
tega, kar sem videl pri katoličanih v Bejrutu in Damasku. 

. , prišli naši Slovenci tje v Nazaret ali Jeruzalem, 

in stopili v cerkev, to hi gledali obnašanje vernikov! Moške 
bi videli pokrite s tarbušem (kapo), na njih nogah pa bi 
ne videli čevljev ali opank, ampak tam nekje blizu vrat bi ■ 
opazili celo vrsto opank, kakor na sejmu. Stolov ni nikjer, 
morebiti tu pa tam kak stolček s slamo prepleten. Jutrovska 
navada je, da imajo moški glavo zmerom pokrito. To velja 

kot čast. Silna nečast bi bila potegniti komu pokrivalo raz 
glavo. Tam se tudi drug drugemu nikdar ne odkrivajo. 


Betlehemska deklica. (Po fotografiji.) 

Zato so pokriti — vendar ne vsi — tudi v cerkvi. Pri po¬ 
vzdigovanju pa se odkrijejo, globoko priklonijo in trkajo 
Jeruzalemski romar. 22 

na prsi. Kadar gredo iz cerkve, poiSčejo svoje opanke, pa 
jih obujejo, kakor denemo pri nas iz cerkve stopivši klobuk 
na glavo. — Ta šega je pri katoličanih brez dvoma od mo- 
hamedancev. Mohamedanec je v molitvenici pokrit, toda 
svoje čevlje ali opanke vselej preje odloži pri vratih. Ravno 
narobe je torej tam, kakor je pri nas. 

Različne stvari bi se še dale povedati o šegah jutrov- . 
skih katoličanov pri raznih prilikah, n. pr. ženitovanju, 
krstu itd., toda s tem bi zašli že predaleč. Le toliko povem, 
da se godi vse bolj šunino in z večjim veseljem kakor pri 
nas. Kadar spremljajo n. pr. nevesto, tedaj ni ropota in 
ploskanja in vpitja ne konca ne kraja, a prav tako glasni 
so, kadar pokopujejo mrliča. Tu so nekatere ženske prav 
za to najete, da jokajo in javkajo. Domačini se kažejo silno 
potrte. Najhuje pa je, če izgubi mati svojega sina. Žalosti 
se brez mere, kakor bi ji bilo umreti. A to je ne samo 
navada, ampak prava žalost, ker ni za mater večje nesreče, 
kakor če izgubi sina. Zato umevamo, zakaj je imel Zveličar 
usmiljenje z ubogo materjo vdovo v Najmu. 

Katoliška vera ima sicer veliko nasprotnikov in težav 
v sveti deželi, vendar se počasi razširja in pridobiva vedno 
več razkolnikov. Upati je, da bode to polagoma še bolje. 
Dandanes je po vseh krajih, kjer je več katoličanov, tudi 
katoliški duhovni pastir ali misijonar. Največ sta za to raz¬ 
širjanje storila en papež in pa en škof-patrijarh. Tisti papež 
so bili rajni Pij IX., ki so ustanovili leta 1847. v Jeruza¬ 
lemu patrijarhat, škof pa je bil Jožef Valer ga, kije 
vladal do smrti (1872) jeruzalemsko škofijo in ustanovil mi¬ 
sijone. On je spoznal, da morejo za arabske katoličane tudi 
le arabski duhovni največ storiti, taki namreč, ki so njih 
rodil in njih jezika, p-a tudi dobro poznajo vse navade on-- 
dotnih prebivalcev. Ustanovil je za odrejo takih duhovnov 
semenišče, in od tedaj ima mala škofija domače duhovne. 
Odkar je ta naprava, ustanovili so več misijonov, iii dan¬ 
danes jih je vsaj 22, ako ne več. Misijonarji so pravi dušni 
pastirji, hkrati imajo tudi šolo. Ako nimajo šole sami, imajo 
kakšnega maronitovskega mašnika ali pa tudi svetnega uči¬ 
telja za pomoč. A za žensko vzgojo, za poučevanje deklic 
se trudi najbolj red sester sv. rožnega venca. Skoro 
povsodi, kjer so dušni pastirji, nahajajo se tudi te sestre, 
ki uče deklice v šoli. Videl sem jih na več krajih; oblečene 
so preprosto, pa vkusno in so po rodu domačinke. Znajo 
tudi druge jezike, n. pr. laško ali francosko. Po nekaterih 

krajih, zlasti mestih, delujejo sestre sv. Jožefa, ki se 
pečajo posebej še s postrežbo bolnikov in so pri domačinih 
jako priljubljene. Prednica sester v Nazaretu ima veljavo 
kakor kak izkušen in dober zdravnik. — Kako modro de¬ 
luje katoliška cerkev v Palestini! Kako materinsko skrbi za 
odrasle in za mladino! Iz tega vidi vsak pameten človek, 
kdo razširja temoto in kdo razširja luč. Tudi v teh deželah 
se ravnajo katoliški duhovni po starem pravilu: Najprej 
treba zidati cerkev, potem pa takoj šolo. Ko bi jaz ne bil 
prej ljubil katoliške cerkve, učil bi se bil ljubiti jo v sveti 
deželi. 

Skoro bi rekel, da je na nekaterih straneh še preveč 
gorečnosti v sveti deželi. Redovniki jako silijo tje; prišli so 
v novejšem času dominikanci (če tudi so bili že prej tam), 
karmelčanke, trapisti, usmiljeni bratje, šolski bratje, usmi¬ 
ljene sestre, sijonske sestre, sestre boromejke, sestre III. 
reda ali frančiškanke, klarise, sestre, ki se imenujejo »gospe 
nazareške", in leta 1891. so prišli še Salezijanci. Lahko 
se reče, da so vsi ti redovi jako delavni, ki gotovo ne bodo 
trpeli, da bi katoliška cerkev pojemala. A lahko se primeri, 
da bi gorečnost tu pa tam ne bila prav modra. Tako sem 
imel v Nazaretu priliko obiskati »gospe nazareške“. Slišal 
sem bil, da so našle neko svetišče, t. j. kraj, kjer se je do¬ 
godilo nekaj svetega. Zvedel sem bil tudi, da je po njih 
misli stala na njih vrtu ali dvorišču cerkev, »kjer je bil 
Jezus vzrejen." Našle so neke votline, neki slan studenec, 
in to jim je tako potrdilo misel, da si je niso dale izbiti 
iz glave — menda ne do današnjega dne. Saj so še meni 
zatrjevale, da je tako, če tudi so jim drugi pojasnili, da ne 
more biti. — A kaj hočemo! Slabost človeška se povsodi 
'rada vriva; to pa še ne podere zasluženja in ne onečasti 
človeka. 

In sedaj še en korak do onih katoličanov v sveti de¬ 
želi, ki veljajo po pravici za vzgled današnjih katoličanov, 
do Maronitov. Zanimiva pripovedka pravi; »Hudič je po¬ 
toval po celem svetu, da bi dobil krivovercev in jih grabil 
za seboj. Povsodi so ga sprejeli, povsodi je dobil pomagačev, 
toda na Libanon mu niso pustili stopiti." Maroniti so bili 
od 12. stoletja sem vedno zvesti katoličani, za svojo vero 
so prestali najhujše boje. 

Maroniti se imenujejo po nekem opatu Maronu, ki je 
živel v petem stoletju, torej malo pozneje, kakor sv. Hijero- 
nim in sv. Avguštin. Takrat so bile na jutrovem razne zmeš- 

njave in krive vere. Opat Maron je branil pravo vero, živel 
sveto in umrl kakor svetnik. Njegovi rojaki so ga ljubili in 
tako spoštovali, da so se zvesto oklepali njegovih naukov 
in se tudi po njem imenovali. Zašli so bili sicer v neko 
krivo vero, pozneje so jo popustili. Imajo poseben obred za 
sv. mašo, katero opravljajo v sirskem jeziku, le sv. evangelij 
bero v arabščini. Skoro gotovo so govorili nekdaj sirsko, 
a dandanes govoi‘e lepo arabščino. Njih domovina je Liba¬ 
non, prav do onih višav, kjer more še živeti človek. Z ve¬ 
liko težavo obdelujejo tukaj zemljo, skrbno porabljajo vsako 
ped, celo na kamenje naneso prsti, da jim rodi potrebnega 
živeža. Zato so pa tudi krepki in lepo vzrasli ljudje. Moški 
so visoke pa vitke postave, ženske tudi ne zaostajajo za 
njimi. Maronita krase prijazne oči, močna brada, orlov nos 
in prijazno vedenje. Vidi se mu, da je njegova duša ple¬ 
menita. Ker je svet dobro obdelan, rodi raznih pridelkov, 
s katerimi se živi zmerno. Posebno rede tudi sviloprejke. 
Vendar je ljudij preveč za mali prostor na Libanonu. Zato 
se trudijo sem in tje, iščejo dela, da pomagajo sebi in dp-. 
žini. Potujoč po sveti deželi sem srečal tu in tam Maronite. 
Povsodi so jih hvalili. Večjih mest nimajo Maroniti, pač pa 
veliko vasij in sel. 

Maroniti so sicer pod turško vlado, vendar pa so do¬ 
kaj samostojni, nekoliko manj kakor Črnogorci, ker morajo 
Turku plačevati davek. Tudi imajo nekakega pašo (turškega 
poglavarja), o katerem pa nisem mogel nič posebnega zve¬ 
deti; tako tudi ne o njih domačem knezu. 

Prava posebnost pa so Maroniti v verskih rečeh. Njih 
duhovni poglavar je patrijarh, ki stanuje v Kanobinu na 
Libanonu. Ta vlada 11 škofij in nadškofij, v katerih je 
skupaj 300 župnij ali far. Te škofije so torej precej majhne, 
tako kakor pri nas dekanije. V teh škofijah je nad 80 mo¬ 
ških in 15 ženskih samostanov. Vendar niso vsi taki samo¬ 
stani res samostani v našem pomenu. Marveč združi se ne¬ 
kaj mož, ki hočejo pridno delati, pošteno in čisto živeti, 
prenašati razne težave in biti zadovoljni z malim živežem. 
Ti potem skupno delajo, molijo in prpiišljujejo, kakor prvi 
kristijani, ki so bili edini v molitvi in v lomljenju kruha. 
Nam se zdi število samostanov veliko. A to nam kaže, kako 
ljubi to ljudstvo samostansko življenje. Da torej samostani 
niso ljudem v nadlego ali škodo, kažejo ravno Maroniti. 
Kakor nekdaj sinovi svetega Benedikta, tako tudi ti menihi 
prav pridno delajo in si pridobivajo potrebnega živeža. Pra¬ 

vilo sv. Antona puščavnika velja v mnogih samostanih. 
V vseh samostanih, moških in ženskih, domuje uboštvo, 
zraven pa ljubezniva zadovoljnost in sreča. 

Ce je že menihov veliko, namreč 1200 moških in 600 
nun, lahko si mislimo, da je tudi duhovnov obilo. Okoli 
tisoč jih utegne biti, za domačo potrebo še preveč, zato 
■ gredo po sveti deželi, kjer so tudi učitelji pri dušnih pa¬ 
stirjih in zadovoljni z malim plačilom. Neki misijonar v 
sveti deželi mi je tožil o silnih težavah in mi naposled rekel: 
»Vzemite me s seboj, maševal že bodem!" To mi prihaja na 
misel, ko se spominjam Maronitov. Pri nas je malo maš- 
nikov. Kaj bi bilo, ko bi kak višji naš pastir mogel dobiti 
nekaj Maronitov, ki bi se naučili slovenščine? No, bodi to 
šala ali ne, škodilo ne bi niti njim, niti nam. _ Mnogo ma- 
ronitovskih duhovnov se uči v Rimu za mašnike v posebni 
šoli, »Gollegium Maronitarum". Kolikor vem, za misijonarje 
v tuje dežele ne gredo. V tem so pa Slovenci že bolj ju¬ 
naki, ki gredo na vse strani sveta. 

Potovalci, ki so se mudili dalje pri Maronitih, ne mo¬ 
rejo prehvaliti njih vzglednega življenja. Pravijo, da ti so 
ohranili tako krščansko življenje, kakoršno je bilo v ppih 
časih. Jako so udani sv. očetu papežu. „Bil sem na Liba¬ 
nonu, ko je bila dne 3. junija 1. 1877. petdesetletnica škofo- 
vanja Pijevega. Videl sem, kako so na višavah žgali kre¬ 
sove, prav doli do morja, kjer so se bliščali v valovih . . . 
Hladen in vonjav je zrak, zjutraj kakor zvečer. Otroci imajo 
rdeča in cvetoča lica. Njih hrana je preprosta, njih pijača 
je voda, ki je tukaj neprecenljiva; uživajo tudi izvrstno 
mleko in zdravo zelenjavo. Razvijajo se tako čvrsto, kakor 
štirje judovski mladeniči: Danijel, Ananija, Mizael in Aza- 
rija. Prebivalci velike vasi delajo zgodaj na vrtu, napeljujejo 
vodo od gredice do gredice, da ne odteče brez koristi proti 
morju ... V vasi Bezaaun sem bil gost pri znanem du¬ 
hovnu. Bilo je v osmini sv. Rešnjega Telesa; tedaj oprav¬ 
ljajo povsodi večerne slovesnosti in procesije. Kopo dečkov 
sem dobil pod orehovim drevesom, ko so se ravno vadili 
brati sirske molitve za službo božjo. Zvonovi so povsodi 
vabili k večernim obhodom. Nesli so Najsvetejše pod milo 
nebo in okrog cerkve, na vsakem vogalu pa so dali blago¬ 
slov. Med tem so krepko zvonili in peli, otroci so stlali 
cvetlice, stariši pa so tiščali svoje malčke k nionstranciji, 
kolikor so mogli. Težko bi se dala drugodi najti večja po¬ 
božnost. Neznani so mi bili pozdravi teh ljudij. Pozdrav- 

Ijajo namreč tako: „Le Bogu bodi čast!" in odgovarjajo: 
„Vekomaj !“ ali pa reko: »Hvaljeno ime Jezusovo!" in 
odgovarjajo: »Ceščena Marija devica, naša kraljica!" Povsodi 
po teh hribih sem našel dobro in pošteno ljudstvo. Vse 
preveva vera in pobožnost. Tujemu duhovnu prineso skoro 
povsodi urno čašice, vrčke ali skledice z vodo, da naj jo 
blagoslovi ..."*) 

Tako žive v teh gorah Maroniti za Boga, žive srečno 
v uboštvu, srečni v samoti, ker jih osrečuje vera. Da jim 
pa daje ta vera tudi pogumnosti in hrabrosti v boju, to 
kažejo njih boji z Druži in Turki, v katerih niso omagali. 
Prav o Maronitih se lahko reče v nekem pomenu, da jim 
je „njih vera pomagala", namreč ohranila jih je, da niso 
izginili. Kaj bi bili maloštevilni Maroniti, ko bi ne bili kato¬ 
ličani? Koliko krivoverskih narodov in narodičev je že iz¬ 
ginilo na jutrovem, Maroniti pa še živ4 in so slavni. Prav 
zaradi tega sem se tudi jaz nekoliko dalje pomudil pri njih, 
da spoznajo Slovenci na tem vzgledu, kaj jih lahko osreči, 
okrepi in ohrani. Katoliška vera! In čim krepkejša bode v 
nas vera naša, tem krepkejši in stanovitnejši bode tudi naš 
mali narod. 

6, Očetje frančiškani v sveti deželi. 

Naša slika svete dežele bi bila nepopolna, ako bi 
vsaj nekoliko še posebej ne načrtal delovanja oo. franči¬ 
škanov. Sicer smo že slišali o njih zaslugah, o njih trp¬ 
ljenju, zato smemo to tukaj povedati tem krajše. 

Sinovi sv. Frančiška so skoro po vseh imenitnejših 
krajih Palestine, posebej še pri svetiščih. Imajo pa ali večje 
samostane pri imenitnejših božjih potih, ali pa manjše se¬ 
deže, kakor na gori Taboru, v Kani, v Tiberiji in drugodi. 
Žal, da doslej nisem mogel zvedeti, koliko je mašnikov in 
koliko je bratov v sveti deželi, samih slutenj pa tudi nečem 
ponujati bralcem. A to lahko rečemo, da jih je precej ve¬ 
liko. Samo v Jeruzalemu jih je okoli sto. Pa saj imajo vsi 
dovolj dela: v cerkvi, v šoli, v delalnici, na ATtu — fran¬ 
čiškan je za vse. Čudil sem se, kako se jim vse prileže in 
kako so za vse spretni. 

In pri tem so res ubožni, ponižni in prijazni. Fran¬ 
čiškan v slabi rjavi halji, z malo kapico na glavi in slabimi 
podplati (sandalami) na nogah, to vam je možak od glave 

do peta! Njegova obleka je vedno dobra, če je tudi odrg¬ 
njena in stara, kapica in opanki niso ravno drage reči, 
torej ne zanosi veliko. In njegov živež? No. umirajo ne za 
lakoto, dobrot pa tudi nimajo na mizi. Črna kava brez 
mleka, neki debeli bob (ki raste obilo v Palestini), tudi osat 
na olju, za priboljšek pa koštrunovo meso, kadar ni post, 
— to so njegove sladkosti z nekoliko domačim vinom.^ Le 
toliko rečem, da je dovolj ostro, zlasti kadar je post. Za,to 
ne porabijo veliko zase,— kje bi tudi dobili?— ampak največ 
potrosijo za svoje goste-romarje pa za lepoto hiše božje. 
Povedal sem že, kako lepo, prijazno strežejo romarjem. Pri 
tem si ne morem kaj, da bi ne postavil malega spomenika 
možu, ki se mi je globoko vtisnil v spomin, namreč bratu 
Janezu S., ki oskrbuje »novo hišo" ali gostišče_ v Nazaretu. 
To vam je zlato srce! Kako sprejme z veseljem došlega 
romarja in ga pelje v hišo, ki je njemu izročena, češ, »ta 
je moj!" Urni, visoki mož z močno, rdečkasto brado pozna 
vse tvoje stiske in za vse ima pomoč. Ce je kaj treba, le 
povej bratu Janezu, kmalu dobiš. Pa, če tudi nisi prosil, 
brat Janez že ve, da je romati po svetu sitna stvar: če sem 
šel par dnij na daljšo pot, brat Janez je priskrbel konje, 
vodnika, domenil se za tako pravično plačilo, da sem se 
čudil, pa v potno torbo je pripravil kaj kuhanega ali pe¬ 
čenega, pomaranč, limon, in celo steklenico vina. Kako je 
znal omečiti konjske gospodarje, da so posodili živino za 
nizko ceno: zares bi^at Janez se je vedel, kot bi bil skrben 
oče romarjem. In naposled, kako dobro_ je stregel v obed- 
nici! To sicer ni glavna stvar, saj ne živi človek samo od 
kruha, vendar tudi ta dobrota je vredna priznanja, ker ne¬ 
prestana hoja ali ježa pripravi romarja rada v lakot. In tu 
treba reči v obče, da postrežejo menihi bolje romarjem, 
kakor sami sebi, ker tega sem se sam prepričal. Kako grdo 
je torej, ako ^elo nekateri romarji v spisih očitajo meni¬ 
hom, da imajo vsega dovolj, ker tako dobro strežejo po¬ 
potnikom! Zares, ko bi imeli frančiškani to slabo lastnost, 
da bi bili pohlepni blaga in hoteli dobro živeti, imeli bi 
tudi drugo lastnost, da bi le pičlo stregli romarjem. Do¬ 
brodelnost krščanska izvira prav rada iz uboštva, ki pa 
zna obogatili bližnjega po besedah sv. Pavla.*) 

Vseskozi imajo frančiškani v sveti deželi veliko skrb 
za hišo božjo, njeno lepoto in lepo obhajanje službe božje. 
Zlasti romarja-mašnika veseli, ko dobi v roko le čedno in 
♦ 


') Fahrngruber, Wanderangen, str. 391. 


■) 2. Kor. 6, 10. 

lepo cerkveno oblačilo, lepe posode, in ko nau pohlevni 
bratje tudi pobožno strežejo pri maši; za plačilo pa prosijo 
romarja blagoslova. V sveti deželi se zidajo katoliške cerkve 
z naj večjo težavo, vendar skrbe zlasti oo. frančiškani, da se 
množe nove, stare pa popravljajo. 

Mnogo store frančiškani za domače katoličane. Tum 
so res očetje: skrbe za njih vzrejo, skrbč za šolski pouk, 
skrbe za mladeniče in deklice, da se ne izgube, in pomagajo 
revnim z razno podporo. V Betlehemu je bila nekdaj na¬ 
vada, da so iz samostana dali pogačo, kadar je bil v kato¬ 
liški družini krst, in če se je sklepal zakon med katoličani, 
skrbel je zopet samostan za darove. Slišal sem, da so vsaj 
poskušali to navado odpraviti. 

Naj omenjam še, da se trudi vsa samostanska skupina 
v sveti deželi jako umno, da pridobiva za katoličane svete 
kraje, za kar mora plačati nekaterikrat veliko denarja iz 
miloščine, katero dobiva. Tako so v najnovejšem času ku¬ 
pili frančiškani precej veliko sveta ob Tiberijskem jezeru, 
v Tel-Humu, kjer je bil nekdaj sloveči Kafarnaum. Tam 
bodo napravili polagoma svetišče in skoro gotovo tudi go¬ 
stišče za romarje. 

Največje težave imajo frančiškani s tem, da morajo 
braniti katoliške pravice proti Grkom. Zakaj ti prežč vedno 
na priliko, da bi katoličanom kaj vzeli ali s silo ali z zvi¬ 
jačo. Bridko tožijo menihi, kako je težko bivati v Betle¬ 
hemu ali Jeruzalemu, kjer imajo Grki ž njimi — rekel bi 
— vedno vojsko. Dva slučaja iz novejšega časa sta posebno 
žalostna. Leta 1890. so napravili frančiškani v zidu svojega 
vrta na Oljski gori nova vrata. Grki pa tega niso hoteli 
trpeti, ampak sklenili, da napravijo pred temi vrati zid. Ko 
so namerjali zidati, ustavili so se jim frančiškanski bratje. 
Grki so podkupili turško vlado z 12.000 franki (6000 gld.), 
in ta je dala Grkom vojaško pomoč. Ko so pa stali bratje 
na svojem mestu in branili svojo last in svojo pravico, 
začeli so jih vojaki 20. avgusta s silo strani vlačiti, po tleh 
pehati, kakor jim je veleval sam turški paša in dopuščal 
tudi francoski konzul — branilec (?) katoličanov v sveti 
deželi. S silo so odgnali frančiškane, Grki pa so potem 
hitro napravili svoj zid. 

Še huje so se lotili Grki 23. maja 1. 1891., da bi si 
prisvojili novo pravico, namreč katoliške stopnice do votline 
Gospodovega rojstva v Betlehemu, če tudi imajo svoje stop¬ 
nice. Tako bi polagoma odrinili katoličane iz njih lasti po¬ 

polnoma. Ko je grškemu dijakonu branil iti frančiškanski 
brat, potegnil je Grk bodalo, katero je imel pripravljeno, in 
sunil brata v ramo; po sreči pa se je bodalo ustavilo na 
sukneni halji in ni prišlo do kože. Neki grški menih je 
ustrelil z revolverjem, a ni zadel frančiškana, ampak je pre¬ 
bil roko grškemu popu. Tudi frančiškanski fratri so si po¬ 
magali s palicami: Grki so imeli pripravljenih do 200 mož, 
ki so se vsuli v cerkev. Tu je prišlo vojaštvo in zaprečilo 
boj. Ob tej priliki pa se je potegnil francoski konzul za 
frančiškane, in tudi sultana so ostro prijeli, zakaj daje Grkom 
potuho. Zato je zaukazal, da se mora v Betlehemu pripo- 
znati frančiškanom pravica. 

Tako se morajo res bojevati za katoliške pravice fran- 
‘ čiškani: pi’oti Turkom je treba braniti katoličane, proti 
Grkom pa sveta mesta. Veliki so stroški, katere imajo za 
svoje misijone; brez denarja si ne morejo pomagati kar nič 
v deželi, kjer je denar več ko pravica. Zato store res dobro 
delo oni, ki se spominjajo z miloščino varihov svete dežele. 

V obče so frančiškani jako priljubljeni v sveti deželi. 
Celo mohamedanci jih spoštujejo in pred Turkom imajo ve¬ 
ljavo. Mohamedanec spoštuje rjavo suknjo, saj sliši, da ti 
možje služijo Bogu, in tudi pozna njih ponižnost. Najbolj 
pa čisla menihe zaradi njih uboštva. In če je kje uboštvo 
koristno, gotovo je v sveti deželi. Koliko frančiškanov bi 
že bili pobili mohamedanci, če bi bili pričakovali od njih 
denarja! A mirno potuje rjavi menih, kamor hoče, nihče 
mu nič ne prizadene. Toda če jih več potuje, iedaj le ni 
brez nevarnosti. Mohamedanec je namreč zapazil, da posa¬ 
mezni res nimajo nič denarja, a eden izmed njih ga ima 
za vse druge. Zato se mu sline cede po tistem tičku. 

Da se je ohranila katoliška vera na jutrovem, in da 
imajo katoličani lepo število svetišč, to je največ zasluga 
frančiškanov, katere jim ne more nihče odvzeti. Slišal sem, 
da so se nekateri nasprotniki trudili, da bi odstranili očete 
iz svete dežele. Jaz pa pravim: Kdor je bil kdaj v sveti de¬ 
želi, temu se zdi taka misel nesrečna Po božji previdnosti 
so prišli tje, 600 let že tam delajo in trpe; kdo bi se smel 
drzniti odpraviti jih iz te dežele! Tudi dominikanci so za¬ 
čeli delovati v Palestini h krati s frančiškani, a nikdar niso 
imeli oni posebnega pomena za svete kraje. Edino le je- 
zuitje si dandanes bolj in bolj pridobivajo tal v Siriji: ven¬ 
dar delajo oni bolj v šolah in za bogate ljudi. Rjavi, ubožni 
menih — ta je pravi mož za revnega Arabca! 

Obžalovati je treba dvojno stvar: Prvič, da se poslednji 
čas oglasi le malo mladeničev za frančiškanski red, drugič 
pa, da se skoro noben slovenski frančiškan neče oglasiti 
za sveto deželo. Bog daj, da bi se obrnilo na bolje prvo, 
da bi namreč prav dobri in pobožni mladeniči oblekli haljo 
sv. Frančiška, iii pa drugo, da bi tudi slovenski pobožni 
in dobri narod imel med temi možmi svoje zastopnike. Za¬ 
kaj mnogi me¬ 
nihi v sveti de¬ 
želi so znani po 
celem svetu za¬ 
radi romarjev, ki 
prihajajo tje. Ka¬ 
ki trije taki Slo¬ 
venci bi obračali 
pozornost drugih 
Slovencev na sv. 
kraje, in tako bi 
tudi to pomagalo 
pri nas utrjevati 
sv. vei’o. 

Eden izmed 
takih ponižnih 
ondotnih meni¬ 
hov je tudi mož, 
katerega podobo 
vidi čitatelj tu-le 
zraven. On je 
brat, Belžan po 
rodu, če se ne 
motim. Kdo ve, 
koliko romarskih 
trum .je on že 
vodil po sveti de¬ 
želi ! Na konju je 
skoro tako domač, kakor v meniški halji. Spisal je tudi 
velike bukve, ki uče, kako je treba popotovati po sveti 
deželi. Iz teh bukev smo se tudi mi učili in za te slovenske 
nekatere stvari posneli. Sedaj je že star. Od francoske 
vlade ima odlikovanje, namreč križ častne legije. 

Naposled naj še povem, kako govori neki protestant, 
ki ni prijatelj frančiškanov, o grških menihih in o ka¬ 
toliških bratih. Govoreč o grških menihih v. samostanu 


sv. Sabe pravi: „Večini obiskovalcev z zahoda se mora zdeti 
to neznosno, da se ne brigajo ti menihi ne zase, ne za 
tujca, zlasti če so imeli ti obiskovalci poprej priliko uživati 
sijajno gostoljubnost latinskih frančiškanov. “ *) Kratke 
besede, pa krepke — iz peresa pravičnega protestanta! 

7. Kako vlada Turek v sveti deželi. 

Navdaja me upanje, da bode marsikateri izmed čita- 
'I’ teljev potoval po sveti deželi. Za ta namen mu bode jako 
koristno, ako pozna oblastva v sveti deželi, ako ve vsaj ne¬ 
koliko, kako gospodari tam Turek, s kakšnimi ljudmi ima 
torej opraviti tujec, ako pride do gosposke. Za onega pa, 
ki bode romal samo v duhu, bode zanimivo slišati, kako 
se obnaša Turek kot naslednik kralja Salomona. 

Ker spada sveta dežela pod turško oblast, zato je v 
njej sultan najvišji in neomejeni gospodar. V sveti deželi 
ne volijo poslancev, torej tudi ni raznih zborov, pač pa so 
tam mnogi poglavarji, višji in nižji. Kakor je bila ob Go¬ 
spodovem rojstvu Palestina pod Sirijo, tako je večinoma 
> ^ : dandanes. Poglavar severnega dela, „vali“ po imenu, biva 
v Bejrutu. Do njega se je treba obrniti v važnih stvareh, 
kadar ni,doma pravice. V Jeruzalemu je glavar Judeje, ven¬ 
dar nižji od valija, ima pa nam znani naslov „paša“. On 
je nekak nižji deželni predsednik. Beseda „paša“ ne po¬ 
meni glavarja, ampak naznanja turško čast in se daje po¬ 
sebno poveljnikom v vojski, kakor pri nas ime „general". 
Kar je pri nas okrajni glavar, to je na Turškem „kajma¬ 
ka m". Taki kajmakami so v Jafi, Naplusu, Djeninu, Naza¬ 
retu, Kajfi itd. Posamezne občine se zovejo tam „nahie“. 
V večjih krajih so tudi sodišča in sodniki, ,kadiji“. Da 
se ohrani red, imajo Turki v večjih mestih svete dežele vo¬ 
jake, ki so dandanes oblečeni nekoliko po evropsko, a na 
glavi imajo tarbuš. Po mojih mislih ni treba, da bi se nam 
pred turškimi vojaki hlače tresle. Videl sem jih, da so si 
kavo kuhali, tobak pušili, obleko šivali, pa na straži stali. 
Vojak na Turškem biti, to je pač zadnja. Pri nas je imel 
nekdaj tudi prostak šest krajcarjev, a na Turškem ima prej 
manj nego več, ker z denarjem je tam trda. Tako čitatelj 
lahko umeva to-le junaško dejanje turškega vojaka, — vo- 
jaki-bralci pa naj sodijo, ali je delal vojak po ,predpisih‘ 
ali ne. Bilo je takrat, ko sem šel v Kajfo maševat. Resničen 

*) Ebers u. Guthe, Palestina, I. 167. 

je pregovor, da nesreča ali sitnost ne pride rada sama. Ne 
samo, da se je čolnar branil peljati tovariša in mene do 
ladije, tudi neki vojak se je vtaknil vmes, predno sem stopil 
s suhega. Hotel je imeti potni list. A ker ga nisem imel, 
ampak samo neki drugi papir, delal se je vojaček — bil 
je majhen —, kakor bi me hotel ustaviti. No, to bi še bCo ; 
tudi, ko bi me bil gnal v zapor, ne bi nič rekel. Toda naš 
junak je zahteval — bakšiša; tega je dobil, pa je bil mir. 
Nisem namreč hotel poskusiti bojne sreče ž njim, če tudi 
bi ne bilo težko vreči ga v morje. — Pa pustimo vojake, 
oglejmo si rajši kaj drugega! 

Kaj pa dela gosposka na Turškem? Glavno njeno 
opravilo je, da dobi od ljudij davek, kar pa ni lahka reč. 
Na jutrovem se plača pod Turkom od vsake reči davek. 
Davkar gre na okrog in si vse zapisuje, kar je količkaj 
vredno. Rekli so mi, da je obdačeno tudi neko grmovje, 
ki je za plot,_ a donaša malo užitnega sadu. Od vsega treba 
potem plačati davek. Večkrat se primeri, da se upre kar 
cela vas in neče plačati davka. Tedaj gre ali iz Jeruzalema 
ali od drugodi vojaška četa do vasi, da prisili ljudi, naj 
plačajo davek. Kajpada se vrše boji in teče kri, toda tako 
mora biti. Romar sreča na potovanju večkrat tako dav- 
karsko četo. 

Koliko je pravičnega in koliko krivičnega davka, tega 
jaz ne vem. A to vem, da so davki sila veliki. To ima 
dvojne nasledke. Prvič ljudje skrbno skrivajo, kar imajo. 
Na jutrovem je že sploh ta navada, da je zunaj vse grdo 
in slabo, hiše so kakor pri nas mali hlevi. Zaradi davka 
je pa marsikaj še grše. Ljudje se hočejo kazati revne (na¬ 
robe pa pri nas!) in tako izpričati, da ne morejo plačati 
davka. Slišal sem tam čudne reči, tako n. pr., da imajo po 
mnogih hišah precej zlatega denarja, katerega pa skrbno 
skrivajo. Meni se zdi to verjetno. V jutrove dežele, zlasti 
v Palestino, prineso romarji veliko zlata, ker tam je treba 
plačati le v zlatu. A koliko romarjev pride tje, ker hodijo 
s celega sveta! Tako se polagoma le nabere, tudi če bi 
pustil tam^ vsak romar samo eden zlat. Ce se kdaj premeni 
v sveti deželi vlada, in se ljudje ne bodo bali kazati boga¬ 
tije, videlo se bode, ali sem prav sodil, ali ne. Žal, da se 
denar nabira le pri nekaterih, ki imajo ali gostilne ali kup¬ 
čijo, ali živino. — Toda, kakor znajo ljudje skrivati, tako 
zna Turek iskati. Kadar dobe koga v pest in ga poznajo, 
da ima cvenk, potem ga stiskajo, da ga do dobra izžmo. 



Vlada; gosposka; davek. 

Tako sem slišal v Zebabdi, da je bil pred kratkim pritekel 
neki mohamedanski kmet ves iz sebe in upehan domov in 
kričal: „Oropati me hočejo, oropati me hočejo!" Ko ga 
vprašajo, kdo ga hoče oropati, pove, da mu je v Djeninu 
gosposka pobrala prav ves denar, kar ga je imel, in so ho¬ 
teli še več imeti, on pa jim je ušel. Čudno je res, da se^ v 
sveti deželi niti imoviti ljudje ne sramujejo prositi bakšiša. 
Ljudje so torej tega vajeni že iz mladosti. 

Druga stvar, ki izvira iz velikega davčnega bremena, 
je zanemarjanje poljedelstva. Kako lepo polje, kako dobre 
njive se vidijo po sveti deželi, posebno v Galileji! A prvi 
pogled ti kaže, da so njive obdelane slabo. Rekel sem tu 
in tam, kako je škoda, da ljudje tako slabo obdelujejo njive, 
kako velika je lenoba teh ljudij. A odvrnili so mi: Ljudje 
niso leni, radi bi delali, toda delajo zalo ne, ker jim nič 
ne koristi. Kolikor bi pridelali čez pravo potrebo, šlo bi za 
davek. — Sklepal sem iz tega, da hočejo ljudje pridelati le 
za silo; v ta namen pa jim je kmalu dovolj, ker potrebu¬ 
jejo malo. Tako je dežela zapuščena in zanemarjena zaradi 
turške vlade. Prazno je vse, kar pišejo o boljših razmerah 
in o pravičnih davkih na jutrovem. Pijavka sesa tako dolgo, 
da je sita, a Turek ni nikdar sit. 

Kam pa vendar gre toliko denarja, če so davki tako 
veliki, vprašajo morebiti bralci ? No, prav veliko davkov se 
ne dobi pri onih ljudeh, to se mi zdi čisto trdno. Dohodki 
so le tam obilni in stalni, kjer je država urejena, kjer si 
podložniki lahko piidobivajo imetja in si torej lahko odteg¬ 
nejo davke. A tega na Turškem ni, kjer vsakdo sicer rad 
prejme denar, a ga ne da za živ svet iz roke. Pa če bi bili 
dohodki tudi veliki, porabili bi se, zakaj turška gosposka 
potrebuje jako veliko. Ne govorim o sultanu in o njegmvem 
dvoru, ampak o navadnih irnenitnejših osebah. Tem je naj¬ 
večja modrost, da naj nič ne delajo; zato pa imajo celo 
vrsto služabnikov ali tudi sužnikov. Pa koliko nepotrebnih! 
Eden n. pr. je za to, da pazi na pspodovo pipo, drugi pri¬ 
naša kavo ali drugo pijačo, tretji skrbi za gospodovo ob¬ 
leko itd. Kako potratno je bivališče takih go.spodov! In na¬ 
posled še harem ali ženski oddelek, kjer imajo toliko žen, 
kolikor si jih upajo rediti. A to stane, stane veliko. Kar 
se piše in slika o tej potratnosti, to ni pretirano, to je gola 
resnica. Jutrovci so že od nekdaj nagnjeni k potratriosti, 
iii dandanes ni bolje, nego je bilo nekdaj. Oni, ki so imeli 
priliko opazovati te stvari blizu, potrjujejo popolnoma, kar 

smo rekli. — Nisem mogel zvedeti, kako so plačani urad¬ 
niki po onih krajih. V Egiptu imajo jako velike plače, to 
vem za trdno, a mislim, da v sveti deželi in drugodi na 
Turškem ni tako. Turške blagajnice ali kaše imajo vedno 
jetiko. Ker pa ne dobivajo uradniki dovolj plače od vlade, 
zato si saini iščejo dena.rja, in rabijo svojo službo v to, da 
molzejo, stiskajo in tlačijo druge. Zato porablja turški urad¬ 
nik vsako priliko, da dobi kaj po strani. Zato je potem 
neprenehoma na vrsti bakšiš, podkupovanje, naklada — brez 
konca in kraja. 

Zraven tega je še nekaj drugega. Kdor hoče dobiti na 
Turškem uradniško službo, ne dobi je drugače, kakor če 
zanjo veliko plača. Navadno jo dobi izmed dveh ponujalcev 
tisti, ki več plača. Kajpada si izkuša dotični uradnik denar, 
ki ga je plačal za službo, dobiti iz službe kot povračilo. To 
kupovanje služb, bakšiš, podmitanje je na Turškem kakor 
dolga veriga: pri najvišjem se začenja in pri najnižjem se 
neha. Ne samo v posvetnih službah je talco, ampak tudi v 
duhovskih (kajpada ne katoliških), kolikor jih oddaja turška 
vlada. Kar povem v naslednjem poročilu, to povem, kakor 
sem slišal in ne morem pričati, da je popolnoma resnično. 
Leta 1891. so jeruzalemskega razkolnega patrijarha odstavili, 
ker niso bili ž njim zadovoljni. Možu menda ni bilo hudo žal, 
ker je imel svoj kupček spravljen, namreč milijon frankov, 
ki ga je dobil iz patrijarhovanja. Za naslednika je prišel 
dotedanji nadškof iz Damaska in sicer zato, ker je ponudil 
za službo 300.000 frankov. Meni se zdi ta številka preve¬ 
lika. A vsaj to kaže ta vzgled, kako mislijo jutrovci o raz- 
kolnišMh duhovskih službah. 

Za vsako stvar, za pravico, za kako dovoljenje, za 
pisma — je treba veliko pkčati. Zato se reče kratko lahko: 
Denar doseže pri Turku vse, zato je njih najvišja umnost 
in spretnost: denarja dobiti. 

Povedal sem že, da se pride pri sodniku do pravice 
le z denarjem. Vprašaš morebiti: Kaj pa stori vlada, če se 
zgodi kak zločin, če koga ubijejo, oropajo, če kaj požgo? 
Odgovarjam: Nič. Vlada se ne zmeni za to; tako dolgo 
pušča vse v nemar, dokler je ne prime kak konzul, ki za¬ 
hteva, naj se stvar preišče. In kadar se preišče, ostane vse, 
kakor je bilo. Koliko romarjev je bilo tam oropanih ali 
ubitih: kdo se je zanje zmenil! 

Pri nas se iz državnih dohodkov napravljajo šole, de¬ 
lajo ceste, podpirajo se razne občekoristne naprave. Kaj pa 

na Turškem ? Iz prva sem mislil, tudi na Turškem je tako, 
kakor pri nas. Ko sem videl cesto iz Kajfe v Nazaret, po¬ 
hvalil sem proti tamošnjemu človeku turško vlado, češ, da 
je vendar jela delati za občno blaginjo. Toda smeje se mi 
je odvrnil: „Turška vlada ni storila nič, to so delali posa¬ 
mezni zasebniki na svoje stroške. Za take reči nadlegovati 
Turka bi bilo brez uspeha. On le pravi: Tam imate, pa 
naredite! Ako je kaka stvar potrebna popravila, zopet pravi: 
Ce vam ni prav, pa si popravite!" Vendar se mi zdi, da 
je nekoliko storila vlada, in sicer je zgradila cesto iz Jafe 
v Jeruzalem takrat, ko je bil naš cesar v sveti deželi. Ta¬ 
krat so delali silno naglo, pa tudi ljudi gonili, da je bilo 
joj. — Kako malo se brigajo za popravilo, to sem videl sam. 
Cesta v Jeriho je sicer narejena, a razpada. Pri Nazaretu 
se je bilo na cesti nekoliko udrlo, polagoma pa se je na¬ 
redila velika jama. Žival bi se pobila, ko bi vanjo padla, 
voz pa bi se gotovo strl. Večkrat sem šel mimo jame. Ker 
je kamenje blizu, lahko bi par mož to popravilo v eni uri. 
A nihče se ni lotil. Radoveden sem, ali so popravili, ali 
še ne. — 

' Tako je Turek kriv, da je sveta dežela s prebivalci 
vred, da je obljubljena dežela — ona dežela, po kateri sta 
se cedila med in mleko, — da je ta dežela dandanes pusta, 
kakor bi bila prokleta. Kako dolgo bode še to trpelo? 

Ker nima dandanes Turek nobene moči več, bilo bi 
krščanskim državam lahko, oprostiti to deželo Turkov in 
jo premeniti v krščansko pokrajino. Jeruzalemsko kraljestvo, 
kakoršno je bilo nekdaj. Naš presvetli cesar ima še vedno 
naslov: »Kralj jeruzalemski". Kako lepo bi bilo, da bi to 
bilo v resnici in ne samo na papirju! Našega cesarja, »ce¬ 
sarja Nemcev (Namsa)", dobro poznajo po sveti deželi in 
ga čislajo. Pa je tudi res veliko že storil naš pobožni vladar 
za svete kraje. Bog daj, da bi bilo to v prid Avstriji in 
svetli vladarski hiši! 

Božji sklepi so večkrat nerazumljivi, vselej pa neskončno 
modri. Šaj ima tudi današnje stanje v sveti deželi za ro¬ 
marje nekaj dobrih stranij. Ker je tam arabski jezik, ker 
vladajo arabske šege, zato vidi romar mnogo bolje, kako 
je bilo nekdaj, kakor bi videl, ko bi Evropci naredili vse 
po svoje in tako, kakor je pri nas. Pri onih narodih se pre- 
minjajo navade prav malo. Turek pusti vse »pri starem": 
kdo vč, kako bi Evropci hitro vse pometli, kar je starega, 
in gledali le na svoj dobiček! In pa, — česar bi se bilo 

najbolj bati —■ če bi se začeli šopiriti neverci tako, kako^r 
na Francoskem ali Laškem, če bi izganjali redoTnike, za¬ 
metovali cerkev in njene služabnike: za ta slučaj je bolje, 
da ostane turška vlada, ki v novejšem času ne žali drugih 
vernikov. Kdo ve tudi, kakšni razpori bi nastali tam, ker 
bi hotel vsakdo imeti kaj zase. Treba naposled tudi pomi¬ 
sliti, da je Gospod v sveti deželi trpel: pravi romar se ne 
ustraši sitnosti in trpljenja, ako gre na pot s pravim na¬ 
menom, 

Sploh pa ne moremo drugače, kakor da imamo vročo 
željo nekdanjih kristijanov: Trudimo se in delajmo po svoje, 
zlasti pa molimo, da bi sveta dežela bila kdaj krščanska 
in sicer katoliška, in da bi se iz nje zopet razširjala po svetu 
verska gorečnost. 

8. Drobne podobe iz svete dežele. 

Blagemu čitatelju ne morem tukaj v knjigi podati ta¬ 
kih podobic, kakoršne sem prinesel z jutrovega za svoje 
znance in razne drage mi osebe: pač pa mu podajam nekaj 
drobnih opisov, da si bode bolje mislil, kako je v sveti 
deželi. 

Jako me je veselilo opazovati ljudi na ulicah jeruza¬ 
lemskih. Tukaj je vedno živo, ker hodijo sem in tj e sedaj 
domačini, sedaj tujci iz vseh krajev. Ako pa hočeš dobro 
videti, kako se po jutrovsko živi, prodaja in dela, idi v j e- 
ruzalemski bazar. Povedal sem že, kje je bazarska 
ulica*); gre skoro naravnost od juga proti severu. Ni ši¬ 
roka, zato je pa tukaj večinoma gneča. Tu ti je treba pa¬ 
ziti, da te kdo ne sune, posebno pa, ' da te ne zadene no¬ 
bena tovorna žival. Glej, prav pred teboj je močan osel, 
obložen na desno in levo s težkimi kameni za zidanje; pa 
ni sam, ampak za njim so še drugi, vsi obloženi. Naš dol¬ 
gouh jo rine naprej, kamor more; nič se ne briga za to, 
kam zadene njegovo kamenje. Še bolj je treba paziti, kadar 
gredo kamele, težko obložene. Kako široko stopajo in med 
tem čudno mrdajo s svojimi gobci! Za njimi prijaha na 
osliču arabski dečko, vpije in udriha po svoji živali, da te 
bole ušesa. A kako lepo jaha imovit Arabec, ali kak bedu- 
vinski šeh plemenitega konja! Tak konj mora razveseliti 
vsakega, ki bi se rad malo poskušal z jahanjem. Kako je 
okrašeno sedlo, kako vise cembi od oprave, in kako se vse 


*) Prim. str. 101. 

prijetno giblje, ko stopa konj lahno in ponosno, kot bi nosil 
kralja! 

Raznovrstni ljudje se gnetejo po tej ulici. Največ je 
domačinov, bližnjih in daljnih z dolgo okleko, s turbanom 
na glavi in lahkimi opankami na nogah. Ubožnejši so tudi 
bosi. Vmes vidiš zamorca, bolj ali manj črnega, vidiš razne 
Evropce, vidiš ženske, otroke, duhovne, menihe, berače. 
Največ jih gre samo mimo, drugi pa imajo opravke. Na 
desni in levi so prodajalnice in delalnice. Jako veliko je 
prodajalnic za jedila. Glej, tam-le oni ima na široki skledi 
neko 'sladkarijo! Razrezal jo je v kosce na štiri vogle, barve 
je rdečkaste, okusa prijetnega. V obče imajo jutrovci radi 
sladkarije, če tudi mnogo kade. Drugi prodajalec ima ve¬ 
like posode boba, ki je tam debelejši od našega. Jutrovci 
ga jedo tudi surovega. Jaz sem ga pokusil,- a niti enega 
nisem mogel pojesti. Kuhan je pa prav užiten in tečen. 
Kruha po naših mislih ne vidiš nikjer, pač pa pečeno testo 
tanke okrogle oblike, nekaj takega, kar imenujemo pri nas 
„nilince“. Opresni so in pečeni v vročem pepelu, a jako 
okusni so se mi zdeli in prav dobro se dado drobiti v kako 
tekočino. Tobak, cigarete vidiš v obilici in si lahko ž njimi 
postrežeš. Drugodi je veliko riža, kave; fig, dateljev itd. 
Blaga za oblačila in obuvala imaš na izbero: lepo oprav¬ 
ljene, obšite in okrašene rute, da jih devajo na glavo in se 
ž njimi ovijajo, čevljev (opank) brez števila, tarbušev, raznih 
rečij iz Damaska, tkanin za obleko, svilenih rečij, posebno 
lahkih in tankih čevljičkov —: vsega dobiš v teh prodajal- 
nicah, ki seveda niso našim podobne kar nič. Tako nekako 
so, kakor bi izdolbel v zid podolgasto in dokaj visoko jamo. 
Tu notri čepi ali sloni ali leži prodajalec in gleda nemarno 
v gnečo. Le oni prodajalci so prav glasni, ki nosijo svoje 
blago na rami s seboj. Med take spada tudi vodar ali vode, 
kakor bi mu smeli reči, t. j. mož, ki nosi vodo v mehu na 
okrog. Žalosten obraz ima in vrh tega še kliče: »Bog se 
me usmili!“ Tako se že najde usmiljena in žejna duša, ki 
mu nekoliko olajša breme iz studenca Siloa. — A skoro bi 
jih bili pozabili teh jutrovskih, lačnežev, katerih je po uli¬ 
cah veliko: psov, ki se klatijo brez gospodarja sem in tje, 
vendar tako, da se drže nekega stalnega bivališča, le ene 
ulice ali enega vogala. Gorje psu, ki zaide v drugo ulico, 
kjer ni po navadi. Ondotni psi hlastnejo neusmiljeno po 
njem, da mora urno odnesti pete, ako neče izgubiti kosa 
ušesa ali pa repa. Tako veleva pasja pravica. 

Jeruzalemski romar. 



354 Pri „Jafskih vratih” v Jeruzalemu. 

Take in enake reči gledaš in srečavaš kakor pO ba¬ 
zarju. tako tudi po drugih jeruzalemskih ulicah. Ako želiš 
enakega, ali morebiti še živahnejšega prizora, pojdi k Jaf- 
skim vratom. Tam je trg za prodajanje in kupovanje 
zelenjave, tam se ustavljajo vozovi, tam se ljudje shajajo 
in razhajajo, s kratka: jutrovsko življenje se ti kaže tam v 
mali podobi. Kadar sem šel tam mimo, vselej sem našel 
kaj zanimivega; tudi celo uro tam stati ali sem in tje po¬ 
hajati ni preveč. Jutrovsko ,barantanje" je skoro tako, ka¬ 
kor pri nas. Prodajalec stavi visoko ceno, a kupovalec ob¬ 
ljubi nizko. Potem pa se čudita oba, kako je mogoče kaj 
takega reči. „Taka cena je večja, kakor jo zmore vsa Ibra¬ 
himova hiša." Ko ponudi potem trikrat manj, zajavka pro¬ 
dajalec: „Ti hočeš Ahmeda oropati in njegovega očeta za 
berača storiti, ker mi ponujaš tako malo." Ženske ravnajo 
enako in še živahneje. Med kupovale! je mnogo takih, ki 
pridejo sem le iz radovednosti ali dolgega časa. Jutrovec 
je silno rad na trgu, ob vratih obzidanega mesta je ves 
srečen. Kajpada pomagajo tudi mešetariti. Kolikor jih je 
blizu, toliko je mešetarjev. In kadar se je napravila kupčija 
ali sklenila pogodba, potem treba dajati bakšiša. Ge je kdo 
tudi samo zraven stal in gledal, zahteva bakšiša. Iz tega 
lahko spoznaš, kako se vrše kupčije. A dolgo, dolgo! Zlasti, 
ako imata posel dva jutrovca, ali pa če domačin dere tujca 
in se ta neče takoj udati, tedaj trpi pogajanje dolgo, dolgo. 
— Jako sitni so se mi zdeli tako imenovani dragomani. 
Bralec pač že ve. da so dragomani vodniki ali preskrbo¬ 
vale! karavan, ki dobe od posameznih potovalcev določeno 
plačilo, a oni sami skrbe potem za vse potrebe. Ker jih je 
veliko, usiljujejo se radi, da bi kaj zaslužili. Pred Jafskimi 
vrati mi je bil eden vedno za tilnikom. Ko nisem zanj 
maral, bil je pa jako nevoljen. Romarjem priporočam, naj 
bodo previdni z dragomani. V frančiškanskem samostanu 
ali pa v avstrijskem gostišču zveš, na katerega se smeš za¬ 
nesti. Na ceno se ne sme preveč gledati, zakaj dragomanu 
je izročeno v onih krajih tudi tvoje življenje. 

Pred Jafskimi vrati dobiš lahko konja ali mulo ali 
osla, če hočeš kam jahati. Tam okoli so gospodarji, ki imajo 
obilo živalij. Tukaj so tudi kavarne, a v nikakem poslopju, 
ampak pod milim nebom, na cesti. Tu je mnogo jako nizkih 
stolčkov, da sedeš nanje, dobiš tudi nargile, da »piješ" 
tobak, prineso ti za nekaj ,para‘ (beličev) dobro kavo, a ni je 
veliko več, kakor v naprstku. Kava se prinese z goščo vred. 

Dobe se tudi sladkarije, ki pa niso vse za naš želodec. Na 
takih mestih najdeš lahko tudi arabskega pevca ali pripove¬ 
dovalca. Veliko mož je zbrano okrog njega, pazno poslušajo 
njegove besede. Taka zabava je za jutrovce nad vse vabljiva. 

Ako greš zjutraj ob solnčnem vzhodu do mesta, kjer 
je kaj vode, vidiš lahko mohamedanca, ki opravlja svojo 
molitev. Najprej razprostre po tleh Svoj plašč ali če ima 
kako drugo ogrinjalo, in začne moliti. Roke ima povešene, 
kleči, z obrazom je obrnjen 
proti jugovzhodu, proti 
mestu Meki. Kmalu nato 
vstane, ■»prikloni se, po¬ 
klekne, poljublja tla, vspne 
roki kvišku: tako je mo¬ 
hamedansko ravnanje med 
molitvijo. V obče se lahko 
reče, da ni nič smešnega 
v tem obredu. 

Žal, da mi ni bila 
sreča tako mila, da bi bil 
preživel vsaj en dan pod 
streho pravih o n t 
dotnih domačinov. 

Navadnemu romarju, ki 
pride prvič tje, ne izpol¬ 
nijo se vse želje, ker mu je 
vse tuje. Naj zato nave¬ 
dem nekoliko iz drugega 
pisatelja, ki je preživel Ka ulici v Damasku, 

sveti večer in sveti dan 

pri betlehemski katoliški družini ,,Jakubovi“. »Jakub je po¬ 
glavar nekake umetniške družine, če smem tako reči. Ne 
samo, da ta družina nabira jagode rožnega venca v veri¬ 
žice, ampak izdeluje tudi lepe križce, nareja v lupinah školjk 
umne verske podobe, katere zna spretno izdolbsti, potern 
opiliti in z arabeskami (raznimi zavitimi znamenji) ozaljšati. 
V hiši je velika zaloga rožnih vencev, križev in križcev, sve¬ 
tinj, gumbov, zapestnic, naprsnih igel itd. Stanovanje ima 
pred starimi betlehemskimi vrati in velja torej za bolj ubož- 
nega; vendar je bil Jakub nedavno voljen za župana la¬ 
tinske občine. Gospodinja Merjam (Marija) je jako pridna 
in polaga po tleh preproge in blazine. Duhovnu je polju¬ 
bila roko in jo pritisnila na svojo čelo. Tudi drugi udje 

družine pridejo: brata Abdallah (služabnik božji) in Isa 
(Jezus), sestre in svasti: Milada (rojstvo, t. j. Kristusovo), 
Helva (sladka), Nedma (zvezda). Tu imaš takoj priliko, da 
si ogledaš, ženski lišp: turban in na njem zlate denarje, 
zavratne verižice iz denarjev in srebrnih koščkov; vezenje 
s svetlikastimi nitmi, rdeče, zakrivljeno obuvalo in enake 
stvari. In sedaj poskusim, da bi sedel s križem-nogama na 
tanke blazine; To ne gre lahko, domači se smejejo naši 
nerodnosti. Kmalu se utrudimo s takim sedenjem in po¬ 
skušamo rajši hoditi. Pa že duhti kava iz majhnih čašic, 
seveda drugega tudi ne dobimo in ne jemo veliko, ker je 
postni dan. Fige, granatna jabolka, grozdje, kruh, med, 
krompir se-ne dobi. Razne jedi napravljajo z oljem. Te 
nam ne diš4, ker jih nismo vajeni. Bolje pa nam diši rdeče 
vino, katero nalivajo iz ilnatega vrča s tankim vratom in 
ga podajajo gostom z zdravicami. Gospodar sam ima vino¬ 
grad poleg hebroriske ceste, in rodbina biva rada tam, ka¬ 
dar cvete in diši v trtju. Danes se obiskujejo drug dru¬ 
gega, s poljubom miru se poljubljajo, dobrodošlice napi¬ 
vajo. Saj je došel dan veselja in sprave. Mnogi se priprav¬ 
ljajo za sv. obhajilo. Ponosni so Betlehemčani, da so ro¬ 
jaki Jezusovi. Kaj pa še le ženske! Njih lepe postave hva¬ 
lijo, tudi same se ponašajo s svojo telesno lepoto, katero 
jim je podelila devica vseh devic. — 

Tlak v arabskem stanovanju je narejen večinoma iz 
poglajene malte, v katero se deva kaka barvana zmes, da 
se vidi kakor pisan marmor. Jako pazijo, da je v hiši vse 
čisto; čevlje puščajo pri vratih, da ne razpraskajo in oma- 
žejo tal. Le tujec sme zaradi posebne milosti obdržati čevlje 
na nogah. Domači in pa posli hodijo bosi ali pa v noga¬ 
vicah. Pohišje je preprosto: ob stenah so divani (t. j. dolgi 
sedeži z blazinami) ali pa samo blazine za sedenje in na¬ 
slanjanje brez stojala. V skrinji, na čudne načine pobar¬ 
vani, so boljša oblačila in lepotičje. Sicer pa ni niti omar, 
niti mize, niti stola, niti postelje. Zvečer razgrnejo po tleh žim¬ 
nice in volnene odeje, zjutraj pa jih zvijejo skupaj in spra¬ 
vijo v kot. Ce torej beremo v sv. pismu: ,Vstani, vzemi 
svojo posteljo in pojdi domov‘, umevamo sedaj lahko. (Ni 
treba torej misliti, da je vlačil posteljnak s seboj.) Za obed 
prineso nizko, komaj tri dlani visoko mizico. Pletenica je 
namesto podajalnega krožnika, jedilnega orodja najdeš malo; 
treba je rabiti prste za vilice in zobe za nož. Skorja pa je 
dobra za žlico, ž njo se pomaka v skledo. — Pri obedu 

dado tanke pogače (mlince). Te so okusne, če Audi kurijo 
v arabski peči samo z — gnojem (t. j. posušenim).*) 

Še kaj drugega iz Betlehema! „Ob žetvi imajo polja 
posebno prijazno lice. Cela vas je pri delu; otroci in starčki 
pobirajo klasje prav. tako . hitro, kakor žanjejo žito močni 
možje in žene. Žetev se začenja na ravninah poprej kakor 
po gorah, večkrat že v aprilu, v Jordanovi dolini pa že v 
marcu. Veliko gorjancev gre torej na dnino v doline in 
pripelje s seboj tudi svojo družino, ki sme potem pobirati 
ostalo klasje. Žetev ni posebno težavna, zakaj za vreme se ni 
treba bati, in ljudje si znajo prav dobro olajšati delo,. Lahko 
vidiš celo vrsto žanjcev — pač večkrat mohamedancev ka¬ 
kor krist'ijanov —, ki sede delajo s srpi. Porivajo se za 
žitom in se ne potrudijo, da bi vstali. Najemnik ali lastnik 
pozdravlja žanjce še dandanes kakor Booz ob času Rute: 
,Gospod z vami (Allah alčkum)!“ In odgovor je tak, ka- 
koršen je bil tedaj: ,Gospod te blagoslovi!‘ Mlatišče je na¬ 
vadno zunaj na polju, zato ni treba žita nositi daleč. Blizu 
mlatišča spi lastnik in njegova družina največkrat pod ša- 
torom, kakor nekdaj Booz; delavci pa prenočujejo pod mi- 
lirh nebom.' Ubožne pobiralke klasja sedajo na kraj poti 
in iztepajo zrnje iz klasov, ki leže po njih močnih rutali. 
Tako ni treba slame nositi donmv. Med tem pripravljajo 
žanjci svojo preprosto večerjo. Na kup spravijo nekaj slame, 
to zažgo, v plamen vržejo odrezane klasove; ko je pa ugasnil 
ogenj, poberejo jih spretno iz žerjavice in denejo na raz¬ 
prostrto ruto. Na to se zrnje iztolče. očisti s tem, da se 
vrže v zrak, naposled pa poje bi’ez prikuhe. — Še dandanes 
imajo žanjci pravico vzeti s polja s seboj toliko žita, ko¬ 
likor ga hočejo. Po večerji je vse glasno in veselo. Ves 
večer uganjajo surove burke.“**) 

Ob takih veselih prilikah, ko je Arabec zadovoljen sam 
s seboj, poje prav tako rad, kakor pojemo mi. Petje in 
pa lepe pesmi jako ljubijo jutrovci, vse govorjenje jim gre 
nekako na pesniško stran. Toda kako vse drugačno je 
petje Arabcev od našega! Pri nas je napev tako sestavljen, 
da je v njem mera, da se vjema del z delom, da vzbuja in 
zanima poslušalca. Toda v arabskem petju sem opaževal 
samo zavijanje glasu na višjo in nižjo stran; tu ni nika- 
kega trdnega, lepega in čistega glasu (tona), ampak tako 
nekako — dejal bi — kakor otrok glasno in raznovrstno 

*) Fahrngruber, Vfanderungeii, str. 118. i. dr. 

**) Ebers u. Guthe, Palaestina, I. str. 145. 

joka in se ihti. Pa je to petje tudi res žalostno za naša 
ušesa. Celo kadar pojejo katoličani v cerkvi arabsko, imajo 
otožne napeve. Ne morem si razkladati tega. Po mojih mi¬ 
slih je to samo nepopolnost, ker se v jutrovcih ni še raz¬ 
vilo spoznanje, kaj je napev, kaj je mera, kaj je vjemanje. 
Da bi ljudje ne imeli glasu ali posluha, ne moremo reči. 
Slišal sem večkrat dečke v cerkvi, ki so prav čisto in krepko 
peli po naši navadi. Tudi tega ali onega človeka sem slišal 
zunaj cerkve, da je močno pel in kazal čist glas. Skoro 
gotovo je tudi priroda tega faiva, ki nima prijetnih gozdov 
in takih tičkov pevcev, kakor jih imamo pri nas, kriva je 
vera Mohamedova, ki ne pusti, da bi se duša s polnim 
zaupanjem dvignila kvišku in pohitela z veseljem proti Bogu. 

Veliko prijetnega in novega bi opazila s čitateljem, ko 
bi si ogledovala natanko Damask. Ker se pečava sedaj s 
prebivalstvom, oglejva si stanovanje bogatega Da- 
maščana. Na zunanji strani se ne vidi pri jutrovskih 
hišah nič posebnega, malo lepega. Na ulico mečejo ne¬ 
snago; celo mrhovino puščajo tam, kjer je žival poginila. 
Toda ko stopiš skozi vrata na dvorišče, vidiš veliko razliko. 
Tu je vse lepo, da, krasno,. V Damasku ima dvorišče bo¬ 
gate hiše tlak iz marmornih, gladkih in svetlih plošč, da 
se kar blišči od tal. Dvorišče je čveterokotno in ima more¬ 
biti na okrog tudi kako .stopnico, da se stopi ali više ali 
niže do hodišča, ki gre okrog dvorišča. Na okrog so nare¬ 
jeni vitki stebri, da nosijo streho. Po tem hodišču se je 
lahko sprehajati sem in tje; h krati vodijo s hodišča vhodi 
v razne dele poslopja. Da ne žge solnce po letu prehudo 
na odprto dvorišče, zato je na njem razno rastlinje, da je 
ta prostor na pol vrt, poln dišečega cvetja. Sredi dvorišča 
pa žubori mal vodomet ali vsaj studenec, ki prihaja iz reke 
Barada in je umetno napeljan v hiše. Zaradi vode ima vse 
mesto Damask, pa tudi posamezne hiše, neko posebno pri¬ 
jetnost. Lahko torej poganjajo na dvorišču cvetlice, lahko 
ima gospodar kopališče, in vročina gorkega poletja je mnogo 
milejša poleg žuborečega vrelca. Ko greš po hodišču sem 
in tje, opazuješ stene in razno opravo ob sleni. Stene niso 
kar gole, in oprava ni poglajena kakor pri nas. Vse je ob¬ 
loženo z najlepše in najnatančneje izdelanimi obložki, vse je 
umetno izrezano, izdolbeno, bodisi Ijar je lesenega ali ka- 
menitega. Tujec se čudi, ko vidi ta lišp. V spomin se mu 
vrivajo pripovedke, ki jih je čul v mladosti o marmornih, 
zlatih in bliščečih gradovih. Kako je vse snažno, vse ure- 

jeno! Z dvorišča in s hodišča stopiš v posarnezne sobane, 
izmed katerih je namenjena ena gospodarju in pa tujcem 
ali obiskovalcem, katere sprejema. Tukaj se še le prav ko¬ 
šati bogastvo, in kaže se dober vkus jutrovcev za lepoto. 
Sobana je velika, svetla, na okrog so divani, kamor te po¬ 
vabi gospodar, da sedeš ž njim. Ako si mu drag gost, 
kmalu prinesd pipo (nargile) s tobakom in pa črne kave, 
da se sladi razgovor in da bolje teče beseda. Vseh pro¬ 
storov ti seveda gospodar ne razkaže, in nevljudno bi bilo 
kaj takega želeti, a popelje te rad na streho, ki je tudi 
imenitna v življenju jutrovcev. Na večer dihajo tu boljši 
zrak, po noči nekaterikrat tudi spe, kadar je vročina v za¬ 
prtih prbstorih prehuda in je vzduh pretežak. 

Ko je potnik videl taka stanovanja, ko je videl velike 
in krasne mošeje, pripozna rad, da živi tudi v jutrovcih 
mogočen duh; le žal, da se ne razvija prosto, da tava y 
zmotah in tiči v strasteh. O, da bi se to premenilo, da bi 
jutrovcem zopet vzešlo solnce prave vere! 

Sedaj si oglejmo še en prizor, katerega potovalci kaj 
radi opisujejo. Idiva v duhu v Nazaret! Zanimiv kraj je stu¬ 
denec Marijin zunaj mesta, ker tu sem prihajajo ljudje, zlasti 
ženske iz Nazareta, zajemat vode. Tukaj si lahko ogledamo 
nošo, vedenje, obraze itd., sploh, kar mika opazovalca. 

Oblečene so ženske iz Nazareta večinoma temno; barva 
obleke je nekako v sredi med modro in črno. Vrh krila, 
ki pokriva ves život, nosijo še neki plašč ali zagrinjalo, ka¬ 
tero jim sega tako čez glavo, da je pokrita ž njim glava in 
vse drugo telo. Spredaj jim pa pušča to zagrinjalo roke 
toliko proste, da lahko delajo. Ker se noša v tem kraju ni 
mnogo izpremenila, zato naj bi slikarji tudi Marijo kot Na- 
zarejko tako slikali in ne kot evropsko ženo. Ženske hodijo 
sem po vodo in sicer ne s škafi, kakor pri nas, ampak z vrči. 
Vrči so dokaj veliki in visoki. A ženske jih znajo tako spretno 
zadevati na glavo in jih nositi nekoliko po strani, da se jim le 
redko ubijejo. Vsekako je pa teže nositi ozki vrč, kakor škaf. 

Naj se ob tej priliki dotaknem še nekega vprašanja, 
katero je zanimivo posebej za moje pridne in radovedne 
bralke. Vpraša me morebiti katera: „Kakšne so Nazarejke 
po obrazu? Ali so res tako čedne, kakor govore o njih? 
Saj je bila pač tudi Mati Božja taka, kakor Nazarejke!” Na 
to vprašanje odgovarjam nekoliko drugače, kakor pišejo po 
navadi. „Nazarejke se ponašajo s posebno lepoto in še bolj 
s tem, da jim jo je podelil Gospod sam, ker so bile naza- 

rejske žene vedno prijazne in dobre z Marijo devico. “ *) 
Enako smo slišali o Betlehemčankah. Rad verjamem, da 
se ženske s tem ponašajo, saj je taka narava ne samo žen¬ 
skega, ampak tudi moškega spola. Ali pa to prednost res 
imajo, to je druga stvar. Omenil sem že, da navadne mo¬ 
hamedanske žene trpe jako mnogo in so zaničevane. Zato 
se tudi hitro starajo in so neprijaznega lica. Vrh tega se 
rade mažejo in tako onečedijo obraz. Drugače je pri kri- 

stijanih. Če tudi ni žena 
tako prosta, če tudi nima 
toliko veljave, kakor pri 
nas, vendar je njeno življe¬ 
nje vse drugačno, zato je 
vesela, zadovoljna, srečna. 
To pa se kaže tudi na 
obrazu. Resnica je, ka¬ 
tera se na jutrovem lahko 
opazi, da so krščanske 
žene plemenitejšega, zalj- 
šega lica, kakor v obče 
mohamedanske. V Betle¬ 
hemu, Nazaretu, Jeruza¬ 
lemu se to vidi dovolj 
jasno. Kar se posebej Na¬ 
zareta tiče, ne vtikam se 
v to stvar, da bi določeval, 
ali so Nazarejke res prve 
med ženami v Palestini. 


Mislim namreč, da Bog deli tudi dr ugodi svoje darove in ne 
gleda na osebo. Opazil sem pač to, da so ljudje sploh, torej 
tudi ženske priljudne, postrežljive, delavne, proti tujcu pri¬ 
jazne. Vedenje je preprosto, nedolžno, res dostojno, krščansko. 
Mislim, da to ugaja tujcu in da je to pripravilo mnoge do to¬ 
like hvale Nazarejk. Posebno mi je bila všeč ona bela halja, 
katero sem videl tudi v Jeruzalemu. Ono belo zagrinjalo, ki 
zagrinja vso postavo, obliva osebo z neko milobo, ki ugaja, 
pač zato, ker je nam bela barva znamenje nedolžnosti. In 
če se ozre na tujca iz te bele obleke nekoliko ogorel obraz 
polnih, zdravih lic, velikih očij, črnih obrvij, smehljajočih 
ustnic, potem se ne čudim, da jim ta ali oni poje tako 
hvalo. Jaz pa pravim; Ta hvala gre naši nebeški veri in 
katoliški cerkvi, ki je mati vsega dobrega in lepega, ki 


*) Himmel, Orientreise, str. 259. 

skrbno vzgaja svoje otroke, hrani z resnico, napaja jih s 
slastjo nadnaravnega veselja, oblači s krilom nedolžnosti, 
umiva s solzami pokore, mazili z dišavo dobrih del, zaljša 
z dušnim mirom in zadovoljnostjo. Zunanje zrcalo takega 
srca je prava lepota. 

9. Sveta dežela in tujci. 

Se neko stvar je treba ob kratkem pojasniti, da po¬ 
polnoma umemo dogodke in razvoj svete dežele, da spo¬ 
znamo dd cela njene prebivalce, namreč tujce. Tujcev je 
veliko v Palestini, pa jih bode čimdalje več. Za sedanje gi¬ 
banje so jako važni. Tujci so ali naseljenci, ali pa ro¬ 
marji in potov alci. O naseljencih smo nekoliko že go¬ 
vorili, tudi o romarjih smo večkrat kaj omenili. Premislimo 
sedaj to stvar še nekoliko drugače, kakor doslej. 

V sveto deželo vleče mnogo kristijanov pobožnost, 
bodisi romarje ali tudi nekatere naseljence. Kako bi tudi 
ne! Rad in srečen sem v domovini: toda, ako bi mogel 
bivati v sveti deželi in h krati še delati za domovino, takoj 
bi hotel bivati v domovini našega Zveličarja. Romanje v 
sveto deželo je za krščanstvo jako koristno, ker s tem se 
utrjuje vera, ne samo pri potnikih, ampak tudi pri drugih. 
Zato je dobro in prav, da se pospešuje romanje iz pravega 
namena. Iz takega namena se snujejo vsako leto romarske 
čete s Francoskega z imenom „de la pčnitence‘', t. j. ro¬ 
manje za zadostovanje ali pokoro. Odbor nabira doneske 
med imovitejšimi katoličani, ki sami ne gredo, in s tem 
podpira razne ljudi, ki se oglase in žele iti. Slišal sem, da 
se zberejo pač razni, nekaterikrat več ali manj nerodni 
ljudje, njih število je pa tudi veliko, pet sto in več jih 
rpride. Poleg te prihajajo s Francoskega tudi druge kara¬ 
vane. — Prav veliko romarjev, menda največ izmed vseh 
dežel, pošilja Rusija. Karavana za karavano pride in sicer 
v velikem številu, na stotine in stotine. Med Rusi je prav 
veliko Poljakov, ki pa hodijo skupaj in se seveda vedejo 
kot dobri katoličani. Ni mi treba pač zatrjevati, da sem se 
jako živo zanimal za ruske romarje. Iz večine so prav na¬ 
vadni, preprosti ljudje, kmetje, rokodelci; napravljeni so 
ubožno, moški in ženske imajo nekake kratke suknje ali 
pa kožuhe. Ljudje gredo na božjo 'pot res iz pobožnosti, 
to se jim vidi. Kako vneto molijo, križajo se, pojejo, sem 
in tje tekajo! Mnogi opravljajo pač samo po zunanje, ker 
so tako vajeni, a v srcu imajo najboljšo voljo. Sicer bi si 

ne mogli misliti, kako bi prišli tako daleč. Nekateri potu¬ 
jejo po mesece in mesece, do pol leta in še več, ker gredd 
daleč peš. Slišal sem slučaje, ki so vredni, da bi se zapi¬ 
sali v zlato knjigo človeštva. Ge tudi so ruski romarji ve¬ 
činoma razkolniki, od prave cerkve odcepljeni, vendar je 
Slovan lahko vesel, da so tako pobožni in vneti. — Ruski 
Poljaki so prav tako in še bolj goreči za katoliško vero, 
kakor pravi Rusi za grško. V Nazaretu mi je pravil fran¬ 
čiškanski brat ganljiv vzgled. Poljska družba je šla po zimi 
iz Jeruzalema peš proti Nazaretu. Deževalo je na pretege. 
Popoldne ob kakih treh pridejo romarji v Nazaret. Neka 
mamica je bila tudi vmes, ki je želela tedaj iti k sv. ob¬ 
hajilu. Težko jo je pregovoril oskrbnik gostišča, naj se rajši 
preobleče in počije, ker je bila silno utrujena. V najslab¬ 
šem vremenu je hodila celi dan peš in tešč, in ko je do¬ 
spela do namena, skrbela je najprej za dušo, če tudi ji je 
bilo telo skoro omagalo. Prav v Nazaretu sem gledal enkrat 
skozi okno, kako je odhajala ruska karavana. Nekateri so 
šli peš, drugi na osličih, tretji na mulah itd., a vsi veseli, 
vsi srečni. Milo se mi je storilo in solze so se mi udirale. 
Mislil sem si: „0, ti dohri ljudje, zakaj niso v pravi cerkvi, 
zakaj nismo edini tako po veri, kakor smo po jeziku!" — 
Iz vsega, kar sem opazil pri teh romarjih, razvidel sem, da 
morajo imeti podporo ali od kake družhe ali pa od države, 
n. pr. vožnjo na železnici in na ladijah, brezplačno oskrbo¬ 
vanje v ruskih gostiščih. Zakaj Rusom v hvalo je treba po¬ 
vedati, da se njih vlada poteguje za njih vero; ona jo brani, 
podpira vse, kar je verskega, t. j. razkolniškega. Kje je 
katera druga vlada v Evropi, ki bi tako delala za vero? 
Francija preganja katoliško vero, in še Avstrija, naša mila 
Avstrija, je le preveč hladna in mlačna. 

Tudi iz drugih držav prihajajo romarji, pa nikakor ne 
tako obilno, kakor z Ruskega in Francoskega. Iz Nemčije 
pridejo katoličani v karavani, ki pa ni velika; poprejšnje 
čase je hodila kaFavana enkrat ali dvakrat na leto iz Av¬ 
strije, to leto (1892.) pa ni mogel komisar za sv. deželo na 
Dunaju skupaj spraviti niti toliko ljudij, da bi jih bilo za 
karavano, — okrog 15 bi jih bilo treba. Ge tudi imajo Lahi 
tam mnogo menihov v samostanih, vendar ni veliko laških 
romarjev; ubožnost in pa protiverski duh, ki slepi Lahe, 
kriva sta te nemarnosti. Več je Špancev, ki prihajajo iz 
pobožnosti. Španci so namreč v obče verni in dobri kato¬ 
ličani, tudi za sveto deželo so storili veliko. 

Toda državam samim, kakor ruski in francoski, ni 
toliko na tem, da hodijo romarji molit, ampak one imajo 
to h krati za pripomoček k zunanji veljavi. Ko pride 
tisoč Francozov ali Rusov v Jeruzalem, ko hodi po sveti 
deželi četa za četo, to že nekaj pomeni! Rekel bi, da je v 
onih krajih Rus ali Francoz kakor doma. Pravil sem že, 
kako me je pritiskal v Kajfi vojaček zastran potnega lista, 
in kakšne sitnosti sem imel že v Jafi. A neki Geh, ki biva 
sedaj na Ruskem, pravil mi je to: „Jaz rečem uradniku, ki 
me vpraša za potni list: Rus sem — pa je dovolj — puste 
me v miru.“ Toliko velja Rus v onih krajih! A tudi Francoz 
je tam jako znan. Ako te morebiti hoče kdo zmerjati, začne 
se ti rogati in kričati: „Ui, ui!“ ker tako oponašajo Fran¬ 
coze, ki pravijo „oui“ za naš „da“.. Francozi so dandanes 
varihi katoliške cerkve v Palestini in Siriji, Rusi pa so va- 
rihi grške cerkve. Obe državi imata postranske in prikrite 
namene, obe bi radi kaj dobili. Kdo ve, kdaj pride čas za 
to! Francozi gledajo že od nekdaj na Sirijo; kadar se bodo 
začele tam homatije, gotovo pridejo Francozi v deželo, da 
jo zasedejo. Toda Rusi bi tudi radi kaj dobili, najrajši vse. 
Ge'tudi sta Rus in Francoz dandanes prijatelja, a tam pride 
prej ali slej do boja med njima. Dežela je tako dobra, da 
je že vredno zanjo nekoliko popraskati se. 

Romarji pridejo in odidejo. Naseljenci pa so važnejši 
zato, ker ostanejo v deželi. Dandanes se Judje sicer pridno 
naseljujejo v Palestino, pa to ne pomeni nič posebnega. 
Jud neče obdelovati polja, kupčijo imajo tam večinoma Grki, 
in tako ne dobiva on glavnega dobička. Zato delajo Rusi 
prav pridno na to, da bi se tam čimdalje bolj razširjali 
ruski pravoslavni naseljenci. Zraven Jeruzalema imajo ve¬ 
liko sveta na severo-zapadni strani. Nekoliko sveta ali kak 
saihostan ali cerkev imajo razkolniki povsodi. Ko sem od¬ 
hajal od tam proti domu, pravil je nekdo, da so ravno po¬ 
prej kupili precej sveta pri Tiberiji. Tako si Rusija prido¬ 
biva več in več svojega v sveti deželi, njena moč in ve¬ 
ljava raste od dne do dne. Težko, da bi Rusija pustila 
sveto deželo, ko bi segala po njej druga država. 

Angleži so dandanes v Egiptu pravi gospodarju 
svete dežele pa se do danes niso lotili. Ljudje tudi kar nič 
ne marajo zanje, ker so preveč dobičkarski. Vendar*pa po¬ 
tujejo pogostoma po teh krajih. Ne morem povedati, so li 
pobožni ali ne. — Prav veliko prihaja Američanov na svete 
kraje. O veliki noči jih je povsodi lahko srečati in slišati je 

njih za naša ušesa čudni (angleški) jezik. Cital sem, da so 
zedinjene države v Ameriki nasvetovale, naj se naredi Pa¬ 
lestina za samostalno deželo, ki ne bode pod Turkom in ne 
pod drugim vladarjem, ampak v varstvu vseh krščanskih dr¬ 
žav. Kajpada bi bilo to ugodno, če bi se tudi Turku dala kaka 
odškodnina v denarju; a sedaj ne moremo upati nič takega. 

Najnovejši čas so začeli delati železnico iz Jafe v 
Jeruzalem. Ob mojem potovanju je bilo veliko tvarine že 
v Jafi. Dne 26. septembra t. 1. (1892) je prvič drdrala po Sa- 
ronski planjavi. S tem je Evropa mnogo pridobila, število 
romarjev se bode pomnožilo in naseljencev bode živelo tam 
več. Govori se, da bodo naredili železnico še na druge strani 
in sicer meada iz Kajfe v Damask. A težko je verjeti, ker je 
Bejrut bolj pripraven za ladije. Morebiti prevrtajo Libanon, ali 
pa zvrše železno cesto čez Libanon. Gotovo bode še veliko Jor¬ 
danove vode poteklo v morje, predno se bode to dokončalo. 

Kaj pa Avstrija? Žal, da se premalo poganja za 
veljavo na jutrovem. Nekdaj je skoro samo Avstrija s svo¬ 
jimi ladijami vozila pošto in posredovala med zapadnimi 
deželami in vzhodom. Naš Lloyd je imel vse v svojih rokah, 
in tedaj je bil čas, da bi si bili Avstrijci utrdili moč v 
morskih mestih. Toda dandanes vozijo tudi Francozi s svo¬ 
jimi velikimi in dobrimi parniki, gibljejo se Lahi, in Av¬ 
strija zaostaja. O, da bi naša Avstrija najprej doma osre¬ 
čila svoje narode z enakimi pravicami, potem bi tudi v zboru 
narodov in držav, na- vzhodu in zapadu, kamor koli bi pri¬ 
šel, Avstrijan užival čast in spoštovanje. 

Naposled mi Slovenci! Kaj pa mi delamo v sveti 
deželi? Nič, ker Slovencev ni tam.*) Na prste se dado našteti 
Slovenci, ki so bili v sveti deželi, in vendar hodimo tako radi 
na božje poti. Naši predniki so hodili v Kolin — v „Kelmo- 
rajn“, kamor je bilo mnogo teže, nego je dandanes v sveto 
deželo. Ce pa Slovenci že tako poredkoma romajo v Jeruza¬ 
lem, kaj bi neki govoril o slovenski naselbini v sveti deželi! 

In vendar bi ne bilo Slovencem nemogoče, da bi ne 
šli tje, tam živeli in delali za svoj kruh. Saj gredo v Ame¬ 
riko in delajo tam trdo, ne bojijo se nevarnosti), ne ustra¬ 
šijo se težav. In sveta dežela: koliko sveta je tam, ki ni 

še obdelan in čaka delavcev, koliko polja za njive, koliko 

« 

*) Sedaj je tam, kolikor vem, samo en Slovenec, franči^anski 
brat Valentin Rape, ki je h krati z menoj šel v sveto deželo. Oni usmi¬ 
ljeni brat pa, ki je bil v Nazaretu, obolel je lani na umu in se vrnil v 
Evropo. 

goric za vinograde, koliko pašnikov za živino ! Nemci na¬ 
pravljajo naselbine in se žive dobro, Rusi silijo z mrzlega 
severa tje, zakaj bi Slovenec ne mogel ? Nekdaj se je reklo, 
da je obljubljena dežela ona dežela, po kateri se cedi med 
in mleko. Nebo je danes isto, tla so ista, kakor nekdaj : 
zakaj bi ne mogla dežela dandanes preživiti pridnih prebi¬ 
valcev! Kjerkoli v Palestini je dandanes zemlja dobro ob¬ 
delana, rodi stotero. Okoli Jeruzalema pridelujejo veliko 
dobrega vina, grozdje nosijo prodajat v Jeruzalem. Vodja 
avstrijskega gostišča mi je rekel, da vino ni prav nič drago, 
in si ga prav lahko napravlja doma. Tudi drugih pridelkov 
je obilo, edino lesa je malo, ker delajo ondotni ljudje jako 
nespametno, prav po otročje z lesom. Pri deblu zakuriti, 
deblo nasekati, olubiti — to jim je prijetna zabava. Živina 
tudi ni draga tam. Res da ni voznih cest, zato so pa ka¬ 
mele, ki nosijo skoro toliko, kolikor bi naložil na en voz. 

Menil sem se o tej stvari z dušnim pastirjem v Ze- 
babdi v Samariji. Rekel mi je. da bi bilo za kristijane v 
Samariji jako koristno, ko bi prišli tje naseljenci. Naseljenci 
namreč niso pod turško vlado, ampak ostanejo pod svojo 
domačo vlado; brani jih pa konzul domače države. Konzuli 
avstrijski ali nekaki vladni zastopniki — kakor bi rekli — 
nahajajo se v večjih mestih v sveti deželi. Turki se boje 
zameriti se Evropcem, posebno močnim državam, in zato 
imajo naseljenci mir in prostost. Potemtakem bi bili — 
dejal je — domačim kristijanom, ki so pod Turkovo ob¬ 
lastjo, v nekako zaslombo. Pri Zebabdi bi se lahko kupil 
svet in sicer po ceni. Za 20,000 frankov (ali 10.000 gld.) 
bi se dobilo sveta za celo majhno vas. Tukaj je svet ro¬ 
doviten; v starem času je bilo tukaj mesto Tobes (Sodn. 
9, 51 nasl.); kraj je jako dober, ni prevroč in ne mrzel. 
Ker je tam katoliški duhoven, imeli bi službo božjo ne daleč 
in pomoč v sili. Edina velika težava bi bil — jezik. Arab¬ 
ščina ni lahka, in naša grla so premehka za arabsko gol- 
čanje. Vendar če se nauči Nemec, zakaj bi se ne Slovenec! 
Mislim, ko bi živel pokojni Valentin Lah, ki je šel v Bosno 
in tam nesrečno umrl, ko bi videl lepe kraje v Samariji, 
lotil bi,se dela in spravil Slovence tje. In kolika sreča za 
naseljpnce, da bi prebivali v deželi, kjer je toliko spominov! 
To bi bila tiha in mirna križarska vojska. Kajpada, glavna 
• stvar pri tem bi bila, da bi naseljence podpirala in branila 
naša vlada, in pa da bi imeli dobrega, zvestega vodnika, ki 
bi vodil »podjetje, dokler bi ne stalo na trdnih tleh. Ta bi 

bil — rekel bi — slovenski Mojzes, ki bi privedel naše ljudi 
tje v obljubljeno deželo. Podpirati pa bi morali začetnike 
vsi Slovenci, ker to bi bila za naš narod častna stvar, da 
bi ne izpodletelo, ampak se okrepilo in ohranilo slo¬ 
vensko selo na svetih tleh. 

Marsikateri čitatelj maje z glavo, češ, kaj mu je prišlo 
na misel! Jaz pa pravim: Nič ni nemogoče, kar je dobro, 
pošteno in v božjo čast. Ce so drugi tam, tudi Bošnjaki, 
zakaj ne Slovenci? Kruha ni v Palestini manj kakor v 
Ameriki. Treba ga je le dobiti. Kdor ima kaj navdušenja in 
veselja za vzvišeno delo, kdor ima glavo in srce na pravem 
mestu, kdor ne pozna strahd, ta umeva, kar sem zapisal iz lju¬ 
bezni do Slovencev in iz svetega navdušenja za sveto deželo. 

Pa če tudi ne prime nikogar veselje, da bi hotel bi¬ 
vati v onih krajih, upam, da bode morda kdo izmed čita- 
teljev začutil veselje vsaj za potovanje, za romanje na svete 
kraje. In če, moj ljubi čitatelj, res prideš tje, prideš na vse 
one kraje, katere sem tukaj tako slabo, tako nepopolno 
opisoval, oh, spomni se me in zmoli očenaš za ubogega 
„Jeruzalemskega romarja". 


I> o S t a e k. 

Nihče tako dobro ne ve, da je vsako človeško delo slabo in ne¬ 
popolno, kakor vesten pisatelj. Kar je v tej knjigi dobrega, bodi Bogu 
v čast; kar je slabega, to naj mi odpusti Bog in izpregledajo blagi bralci. 
Pisati sem hotel vse po resnici; ničesar nisem hotel trditi, kar bi b'lo 
nasprotno resnici, sv. pismu in nezmotljivemu nauku sv. cerkve. 

Daši se je pisatelj s tiskarno vred jako trudil za to delce, vendar 
se je vrinilo par stvarij, katere želim tukaj popraviti. Na strani 54. je 
število 441.000 preveliko; naj se čita: 10—20.000. Na strani 177. naj se 
čita 'v podpisu slike: „Jezus krščen v Jordanu". 

Dostavijam še, da o. Frančišek Jožef Costa-Major ni več vodja v 
avstrijskem gostišču, kakor sem pisal na strani 89.: umrl je 10. oktobra 
leta 1892. Bil je v resnici blaga duša. Pokopan je na Sijonu. Naj v 
miru počiva! 

